
Viliui 


Namas buvo apleistas ir tuščias. Šaltis skverbėsi per visas kertes. Vo- 
nią aptraukė plonas ledo sluoksnis. Ji buvo pradėjusi mėlynuoti. 

Jam atrodė, kad ji ten guli kaip princesė. Ledo princesė. 

Grindys, ant kurių sėdėjo, irgi buvo šaltos kaip ledas, bet dėl šalčio 
jis nekvaršino sau galvos. Ištiesęs ranką, ją palietė. 

Kraujas ant jos riešų buvo seniai sukrešėjęs. 

Jis mylėjo ją kaip niekad stipriai. Glostė jos ranką, lyg glostytų sie- 
lą, dabar palikusią kūną. 

Išėjo neatsigręžęs. Tai nebuvo „sudie“, tik „iki pasimatymo . 


Eilertas Bergas nebuvo laimingas žmogus. Kvėpavo sunkiai, pūs- 
čiodamas iš burnos baltus kvapo kamuoliukus, bet didžiausia 
savo bėda laikė ne sveikatą. 

Svėja jaunystėje buvo tokia gražuolė, kad jis vos ištvėrė lauk- 
damas, kada pasiguldys ją į vestuvinį guolį. Atrodė švelni, meili 
ir drovoka. Jos tikroji prigimtis atsiskleidė po itin trumpo jau- 
natviškos aistros laikotarpio. Griežtai laikė jį po padu kone pen- 
kiasdešimt metų. Bet Eilertas turėjo paslaptį. Gyvenimo rudenį 
pirmą kartą matė šiokios tokios laisvės galimybę ir neketino jos 
pražiopsoti. 

Visą gyvenimą plušo, buvo žvejys, bet uždarbio vos užtekda- 
vo Svėjai ir vaikams išlaikyti. Jam išėjus į pensiją, jie gyveno iš 
visai mažų pajamų. Tuščiomis kišenėmis negalėjo pradėti gyven- 
ti vienas kur nors kitur. Tokia galimybė nusileido lyg dovana iš 
dangaus, ir juokingai paprasta. Bet, jei kam nors norisi mokėti 
begėdiškus pinigus už kelių valandų darbą per savaitę, tai ne jo 
rūpestis. Jis neketino skųstis. Banknotų šūsnis medinėje dėžėje 
už komposto krūvos įspūdingai išaugo vos per metus, ir greitai 
sukaups jų pakankamai, kad galėtų persikelti į šiltesnius kraštus. 

Sustojo atgauti kvapo paskutinėje stačioje įkalnėje ir pamasa- 
žavo artrito iškraipytas rankas. Ispanija ar galbūt Graikija atleistų 
šaltį, tarytum einantį iš vidaus. Eilertas tikėjosi dar turįs mažiau- 
siai dešimt metų, kol ateis laikas nosį pastatyti į viršų, ir juos ke- 
tino kuo geriausiai nugyventi. Tad velniai griebtų, jei sumanytų 
juos praleisti namie su sene. 

Kasdienis pasivaikščiojimas ankstų rytą buvo jo vienintelis ra- 
mus laikas, be to, ir labai reikalinga mankšta. Visad eidavo tuo 
pačiu keliu, ir jo įpročius žinantys žmonės dažnai iškišdavo gal- 

vą valandėlę šnektelėti. Ypač smagu būdavo pasikalbėti su gražia 
mergina iš namo pačioje kalvos viršūnėje prie Hokebakeno mo- 
kyklos. Ji čia atkakdavo tik savaitgaliais, visad viena, bet mielai 
skirdavo laiko šnektelėti apie orą ir vėją. Panelė Aleksandra taip 
pat domėjosi Fjelbakos praeitim, ir šią temą Eilertas mėgdavo ap- 
tarti. Mergina buvo daili ir pažiūrėti. Kad ir senas, apie tai jis dar 
nusimanė. Žinoma, apie ją buvo liežuvaujama, bet, jei imsi klau- 
sytis bobų plepalų, greit nebeliks laiko niekam kitam. 

Maždaug prieš metus ji paklausė, ar jis nesutiktų užsukti į jos 
namą, kaip paprastai eidamas pro šalį penktadienio rytais. Na- 
mas esąs senas, ir šildymo katilas, ir vandentiekis nepatikimi, o 
ji nemėgstanti savaitgaliais įžengti į šaltus namus. Ji duotų jam 
raktą, ir jis galėtų tik kyštelėti galvą pasižiūrėti, ar niekas nesu- 
gedę. Apylinkėse pasitaikydavo įsilaužimų, tad jis galėtų taip pat 
dirstelėti, ar sveiki langai ir durys. 

Užduotis atrodė ne itin varginanti, ir kartą per mėnesį jos pašto 
dėžutėje savo vardu jis rasdavo voką su, jo akimis, dosnia suma. 
Be to, jam buvo malonu jaustis naudingam. Visą gyvenimą dirbus 
dykinėti buvo sunku. 

Varteliai buvo persikreipę ir, pastumti į sodo tako pusę, pasiprie- 
šino. Sniegas nenuvalytas, ir jis pasvarstė, ar nereikėtų kurio nors 
berniuko paprašyti padėti jai nukasti. Tai ne moterų darbas. 

Jis sugrabaliojo raktą, saugodamasis neišmesti į gilų sniegą. Jei 
reikėtų atsiklaupti, niekad neatsistotų. Prieangio laipteliai buvo 
apledėję ir slidūs, tad turėjo pasilaikyti turėklų. Jau ketino kišti į 
spyną raktą, bet pamatė, kad durys praviros. Sutrikęs atidarė jas 
ir įžengė į prieškambarį. 

— Ei, ar kas nors yra namie? 

Galbūt šiandien ji atvažiavo anksčiau? Niekas neatsiliepė. Išvy- 
do iš burnos einantį kvapą ir ūmiai suvokė, kad name viešpatauja 
šaltis. Staiga suglumo. Name buvo atsitikę kažkas rimta, ir neat- 


rodė, kad tik sugedo šildymo katilas. 


10 CAMILLA LACKBERG 


Jis perėjo kambarius. Atrodė, niekas nepaliesta. Namas tvar- 
kingas kaip visad. Kasetinis vaizdo leistuvas ir televizorius savo 
Laiptai buvo statūs, ir jam teko stipriai įsitverti į turėklus. Pir- 
miausia įėjo į miegamąjį. Jis buvo moteriškas, išrankiai apstatytas 
ir toks pat tvarkingas, kaip ir visas namas. Lova paklota, o prie ko- 
jūgalio pastatytas lagaminas. Daiktai neišpakuoti. Staiga pasijuto 
kvailokai. Galbūt ji atkako kiek anksčiau, aptiko sugedusį katilą ir 
išėjo ieškoti, kas galėtų sutaisyti. Vis dėlto pats tokiu paaiškinimu 
netikėjo. Kažkas buvo atsitikę. Juto tai sąnariais, kaip kartais pa- 
jusdavo artėjančią audrą. Atsargiai toliau apžiūrinėjo namą. Kitas 
kambarys buvo įrengtas palėpėje nuolaidžiomis lubomis, su me- 
dinėmis sijomis. Abipus židinio viena prieš kitą stovėjo dvi sofos. 
Ant kavos staliuko gulėjo paskleisti keli laikraščiai, bet šiaip vis- 
kas buvo savo vietoje. Vėl nusileido į apatinį aukštą. Ir čia viskas 
atrodė kaip pridera. Nei virtuvė, nei bendrasis kambarys nepa- 
sikeitę. Liko tik vonios kambarys. Prieš praveriant duris kažkas 
privertė stabtelti. Name tebebuvo visiškai ramu ir tylu. Valandėlę 
padvejojęs suprato, kad elgiasi mažumėlę juokingai, ir ryžtingai 
pastūmė duris. 

Po kelių minučių pasileido prie laukujų durų, kiek leidžia am- 
žius. Paskutinę akimirką susigriebė, kad laiptai slidūs, ir įsitvėrė 
turėklų, kol nenudardėjo žemyn galva. Nuplumpino sodo taku 
per sniegą ir nusikeikė — varteliai vėl užsikirto. Ant šaligatvio 
sustojo, nežinodamas, ko griebtis. Kiek žemiau ant kelio išvydo 
sparčiai žengiančią figūrą ir netrukus atpažino Turės dukterį Eri- 
ką. Sūktelėjo jai sustoti. 


Ji buvo pavargusi. Mirtinai pavargusi. Erika Falk išjungė kom- 
piuterį ir nuėjo į virtuvę įsipilti kavos. Jautėsi spaudžiama iš visų 
pusių. Leidykla knygos rankraštį norėjo gauti rugpjūčio mėnesį, 
o ji buvo vos pradėjusi. Knyga apie Selmą Lagerliof, penktoji jos 

švedų rašytojų moterų biografija, turėtų būti geriausia, bet ji vi- 
siškai prarado norą rašyti. Tėvai mirė daugiau nei prieš mėnesį, 
bet šiandien jos sielvartas buvo toks pat gyvas kaip gavus žinią. 
Iškuopti tėvų namų nepavyko taip greitai, kaip tikėjosi. Viskas 
žadino prisiminimus. Kiekvieną dėžę pakuodavo daug valandų, 
nes su kiekvienu daiktu užplūsdavo vaizdai iš gyvenimo, kartais 
atrodančio labai arti, o kartais labai labai toli. Bet pakavimo nepa- 
spartinsi. Butas Stokholme kol kas išnuomotas, ir ji tikėjosi taip 
pat sėkmingai rašyti pasilikusi tėvų namuose Fjelbakoje. Namas 
Selvike stovėjo nuošalokai, aplinka buvo rami ir tyli. 

Erika atsisėdo verandoje ir nužvelgė šcherus. Jų vaizdas visad at- 
imdavo kvapą. Kiekvienas metų laikas atnešdavo naują įspūdingą 
reginį, o šiandien išlindusi akinanti saulė storą jūros ledą užliejo žė- 
rinčios šviesos kaskadomis. Tėvui būtų patikusi tokia diena. 

Jai užgniaužė gerklę, ir staiga oras name pasidarė troškus. Nu- 
sprendė pasivaikščioti. Termometras rodė penkiolika laipsnių 
šalčio, ir ji apsitūlojo keliais sluoksniais. Vis dėlto išėjo pro duris 
sužvarbusi, bet žengdama žvaliu tempu netrukus sušilo. 

Lauke buvo nepaprastai tylu. Aplink jokių žmonių. Girdėjo 
tik savo kvėpavimą. Vasaros mėnesiais būdavo visai kitaip. Tuo- 
met gyvenimas miestelyje virte virdavo. Erika vasarą Fjelbakos 
vengdavo. Nors žinojo miestelio išlikimą priklausant nuo turiz- 
mo, vis tiek negalėjo atsikratyti įspūdžio, tarsi kiekvieną vasarą jį 
pultų milžiniškas spiečius skėrių. Turistai, daugiagalvė pabaisa, iš 
lėto, metai po metų rijo seną žvejų kaimą, supirkdami pakrantės 
namus, ir devynis mėnesius per metus jį paversdavo vaiduoklių 
gyvenviete. 

Žvejyba šimtmečius buvo Fjelbakos pragyvenimo šaltinis. 
Rūsti aplinka ir nuolatinė kova už būtį, kai viskas priklauso nuo 
to, atplauks ar neatplauks silkės, kaimiečius padarė griežtus ir 
stiprius. Paskui Fjelbaka tapo vaizdinga ir ėmė traukti turistus su 
storomis piniginėmis. Tada žvejyba neteko savo reikšmės kaip 

pajamų šaltinis, ir Erika tarėsi matanti, kaip vis labiau linksta 
nuolatinių gyventojų sprandai. Jaunimas išsikėlė, o senukai sva- 
jojo apie pradingusius laikus. Ji pati buvo viena iš daugybės pasi- 
rinkusiųjų išvažiuoti. 

Ji vėl paspartino žingsnį ir pasuko į kairę prie kalvos, vedančios 
į Hokebakeno mokyklą. Artėdama prie viršūnės, išgirdo Eilertą 
Bergą šaukiant kažką nesuprantama. Mojuodamas rankomis jis 
ėjo prie jos. 

— Ji negyva. 

Eilertas stipriai kvėpė orą žiopčiodamas, iš jo krūtinės veržėsi 
bjaurus gargesys. 

— Nurimk, Eilertai. Kas atsitiko? 

— Ji guli ten negyva. 

Jis parodė į didelį šviesiai mėlyną namą pačioje kalvos viršūnė- 
je ir kartu meldžiamai žiūrėjo į Eriką. 

Praėjo valandėlė, kol Erika suprato, ką jis sako, bet žodžiams 
įsmigus į galvą pastūmė užsispyrusius vartelius ir nupūškavo prie 
laukujų durų. Jis buvo palikęs duris praviras, ir ji atsargiai peržen- 
gė slenkstį nežinodama, ko tikėtis. Kažkodėl neketino paklausti. 

Eilertas laukiamai nusekė iš paskos ir nebyliai parodė į vonios 
kambarį apatiniame aukšte. Erika neskubėjo, atsigręžė ir klausia- 

— Ten, viduj. 

Erika šiame name buvo seniai, bet kadaise gerai jame orienta- 
vosi ir prisiminė, kur yra vonios kambarys. Nors drabužiai buvo 
šilti, ją krėtė šaltis. Vonios kambario durys pamažu prasivėrė į 
vidų, ir ji įžengė. 

Gerai nežinojo, ko tikėjosi, išgirdusi šykščią Eilerto informa- 
ciją, bet išvysti kraują jos niekas neparengė. Visas vonios kamba- 
rys buvo išklotas baltomis koklių plytelėmis, tad kraujas vonioje 
ir aplink ją dar sustiprino įspūdį. Akimirką kontrastas jai atrodė 
gražus, kol suvokė, kad vonioje guli tikras žmogus. 

Kūnas mirgėjo nenatūraliais baltais ir melsvais atspalviais, ta- 
čiau Erika bemat ją atpažino. Tai buvo Aleksandra Vijkner, mer- 
gautine pavarde Karlgren, iš šeimos, kuriai priklausė šis namas. 
Vaikystėje jos buvo geriausios draugės, bet nuo to laiko tarytum 
prabėgo visas gyvenimas. Dabar moteris vonioje atrodė svetima. 

Lavono akys buvo gailiaširdiškai užmerktos, tik lūpos ryškiai 
mėlynos. Plonas ledo sluoksnis aptraukė liemenį, visiškai paslėp- 
damas apatinę kūno dalį. Kruvina dešinė ranka glebnai karojo 
ant vonios krašto į sukrešėjusio kraujo klaną ant grindų įmerktais 
pirštais. Ant vonios krašto gulėjo skutimosi peiliukas. Kita ranka 
matėsi tik virš alkūnės, dalis jos buvo po ledu. Iš ledo kyšojo ir ke- 
liai. Ilgi šviesūs Aleksės plaukai, vėduokle išsiskleidę per vonios 
galvūgalį, atrodė trapūs ir šarmoti. 

Erika ilgai stovėjo žiūrėdama į draugę. Drebėjo ir iš šalčio, ir 
dėl makabriško paveikslo iliustruojamos vienatvės. Paskui iš lėto 
pasitraukė iš vonios kambario. 


Vėliau viskas vyko lyg per miglą. Mobiliuoju telefonu ji paskam- 
bino budinčiam gydytojui ir su Eilertu palaukė, kol jis atvažiuos 
greitąja. Jautėsi ištikta šoko, kaip gavus pranešimą apie savo tėvus, 
ir parsiradusi namo tučtuojau įsipylė pilną taurelę konjako. Galbūt 
daktaras šito nebūtų prirašęs, bet jos rankos liovėsi tirtėjusios. 
Aleksės vaizdas grąžino ją vaikystėn. Nuo tada, kai jos buvo ge- 
riausios draugės, prabėgo daugiau nei dvidešimt penkeri metai, 
bet, nors per tą laiką jos gyvenime pasitaikė daug žmonių, Aleksė 
vis dar buvo artima širdžiai. Tuomet jos abi buvo tik vaikai. Suau- 
gusios tapo svetimos. Vis dėlto Erikai buvo sunku susitaikyti su 
mintimi, kad Aleksė nusižudė, - tik taip galėjo paaiškinti tai, ką 
išvydo. Toji Aleksė, kurią pažinojo, buvo gyviausia ir labiausiai pa- 
sitikinti savimi iš jos pažįstamų žmonių. Graži, savimi pasikliau- 
janti moteris, trykštanti energija, verčiančia praeivius atsigręžti. 
Iš nuogirdų Erika žinojo, kad gyvenimas, kaip ir ji visad manė, 

Aleksei buvo dosnus. Ji vadovavo dailės galerijai Geteborge, buvo 
ištekėjusi už dalingo ir gražaus vyro, gyveno dvaro rūmus prime- 
nančiame name Serio saloje. Bet, matyt, kažkas nepasisekė. 

Ji pajuto poreikį prasiblaškyti ir susuko sesers numerį. 

— Miegojai? 

— Juokauji? Adrianas pažadino mane trečią nakties, o kai paga- 
liau apie šeštą užmigo, pabudo Ema ir užsimanė pažaisti. 

— Ar nors kartą negalėjo atsikelti Lukas? 

Kitame linijos gale stojo ledinė tyla, ir Erika prikando liežuvį. 

- Šiandien jo laukia svarbus susirinkimas, ir jam reikia pailsėti. 
Be to, kaip tik dabar jo darbe baisi suirutė, įmonė išgyvena kritinį 
strateginį tarpsnį. 

Anos balsas pakilo, ir Erika išgirdo isterijos gaidelę. Lukas 
visad turėdavo parankų pasiteisinimą, ir Ana veikiausiai tiksliai 
jį pacitavo. Jei nebūdavo svarbaus susirinkimo, jis jausdavosi iš- 
vargintas visų sunkių padarytų sprendimų arba jo nervai visai 
pairdavo, nes, anot paties Luko, geras verslininkas patiria didžiulį 
spaudimą. Tad visa atsakomybė už vaikus gulė ant Anos. Kai jos 
susitiko per tėvų laidotuves, su žvitria trimete ir keturių mėnesių 
kūdikiu trisdešimtmetė Ana atrodė dešimčia metų vyresnė. 

— Honey, don t touch that. 

— Rimtai kalbant, ar tau neatrodo, kad jau laikas pradėti kalbėti 
su Ema švediškai? 

— Lukas mano, kad namie turim kalbėti angliškai. Sako, prieš 
jai pradedant lankyti mokyklą vis tiek grįšim į Londoną. 

Erikai atsibodo klausytis žodžių: „Lukas mano, Lukas sako, 
Lukui atrodo, kad... Jos akimis, svainis buvo puikus pirmarūšio 
nenaudėlio pavyzdys. 

Ana sutiko jį dirbdama už valgį ir būstą Londone ir iškart su- 
sižavėjo didžiuliu dėmesiu, rodomu dešimčia metų vyresnio da- 
lingo biržos maklerio Luko Maksvelo. Ji atsisakė visų planų stu- 
dijuoti universitete ir savo gyvenimą skyrė tam, kad taptų tobula 

ir išvaizdžia žmona. Vienintelė bėda, kad Luko buvo neįmanoma 
patenkinti, ir Ana, nuo vaikystės visada dariusi ką nori, gyvenda- 
ma su Luku visiškai ištrynė savo asmenybę. Kol nebuvo vaikų, 
Erika dar tikėjosi seserį atgausiant protą, paliksiant Luką ir pra- 
dėsiant gyventi savo gyvenimą, bet gimus Emai, o paskui Adria- 
nui pagaliau suprato, kad svainis, deja, Švedijoj pasiliks. 

- Siūlau palikti Luko temą ir jo nuomonę apie vaikų auklėjimą. 
Ką tetos numylėtiniai prikrėtė nuo ano karto? 

— Na, kaip paprastai, tu žinai... Emą suėmė staigus įniršis ir, kol 
ją aptikau tai darant, spėjo sukarpyti kūdikio kraitelį, o Adrianas 
tris dienas arba vėmė, arba be perstojo rėkė. 

- Atrodo, tau reikėtų kiek pakeisti aplinką. Ar negali pasiėmusi 
vaikus atvažiuoti čia savaitei? Be to, man reikėtų, kad padėtum 
peržiūrėti krūvą daiktų. Netrukus turėsim imtis ir visų popierių. 

— Taip... mes ketinom apie tai pasikalbėti. 

Kaip visad, kai Ana būdavo priversta spręsti ką nors nemalo- 
naus, jos balsas ėmė drebėti. 

Erika bemat pastatė ausis. Šitas „mes“ kėlė nerimą. Kai tik Lu- 
kas prikišdavo nagus, paprastai naudos turėdavo pats, o ne visi 
kiti suinteresuotieji. 

Erika laukė, gal Ana dar ką nors pasakys. 

- Juk mudu su Luku ketinom grįžti į Londoną, kai jis pastatys 
ant kojų Švedijos filialą. Mes tikrai neketinom rūpintis šio namo 
išlaikymu. Tau taip pat jokio džiaugsmo kamuotis su didžiuliu 
namu kaime, turiu omeny, neturint šeimos ir... 

Stojo kurtinanti tyla. 

— Ką nori pasakyti? 

Erika apsuko aplink smilių garbanotų plaukų sruogą - nuo vai- 
kystės taip darydavo susinervinusi. 

— Na... Lukas mano, kad namą reikia parduoti. Mes neišga- 
lėsim jo išlaikyti ir prižiūrėti. Be to, grįžę į Londoną, norėtume 
nusipirkti namą Kensingtone, ir, nors Lukas uždirba tikrai gerai, 

pardavus gauti pinigai stipriai pataisytų reikalą. Noriu pasakyti, 
kad namas vakarų pakrantėje tokioje vietoje vertas kelių milijo- 
nų. Vokiečiai kraustosi iš galvos dėl vaizdo į vandenyną ir jūros 
oro. 

Ana toliau dėstė argumentus, bet Erika jautėsi ganėtinai prisi- 
klausiusi ir padėjo ragelį vidury sakinio. Ana paprastai išblašky- 
davo jos dėmesį. 

Anai ji visuomet buvo veikiau mama nei vyresnė sesuo. Nuo 
vijurkas, pasiduodantis savo troškimams ir negalvojantis apie pa- 
darinius. Erika daugybę kartų, daugiau, nei galėtų suskaičiuoti, gel- 
bėjo ją iš keblios padėties. Lukas išmušė iš jos tą spontaniškumą ir 
gyvenimo džiaugsmą. Šito Erika labiausiai negalėjo jam atleisti. 


Iš ryto vakarykštės dienos įvykiai atrodė lyg blogas sapnas. Erika 
miegojo kietai, be sapnų, bet vis tiek jautėsi lyg būtų tik nusnū- 
dusi. Iš nuovargio maudė visą kūną. Pilvas grėsmingai gurgė, bet 
greitai dirstelėjusi į šaldytuvą suprato — prieš pusryčius turės ap- 
silankyti „Evos produktuose“. 

Miestelis buvo tuščias ir prie Ingridos Bergman aikštės ne- 
simatė nė ženklo prekybos, klestinčios vasaros mėnesiais. Ma- 
atokiausią Valio salos kyšulį, išryškėjusį prie horizonto ir kartu 
su Krokholmenu apibrėžiantį siaurą vandens taką į tolimesnį 
salyną. 

Tik kildama į Galerbakeną ji susitiko praeivę. Šio susitikimo 
būtų mielai išvengusi ir nevalingai apsidairė kelio, kuriuo galėtų 
sprukti. 

— Labas rytas, - begėdiškai žvaliai sučiauškėjo Elna Pešon. — 
Ar mūsų rašytojėlė vaikštinėja ryto saulėje? 

Erika mintyse sudejavo. 

— Taip, ketinau nueiti į „Evą“ šiek tiek apsipirkti. 

- Vargšele, turėtum būti baisiai sukrėsta po tokio siaubingo iš- 
gyvenimo. 

Elnos dvigubas pagurklis tirtėjo iš susijaudinimo, ir Erika pa- 
manė, kad ji atrodo lyg nusipenėjęs žvirbliukas. Žalio atspalvio 
vilnonis paltas dengė kūną nuo pečių iki pėdų, darydamas vienos 
didelės beformės masės įspūdį. Rankos stipriai spaudė rankinę. 
Ant galvos krypavo neproporcingai maža skrybėlaitė. Medžiaga 
priminė veltinį ir taip pat buvo nenusakomos samaninės spalvos. 
Mažos akutės giliai įsodintos į apsauginį riebalų sluoksnį. Dabar 
jos reikliai žiūrėjo į Eriką. Matyt, ji laukė atsakymo. 

— Taip, nebuvo itin malonu. 

Elna supratingai linktelėjo. 

— Taip, atsitiktinai užšokau ant ponios Rosengren, ji pasako- 
jo pravažiuodama prie Karlgrenų namo mačiusi tave ir greitąją 
ir bemat supratusi, kad atsitiko kažkas baisaus. O kai vėliau po 
pietų atsitiktinai paskambinau daktarui Jakobsonui, išgirdau apie 
tragišką įvykį. Taip, žinoma, jis man tai pasakė itin konfidencia- 
liai. Juk gydytojai duoda tylos įžadą, ir jį reikia gerbti. 

Ji supratingai linktelėjo, rodydama, kaip labai gerbia daktaro 
Jakobsono tylos įžadą. 

— Tokia jauna ir visa kita. Natūralu, kad kyla klausimas, kodėl. 
Pati niekada neabejojau, kad ji atrodo baisiai persitempusi. Nuo 
seno pažįstu jos mamą Birgitą, ji visad buvo labai nervinga, o juk 
visi žino, kad šitai paveldima. Be to, ji smarkiai užrietė nosį, tu- 
riu omeny Birgitą, Karlui Erikui gavus puikų direktoriaus postą 
Geteborge. Tuomet Fjelbaka tapo per prasta. Kur ten, prireikė 
didmiesčio. Bet aš tau sakau - pinigai laimės neatneša. Jei mergai- 
tė būtų augusi čia, užuot išrauta su šaknim ir perkelta į didmiestį, 
reikalai nebūtų šitaip susiklostę. Man net rodos, jie išsiuntė varg- 
šę mergaitę į kažkokią Šveicarijos mokyklą, o juk žinom, kas to- 
kiose vietose dedasi. Taip taip, toks dalykas palieka žymę sieloje 
visam gyvenimui. Kol gyveno čia, ji buvo visų laimingiausia ir 

guviausia mergaitė. Ar vaikystėj judvi nežaisdavot? Na, dievaži, 
man atrodo, kad... 

Elna tęsė savo monologą, ir Erika, nesulaukdama jos vardija- 
mų negandų galo, karštligiškai ėmė ieškoti dingsties nutraukti vis 
bjaurėjantį pokalbį. Elnai stabtelėjus atsikvėpti, Erika pajuto gerą 
progą. 

— Buvo labai malonu pasikalbėti, bet, deja, dabar turiu eiti. Su- 
prantat, tiek daug reikia nuveikti. 

Ji nutaisė kuo graudesnį veidą, tikėdamasi nukreipti Elnos dė- 
mesį į kitą viliojančią temą. 

— Taip, savaime aišku, brangioji. Aš nepagalvojau. Tau tikriau- 
siai labai sunku po neseniai įvykusios šeimos tragedijos. Dova- 
nok senai moteriai už nejautrumą. 

Tuo metu Elna jau buvo susijaudinusi kone ligi ašarų, tad Erika 
tik maloniai linktelėjo ir paskubėjo atsisveikinti. Su palengvėjimu 
atsidususi, nuėjo į „Evą vangstydamasi kitų smalsių damų. 

Bet jai nepasisekė. Buvo priekabiai iškamantinėta daugybės 
egzaltuotų fjelbakiškių ir nedrįso atsikvėpti iki pat savo namų. 
Bet viena pastaba įstrigo galvon. Aleksės tėvai vakar vakare atva- 
žiavo į Fjelbaką ir apsistojo pas Birgitos seserį. 

Erika padėjo maisto krepšius ant virtuvės stalo ir ėmė kraustyti 
produktus. Nors turėjo gerų ketinimų, krepšiai nebuvo tokie pil- 
ni gėrybių, kaip kad planavo įžengdama į parduotuvę. Bet jei ne- 
nusipirktų skanėstų tokią apgailėtiną dieną, kada dar? Lyg tyčia 
sugurgė pilvas, ir ji šleptelėjo ant lėkštės dvylika raudonų svorio 
sergėtojų taškų, įgavusių dviejų bandelių su cinamonu pavidalą, 
paskui išsivirė puodelį kavos. 

Jautėsi nuostabiai sėdėdama ir žiūrėdama į pažįstamą vaizdą 
už lango, bet vis dar negalėjo priprasti prie namų tylos. Žinoma, 
pasilikdavo namie viena ir anksčiau, bet tai buvo ne tas pats. Tada 
tarytum kažkas būdavo šalia, suvokdavai, kad bet kurią akimirką 
kas nors gali įžengti pro duris. Dabar namų siela buvo dingusi. 

Prie lango gulėjo tėtės pypkė, laukdama, kada ją prikimš taba- 
ko. Kvapas tebetvyrojo virtuvėje, bet Erikai atrodė, kad jis kas- 
dien silpnėja. 

Jai visad patiko pypkės kvapas. Vaikystėje dažnai sėdėdavo 
tėvui ant kelių, užsimerkusi, įrėmusi galvą jam į krūtinę. Pypkės 
dūmų buvo prisigėrę visi jo drabužiai, ir šis kvapas jos vaikystės 
pasaulyje reiškė saugumą. 

Erikos santykiai su motina buvo kur kas sudėtingesni. Ji nepri- 
siminė nė vieno sykio, kad augdama būtų sulaukusi iš motinos 
bent kokio švelnumo ženklo: stipraus apkabinimo, glamonės, pa- 
guodos žodžio. Elsė Falk buvo griežta ir nepalenkiama moteris, 
palaikanti namie nepriekaištingą tvarką, bet niekad neleidžianti 
sau kuo nors pasidžiaugti gyvenime. Labai religinga, kaip ir dau- 
guma Bohusleno pakrančių bendruomenėse, ji užaugo mieste- 
lyje, tebeveikiamame pastoriaus Šartau mokymo. Jau vaikystėje 
ji buvo mokoma, kad gyvenimas būsiąs ilga kančia, atpildą gau- 
sianti kitame gyvenime. Erika dažnai svarstė, ką geraširdis, links- 
mas tėvas matęs Elsėje, ir paauglystėje kartą įsiutusi sviedė jam šį 
klausimą. Jis nesupyko. Tik atsisėdęs uždėjo jai ant peties ranką ir 
patarė taip griežtai motinos neteisti. Kai kuriems žmonėms sun- 
kiau rodyti savo jausmus, paaiškino glostydamas iš pykčio raudo- 
nąjos veidą. Tada ji nepaklausė jo ir neabejojo, kad jis tik mėgina 
pridengti tai, kas Erikai buvo labai aišku: motina jos niekad ne- 
mylėjo, ir šio pojūčio ji neatsikratys visą gyvenimą. 

Erika nusprendė pasiduoti staiga kilusiam norui aplankyti 
Aleksandros tėvus. Netekti tėvų sunku, bet vis tiek tai tam tikras 
natūralios tvarkos padarinys. Netekti vaiko turėtų būti siaubinga. 
Be to, jos su Aleksandra kadaise buvo tokios artimos, kokios tik 
gali būti geriausios draugės. Žinoma, nuo to laiko prabėgo dvi- 
dešimt penkeri metai, bet daugybė šviesių vaikystės prisiminimų 
buvo artimai susiję su Alekse ir jos šeima. 

Namas atrodė apleistas. Aleksandros teta ir dėdė iš motinos pusės 
gyveno Pušų gatvėje, pusiaukelėj tarp Fjelbakos centro ir Selviko 
kempingo. Namai stovėjo aukštai ant šlaito, o vejos staigiai leido- 
si prie kelio link vandens. Laukujės durys buvo namo vidiniam 
kieme, ir Erika sudvejojo prieš spausdama skambutį. Jis nuaidėjo 
ir nutilo. Iš vidaus nebuvo girdėti jokio garso, ji jau ketino apsi- 
gręžusi eiti sau, bet durys pamažėle prasivėrė. 

— Pas ką jūs? 

— Labas, aš Erika Falk. Ta, kuri... 

Sakinys pakibo ore. Ji pasijuto kvailai taip formaliai prisista- 
tydama. Aleksės teta Ula Pešon puikiai žino, kas ji tokia. Erikos 
mama ir Ula daug metų buvo aktyvios bažnytinės draugijos narės 
ir kartais sekmadieniais Ula užeidavo išgerti kavos. 

Ula žingtelėjo į šalį, praleisdama Eriką į priemenę. Visame 
name nedegė nė viena lempa. Žinoma, iki vakaro dar buvo kelios 
valandos, bet jau sroveno popietės prieblanda ir tįso ilgi šešėliai. 
Iš kambario tiesiai už priemenės buvo girdėti prislopintas kūk- 
čiojimas. Erika nusiavė batus ir nusivilko paltą. Susigriebė judan- 
ti itin tyliai ir atsargiai, nes namo nuotaika kitaip elgtis neleido. 
Ula nuėjo į virtuvę, ir Erikai teko pačiai susirasti kelią. Kai įėjo į 
bendrąjį kambarį, rauda nutilo. Ant sofų ir fotelių, sustatytų prie- 
šais milžinišką panoraminį langą, mėšlungiškai susikibę sėdėjo 
Birgita ir Karlas Erikas Karlgrenai. Abiejų veidai buvo nudryžuo- 
ti ašarų, ir Erika pasijuto įžengusi į itin privačią aplinką. Galbūt 
nereikėjo nekviestai įsibrauti. Bet dabar gailėtis buvo vėlu. 

Ji atsargiai atsisėdo ant sofos priešais juos ir sunėrė rankas ant 
kelio. Jai įžengus į kambarį, niekas dar nebuvo prataręs nė žodžio. 

— Kaip ji atrodė? 

Iš pradžių Erika veik nesuprato, ko paklausė Birgita. Balsas 
buvo silpnas lyg vaiko. Ji nežinojo, ką atsakyti. 

— Vieniša, — pagaliau ištarė ir tučtuojau pasigailėjo. - Aš netu- 
rėjau galvoj... - Sakinys nutrūko ir susigėrė į tylą. 

— Ji nenusižudė! 

Birgitos balsas iškart suskambo tvirtai ir ryžtingai. Karlas Erikas 
suspaudė žmonos ranką ir pritariamai linktelėjo. Tikriausiai jie pa- 
stebėjo skeptišką Erikos veido išraišką, nes Birgita pakartojo: 

— Ji nenusižudė! Pažįstu ją geriau nei kas nors kitas ir Žinau, 
kad ji nebūtų galėjusi nusižudyti. Jai niekad nebūtų užtekę drąsos 
tai padaryti! Tu irgi turėtum šitai žinoti. Tu irgi ją pažinojai! 

Su kiekvienu skiemeniu ji po truputį tiesėsi, ir Erika išvydo, 
kaip jos akys sukibirkščiavo. Birgita mėšlungiškai tai sugniaužda- 
vo, tai atgniauždavo kumščius ir žiūrėjo Erikai tiesiai į akis — vie- 
na iš jų turėjo nukreipti žvilgsnį į šalį. Pirmoji pasidavė Erika. Ji 
apsidairė kambaryje. Kad tik nereikėtų žiūrėti į Aleksandros mo- 
tinos sielvartą. 

Kambarys buvo jaukus, bet pagal Erikos skonį galbūt mažu- 
mėlę per daug išpuoštas. Užuolaidos, meistriškai pakabintos, su 
didžiuliais raukčiais, derinosi su sofos pagalvėlėmis, pasiūtomis 
iš to paties stambių gėlių audinio. Kur tik buvo laisvos vietos, 
stovėjo dailės mažmožiai. Drožinėti mediniai dubenėliai, deko- 
ruoti kryželiu siuvinėtomis juostomis, dalijosi kambarį su por- 
celianiniais šunimis amžinai drėgnomis akimis. Kambarį gelbė- 
jo tik panoraminis langas, pro kurį vėrėsi nuostabus vaizdas. Eri- 
kai norėjos akimirką sustingti ir tik žiūrėti pro langą, nesileisti 
įtraukiamai į šių žmonių sielvartą. Tačiau ji vėl nukreipė žvilgsnį 
į Karlgrenus. 

- Birgita, aš tikrai nežinau. Su Aleksandra mes buvom draugės 
prieš dvidešimt penkerius metus. Aš ničnieko apie ją nežinau. 
Juk kartais pažįsti žmones ne taip gerai, kaip tau atrodo... 

Erika pati girdėjo, kaip neįtikimai tai skamba. Jos žodžiai at- 
šoko nuo sienų. Šįsyk prašneko Karlas Erikas. Jis išsilaisvino iš 
mėšlungiškų Birgitos gniaužtų ir palinko į priekį, lyg mėginda- 
mas užsitikrinti, kad Erika nepraleis nė vieno žodžio iš to, ką ke- 
tina pasakyti. 


22 CAMILLA LACKBERG 


- Žinau, mes tarytum neigiam tai, kas įvyko, ir galbūt dabar at- 
rodom ne itin nuoseklūs, bet net jei Aleksė dėl kokios nors prie- 
žasties būtų žudžiusis, ji niekad, kartoju, niekad nebūtų to dariu- 
si tokiu būdu! Tu tikriausiai prisimeni, kaip baisiai Aleksė bijojo 
kraujo. Bent truputėlį įsipjovusi, visiškai nesivaldydavo, kol kas 
nors užklijuodavo pleistrą. Kartais pamačiusi kraują net nualp- 
davo. Todėl esu visiškai tikras - ji greičiau pasirinktų, pavyzdžiui, 
migdomuosius. Nieku gyvu Aleksė neįstengtų pasiimti skutimo- 
si peiliuko ir įsipjauti vieną, paskui kitą ranką. Be to, kaip sako 
ir mano žmona, Aleksė buvo gležna. Ne kokia drąsuolė. Reikia 
vidinės stiprybės, kad ryžtumeis nusižudyti. Ji tokios stiprybės 
neturėjo. 

Jo balsas skambėjo atkakliai, ir, nors Erika vis dar buvo įsiti- 
kinusi, kad klausosi dviejų nevilties apimtų žmonių, jų nuomo- 
nė vertė suabejoti. Prisiminė, kaip vakar rytą, įžengusi į vonios 
kambarį, pajuto kažką negera. Žinoma, negalėtum pajusti ką 
nors gera aptikęs lavoną, bet kažkas nederėjo kambaryje. Kaž- 
kieno buvimas, šešėlis. Tiksliau apibūdinti nemokėjo. Tebebuvo 
įsitikinusi, kad Aleksandrą Vijkner kažkas privertė nusižudyti, 
bet negalėjo paneigti, kad atkaklus Karlgrenų tvirtinimas ir jai 
sukėlė įtarimą. 

Staiga jai dingtelėjo, kad užaugusi Aleksė labai panaši į mo- 
tiną. Birgita Karlgren buvo maža ir liekna, tokiais pat šviesiai 
geltonais plaukais kaip duktė, tik, kitaip nei ilgaplaukė Aleksė, 
ji nešiojo elegantišką pažo šukuoseną. Dabar vilkėjo juodai ir, 
nors sielvartavo, atrodė suvokianti, kaip stulbinamai atrodo dėl 
šviesios ir tamsios spalvų kontrasto. Nežymūs judesiai išdavė 
jos tuštybę. Ranka, atsargiai perbraukianti plaukus, tobulai pa- 
taisoma apykaklė. Erika prisiminė, kad Birgitos drabužinė per- 
sirenginėti mėgstančioms aštuonmetėms atrodė tikra Meka, o 
papuošalų skrynelė buvo arčiausiai dangaus karalystės, kiek jos 
tada galėjo įsivaizduoti. 

Šalia Birgitos jos vyras atrodė kasdieniškai. Anaiptol ne ne- 
patrauklus, tiesiog niekuo neišsiskiriantis. Pailgas, siauras Karlo 
Eriko Karlgreno veidas buvo išraižytas plonų raukšlelių, galva 
nuplikusi iki viršugalvio. Ir jis vilkėjo juodai, bet, skirtingai nei 
žmoną, tai darė jį dar pilkesnį. Erika pajuto, kad jai laikas išeiti. Ji 
klausė savęs, ko iš tikrųjų siekė, juos aplankydama. 

Ji atsistojo, ir Karlgrenai padarė tą patį. Birgita reikliai pasižiū- 
rėjo į vyrą, žvilgsniu ragindama kažką sakyti. Matyt, tai, ką jie ap- 
tarinėjo prieš užeinant Erikai. 

— Mes norėtume, kad tu parašytum straipsnį apie Aleksę. Bo- 
huslūningen laikraščiui. Apie jos gyvenimą, svajones — ir mirtį. 
Sudomintum žmones jos gyvenimu ir asmeniu. Tai be galo daug 
reikštų Birgitai ir man. 

— Betar ne geriau ką nors parašyti Gėteborgs Posten? Turiu ome- 
ny, šiaip ar taip, ji gyveno Geteborge. Kaip ir jūs, tiesą sakant. 

- Fjelbaka visad buvo ir bus mūsų namai. Kaip ir Aleksei. Gali 
pradėti nuo pokalbio su jos vyru Henriku. Mes su juo pasišnekė- 
jom, jis pasiruošęs tau padėti. Savaime aišku, padengsime visas 
išlaidas. 

Tuo, matyt, svarstymą jie laikė baigtą. Iš esmės dar nesutikusi, 
už nugaros užsitrenkus durims, Erika pasijuto stovinti lauke ant 
laiptų su Henriko Vijknerio telefono numeriu ir adresu rankoje. 

Nors, visai atvirai kalbant, iš tikrųjų ji nenorėjo imtis šios už- 
duoties, rašytojos galvoje ėmė bręsti mintis. Erika nuvijo tą mintį 
ir pasijuto blogai vien dėl to, kad ji kilo, bet mintis buvo atkakli ir 
nepasidavė. Jos naujosios knygos idėja, ilgai ieškota idėja, nukrito 
lyg iš dangaus. Pasakojimas apie lemties kelią. Aiškinimasis, kas 
jauną, gražią ir akivaizdžiai privilegijuotą moterį privertė nusižu- 
dyti. Žinoma, ji neminės Aleksės vardo, bet pasakojimas remsis 
jos atskleistais faktais apie draugės kelią į mirtį. Erika buvo išlei- 
dusi keturias knygas, bet visos buvo kitų garsių moterų rašytojų 
biografijos. Drąsos kurti savas istorijas vis dar neatsirasdavo, bet 

ji žinojo laukianti galvoje atsirasiant knygas, kurias tereikia užra- 
šyti. Ši istorija galbūt duotų jai postūmį, laukiamą įkvėpimą. Tai, 
kad kadaise pažinojo Aleksę, tik padėtų. 


Kaip žmogus šia mintim ji pasibjaurėjo, bet rašytoja džiūgavo. 


Teptukas tepė ant drobės plačias raudonas juostas. Jis tapė nuo 
aušros ir dabar pirmąkart per keletą valandų atsitraukė pažiū- 
rėti į savo kūrinį. Neįgudusi akis matytų vien didelius raudo- 
nus, oranžinius ir geltonus lopus, bet kaip išmėtytus didelėje 
drobėje. Jam tai buvo aistros spalvomis atkurtas pažeminimas 
ir rezignacija. 

Jis visad tapė tomis pačiomis spalvomis. Iš drobės rėkė ir tyčio- 
josi praeitis, ir dabar jis vėl su stiprėjančiu įtūžiu ėmėsi teptuko. 

Dar po valandos nusprendė nusipelnęs pirmos ryto alaus skar- 
dinės. Paėmė arčiausiai stovinčią, nepaisydamas, kad vakar va- 
kare keletą kartų nukratė į ją cigaretės pelenus. Pelenų žvyneliai 
aplipo lūpas, bet jis toliau godžiai gėrė išsivadėjusį alų ir, iššlerpęs 
paskutinį lašą, nusviedė skardinę ant grindų. 

Pamautės, vienintelis drabužis, kurį jis vilkėjo, priekyje buvo 
geltonos nuo alaus ar išdžiūvusio šlapimo. Sunku pasakyti, nuo 
katro. Tikriausiai nuo abiejų. Riebaluoti plaukai krito ant pečių, 
krūtinė buvo balta ir įdubusi. Apskritai Andešas Nilsonas darė 
griuvenos įspūdį, bet ant molberto stovintis paveikslas rodė ta- 
lentą, kuris ryškiai skyrėsi nuo paties dailininko nuopuolio. 

Jis susmuko ant grindų ir atsirėmė į sieną priešais paveikslą. Ša- 
lia gulėjo neatidaryta alaus skardinė, ir jam patiko pokštelėjimas 
patraukus už žiedo. Spalvos jam garsiai rėkė primindamos tai, ką 
didesnę gyvenimo dalį stengėsi pamiršti. Kodėl, po velnių, ji da- 
bar ketina viską sugadinti! Kodėl negali to reikalo palikti ramybė- 
je? Toji savanaudiška prakeikta šliundra, galvojanti tik apie save. 
Šalta ir nekalta kaip sušikta princesė. Bet jis gerai žino, kas slypi 
po paviršium. Jie vieno miško paukščiai. Bendro skausmo metai 

juos formavo ir suvienijo, o dabar staiga ji tariasi galinti pakeisti 
nusistovėjusią tvarką. 

— Velnias! - suriaumojo jis ir sviedė puspilnę skardinę tiesiai 
į drobę. Ši neplyšo, dar labiau įsiutindama, tik įlinko, o skardinė 
nukrito ant grindų. Skystis aptaškė paveikslą, ir raudoni, oranži- 
niai, geltoni dažai ėmė tekėti susiliedami į naujus atspalvius. Jis 
stebėjo tai patenkintas. 

Dar buvo neišsiblaivęs po vakar - gėrė visą parą, tad alus ėmė 
greitai veikti, nors dėl smarkaus girtuokliavimo daugelį metų 
buvo atsiradusi didelė tolerancija alkoholiui. Pamažėle įslydo į 
gerai pažįstamas ūkanas su senų vėmalų kvapu, pakibusiu šner- 
vėse. 


Ji turėjo nuosavą buto raktą. Priemenėje rūpestingai nusivalė ba- 
tus, nors suprato tik veltui švaistanti laiką. Lauke buvo švariau. 
Padėjo krepšius su maistu ir tvarkingai pasikabino paltą ant paka- 
bo. Šūktelti nebuvo prasmės. Iki šio laiko jis tikriausiai nugeso. 

Virtuvė buvo į kairę nuo priemenės, kaip visad nemaloniai 
prišnerkšta. Krūvos kelias savaites neplautų indų kūpsojo ne tik 
kriauklėje, bet ir ant kėdžių bei stalo ir net ant grindų. Visur mė- 
tėsi nuorūkos, alaus skardinės ir tušti buteliai. 

Pravėrusi šaldytuvo duris ketindama padėti maistą, pamatė šį- 
kart atėjusi pačiu laiku. Jis buvo visiškai tuščias. Per kelias minu- 
tes vėl jį prikrovė ir valandėlę ramiai pastovėjo kaupdama jėgas. 

Mažas butukas buvo vieno kambario, tad bendrasis kamba- 
rys ir miegamasis kartu. Keletą ten stovinčių baldų parūpino ji, 
bet nedaug tegalėjo prisidėti, tad kambaryje karaliavo didžiulis 
molbertas prie lango. Viename kampe gulėjo pamestas apdriskęs 
čiužinys. Ji neišgalėjo nupirkti jam tikros lovos. 

Seniau mėgino jam padėti apsitvarkyti: valydavo, rankiodavo 
daiktus, skalbdavo jo drabužius ir net jį patį maudydavo. Tada dar 
tikėjo, kad viskas pasikeis. Kad viskas praeis savaime. Bet tai buvo 

prieš daug metų. Kažkurioj kelio daly jai pristigo jėgų. Dabar jai 
užtekdavo pasirūpinti, kad jis bent turėtų ką valgyti. 

Dažnai geidė vis dar pajėgti. Kaltė sunkiai slėgė pečius ir krū- 
tinę. Kai klūpodama šluostydavo jo vėmalus, kartais jausdavosi 
atpirkusi trupučiuką kaltės. 

Pažvelgė į jį, sudribusį prie sienos. Bjauriai dvokianti griuvena, 
bet nepaprastai talentingas. Nesuskaičiuojamą daugybę kartų ji 
svarstė, kaip būtų susiklostę reikalai, jei tą dieną būtų nusprendu- 
si kitaip. Dvidešimt penkerius metus kasdien svarstė, kaip būtų 
pakrypęs gyvenimas, jei būtų pasielgusi kitaip. Dvidešimt penke- 
ri metai — ilgas laikas svarstyti. 

Kartais išeidama palikdavo jį gulėti ant grindų. Tik ne šian- 
dien. Iš lauko skverbėsi šaltis, ir per plonas pėdkelnes grindys 
atrodė ledinės. Ji timptelėjo jį už rankos, glebnai nukarusios prie 
šono. Jis nereagavo. Abiem rankom sugniaužusi riešą, nutempė 
prie čiužinio. Mėgino ant jo užversti rankomis suspaudusi per 
liemenį ir krūptelėjo pajutusi koks jis suglebęs. Šiaip taip užri- 
deno ant čiužinio didžiąją dalį kūno. Kadangi antklodės nebuvo, 
atnešė iš priemenės jo striukę ir užklojo. Iš nuovargio uždususi 
atsisėdo. Jei ne rankų stiprybė, įgauta per daugybę tvarkymo ir 
valymo metų, sulaukusi tokio amžiaus su šitokiu uždaviniu nebū- 
tų susidorojusi. Ji nuogąstavo, kas atsitiks tą dieną, kai jai pritrūks 
ir fizinių jėgų. 

Jam ant veido buvo užkritusi riebaluotų plaukų sruoga, ir ji 
švelniai nubraukė ją smiliumi. Nė vienam gyvenimas nesusiklos- 
te taip, kaip ji tikėjosi, bet savo likusį gyvenimą ji paskirs išsaugoti 
tam truputėliui, kurį jie dar turi. 

Žmonės nusukdavo akis, kai susitikdavo juos gatvėje, bet ne 
taip greitai, kad ji nepastebėtų užuojautos. Andešas buvo liūdnai 
pagarsėjęs visame miestelyje nuolatinis vietinės alkoholikų šut- 
vės narys. Kartais jis pasigėręs strapaliodavo po miestelį, garsiai 

užgauliodamas visus sutiktuosius. Jis sulaukdavo pasibjaurėjimo, 
o ji užuojautos. Iš tikrųjų turėtų būti atvirkščiai. Pasibjaurėjimo 
verta ji, o Andešas nusipelno užuojautos. Jos silpnumas padarė jo 
gyvenimą tokį. Bet ji daugiau niekad nebus silpna. 

Ji sėdėjo kelias valandas, glostydama jam kaktą. Kartkartėmis 
miegodamas jis krustelėdavo, bet jos prisilietimas nuramindavo. 
Už lango kaip paprastai bėgo gyvenimas, bet kambaryje laikas 


buvo sustojęs. 


Pirmadienis atnešė pliusinę temperatūrą ir lietaus pritvinkusius 
debesis. Erika visad buvo atsargi vairuotoja, bet dabar važiavo 
dar lėčiau, kad spėtų išlyginti automobilį, jei kartais paslystų. Ji 
nebuvo itin įgudusi vairuotoja, bet mieliau rinkosi vienatvę auto- 
mobilyje, nei spūstį E6 greitajame autobuse ar traukinyje. 

Pasukus dešinėn į autostradą, kelias pagerėjo, ir ji išdrįso šiek 
tiek padidinti greitį. Su Henriku Vijkneriu turėjo susitikti dvylik- 
tą valandą, bet iš Fjelbakos išvažiavo anksti ir laiko kelionei iki 
Geteborgo buvo į valias. 

Nuo to laiko, kai išvydo Aleksę šaltame vonios kambaryje, 
pirmąsyk prisiminė pokalbį su Ana. Vis dar sunkiai įsivaizdavo, 
kad Ana iš tikrųjų užsispirs parduoti namą. Vis dėlto tai buvo jų 
vaikystės namai, ir tėvai nusimintų, jei žinotų. Tačiau, įsikišus Lu- 
kui, viskas įmanoma. Suvokdama, kad jis dėl nieko nesigraužia, ji 
iškart pagalvojo, kad jie svarstys galimybę parduoti namą. Lukas 
seniai smuko jos akyse, bet šis sumanymas pranoko kone viską, 
ką iki šiol buvo padaręs. 

Na, ką gi, prieš imdama rimtai jaudintis dėl namo, turi išsiaiš- 
kinti savo padėtį grynai teisiniu požiūriu. Iki tol verčiau nekvar- 
šinti galvos dėl Luko kėslų. Dabar norėjo susikaupti būsimam 
pokalbiui su Aleksės vyru. 

Henrikas Vijkneris telefonu kalbėjo maloniai ir jai paskambi- 
nus jau žinojo, apie ką suksis šneka. Žinoma, ji galinti atvažiuoti 

pasiklausinėti apie Aleksandrą, jei straipsnis jos atminimui toks 
svarbus tėvams. 

Bus įdomu pasižiūrėti, kaip atrodo Aleksės namai, nors Eriką 
ne itin viliojo akistata su dar vieno žmogaus sielvartu. Susitiki- 
mas su Aleksės tėvais buvo širdį veriantis. Kaip rašytoja ji labiau 
pageidavo stebėti tikrovę iš tolo. Stebėti iš viršaus, saugiai ir ne- 
šališkai. Kartu tai buvo galimybė susidaryti pirmą įspūdį, kokiu 
žmogumi Aleksė tapo suaugusi. 

Nuo pirmos dienos mokykloje Erika ir Aleksė tapo neišski- 
riamos. Erika be galo didžiavosi, kad ją drauge pasirinko Aleksė, 
lyg magnetas traukusi visus, kas prie jos priartėdavo. Visi norėjo 
draugauti su Alekse, nors ji visiškai nesuvokė savo populiaru- 
mo. Tam tikra prasme buvo uždara, kupina pasitikėjimo savi- 
mi - dabar, suaugusi, Erika jį suvokė kaip itin neįprastą vaikui. 
Vis dėlto Aleksė buvo atvira ir kilniaširdė ir, nors santūri, tikrai 
ne drovuolė. Tai ji pasirinko Eriką kaip draugę. Erika niekad 
nebūtų išdrįsusi pati priartėti prie Aleksės. Jos buvo neišskiria- 
mos iki paskutinių mokslo metų, po kurių Aleksė išsikraustė ir 
galutinai išnyko iš jos gyvenimo. Aleksė darėsi vis uždaresnė, 
ir Erika daugybę valandų sėdėdavo namie viena, apverkdama 
prarastą draugystę. Paskui vieną dieną paskambino prie Alek- 
sės namų durų, ir niekas neatsiliepė. Net po dvidešimt penke- 
rių metų Erika aiškiai prisiminė skausmą, kurį pajuto supratusi, 
kad Aleksė išsikraustė jos net neįspėjusi ir neatsisveikinusi. Ji 
vis dar nesuvokė, kas atsitiko, bet tada vaikiškai prisiėmė kaltę, 
nusprendusi, kad Aleksei tiesiog atsibodo. 

Erika vargais negalais išlaviravo per Geteborgą Serio kryptimi. 
Po ketverių studijų metų universitete ji gerai pažinojo miestą, bet 
tuomet neturėjo automobilio, todėl Geteborgas jai tebebuvo bal- 
ta dėmė žemėlapyje. Jei galėtų važiuoti dviratininkų takais, orien- 
tuotųsi kur kas geriau. Nepasitikinčiam vairuotojui Geteborgas 
buvo košmaras su daugybe vienkrypčių kelių, automobilių pri- 

grūstų žiedinių sankryžų ir stresą keliančiu iš visų pusių artėjan- 
čių tramvajų pypsenimu. Be to, jai atrodė, kad visi keliai veda į 
Hisingeną. Jei pasirinktų ne tą žiedą, būtinai ten atsidurtų. 

Henriko kelio nuorodos buvo aiškios, ji rado adresą pirmu 
bandymu ir šįsyk išvengė Hisingeno. 

Namas pranoko visus lūkesčius. Milžiniškas baltas amžių san- 
dūros statinys su vaizdu į jūrą ir nedidelė pavėsinė su šiltų vasaros 
vakarų pažadu. Storo balto sniego dangalo paslėptas sodas buvo 
gerai suplanuotas ir vien dėl savo dydžio reikalavo rūpestingos 
sodininko specialisto priežiūros. 

Ji pervažiavo gluosnių alėją ir pro aukštus pinučių vartus įrie- 
dėjo į žvyro kiemą priešais namą. 

Akmeniniai laiptai vedė prie stiprių ąžuolinių durų. Šiuolai- 
kiško skambučio nebuvo, tad ji smarkiai pabeldė dideliu durų 
belstuku. Durys atsidarė tuoj pat. Ji bemaž tikėjosi būti sutikta 
kambarinės su krakmolyta prijuoste ir kyku, tačiau ją įleido vy- 
ras, kurį iškart suprato esant Henriką Vijknerį. Jis atrodė begė- 
diškai gražus, ir Erika džiaugėsi išvažiuodama iš namų kiek labiau 
pasirūpinusi savo išvaizda. Ji įžengė į milžinišką prieškambarį ir 
išsyk pamatė, kad šis didesnis už visą jos butą Stokholme. 

— Erika Falk. 

— Henrikas Vijkneris. Kiek prisimenu, buvom susitikę pernai 
vasarą. Restorane prie Ingridos Bergman aikštės. 

— Taip, tikrai. „Prieplaukos“ kavinėje. Atrodo, vasara buvo ka- 
dai kadės. Ypač kai dabar tokie orai. 

Henrikas mandagiai kažką sumurmėjo. Jis padėjo jai nusivilkti 
paltą ir mostelėjo į svetainę prieškambario gale. Erika atsargiai 
tūptelėjo ant sofos. Net menkai nusimanydama apie antikvari- 
nius daiktus, suprato sofą esant seną ir galbūt labai vertingą. Su- 
tiko išgerti Henriko pasiūlytos kavos. Kol jis ruošė kavą, jie dar 
sykį persimetė keliais žodžiais apie bjaurų orą ir, jį vogčiomis ste- 
bėdama, Erika nusprendė, kad jis neatrodo itin nuliūdęs. Bet taip 

pat žinojo, kad tai gali nieko nereikšti. Skirtingi žmonės skirtingai 
sielvartauja. 

Jis vilkėjo kasdienines puikiai išlygintas žalsvai rusvos spalvos 
kelnes ir dangiškus Ralfo Loreno marškinius. Plaukai buvo tam- 
sūs, beveik juodi, ir elegantiškai apkirpti, nors ne itin kruopščiai 
sušukuoti. Tamsiai rudos akys darė jį truputėlį panašų į pietie- 
tį. Jai labiau patiko kur kas mažiau išpuoselėtos išvaizdos vyrai, 
vis dėlto negalėjo nepasiduoti tarytum iš madų žurnalo iškirpto 
gražuolio traukai. Henrikas ir Aleksė turėjo būti nepaprastai žavi 
pora. 

— Koks nuostabiai dailus namas. 

- Ačiū. Aš iš ketvirtos kartos čia gyvenančių Vijknerių. Mano 
senelis pasistatė šitą namą amžiaus pradžioje, ir nuo tol jis pri- 
klauso šeimai. Jei sienos prabiltų... 

Jis plačiai mostelėjo per kambarį ranka ir nusišypsojo Erikai. 

— Taip, turėtum nuostabiai jaustis, kai aplink tave visa giminės 
istorija. 

— Ir taip, ir ne. Tai ir didelė atsakomybė. Protėvių pėdomis ir 
taip toliau. 

Jis sukrizeno, ir Erikai neatrodė itin prislėgtas atsakomybės. Ji 
patijautėsi beviltiškai nederanti prie elegantiško kambario ir bergž- 
džiai stengėsi patogiai įsitaisyti ant gražios, bet spartietiškos sofos. 
Galiausiai slinktelėjo ant paties kraštelio ir atsargiai sriubtelėjo ma- 
žuose „Mokos“ puodeliuose patiektos kavos. Mažylis pirštas krus- 
telėjo, bet ji atsispyrė pagundai jį atkišti. Puodeliai buvo tartum 
pritaikyti atlenkti mažylį, bet ji numanė, kad tai veikiau atrodytų 
kaip parodija nei rafinuotumas. Valandėlę grūmėsi su savim prieš 
pyragaičių lėkštę ant stalo, bet pralaimėjo dvikovą su storu torto 
gabalu. Įvertino jį dešimčia raudonų svorio sergėtojų taškų. 

- Aleksei patiko šitas namas. 

Erika ilgai svarstė, kaip pradėti pokalbį apie tai, kas iš tikrųjų ją čia 
atvedė, ir buvo dėkinga, kai Henrikas pats prašneko apie Aleksę. 

— Ar ilgai čia kartu gyvenot? 

— Nuo vedybų, penkiolika metų. Susitikome mokydamiesi 
Paryžiuj. Ji studijavo dailės istoriją, o aš mėginau įgyti tiek ekono- 
mikos žinių, kad galėčiau šiaip taip vadovauti šeimos imperijai. 

Erika labai abejojo, ar Henrikas Vijkneris ką nors daro „šiaip 
taip“. 

— Tuoj po vestuvių parvažiavom į Švediją, į šitą namą. Abu 
mano tėvai buvo mirę, ir per porą metų, kuriuos gyvenau užsieny, 
namas apgriuvo, bet Aleksė tučtuojau ėmėsi remonto. Ji norėjo, 
kad viskas būtų tobula. Kiekviena smulkmena name, visi tapetai, 
baldai ir kilimai arba išlikę nuo namo statybos laikų ir restauruoti 
kaip buvę, arba nupirkti Aleksės. Ji aplankė - taip, tikrai - dieva- 
žin kiek antikvariatų, ieškodama visiškai tokių pat daiktų, kokie 
buvo name, kai čia gyveno mano prosenelis. Jai padėjo daugybė 
senų nuotraukų, ir rezultatas fantastiškas. Tuo pat metu ji daug 
dirbo, norėjo atidaryti savo galeriją, ir iki šiol nesuprantu, kaip 
viską suspėdavo. 

— Koks žmogus buvo Aleksė? 

Henrikas kiek pagalvojo. 

— Graži, rami, perfekcionistė iki panagių. Jos nepažįstantiems 
žmonėms galėjo atrodyti pasipūtusi, bet daugiau lėmė tai, kad ji 
ne iškart juos įsileisdavo į savo gyvenimą. Aleksė buvo žmogus, 
dėl kurio turėdavai pakovoti. 

Erika labai gerai žinojo, ką jis turi omeny. Dėl santūrios laiky- 
senos Aleksė jau vaikystėje buvo vadinama užriestanose, nors 
dažnai šitaip ją praminusios mergaitės vėliau vos nesimušdavo, 
kad prie jos atsisėstų. 

— Ką norit tuo pasakyti? 

Ji norėjo išgirsti, kaip tai apibūdins Henrikas. 

Henrikas pažvelgė pro langą, ir pirmąsyk nuo tada, kai įžengė į 
Vijknerių namus, Erikai pasirodė, kad po žavinga išvaizda įžvelgė 
jausmą. 

— Ji visad ėjo savo keliu. Niekad nekreipė dėmesio į kitus. Ne 
iš piktos valios, Aleksė anaiptol nebuvo pikta, tik iš būtinybės. 
Svarbiausia mano žmonai buvo likti nepažeistai. Visa kita, visi 
kiti jausmai turėdavo pasitraukti. Bet bėda ta, kad jei nieko ne- 
įsileidi už pasistatytos sienos iš baimės, jog tai gali būti priešas, 
atstumi ir draugus. 

— Ji kalbėdavo apie jus. 

Erika negalėjo nuslėpti nuostabos. Atsižvelgdama į tai, kaip 
baigėsi jų draugystė, Erika manė, kad Aleksė atsuko jai nugarą ir 
niekad apie ją nepagalvodavo. 

— Vieną dalyką prisimenu itin gerai. Ji pasakė, kad jūs buvot 
paskutinė tikra jos draugė. „Paskutinė tyra draugystė.“ Tiksliai 
taip pasakė. Man jos žodžiai pasirodė keistoki, bet daugiau apie 
tai neužsiminė, o aš iki to laiko jau buvau išmokęs geriau neklau- 
sinėti. Todėl jums pasakoju apie Aleksę, ko niekad nesakyčiau 
kitiems. Kažkas man kužda, kad ir po daugybės prabėgusių metų 
jūs turėjot vietą mano žmonos širdyje. 

— Arją mylėjot? 

— Labiau nei ką nors kitą pasaulyje. Aleksandra buvo visas mano 
gyvenimas. Visi mano darbai, visi žodžiai sukosi apie ją. Ironiška, 
bet ji to net nepastebėdavo. Jei tik būtų mane įsileidusi, šiandien 
nebūtų mirusi. Atsakymas visad buvo jai prieš nosį, bet ji nedrįso 
jo ieškoti. Mano žmonos bailumas ir drąsa buvo keistai sumišę. 

— Birgita ir Karlas Erikas netiki, kad ji nusižudė. 

— Taip, žinau. Jiems atrodo savaime suprantama, kad ir aš ne- 
tikiu, bet, kalbant atvirai, nežinau, ką manyti. Pragyvenau su ja 
daugiau nei penkiolika metų, bet taip jos ir nepažinau. 

Jo balsas tebebuvo sausas ir abejingas. Sprendžiant iš tono, jis 
taip pat sėkmingai galėjo kalbėti apie orą, bet Erika suprato, kad 
jos pirmas įspūdis negalėjo būti klaidingesnis. Jo sielvartas buvo 
neišmatuojamas. Tik atvirai nedemonstruojamas, kaip Birgitos ir 

Karlo Eriko Karlgrenų. Galbūt iš savo patirties ji instinktyviai pa- 
juto, kad jis liūdi ne tik dėl žmonos mirties, bet ir dėl visam laikui 
prarastos galimybės priversti ją taip jį pamilti, kaip pats mylėjo. Šį 
jausmą ji itin gerai suprato. 

— Ko ji bijojo? 

- Šį klausimą jai uždaviau tūkstantį kartų. Tikrai nežinau. Vos 
mėgindavau su ja pasišnekėti, ji užtrenkdavo duris, ir man niekad 
nepavykdavo pro jas įeiti. Atrodė, ji nešiojasi paslaptį, kuria su 
niekuo negali pasidalyti. Ar tai skamba keistai? Bet, nežinodamas 
jos paslapties, negaliu atsakyti, ar ji galėjo nusižudyti. 

— Kokie buvo jos santykiai su tėvais ir seserim? 

— Na-a, kaip man juos apibūdinti? — Prieš atsakydamas jis vėl 
gerokai pagalvojo. - Įtempti. Lyg visi vienas apie kitą būtų vaikš- 
čioję pirštų galais. Vienintelė kada nors išdėsčiusi, ką mano, buvo 
jos sesutė Julija, o ji apskritai keistoka. Visad atrodydavo, kad už 
to, kas ištariama garsiai, vyksta visiškai kitoks dialogas. Gerai ne- 
žinau, kaip tai paaiškinti. Atrodė, lyg jie kalbėtų šifruotai ir būtų 
pamiršę man duoti šifro raktą. 

— Ką turėjot galvoje sakydamas, kad Julija keista? 

— Kaip tikriausiai žinot, Birgita susilaukė Julijos vėlai. Jai jau 
buvo per keturiasdešimt ir kūdikio neplanavo. Tad Julija tam tikra 
prasme visad buvo gegužiukas lizde. Ir ne taip lengva turėti tokią 
seserį kaip Aleksė. Julija nebuvo gražus vaikas ir tikriausiai netapo 
patrauklesnė suaugusi, o žinot, kaip atrodė Aleksė. Birgita ir Kar- 
las Erikas visą dėmesį skyrė Aleksei, o Juliją paprastų paprasčiau- 
siai užmiršdavo. Ji su tuo kovojo užsisklęsdama savyje. Bet man ji 
patinka. Po jos atšiauria išore neabejotinai kažkas slypi. Aš tikiuo- 
si, vieną dieną kas nors pasistengs pasiekti jos širdį. 

- Kaipji reagavo į Aleksės mirtį? Kokie buvo jų tarpusavio san- 
tykiai? 

— Tikriausiai apie tai jums reikėtų pasiklausti Birgitos ar Karlo 
Eriko. Aš nemačiau Julijos daugiau nei pusmetį. Ji studijuoja peda- 

gogiką Umeo, šiaurėje, ir nemėgsta parvažiuoti. Pernai neapsilankė 
namie net per Kalėdas. O dėl santykių su Alekse, tai Julija visad die- 
vino vyresnę seserį. Kai Julija gimė, Aleksė jau mokėsi internatinė- 
je mokykloje, tad namie būdavo retai, bet, kai mes aplankydavome 
šeimą, Julija sekiodavo paskui seserį lyg šuniukas. Aleksė per daug 
nesukdavo dėl to galvos, palikdavo ją ramybėje. Kartais supykusi 
ant Julijos užrikdavo, bet dažniausiai nekreipė dėmesio į seserį. 

Erika juto, kad pokalbis artėja prie pabaigos. Per pauzes dide- 
liame name įsiviešpataudavo visiška tyla, ir ji nujautė, kad, nors ir 
labai prabangus, dabar Henrikui Vijkneriui jis tapo tuščias. 

Erika atsistojo ir ištiesė ranką. Jis sugriebė jos plaštaką abiem 
rankom, palaikė keletą sekundžių, paskui paleido ir nuėjo pirmas 
prie durų. 

— Ketinau nuvažiuoti į galeriją pasidairyti, - tarė ji. 

— Taip, gera mintis. Aleksė nepaprastai ja didžiavosi. Ji kūrė 
verslą nuo pamatų kartu su studijų laikų drauge iš Paryžiaus Fran- 
sina Bižu. Na, dabar jos pavardė Sandberg. Mes daug bendravo- 
me su ja ir jos vyru, nors jiems susilaukus vaikų susitikdavom 
rečiau. Fransina tikriausiai yra galerijoje. Aš jai paskambinsiu ir 
pasakysiu, kas jūs tokia, tuomet ji tikrai pasistengs jums padėti ir 
papasakos apie Aleksę. 

Henrikas pravėrė Erikai duris, ir paskutinįsyk padėkojusi ji at- 
suko Aleksės vyrui nugarą ir nuėjo prie automobilio. 


Erikai išlipus iš automobilio, tą pačią akimirką prasiskyrė dangus. 
Galerija stovėjo Kalmerso gatvėje, lygiagrečioje su Karališkojo 
uosto aveniu, bet pusvalandį pasisukiojusi ji pasidavė ir pastatė au- 
tomobilį Hedene. Iš tikrųjų tai buvo netoli, bet prapliupus lietui at- 
rodė lyg dešimt kilometrų. Be to, automobilio stovėjimo mokestis 
buvo dvylika kronų už valandą, ir Erika pajuto, kad nuotaika gen- 
da. Aišku, ji nepasiėmė skėčio ir žinojo, kad jos garbanoti plaukai 
greit atrodys lyg nepavykusi namie daryta ilgalaikė šukuosena. 

Ji nuskubėjo per aveniu ir vos nepapuolė po ketvirto maršruto 
tramvajum, bildančiu Miolndalio kryptimi. Praėjusi „Valandą, 
kur studijuodama praleido ne vieną triukšmingą vakarą, įsuko į 
Kalmerso gatvę. 

Galerija „Abstrakcija“ stovėjo iš kairės, didžiulėmis vitrinomis 
į gatvę. Jai įeinant sutilindžiavo durų varpelis, ir ji pamatė, kad 
patalpa kur kas didesnė, nei atrodo iš lauko. Sienos, grindys ir lu- 
bos buvo nudažytos baltai, dėl to dėmesys tuoj pat krypo į dailės 
kūrinius, kabančius ant sienų. 

Pačiame galerijos gale Erika išvydo moterį, kuri neabejotinai 
buvo prancūzė. Ji trykšte tryško elegancija ir gyvai gestikuliuoda- 
ma su klientu kalbėjo apie tapybos darbą. 

— Aš tučtuojau prieisiu, kol kas prašom apsidairyti. 

Jos prancūziškas akcentas skambėjo žavingai. 

Erika pakluso moters žodžiams ir sunėrusi rankas už nugaros 
iš lėto apsuko salę apžiūrinėdama dailės darbus. Kaip galėjai su- 
prasti iš galerijos pavadinimo, visi paveikslai buvo abstraktūs. 
Kubai, kvadratai, apskritimai ir keistos figūros. Pakreipusi galvą 
Erika prisimerkė, mėgindama įžvelgti tai, ką mato menotyrinin- 
kai, bet prasprūsta pro jos akis. Ne, vis tiek tik kubai ir kvadratai — 
tokius, jos galva, nupieštų penkiamečiai. Telieka susitaikyti, kad 
tai jai nesuvokiama. 

Stovėdama prieš milžinišką raudoną paveikslą su be tvarkos 
išmėtytais geltonais lopais, išgirdo, kaip už nugaros kulniukais 
kaukšėdama per šachmatines grindis atskuba Fransina. 

- Šitas išties nuostabus. 

— Taip, žinoma, puikus. Bet, atvirai kalbant, aš ne itin gaudausi 
meno pasaulyje. Man atrodo, kad van Gogo saulėgrąžos baisiai 
šaunios, bet maždaug tiek ir siekia mano supratimas. 

Fransina nusišypsojo. 

- Jūs tikriausiai būsit Erika. Ką tik skambino Henrikas ir pra- 
nešė, kad atvykstat. 

Ji ištiesė smulkią ranką, ir Erika prieš ją paimdama skubiai nu- 
sišluostė nuo lietaus dar šlapią plaštaką. 

Prieš ją stovėjo maža ir laiba moteris, apsitaisiusi su tokia ele- 
gancija, kuriai prancūzės, regis, išsiėmusios patentą. Erika be 
batų siekė metrą septyniasdešimt penkis ir, palyginti su Fransina, 
jautėsi milžinė. 

Eransinos plaukai buvo juodi kaip varnas, pakelti nuo kaktos ir 
ant pakaušio susmeigti į šinjoną. Vilkėjo aptemptą juodą kostiu- 
mėlį. Spalva, be abejo, parinkta atsižvelgiant į kolegės mirtį; ji la- 
biau atrodė tokio tipo moteris, kuri rengiasi dramatiškai raudonai 
ar galbūt geltonai. Makiažas neryškus ir tobulai užteptas, bet nepa- 
slėpė išdavikiškų raudonų akių kampučių. Erika tikėjosi, kad jos 
pačios blakstienų tušas nenubėgęs, - tikriausiai bergždžia viltis. 

— Manau, mums reikėtų atsisėsti ir pasikalbėti prie kavos puo- 
delio. Šiandien labai ramu. Galime nueiti štai ten, už galerijos. 

Ji nusivedė Eriką į kambarėlį su visa reikiama įranga - šaldytu- 
vu, mikrobangų krosnele ir kavavire. Prie mažo staliuko tilpo tik 
dvi kėdės. Erika atsisėdo, ir Fransina tuoj pat jai patiekė garuojan- 
čios kavos puodelį. Skrandis prieštaravo po kelių kavos puodelių, 
išgertų pas Henriką, bet iš patirties, nesuskaičiuojamų interviu, 
renkant biografinę medžiagą savo knygoms, ji žinojo - kažkodėl 
žmonės su kavos puodeliu rankoje kalba laisviau. 

— Kaip supratau iš Anri skambučio, Aleksės tėvai jūsų paprašė 
parašyti straipsnį jos atminimui. 

- Taip. Pastaruosius dvidešimt penkerius metus su Alekse su- 
sitikdavau tik prabėgom, tad prieš pradėdama straipsnį turiu dau- 
giau sužinoti apie ją. 

— Arjūs žurnalistė? 

- Ne, rašytoja. Rašau biografijas. Šito darbo imuosi tik Birgitos 
ir Karlo paprašyta. Be to, pirmoji ją radau, na, beveik pirmoji, ir 
kažkodėl jaučiuosi turinti tai padaryti - noriu susikurti kitą, gyvą 
Aleksės paveikslą. Ar tai skamba keistai? 

— Ne, anaiptol. Man atrodo, nuostabu, kad jūs taip varginatės 
dėl Aleksės tėvų - ir Aleksės. 

Eransina pasilenkė per stalą ir uždėjo gerai prižiūrimą ranką 
Erikai ant plaštakos. 

Erika pajuto, kaip nukaito skruostai, ir stengėsi negalvoti apie 
knygos metmenis, prie kurių dirbo didesnę vakarykščios dienos 
dalį. 

Fransina dėstė toliau. 

- Anri taip pat manęs prašė kuo atviriau atsakyti į jūsų klausi- 
mus. 

Ji puikiai kalbėjo švediškai, nežymiai grebluodama, ir Erika pa- 
stebėjo ją vartojant prancūzišką Henriko vardo formą - Anri. 

- Judvi su Alekse susitikot Paryžiuj? 

— Taip, mes kartu studijavom dailės istoriją. Susiradom viena 
kitą jau pirmą dieną. Ji atrodė sutrikusi, ir aš jaučiausi sutrikusi. 
Visa kita, kaip sakoma, yra istorija. 

— Kiek laiko pažinojot viena kitą? 

— Reikia pagalvoti. Anri ir Aleksė pernai rudenį atšventė pen- 
kiolikos metų gyvenimo kartu jubiliejų, vadinasi... septyniolika 
metų. Penkiolika iš jų mudvi vadovavom šiai galerijai. 

Ji nutilo ir, didelei Erikos nuostabai, prisidegė cigaretę. Kažkodėl 
negalėjo įsivaizduoti Fransinos kaip rūkalės. Cigaretę deganti ran- 
ka virptelėjo, ji giliai užsitraukė, nenuleisdama akių nuo Erikos. 

- Arjūs nesusimąstėt, kur ji? Ji tikriausiai ten pragulėjo savaitę, 
kol ją surado. 

Erika susivokė neuždavusi to klausimo Henrikui. 

— Žinau, skamba keistai, bet ne, nesusimąsčiau. Aleksė... — Ji 
sudvejojo. - Aleksė kone visad darydavo, ką nori. Kartais tai ne- 
paprastai erzino, bet, bėgant metams, regis, pripratau. Ne kartą 
ji kuriam laikui, būdavo, dingsta, o paskui lyg niekur nieko vėl 
išdygsta. Be to, ji dosniai man atlygino už praleistas dienas - vie- 
na rūpinosi galerija per mano dekretines atostogas. Žinot, tam 

tikra prasme aš, regis, tebetikiu, kad ir dabar taip bus. Kad ji ims 
ir įžengs pro duris. Bet šįsyk to neįvyks. 

Rodės, iš jos akių kampučių tuoj tuoj nuriedės ašaros. 

— Ne, ji neįžengs. - Erika pasižiūrėjo į kavos puodelį, leisda- 
ma Fransinai nepastebimai nusišluostyti akis. - Kaip reaguodavo 
Henrikas Aleksei staiga pradingus? 

— Juk jūs su juo buvot susitikę. Aleksė, jo akimis, negalėjo pa- 
daryti nieko blogo. Visus penkiolika metų Anri ją dievino. Varg- 
šas Anri. 

— Kodėl vargšas? 

- Aleksė jo nemylėjo. Anksčiau ar vėliau būtų buvęs priverstas 
tai suprasti. 

Ji užgesino cigaretę ir prisidegė kitą. 

— Per tiek metų jūs tikriausiai iki panagių pažinot viena kitą? 

— Nemanau, kad kas nors pažinojo Aleksę. Nors aš tikriausiai ją 
pažinojau geriau nei Anri. Jis nenorėjo nusiimti rožinių akinių. 

— Per mūsų pokalbį Henrikas užsiminė, kad visą santuokos 
metą jautęs, lyg Aleksė kažką nuo jo slėptų. Gal žinot, ar tai teisy- 
bė, ojei yra kaip tik taip, ką ji galėjo slėpti? 

— Jis nepaprastai nuovokus. Galbūt aš Anri nepakankamai 
vertinat? - Ji pakėlė gražiai išlenktą antakį. - Į pirmą klausimą 
atsakau - taip, ir aš visuomet jutau, kad ją kažkas slegia. Deja, į 
antrą klausimą atsakysiu ne - neturiu nė mažiausio supratimo, ką 
ji galėjo slėpti. Nors mes ilgai draugavom, visad ateidavo akimir- 
ka, kai Aleksė duodavo ženklą: tik iki čia, bet ne toliau. Aš su tuo 
susitaikiau, bet Anri - ne. Anksčiau ar vėliau tai būtų jį palaužę. Ir 
žinau - veikiausiai tai būtų įvykę anksčiau, ne vėliau. 

— Kodėl? 

F'ransina sudvejojo. 

- Aleksei darys skrodimą, tiesa? 

Klausimas Eriką nustebino. 

- Taip, savižudžius visad skrodžia. Kodėl klausiat? 

— Nes tuomet žinosiu, kad tai, ką ketinu jums papasakoti, vis 
tiek paaiškės. Bent mano sąžinė aprims. 

Ji rūpestingai gesindama prispaudė cigaretę. Erika sulaikė 
kvapą įtemptai laukdama, bet Fransina ilgokai degėsi trečią ci- 
garetę. Jos pirštai nebuvo pageltę kaip užkietėjusių rūkalių, tad 
Erika spėjo, kad paprastai ji nerūko vienos cigaretės po kitos 
kaip dabar. 

— Tikriausiai žinot, kad pastaruosius pusę metų Aleksė lanky- 
davosi Fjelbakoje kur kas dažniau? 

— Taip, miesteliuose greitai sklinda gandai. Anot vietinių pa- 
skalų, ji atvažiuodavo į Fjelbaką kone kiekvieną savaitgalį. Viena. 

— Viena - ne visai tiesa. 

Fransina vėl sudvejojo, ir Erika vos susilaikė nepasilenkusi per 
stalą ir nepapurčiusi moters, kad ši pagaliau pasakytų, ką stengiasi 
nuslėpti. Ji labai susidomėjo. 

- Ji su kažkuo ten susitikdavo. Su vyru. Taip. Na, Aleksė ne pir- 
mą kartą turėjo romaną, bet aš jaučiau, kad šįkart yra kitaip. Per 
visą mūsų pažinties laiką ji pirmąsyk atrodė bemaž patenkinta. 
Todėl žinau, kad ji negalėjo nusižudyti. Ją kažkas nužudė, tuo nė 
kiek neabejoju. 

— Kaip galit būti tokia tikra? Net Henrikas negalėjo t€irtai pa- 
sakyti, ar ji galėjo nusižudyti. 

— Ji buvo nėščia. 

Atsakymas nustebino Eriką. 

— Ar Henrikas žino? 

— Nežinau. Šiaip ar taip, vaikas ne jo. Jie lytiškai nesantykiavo 
daug metų. O kai santykiavo, Aleksė nenorėjo su Henriku susi- 
laukti vaikų. Kad ir kiek jis maldavo. Ne, vaiko tėvas turėjo būti 
naujas žmogus jos gyvenime, - kad ir kas jis toks. 

— Arji niekad nesakė, kas jis? 

— Ne. Kaip tikriausiai supratot, Aleksė labai retai atverdavo 
širdį. Turiu prisipažinti - labai nustebau, kai ji pasipasakojo apie 

vaiką, bet tai dar viena priežastis būti visiškai įsitikinusiai, kad ji 
nenusižudė. Jos džiaugsmas liete liejosi per kraštus, ir ji tiesiog 
negalėjo nutylėti naujienos. Ji mylėjo tą vaiką ir niekad nebūtų 
galėjusi jam pakenkti, juoba nužudyti. Pirmąsyk mačiau Alek- 
sę tokią kupiną gyvenimo džiaugsmo. Manau, būčiau galėjusi 
ją tikrai pamilti. — Jos balsas skambėjo liūdnai. - Žinot, taip pat 
jaučiau, kad ji ketina atsižadėti savo praeities. Nežinau, kokios ir 
kaip, bet tokį įspūdį susidariau iš kelių padrikų jos užuominų. 

Galerijos durys prasivėrė, ir jos išgirdo kažką nutrepsint ant 
kilimėlio šlapią sniegą. Fransina atsistojo. 

— Greičiausiai lankytojas. Turiu jį aptarnauti. Tikiuosi, mažu- 
mėlę padėjau. 

— O, taip, esu labai dėkinga, kad abu su Henriku buvot tokie 
atviri. Tai labai padėjo. 

Patikinusi lankytoją, kad greit grįš, Fransina palydėjo Eriką iki 
durų. Jos sustojo priešais milžinišką drobę su baltu kvadratu mė- 
lyname fone ir padavė viena kitai ranką. 

— Iš gryno smalsumo: kiek kainuoja toks paveikslas? Penkis 
tūkstančius, dešimt tūkstančių? 

Fransina nusišypsojo. 

— Veikiau penkiasdešimt. 

Erika švilptelėjo. 

- Na, matot. Menas ir geras vynas. Šios dvi sritys man visiška 
paslaptis. 

— O aš vos susidarau prekių sąrašą. Kiekvienam savo. 

Jos nusijuokė, ir Erika, glaudžiau susisiautusi į vis dar šlapią 
paltą, išėjo į lietų. 


Lietus pavertė sniegą tiže, ir ji dėl visa pikta važiavo truputį lėčiau, 
nei leidžiama. Kone pusvalandį sugaišusi mėgindama ištrūkti iš 
Hisingeno, kur per apsirikimą atsidūrė, dabar artėjo prie Udeva- 
los. Duslus pilvo gurgesys priminė visą dieną užmiršus pavalgyti. 

Prie prekybos centro Torp pasuko iš E6 kelio ir įvažiavo į „Mak- 
donaldą . Sėdėdama automobilių aikštelėje greitai susikimšo su- 
muštinį su sūriu ir netrukus vėl riedėjo autostrada. Iš galvos ne- 
išėjo pokalbiai su Henriku ir Fransina. Iš jų pasakojimų susidarė 
vaizdą moters, apsitvėrusios aukšta gynybine siena. 

Labiausiai ją domino, kas galėtų būti Aleksės vaiko tėvas. Fran- 
sina mano, kad jis ne Henriko, bet niekas negali tvirtai žinoti, kas 
dedasi kitų miegamuosiuose, ir Erika tokią galimybę tebelaikė 
įmanoma. Jei ne, kyla klausimas, ar tėvas yra vyras, su kuriuo su- 
sitikti, anot Fransinos, Aleksė kiekvieną savaitgalį važiuodavo į 
Fjelbaką, ar ji turėjo meilužį Geteborge. 

Erika susidarė įspūdį, kad Aleksė vienu metu gyveno keletą gy- 
venimų. Ji darė, ką norėjo, nesusimąstydama, kaip tai paveiks ar- 
timuosius ir visų pirma Henriką. Erika jautė, kad Fransinai buvo 
sunku suprasti, kaip tokiomis aplinkybėmis Henrikas pripažįsta 
santuoką. Jai net atrodė, kad dėl to Fransina jį niekina. Erika pati 
itin gerai suprato, kaip šitai nutinka. Ji daug metų stebėjo Anos ir 
Luko santuoką. 

Anos negebėjimas pakeisti savo padėties labiausiai Eriką slėgė 
todėl, kad ji niekaip nesiliovė svarsčiusi, ar pati nėra kalta, kad 
Anai trūksta savigarbos. Erikai buvo penkeri, kai gimė Ana. Vos 
išvydusi sesutę, ėmė ją saugoti nuo tikrovės, kuri ją pačią skau- 
dino. Ana niekad neturėjo jaustis viena ir atstumta dėl to, kad 
motina nemyli savo dukterų. Erika gausiai apipildavo Aną stip- 
riais apkabinimais ir meiliais žodžiais, kurių ši nesulaukdavo iš 
motinos. Ji globojo sesutę motiniškai rūpestingai. 

Aną buvo lengva mylėti. Visai nesirūpindama liūdnesniais gy- 
venimo dalykais, ji gyveno kiekvieną dabarties akimirką. Eriką, 
pernelyg subrendusią pagal metus ir dažnai susirūpinusią, žavėjo, 
kaip energingai Ana myli kiekvieną savo gyvenimo minutę. Ji ra- 
miai priimdavo Erikos rūpinimąsi, bet retai turėdavo kantrybės 
sėdėti jai ant kelių ar leistis ilgai glamonėjama. Užaugusi ji buvo 

pašėlusi paauglė, daranti, kas tik šauna į galvą, nerūpestinga, ego- 
centriška mergaitė. Praregėjimo akimirkom Erika pripažindavo 
galbūt per daug globojusi ir paikinusi Aną. Juk tik norėjo jai duoti 
tai, ko pati niekad negavo. 

Sutikusi Luką, Ana tapo lengvu grobiu. Ji susižavėjo jo išore, 
bet neįžvelgė dusinančių jėgų viduje. Žaisdamas jos tuštybe, jis iš 
lėto, labai iš lėto palaužė jos gyvenimo džiaugsmą ir pasitikėjimą. 
Dabar ji lyg gražus paukščiukas narvelyje sėdėjo Estermalme, ne- 
pajėgdama suprasti savo klaidos. Kiekvieną dieną Erika tikėjosi, 
kad Ana pati išties ranką ir paprašys pagalbos. Iki tol Erika galėjo 
tik laukti ir būti pasiekiama. Ir jai pačiai ne itin sekėsi su vyrais. 
Ją lydėjo visas vėrinys nutrauktų santykių ir pažadų. Dažniausiai 
juos nutraukdavo pati. Pasiekus tam tikrą santykių etapą tarytum 
kažkas spragtelėdavo. Ją apimdavo tokia stipri panika, kad vos 
galėdavo kvėpuoti, ir ji, susikrovusi daiktus, išsinešdindavo ne- 
atsigręždama. Ir vis dėlto, kiek tik prisimena, Erika, kad ir kaip 
paradoksalu, troško šeimos ir vaikų. Bet dabar jai buvo trisdešimt 
penkeri, ir metai lėkė pro šalį. 

Velniai rautų, jai pavyko visai dienai nuvyti mintį apie Luką, 
bet dabar jis vėl ją erzino, ir ji suprato turėsianti išsiaiškinti, kiek 
iš tikrųjų pažeidžiama jos padėtis. Dabar to imtis buvo per daug 
pavargusi. Reikės palaukti iki rytojaus. Jautė stiprų poreikį liku- 
sią dienos dalį atsipalaiduoti, nebegalvoti nei apie Luką, nei apie 
Aleksandrą Vijkner. 

Išsitraukė mobilųjį telefoną ir spustelėjo greitojo rinkimo myg- 
tuką. 

— Labas, čia Erika. Ar šįvakar namie? Ketinau valandėlei už- 
bėgti. 

Danas šiltai nusijuokė. 

— Ar mes namie! Negi nežinai, kas šiandien vyksta? 

Tyla kitame linijos gale buvo absoliuti. Erika gerai pagalvojo, 
bet negalėjo prisiminti, kuo šis vakaras ypatingas. Nei šventė, nei 

kieno nors gimtadienis. Danas ir Pernila susituokė vasarą, tad ne- 
galėjo būti jų jubiliejus. 

— Ne, tikrai neturiu jokio supratimo. Apšviesk mane. 

Kitame linijos gale pasigirdo gilus atodūsis, ir Erika suprato, 
kad didysis įvykis susijęs su sportu. Danas buvo baisus sporto 
aistruolis, ir dėl to su žmona Pernila kartais kildavo nesutarimų. 
Erika rado būdą atsikeršyti už visus vakarus, kuriuos su jais pra- 
leido prie televizoriaus spoksodama kokį nors beprasmį sporto 
renginį. Danas buvo fanatiškas Jurgordeno ledo ritulio komandos 
gerbėjas, tad Erika ėmėsi karštos Visuotinio sporto klubo aistruo- 
lės vaidmens. Iš tikrųjų ji apskritai nesidomėjo sportu, o ypač ledo 
rituliu, todėl Daną tai dar labiau erzino. Baisiausiai jis pykdavo, kai 
Visuotinio sporto klubui pralaimėjus Erika bemaž nesijaudindavo. 

— Švedija susitinka su Baltarusija! 

Jis pajuto, kad ji nesupranta, ir dar sykį giliai atsiduso. 

— Olimpinės žaidynės, Erika, olimpiada. Ar suvoki, koks įvykis... 

— Štai kaip, nori pasakyti — rungtynės. Taip, aišku, žinau. Ma- 
niau, kad šįvakar, be jų, kas nors ypatinga. 

Ji kalbėjo apsimesdama, kad iš tikrųjų ničnieko nežino apie šio 
vakaro rungtynes, ir nusišypsojo suprasdama - dabar Danas sta- 
čiai raunasi plaukus dėl tokios šventvagystės. Sportas jam buvo 
svarbus dalykas. 

— Tuomet atvažiuosiu ir pasižiūrėsiu rungtynes su tavim, kad 
pamatyčiau, kaip Salmingas sutriuškins rusų gynybą... 

— Salmingas! Ar nežinai, kiek metų jis nebežaidžia? Tu juokau- 
ji, ar ne? Sakyk, kad juokauji. 

— Taip, Danai, juokauju. Tokia atsilikusi nesu. Atvažiuosiu pa- 
sižiūrėti Sundino, jei tau labiau patinka. Itin patrauklus vaikinas, 
beje. 

Jis trečiąkart sunkiai atsiduso. Dabar dėl to, kad kažkas gali 
šventvagiauti tokį ledo ritulio milžiną vertindamas kitokiu nei 
grynai sporto požiūriu. 

— Taip, atvažiuok. Bet nenoriu, kad pasikartotų tai, kas vyko 
aną kartą! Jokių plepalų per rungtynes, jokių komentarų, kad žai- 
dėjai su antblauzdžiais atrodo seksualiai, ir visų pirma jokių klau- 
simų apie tai, ar jie dėvi tik suspenzorijus, ar ir apatines kelnaites. 
Supratai? 

Erika sulaikiusi juoką rimtu balsu prisiekė: 

— Skautės garbės žodis, Danai. 

Jis suniurnėjo. 

— Tu tikriausiai niekad nebuvai skautė. 

— Tikrai ne. 

Paskui ji išjungė telefoną. 


Danas su Pernila gyveno apynaujame Falkelideno vienbutyje 
sujungtų namų eilėje. Namai tiesiomis linijomis kopė į Rabeku- 
leno kalvą ir atrodė tokie panašūs, kad beveik negalėjai atskirti. 
Tai buvo populiarus vaikus auginančių šeimų rajonas, daugiausia 
todėl, kad iš namų visiškai nesimatė jūros ir kainos čia nesiekė 
svaiginamų aukštumų kaip vietovėse arčiau jūros. 

Pasivaikščioti vakaras buvo gerokai per šaltas, bet automobilis, 
verčiamas užvažiuoį' tik šiek tiek smėliu pabarstyta kalva, smar- 
kiai buksavo. Ji įsuk: į Dano ir Pernilos gatvę su palengvėjimu 
giliai atsidususi. 

Erika paspaudė skambutį, ir tučtuojau viduje triukšmingai 
sutrepsėjo mažos kojytės, o dar po sekundės laukujes duris pra- 
vėrė mergytė naktiniais marškiniais iki žemės - Lisa, Dano ir 
Pernilos jaunėlė. Malinai, vidurinei mergaitei, užvirė kraujas 
dėl neteisybės, kad Erikai duris atidarė Lisa, ir kivirčas liovė- 
si tik pasigirdus ryžtingam Pernilos balsui iš virtuvės. Belinda, 
vyriausioji, buvo trylikmetė, ir Erika važiuodama per aikštę 
matė ją prie Akės dešrelių kiosko, apsuptą spuoguotų berniukų 
su mopedais. Su ja susitvarkyti Pernilai ir Danui tikriausiai bus 
daug vargo. 

Kai Erika kiekvieną stipriai apkabino, mergaitės pranyko taip 
pat greitai, kaip ir pasirodė, palikusios viešnią ramiai pasikabinti 
paltą. 

Pernila įraudusiais skruostais, užsirišusi prikyštę su užrašu di- 
delėm raidėm „Pabučiuok virėją virtuvėje virė pietus. Ji atrodė 
pasiekusi lemiamą valgio gaminimo etapą ir tik linktelėjo Erikai 
kiek išsiblaškiusi, paskui grįžo prie garuojančių ir šnypščiančių 
puodų bei keptuvių. Erika nuėjo į bendrąjį kambarį, kur žinojo 
rasianti Daną, nugrimzdusį į sofą, užsikėlusį kojas ant stiklinio 
kavos staliuko ir dešine ranka stipriai suspaudusį nuotolinio val- 
dymo pultelį. 

— Labas! Matau, moterų diskriminacijos šalininkas tinginiauja, 
o žmona lieja prakaitą virtuvėje. 

— La-abas! Taip, žinai, jei tik joms parodai, kieno žodis lemia- 
mas, ir valdai namus geležine ranka, daugumą moterų galima 
puikiai išauklėti. 

Jo šilta šypsena prieštaravo žodžiams, ir Erika žinojo, kad tikrai 
ne Danas valdo Karlsenų namus. 

Ji skubriai jį apkabino ir klestelėjusi į juodos odos sofą taip pat 
jaukiai užsikėlė kojas ant stiklinio kavos st*liuko. Maloniai ty- 
nebe pirmą kartą klausė savęs, ar ji su Danu būtų galėjusi šitaip 
drauge gyventi. 

Danas buvo pirma jos didžioji meilė ir draugas. Jie draugavo 
visą gimnazijos laiką ir trejus metus buvo neišskiriami. Bet iš gy- 
venimo tikėjosi skirtingų dalykų. Danas norėjo likti Fjelbakoje ir 
kaip tėvas bei senelis dirbti žveju, o Erika vos sulaukė, kada galės 
išsikelti iš mažo miestelio. Ji visad jautė, kad ten dūste dūsta, ir 
ateitį regėjo kur nors kitur. 

Kurį laiką jie mėgino laikytis drauge, Danui liekant Fjelbakoje, 
o Erikai Geteborge, bet jų gyvenimai nuėjo visiškai skirtingomis 
kryptimis, ir po skausmingo santykių nutraukimo jiems pamažė- 

le pavyko užmegzti draugystę - net po bemaž penkiolikos metų 
ji buvo stipri ir nuoširdi. 

Pernila įžengė į Dano gyvenimą kaip šiltas ir guodžiantis glė- 
bys, jam dar mėginant priprasti prie minties, kad juodu su Erika 
bendros ateities neturi. Pernila atsirado, kai jam labiausiai jos rei- 
kėjo, ir dievino jį, iš dalies užpildydama Erikos paliktą tuštumą. 
Erikai buvo labai skaudu matyti jį su kita, bet pamažėle suprato, 
kad tai neišvengiama ir anksčiau ar vėliau būtų atsitikę. Gyveni- 
mas ėjo toliau. 

Dabar Danas su Pernila turėjo tris dukteris, ir Erika manė, kad 
bėgant metams jie šiltai vienas kitą pamilo, nors kartais tarėsi 
pastebinti Daną nerimstant. 

Pradžioj, norėdami ir toliau išlikti draugais, Erika su Danu ne- 
išvengė tam tikros trinties. Pernila pavydžiai sergėjo vyrą, labai 
įtariai stebėdama Eriką. Pamažu, bet užtikrintai Erikai pavyko 
įtikinti Pernilą, kad ji nesiekia jos vyro, ir, nors niekad netapo ge- 
riausiomis draugėmis, jos bendravo be įtampos ir širdingai. Ypač 
todėl, kad mergaitės akivaizdžiai dievino Eriką. Ji net buvo Lisos 
krikštamotė. 

— Pietūs patiekti. 

Danas ir Erika pakilo iš pusiau gulimos padėties ir nuėjo į 
virtuvę, kur Pernila buvo pastačiusi ant stalo garuojančią troš- 
kintuvę. Ji padėjo tik dvi lėkštes, ir Danas klausiamai pakėlė ant- 
akius. 

— Aš pavalgiau su vaikais. Valgykit, kol aš juos suguldysiu. 

Erikai buvo gėda, kad Pernila taip dėl jos stengėsi, bet Danas 
patraukė pečiais ir nerūpestingai ėmė dėtis milžinišką porciją pa- 
tiekalo, kuris pasirodė esąs sultingas žuvies troškinys. 

— Kaip tau einasi? Nematėm tavęs keletą savaičių. 

Tonas buvo greičiau rūpestingas nei kaltinamas, bet Erika vis 
tiek pajuto sąžinės graužimą, kad pastaruoju metu taip prastai pa- 
laiko ryšį. Tiek daug reikėjo apgalvoti. 

— Na, reikalai gerėja. Bet dabar, atrodo, kils peštynės dėl 
namo, - atsakė Erika. 

— Kodėl? - Danas nustebęs pakėlė akis nuo lėkštės. - Judvi su 
Ana mėgstat tą namą ir galėtumėt susitarti. 

— Mudvi - taip. Bet užmiršai, kad ir Lukas čia įpainiotas. Jis 
užuodžia pinigus ir tikriausiai negali praleisti progos. Į Anos nuo- 
monę jis niekad nekreipė dėmesio, ir nesuprantu, kodėl šįsyk tu- 
rėtų būti kitaip. 

— Velniai rautų, jei tik nutverčiau jį tamsią naktį, išdulkėtų visas 
jo įžūlumas. 

Jis pabrėžtinai dunkstelėjo kumščiu į virtuvės stalą, ir Erika nė 
sekundės neabejojo, kad panorėjęs galėtų kaip reikiant prikulti 
Luką. Dar paauglys jis buvo tvirto sudėjimo, o sunkus žvejo dar- 
bas dar labiau jį užgrūdino, bet akių švelnumas prieštaravo griežto 
vyro įspūdžiui. Kiek Erika žinojo, niekad nebuvo pakėlęs rankos 
prieš jokią gyvą būtybę. 

— Kolkas daug nepasakosiu, dar gerai nežinau savo padėties. Ryt 
paskambinsiu Marianei, draugei advokatei, ir išsiaiškinsiu, kaip ga- 
lėčiau sutrukdyti parduoti, bet šįvakar nenorėčiau apie tai galvoti. 
Be to, pastarąsias dienas tiek daug patyriau, kad mintys apie mano 
materialią nuosavybę atrodo ne itin reikšmingos. 

— Taip, girdėjau, kas atsitiko. - Danas nutilo. - Ką pajutai išvy- 
dusi šitaip mirusį žmogų? 

— Širdgėlą ir siaubą vienu metu. Tikiuosi, daugiau niekad nieko 
panašaus nepatirsiu. 

Ji papasakojo apie rašomą straipsnį ir pokalbius su Aleksan- 
dros vyru bei kolege. Danas tylėdamas klausėsi. 

— Nesuprantu, kodėl ji atsitvėrė nuo svarbiausių žmonių savo 
gyvenime. Kad būtum matęs jos vyrą, jis stačiai ją dievino. Bet, 
antra vertus, taip tikriausiai yra daugeliui žmonių. Jie šypsosi ir 
atrodo laimingi, nors iš tikrųjų jaučiasi prislėgti visų pasaulio rū- 
pesčių ir bėdų. 

Danas be ceremonijų ją pertraukė. 

— Erika, rungtynės prasideda maždaug po trijų sekundžių, ir aš 
labiau linkęs pasižiūrėti ledo ritulio rungtynes, nei klausytis tavo 
kvazifilosofinių komentarų. 

— Toks pavojus tau negresia. Beje, atsinešiau knygą, jei rungty- 
nės būtų nuobodžios. 

Dano žvilgsnis buvo žudikiškas, kol pastebėjo pašaipėlę Erikos 
akyse. 

Jie sugrįžo į bendrąjį kambarį kaip tik tuo metu, kai išmetė ka- 
muolį. 


Marianė pakėlė ragelį po pirmo skambučio. 

— Marianė Svan. 

— Labas, čia Erika. 

— Labas, šimtas metų! Kaip smagu, kad paskambinai. Kaip lai- 
kaisi? Tiek daug apie tave galvojau. 

Ir vėl Erika prisiminė pastaruoju metu neskyrusi draugėms rei- 
kiamo dėmesio. Žinojo jas dėl jos jaudinantis, bet šį mėnesį vos 
įstengė palaikyti ryšį su Ana. Nors žinojo, kad jos supranta. 

Marianė buvo gera universiteto laikų draugė. Jos kartu studi- 
javo literatūrą, bet maždaug po ketverių studijų metų Marianė 
suprato, kad tapti bibliotekininke nėra jos pašaukimas, ir perė- 
jo į teisę. Sėkmingai, kaip pasirodė, ir dabar buvo pati jauniausia 
partnerė vienoje didžiausių ir gerbtiniausių advokatų kontorų. 

— Taip, ačiū, esamomis aplinkybėmis tikriausiai laikausi gerai. 
Pradedu vėl įvesti tvarką savo gyvenime, bet, aišku, dar reikia pa- 
sirūpinti daugybe dalykų. 

Marianė niekad nemėgo kvailų plepalų ir nujautė Eriką ne dėl 
to paskambinus. 

— Tai kuo galiu tau padėti, Erika? Jaučiu, kažkas guli tau ant 
širdies, tad neapsimetinėk. 

— Man tikrai gėda, kad taip ilgai neskambinau, o į tave krei- 
piuosi, kai reikia pagalbos. 

— Ak, netaukšk nesąmonių. Kuo galiu padėti? Ar kilo kokių 
problemų dėl palikimo? 

— Taip, išties galima taip sakyti. 

Erika sėdėjo prie virtuvės stalo čiupinėdama su rytiniu paštu 
atėjusį laišką. 

— Ana, arba, tikriau, Lukas nori parduoti namą Fjelbakoje. 

— Ką tu sakai! - Įprastinė Marianės ramybė išlakstė. - Kuo, po 
galais, jis dedasi? Juk jums patinka tas namas! 

Erika staiga pajuto, kad joje kažkas užsikirto, ir pratrūko aša- 
romis. Marianė tučtuojau nurimo ir ėmė telefonu lieti užuojautą 
Erikai. 

— Kaip iš tikrųjų laikaisi? Ar nori, kad atvažiuočiau? Galiu atsi- 
rasti pas tave šįvakar. 

Ašaros plūdo vis stipriau, bet valandėlę pakūkčiojusi Erika tiek 
aprimo ir nusišluostė ašaras. 

— Iš tavo pusės labai malonu, bet man viskas gerai. Iš tikrųjų. Tik 
pastaruoju metu visko susikaupė truputį per daug. Daug plūkiausi 
rūšiuodama mamos ir tėtės daiktus, o dabar vėluoju atiduoti kny- 
gą ir leidykla priekaištauja, o dar tie namo reikalai... ir, be viso to, 
penktadienį aptikau geriausią vaikystės draugę negyvą. 

Eriką suėmė juokas ir dar ašarotomis akimis ji pratrūko isteriš- 
kai kikenti. Tik po valandėlės pavyko nusiraminti. 

— Sakei „negyvą, ar negerai išgirdau? 

— Deja, išgirdai visiškai gerai. Atsiprašau, tau turi būti baisu, 
kad aš juokiuosi. Tik visko susikaupė truputį per daug. Mano 
geriausia vaikystės draugė Aleksandra Vijkner nusižudė vonioje 
šeimos name EFjelbakoje. Beje, gal ją pažinojai? Ji su vyru Hen- 
riku Vijkneriu tikriausiai sukinėjosi Geteborgo aukščiausiuose 
sluoksniuose, o juk tu su tokiais žmonėmis dabar bendrauji, 
tiesa? 

Ji nusišypsojo žinodama, kad ir Marianė padarė tą patį kitame 
telefono linijos gale. Kai jos abi buvo studentės, Marianė gyveno 
Majornoje ir kovojo dėl darbininkų klasės teisių. Abi suvokė, kad 
bėgant metams ji buvo priversta visiškai pakeisti savo pažiūras, 
kad prisitaikytų prie aplinkos, automatiškai susietos su darbu 
garbingų tradicijų turtingoje advokatų kontoroje. Dabar ji ren- 
gėsi prašmatniais kostiumėliais ir palaidinėmis su kokardomis, ir 
svarbūs buvo tik kokteilių vakarėliai Ergriutėje, bet Erika žinojo, 
kad tai tik plonas lako sluoksnis, dengiantis maištingą Marianės 
temperamentą. 

— Henrikas Vijkneris. Taip, žinau, kas jis. Mes netgi turim 
bendrų pažįstamų, bet niekad nepasitaikė progos susitikti. Įžūlus 
verslininkas, anot gandų. Toks, kuris gali prieš pusryčius išmesti 
iš darbo šimtą žmonių ir neprarasti apetito. Jo žmona tikriausiai 
vadovavo krautuvėlei? 

— Galerijai. Abstraktaus meno. 

Marianės nuomonė apie Henriką ją suglumino. Erika visad 
save laikė gera psichologe ir jai jis tikrai nepasirodė įžūlus vers- 
lininkas. 

Ji paliko ramybėje Aleksę ir prašneko apie tikrąją savo skam- 
bučio priežastį. 

- Šiandien gavau laišką. Nuo Luko advokato. Jie kviečia mane 
penktadienį susitikti Stokholme dėl mamos ir tėčio namo pardavi- 
mo, o aš nieko nenutuokiu apie įstatymus. Kokios mano teisės? Ar 
apskritai turiu kokių nors teisių? Ar tikrai Lukas gali taip padaryti? 

Ji juto apatinę lūpą vėl imant virpėti ir giliai įkvėpė, kad apsi- 
ramintų. Po pastarųjų dviejų dienų atlydžio su lietumis naktį pa- 
šalus už virtuvės lango vėl spindėjo ledas. Ji išvydo ant skardinės 
palangės nutupiant žvirblį ir priminė sau, kad paukščiams reikia 
nupirkti ir pakabinti lajaus rutuliuką. Žvirblis smalsiai pakraipė 
galvą ir kaptelėjo snapu į langą. Įsitikinęs, kad jam nepadėta jokio 
lesalo, nuskrido. 

— Kaip žinai, esu mokesčių, ne šeimos teisės advokatė, tad ne- 
galiu iškart atsakyti. Bet padarysim štai kaip. Aš pasikonsultuosiu 
su biuro ekspertais ir šiandien vėliau tau paskambinsiu. Tu ne 
viena, Erika. Pažadu, padėsim sutvarkyti šį reikalą. 

Buvo malonu klausytis ramių Marianės patikinimų, ir joms 
atsisveikinus gyvenimas atrodė šviesesnis, nors iš tikrųjų Erika 
nieko daugiau nesužinojo. 

Beveik tuoj pat apėmė nerimas. Prisivertė imtis biografijos, bet 
darbas ėjo lėtai. Reikėjo parašyti dar daugiau nei pusę - negau- 
dama pirmo rankraščio varianto, leidykla nekantravo. Prirašiusi 
veik du A4 formato puslapius, rezultatą įvertino kaip šlamštą ir 
greitai ištrynė kelių valandų darbą. Biografija jai kėlė didelį pa- 
sibjaurėjimą, darbo džiaugsmas buvo dingęs. Tad, užuot toliau 
rašiusi, baigė straipsnį apie Aleksę ir įdėjo į voką, adresuotą Bo- 
huslūningen laikraščiui. Paskui atėjo laikas paskambinti Danui ir 
paaitrinti kone mirtiną sielos žaizdą, tikriausiai atsivėrusią po 
įspūdingo vakarykščio Švedijos pralaimėjimo. 


Komisaras Melbergas patenkintas plekšnojo sau per didelį pilvą 
ir mąstė, ar nereikėtų nusnūsti. Vis tiek veik nebuvo jokio darbo, 
ojei ir buvo, laikė jį ne itin svarbiu. 

Nusprendė valandėlę nusnūsti, kad ramiai suvirškintų sočius 
pietus, bet vos sumerkus akis pasigirdo ryžtingas beldimas, pra- 
nešantis, kad kažko prireikė Anikai Janson, nuovados sekretorei. 

— Kokio velnio? Ar nematai, kad esu užsiėmęs? 

Stengdamasis atrodyti užsiėmęs, pajudino krūvą ant stalo su- 
krautų popierių, bet pavyko tik apversti kavos puodelį. Kava užlie- 
jo visus popierius, ir jis stvėrė juos šluostyti tuo, kas pirma pasitaikė 
po ranka - marškinių skvernais, retai sakamšomais į kelnes. 

— Velniai rautų! Galų gale, kas čia viršininkas! Ar vis dar ne- 
išmokai bent kiek gerbti savo darbdavio ir prieš įeidama pasi- 
belsti? 

Ji net nemėgino sakyti, kad iš tikrųjų kaip tik taip ir padarė. 
Ilgainiui su patirtimi įgijusi išminties, tik ramiai palaukė, kol baig- 
sis aršiausias pykčio protrūkis. 

— Manau, turi reikalą, - sušnypštė Melbergas. 

Anika atsakė santūriai. 

- Jūsų ieškojo Teismo medicinos padalinys iš Geteborgo. Tiks- 
liau, teismo patologas Turdas Pedešenas. Galit paskambinti šiuo 
numeriu. 

Ji padavė lapuką su gražiai užrašytu numeriu. 

— Ar sakė, kokiu reikalu? 

Iš smalsumo po krūtine net sukuteno. Į atokius užkampius 
teismo medikai ne taip dažnai kreipiasi. Galbūt vienąsyk rasis 
erdvės pasireikšti talentingam policininkui. 

Išsiblaškęs pamojo Anikai ir, įspraudęs telefono ragelį tarp dvi- 
gubo pagurklio ir peties, energingai ėmė rinkti užrašytą numerį. 

Anika greitai išėjo iš kambario ir garsiai uždarė duris. Atsisėdu- 
si prie rašomojo stalo, kaip daugybę kartų iki tol, prakeikė spren- 
dimą atsiųsti Melbergą į mažą Tanumshedės policijos nuovadą. 
Anot čia paėjusių gandų, Geteborge jis tapo nepageidaujamas, 
kai žiauriai pasielgė su pabėgėliu, saugomu jo globojamoje arešti- 
nėje. Akivaizdu, kad tai nebuvo vienintelė jo padaryta klaida, bet 
didžiausia. Jo viršininkui atsibodo. Policijos vidaus tyrimas nieko 
negalėjo įrodyti, bet bijota, kad Melbergas gali dar ką nors iškrės- 
ti, tad nedelsiant buvo perkeltas į Tanumshedės komisaro postą. 
Kiekvienas iš dvylikos tūkstančių Tanumshedės gyventojų, dau- 
guma gerbiančių įstatymus, nuolatos jam priminė patirtą paže- 
minimą. Ankstesni jo viršininkai tikėjosi, kad čia jis daug žalos 
nepadarys. Iki šiol toks manymas buvo teisingas. Antra vertus, jis 
nedavė ir didelės naudos. 

Anksčiau Anika gerai jausdavosi darbe, bet tai baigėsi ėmus 
vadovauti Melbergui. Jis ne tik nuolat elgėsi begėdiškai, bet 
ir laikė save Dievo dovana moterims, ir Anika pirmoji pajuto 

padarinius. Nepadorios užuominos, žnybtelėjimai į užpakalį ir 
dviprasmiškos pastabos buvo tik dalelė to, ką ji dabar patirdavo 
darbe. Vis dėlto labiausiai atstumianti jai atrodė siaubinga šu- 
kuosena, kuria jis stengėsi paslėpti plikę. Jis užsiaugino likusių 
plaukų sruogas - jo darbuotojai tik galėjo spėti, kokio ilgio, - ir 
apsukdavo jomis viršugalvį, sukomponuodamas kažką pana- 
šaus į apleistą varnalizdį. 

Anika krūptelėdavo pagalvojusi, kaip šis darinys turėtų atrody- 
ti iširęs, bet labai tikėjosi, kad jai niekad neteks to pamatyti. 

Ji svarstė, ko reikia teismo medikams. Na, tiek to, ateis laikas 
ir sužinos. Nuovada ne tokia didelė, kad įdomi informacija nepa- 
sklistų per valandą. 


Bertilis Melbergas klausėsi telefono signalo stebėdamas iš kabi- 
neto išeinančią Aniką. 

Baisiai graži moteris. Tvirta ir grakšti, vis dėlto apvali reikia- 
mose vietose. Ilgi šviesūs plaukai, aukšta krūtinė ir stiprus užpa- 
kalis. Gaila, kad visad nešioja tuos ilgus sijonus ir laisvas palai- 
dines. Galbūt reikėtų atkreipti jos dėmesį, kad truputį ankštesni 
drabužiai jai tiktų geriau. Juk turėtų teisę, kaip viršininkas, vertin- 
ti darbuotojų aprangą. Trisdešimt septynerių metų - pasitikrino 
jos asmens byloje. Truputį daugiau nei dvidešimt metų jaunesnė 
už jį — kaip tik jo skonio. Tegul kiti užsiima senėmis. Jis, matyt, 
jaunesnių talentų vyras. Subrendęs, patyręs, patraukliai apkūnus, 
ir tikrai niekas nepasakytų, kad bėgant metams plaukai bent kiek 
išretėjo. Jis atsargiai palietė ranka viršugalvį. O, taip, plaukai savo 
vietoje. 

— Turdas Pedešenas. 

— Labas. Čia komisaras Bertilis Melbergas iš Tanumshedės 
nuovados. Jūs manęs ieškojot? 

— Taip, tikrai. Dėl lavono, kurį gavau iš jūsų. Moters vardu 
Aleksandra Vijkner. Atrodė panašu į savižudybę. 

- Tai-i-i-i-p. 

Atsakymo teko laukti. Melbergas aiškiai susidomėjo. 

— Vakar atlikau skrodimą, ir, be jokios abejonės, tai ne savižu- 
dybė. Kažkas ją nužudė. 

— O, velniai rautų! - Iš susijaudinimo Melbergas vėl apvertė 
kavos puodelį, ir likę keli lašai nutiško ant rašomojo stalo. Jis vėl 
pasinaudojo marškiniais kaip skuduru ir vėljuos sutepė. - Iš kur 
žinot? Noriu pasakyti, kokių turit įrodymų, kad ji nužudyta? 

— Galiu tučtuojau atsiųsti jums skrodimo ataskaitą, bet kažin 
ar daug iš jos sužinosit. Tačiau galiu jums trumpai perpasakoti 
svarbiausių radinių aprašą. Luktelkit akimirką, tik užsidėsiu aki- 
nius, - pasakė Pedešenas. 

Melbergas išgirdo, kaip jis murmėdamas skaito, ir nekantriai 
laukė informacijos. 

— Na, gerai, pažiūrėkim čia. Moteris, trisdešimt penkerių metų, 
bendra fizinė būklė gera. Bet tai jau žinot. Moteris buvo mirusi 
bemaž prieš savaitę, vis dėlto kūnas labai gerai išsilaikęs — visų 
pirma dėl žemos temperatūros patalpoje, kurioje rastas. Apatinę 
kūno dalį padengęs ledas irgi padėjo jam išsilaikyti. 

Gilios abiejų riešų arterijų įpjovos skutimosi peiliuku, rastu 
įvykio vietoje. Kaip tik čia ėmiau abejoti. Abi įpjovos tokio pat 
gylio ir labai tiesios, o tai gana neįprasta, netgi, drįsčiau teigti, vi- 
siškai nebūdinga savižudybei. Suprantat, mes visi arba kairiaran- 
kiai, arba dešiniarankiai, todėl dešiniarankis kairę ranką įpjautų 
daug tiesiau ir giliau nei dešinę, kai, taip sakant, yra priverstas 
mano įtarimas dar sustiprėjo. Skutimosi peiliuko ašmenys tokie 
aštrūs, kad dažniausiai ant pirštų palieka mikroskopines įpjovas. 
Bet Aleksandros Vijkner atveju nieko panašaus nėra. Taigi net tai 
rodo, kad riešus jai perpjovė kažkas kitas, tikriausiai siekdamas 
imituoti savižudybę. - Pedešenas padarė pauzę, paskui kalbėjo 
toliau: - Tuomet savęs paklausiau: kaip žmogus galėjo tai pada- 

ryti aukai nesipriešinant? Atsakymas atėjo su toksikologo išvada. 
Aukos kraujyje rasta stiprių migdomųjų. 

— Ką tai įrodo? Arji negalėjo pati išgerti migdomųjų tabletės? 

— Be abejo, taip galėjo būti. Bet, laimė, šiuolaikinis mokslas 
pasiūlė teismo medicinai būtinų priemonių ir metodų. Viena iš 
šių priemonių šiandien mums leidžia labai tiksliai apskaičiuoti 
įvairių vaistų ir nuodų skilimo laiką. Mes keletą kartų ištyrėm 
aukos kraują ir gavom vis tą patį rezultatą: Aleksandra Vijkner 
jokiu būdu negalėjo pati persipjauti riešų, nes tuo metu, kai dėl 
nukraujavimo sustojo širdis, jau gerą valandėlę buvo be sąmo- 
nės. Deja, negaliu jums tiksliai pasakyti laiko, mokslas tokios 
pažangos dar nepadarė, bet dėl to, kad įvykdyta žmogžudystė, 
nėra jokios abejonės. Išties tikiuosi, kad jūs su tuo susidorosit. 
Manau, jūsų teritorijoj žmogžudysčių pasitaiko nedažnai. 

Pedešeno balsas išdavė geroką abejonę, ir Melbergas tučtuojau 
tai suprato kaip jam asmeniškai skirtą kritiką. 

— Taip, jūs teisus, tokios patirties Tanumshedėje mes daug ne- 
turim. Laimė, aš čia paskirtas tik laikinai. Tikroji mano darbo- 
vietė Geteborgo policijos štabe, ir daugiametė mano darbo pa- 
tirtis, be jokios abejonės, leidžia imtis net žmogžudystės tyrimo. 
Tai bus gera proga vietos policininkams pamatyti, kaip dirbamas 
tikras policijos darbas. Tad turėkit galvoje - byla netrukus bus 
išspręsta. Matysit. 

Šiuo iškalbingu paaiškinimu Melbergas tarėsi teismo medikui 
Pedešenui leidęs aiškių aiškiausiai suprasti, kad anas kalba ne su 
geltonsnapiu. Gydytojai visad laikosi išdidžiai. Šiaip ar taip, Pe- 
dešeno darbas baigtas ir dabar laikas jį perimti profesionalui. 

— Ak, vos neužmiršau. - Teismo medikas, netekęs žado dėl po- 
licininko spinduliuojamo pasipūtimo, buvo beužmirštąs pasakyti 
apie dar du atradimus, kurie jam pasirodė svarbūs. - Aleksandra 
Vijkner buvo trečią mėnesį nėščia ir anksčiau yra gimdžiusi. Ne- 

žinau, ar tai svarbu jūsų tyrimui, bet geriau gauti per daug infor- 
macijos nei per mažai, tiesa? - paklausė Pedešenas. 

Užuot atsakęs, Melbergas tik neaiškiai sušnarpštė ir po ke- 
lių malonių baigiamųjų sakinių abu užbaigė pokalbį - Pedeše- 
nas abejodamas kompetencija, su kuria bus ieškoma žudiko, o 
Melbergas atgavęs energiją ir su nauju užsidegimu. Pirmąsyk 
vonios kambarys apžiūrėtas vos radus kūną, bet dabar jis pasi- 
rūpins, kad Aleksandros Vijkner namas būtų ištirtas milimetras 
po milimetro. 


Jis sušildė rankomis jos plaukų sruogą. Nuo tirpstančių ledo kristaliu- 
kų sudrėko delnai. Jis atsargiai nulaižė vanderį. 

Veidu prisiglaudęs prie vonios krašto pajuto odą kandantį šaltį. Ji 
buvo tokia graži. Plaukianti ledo paviršiumi. 

Tarp jų vis dar buvo ryšys. Niekas nepasikeitė. Jie buvo dvejetas 
tokių pačių. 

Jos ranką atvertė tik su tam tikra įstanga, paskui sudėjo delnus. 
Sunėrė savo pirštus su josios. Kraujas buvo sukrešėjęs ir sudžiūvęs, 
maži žvyneliai prilipo jam prie odos. 

Būnant su ja laikas niekad neturėjo prasmės. Metai, dienos ar sa- 
vaitės susiliedavo, ir vienintelis svarbus dalykas buvo suglaustos jos ir 
jo rankos. Todėl išdavystę jautė taip skausmingai. Ji laiką vėl padarė 
prasmingą. Todėl šiltas kraujas niekad nebetekės jos venomis. 

Prieš išeidamas atsargiai nulenkė jos plaštaką, kaip buvo. 

Neatsigręžė. 


Pažadinta iš gilaus besapnio miego, Erika iš pradžių negalėjo at- 
pažinti garso. Kai pagaliau suvokė, kad pažadino šaižus telefono 
skambutis, signalas jau buvo nuskambėjęs daug kartų. Ji šoko iš 
lovos atsiliepti. 

— Erika Falk. - Balsas tik sukarkė ir, ranka uždengusi ragelį, ji gar- 
siai atsikrenkštė, mėgindama nusikratyti bjauriausio užkimimo. 

— Ak, atleiskit, ar pažadinau;? Iš tikrųjų atsiprašau. 

— Ne, buvau pabudusi. - Atsakymas išsprūdo automatiškai, ir 
Erika pati girdėjo, koks jis neįtikinamas. Akivaizdu, kad yra užsi- 
miegojusi, švelniai tariant. 

— Na, vis tiek atsiprašau. Čia Henrikas Vijkneris. Reikalas tas, 
kad man ką tik paskambino Birgita ir paprašė susisiekti su jumis. 
Atrodo, šįryt jai skambino itin nemandagus Tanumshedės nuo- 
vados komisaras. Ne itin mandagiais žodžiais jis daugmaž liepė 
jai atvykti į nuovadą. Matyt, pageidavo, kad būčiau ir aš. Nenorė- 
jo pasakyti kodėl, bet mes nujaučiame. Birgita labai susijaudinu- 
si, ir, kadangi dėl tam tikrų priežasčių šiuo metu Fjelbakoje nėra 
nei Karlo Eriko, nei Julijos, norėčiau paklausti, ar negalėtumėt 
man padaryti didelę paslaugą nueidama jos aplankyti. Jos sesuo 
ir svainis darbe, tad ji namuose viena. Aš parvažiuosiu į Fjelbaką 
po poros valandų, bet nenoriu, kad ji taip ilgai būtų viena. Žinau, 
prašau labai daug ir iš tikrųjų mes ne itin gerai pažįstam vienas 
kitą, bet daugiau neturiu į ką kreiptis. 

- Žinoma, nueisiu pas Birgitą. Jokių problemų. Man tik reikia 
užsimesti kokį nors drabužį, tad būsiu pas ją po kokių penkioli- 
kos minučių. 

— Puiku. Esu be galo dėkingas. Iš tikrųjų. Birgita niekad nebu- 
vo itin stabili, ir labai norėčiau, kad ją kas nors stebėtų, kol grįšiu į 

Fjelbaką. Paskambinsiu ir pasakysiu jai, kad ateinat. Po dvyliktos 
tikriausiai jau ten būsiu, tada galėsim daugiau pasišnekėti. Ir dar 
sykį ačiū. 

Vis dar užmiegotomis akimis Erika nuskubėjo į vonios kam- 
barį nusiprausti. Apsivilko vakarykščius drabužius ir greitai su- 
sišukavusi ir pasidažiusi akis vos po dešimties minučių jau sėdė- 
jo prie vairo. Iš Selviko į Pušų gatvę nuvažiavo greičiau nei per 
penkias minutes ir, nuo pokalbio su Henriku praėjus kone lygiai 
penkiolikai minučių, paskambino prie durų. 

Atrodė, per keletą dienų, praėjusių nuo Erikos apsilankymo, 
Birgita numetė porą kilogramų, ir drabužiai karojo laisvai. Šįkart 
jos nėjo į bendrąjį kambarį, Birgita nusivedė ją virtuvėn. 

— Ačiū, kad atėjai. Aš taip nervinuosi, būčiau neištvėrusi čia 
sėdėdama viena ir galvodama, kol atvyks Henrikas. 

— Jis sakė, kad jums skambino iš Tanumshedės policijos. 

— Taip, šįryt aštuntą valandą paskambino komisaras Melbergas 
ir pranešė, kad aš, Karlas Erikas ir Henrikas nedelsiant laukiami 
jo biure. Paaiškinau, kad Karlas Erikas buvo priverstas skubiai iš- 
vykti verslo reikalais, bet rytoj sugrįš, ir paklausiau, ar negalėtu- 
me tuomet ateiti. Jam tai buvo nepriimtina, tad kol kas užteksią 
manęs ir Henriko. Vyriškis buvo labai įžūlus, ir aš, savaime aišku, 
tučtuojau paskambinau Henrikui. Jis pažadėjo kiek galima grei- 
čiau parvažiuoti. Galbūt mano balsas skambėjo kiek jausmingai, 
tad Henrikas pasisiūlė paskambinti tau ir paprašyti užeiti porai 
valandų. Iš tikrųjų, tikiuosi, nemanai, jog prašom per daug. Kažin 
ar norėtum dar labiau įsipainioti į mūsų šeimos tragediją, bet ne- 
žinojau, į ką galėčiau kreiptis. Be to, kadais mūsų namuose buvai 
lyg duktė, tad pamaniau, gal... 

- Negalvokit apie tai. Aš mielai padėsiu. Ar policija sakė, koks 
reikalas? 

— Ne, nenorėjo apie tai pratarti nė žodžio. Bet aš nujaučiu. Ar 
nesakiau, kad ji nenusižudė? Ar nesakiau? 

Erika impulsyviai uždėjo ranką ant Birgitos plaštakos. 

— Miela Birgita, nedarykit skubotų išvadų. Galimas daiktas, jūs 
teisi, bet, kol tikrai žinosim, geriau nespėliokim. 

Jos praleido porą ilgų valandų prie virtuvės stalo. Pokalbis nu- 
trūko po trumpos valandėlės, ir tyloje buvo girdėti tik virtuvės 
laikrodžio tiksėjimas. Erika smilium vedžiojo raštą ant glotnaus 
klijuotės paviršiaus. Birgita buvo lygiai taip pat rūpestingai apsi- 
rengusi ir pasidažiusi kaip aną kartą, kai Erika su ja susitiko, bet 
atrodė kažkaip neapibūdinamai pavargusi ir aplamdyta, lyg nuo- 
trauka išskydusiais kraštais. Liesumas jos nepuošė. Ir anksčiau ji 
balansavo ant liesumo ribos, o dabar aplink akis ir burną išryš- 
kėjo naujos raukšlės. Birgita taip smarkiai spaudė kavos puodelį, 
kad pabalo krumpliai. Jei ilgas laukimas vargino Eriką, tai Birgitai 
jis turėjo būti nepakeliamas. 

— Nesuprantu, kas būtų norėjęs nužudyti Aleksę. Ji neturėjo 
priešų. Gyveno visiškai paprastą gyvenimą su Henriku. - Po ilgos 
tylos žodžiai driokstelėjo lyg pistoleto šūvis. 

— Juk mes dar nežinom, ar tikrai yra taip. Neverta spėlioti, kol 
nežinom, ko nori policija, - pakartojo Erika. Tai, kad Birgita ne- 
atsakė, ji palaikė tyliu pritarimu. 

Tuoj po dvyliktos Henrikas įsuko į mažą automobilių aikšte- 
lę priešais namą. Jos pamatė jį pro langą ir su palengvėjimu at- 
sistojusios nuėjo vilktis paltų. Jam paskambinus prie durų, jau 
laukė prieškambaryje, pasiruošusios važiuoti. Birgita ir Henrikas 
pakštelėjo vienas kitam į abu skruostus, paskui atėjo eilė taip pat 
pasisveikinti Erikai. Ji buvo nepratusi prie tokių manierų ir ma- 
žumėlę jaudinosi, kad sukels keblumų, pradėjusi ne nuo to šono. 
Bet keblią padėtį įveikė be jokių sunkumų ir sekundę mėgavosi 
vyrišku Henriko skutimosi losjono kvapu. 

— Jūs irgi važiuosit? 

Erika jau buvo nuėjusi pusę kelio iki automobilio. 

— Na, nežinau. 

— Aš tikrai būčiau dėkingas. 

Erika per Birgitos galvą žvilgsniu susidūrė su Henriko akimis 
ir tyliai atsidususi atsisėdo ant galinės jo BMW sėdynės. Ši diena 
bus ilga. 

Kelionė į Tanumshedę truko ne daugiau nei dvidešimt minu- 
čių. Jie plepėjo apie orą, vėją ir kaimų tuštėjimą. Tik ne apie būsi- 
mą apsilankymą nuovadoje. 

Erika sėdėjo ant užpakalinės sėdynės klausdama save, ką ji čia 
veikia. Ar jai negana savų bėdų, kad dar painiotųsi į žmogžudys- 
tės bylą, jei ši iš tikrųjų įvyko? Tuomet ir jos sumanymas parašyti 
knygą sugriūtų lyg kortų namelis. Ji jau suplanavo pirmąjį varian- 
tą, o dabar galėtų išmesti puslapius į šiukšlių dėžę. Na, taip bent 
bus priversta visą dėmesį sutelkti į biografiją. Nors visiškai aišku, 
kad mažumėlę pataisius tekstas dar būtų tinkamas. Galbūt net 
geresnis. Žmogžudystės veiksnys galėtų būti išties palankus. 

Staiga ji suprato, kodėl ji čia sėdi. Aleksė nebuvo išgalvota kny- 
gos veikėja, kurią galėtų vartyti kaip panorėjusi. Ji — tikras žmo- 
gus, mylėtas tikrų žmonių. Erika pati mylėjo Aleksę. Ji pasižiū- 
rėjo į Henriką užpakalinio vaizdo veidrodėlyje. Jis atrodė ramus 
kaip anksčiau, nors galbūt po valandėlės sužinos, kad jo žmona 
buvo nužudyta. Ar ne tiesa, kad daugumą žmogžudysčių įvykdo 
kas nors iš aukos šeimos? Ir vėl ji susigėdo savo minčių. Valios 
pastangomis nuvijo įkyrias mintis ir su dėkingumu išvydo, kad jie 
pagaliau atvažiavo. Dabar tik norėjo užbaigti šį reikalą, kad galėtų 
grįžti prie savo palyginti menkų rūpesčių. 


Popierių krūvos ant rašomojo stalo įspūdingai augo. Nuostabu, 
kaip tokioje mažoje Tanumo bendruomenėje gali rastis tiek daug 
pranešimų apie nusikaltimus. Žinoma, daugiausia jų - smulkūs 
įvykiai, bet kiekvieną pranešimą reikėjo ištirti, tad dabar jis čia 
sėdi užsivertęs administraciniais darbais, kaip koks Rytų Euro- 
pos biurokratas. Nebūtų taip blogai, jei padėtų Melbergas, užuot 

kiauras dienas sėdėjęs ant savo riebaus užpakalio. Bet jam reikė- 
jo dirbti ir už viršininką. Patrikas Hedstriomas atsiduso. Be tam 
tikro juodojo humoro nebūtų iki šiol išgyvenęs, bet pastaruoju 
metu pradėjo svarstyti, ar ši veikla iš tikrųjų yra jo gyvenimo 
prasmė. 

Didysis dienos įvykis bus maloni kasdienės rutinos pertrauka. 
Melbergas jį paprašė pasėdėti kartu per pokalbį su Fjelbakoje nu- 
žudytos moters motina ir vyru. Nepasakytum, kad jis nesuvokė 
visos šios tragedijos ar neužjautė aukos šeimos, tik jo darbe taip 
retai įvykdavo kas nors įdomaus, kad jis negalėjo nejusti kūne vil- 
tingo virpulio. 

Policijos mokykloje juos mokė įvairių kvotos situacijų, bet kol 
kas savo gabumus jis galėjo išmėginti tik tirdamas dviračių vagys- 
tes ir muštynes. Patrikas pasižiūrėjo į laikrodį. Laikas eiti į Mel- 
bergo kabinetą, kur vyks pokalbis. Grynai formalus, apie kvotą 
dar nebuvo kalbos, bet šiandienos susitikimas vis tiek ne mažiau 
svarbus. Jis girdėjo gandą, kad motina visą laiką tvirtina dukterį 
negalėjus nusižudyti, ir norėjo išgirsti, kas slypi už šio, kaip dabar 
pasirodė, teisingo įsitikinimo. 

Jis pasiėmė bloknotą, rašiklį, kavos puodelį ir nuėjo korido- 
rium. Kadangi rankos buvo pilnos, duris turėjo atidaryti alkū- 
nėmis ir kojomis, tad ją išvydo tik padėjęs daiktus ir atsigręžęs 
į kambarį. Akimirką širdis stabtelėjo. Vėl buvo dešimtmetis ir 
mėgino timptelti ją už kasų. Po sekundės buvo penkiolikmetis 
ir mėgino ją prikalbinti apsukti ratą užšokus ant jo mopedo. Pas- 
kui buvo dvidešimtmetis, praradęs viltį jai išsikėlus į Geteborgą. 
Greitai mintinai suskaičiavęs suvokė, kad nuo to laiko, kai ją matė 
paskutinį kartą, praėjo mažiausiai šešeri metai. Ji atrodė taip pat. 
Aukšta ir grakšti. Ant pečių krito garbanoti į vieną šiltą spalvą 
susiliejančių geltonų atspalvių plaukai. Jau vaikystėje buvo išpui- 
kusi, ir jis matė, kad tebeskiria daug dėmesio išvaizdos smulkme- 
noms. Jį išvydusi nušvito iš nuostabos. Bet Melbergas žvilgsniu 

griežtai paragino jį atsisėsti, tad jis tik tyliai pasisveikino linkte- 
lėdamas galvą. 

Priešais jį sėdėjo grupė įsitempusių žmonių. Aleksandros Vijk- 
ner motina buvo maža ir liesa, jo nuomone, per daug apsikarsčiusi 
sunkiais aukso papuošalais. Tobulai susišukavusi ir itin gerai apsi- 
rengusi, bet tamsiais paakiais ir atrodė išvargusi. Jos žentas tokių 
sielvarto ženklų nerodė. Patrikas peržvelgė jo biografijos faktus. 
Henrikas Vijkneris, sėkmingai dirbantis Geteborgo verslininkas, 
paveldėjęs didelį kelių kartų sukauptą turtą. Ir tai buvo matyti. 
Ne tik dėl akivaizdžiai brangių drabužių ar kambaryje plevenan- 
čio prašmatnaus skutimosi losjono aromato. Tai apibrėžti buvo 
sunkiau. Savaime suprantamas tikrumas dėl savo teisės užimti 
svarbią vietą pasaulyje, atsiradęs niekad gyvenime nestokojus 
privilegijų. Nors Henrikas atrodė įsitempęs, Patrikas jautė, kad 
jis tariasi esąs padėties šeimininkas. 

Melbergas pasipūtęs sėdėjo prie rašomojo stalo. Marškinius 
vargais negalais susigrūdo į kelnes, bet kavos dėmės buvo paskli- 
kiekvieną dalyvį, kaire ranka pasitaisė per daug į šoną nuslydu- 
sius plaukus. Patrikas stengėsi nešnairuoti į Eriką ir sutelkė dė- 
mesį į Melbergo kavos dėmę. 

— Taigi. Tikriausiai suprantat, kodėl jus čia pasikviečiau. - Mel- 
bergas padarė ilgą pauzę. - Aš esu komisaras Bertilis Melbergas, 
Tanumshedės nuovados viršininkas, o čia Patrikas Hedstriomas, 
asistuosiantis man per šį tyrimą. 

Jis linktelėjo galva į Patriką, sėdintį kiek toliau už Erikos, 
Henriko ir Birgitos pusračio, susidariusio priešais Melbergo ra- 
šomąjį stalą. 

— Tyrimą? Vadinasi, ji nužudyta! 

Birgita ant kėdės palinko į priekį, ir Henrikas tuoj pat globėjiš- 
kai uždėjo jai ant pečių ranką. 

- Taip, mes konstatavome, kad jūsų duktė negalėjo nusižudyti. 
Remiantis teismo mediko ataskaita, savižudybė galutinai atme- 
tama. Savaime aišku, negaliu pasakoti tyrimo smulkmenų, bet 
pagrindinė priežastis, kodėl žinom ją buvus nužudytą, yra ta, kad 
tuo metu, kai buvo perpjauti jos riešai, ji negalėjo būti sąmonin- 
ga. Jos kraujyje mes aptikom didelį kiekį migdomųjų. Kol ji buvo 
be sąmonės, kažkoks asmuo ar asmenys, matyt, pirma paguldė 
ją į vonią, pripylė vandens, paskui skutimosi peiliuku perpjovė 
riešus, mėgindami imituoti savižudybę. 

Užuolaidos kabinete buvo užtrauktos nuo aštrios vidudienio 
saulės. Kambaryje įsivyravo dviprasmiška nuotaika. Birgitos liū- 
desys mišo su akivaizdžiu palengvėjimu, kad Aleksė nenusižudė. 

— Ar žinot, kas tai padarė? 

Išsiėmusi iš rankinės siuvinėtą nosinaitę, Birgita atsargiai nusi- 
šluostė akių kampučius, stengdamasi nesugadinti makiažo. 

Melbergas sunėrė rankas ant didžiulio pilvo ir įsistebeilijo į su- 
sirinkusiuosius. Valdingai atsikrenkštė. 

— Galbūt judu galit man apie tai papasakoti. 

— Mes? - Henriko nuostaba atrodė tikra. - Kaip galėjom apie 
tai žinoti? Tikriausiai čia bepročio darbas. Aleksandra neturėjo 
priešų. 

— Jūs taip sakot. 

Patrikui pasirodė, kad akimirką Aleksės vyro veidu perplaukė 
šešėlis. Po sekundės jis dingo, ir Henrikas vėl atgavo ramybę ir 
savitvardą. 

Į tokius žmones kaip Henrikas Vijkneris Patrikas visad žiūrėjo 
su sveiku skepticizmu. Žmones, gimusius po laiminga žvaigžde. 
Turinčius viską net nepakrutinus piršto. Žinoma, jis atrodo ir 
simpatiškas, ir malonus, bet po paviršium Patrikas jautė esant su- 
dėtingesnę asmenybę. Po gražiais bruožais šmėkšojo įžūlumas, ir 
jam kėlė nuostabą nė kiek nenustebęs Henriko veidas Melbergui 
atskleidus, kad Aleksė buvo nužudyta. Viena yra tikėti, bet išgirs- 

ti faktą — visiškai kas kita. Bent tiek jis išmoko per dešimt darbo 
policijoje metų. 

— Ar mesįtariamieji? 

Birgita atrodė tokia nustebusi, lyg komisaras jai prieš akis būtų 
pavirtęs moliūgu. 

— Žmogžudysčių statistika kalba pati. Dauguma nusikaltėlių 
randama tarp artimiausių šeimos narių. Netvirtinu, kad taip yra 
ir šiuo atveju, bet tikriausiai suprantat - turim apsidrausti. Pada- 
rysim viską, kas įmanoma, asmeniškai užtikrinu. Su tokia didžiu- 
le žmogžudysčių tyrimo patirtim kaip mano, - nauja teatrališka 
pauzė, - šį reikalą tikrai greitai išaiškinsim. Bet norėčiau, kad jūs 
abu papasakotumėt, ką veikėt tuo laiku, kai, mūsų įtarimu, buvo 
nužudyta Aleksandra. 

— Ir koks tai turėtų būti laikas? - paklausė Henrikas. - Pasku- 
tinė iš mūsų su ja kalbėjo Birgita, bet nė vienas neskambinom jai 
iki sekmadienio, tad žmogžudystė galėjo būti įvykdyta ir šešta- 
dienį. Aš jai skambinau apie dešimtą valandą penktadienio vaka- 
re, bet prieš atsiguldama ji pasivaikščiodavo, tad, manau, galėjo 
būti išėjusi. 

— Teismo medikas gali pasakyti tik tiek, kad ji išgulėjo mirusi 
apie savaitę. Savaime suprantama, mes patikrinsim, kada jūs, kaip 
tvirtinat, jai skambinot, bet turime duomenų, kad ji numirė prieš 
devintą penktadienio vakare. Apie šeštą, matyt, vos atkakusi į Fjel- 
baką, ji paskambino Larsui Telanderiui dėl sugedusio šildymo ka- 
tilo. Jis negalėjo tučtuojau ateiti, bet prižadėjo pasirodyti iki devin- 
tos vakaro. Jo liudijimu, jis pasibeldė į duris lygiai devintą. Niekam 
neatėjus atidaryti durų, valandėlę palaukęs nuvažiavo namo. Todėl 
iškėlėm prielaidą, jog ji, atvykusi į Fjelbaką, mirė tą patį vakarą, nes, 
turint omeny, kaip šalta buvo name, sunku patikėti, kad būtų už- 
miršusi, jog atvažiuos meistras pažiūrėti katilo. 

Jo plaukai vėl nuslydo kairėn, ir Patrikas pastebėjo, kad Erika 
neatplėšia akių nuo šio reginio. Tikriausiai stengiasi atsispirti 

norui pribėgusi pataisyti šukuoseną. Nuovadoj visi jau buvo tai 
patyrę. 

— Kada su ja kalbėjot? - paklausė Birgitos Melbergas. 

— Na, nesu tikra. - Ji pagalvojo. - Po septintos. Manau, maž- 
daug penkiolika minučių po septintos ar pusę aštuonių. Šnekėjo- 
mės labai trumpai, nes Aleksė sakė turinti svečią. - Birgita išblyš- 
ko. - Ar tai gali būti?.. 

Melbergas išdidžiai linktelėjo. 

— Visko gali būti, ponia Karlgren, visko gali būti. Bet mūsų 
darbas tai išsiaiškinti, ir galiu jus patikinti, kad padarysim viską, 
ką galim. Mūsų darbe apklausti ir atmesti įtariamuosius yra vie- 
na svarbiausių užduočių, tad visi malonėkit papasakoti, ką veikėt 
penktadienio vakarą. 

— Ar norit, kad ir aš pateikčiau alibi? - paklausė Erika. 

— Nemanau, kad tai būtina. Bet norėtume, kad papasakotumėt 
viską, ką matėt įėjusi į namą tą dieną, kai ją radot. Raštiškus pa- 
reiškimus galit palikti asistentui Hedstriomui. 

Visų žvilgsniai nukrypo į Patriką, ir šis patvirtindamas linktelė- 
jo. Jie jau buvo bekylantys. 

— Tragiškas įvykis. Ypač turint galvoje vaiką. 

Visų žvilgsniai vėl nukrypo į Melbergą. 

— Vaiką? - Birgita klausiamai nusuko akis nuo Melbergo į Hen- 
riką, paskui atgal. 

— Taip, anot teismo mediko, ji buvo nėščia trečią mėnesį. Tik- 
riausiai jūsų tai nenustebino? 

Melbergas išsišiepė ir šelmiškai mirktelėjo Henrikui. Patrikas 
labai susigėdo dėl netaktiško savo viršininko elgesio. 

Henriko veidas pamažėle blyško, kol tapo baltas kaip marmuras. 

— Arjūs laukėt vaiko? Kodėl man nesakėt? O Dieve. 

Prispaudusi nosinę prie burnos, Birgita pratrūko nevaldoma 
rauda, nekreipdama dėmesio į skruostais pasruvusį tušą. Henri- 

kas vėl ją globėjiškai apkabino, bet virš Birgitos galvos susitiko 
su Patriko žvilgsniu. Buvo akivaizdu - jis nenujautė Aleksandrą 
laukiantis vaiko. Tačiau, sprendžiant iš Erikos veido beviltiškos 
išraiškos, buvo ne mažiau akivaizdu, kad ji šitai žinojo. 

— Pasišnekėsim apie tai parvažiavę namo, Birgita, - pasakė 
Henrikas ir atsigręžė į Patriką. - Pasirūpinsiu, kad gautumėt 
mūsų raštiškus pareiškimus apie penktadienio vakarą. Tikriausiai 
juos gavę norėsit išsamiau mus apklausti? 

Patrikas patvirtino linktelėdamas. Kilstelėjęs antakius klausia- 
mai pažvelgė į Eriką. 

— Henrikai, aš tuoj ateisiu. Tik persimesiu pora žodžių su Patri- 
ku. Mes pažįstami nuo seniau. 

Ji palaukė koridoriuje, kol Henrikas nuvedė Birgitą prie auto- 
mobilio. 

— Kas galėjo pamanyti, kad tave susitiksiu? Taip netikėtai, — 
tarė Patrikas, nervingai supdamasis ant kulnų. 

— Taip, bent kiek pagalvojusi tikrai būčiau prisiminusi, kad tu 
čia dirbi. 

Ji sukiojo pirštais rankinės rankeną, žvelgdama į jį kiek palenkusi 
šonan galvą. Jam buvo pažįstami visi, net nežymūs jos gestai. 

— Nuo mūsų paskutinio pasimatymo prabėgo daug laiko. Ap- 
gailestauju, kad negalėjau ateiti į laidotuves. Kaip jūs su Ana su 
tuo susidorojot? 

Nors aukšto ūgio, staiga ji pasirodė maža, ir jis vos susilaikė 
nepaglostęs jai skruosto. 

— Mes laikomės gerai. Tuoj po laidotuvių Ana išvažiavo namo, 
aš čia jau porą savaičių ir dabar mėginu sutvarkyti namą. Bet tai 
padaryti sunku. 

- Girdėjau, kad Fjelbakoje moteris aptiko auką, bet nežinojau, 
jog tai buvai tu. Turbūt buvo baisu. Juk vaikystėje jūs draugavot, 
ar ne? 

— Taip, jaučiu - šito reginio niekad neištrinsiu iš atminties. Na, 

dabar turiu bėgti, jie manęs laukia automobilyje. Ar negalėtume 
kada nors susitikti? Aš kurį laiką dar pasiliksiu Fjelbakoj. 

Ji jau skubėjo koridoriumi. 

— Kaip dėl vakarienės šeštadienį? Aštuntą valandą mano na- 
muose? Adresas telefonų knygoje. 

— Mielai ateisiu. Vadinasi, pasimatysim aštuntą? 

Ji atbula išėjo pro duris. 

Vos jai pradingus iš akiračio, jis, dideliam kolegų susižavėji- 
mui, sušoko trumpą improvizuotą indėnų šokį. Tačiau džiaugs- 
mas mažumėlę sumenko supratus, kiek darbo reikės įdėti norint 
deramai sutvarkyti namus. Nuo to laiko, kai Karina jį paliko, jis 
nepajėgė iš tikrųjų imtis ruošos. 

Juodu su Erika buvo pažįstami nuo gimimo. Jų motinos drauga- 
vo nuo vaikystės ir buvo artimos kaip dvi seserys. Maži Patrikas ir 
Erika dažnai kartu žaisdavo, ir neperdėdamas galėjai pasakyti, kad 
Erika buvo jo pirmoji meilė. Jam pačiam atrodė, kad jis gimė įsimy- 
lėjęs Eriką. Jo jausmas jai visad buvo natūraliai savaime aiškus, o ji 
savo ruožtu net nesusimąstydama jo šunišką atsidavimą priimdavo 
kaip gryną pinigą. Tik jai išsikėlus į Geteborgą jis suprato, kad atėjo 
laikas svajones atidėti į šalį. Žinoma, nuo tada jis mylėjo ir kitas, o 
susituokęs su Karina buvo visiškai tikras, kad sens kartu su ja, bet 
Erika visad glūdėjo pasąmonėje. Kartais neprisimindavo jos visą 
mėnesį, kartais pagalvodavo apie ją keletą kartų per dieną. 

Stebuklo neįvyko - per tą laiką, kol buvo išėjęs, popierių krūva 
nesumažėjo. Giliai atsidusęs, jis atsisėdo prie rašomojo stalo ir 
paėmė viršutinį lapą. Darbas buvo gana monotoniškas, tad galėjo 
apsvarstyti ir šeštadienio valgiaraštį. Šiaip ar taip, desertas buvo 
aiškus. Erika visad mėgo ledus. 


Jis pabudo burnoje jausdamas bjaurų skonį. Matyt, vakar smar- 
kiai paužė. Bičai atėjo po pietų, ir visi iki paryčių gėrė. Nepasie- 
kiamai toli pleveno prisiminimas, kad kažkuriuo vakaro metu 

buvo apsilankiusi policija. Mėgino atsisėsti, bet visas kambarys 
ėmė suktis, tad nusprendė dar valandėlę pagulėti. 

Suskaudo dešinę ranką, jis pakėlė ją, norėdamas apžiūrėti. 
Krumpliai buvo smarkiai nubrozdinti ir apkepę krauju. Velniai 
rautų, vakar susipešė, todėl ir atėjo faras. Pamažu ėmė grįžti at- 
mintis. Vaikinai pradėjo šnekėti apie savižudybę. Vienas ėmė 
visaip dergti Aleksę. Aukštuomenės skandalistė, snobiška pizė - 
štai tokiais žodžiais. Andešui akimirką pasimaišė protas, prisimi- 
nė tik raudoną pykčio miglą, kai pagautas girto įniršio ėmė kulti 
bjaurybę. Žinoma, labai įsiutęs dėl Aleksės išdavystės ir pats ją 
plūdo. Bet tai buvo ne tas pats. Kiti jos nepažinojo. Jis vienintelis 
turėjo teisę ją smerkti. 

Šaižiai suskambo telefonas. Jis mėgino nekreipti dėmesio, bet 
nusprendė, kad mažesnė kančia pakilus atsiliepti, nei leisti gar- 
sams toliau draskyti smegenis. 

— Taip, čia Andešas, - išvebleno. 

— Labas, čia mama. Kaip jautiesi? 

— Ak, šūdinai. - Jis prišliaužė prie sienos, kad įsiremtų atsisė- 
dęs. - Kiek, po velnių, dabar laiko? 

— Beveik ketvirta dienos. Ar pažadinau? 

— Ne. - Galva atrodė neproporcingai didelė ir sunki, taip ir tai- 
kėsi nukristi tarp kelių. 

— Prieš kurį laiką buvau parduotuvėj apsipirkti. Ten daug kal- 
bama apie vieną dalyką - norėčiau, kad žinotum. Ar klausaisi? 

— Taip, po velnių, klausausi. 

— Aleksė, matyt, nenusižudė. Ją nužudė. Tik norėjau, kad tu tai 
žinotum. 

Tyla. 

— Andešai, alio! Ar girdėjai, ką pasakiau? 

— Taip, žinoma. Ką sakei? Aleksę... nužudė. 

— Taip, bent taip kalba miestelyje. Atrodo, Birgita šiandien 
buvo Tanumshedės nuovadoj ir sužinojo. 

— Ak, velnias. Klausyk, motin, man reikia padirbėti. Pasikalbė- 
sim vėliau. 

— Andešai? Andešai? 

Jis jau buvo padėjęs ragelį. 

Su didžiausiu vargu nusiprausė po dušu ir apsirengė. Po dviejų 
panadolio tablečių vėl pasijuto daugmaž kaip žmogus. Degtinės 
butelis virtuvėje bandė vilioti, bet jis nepasidavė. Dabar turėjo 
būti blaivus. Na, bent santykinai. 

Telefonas vėl suskambo. Užuot kreipęs dėmesį, jis atsinešė iš 
priemenės spintelės telefonų knygą ir susirado reikiamą numerį. 
Drebančiomis rankomis surinko numerį. Signalas, regis, aidėjo 
be galo. 

— Labas, čia Andešas, - pasakė, kai kitame linijos gale pakėlė 
ragelį. - Ne, nepadėk ragelio, velniai rautų. Mums reikia šnektel- 
ti... Klausyk, tu, sakyčiau, neturi velniškai didelio pasirinkimo... 
Ateisiu pas tave per penkiolika minučių. Žiūrėk, kad tuomet, po 
velnių, būtum namie... Man nusispjaut, kas dar ten bus, supran- 
ti... Neužmiršk, kas daugiausia praras... Klausyk, netauzyk niekų. 
Pasimatysim po penkiolikos minučių. 

Andešas trenkė ragelį. Porą kartų giliai įkvėpęs, užsivilko striu- 
kę ir išėjo. Rakinti durų nesivargino. Telefonas bute vėl pašėlusiai 
skambėjo. 


Erika parsirado namo visiškai nusikamavusi. Važiuojant iš nuo- 
vados automobilyje tvyrojo įtempta tyla, ir Erika suprato, kad 
Henriko laukia sunkus pasirinkimas. Ar pasakyti Birgitai, kad jis 
nėra Aleksės vaiko tėvas, ar patylėti tikintis, kad tiriant žmogžu- 
dystę tai nepaaiškės? Erika jam nepavydėjo ir negalėjo pasakyti, 
kaip pati elgtųsi jo vietoj. Tiesa - ne visada geriausia išeitis. 

Jau temo, ir ji buvo dėkinga tėvui, lauke įtaisiusiam lempas, 
automatiškai užsidegančias artėjant prie namo. Ji visad itin bi- 
jojo tamsos. Būdama maža, manė iš šios baimės išaugsianti, juk 

suaugusieji tamsos tikriausiai nebijo. Bet dabar buvo trisdešimt 
penkerių ir vis dar pasižiūrėdavo po lova, kad įsitikintų, jog ten 
tamsoje niekas nesislepia. Kaip baisu. 

Uždegusi name visas šviesas, įsipylė didelę taurę raudonojo 
vyno ir susirangė verandoje ant pintos sofos. Tamsa buvo neper- 
matoma, bet ji vis tiek stebeilijo priešais save nereginčiomis aki- 
mis. Jautėsi vieniša. Tiek daug žmonių gedi Aleksės, paveikti jos 
mirties. O Erika dabar turi tik Aną. Kartais klausdavo savęs, ar 
bent Ana jos pasigestų. 

Jos su Alekse vaikystėje buvo labai artimos. Kai Aleksė pradėjo 
jos vengti ir galiausiai išsikrausčiusi visai pradingo, Erikai tarytum 
sugriuvo pasaulis. Aleksė buvo vienintelis jai artimas žmogus ir, 
be tėvo, vienintelis, kuriam ji iš tikrųjų rūpėjo. 

Erika taip ryžtingai pastatė ant stalo raudonojo vyno taurę, 
kad vos nenudaužė kojytės. Jautėsi per daug sudirgusi, kad ra- 
miai nusėdėtų. Turėjo kuo nors užsiimti. Nėra prasmės apsimes- 
ti, kad Aleksės mirtis jos nesukrėtė. Labiausiai ją glumino, kad 
tas Aleksės paveikslas, kurį jai nutapė jos šeima ir draugai, visai 
neatitiko jos pažinotos Aleksės. Net jei kelyje nuo vaikystės iki 
brandos žmonės pasikeičia, asmenybės branduolys vis tiek lieka 
nepaliestas. Aleksė, kurią jie pavaizdavo, buvo visiškai svetima. 

Ji atsistojo ir vėl apsivilko paltą. Automobilio rakteliai buvo pal- 
to kišenėje, paskutinę akimirką į kitą kišenę įsikišo žibintuvėlį. 

Violetinėje gatvės lempos šviesoje namas kalvos viršūnėje at- 
rodė apleistas. Erika pasistatė automobilį aikštelėje už mokyklos. 
Nenorėjo, kad kas nors pamatytų ją įeinant į namą. 

Atsargiai tykinančią į verandą, ją paslaugiai pridengė kiemo 
krūmai. Tikėdamasi, kad žmonės laikosi senų įpročių, pakėlė ki- 
limėlį prie durų. Lygiai toje pačioje vietoje kaip prieš dvidešimt 
penkerius metus gulėjo paslėptas atsarginis namo raktas. Atida- 
romos durys girgžtelėjo, bet ji vylėsi, kad nė vienas kaimynas nie- 
ko neišgirdo. 

Buvo baisiai nemalonu įžengti į tamsų namą. Iš tamsos baimės 
vos gaudydama orą, prisivertė kelis kartus giliai įkvėpti, kad ap- 
rimtų nervai. Laimė, prisiminė žibintuvėlį kišenėje ir tyliai pasi- 
meldė, kad baterijos būtų neišsikrovusios. Taip ir buvo. Žibintu- 
vėlio šviesa ją šiek tiek nuramino. 

Šviesos spinduliu apvedė apatinio aukšto bendrąjį kambarį. 
Nežinojo, ko iš tikrųjų ieško name. Tikėjosi, kad joks kaimynas 
ar praeivis nepamatys šviesos ir nepaskambins policijai. 

Kambarys buvo gražus ir erdvus, bet Erika pastebėjo, kad ru- 
dus ir oranžinius aštuntojo dešimtmečio baldus, kuriuos prisimi- 
nė iš vaikystės, pakeitė tobulų linijų skandinaviško dizaino baldai 
iš beržo. Suprato Aleksę uždėjus namui savo antspaudą. Viskas 
buvo idealiai sutvarkyta ir darė nykų įspūdį: nė raukšlelės ant 
sofos ir jokio ant kavos staliuko išskleisto laikraščio. Ji neišvydo 
nieko, ką vertėtų atidžiau apžiūrėti. 

Prisiminė virtuvę esant už bendrojo kambario. Ji buvo didžiulė 
ir erdvi, tvarką ardė tik vienišas kavos puodelis kriauklėje. Erika 
grįžo į bendrąjį kambarį ir laiptais užlipo į viršutinį aukštą. Pasu- 
kusi į dešinę, įžengė į didįjį miegamąjį. Erika prisiminė, kad čia 
miegodavo Aleksės tėvai, bet dabar, matyt, tai buvo Aleksės ir 
Henriko kambarys. Ir jis buvo skoningai įrengtas, tik kiek egzo- 
tiškiau paryškintas šokolado ir fuksino spalvos audiniais bei afri- 
kietiškom medinėm kaukėm ant sienų. Kambarys buvo erdvus, 
aukštomis lubomis, beje, tai leido tinkamai pakabinti didelį sie- 
tyną. Aleksandra akivaizdžiai atsispyrė pagundai nuo viršaus iki 
apačios išpuošti savo namus jūrinėmis detalėmis, tokiomis įpras- 
tomis vasarnamiuose. Viskas, pradedant kriauklėmis išmargin- 
tomis užuolaidomis ir baigiant paveikslais iš sudėtingų mazgų, 
greitai dingdavo iš Fjelbakos vasarinių krautuvėlių. 

Skirtingai nei kiti Erikos apžiūrėti kambariai, miegamasis atro- 
dė gyvenamas. Vienur kitur mėtėsi smulkūs asmeniniai daiktai. 
Ant naktinio staliuko gulėjo akiniai ir Gustavo Friodingo eilėraš- 

čių knyga. Ant grindų buvo nublokšta kojinių pora, o ant lova- 
tiesės išdėliotos kelios palaidinės. Erika pirmą kartą pajuto, kad 
Aleksė iš tikrųjų gyveno šiame name. 

ieško, ir rausdamasi tarp gražių šilkinių Aleksės apatinių baltinių 
ėmė jaustis lyg vujaristė. Bet kaip tik tuo metu, kai nusprendė eiti 
prie kito stalčiaus, ant dugno kažkas sušiugždėjo. 

Staiga ji sustingo su pilna sauja nėriniuotų kelnaičių ir lieme- 
nėlių. Namo tyloje iš apatinio aukšto aiškiai pasigirdo kažkoks 
garsas. Palengva atsidarė ir užsidarė durys. Erika išsigandusi 
apsidairė. Pasislėpti galėjo tik po lova ar vienoje iš drabužinių, 
dengiančių visą kambario sieną. Iškart apėmė klaustrofobija. Pa- 
sijudino iš vietos tik išgirdusi žingsnius laiptuose ir instinktyviai 
nutykino prie artimiausios drabužių spintos. Durys, ačiū Dievui, 
prasivėrė negirgždėdamos, ji greitai įlindo tarp drabužių ir užda- 
rė duris. Neturėjo galimybės pasižiūrėti, kas įėjo į namą, bet aiš- 
kiai girdėjo artėjant žingsnius. Prieš žengdamas į miegamąjį, prie 
durų žmogus valandėlę padvejojo. Umiai ji pajuto kažką laikanti 
rankoje. Nejučia buvo pastvėrusi iš stalčiaus sušiugždėjusį kažko- 
kį daiktą. Atsargiai įsikišo jį striukės kišenėn. 

Ji vos drįso kvėpuoti. Panižo nosį, beviltiškai mėgino ją pa- 
krutinti, norėdama atsikratyti šios bėdos. Jai pavyko, niežulys 
liovėsi. 

Įsibrovėlis kažko ieškodamas apsuko miegamąjį. Atrodė, jis 
ar ji kartoja tą patį, ką darė Erika, kol jai buvo sukliudyta. Buvo 
girdėti traukomi stalčiai, ir Erika suprato, kad netrukus ateis 
eilė drabužių spintoms. Panika augo, kaktą išmušė prakaito la- 
šeliai. Ką jai daryti? Matė vienintelę išeitį: kiek galima giliau 
įsisprausti tarp drabužių. Jai pavyko - įlindo į spintą, kur kabojo 
keli ilgi paltai, ir dabar atsargiai įsispraudusi iš priekio jais pri- 
sidengė. Tikėjosi, kad į akis nekris kulkšnys, kyšančios iš batų 
ant grindų. 

Apžiūrėti komodą, matyt, prireikė valandėlės. Ji įkvėpė pridvi- 
susio naftalino rutuliukų kvapo, iš visos širdies tikėdamasi, kad 
jie bus padarę savo darbą ir tamsoje aplink ją nerėplioja vabzdžiai. 
Taip pat nuoširdžiai tikėjosi, kad už durų, vos per kelis metrus 
nuo jos, rausiasi ne Aleksės žudikas. Bet kas dar turėtų priežastį 
slankioti po Aleksės namą, pamanė Erika, mikliai atmetusi mintį, 
kad ir ji neturėjo raštiško kvietimo čia ateiti. 

Staiga atsidarė spintos durys, ir Erika nuogų kulkšnių oda pa- 
juto gaivaus oro dvelktelėjimą. Ji sulaikė kvapą. 

Spintoje, regis, nebuvo saugomos jokios paslaptys nei brange- 
nybės — bent ieškančio žmogaus akimis, - ir durys kone bemat 
vėl užsidarė. Kitos durys atsidarė ir užsidarė taip pat greitai, ir po 
valandėlės ji išgirdo žingsnius tolstant pro duris ir žemyn laiptais. 
Tik po geros valandėlės, išgirdusi, kaip palengva užsidarė durys, 
drįso išlįsti iš spintos. Buvo nuostabu kvėpuoti įtemptai negalvo- 
jant apie kiekvieną kvėpsnį. 

Kambarys atrodė taip pat, kaip Erikai įžengus. Kadir kas čia būtų 
apsilankęs, tas žmogus ieškojo atsargiai, nieko nesujaukdamas. Eri- 
kurioje stovėjo pasislėpusi. Prisispaudusi prie sienos, blauzdų oda 
pajuto kažką kieta. Nubloškusi į šalį drabužius, išvydo, jog tai dide- 
lė gruntuota drobė, nusukta į sieną. Atsargiai pakėlė ją ir apsuko. 
Tai buvo nepaprastai gražus paveikslas. Net Erika suprato, kad jis 
nutapytas talentingo dailininko. Tai buvo ant šono gulinti ranka 
galvą pasirėmusi nuoga Aleksandra. Jai nutapyti dailininkas pasi- 
rinko vien šiltas spalvas, ir jos Aleksandros veidui teikė ramybės. 
Erika nusistebėjo, kodėl toks gražus paveikslas nukištas į spintos 
gilumą. Sprendžiant iš paveikslo, Aleksandrai nebuvo ko gėdytis. 
Jos kūnas buvo toks pat tobulas kaip ir paveikslas. Erika negalėjo 
nusikratyti jausmo, kad paveikslas kažką jai primena. Akivaizdu, 
kažką panašaus ji jau buvo mačiusi. Žinojo anksčiau šio paveikslo 
niekad nemačiusi, tad atpažino kažką kita. Apatiniame dešiniame 

kampe parašo nebuvo, o apvertusi drobę pamatė tik „1999“ - tik- 
riausiai paveikslo tapymo metus. Ji atsargiai vėl pastatė paveikslą 
prie spintos galinės sienos ir uždarė duris. 

Paskutinį kartą apsidairė kambaryje. Čia kažko trūko, bet ji 
nieku gyvu negalėjo suvokti ko. Na, galbūt paaiškės vėliau. Dabar 
ilgiau pasilikti name nedrįso. Raktą vėl padėjo ten, iš kur buvo 
paėmusi. Saugiai pasijuto tik įsėdusi į automobilį ir paleidusi va- 
riklį. Vienam vakarui įtampos buvo gana. Stiprus konjakas nura- 
mintų sielą ir nuvytų dalį nerimo. Kodėl apskritai nusprendė čia 
važiuoti ir šniukštinėti? Dėl tokio kvailumo jai norėjosi trenkti 
sau į kaktą. 

Parvažiavusi namo prie garažo suprato, kad nuo to laiko, kai 
išvyko, praslinko vos valanda. Tai ją nustebino. Jai atrodė, kad 
praėjo amžinybė. 


Stokholmas pasirodė iš geriausios pusės. Ir vis dėlto Erika jau- 
tėsi taip, lyg virš galvos nuolat kybotų niūrus debesis. Paprastai 
važiuodama Vesterbronu ji būtų džiaugusis Ridarfierdene spin- 
dinčia saule. Tik ne šiandien. Susitikimas buvo paskirtas antrą va- 
landą, ir visą kelią nuo Fjelbakos ji beviltiškai mėgino rasti kokį 
nors sprendimą. Deja, Marianė labai aiškiai apibūdino jos teisinę 
padėtį. Jei Ana ir Lukas toliau reikalautų parduoti namą, ji būtų 
priversta sutikti. Vienintelė alternatyva - išpirkti jiems priklau- 
sančią namo pusę už rinkos kainą, bet ji žinojo, kiek prašoma už 
Fjelbakos namus, ir neturėjo nė mažytės dalelės reikiamos sumos. 
Žinoma, namą pardavus, ji neliktų be savo dalies. Jos namo pusė 
galbūt atneštų iki poros milijonų kronų, bet pinigai jai nerūpėjo. 
Jokie pinigai pasaulyje negalėjo atlyginti namo praradimo. Jai da- 
rėsi bloga nuo minties, kad koks nors stokholmietis, manantis, 
jog nauja jūrininko kepurė pavers jį pajūrio gyventoju, nugriovęs 
gražią verandą įsidės panoraminį langą. Ir niekas nepasakytų, kad 
ji perdeda. Matė tai atsitinkant ne kartą. 

Ji pasuko prie advokatų kontoros Runebergo gatvėje Ester- 
malme. Prašmatnų marmurinį fasadą puošė kolonos. Paskutinį 
kartą žvilgtelėjo į savo atvaizdą lifto veidrodyje. Kruopščiai pa- 
rinkti drabužiai derėjo prie aplinkos. Čia atvyko pirmą kartą, bet 
nesunkiai atspėjo, su kokiais advokatais bendrauja Lukas. Apsi- 
mestinai mandagiai jis paaiškino, kad, savaime aišku, ji galinti at- 
sivesti savo advokatą. Erika pasirinko ateiti viena. Paprasčiausiai 
neišgalėjo nusisamdyti advokato. 

Iš tikrųjų prieš šį susitikimą norėjo pasimatyti su Ana ir vaikais, 
galbūt išgerti kavos jų namuose. Nors jautė kartėlį dėl Anos elge- 
sio, Erika nusprendė daryti viską, kad tik išsaugotų santykius. 

Ana, regis, laikėsi kito požiūrio, teisindamasi, kad tai būtų per 
didelis sukrėtimas. Geriau susitikti pas advokatą. Erikai nespėjus 
pasiūlyti, kad tuomet jos galėtų pasimatyti išėjusios iš kontoros, 
Anają aplenkė pareikšdama, kad po susitikimo bėgsianti susitik- 
ti su drauge. Vargu ar atsitiktinis sutapimas, pamanė Erika. Ana 
akivaizdžiai jos vengia. Tik kažin, ar ji tai daro savo iniciatyva, ar 
tiesiog Lukas neleidžia Anai susitikti su Erika, kai pats yra darbe 
ir negali jos prižiūrėti. 

Erikai įžengus, visi jau buvo susirinkę. Nutaisę rimtus veidus, 
su dviem Luko advokatais. Lukas pasisveikino tik linktelėdamas, 
o Ana išdrįso mostelti ranka stovėdama jam už nugaros. Jie susė- 
do aptarti sąlygų. 

Visas reikalas ilgai netruko. Advokatai sausai ir dalykiškai iš- 
dėstė tai, ką Erika jau žinojo. Kad Ana ir Lukas visiškai teisėtai 
reikalauja parduoti namą. Jei Erika norėtų išpirkti pusę jiems pri- 
klausančio namo už rinkos kainą, turėtų tam teisę. Jei nenorėtų ar 
negalėtų, namą būtų siūloma parduoti, kai jį įvertins nepriklau- 
somi vertintojai. 

Erika pažvelgė Anai tiesiai į akis. 

— Ar tu tikrai šito nori? Ar namas tau nieko nereiškia? Įsivaiz- 
duok, ką būtų pamanę mama ir tėtis, sužinoję, kad mes jį parduo- 
sim vos jiems palikus šį pasaulį. Ar tu tikrai šito nori, Ana? 

Ji pabrėžė žodį „tu“ ir akies kampučiu išvydo, kad Lukas piktai 
susiraukė. 

Nuleidusi akis, Ana nuo elegantiško kostiumėlio nusibraukė 
keletą nematomų dulkelių. Jos šviesūs plaukai buvo sušukuoti į 
viršų ir suimti į arklio uodegą. 

— Kam mums tas namas? Senuose namuose tik baisybė darbo, 
ir pagalvok, kiek už jį galim gauti pinigų. Esu tikra, mamai ir tėtei 
būtų patikę, jei viena iš mūsų į visą šį reikalą pažiūrėtų praktiškai. 
Norėčiau paklausti: kada mes naudotumės šiuo namu? Mudu su 
Luku verčiau nusipirktume vasarvietę Stokholmo šcheruose, kad 
būtų arčiau. O ką tu darytum su tuo namu visiškai viena? 

Lukas niekinamai nusišypsojo Erikai, su apsimestiniu rūpes- 
čiu plekšnodamas Anai per nugarą. Ji vis dar nedrįso pažvelgti 
Erikai į akis. 

Ir vėl Erikai dingtelėjo, kokia išvargusi atrodo jos sesutė. Ji dar 
labiau sublogo, juodas kostiumėlis buvo platokas per krūtinę ir 
liemenį. Paakiai tamsūs, ir Erikai pasirodė, kad ant dešinio skruos- 
tikaulio po pudra sušmėžavo mėlynė. Įsiūtis ir padėties beviltišku- 
mas smogė jai visa jėga, ir ji įsmeigė akis į Luką. Šis ramiai atlaikė 
jos žvilgsnį. Atvykęs tiesiai iš darbo, vilkėjo profesinę uniformą: 
grafito spalvos kostiumą su akinamai baltais marškiniais ir spin- 
dinčiu tamsiai pilku kaklaraiščiu. Atrodė elegantiškas ir pasitikin- 
tis savimi. Erika neabejojo - daugumai moterų jo išvaizda patrau- 
kli. Bet pati manė jį turint atšiaurumo, lyg filtru pereinančio į vei- 
do bruožus. Jo veidas buvo kampuotas, aštriais skruostikauliais ir 
griežtai apibrėžtu žandikauliu. Dar labiau tai paryškino nuo aukš- 
tos kaktos visad tiesiai į viršų šukuojami plaukai. Jis nepanėšėjo į 
tipišką rusvaplaukį ir raudonžandį anglą, greičiau į tikrą norvegą 
šviesiai geltonais plaukais ir ledinėmis mėlynomis akimis. Viršu- 

tinė lūpa buvo išlenkta ir putni lyg moters ir tai jo išraišką darė 
tingią, kone dekadentišką. Erika pastebėjo jo žvilgsnį nuslydus 
jos iškirpte ir nevalingai susiveržė švarką. Jis pastebėjo jos judesį, 
ir tai ją supykino. Nenorėjo, kad jis matytų ją kaip nors paveikęs. 

Susitikimui pagaliau pasibaigus, Erika tik apsigręžė ir išėjo pro 
duris, nesivargindama ištarti kokių nors mandagių atsisveikini- 
mo frazių. Dėl jos, tai visa, ką galėjai pasakyti, jau buvo pasakyta. 
Su ja susisieks žmogus, ateisiantis įvertinti namo, o paskui šis bus 
kuo greičiausiai pristatytas parduoti. Jokie primygtiniai prašymai 
nepadėjo. Ji pralaimėjo. 

Savo butą Vasastane ji buvo pernuomojusi maloniai doktoran- 
tų porai, tad ten parvažiuoti negalėjo. Kadangi dar nesijautė pa- 
sirengusi tuoj pat pradėti penkių valandų kelionę į Fjelbaką, pa- 
sistatė automobilį Stureplano garaže ir nuėjo pasėdėti į Humle- 
gordo parką. Turėjo susikaupti. Gražaus parko, lyg oazė plytinčio 
Stokholmo vidury, ramybė buvo kaip tik ta meditacinė aplinka, 
kurios jai reikėjo. 

Sniegas mieste tikriausiai buvo ką tik iškritęs, žolė dar baltavo. 
Stokholme užtekdavo vienos ar dviejų dienų, kad sniegas virstų 
purvinai pilka tiže. Ji pasidėjo ant parko suolo kumštines piršti- 
nes ir atsisėdo ant jų, kad neperšaltų. Su šlapimo takų infekcijo- 
mis negalėjai žaisti; kaip tik dabar jų reikėjo mažiausiai. 

Ji leido plaukti mintims stebėdama taku plūstančių žmonių 
minią. Buvo pats pietų pikas. Ji buvo kone pamiršusi, kokia įtam- 
pa tvyro Stokholme. Visi nuolatos skuba, gainiodamiesi tai, ko 
niekad iš tikrųjų nespėja pavyti. Staiga ji pasiilgo Fjelbakos. Gal- 
būt pati nesuprato, kaip nusiramino ten per pastarąsias savaites. 
Žinoma, turėjo sutvarkyti daugybę reikalų, bet tuo pat metu pa- 
juto tokią ramybę, kokios niekad nepatirdavo Stokholme. Likusi 
Stokholme viena, būni visiškai izoliuota. Fjelbakoje niekad nesi- 
jauti viena -— tai ir gerai, ir blogai. Žmonės rūpinasi kaimynais ir 
artimaisiais ir juos stebi. Kartais tai nueidavo per toli, Erikai ne- 

patiko apkalbos, bet sėdėdama čia ir stebėdama miesto bruzdesį 
jautė niekad negalėsianti į jį grįžti. 

Kaip daugybę kartų pastaruoju metu, pagalvojo apie Aleksę. 
Kodėl ji važiuodavo į Fjelbaką kiekvieną savaitgalį? Su kuo ten 
susitikdavo? Ir didysis dešimties tūkstančių kronų vertės klausi- 
mas: kas buvo laukiamo kūdikio tėvas? 

Staiga Erika prisiminė popierių, kurį įsikišo kišenėn stovėda- 
ma tamsioje spintoje. Nesuprato, kaip galėjo užmiršti jį pasižiūrė- 
ti užvakar parėjusi namo. Pagrabaliojusi dešinę kišenę, išsitraukė 
popieriaus gniužulą. Be pirštinių sugrubusiais pirštais atsargiai 
išskleidė lapą ir išlygino. 

Tai buvo Bohuslūningen straipsnio kopija. Datos nebuvo, bet 
iš šrifto ir nespalvotų nuotraukų suprato, kad straipsnis nenau- 
jas. Sprendžiant iš nuotraukų, jį galėjai priskirti aštuntajam de- 
šimtmečiui, ir ji lengvai atpažino tiek nufotografuotą vyrą, tiek 
straipsnyje papasakotą istoriją. Kodėl Aleksė šį straipsnį paslėpė 
komodos stalčiaus dugne? 

Erika atsistojo ir įsikišo straipsnį kišenėn. Atsakymo jame ne- 
rado. Buvo laikas važiuoti namo. 


Laidotuvės buvo gražios ir pagarbios. Fjelbakos bažnyčia anaiptol 
nebuvo sausakimša. Dauguma žmonių Aleksandros nepažinojo, 
atėjo tik iš smalsumo. Šeima ir draugai sėdėjo priekiniuose klaup- 
tuose. Be Aleksės tėvų ir Henriko, Erika atpažino tik Fransiną. 
Šalia jos sėdėjo aukštas šviesiaplaukis, kurį Erika spėjo esant jos 
vyrą. Šiaip draugų buvo nedaug. Jie užėmė tik dvi klauptų eiles, 
patvirtindami Erikos susidarytą Aleksės įvaizdį. Žinoma, ji turėjo 
daugybę pažįstamų, bet mažai artimų draugų. Visoje bažnyčioje 
išsibarstę sėdėjo tik keliolika smalsuolių. 

Erika įsitaisė chore. Birgita ją pastebėjo prie bažnyčios ir paragi- 
no sėsti prie jų. Ji mandagiai atsisakė. Būtų buvę veidmainiška sė- 
dėti ten tarp šeimos ir draugų. Iš tikrųjų Aleksė jai buvo svetima. 

Erika pasimuistė nepatogiame klaupte. Visą vaikystę ją su Ana 
sekmadieniais tempdavo į bažnyčią. Vaikui būdavo nuobodu sė- 
dėti ir klausytis ilgų pamokslų ir psalmių, kurių melodijų niekaip 
negalėdavai išmokti. Kad nebūtų nuobodu, ji prasimanydavo 
įvairiausių istorijų. Čia sukūrė pasakų apie slibinus ir princeses, 
niekad neužrašė jų ant popieriaus. Paauglystėje dėl karštų Erikos 
prieštarų apsilankymų bažnyčioje gerokai sumažėjo, bet kai ten 
nueidavo, pasakas ėmė keisti romantiškesni pasakojimai. Ganė- 
tinai ironiška - galbūt už pasirinktą profesiją jai reikėjo dėkoti 
priverstiniam bažnyčios lankymui, arba jį keikti. 

Erika dar nebuvo radusi savo tikėjimo ir bažnyčia jai tebuvo 
gražus tradicijomis apipintas pastatas. Vaikystėje girdėti pamoks- 
lai nepaakino priimti tikėjimo. Buvo kalbama apie pragarą ir nuo- 
dėmę, be jokio šviesaus tikėjimo Dievą. Ji žinojo, kad toks tikėji- 
mas egzistuoja, bet pati niekad nepatyrė. Nuo to laiko daug kas 
pasikeitė. Dabar priešais altorių stovėjo pastoriaus drabužiais vil- 
kinti moteris ir, užuot gąsdinusi amžinomis pragaro kančiomis, 
kalbėjo apie šviesą, viltį ir meilę. Erika norėjo, kad šitoks požiūris 
į Dievą jai būtų buvęs pasiūlytas augimo metais. 

Iš savo slėptuvės chore ji matė pirmame klaupte šalia Birgi- 
tos sėdinčią jauną moterį. Birgita mėšlungiškai įsitvėrusi laikė 
ją už rankos, kartais atremdama galvą į jos petį. Erikai ji pasiro- 
dė pažįstama: jaunoji moteris tikriausiai Julija, Aleksės sesutė. 
Erika buvo per toli, kad įžiūrėtų jos veidą, bet pastebėjo, kad 
Julija nuo Birgitos prisilietimo tarytum atšlyja. Kiekvieną kartą 
Birgitai paėmus jos ranką, Julija ją ištraukdavo, bet motina arba 
apsimesdavo to nematanti, arba būdama tokios būsenos tiesiog 
nepastebėdavo. 

Pro aukštus vitražinius langus skverbėsi saulės šviesa. Klauptai 
buvo kieti ir nepatogūs, ir Erikai ėmė mausti strėnas. Buvo dėkin- 
ga, kad ceremonija truko palyginti trumpai. Jai pasibaigus, sėdėjo 
iš viršaus žiūrėdama į pamažėle iš bažnyčios einančius žmones. 

Giedrame danguje veik nepakenčiamai spigino saulė. Žmonių 
procesija kalvele leidosi į kapines prie ką tik iškastos kapo duo- 
bės, į kurią bus nuleistas Aleksės karstas. 

Iki tėvų mirties ji niekad nesusimąstydavo, kaip laidojama žie- 
mą, įšalus žemei. Dabar žinojo - žemė yra šildoma, kad būtų gali- 
ma kasti. Tokio dydžio plotas, kad tilptų nuleidžiamas karstas. 

Pakeliui į Aleksei parinktą vietą Erika praėjo pro tėvų kapą. 
Paskutinė procesijoje, ji akimirką stabtelėjo prieš jo akmenį. Ant 
briaunos kūpsojo storas sluoksnis sniego, ir ji kruopščiai jį nuva- 
lė. Paskutinį sykį žvilgtelėjusi į kapą, nuskubėjo prie kiek toliau 
susirinkusio būrelio. Smalsuoliai bent nesiveržė į laidojimo cere- 
moniją, dabar čia liko tik šeima ir draugai. Erika abejojo, ar jai rei- 
kėtų prisidėti, bet paskutinę akimirką nusprendė norinti palydėti 
Aleksę amžinojo poilsio. 

Henrikas stovėjo priekyje, giliai susikišęs rankas į palto kiše- 
nes. Jo galva buvo palenkta, o akys įremtos į karstą, pamažu pasi- 
dengiantį gėlėmis. Daugiausia raudonomis rožėmis. 

Erika klausė savęs, ar ir Henrikas apsidairė aplinkui tikėda- 
masis, kad galbūt vaiko tėvas yra būrelyje, susirinkusiame prie 
kapo. 

Karstą nuleidus į žemę, pasigirdo ilgas, liūdnas, ištęstas Birgi- 
tos atodūsis. Karlas Erikas buvo susikaupęs ir sausomis akimis. 
Jis iš visų jėgų stengėsi paremti Birgitą tiek fiziškai, tiek dvasiškai. 
Julija stovėjo kiek toliau nuo jų. Henrikas neklydo apibūdinda- 
mas Juliją kaip šeimos bjaurųjį ančiuką. Skirtingai nei vyresnė se- 
suo, ji buvo tamsiaplaukė su negrabiai iškarpytomis trumpomis 
garbanomis, nepanašiomis į jokią šukuoseną. Šiurkščių bruožų 
veide iš po per ilgų kirpčiukų žvelgė giliai įsodintos akys. Ji ne- 
gražino veido kosmetika, ir ant odos buvo aiškiai matyti gausių 
paauglystės spuogų pėdsakai. Stovėdama šalia Julijos, Birgita at- 
rodė dar mažesnė ir trapesnė nei paprastai. Jos jauniausia duk- 
tė buvo dešimčia centimetrų už ją aukštesnė, plataus, sunkaus, 

beformio sudėjimo. Sužavėta Erika stebėjo virtinę prieštaringų 
jausmų, sūkuriuojančių Julijos veide. Skausmas ir įsiūtis žaibiš- 
kai keitė vienas kitą. Jokių ašarų. Ji vienintelė nenumetė gėlės ant 
karsto, o ceremonijai pasibaigus greitai nusigręžė nuo duobės ir 
nuėjo bažnyčios linkui. 

Erika svarstė, kokie buvo seserų santykiai. Turėjo būti neleng- 
va, kai tave nuolatos lygina su Alekse, visad ištraukti trumpiausią 
šiaudą. Priešiškai atsukusi nugarą, Julija sparčiais žingsniais tolo 
nuo kitų. Jos kaklas buvo piktai įtrauktas. 

Henrikas priėjo prie Erikos. 

— Dabar mes rengiame nedidelį paminėjimą. Džiaugtumės, jei 
jūs ateitumėt. 

— Na, aš tikrai nežinau, - atsakė Erika. 

— Vis dėlto galbūt galėtumėt valandėlei ateiti. 

Ji dvejojo. 

— Na, gerai. Kur tai bus? Ulos namuose? 

— Ne, mes svarstėm įvairias galimybes, bet galiausiai nuspren- 
dėm suruošti Birgitos ir Karlo Eriko namuose. Kad ir kas ten at- 
sitiko, žinau, kad Aleksė mėgo tą namą. Mes turime iš tų namų 
daug šviesių prisiminimų, tad vargu ar rastum geresnę vietą jai 
paminėti. Nors suprantu, jums gali būti sunku ten eiti. Noriu pa- 
sakyti — po pastarojo apsilankymo jūs neturit tokių šviesių prisi- 
minimų. 

Prisiminusi, koks iš tikrųjų buvo jos pastarasis apsilankymas, 
Erika iš gėdos nuraudo ir greitai nuleido akis. 

— Gerai. 


Ji nuvažiavo savu automobiliu ir vėl pasistatė jį už Hokebakeno 
mokyklos. Įžengus pro laukujes duris, namas jau buvo pilnas, ir ji 
pagalvojo, ar vis dėlto nereikėtų apsisukus važiuoti namo. Tinka- 
ma akimirka atėjo ir praėjo. Kai Henrikas priėjęs paėmė jos striu- 
kę, persigalvoti buvo vėlu. 

Prie pikantiškais apkepais su įdaru nukrauto stalo buvo grūstis. 
Erika pasirinko didelį gabalą su krevetėmis ir skubiai pasitraukė 
į kambario kampą, kur galėtų ramiai pavalgyti stebėdama kitus 
svečius. 

Turint galvoje susibūrimo priežastį, vakarėlis atrodė neįpras- 
tai linksmas. Tvyrojo karštligiškai džiugi nuotaika, ir žiūrint į 
žmones jai pasirodė, kad visi šneka įtemptais veidais. Mintis, kad 
Aleksė buvo nužudyta, glūdėjo po pat paviršium. 

Erika žvilgsniu slydo per kambarį, nuo veido prie veido. Bir- 
gita sėdėjo ant sofos krašto, nosine šluostydamasi akis. Už jos 
stovėjo Karlas Erikas, vieną ranką atsainiai uždėjęs jai ant peties, 
kitoje laikydamas lėkštę su apkepu. Henrikas aptarnavo svečius 
kaip profesionalas. Jis ėjo nuo grupės prie grupės, paspausdavo 
ranką, linktelėdavo atsakydamas į užuojautą, primindavo, kad 
jau patiekta kava ir pyragas. Visais atžvilgiais elgėsi kaip tobulas 
šeimininkas. Lyg vadovautų kokiam nors kokteilių vakarėliui, o 
ne gedulingam žmonos paminėjimui. Kiek pastangų jam reikėjo, 
rodė tik gilus įkvėpimas ir trumpa dvejonė, lyg pasisemiant naujų 
jėgų eiti prie kitos grupės. 

Vienintelis žmogus, peržengiantis įprastas elgesio ribas, buvo 
Julija. Ji sėdėjo ant palangės verandoje. Prisitraukusi kelį, stebeili- 
joįjūrą. Visi, kurie mėgino prie jos priartėti geranoriškai ar ketin- 
dami pasakyti keletą užuojautos žodžių, gaudavo griežtą atkirtį. Ji 
nepaisė jų pastangų užmegzti pokalbį ir toliau stebeilijo į baltas 
platumas. 

Erika pajuto lengvą prisilietimą prie rankos ir nevalingai krūp- 
telėjo, išliedama ant lėkštutės šlakelį kavos. 

- Atsiprašau, aš neketinau jūsų išgąsdinti, - šypsodama tarė 
Fransina. 

— Ak, nieko tokio. Tiesiog užsigalvojau. 

— Apie Juliją? - Fransina mostelėjo galva į figūrą prie lango. — 
Mačiau, kad ją stebit. 

— Taip, turiu prisipažinti, ji mane domina. Ji visiškai atsiskyrusi 
nuo šeimos. Negaliu suprasti, ar ji gedi Aleksės, ar yra dėl man 
nesuvokiamos priežasties labai įsiutusi. 

- Tikriausiai Julijos niekas nesupranta. Bet jai negalėjo būti 
lengva. Bjaurusis ančiukas, užaugęs tarp dviejų gražių gulbių. 
Nuolat nustumiamas į šalį ir ignoruojamas. Ji nebūdavo konevei- 
kiama piktais žodžiais, tik nereikalinga. Pavyzdžiui, per tą laiką, 
kai gyvenome Prancūzijoje, Aleksė apie ją niekad neužsiminė. 
Labai nustebau, kai atsikėlusi į Švediją sužinojau Aleksę turint 
sesutę. Apie jus ji kalbėdavo dažniau nei apie Juliją. Jūsų santykiai 
tikriausiai buvo ypatingi? 

— Tiesą sakant, nežinau. Mes buvom vaikai. Kaip visi to am- 
žiaus vaikai, buvom lyg tikros seserys ir tikėjom, kad mūsų nie- 
kas neperskirs. Bet, jei Aleksė nebūtų išsikėlusi, tikriausiai mums 
būtų atsitikę tas pat, kas kitoms paauglystės sulaukusioms mer- 
gaitėms. Būtume varžęsi dėl tų pačių berniukų, pamėgusios 
skirtingus drabužius, atsidūrusios ant skirtingų socialinio rango 
laiptelių ir palikusios viena kitą dėl kitų draugų, tinkamesnių tai 
pakopai, kurią pasiekėm — arba norėjom pasiekti. Bet, žinoma, 
Aleksė darė didelę įtaką mano gyvenimui net kai suaugau. Aš nie- 
kad negalėjau nusikratyti jausmo, kad buvau išduota. Visad svars- 
čiau, ar ne pati pasakiau ar padariau ką nors bloga. Ji vis labiau 
manęs šalinosi, o paskui vieną dieną dingo. Kai suaugusios vėl 
susitikom, buvo svetima. Keista, bet tam tikru atžvilgiu jaučiuosi 
vėl pradedanti ją pažinti. 

Erika pagalvojo apie namie susikaupusius knygos puslapius. 
Kol kas turėjo tik rinkinį įspūdžių ir fragmentų, sumišusių su jos 
pačios mintimis ir apmąstymais. Net nežinojo, kaip reikėtų šiai 
medžiagai suteikti formą, žinojo tik, kad turi tai padaryti. Rašy- 
tojos instinktas jai sakė, kad pasitaikė proga parašyti kai ką tikra, 
bet kur riba tarp rašytojos poreikio ir asmeninio ryšio su Alekse, 
neturėjo jokio supratimo. Smalsumas, būtinas norint ką nors su- 

kurti, taip pat vertė bandyti įminti Aleksės mirties mįslę kur kas 
asmeniškesniu lygmeniu. Ji galėjo išsižadėti Aleksės ir jos likimo. 
Nusigręžti nuo liūdno Aleksę supančio klano ir atsidėti sau ir 
savo reikalams. Tačiau dabar stovėjo visiškai nepažįstamų žmo- 
nių pilname kambaryje. 

Staiga jai dingtelėjo, kad bemaž užmiršo paveikslą, rastą Alek- 
sės drabužių spintoje. Dabar suvokė, kodėl šilti tonai, kuriais dro- 
bėje buvo pavaizduotas Aleksės nuogas kūnas, jai pasirodė tokie 
pažįstami. Ji atsisuko į Eransiną. 

— Žinot, kai susitikau su jumis galerijoje... 

— Na? 

— Prie pat durų kabojo paveikslas. Didelė drobė, vien šiltų spal- 
vų - geltonos, raudonos, oranžinės... 

— Taip, žinau, ką turit galvoje. Kodėl jis parūpo? Tik nesakykit, 
kad esat kolekcininkė. - Eransina nusišypsojo. 

— Ne, bet man įdomu, kas jį nutapė. 

— Na, tai gana liūdna istorija. Tapytojo vardas Andešas Nilso- 
nas. Iš tikrųjų jis gyvena Fjelbakoje. Aleksė jį atrado. Nepaprastai 
talentingas. Deja, ir visai prasigėręs, ir tai sužlugdys jį kaip dai- 
lininką. Šiandien nepakanka atiduoti paveikslus galerijai ir tikė- 
tis sėkmės. Dailininkas turi pats būti sumanus rinkodarininkas, 
rodytis vernisažuose, vaikščioti į priėmimus ir visais atžvilgiais 
įsijausti į dailininko vaidmenį. Andešas Nilsonas yra alkoholikas, 
jo negalima įsileisti į kultūringą kompaniją. Retkarčiais mes par- 
duodam vieną kitą jo paveikslą klientams, kurie juos pamatę at- 
pažįsta talentą, bet kokia nors nepajudinama žvaigžde meno pa- 
dangėje Andešas niekad netaps. Kalbant tiesiai, visiškai tikėtina, 
kad jam atsivertų didžiausios galimybės, jei mirtinai nusigertų. 
Mirę tapytojai visad labai populiarūs. 

Erika nustebusi pasižiūrėjo į smulkią būtybę priešais. Tai pa- 
mačiusi, Fransina pridūrė: 

— Neketinau kalbėti taip ciniškai. Mane tik pykina, kad žmogus 

gali turėti tokį didelį talentą ir jį pragerti. Tragiška. Jam pasise- 
kė, kad Aleksė aptiko jo paveikslus. Antraip jais būtų gėrėjęsi tik 
Fjelbakos alkoholikai. O man sunku patikėti, kad jie sugeba įver- 
tinti dailės subtilybes. 

Viena galvosūkio detalė atsidūrė savo vietoje, bet Erika nieku 
gyvu nesuprato, kaip ji dera prie visumos. Kodėl Aleksė Andešo 
Nilsono tapytą aktą slėpė drabužių spintoje? Vienas paaiškinimas 
buvo tas, kad ji ketino aktą padovanoti Henrikui ar meilužiui ir 
užsakė jį nutapyti dailininkui, kurio talentu žavėjosi. Vis dėlto tai 
skambėjo ne visai įtikinamai. Portrete buvo gašlumo ir seksualu- 
mo, neigiančių, kad jie buvo svetimi žmonės. Juos siejo kažkoks 
nepaprastas ryšys. Antra vertus, Erika gerai suprato nesanti meno 
žinovė, ir nuojauta galėjo ją apgauti. 

Per kambarį nusirito murmesys. Jis kilo grupėje arčiausiai lau- 
kujų durų ir persimetė prie kitų svečių. Visų akys nukrypo į duris, 
pro kurias didingai įžengė visiškai nelaukta viešnia. Išvydę Neliu 
Lorenc, visi sulaikė kvapą iš didelės nuostabos. Erika prisiminė 
Aleksės miegamajame rastą laikraščio straipsnį ir pajuto, kaip gal- 
voje chaotiškai sukasi iš pirmo žvilgsnio padriki faktai. 


Nuo šeštojo dešimtmečio pradžios Fjelbakos išlikimo galimybės 
kilo ir smuko kartu su Lorencų konservų fabriku. Jame dirbo be- 
maž pusė darbingų Fjelbakos gyventojų, ir į Lorencų šeimą nedi- 
delėje gyvenvietėje buvo žiūrima kaip į karalius. Kadangi Fjelba- 
koje nebuvo palankių sąlygų atsirasti aukštuomenei, Lorencų šei- 
ma pati viena sudarė atskirą klasę. Iš savo didžiulio namo pačioje 
kalno viršūnėje jie žvelgė į Fjelbaką su santūria arogancija. 

Fabriką 1952 metais atidarė Fabianas Lorencas. Jis-buvo kilęs iš 
senos žvejų giminės, ir buvo tikimasi, kad jis eis protėvių pėdomis. 
Bet žuvų ištekliai vis mažėjo, o ambicingas, protingas jaunasis Fa- 
bianas neketino tenkintis tokiomis menkomis pajamomis kaip jo 
tėvas. 

Tuščiomis rankomis jis įsteigė konservų fabriką, kai mirė 
aštuntojo dešimtmečio pabaigoje, žmonai Neliu paliko klestin- 
tį verslą ir didelį turtą. Skirtingai nei jos vyras, kurį visi labai 
mėgo, Neliu Lorenc garsėjo kaip šalta pasipūtėlė. Dabar ji retai 
pasirodydavo miestelyje, tik kaip karalienė suteikdavo audien- 
cijas specialiai kviestiesiems. Todėl įžengdama pro duris sukėlė 
veik neregėtą sensaciją. Tai turėjo duoti peno vėlesnių mėnesių 
gandams. 

Kambary buvo taip tylu, kad, atrodė, girdėtum skrendant musę. 
Ponia Lorenc maloningai leido Henrikui padėti nusivilkti kaili- 
nius ir pasirėmusi jam į ranką įėjo į bendrąjį kambarį. Jis privedė 
ją prie sofos, ant kurios sėdėjo Birgita ir Karlas Erikas, ir pakeliui 
sveikindamasi ji linktelėjo keliems išrinktiesiems. Jai priėjus prie 
Aleksės tėvų, svečiai pagaliau vėl sušneko. Plepėjo apie šį bei tą, 
kiekvienas stengdamasis nugirsti, kas kalbama prie sofos. 

Viena iš maloningai pagerbtų linktelėjimu buvo Erika. Dėl 
savo tariamos garsenybės reputacijos ji pasirodė esanti verta dė- 
mesio, 0 po tėvų mirties net sulaukė kvietimo išgerti arbatos su 
Neliu Lorenc. Erika mandagiai atsisakė teisindamasi, kad vis dar 
neatgaunanti jėgų. 

Dabar ji smalsiai stebėjo Neliu, santūriai reiškiančią Birgitai ir 
Karlui Erikui didžiausią užuojautą. Erika abejojo, ar jos sudžiū- 
vusiame kūne atsirastų vietos bent kokiai užuojautai. Ji buvo 
labai liesa, gumbuotais riešais, išlindusiais iš gerai pasiūto kos- 
tiumėlio švarko. Matyt, visą gyvenimą badmiriavo stengdamasi 
atrodyti madingai plona, bet nesuprato, kad tai, kas gražu, kol 
kūnas nepraradęs natūralaus jaunystės apvalainumo, nebėra taip 
pat patrauklu įspaudus žymę senatvei. Aštrus kampuotas veidas 
buvo nuostabiai lygus ir beraukšlis - Erika įtarė, kad gamtai pa- 
dėjo skalpelis. Plaukai atrodė gražiausiai. Tankūs ir sidabriškai 
pilki, ant pakaušio susukti į elegantišką kuodą, bet taip smarkiai 
suveržti, kad kaktos odą mažumėlę tempė į viršų, - tai suteikė 

veidui kiek nustebusio žmogaus išraišką. Erika pagalvojo, kad 
Neliu šiek tiek daugiau kaip aštuoniasdešimt metų. Sklido gan- 
dai, kad jaunystėje ji buvo šokėja ir Fabianą Lorencą sutiko šok- 
dama baletą tokiame Geteborgo teatre, kuriame aukštuomenės 
mergaitės nedrįsdavo pasirodyti, ir Erika tarėsi dar gracinguose 
judesiuose įžvelgianti šokėjos mankštų įtaką. Tačiau, pasak ofi- 
cialios versijos, ji nelankė jokios šokių mokyklos, buvo konsulo 
duktė iš Stokholmo. 

Keletą minučių tyliai pasikalbėjusi, Neliu paliko gedinčius tė- 
vus ir išėjo į verandą pasėdėti su Julija. Niekas nė mažiausiu veido 
krustelėjimu neišsidavė, kaip keista jiems tai pasirodė. Grupelės 
ir toliau šnekučiavo, akylai stebėdamos neįprastą porą. 

Erika vėl viena stovėjo kampe, Fransinai nuėjus pasisukinėti 
tarp kitų svečių. Iš čia galėjo netrukdoma stebėti Juliją ir Neliu. 
Pirmą kartą per visą dieną Erika matė Julijos veidą nušviečiant 
šypseną. Ji nušoko nuo palangės ir atsisėdo ant sofos šalia Neliu, 
ir ten suglaudusios galvas abi sėdėjo šnabždėdamosi. 

Ką bendra galėjo turėti tokia nederanti pora? Erika metė žvilgs- 
nį Birgitos pusėn. Ašaros jos skruostais pagaliau liovėsi tekėti, ji 
siaubo kupinomis akimis įsistebeilijo į dukterį ir Neliu Lorenc. 
Šiaip ar taip, Erika nusprendė priimti tą ponios Lorenc kvietimą. 
Gali būti įdomu šnektelti su ja prie keturių akių. 

Su dideliu palengvėjimu ji išėjo iš namo kalvos viršūnėje, 
džiaugdamasi, kad vėl gali įkvėpti gaivaus žiemos oro. 


Patrikas mažumėlę nervinosi. Praėjo daug laiko nuo tada, kai 
paskutinį kartą gamino valgį moteriai. Beje, šiai moteriai jautėsi 
anaiptol ne abejingas. Viskas turėjo būti tobula. 

Pjaustydamas agurkų salotas niūniavo. Gerokai pasikankinęs 
ir apsvarstęs, galiausiai pasirinko jautienos nugarinę. Dabar ji 
nuplauta ir paruošta baigė kepti orkaitėje. Padažas burbėjo ant 
viryklės, ir jis jautė nuo kvapo urzgiant pilvą. 

Visą popietę turėjo labai daug darbo. Negalėjo išeiti namo taip 
anksti, kaip tikėjosi, tad buvo priverstas sutvarkyti namą rekordiš- 
kai greitai. Pats gerai nesuvokė, kaip Karinai jį palikus apsileido, 
bet, pažvelgęs Erikos akimis, suprato turėsiąs gerokai padirbėti. 

Jautėsi nesmagiai, įkliuvęs į tipiškus viengungio spąstus, - ne- 
tvarka ir tuščias šaldytuvas. Iš tiesų gerai nesuprasdavo, kokią di- 
delę naštą velka Karina, tvarkingus, gerai prižiūrimus namus lai- 
kydamas savaime suprantamu dalyku ir net nesusimąstydamas, 
kiek daug darbo reikalauja nuolatinis tvarkymasis. Daug ką laikė 
savaime suprantamu dalyku. 

Erikai paskambinus prie durų, greitai nusimetė prijuostę ir 
veidrodyje dirstelėjo į plaukus. Nors sutepti putomis, jie kaip pa- 
prastai buvo neklusnūs. 

Kaip visad Erika atrodė fantastiškai. Skruostai šiltai nuraus- 
vinti šalčio, ant pūkinės striukės apykaklės krito šviesūs smar- 
kiai garbanoti plaukai. Spustelėjęs ją glėbyje, akimirką leido sau 
užsimerkti ir įkvėpti jos kvepalų aromato, paskui įsivedė į šiltus 
namus. 

Stalas buvo padengtas, ir jie ėmė valgyti užkandį laukdami, kol 
iškeps karštas patiekalas. Patrikas vogčiomis stebėjo, kaip ji mė- 
gaudamasi ragauja krevetėmis įdarytą avokado puselę. Nesudė- 
tingas patiekalas, bet sunkiai sugadinamas. 

— Niekad nebūčiau patikėjusi, kad tu gali be vargo paruošti tri- 
jų patiekalų vakarienę, - pasakė Erika kąsdama avokadą. 

— Tikriausiai ir aš pats netikėjau. Bet - į tavo sveikatą, sveika 
atvykus į Hedstriomo restoraną. 

Jie susidaužė taurėmis ir, paragavę atšaldyto baltojo vyno, va- 
landėlę maloniai tylėdami valgė. 

— Kaip laikaisi? - Patrikas pro kirpčiukus stebėjo Eriką. 

— Ačiū, tikriausiai pasitaikydavo ir geresnių savaičių. 

— Kodėl su jais atėjai į kvotą? Tikriausiai praėjo baisybė metų 
nuo to laiko, kai su Alekse ar jos šeima palaikei kokius nors ryšius. 

— Taip, apytikriai dvidešimt penkeri. Iš tikrųjų nežinau ko- 
dėl. Jaučiuosi taip, lyg būčiau įtraukta sūkurio, iš kurio negaliu 
ar nenoriu išsiveržti. Manau, Birgitai primenu geresnius laikus. 
Be to, esu pašalinė ir - ypač dėl tos priežasties - galiu veikti 
raminamai. - Erika dvejodama stabtelėjo. - Ar kiek nors pasi- 
stūmėjot į priekį? 

— Man labai gaila, bet negaliu nieko sakyti apie šį įvykį. 

— Suprantu. Atsiprašau, tiesiog nepagalvojau. 

— Nieko baisaus. Užtat galbūt tu gali man padėti. Dabar ne kar- 
tą jau buvai susitikusi su šeima, be to, iš anksčiau juos pažįsti. Ar 
negalėtum šiek tiek papasakoti, kokį įspūdį susidarei apie šią šei- 
mą ir ką žinai apie Aleksę? 

Erika padėjo stalo įrankius ir pamėgino sudėlioti savo įspū- 
džius taip, kaip norėtų pateikti Patrikui. Papasakojo jam viską, 
ką sužinojo, taip pat savo įspūdžius apie Aleksės gyvenime bu- 
vusius žmones. Patrikas įdėmiai klausėsi net atsikėlęs nuimti 
užkandžio ir atnešti karštojo patiekalo. Retkarčiais ko nors pa- 
klausdavo. Jį stebino per ganėtinai trumpą laiką Erikos surinkta 
informacija. O kai ji papasakojo ir tai, ką iš anksčiau žinojo apie 
Aleksę, moteris, iki tol buvusi tik žudiko auka, staiga įgavo vei- 
dą ir individualybę. 

- Patrikai, žinau, kad tau negalima kalbėti apie šį įvykį, bet 
gal gali pasakyti — ar jūs aptikot kokią nors giją, vedančią prie 
žudiko? 

— Ne, turiu pasakyti, tyrimas ne itin pasistūmėjo. Koks nors 
kabliukas dabar būtų itin pageidaujamas. 

Jis atsiduso ir pirštu apvedė vyno taurės kraštą. Erika dvejojo. 

— Galbūt tai jus sudomintų)? 

Ji paėmė rankinę ir ėmė raustis. Ištraukusi sulenktą popieriaus 
lapą, atkišo per stalą. Patrikas jį paėmęs išskleidė. Susidomėjęs 
perskaitė, paskui klausiamai pakėlė antakius. 

— Kąjis turi bendra su Alekse? 

- Ir man įdomu. Šį straipsnį radau komodos stalčiuje po Alek- 
sės apatiniais drabužiais. 

— Ką reiškia „radau? Kada gavai progą patikrinti jos komodos 
stalčius? 

Jis pamatė, kaip ji paraudo, ir norėjo sužinoti, ką nuo jo slepia. 

— Na, vieną vakarą užėjau į namą ir trupučiuką pašniukštinėjau. 

— Ką padarei? 

— Taip, žinau. Tau nereikia to sakyti. Tai buvo labai kvaila, bet 
juk tu mane pažįsti. Pirma veikti, paskui galvoti. - Ji toliau greitai 
bėrė žodžius, stengdamasi išvengti daugiau priekaištų. - Kad ir 
kaip ten būtų, šį lapą radau Aleksės stalčiuje ir atsitiktinai pasiė- 
miau. 

Jis susilaikė nepaklausęs, kaip ji galėjo „atsitiktinai“ pasiimti 
straipsnį. Geriausia buvo to nežinoti. 

— Kaip manai, ką tai galėtų reikšti? - paklausė Erika. - Straips- 
nis apie asmenį, pradingusį prieš dvidešimt penkerius metus. 
Kaip tai galėtų būti susiję su Alekse? 

— Ką apie tai žinai? — Patrikas pamosavo popieriaus lapu. 

- Iš tikrųjų ne daugiau, nei parašyta straipsnyje. Kad 1977 me- 
tų sausį be pėdsakų pradingo Nilsas Lorencas, Fabiano ir Neliu 
Lorenc sūnus. Kūnas niekad nebuvo rastas. Antra vertus, bėgant 
metams žmonės daug spėliojo. Kai kurie mano, kad jis pasiskan- 
dino ir kūną nuplukdė jūra, kiti gandai tvirtina jį išeikvojus dau- 
gybę tėvo pinigų ir pabėgus į užsienį. Kiek esu girdėjusi, Nilsas 
Lorencas nebuvo itin simpatiškas žmogus, tikriausiai todėl dau- 
gelis labiau palaikė antrąją prielaidą. Jis buvo vienturtis, ir, matyt, 
Neliu baisiai jį išpaikino. Nilsui dingus, jos niekas negalėjo nu- 
raminti, o Fabianas po netekties taip ir neatsigavo. Maždaug po 
metų mirė nuo širdies priepuolio. Vienintelis turto paveldėtojas 
dabar yra įsūnis, kurį jie pasiėmė maždaug prieš metus iki Nil- 
so dingimo. Neliu jį įsūnijo nuo vyro mirties praėjus porai metų. 
Na, tai tik keletas vietinių gandų. Vis dar nesuprantu, kaip šitai 

galėtų būti susiję su Alekse. Šios šeimos vienintelį kartą susilie- 
tė, kai Karlas Erikas dirbo Lorenco konservų fabriko kontoroje, 
o mudvi su Alekse buvom mažos, prieš jai su tėvais išsikeliant į 
Geteborgą. Bet tai buvo daugiau nei prieš dvidešimt penkerius 
metus. 

Staiga Erika prisiminė dar vieną sąsają. Papasakojo Patrikui 
apie netikėtą Neliu pasirodymą per šermenų pietus ir kad ji kone 
visą dėmesį skyrė Julijai. 

— Vis tiek nesuprantu, kaip tai galėtų būti susiję su straipsniu. 
Bet kažkas visa tai sieja. Fransina, Aleksės partnerė galerijoje, taip 
pat užsiminė mananti, kad Aleksė norėjo atsižadėti praeities. Ji 
žinojo tik tiek, bet, manau, kažką užčiuopė. Jei nori, vadink tai 
moteriška intuicija, bet jaučiu - ryšio esama. 

Ji truputį gėdijosi žinodama, kad Patrikui papasakojo ne visą 
tiesą. Buvo dar viena maža, bet labai keista galvosūkio detalė - ją 
nutylėjo. Bent iki to laiko, kol sužinos daugiau. 

— Na, tikrai negaliu prieštarauti moteriškai intuicijai. Ar dar 
įpilti vyno? 

— Ačiū, taip. - Erika apsidairė virtuvėje. - Kaip gražiai įsikūręs. 
Ar pats apstatei? 

— Ne, šitų nuopelnų negaliu sau priskirti. Tokių gabumų turėjo 
Karina. 

— Ak, taip, tavo žmona Karina. Kas iš tikrųjų tarp jūsų įvyko? 

— Na, ta pati sena tau žinoma istorija. Mergina sutinka trum- 
pašvarkį šokių orkestro dainininką. Mergina įsimyli. Mergina iš- 
siskiria su savo vyru ir išsikelia pas šokių orkestro dainininką. 

- Juokauji! 

— Deja, ne. Negana to, kad mane pametė, ji tai padarė dėl Leifo 
Lašono, populiaraus ir žiūrovų numylėto garsaus šokių orkestro 
Leffes dainininko. Taip, nedaug kuo galėjau varžytis su vyru ku- 
tuotais pusbačiais. 

Erika pasižiūrėjo į jį išpūstom akim. 

Patrikas nusišypsojo. 

— Na, ši versija galbūt kiek perdėta, bet į tą pusę. 

— Bet tai turbūt buvo baisu. Nelengva su tuo susitaikyti. 

- Ilgokai savęs gailėjau, bet dabar jaučiuosi neblogai. Ne gerai, 
bet neblogai. 

Erika pakeitė temą. 

- Žinia apie nėštumą trenkė kaip bomba. - Ji įdėmiai pasižiū- 
rėjo į Patriką, ir jis pajuto, kad už jos tariamai nekaltos pastabos 
kažkas slypi. - Na, šiaip ar taip, atrodė, kad ji nepasidalijo gerąja 
naujiena su savo vyru. 

Patrikas tylėdamas laukė tęsinio. Po valandėlės Erika, regis, 
apsisprendė toliau žengti pasirinktu keliu, bet kalbėjo tyliai ir iš 
lėto, vis dar dvejodama. 

— Anot jos geriausios draugės, Henrikas nėra vaiko tėvas. 

Patrikas pakėlė antakius ir švilptelėjo, bet nieko nesakė, tikėda- 
masis iš Erikos išgirsti daugiau. 

— Fransina man pasakojo, kad Aleksė čia, Fjelbakoje, kažką su- 
tiko. Žmogų, su kuriuo pasimatyti atvažiuodavo kiekvieną savait- 
galį. Anot Fransinos, Aleksė niekad nenorėjo susilaukti vaikų su 
Henriku, bet su šituo vyru buvo kitaip. Ji itin džiaugėsi būsimu 
vaiku, todėl Fransina yra viena iš Aleksės aplinkos žmonių, pri- 
mygtinai tvirtinančių, kad tai ne savižudybė. Jos nuomone, Alek- 
sė pirmą kartą gyvenime buvo tokia laiminga. 

— Arji žinojo, kas tas vyras? 

— Ne, nežinojo. Aleksė šią informaciją pasiliko sau. 

— Bet kaip jos vyras taikstėsi su nuolatinėmis Aleksės savaitga- 
lių išvykomis į Fjelbaką be jo? Ir ar jis žinojo, kad ji čia su kažkuo 
susitinka? 

Patrikas vėl gurkštelėjo vyno ir pajuto, kaip ima kaisti skruostai. 
Tik nesuprato, nuo ko jie kaista: nuo vyno ar kad sėdi su Erika. 

— Matyt, jų ryšys buvo gana neįprastas. Aš susitikau su Henriku 
Geteborge ir man pasirodė, kad jų gyvenimai bėgo lygiagrečiai, 
retai susikirsdami. Iš trumpo pokalbio su juo visiškai neįmanoma 
pasakyti, ką jis žino ir ko nežino. Tas žmogus yra akmenveidis, 
ir aš manau - kad ir ką jis žinotų — uoliai stengiasi viską laikyti 
paslaptyje. 

— Tokie žmonės kartais panašūs į greitpuodį. Garai kaupiasi ir 
kaupiasi, kol vieną dieną puodas sprogsta. Ar manai, kad taip ga- 
lėjo atsitikti? Kad vieną dieną atstumtam vyrui trūko kantrybė ir 
jis nužudė neištikimą žmoną? - paklausė Patrikas. 

— Nežinau, Patrikai. Tikrai nežinau. Bet dabar, manau, turėtu- 
me išgerti daugiau vyno, nei dera, ir pasikalbėti apie kitką, kas 
nesusiję su žmogžudyste ir netikėta mirtim. 

Jis mielai sutiko ir pakėlė taurę siūlydamas išgerti. 

Jie persėdo ant sofos ir likusį vakarą praleido maloniai kalbėda- 
miesi įvairiausiomis temomis. Ji papasakojo apie savo gyvenimą, 
apie nerimą dėl namo ir sielvartą po tėvų mirties. Jis pasipasakojo 
apie pyktį bei nesėkmės jausmą išsiskyrus ir nusivylimą vėl tapus 
viengungiu - kaip tik tuo metu, kai ėmė jaustis pasirengęs susi- 
laukti vaikų ir turėti šeimą, kai ėmė tikėti, kad jie sens drauge. 

Net trumpa tyla ramino, ir kaip tik tokiomis akimirkomis jam 
reikėjo valdytis, kad nepasilenktų ir nepabučiuotų Erikos. Jis su- 
silaikė ir galimybę praleido. 


Jis žiūrėjo, kaip jie išneša ją. Norėjo sustaugti ir pulti ant jos uždengto 
kūno. Išlaikyti ją visiems laikams. 

Dabar ji iš tikrųjų mirė. Svetimi žmonės naršys ir rausis jos kūne. 
Nė vienas iš jų nematys jos grožio taip, kaip matė jis. 

Jiems ji tebus mėsos gabalas. Numeris ant popieriaus, be gyvybės, 
be ugnies. 

Kaire ranka perbraukė dešinį delną. Vakar glostė jos ranką. Pri- 
spaudęs delną prie skruosto, mėgino veidu pajusti jos šaltą odą. 

Nepajuto nieko. Ji buvo dingusi. 

Blykčiojo mėlynos lempos. Žmonės lakstė pirmyn atgal, į namą ir 
iš jo. Ko jie taip skubėjo? Juk jau buvo per vėlu. 

Jo niekas nepastebėjo. Buvo nematomas. Visad nematomas. 

Tai nieko nereiškė. Ji matė. Visados jį matydavo. Kai įremdavo į jį 
savo mėlynas akis, jis pasijusdavo matomas. 

Dabar nieko nebeliko. Kova seniai užgeso. Jis stovėjo pelenuose 
žiūrėdamas, kaip uždengtas geltona ligoninės antklode išnešamas 
jo gyvenimas. Kelio gale pasirinkimo nebuvo. Jis visad tai žinojo, ir 
dabar pagaliau išmušė paskutinė valanda. Šio mirksnio jis ilgėjos. 
Apglėbė jį. 

Ji buvo dingusi. 


Kai Erika paskambino, Neliu atsiliepusi truputį nustebo. Akimir- 
ką Erika svarstė, ar nepriskaldė iš adatos vežimo, nors jai vis dar 
atrodė labai keista, kad Neliu išdygo per Aleksės šermenų pietus. 
Ir tai, kad ji kone išimtinai kalbėjosi su Julija. Be abejo, Karlas 
Erikas dirbo Fabiano Lorenco fabrike kontoros vedėju, kol šei- 
ma persikraustė į Geteborgą, bet, kiek Erika žinojo, apskritai jie 
nebendraudavo. Karlgrenai visiškai neatitiko Lorencų šeimos 
socialinio sluoksnio reikalavimų. 

Svetainė, į kurią ją įvedė, buvo nepaprastai graži. Vaizdas vėrėsi 
nuo uosto viename krašte iki atviro horizonto už salų kitame. To- 
kią dieną kaip ši, kai saulę atspindi apsnigtas ledas, žiemos vaiz- 
das galėjo varžytis su saulėčiausia vasaros panorama. 

Jos atsisėdo ant vienos iš elegantiškų sofų, ir Erika buvo pavai- 
šinta sviestainiukais nuo sidabrinio padėklo. Jie buvo pasakiškai 
skanūs, bet ji mėgino sutramdyti apetitą, kad nepasirodytų esanti 
neišranki. Neliu suvalgė tik vieną. Bijodama ant atsikišusių kaulų 
priaugti bent gramą mėsos. 

Pokalbis mezgėsi iš lėto, bet mandagiai. Per ilgas pauzes gir- 
dėdavosi tik vienodas laikrodžio tiksėjimas ir atsargus šliurpesys 
geriant karštą arbatą. Kalbėjosi neutraliomis temomis. Apie tai, 
kad jaunimas bėga iš Fjelbakos. Apie nedarbą. Kaip gaila, kad vis 
daugiau gražių senų namų nusiperka turistai ir paverčia vasarna- 
miais. Neliu šiek tiek papasakojo, kaip buvo anksčiau, kai ji ište- 
kėjusi atvažiavo į Fjelbaką. Erika dėmesingai klausėsi, retkarčiais 
mandagiai įterpdama klausimą. 

Atrodė, jos suka ratus apie temą, kurią abi žinojo anksčiau ar 
vėliau turėsiančios paliesti. 

Galiausiai įsidrąsino Erika. 

— Na, pastarąjį kartą matėmės liūdnomis aplinkybėmis. 

— Taip, išties tragiškomis. Tokia jauna moteris. 

— Nežinojau, kad jūs taip artimai pažinojot Karlgrenų šeimą. 

— Karlas Erikas mums dirbo daug metų, taigi, savaime aišku, 
su jo šeima susitikdavom įvairiom progom. Tikrai derėjo nueiti 
ten valandėlei. 

Neliu nudelbė akis. Erika matė, kaip jos rankos nervingai krus- 
čioja ant kelių. 

— Susidariau įspūdį, kad pažinojot ir Juliją. Kai Karlgrenai gy- 
veno Fjelbakoje, ji tikriausiai dar nebuvo gimusi? 

Kad klausimas Neliu pasirodė nemalonus, išdavė tik jos įsitem- 
pusi nugara ir galvos krestelėjimas. Ji pamosavo auksu apkarstyta 
ranka. 

— Ne, Julija - nauja pažintis. Bet man ji atrodo labai žavi jauna 
panelė. Taip, žinau, išoriniu grožiu ji neprilygsta Aleksandrai, bet, 
skirtingai nei ši, yra valinga ir drąsi, todėl, mano akimis, kur kas 
įdomesnė už savo kvailą seserį. 

Neliu pliaukštelėjo sau per burną. Ji ne tik akimirką tarytum 
pamiršo kalbanti apie mirusį žmogų, bet ir sekundėlę atidengė 
plyšį savo fasade. Tai, ką Erika išvydo trumpą akimirką, buvo gry- 
na neapykanta. Kodėl Neliu Lorenc nekenčia Aleksandros, mo- 
ters, su kuria galėjo susitikti tik tada, kai ši buvo vaikas? 

Neliu negavus progos užglostyti savo netakto, suskambo tele- 
fonas. Su regimu palengvėjimu ji atsiprašė ir nuėjo atsiliepti. 

Erika pasinaudojo proga pašniukštinėti kambarį. Jis buvo gra- 
žus, bet nuasmenintas. Neregima interjero specialisto ranka ple- 
veno virš visos patalpos. Spalvos buvo suderintos iki smulkme- 
nų. Erika nesusilaikė nepalyginus šio interjero su paprastu tėvų 
namo interjeru. Ten nieko nebuvo padėta vien dėl vaizdo ir visi 
per dešimtmečius sukaupti daiktai susirado vietą pagal paskirtį. 
Erika manė, kad susidėvėję asmeniški daiktai gerokai pranoksta 
šią išblizgintą parodų salę. Asmeniški Erikai pasirodė tik ant židi- 

nio atbrailos sustatyti šeimos portretai. Pasilenkusi įdėmiai juos 
giškai, pradedant nespalvota vestuviniais drabužiais pasipuošu- 
sios elegantiškos poros nuotrauka. Neliu balta siaura aptempta 
suknele buvo nuostabiai graži, bet Fabianas su fraku, regis, jautėsi 
nesmagiai. 

Kitoje nuotraukoje šeima buvo padidėjusi, ir Neliu ant rankų 
laikė kūdikį. Šalia jos Fabianas vis dar atrodė įsitempęs ir rimtas. 
Toliau ėjo ilga virtinė augančio vaiko atvaizdų, kartais vieno, kar- 
tais su Neliu. Paskutinėje nuotraukoje Nilsas Lorencas atrodė 
dvidešimt penkerių metų. Pradingęs sūnus. Po pirmos visos šei- 
mos nuotraukos Nilsas su Neliu tarytum liko vieninteliai jos na- 
riai. Nors galbūt Fabianas ne itin veržėsi fotografuotis ir mieliau 
stovėdavo už fotoaparato. Į akis krito, kad visai nėra įsūnio Jano 
nuotraukų. 

Erika atkreipė dėmesį į kambario kampe stovintį rašomąjį 
stalą. Pagamintas iš tamsios vyšnios, su gražiomis inkrustacijo- 
mis — ji perbraukė jas pirštu. Stalas buvo visiškai tuščias ir atrodė 
nenaudojamas, tik puošmena. Ji gundėsi žvilgtelti į stalčius, bet 
sudvejojo, kiek užtruks Neliu. Pokalbis telefonu, matyt, užsitę- 
sė, bet ji galėjo grįžti į kambarį bet kurią akimirką. Užtat Erika 
susidomėjo šiukšliadėže. Joje buvo keli suglamžyti popieriai. Ji 
paėmė viršuje gulintį gniužulą ir rūpestingai išlygino. Perskaitė 
su didėjančiu susidomėjimu. Dar labiau suglumusi, atsargiai vėl 
įdėjo į šiukšliadėžę. Šioje istorijoje viskas kitaip, nei atrodė. 

Ji išgirdo krenkštelėjimą už nugaros. Durų angoje klausiamai 
pakėlęs antakius stovėjo Janas Lorencas. Jai buvo įdomu, kiek lai- 
ko jis čia stovi. 

— Erika Falk, tiesa? 

— Taip, tiesa. O jūs tikriausiai Neliu sūnus Janas? 

- Irgi tiesa. Malonu susitikti. Žinokit, šiame miestelyje apie jus 


šiek tiek kalbama. 

Plačiai šypsodamas jis priėjo prie jos su ištiesta ranka. Erika 
nenoromis padavė savo. Kažkodėl žiūrint į jį jai pašiurpo rankų 
plaukeliai. Jis laikė jos ranką kiek per ilgai. Ji atsispyrė norui pa- 
traukti ranką. 

Atrodė, lyg jis būtų atėjęs tiesiai iš verslo posėdžio, gerai išlai- 
dytu kostiumu ir su portfeliu rankoje. Erika žinojo, kad dabar jis 
vadovauja šeimos įmonei. Ir labai sėkmingai. 

Janas šukavo plaukus į viršų, su mažumėle per daug vaško. Lū- 
pos, kaip vyro, truputėlį per putnios ir mėsingos, bet akys gra- 
žios, su ilgom tamsiom blakstienom. Jei ne tvirtas keturkampis 
žandikaulis giliai įskeltu smakru, tikriausiai būtų atrodęs labai 
moteriškas. Dabar kampuotumo ir putnumo mišinys jo išvaizdą 
darė keistoką, bet iš tikrųjų negalėjai pasakyti, ar jis patrauklus, ar 
ne. Erikai jis atrodė atstumiantis, bet jos nuomonė labiau rėmėsi 
pojūčiu paširdžiuose. 

— Vadinasi, motinai galų gale pavyko jus čia atsikviesti. Turiu 
pasakyti, kad po pirmos išleistos knygos buvot geidžiamų žmo- 
nių sąrašo viršuje. 

— Štai kaip. Suprantu, čia į tai žiūrima kaip į šimtmečio įvykį. 
Jūsų mama kvietė mane keletą kartų, bet iki šiol nesusiklostė tin- 
kamų aplinkybių. 

— Taip, girdėjau apie jūsų tėvus. Labai tragiška. Išties turiu pa- 
reikšti nuoširdžią užuojautą. 

Jis užjaučiamai nusišypsojo, bet akių gailestis nepasiekė. 

Neliu grįžo į kambarį. Janas pasilenkė pabučiuoti motinai į 
skruostą, ir ši abejingu veidu leido jam tai padaryti. 

— Kaip tau, mama, smagu, kad Erika pagaliau galėjo ateiti. Juk 
taip ilgai šito laukei. 

— Taip, labai smagu. 

Ji atsisėdo ant sofos. Veidą iškreipė skausminga grimasa, ir Ne- 
liu susiėmė dešinę ranką. 

— Kas atsitiko, mama? Ar tau skauda? Atnešti tabletes? 

Janas pasilenkęs uždėjo rankas jai ant pečių, bet ji be ceremo- 
nijų jas nusipurtė. 

— Ne, man nieko neatsitiko. Tik senatviniai negalavimai, apie 
kuriuos neverta daug kalbėti. Beje, ar neturėtum būti fabrike? 

— Taip, parvažiavau tik pasiimti keleto popierių. Na, dabar tik- 
riausiai turėsiu palikti ponias vienas. Nepervark, mama, prisi- 
mink, ką sakė daktaras... 

Neliu tik purkštelėjo. Jano veidas rodė tikrą dėmesį ir užuo- 
jautą, bet Erika galėjo prisiekti, kad, kai jis išeidamas iš kambario 
sekundėlę atsigręžė, jo lūpų kampučiuose išvydo šypsenėlę. 

— Nesenkit. Su kiekvienais praeinančiais metais sena vikingų 
mintis nušokti nuo uolos, kad netaptum našta jauniems, ima da- 
rytis vis patrauklesnė. Lieka tikėtis, kad taip nukarši, jog manysi 
vėl esąs dvidešimtmetis. Būtų malonu vėl tai patirti. 

Neliu karčiai nusišypsojo. 

Apie tai kalbėtis nebuvo itin malonu. Užuot atsakiusi, Erika tik 
kažką burbtelėjo ir pakeitė temą. 

— Šiaip ar taip, tikriausiai nemaža paguoda turėti sūnų, tęsiantį 
šeimos verslą. Kaip suprantu, Janas ir jo žmona gyvena su jumis. 

— Paguoda. Taip, galbūt. 

Neliu greitai dirstelėjo į nuotraukas ant židinio atbrailos. Dau- 
giau ji nieko nepasakė, ir Erika nedrįso toliau klausinėti. 

— Dabar užteks apie mane ir mano šeimą. Ar rašot naują kny- 
gą? Turiu pasakyti, man labai patiko ankstesnė, apie Kariną 
Bojė. Jūs labai gyvai pavaizduojate žmones. Kodėl rašot tik apie 
moteris? 

— Man rodos, pradėjau gana atsitiktinai. Universitete diplomi- 
nį darbą rašiau apie didžiąsias švedų rašytojas ir taip jomis su- 
sižavėjau, kad panorau daugiau sužinoti apie asmenybes. Kaip 
tikriausiai žinot, pradėjau nuo Anos Marijos Lengren, nes apie 
ją žinojau mažiausiai, o paskui įsibėgėjau. Šiuo metu rašau apie 
Selmą Lagerliof, taigi dažnai susiduriu su įdomiais požiūriais. 

— Ar niekad neketinot parašyti ko nors, sakyčiau... kas nebūtų 
biografija? Jūsų tokia turtinga kalba, tikrai būtų labai įdomu pa- 
skaityti kokį nors grožinį kūrinį. 

— Žinoma, apie tai esu galvojusi. - Erika stengėsi neatrodyti 
kalta. - Bet dabar esu įklimpusi į Selmos Lagerliof projektą. Pas- 
kui matysim, kaip bus. - Ji dirstelėjo į laikrodį. - Kalbant apie 
mano rašymą... deja, jau turiu atsisveikinti. Nors mano profesijoj 
ir nėra kontrolinio laikrodžio, privalu laikytis drausmės, dabar tu- 
riu eiti namo ir parašyti kasdienę normą. Labai ačiū už arbatą - ir 
gardžius sviestainiukus. 

— Nėra už ką. Buvo labai malonu su jumis čia pasėdėti. 

Neliu grakščiai pakilo nuo sofos. Dabar senatvinių negalavimų 
nebuvo nė ženklo. 

- Ašjus išlydėsiu. Anksčiau tai būtų padariusi mūsų ekonomė 
Vera, bet laikai keičiasi. Ekonomės nebemadingos, ir vargu ar kas 
išgali jas samdytis. Aš būčiau mielai ją pasilikusi, juk mes išgalim, 
bet Janas nesutinka. Sako nenorįs namie svetimų žmonių. Nors 
iš tikrųjų jam visai patinka, kad ji ateina tvarkyti kartą per savaitę. 
Taip, ne visada lengva suprasti jaunus žmones. 

Matyt, dabar jos ėmė mažiau varžytis viena kitos, nes Erikai 
atkišus ranką atsisveikinti Neliu, užuot ją paėmusi, pakštelėjo į 
abu skruostus. Dabar Erika instinktyviai žinojo, iš kurios pusės 
pradėti. Jautėsi priprantanti prie diduomenės ir jau galinti laisvai 
sukinėtis prašmatniuose salonuose. 


Erika nuskubėjo namo. Nenorėjo Neliu sakyti tikrosios priežasties, 
vertusios išeiti. Žvilgtelėjo į laikrodį. Be dvidešimt antra. Antrą va- 
landą turėjo ateiti nekilnojamojo turto agentas apžiūrėti parduoda- 
mo namo. Erika sugriežė dantimis nuo minties, kad kažkas šniukš- 
tinėdamas vaikščios po namą, bet nieko daugiau negalėjo padaryti, 
tik leisti įvykiams eiti savo keliu. 

Automobilį buvo palikusi namie, tad paspartino žingsnį, kad 

suspėtų pareiti laiku. Nors jis gali ir palaukti, pamanė mažumėlę 
sulėtindama tempą. Ko taip lėkti? 

Į galvą įsismelkė malonesnės mintys. Šeštadienio vakarienė 
pas Patriką gerokai pranoko jos lūkesčius. Erikai jis visad atrodė 
lyg mielas, bet šiek tiek erzinantis jaunesnis brolis, nors jie buvo 
vienmečiai. Matyt, dar tikėjosi Patriką būsiant tuo pačiu dirgi- 
nančiu berniuku. Tačiau sutiko subrendusį, šiltą ir linksmą vyrą. 
Turėjo pripažinti - jis anaiptol neatrodė bjaurus pažiūrėti. Kažin, 
kada atsidėkojant derėtų pačiai jį pasikviesti vakarienės? 

Paskutinė kalva iki Selviko kempingo rodės apgaulingai plokš- 
čia, iš tikrųjų šlaitas buvo ilgas ir nelygus. Smarkiai uždususi, ji 
pasuko į dešinę ir užkopė į paskutinį gūbrį prie namo. Viršūnėje 
ūmiai sustojo. Priešais namą stovėjo didžiulis mersedesas, ir ji la- 
bai gerai žinojo, kas jo savininkas. Nemanė, kad per dieną galėtų 
dar labiau nusialinti. Klydo. 

— Labas, Erika. 

Lukas stovėjo sukryžiuotomis rankomis, remdamasis į lauku- 
jes duris. 

— Ką čia veiki? 

— Ar šitaip sveikinamasi su svainiu? 

Švediškai jis kalbėjo su nedideliu akcentu, bet gramatiškai 
tobulai. Lukas pašaipiai išskėtė rankas, lyg ketintų ją apkabinti. 
Erika jo gesto nepaisė, matė, kad kaip tik to jis tikisi. Ji niekad 
nepadarė klaidos Luką vertindama, todėl būdama su juo visad 
elgėsi labai atsargiai. Mieliausiai būtų priėjusi ir trenkusi tiesiai į 
išsišiepusį veidą, bet žinojo, kad šitaip galėtų išprovokuoti veiks- 
mus, dėl kurių tikriausiai gailėtųsi. 

— Atsakyk į mano klausimą. Ką čia veiki? 

- Jei neklystu... hmmm pažiūrėkim, lygiai ketvirtis šio turto 
yra mano. 

Jis mostelėjo į namą, bet lygiai sėkmingai galėjo parodyti ir visą 
pasaulį, toks didelis buvo jo pasitikėjimas savimi. 


LEDO PRINCESĖ 103 


— Pusė namo priklauso man ir pusė Anai. Tu čia nieko dėtas. 

— Tu galbūt ne itin išmanai civilinės santuokos kodeksą, turint 
omeny, kad tau nepavyko susirasti jokio kvaišos prietrankos, no- 
rinčio su tavim susidėti, bet, manau, labai puiku ir teisinga, kad 
pagal įstatymus sutuoktiniai dalijasi viskuo. Net namo prie jūros 
nuosavybe. 

Erika puikiai žinojo, kad taip ir yra. Sekundėlę ji keikė tėvus, 
trumparegiškai neįforminusius namo kaip vien dukterims pri- 
klausančio turto. Jie irgi suprato, kas per žmogus yra Lukas, bet 
tikriausiai nemanė taip trumpai gyvensią. Niekam nepatinka, kai 
primenama apie mirtingumą, ir, kaip daugybė kitų žmonių, jie 
delsė šitai nuspręsti. 

Ji nutarė nereaguoti į paniekinamą jos civilinės padėties ko- 
mentarą. Verčiau visą likusį gyvenimą senmergiaus, nei padarys 
klaidą susituokdama su į Luką panašiu vyru. 

— Norėjau čia būti, kai ateis nekilnojamojo turto agentas, - to- 
liau kalbėjo jis. - Niekad nekenkia pasitikrinti, kiek esi vertas. Juk 
norim, kad viskas eitų sklandžiai, ar ne? 

Jo veide vėl pasirodė toji velniška šypsena. Erika atrakino lau- 
kujes duris ir prasispraudė pro svainį. Agentas vėlavo, bet ji tikė- 
josi, kad netrukus atsiras. Jai nepatiko perspektyva likti vienai su 
Luku. 

Jis įžengė į namą jai įkandin. Ji pasikabino striukę ir ėmė krapš- 
tinėtis virtuvėje. Pakęsti jį galėjo tik ignoruodama. Girdėjo, kaip 
jis vaikšto po namą apžiūrinėdamas. Jame lankėsi ne daugiau 
kaip trečią ar ketvirtą kartą. Paprastumo grožio Lukas nevertino, 
be to, niekad nerodė didesnio noro susitikti su Anos šeima. Tėvas 
nekentė žento, ir šis jausmas buvo abipusis. Kai Ana su vaikais 
susiruošdavo aplankyti tėvų, atvažiuodavo be jo. 

Jai nepatiko, kad Lukas slampinėja kambaryje čiupinėdamas 
daiktus. Kad liečia baldus ir puošmenas. Erika turėjo sutramdy- 
ti norą sekti su skuduru jam iš paskos ir nuvalyti viską, prie ko 


104 CAMILLA LACKBERG 


jis prisilietė. Palengvėjo išvydus dideliu volvo prie namo priva- 
žiuojantį žilą vyrą. Nuskubėjo atidaryti jam durų. Paskui nuėjo 
į savo darbo kambarį ir uždarė duris. Nenorėjo matyti, kaip jis 
vaikšto aplinkui, žiūrinėdamas jos vaikystės namus ir įkainoda- 
mas jų vertę auksu. Arba nustato kvadratinio metro kainą. 

Kompiuteris jau buvo įjungtas, ekrane mirgėjo darbui paruoš- 
tas tekstas. Įvairumo dėlei ji buvo atsikėlusi anksti ir spėjusi daug 
nuveikti. Tą rytą parašė keturis knygos apie Aleksę apmatų pusla- 
pius ir dabar grįžusi juos perskaitė. Dar buvo daugybė neaiškumų 
dėl knygos sandaros. Pradžioj, manydama, kad Aleksė nusižudė, 
ketino rašyti knygą, kuri atsakytų į klausimą „kodėl“ ir būtų do- 
kumentiškesnė. Dabar besikaupianti medžiaga vis labiau ėmė dė- 
liotis kaip detektyvas, žanras, kuris didelio malonumo jai neteikė. 
Ją domino žmonės, jų santykiai ir psichologiniai motyvai; manė, 
kad dauguma detektyvų turėjo šito atsisakyti, teikdami pirmeny- 
bę kruvinoms žmogžudystėms ir nugara bėgantiems šiurpuliams. 
Ji nekentė visų tokiose knygose vartojamų klišių, norėjo parašyti 
ką nors tikra. Pamėginti aiškintis, kodėl žmogus galėjo padaryti 
sunkiausią iš visų nuodėmių - atimti kito žmogaus gyvybę. Kol 
kas viską surašė chronologine tvarka, tiksliai perteikdama kiek- 
vieną jai pasakytą žodį ir įpindama savų pastebėjimų bei išvadų. 
Jai reikės šią medžiagą apkarpyti, suglausti, kad kuo labiau priar- 
tėtų prie tiesos. Apie tai, kaip reaguotų Aleksės artimieji, kol kas 
nenorėjo galvoti, 

Gailėjosi, kad ne viską atskleidė Patrikui apie savo apsilanky- 
mą name, kuriame mirė Aleksė. Jai reikėjo papasakoti apie pa- 
slaptingą apsilankėlį ir apie paveikslą, kurį rado paslėptą drabužių 
spintoje. Ir apie jausmą įėjus, kad kambary trūksta kažkokio daik- 
to. Dabar skambinti jam ir prisipažinti galėjus papasakoti daugiau 
buvo šaukštai po pietų, bet ji sau pažadėjo pasitaikius tinkamai 


progai pasakyti, ką nutylėjo. 

Girdėjo, kaip Lukas su nekilnojamojo turto agentu vaikšto 
po namą. Agentui tikriausiai jos laikysena pasirodė labai keis- 
ta. Vos pasisveikinus išbėgti ir užsirakinti darbo kambaryje. Jos 
padėties jis tikriausiai nebūtų galėjęs pakeisti, tad ji nusprendė 
nepaisydama nieko sukąsti dantis ir elgtis mandagiai, kaip buvo 
išmokyta. 

Kai ji įėjo į bendrąjį kambarį, Lukas išsijuosęs liaupsino nuos- 
tabią šviesą, plūstančią pro didelius lotelėmis perskirtus langus. 
Keista, Erika nežinojo, kad po akmeniu lindintys gyviai mėgsta 
saulės šviesą. Vaizdavosi Luką kaip didelį žvilgantį vabalą ir geidė 
tik vieno - kad galėtų jį pašalinti iš savo gyvenimo paprasčiausiai 
užmynusi bato kulnu. 

— Atsiprašau už ką tik parodytą nemandagumą. Turėjau keletą 
skubių darbų. 

Plačiai šypsodama Erika ištiesė ranką agentui, prisistačiu- 
siam Šelu Ekhu. Jis patikino nieku gyvu nesąs įsižeidęs. Namų 
pardavimas labai grasus dalykas. Kad tik ji žinotų, kokių istorijų 
jis gali papasakoti... Erika dar plačiau nusišypsojo ir net leido 
sau koketiškai virptelėti blakstienomis. Lukas stebėjo ją įtariai. 
Ji nepaisė jo. 

- Jūsų svainis ką tik parodė gražų bendrąjį kambarį. Įrengtas 
labai skoningai, turiu pasakyti. Labai gražus dėl šviesos, srūvan- 
čios pro langus. 

— Taip, neginčijamai žavus. Gaila, kad traukia skersvėjai. 

— Skersvėjai? 

— Taip, deja, langai gerai neužsandarinti, tad papūtus mažiau- 
siam vėjeliui turi mautis šilčiausias vilnones kojines. Bet pakeitus 
visus langus tai nesunkiai sutvarkoma. 

Lukas dėbtelėjo į ją įsiutęs, bet Erika apsimetė nepastebėjusi. 
Tik paėmė Šelą už rankos, ir, jei šis būtų buvęs šuo, dabar būtų 
nekantriai pavizginęs uodegą. 

sim į rūsį. Ir nekreipkit dėmesio į pelėsių kvapą. Jei nesat alergiš- 
kas, jokio pavojaus. Kurį laiką aš ten bemaž gyvenau, ir tai man 
nepakenkė. Gydytojai tvirtina, kad astma su pelėsiais nesusijusi. 

Galiausiai ji taip smarkiai užsikosėjo, kad susilenkė dvilinka. 
Akies krašteliu matė Luko veidą vis labiau raustant. Žinojo - jos 
mybė paerzinti Luką teikė šiokią tokią paguodą. 

Šelui, regis, labai palengvėjo, kai vėl išėjo į gaivų orą Erikai en- 
tuziastingai aprodžius visus rūsio privalumus. Toliau vaikštant 
po namą Lukas laikėsi tyliai ir pasyviai, ir Erika sunerimo, ar vai- 
kiškai juokaudama nepersistengė. Ir jis puikiai žinojo, kad įver- 
tinus namą nebus rasta jos „atskleistų“ trūkumų, bet ji mėgino 
padaryti jį pajuokos objektu. O šito Lukas Maksvelas negalėjo 
pakęsti. Kiek įsibaiminusi Erika žiūrėjo, kaip agentas linksmai 
mojuodamas išvažiuoja, pažadėjęs, kad su jais susisieks atestuo- 
tas vertintojas, kuris apeis namą nuo palėpės iki rūsio. 

Lukas nusekė jai įkandin į priemenę. Po sekundės ji pasijuto 
priplota prie sienos Luko rankų šiurkščiai suspausta gerkle. Jo 
veidas buvo vos už centimetro. Pyktis, kurį jame išvydo, pirmą- 
syk jai leido suprasti, kodėl Anai taip sunku nutraukti santykius 
su Luku. Erika matė žmogų, nepripažįstantį jokių kliūčių savo ke- 
lyje, ir sustingo per daug išsigandusi, kad pakrutėtų. 

— Daugiau niekad niekad to nedaryk, girdi? Niekas iš manęs 
šitaip nepasišaipo nenubaustas, tad saugokis! 

Jis taip stipriai šnypštė žodžius, kad aptaškė jai veidą seilė- 
mis. Ji turėjo atsispirti impulsui jas nusišluostyti. Tik stovėjo lyg 
druskos stulpas, tyliai melsdama, kad jis nešdintųsi iš jos namo 
ir važiuotų sau. Jos nuostabai, jis taip ir padarė. Paleido jos kaklą 
ir nusigręžė eiti prie durų. Bet kaip tik tuo metu, kai ji buvo su 
palengvėjimu beatsidūstanti, greitai atsigręžė ir vienu žingsniu 
vėl atsidūrė priešais ją. Erikai nespėjus sureaguoti, stvėrė jai už 

plaukų ir prispaudė savo burną prie josios. Lukas įspraudė liežuvį 
tarp jos lūpų ir viena ranka taip smarkiai suėmė krūtį, kad ji paju- 
to, kaip į odą įsirėžia liemenėlės lankas. Šypsodamas vėl apsisuko 
eiti prie durų ir pradingo žiemos šaltyje. Erika išdrįso krustelti tik 
išgirdusi, kaip jis paleidžia variklį ir išvažiuoja. Nugara atsikolusi į 
sieną, susmuko ant grindų ir bjaurėdamasi viršutine plaštakos puse 
perbraukė burną. Jo bučinys kažkodėl pasirodė grėsmingesnis nei 
smaugimas; ji pajuto imanti drebėti. Rankomis stipriai apglėbusi 
kojas, atrėmė galvą į kelius ir pravirko. Ne dėl savęs, bet dėl Anos. 


Pirmadienio rytai Patriko pasaulyje nebuvo susiję su maloniais 
jausmais. Tik vienuoliktą valandą tapdavo žmogumi. Todėl ant 
rašomojo stalo bumbtelėjus popierių krūvai pabudo tarsi iš letar- 
go. Negana to, kad buvo šiurkščiai pažadintas, dokumentų krūva 
padvigubėjo, ir jis garsiai sudejavo. Anika Janson apmaudžiai nu- 
sišypsojo ir nekaltu veidu paklausė: 

— Ar nesakei, kad nori gauti viską, kas per keliolika metų pa- 
rašyta apie Lorencų šeimą? Štai atlieku puikų darbą, rinkdama 
kiekvieną apie juos kada nors parašytą žodį, ir ką gaunu už savo 
vargą? Gilų atodūsį. O gal turėtum būti be galo dėkingas? 

Patrikas nusišypsojo. 

— Tu nusipelnei ne tik begalinio dėkingumo, Anika. Jei būtum 
netekėjusi, vesčiau tave ir apipilčiau audinėmis ir deimantais. Bet 
kadangi uždavei man širdį tvirtindama, kad pasiliksi su tuo savo 
nepataisomu sukčium, turėsi pasitenkinti paprastu ačiū. Ir, žino- 
ma, mano begaliniu dėkingumu. 

Dideliam savo džiaugsmui, jis išvydo, kad šįsyk kone pavyko 
priversti ją parausti. 

— Na, dabar turėsi pasistengti. Kodėl nori visa tai peržiūrėti? 
Ką ši medžiaga turi bendra su Fjelbakos žmogžudyste? 

— Net nenumanau, atvirai kalbant. Pavadinkim tai moteriška 
nuojauta. 

Anika klausiamai kilstelėjo antakius, bet nusprendė šią akimir- 
ką daugiau jo nekamantinėti. Tik jai buvo smalsu. Net Tanums- 
hedėje visi pažinojo Lorencų šeimą, ir, jei jie kaip nors susiję su 
žmogžudyste, tai būtų sensacija, švelniai tariant. 

Patrikas palydėjo ją žvilgsniu, uždarančią duris. Nepaprastai 
sumani moteris. Jis nuoširdžiai tikėjosi, kad ji ištvers Melbergo 
vadovavimą. Nuovadai būtų didelė netektis, jei vieną dieną jai 
trūktų kantrybė. Jis prisivertė sutelkti dėmesį į popierių krūvą, 
kurią priešais padėjo Anika. Greitai pervertęs suprato, kad visai 
medžiagai perskaityti prireiks visos likusios dienos, vėl atsilošė į 
kėdės atkaltę, užsikėlė kojas ant stalo ir paėmė pirmą straipsnį. 

Po šešių valandų pamasažavo nuvargusį sprandą jausdamas, 
kaip degina ir niežti akis. Straipsnius skaitė chronologine tvar- 
ka, pradėjęs nuo seniausios iškarpos. Skaityti buvo nepaprastai 
įdomu. Bėgant metams apie Fabianą Lorencą ir jo sėkmę daug 
prirašyta. Dauguma rašinių buvo palankūs, ir ilgą laiką rodės, kad 
gyvenimas jam į rankas įdavė laimingas kortas. Įmonė suklestėjo 
nepaprastai greitai. Fabianas atrodė labai talentingas, jei nesa- 
kytum genialus, verslininkas. Santuoka su Neliu buvo aprašyta 
bendruomenės gyvenimo skiltyse su pridėtomis nuotraukomis, 
vaizduojančiomis gražią porą iškilmingais drabužiais. Vėliau laik- 
raščiuose ėmė rodytis Neliu ir sūnaus Nilso nuotraukos. Neliu, 
matyt, nenuilstamai darbavosi įvairiuose labdaros ir bendruome- 
niniuose renginiuose ir prie jos šono visad stovėjo Nilsas - daž- 
nai išsigandusiu veidu ir saugiai padavęs ranką mamai. 

Net sulaukęs paauglystės ir, regis, turėdamas imti vengti vie- 
šai rodytis su motina, būtinai stovėdavo jai prie šono, nuo šiol 
prispaudęs po pažastim pakištą jos ranką, išdidžia veido išraiška, 
Patriko manymu, kaip tikro savininko. Fabianas dabar pasirody- 
davo vis rečiau ir būdavo paminimas, kai reikėdavo pranešti apie 
kokį nors didesnį sandorį. 

Patriko dėmesį patraukė vienas iš kitų išsiskiriantis straipsnis. 

Allers buvo įdėtas visas didžiulis rašinys apie Neliu, aštuntojo de- 
šimtmečio vidury įsisūnijusią „tragiško likimo“ berniuką, kaip jį 
pavadino Allers reporteris. Straipsnis pristatė išsidažiusią ir praš- 
matniai apsirengusią Neliu elegantiškame bendrajame kambary- 
je, apkabinusią dvylikametį berniuką. Jo veidas buvo įžūlus ir pa- 
niuręs. Atrodė, fotografuojant jis kaip tik ruošėsi nusikratyti jos 
kaulėtos rankos. Nilsas, tada jaunas, trečią dešimtį įpusėjęs vyras, 
stovėjo už motinos taip pat be šypsenos veide. Tiesus ir rimtas, 
tamsiu kostiumu ir į viršų sušukuotais plaukais, jis tarytum visiš- 
kai susiliejo su elegantiška aplinka, o jaunesnis berniukas buvo 
lyg ne savo vietoje. 

Straipsnis liaupsino Neliu pasiaukojimą ir didelį socialinį indė- 
lį, kurį ji įnešė pasiimdama šitą vaiką. Užsiminta, kad berniukas 
vaikystėje patyrė baisią tragediją, - kaip citatoje pasakojo Neliu, 
jie mėgino padėti jam įveikti traumą. Ji buvo visiškai įsitikinusi, 
kad sveika ir meilinga aplinka padarys jį našiu žmogumi. Patrikui 
pagailo berniuko. Koks naivumas. 

Maždaug po metų prašmatnias reikšmingų įvykių nuotraukas 
ir pavydą keliančius „Namuose pas... reportažus pakeitė stambios 
juodos antraštės: „Dingo Lorencų šeimos turto paveldėtojas“. 
Keletą savaičių vietiniai laikraščiai trimitavo naujieną ir ji net at- 
rodė tokia svarbi, kad ją įsidėjo ir Goteborgs-Posten. Akį rėžiančias 
antraštes lydėjo gausūs mažiau ar daugiau pagrįsti svarstymai, kas 
atsitiko jaunajam Lorencui. Aptartos visos įmanomos ir neįma- 
nomos galimybės, pradedant nuo to, kad jis išeikvojo tėvo turtą 
ir dabar prabangiai gyvena nežinomoj vietoj, ir baigiant prielaida, 
kad jis nusižudė atskleidęs, jog iš tikrųjų nėra Fabiano Lorenco 
sūnus. Neva netikras tėvas aiškiai leidęs suprasti, kad neketina 
pavainikiui palikti didelio turto. Dauguma šių paskalų nebuvo 
tiesiai išdėstytos, tik pateiktos kaip užuominos. Bet kiekvienas, 
turintis bent šiek tiek proto, reporterių nuomonę lengvai galėjo 
perskaityti tarp eilučių. 

Patrikas pasikasė galvą. Nieku gyvu nesuprato, kaip prieš 
dvidešimt penkerius metus dingusį asmenį galėtų susieti su šia 
žmogžudyste, bet aiškiai jautė, kad ryšio esama. 

Iš nuovargio pasitrynęs akis, toliau žiūrinėjo popierių krūvą, 
dabar jau artėdamas prie pabaigos. Po kurio laiko, negaunant 
naujos informacijos apie Nilso likimą, žmonių susidomėjimas 
ėmė slopti, ir apie dingimą būdavo užsimenama vis rečiau. Po šio 
įvykio ir Neliu retai pasirodydavo bendruomenės gyvenimo skil- 
tyse, visą dešimtąjį dešimtmetį apie ją nerašyta nė karto. Fabiano 
mirtis 1978-aisiais paskatino Bohuslūningen išspausdinti didžiulį 
nekrologą su įprasta retorika apie visuomenės šulą, ir tai buvo pa- 
skutinis jo paminėjimas. 

Tačiau įsūnis Janas laikraščiuose ėmė rodytis vis dažniau. 
Nilsui dingus, jis liko vieninteliu šeimos verslo paveldėtoju ir 
sulaukęs pilnametystės bemat tapo vykdomuoju direktorium. 
Jo vadovaujama įmonė ir toliau klestėjo, tik dabar bendruo- 
menės gyvenimo skiltyse vis dažniau buvo rašoma apie jį ir jo 
žmoną Lisą. 

Patrikas stabtelėjo. Vienas popierius nuslydo ant grindų. Pasi- 
lenkė jo pakelti ir susidomėjęs ėmė skaityti. Straipsnis buvo dau- 
giau nei dvidešimties metų senumo, ir Patrikas rado jame daug 
įdomios informacijos apie Janą ir jo gyvenimą prieš patenkant į 
Lorencų šeimą. Nerimą kelianti informacija, bet įdomi. Atėjus į 
Lorencų šeimą, jo gyvenimas esmingai pasikeitė. Tik kažin, ar Ja- 
nas pasikeitė taip pat esmingai. 

Patrikas ryžtingai suėmė visą popierių pluoštą ir pastuksenęs į 
stalviršį sulygino kraštus. Susimąstė, ką dabar reikėtų daryti. Kol 
kas galėjo remtis tik savo - ir Erikos - nuojauta. Vėl atsilošė į biuro 
kėdės atkaltę ir užkėlęs kojas ant rašomojo stalo susinėrė rankas ant 
sprando. Užsimerkęs mėgino kaip nors susisteminti mintis, kad ga- 
lėtų apsvarstyti visas galimybes. Bet užsimerkti buvo klaida. Nuo 
šeštadienio vakarienės priešais save regėjo tik Eriką. 

Prisivertęs atsimerkti įbedė akis į slogų žalsvą betoną. Poli- 
cijos nuovada buvo statyta aštuntojo dešimtmečio pradžioje ir 
veikiausiai suprojektuota valstybės įstaigų specialisto, mėgusio 
stačius kampus, betoną ir purvinai žalius dažus. Patrikas mėgino 
kiek pagyvinti biurą pora vazoninių gėlių ant palangės ir keliais 
įrėmintais paveikslėliais ant sienų. Kai buvo vedęs, ant rašomojo 
stalo laikydavo Karinos nuotrauką ir, nors nuo to laiko stalas buvo 
daug sykių šluostomas, tarėsi įžiūrįs toje vietoje, kur ji stovėjo, li- 
kusią žymę. Atšakiai ten padėjęs plunksnakotį, vėl ėmė svarstyti, 
ką daryti su šia sukaupta medžiaga. 

Iš tikrųjų galėjo rinktis tik iš dviejų galimybių. Pirmoji: tirti 
šituos pėdsakus pačiam, o tai reikštų, jog reikės tuo užsiimti lais- 
valaikiu, nes Melbergas visad pasirūpindavo taip užkrauti jį dar- 
bu, kad kiauras dienas lakstytų kaip nuplikyta žiurkė. Iš tikrųjų 
jis nespėjo net dirstelti į straipsnius darbo metu, buvo apimtas 
noro maištauti. Dabar turės už tai sumokėti dirbdamas didesnę 
dalį vakaro. Ne itin troško išeikvoti neilgą laisvalaikį, likusį nuo 
Melbergo paskirto darbo, tad vis dėlto reikėtų išmėginti antrą ga- 
limybę. 

Jei nuėjęs pas Melbergą tinkamai išdėstytų reikalą, galbūt 
gautų leidimą žmogžudystę tirti šia kryptimi darbo metu. Tuš- 
tybė buvo Melbergo silpnoji vieta, ir gerai ją pamasažavus gal- 
būt pavyktų išgauti jo pritarimą. Patrikas žinojo, kad komisaras 
į Aleksės Vijkner atvejį žiūri kaip į garantuotą atgalinį bilietą į 
Geteborgo policiją. Nors remdamasis girdėtais gandais Patrikas 
manė, kad Melbergas sudegino visus tiltus, galbūt šio žmogaus 
tuštybę galėtų panaudoti savo tikslams. Jei galėtų truputį dau- 
giau sureikšminti sąsają su Lorencų šeima, galbūt užsiminti, kad 
gavo neoficialios informacijos, jog Janas buvęs vaiko tėvas, galbūt 
Melbergas patrauktų ta pačia kryptimi. Galbūt ne itin etiška, bet 
giliai paširdžiuose jautė, kad popierių šūsnyje priešais jį esama 
sąsajos su Aleksės mirtimi. 


112 CAMILLA LACKBERG 


Vienu vikriu judesiu Patrikas nukėlė pėdas nuo rašomojo stalo 
ir taip smarkiai atstūmė kėdę ant ratukų, kad ši nuriedėjo ir atsi- 
trenkė į sieną už nugaros. Susirinko visas kopijas ir nuėjo į kitą 
bunkerį primenančio koridoriaus galą. Nespėjęs persigalvoti, 
stipriai pabeldė į Melbergo duris ir tarytum išgirdo: „Užeikit: 

Kaip visad nustebo, kad absoliučiai nieko neveikiančiam žmo- 
gui pavyko sukaupti tokią daugybę popierių. Popierių krūvose 
skendo visas Melbergo kabinetas. Ant palangės, visų kėdžių ir visų 
pirma ant rašomojo stalo kėpsojo didelės dulkes renkančių popie- 
rių šūsnys. Knygų lentyna už komisaro linko nuo aplankų, ir Pa- 
trikas svarstė, kada tie dokumentai buvo ištraukti į dienos šviesą. 
Melbergas kalbėjo telefonu, bet pamojo Patrikui užeiti. Šis nusiste- 
bėjo, kas čia dedasi. Melbergas švytėjo lyg kalėdinė žvaigždė Kūčių 
vakarą, o veide it priklijuota laikėsi plati šypsena. Laimė, kad ausys 
kyšo, pamanė Patrikas, kitaip toji šypsena visą galvą apeitų. 

Melbergas atsakinėjo telefonu trumpai. 

— Taip. 

— Žinoma. 

— Visai ne. 

— Taip, savaime aišku. 

- Jūs pasielgėt taip, kaip reikia. 

— Negali būti. 

— Taip, labai ačiū, ponia, pažadu vėl susisiekti su jumis. 

Triumfuodamas jis nutrenkė ragelį ant šakutės, priversdamas 
Patriką pašokti nuo kėdės. 

- Štai kaip tvarkomi reikalai! 

Melbergas tebešvytėjo kaip geraširdis Kalėdų Senelis. Patri- 
kui dingtelėjo, kad pirmą sykį išvydo Melbergo dantis. Jie buvo 
nuostabiai balti ir lygūs. Netgi per daug puikūs. 

Melbergas viltingai pažvelgė į Patriką, ir šis suprato viršininką 
norint, kad pavaldinys paklaustų, kas įvyko. Jis klusniai taip ir pa- 
darė, bet tokio atsakymo nelaukė. 

— Aš jį nutvėriau! Nutvėriau Aleksės Vijkner žudiką! 

Melbergas buvo taip įsikarščiavęs, kad nepastebėjo, kaip ant 
ausies nuslydo įmantriai susuktas plaukų guzulas. Tik šį kartą 
Patrikas nepajuto noro prunkštelti iš tokio reginio. Jis nekreipė 
dėmesio ir į tai, kad komisaras vis kartoja „aš, akivaizdžiai ne- 
ketindamas dalintis garbe su bendradarbiais, tik palinko į priekį 
alkūnes įrėmęs į kelius ir rimtai paklausė: 

— K3 turit galvoje? Ar tyrime įvyko lūžis? Su kuo kalbėjotės? 

Melbergas iškėlė plaštaką stabdydamas klausimų krušą, paskui 
vėl atsilošė kėdėje ir susinėrė rankas ant pilvo. Šitą karamelę keti- 
no čiulpti kiek galima ilgiau. 

— Na, Patrikai, kai dirbi tokį darbą tiek metų kaip aš, žinai, kad 
lūžis nėra dalykas, kurį pasieki, jį reikia užsitarnauti. Dėl mano di- 
delės patirties bei kompetencijos, taip pat ir sunkaus darbo šiuo 
atveju tikrai įvyko lūžis. Man ką tik paskambino tokia Dagma- 
ra Petren ir išsakė keletą įdomių pastebėjimų, kuriuos ji padarė 
prieš pat surandant kūną. Taip, netgi, drįsčiau sakyti, reikšmingų 
pastebėjimų, galiausiai leisiančių mums pasodinti visuomenei 
pavojingą žudiką už grotų. 

Nekantrumas dilgčiojo Patriką lyg adatėlės, bet iš patirties jis 
žinojo, kad tereikia palaukti, kol Melbergas išsipasakos. Galų gale 
prisikas iki esmės. Tik Patrikas tikėjosi, kad tai įvyks prieš jam 
išeinant į pensiją. 

— Taip, prisimenu atvejį Geteborge 1967-ųjų rudenį... 

Patrikas atsiduso ir nusiteikė ilgai laukti. 


Ji rado Daną ten, kur ir tikėjosi. Jis kilnojo laivo reikmenis taip 
lengvai, lyg jie būtų vatos prikimšti maišai. Didžiulius storų vir- 
vių ritinius, jūrininkų maišus ir milžiniškus fenderius. Erika gėrė- 
josi stebėdama jo darbą. Apsivilkęs rankomis megztu megztiniu, 
su kepure ir kumštinėmis pirštinėmis, kiekvienu atsikvėpimu 

išleisdamas iš burnos baltų garų dūmelį, jis tarytum susiliejo 
su vaizdingu paveikslu už nugaros. Saulė kybojo aukštai dan- 
guje, atsispindėdama ant sniego denyje. Tyla buvo kurtinanti. 
Jis dirbo našiai ir tikslingai, ir Erika matė, kad džiaugiasi kiek- 
viena minute. Jautėsi čia lyg žuvis vandenyje. Laivas, jūra, salos 
tolumoje. Ji žinojo jį vaizduojantis, kaip pradės eižėti ledas ir 
„Veronika“ visu greičiu pasileis horizonto link. Žiema tebuvo 
vien ilgas laukimas. Pakrančių gyventojams ji visad būdavo sun- 
ki. Senais laikais, jei pasitaikydavo gera vasara, žmonės prisisū- 
dydavo užtektinai silkių, kad pratemptų iki pavasario. Jei ne, 
tekdavo manytis kitaip. Kaip ir daugelis pakrantės žvejų, Danas 
negalėjo pragyventi vien iš šio darbo, tad porą vakarų per savai- 
tę Tanumshedės vidurinėje mokykloje pavadavo švedų kalbos 
mokytoją. Erika manė jį esant ganėtinai sumanų mokytoją, bet 
jo širdis buvo čia, ne klasėje. 

Danas buvo įnikęs į darbą laive, ir ji pritapenusi galėjo nekliu- 
domai valandėlę jį stebėti, kol jis pamatė ją stovint ant prieplau- 
kos. Erika nesusilaikė nepalyginusi jo su Patriku. Iš išvaizdos jie 
buvo visiškai skirtingi. Dano plaukai tokie šviesūs, kad vasaros 
mėnesiais kone visai išblukdavo. Tamsūs Patriko plaukai to pa- 
ties atspalvio kaip ir akys. Danas raumeningas, o Patrikas kiek 
išstypęs. Tačiau žvelgiant į asmenybę, jie būtų galėję būti broliai. 
Abiejų toks pat ramus, švelnus būdas, santūrus humoras, atsi- 
skleidžiantis tinkamu laiku. Iš tikrųjų iki tol jai niekad nedingte- 
lėjo, kokie jie panašūs. Tam tikra prasme tai džiugino. Po Dano jai 
niekad nepavyko užmegzti išties sėkmingo ryšio su vyrais. Visus 
tuos metus ji arba ieškojo, arba jai kliūdavo visai kito tipo vyrai. 
„Nesubrendę, - pasakė pastabą Ana. - Tu mėgini auklėti berniu- 
kus, užuot susiradusi suaugusį vyrą, tad ne taip ir keista, kad tavo 
santykiai nesėkmingi.“ Galbūt tai teisybė. Bet metai bėga greitai, 
ir ji turėjo pripažinti, kad ima šiek tiek panikuoti. Tėvų mirtis taip 
pat šiurkščiai paskatino suvokti, ko trūksta jos gyvenime. Paskui 

šeštadienio vakarą jos mintys apie šį dalyką nevaržomai nukrypo 
prie Patriko Hedstriomo. 

— Betgi labas, ar seniai čia stovi? — jos apmąstymus pertraukė 
Dano balsas. 

— Ak, vos valandėlę. Pamaniau, būtų įdomu pasižiūrėti, kaip 
eina darbai. 

— Na, šiaip ar taip, tu kitaip užsidirbi pragyvenimui. Tau moka 
už sėdėjimą ir fantazavimą kiaurą dieną. Juokinga. 

Abu nusišypsojo. Tai buvo sena ir gerai pažįstama jų barnių 
tema. 

— Aš tau atnešiau šio to šilto ir maistingo. 

Erika pamosavo pintine, kurią laikė rankoje. 

— O, už ką tokia malonė? Ko dabar nori? Mano kūno? Sielos? 

— Ačiū, ne. Gali pasilikti sau ir viena, ir kita. Nors sielą tavo 
atveju pavadinčiau tuščia svajone. 

Danas paėmė atkištą pintinę, paskui tvirta ranka padėjo jai per- 
lipti planšyrą. Buvo slidu ir ji vos nepargriuvo ant užpakalio, bet 
Danas išgelbėjo tvirtai sugriebęs per liemenį. Drauge jie nubrau- 
kė sniegą nuo žuvų dėžės dangčio, atsisėdo pasikišę po užpakaliu 
kumštines pirštines ir ėmė kraustyti pintinę. Danas džiugiai nu- 
sišypsojo išsiėmęs termosą su karšta kakava ir į foliją kruopščiai 
suvyniotus sviestainius su kruopėta dešra. 

— Tu tikras lobis, - pagyrė sviestainio pilna burna. 

Valandėlę jie sėdėjo tylėdami, visą dėmesį sutelkę į valgį. Sėdė- 
ti ryto saulėje buvo ramu, ir Erika nebesigraužė, kad dirba ne itin 
drausmingai. Šią savaitę ji gerokai padirbėjo prie tekstų ir manė 
esanti verta mažumėlės laisvalaikio. 

— Ar dar ką nors girdėjai apie Aleksę Vijkner? 

— Ne, policijos tyrimas, regis, kol kas niekur nepasistūmėjo. 

- Taip, remiantis miestely girdėtais gandais, tu ten prieini prie 
slaptos informacijos. 

Danas apmaudžiai nusišypsojo. Erika nesiliovė stebėjusis, kaip 

greitai ir efektyviai sklinda gandai. Niekaip nenumanė, kaip spėjo 
pasklisti gandas apie jos susitikimą su Patriku. 

— Nesuprantu, apie ką kalbi. 

— Kaipgi, kaipgi. Na, ar toli nusigavot? Ar jau atlikai bandomąjį 
važiavimą, ką? 

Erika trenkė ranka jam į krūtinę, bet nesusilaikiusi nusijuokė. 

— Ne, „bandomojo važiavimo“ neatlikau. Iš tikrųjų net neži- 
nau, ar tai mane domina. Arba, tiksliau sakant, mane tai domina, 
bet nežinau, ar noriu, kad tęstųsi. Nebent jį dabar tai domina. O 
taip nebūtinai yra šiuo atveju. 

— Kitaip tariant, esi bailė. 

Erika nepakentė, kad Danas kone visad būdavo teisus. Kartais 
manė jį per daug gerai ją pažįstant. 

— Taip, turiu pripažinti, galbūt šiek tiek dvejoju. 

— Na, tik tu viena gali ryžtis pasinaudoti proga. Ar galvojai, 
kaip jaustumeis, jei iš tikrųjų viskas išsispręstų? 

Ji galvojo. Pastarosiomis dienomis daug kartų. Bet kol kas šis 
klausimas buvo itin hipotetiškas. Šiaip ar taip, jie tik drauge pa- 
pietavo. 

— Na, vis dėlto, manau, tau reikėtų taip pasivažinėti, kad rūktų. 
Geriau įsiklausyti į nutrūkusią stygą ir taip toliau... 

Erika greitai pakeitė pokalbio temą. 

— O dėl Aleksės - man pavyko aptikti keistą daiktą. 

— Štai kaip, ką? 

Dano balse buvo justi smalsa ir lūkuriavimas. 

— Na, prieš porą dienų buvau jos namuose ir radau įdomų po- 
pierių. 

— Kaip - ten buvai? 

Erika nesivargino atsakyti, tik nepaisė jo nuostabos protrūkio. 

— Radau seno straipsnio apie Nilso Lorenco dingimą kopiją. 
Ar numanai, kodėl Aleksė po savo apatiniais baltiniais slėpė dvi- 
dešimt penkerių metų senumo straipsnį? 

— Po apatiniais baltiniais? Kas per velnias, Erika! 

Ji pakėlė ranką jo prieštaravimui sustabdyti ir ramiai kalbėjo 
toliau. 

— Nuojauta man sako, kad tai kažkaip susiję su jos nužudymu. 
Nežinau kaip, bet man tai atrodo labai įtartina. Be to, ten būnant 
į namą kažkas įėjo ir jį gerai apžiūrėjo. Galbūt tas žmogus ieškojo 
straipsnio. 

— Ar pakvaišai? —- Danas tik spoksojo į ją nustebęs. - Kokio vel- 
nio tau ten prireikė! Policijos darbas aiškintis, kas nužudė Alek- 
sę. - Jo balsas pakilo iki falceto. 

— Taip, žinau. Nerėk taip, aš ne kurčia. Puikiai suvokiu, kad iš 
tikrųjų tai ne mano reikalas, bet, visų pirma, jau esu įvelta jos šei- 
mos, antra, kadaise mudvi buvom išties labai artimos draugės, ir, 
trečia, man sunku viską užmiršti, nes aš ją aptikau. 

Erika nepapasakojo Danui apie knygą. Kažkodėl ištarus gar- 
siai tai visad nuskambėdavo daug šiurkščiau ir šaltakraujiškiau. 
Taip pat pamanė, kad galbūt Danas per jautriai reaguoja, - bet jis 
visuomet labai ją saugojo. Turėjo pripažinti, kad, atsižvelgiant į 
aplinkybes, lakstyti po Aleksės namus atrodė ne itin protinga. 

— Erika, pažadėk, kad mesi tai. - Jis uždėjo jai ant pečių rankas 
ir privertė atsigręžti. Jo skaidrus žvilgsnis buvo neįprastai plieni- 
nis. - Nenoriu, kad tau kas nors atsitiktų, o jei toliau ten šniukšti- 
nėsi, bijau, kad prasmegsi kaip ežere. Atsisakyk šito. 

Danas kiečiau suėmė jai už pečių ir įsistebeilijo į akis. Suglu- 
minta smarkios Dano reakcijos, Erika prasižiojo atsakyti, bet, ne- 
spėjusi nieko ištarti, išgirdo Pernilos balsą nuo prieplaukos. 

— Matau, judu maloniai čia leidžiat laiką. 

Jos balse buvo justi iki tol Erikai niekad negirdėtas šaltis. Jos 
akys buvo juodos, kumščiai ritmiškai susigniauždavo ir atsi- 
gniauždavo. Nuo Pernilos balso jie abu sustingo; Dano rankos te- 
begulėjo Erikai ant pečių. Žaibiškai, it nusideginęs, jas patraukė 
ir atsistojo lyg po komandos „ramiai“. 

— Labas, brangioji. Ar šiandien anksti baigei? Erika kaip tik ėjo 
pro šalį su priešpiečiais ir norėjo valandėlę šnektelti. 

Danas vebleno kaip patrakęs, ir Erika nustebusi vedžiojo akis 
tai į jį, tai į Pernilą. Erika vos ją atpažino. Pernila pažvelgė į ją su 
atvira neapykanta. Jos kumščiai buvo taip stipriai sugniaužti, kad 
krumpliai pabalo, ir akimirką Erika svarstė, ar Pernila jos nepuls. 
Ji nesuprato, kas dedasi. Praėjo daug daug metų, jie praskaidrino 
atmosferą aplink Eriką ir Daną. Pernila žinojo, kad vienas kitam 
jie nieko nebejaučia, ar bent Erika manė ją žinant. Dabar ji ne- 
bebuvo tikra. Tuomet kas sukėlė šią reakciją? Erika dirsčiojo tai 
į Daną, tai į Pernilą. Vyko tyli kova, ir Danas, regis, buvo pralai- 
mintis. Nebeturėdama ką daugiau pasakyti, Erika nusprendė ge- 
riau tyliai pasišalinti ir leisti jiems patiems aiškintis. 

Ji greitai susirinko puodelius, termosą ir sukrovė į pintinę. 
Nueidama per prieplauką, girdėjo sujaudintus, tylą stelbiančius 
Dano ir Pernilos balsus. 


Jis buvo neapsakomai vienišas. Be jos pasaulis buvo tuščias ir šaltas, 
ir jis niekaip negalėjo jo atitirpdyti. Skausmą pakeldavo lengviau, kai 
galėjo juo dalytis su ja. Jai pradingus, tarytum nešiojo abiejų skaus- 
mą, ir tai buvo daugiau, nei manė galėsiąs ištverti. Vilkosi per dienas 
minutė po minutės ir sekundė po sekundės. Tikrovė neegzistavo, su- 
prato tik, kad ji suvisam išėjo. 

Kaltę galėjai padalyti ir išdalyti kaltiesiems. Jis neketino kęsti jos 
vienas. Niekad neketino kęsti vienas. 
mirtį - nedermė, su kuria išmoko gyventi. Tik kai ją glostydavo, jo 
rankos buvo geros. Jo oda, liesdamasi prie josios, nubraukdavo visą 
blogį, priversdavo jį valandėlę išnykti. Tuo pat metu jie puoselėjo 
vienas kito slepiamą blogį. Meilė ir mirtis, neapykanta ir gyvenimas. 
Priešybės, pavertusios juos drugiais, sukančiais ratus vis arčiau lieps- 
nos. Ji sudegė pirma. 

Jis sprandu juto ugnies karštį. Dabar ši buvo arti. 


Ji pavargo. Pavargo kuopti kitų mėšlą. Pavargo nuo bedžiaugsmio 
gyvaliojimo. Diena vijo dieną ir niekuo nesiskyrė. Ji pavargo kęsti 
kaltę, slegiančią kiaurą dieną. Pavargo kas rytą pabusti ir kas va- 
karą gultis svarstydama, kaip laikosi Andešas. 

Vera užkaitė ant viryklės kavos. Buvo girdėti tik virtuvės laik- 
rodžio tiksėjimas. Ji atsisėdo prie virtuvės stalo laukti, kol išvirs 
kava. 

Šiandien tvarkė Lorencų šeimos namą. Šis buvo toks didelis, 
kad dirbo visą dieną. Kartais ji pasiilgdavo senų laikų. Pasiilgdavo 
pastovumo - eiti dirbti į tą pačią vietą, pagarbos šiaurės Bohusle- 
no turtingiausios šeimos ekonomės pareigoms. Bet tik kartais. 
Dažniausiai tik džiaugėsi, kad nereikia ten vaikščioti kiekvieną 
dieną. Kad nebereikia lankstytis ir žemintis prieš Neliu Lorenc. 
Šios moters beprotiškai nekentė. Ir vis dėlto Vera toliau jai dirbo, 
metai po metų, kol galiausiai laikas ją pasivijo ir ekonomės išėjo 
iš mados. Daugiau nei trisdešimt metų nuleidusi akis ji murmė- 
davo: „Taip, ačiū, ponia Lorenc, žinoma, ponia Lorenc, tučtuo- 
jau, ponia Lorenc', - tuo pat metu tramdydama norą suimti savo 
stipriomis rankomis trapų Neliu kaklą ir spausti, kol ji liausis kvė- 
puoti. Kartais šis noras būdavo toks didelis, jog turėdavo paslėpti 
rankas po prijuoste, kad Neliu nematytų, kaip jos dreba. 

Kavinukas sušvilpė pranešdamas, kad kava išvirta. Vargais ne- 
galais Vera atsistojo ir ištiesė nugarą, pasiėmė apdaužytą puodelį 
ir įsipylė kavos. Puodelis buvo paskutinis iš vestuvinio servizo, 
padovanoto Arvido tėvų. Tai buvo daniškas porcelianas. Baltame 
fone mėlynos gėlės, per daugelį metų veik neišblukusios. Dabar 
buvo likęs tik šis puodelis. Kol Arvidas buvo gyvas, jie servizą 
išsitraukdavo tik ypatingom progom, bet jam mirus nebeliko 

prasmės - kasdienybė ir šventės nebesiskyrė. Dalis servizo per 
daugelį metų savaime susidėvėjo, kitą dalį prieš dešimt metų, ap- 
imtas baltosios karštligės, sudaužė Andešas. Šis paskutinis puo- 
delis buvo ios brangiausias turtas. 

Kavą gėrė mėgaudamasi. Kai liko vos gurkšnelis, išpylė į lėkš- 
tutę ir išsiurbė pro cukraus gabaliuką tarp dantų. Po visos dienos 
tvarkymo kojos pavargo; užkėlė jas ant kėdės priešais save, kad 
mažumėlę pailsėtų. 

Namas buvo mažas ir paprastas. Čia ji gyveno kone keturias- 
dešimt metų ir ketino likti iki mirties. Tai buvo ne itin praktiška. 
Namas stovėjo ant kalvos skardžio, ir pareinant jai tekdavo keletą 
kartų sustojus atsipūsti. Bėgant metams jis gerokai apiro ir atrodė 
nutriušęs tiek iš išorės, tiek iš vidaus. Vieta buvo gana gera, parda- 
vusi namą ir persikrausčiusi į butą ji galėjo gerai uždirbti, bet to- 
kia mintis jai niekad nedingtelėdavo. Geriau tegul viskas supūva, 
nei ji išsikraustys. Juk, šiaip ar taip, čia ji gyveno su Arvidu tuos 
keletą laimingų santuokos metų. Toje miegamojo lovoje ji pirmą- 
syk miegojo ne tėvų namuose. Vestuvių naktį. Toje pačioje lovoje 
pastojo Andešu. O kai dėl to labai išstorėjusi galėdavo gulėti tik 
ant šono, Arvidas prisiglausdavo jai prie nugaros ir glostydavo 
pilvą, šnabždėdamas į ausį, kaip atrodysiąs jų bendras gyvenimas. 
Apie visus vaikus, augsiančius jų namuose. Laimingą juoką, atei- 
ty skambėsiantį tarp sienų. O kai abu pasensią ir vaikai išskrisią 
iš lizdo, sėdėsią supamosiose kėdėse priešais židinį ir kalbėsiąsi 
apie nuostabiai kartu nugyventą gyvenimą. Tuomet jie ėjo tik 
trečią dešimtį ir neįsivaizdavo, kas gali laukti už horizonto. 

Kaip tik prie šio stalo ji sėdėjo, kai atėjo žinia. Į duris pasibel- 
dė policininkas Pohlis, ir vos jį išvydusi suprato, kas jos laukia. 
Pridėjusi pirštą prie lūpų, kad jį nutildytų, gestu parodė jam eiti 
į virtuvę. Ji nukrypavo įkandin, nėščia devintą mėnesį, ir iš lėto 
užplikė prikaistuvį kavos. Kol jie laukė pritraukiant kavą, ji sėdė- 
jo ir stebėjo vyrą kitapus stalo. O jis negalėjo į ją pažvelgti, tik 

vedžiojo akimis sienas, nenatūraliai timpčiodamas apykaklę. Tik 
kai prieš abu stovėjo garuojančios kavos puodeliai, ji mostelėjo 
policininkui tęsti. Pati dar nebuvo pratarusi nė žodžio. Ji klausėsi 
vis stiprėjančio ūžesio galvoje. Matė, kaip juda policininko burna, 
bet pro kakofoniją galvoje neprasiveržė joks žodis. Jai nereikėjo 
girdėti. Žinojo, kad dabar Arvidas guli jūros dugne linguodamas į 
taktą su jūros dumbliais. Jokie žodžiai šito nepakeis. Jokie žodžiai 
neišvaikys danguje susikaupusių debesų, ir nuo šiol bus matyti 
tik jų pilkuma. 

Dabar, sėdėdama prie stalo po daugybės metų, Vera atsiduso. 
Kiti, praradę artimus ir mylimus žmones, sakydavo, kad einant 
metams jų vaizdas išblėsta. Jai buvo atvirkščiai. Arvido vaizdas 
ryškėjo ir ryškėjo, ir kartais matydavo jį prieš save taip aiškiai, 
kad pajusdavo skausmą, lyg širdį suspaudus geležies žiedui. Tai, 
kad Andešas nepaprastai panašus į Arvidą, buvo ir prakeiksmas, 
ir palaima. Ji žinojo, kad, jei Arvidas gyventų, nieko blogo nebūtų 
atsitikę. Jis buvo jos jėga, su juo ji būtų laikiusis taip stipriai, kaip 
privalėjo. 

Vera pašoko nuo kėdės suskambus telefonui. Buvo giliai nu- 
grimzdusi į senus prisiminimus ir nepatenkinta, kad juos pertrau- 
kė šaižus telefono skambutis. Įsirėmusi rankomis, nukėlė nuo kė- 
dės nutirpusias kojas ir šlubčiodama nuskubėjo pakelti prieme- 
nėje stovinčio telefono ragelio. 

— Motin, čia aš. 

Andešas neaiškiai tarė žodžius, ir iš daugelio metų patirties ji 
tiksliai žinojo, kokia jo girtumo stadija. Pusiaukelėje visiško są- 
monės netekimo link. Ji atsiduso. 

— Labas, Andešai. Kaip laikaisi? 

Jis ignoravo klausimą. Jie taip kalbėjosi nesuskaičiuojamą dau- 
gybę kartų. 

Vera matė save priemenės veidrodyje, stovinčią su telefono 
rageliu prie ausies. Veidrodis buvo senas ir apsilaupęs, su tamsio- 

mis dėmėmis ant stiklo, ir ji pamanė, kad pati labai į jį panaši. 
Jos plaukai nutriušę ir žili, vienur kitur dar įžvelgiama ankstes- 
nė tamsi spalva. Ji visad juos nešiojo tiesius, sušukuotus atgal ir 
apsikirpdavo žirklėmis priešais vonios kambario veidrodį. Jokios 
prasmės mėtyti pinigus kirpėjui. Veidas susiraukšlėjo nuo dau- 
gybės metų rūpesčių. Drabužiai derėjo prie jos išvaizdos. Bemaž 
bespalviai, bet praktiški, dažniausiai pilki ar žali. Sunkus daugelio 
metų darbas ir nesirūpinimas valgiu apsaugojo ją nuo apkūnumo, 
atsirandančio daugeliui kitų jos amžiaus moterų. Ji atrodė raume- 
ninga ir stipri. Kaip darbinis arklys. 

UŪmiai atkreipė dėmesį į Andešo kitame laido gale ištartus žo- 
džius ir ištikta šoko nukreipė žvilgsnį nuo veidrodžio. 

— Motin, lauke stovi policijos automobiliai. Velniškas konvo- 
jus. Tikriausiai jie atvyko manęs. Tikriausiai. Ką, po velnių, man 
daryti? 

Vera girdėjo, kaip kyla jo balsas ir su kiekvienu skiemeniu di- 
dėja panika. Jos kūnu perbėgo ledinis šaltis. Veidrodyje matė, kad 
pirštai taip suspaudė telefono ragelį, jog pabalo krumpliai. 

— Nieko nedaryk, Andešai. Tik palauk ten. Aš ateisiu. 

— Gerai, bet paskubėk, velniai rautų. Paprastai taip mentai ne- 
atvyksta, motin, paprastai atvyksta vienas automobilis. O dabar 
lauke stovi trys automobiliai įjungtais visais mėlynais žiburėliais 
ir sirenom. Velnias... 

— Andešai, dabar paklausyk manęs. Giliai įkvėpk ir nusiramink. 
Dabar aš padedu ragelį ir kuo greičiausiai pas tave atlekiu. 

Ji suprato, kad pavyko mažumėlę jį nuraminti. Padėjusi ragelį, 
užsimetė paltą ir išbėgo pro duris net nepasirūpinusi užrakinti. 

Perbėgo automobilių stovėjimo aikštelę už senos taksi stotelės 
ir pasirinko trumpiausią kelią už „Evos produktų“ krovinių įva- 
žos. Nubėgusi vos galiuką, turėjo sumažinti tempą ir iki Andešo 
daugiabučio nusigavo bemaž po dešimties minučių. 

Atlėkė kaip tik laiku — pamatė, kaip du stiprūs policininkai 
išsiveda jį su antrankiais. Iš krūtinės veržėsi riksmas, bet Vera jį 
užgniaužė, išvydusi visus kaimynus, pakibusius ant palangių kaip 
smalsius grifus. Nieku gyvu neketino jiems duoti progos toliau 
gėrėtis spektakliu. Savigarba buvo vienintelis jai likęs dalykas. 
Vera nekentė paskalų, kuriomis, kaip žinojo, ji ir Andešas buvo 
apkibę lyg kramtomąja guma. Trobose visą laiką buvo šnabžda- 
masi, o dabar paskalos ims sklisti dar greičiau. Ji žinojo, ką žmonės 
kalba: „Vargšė Vera, pirma nuskęsta vyras, paskui sūnus visiškai 
prasigeria. O ji tokia nuostabi moteris.“ Taip, ji gerai žinojo, kas 
kalbama. Bet žinojo ir tai, jog padarys viską, ką gali, kad suma- 
žintų žalą. Dabar negali palūžti. Antraip viskas sugriūtų lyg kortų 
namelis. Vera atsigręžė į arčiausiai stovintį policininką - smulkią 
blondinę, kuri jai pasirodė per klaidą apsivilkusi griežtą polici- 
ninkės uniformą. Ji niekaip negalėjo priprasti prie ką tik iškeptos 
tvarkos, kad moterys, matyt, gali dirbti bet ką. 

— Aš esu Andešo Nilsono mama. Kas čia dedasi? Kur jūs jį 
vežat? 

— Deja, negaliu suteikti jokios informacijos. Kreipkitės į Ta- 
numshedės policijos nuovadą. Mes jį vežam ten. 

Su kiekvienu žodžiu ją smelkė vis didesnis liūdesys. Suprato, 
kad šįsyk kalbama ne apie girtuoklių peštynes. Policijos auto- 
mobiliai pajudėjo vienas po kito. Paskutiniame išvydo Andešą 
sėdint tarp dviejų policininkų. Vežamas jis atsigręžė ir žiūrėjo į ją, 
kol automobilis dingo iš akiračio. 


Patrikas matė automobilį su Andešu Nilsonu nuvažiuojant Ta- 
numshedės kryptimi. Su didžiuliu policijos konvojum, pamanė 
jis, mažumėlę persistengta, bet Melbergas norėjo spektaklio, tad 
jis ir įvyko. Dalyvauti suėmime buvo pasitelktos Udevalos pajė- 
gos. Patriko nuomone, rezultatas buvo tik toks, kad iš šešių daly- 
vių bent keturiems tai tebuvo laiko švaistymas. 

Į nuvažiuojančius policijos automobilius ilgai žiūrėjo aikštelė- 
je stovinti moteris. 

— Nusikaltėlio mama, - paaiškino policijos inspektorė Lena 
Valtin iš Udevalos policijos, pasilikusi su Patriku atlikti kratos 
Andešo Nilsono bute. 

— Tu gerai žinai, Lena, jis nėra „nusikaltėlis“, kol kaltė neįrodyta 
ir nepaskelbtas nuosprendis. Iki tol jis nekaltas kaip ir mes ar kiti. 

— Niekas tuo nepatikėtų. Galiu lažintis iš metų algos, kad jis 
kaltas. 

— Jei esi tokia užtikrinta, gal lažintumeis iš ne tokios mažos 
sumos. 

— Cha cha, baisiai juokinga. Juokauti su policininku apie algą 
panašu į velniškai beširdišką šaipymąsi iš negalios. 

Patrikas galėjo tik sutikti. 

— Taip, tikriausiai nedaug galim tikėtis. Ar lipsim viršun? 

Jis matė Andešo motiną tebestovint ir žiūrint ten, kur seniai iš 
regėjimo lauko dingo automobiliai. Jis išties jos gailėjo ir akimir- 
ką svarstė, ar priėjus neištarti keleto paguodos žodžių. Bet Lena 
timptelėjo už rankovės ir galva mostelėjo į laukujes duris. Jis atsi- 
duso, patraukė pečiais ir nusekė jai iš paskos atlikti kratos. 

Jie trūktelėjo Andešo Nilsono buto duris. Jos buvo nerakintos, 
ir jie galėjo žengti tiesiai į prieškambarį. Patrikas apsidairęs per 
trumpą valandėlę atsiduso antrą sykį. Butas atrodė apgailėtinai, 
ir jis klausė savęs, kaip jie tokioje netvarkoje ras ką nors vertinga. 
Jie peržengė tuščius butelius prieškambary ir pamėgino apžvelgti 
bendrąjį kambarį ir virtuvę. 

— Velniai rautų, - Lena pasibjaurėjusi papurtė galvą. 

Išsiėmę iš kišenių, jie užsimovė plonas plastikines pirštines. 
Tyliu susitarimu Patrikas pradėjo nuo bendrojo kambario, o 
Lena ėmėsi virtuvės. 

Andešo Nilsono bendrasis kambarys žadino šizofreniškus jaus- 
mus. Purvinas, prišnerkštas ir bemaž be jokių baldų, jis atrodė 

kaip tipiška narkomanų lindynė. O tokių per savo darbo policijo- 
je metus Patrikas buvo matęs daugybę. Bet iki tol niekad nebuvo 
lankęsis narkomanų bute paveikslais nukabinėtomis sienomis. 
Paveikslai kabojo taip arti vienas kito, kad nuo grindų iki pat lubų 
visiškai dengė sienas. Nuo spalvų sprogimo Patrikui suskaudo 
akis, ir jis turėjo užgniaužti norą prisidengti jas ranka. Paveikslai 
buvo abstraktūs, nutapyti vien šiltomis spalvomis ir apstulbino 
Patriką lyg smūgis į pilvą. Tai pajuto tiesiog fiziškai, vos išstovėjo 
tiesiai ir turėjo prisiversti nukreipti žvilgsnį nuo paveikslų, tary- 
tum šokančių ant jo nuo sienų. 

Atsargiai ėmė apžiūrinėti Andešo daiktus. Nedaug buvo į ką 
žiūrėti. Akimirką Patrikas pajuto didelį dėkingumą, kad pats gy- 
vena palyginti privilegijuotai. Staiga jo paties bėdos pasirodė labai 
menkos. Jį žavėjo, jog žmogaus noras išgyventi toks stiprus, kad ir 
nesant jokios matomos gyvenimo kokybės jis vis tiek renkasi eiti 
toliau, diena po dienos, metai po metų. Ar gyvenant kaip Andešas 
dar būna kuo pasidžiaugti? Ar jis kada nors patyrė jausmų, dėl ku- 
rių verta gyventi: džiaugsmą, lūkestį, laimę, įsiaistrinimą, ar viskas 
tebuvo stabtelėjimas kelyje iki kitos taurelės? 

Patrikas perkratė visus bendrojo kambario daiktus. Pačiupinė- 
jo čiužinį, tikrindamas, ar jame ko nors nepaslėpta, ištraukė vie- 
nintelės spintelės stalčius ir pasižiūrėjo po ja, atsargiai vieną po 
kito nukabino paveikslus ir žvilgtelėjo už jų. Nieko. Ničniekas jo 
nesudomino. Nuėjo į virtuvę pažiūrėti, ar Lenai geriau sekasi. 

— Koks kiaulių migis. Kaip, velniai rautų, galima šitaip gyventi? 
šelio išverstas šiukšles. 

— Ar aptikai ką nors įdomaus? - paklausė Patrikas. 

— Taip ir ne. Tarp šiukšlių aptikau kelias sąskaitas. Į telefono 
pokalbių sąrašą gal ir būtų įdomu atidžiau pažiūrėti. Visa kita vien 
atliekos. - Spragtelėdama ji nusimovė plastikines pirštines. - Ką 
sakai? Ar šį kartą pakaks? 

Patrikas dirstelėjo į laikrodį. Jie čia buvo jau dvi valandas, ir 
lauke sutemo. 

— Taip, atrodo, šiandien itin toli nenusigausim. Kaip parsirasi 
namo? Gal pavėžėti? 

— Atvažiavau savo automobiliu, dėl manęs nesirūpink. Bet vis 
tiek ačiū. 

Jie išėjo iš buto su palengvėjimu, nepalikę jo nerakinto, kaip 
rado atvykę. 

Kai nuėjo į automobilių stovėjimo aikštelę, jau degė gatvės ži- 
bintai. Per tą laiką, kol buvo viduje, pradėjo snyguriuoti, ir abiem 
teko nuo priekinių stiklų nubraukti nemažai sniego. Artėdamas 
prie OKO8 degalinės Patrikas juto, kaip į paviršių kyla abejonė, 
graužusi jį visą dieną. Likęs automobilyje su savo mintimis turėjo 
pripažinti, kad suimant Andešą Nilsoną kažkas atlikta ne taip. Jis 
nebuvo tikras, kad Melbergas kalbėdamasis su liudytoju uždavė 
tinkamus klausimus, paskatinusius vežti Andešą į kvotą. Gal jam 
pačiam reikėtų labiau tuo pasidomėti. Kryžkelėje prie degalinės 
apsisprendė. Staigiai pasuko vairą į kitą pusę ir, užuot važiavęs į 
Tanumshedę, ėmė leistis į Fjelbakos centrą. Tikėjosi rasiąs Dag- 
marą Petren namie. 


Erika galvojo apie Patriko rankas. Paprastai ji pirmiausia pažiūrė- 
davo į vyro plaštakas ir riešus. Manė, kad rankos gali būti neįtikė- 
tinai seksualios. Jos turėtų būti nemažos, bet ir ne tokios didelės 
kaip unitazo dangčiai. Tik didokos ir gyslotos, be plaukelių, stip- 
rios ir lanksčios. Patriko rankos buvo kaip tik tokios. 

Vargais negalais pabudo iš savo svajonių. Švelniai tariant, be- 
prasmiška galvoti apie tai, ką iki šiol jautei tik kaip virpulį pilve. 
Ir juk net neaišku, kiek laiko pasiliks šioje vietovėje. Kai parduos 
namą, jos niekas čia nebelaikys, tuomet lauks tik butas Stokhol- 
me ir gyvenimas su tenykščiais draugais. Fjelbakoje praleistos 
savaitės tikriausiai tebus tarpinis jos gyvenimo epizodas, ir šiuo 

požiūriu būtų stačiai kvaila tuščiai svaičioti apie seną vaikystės 
draugą. 

Erika pažvelgė į prieblandą, jau ėmusią gaubti horizontą, nors 
buvo vos trečia valanda, ir giliai atsiduso. Buvo įsisiautusi į didelį 
dukslų megztinį, kurį tėvas šaltomis dienomis vilkėdavo jūroje, ir 
šildėsi sušalusias rankas, įtraukusi į ilgas rankoves. Šią akimirką jai 
truputį savęs pagailo. Kol kas nesijautė turinti daug kuo džiaugtis. 
Aleksės mirtis, vaidai dėl namo, Lukas, lėtai rašoma knyga - visa 
tai lyg sunki našta slėgė krūtinę. Be to, jautė, kad po tėvų mirties 
dar reikia daug ką iš tikrųjų nuveikti ir atsigauti. Pastaruoju metu 
nepajėgė švarintis, ir name visur riogsojo puspilniai šiukšlių mai- 
šai ir kartoninės dėžės. Ir joje pačioje buvo puspilnių ertmių, pa- 
laidų gijų ir neišpainiotų jausmų raizginių. 

Dar Erika visą popietę mąstė apie Dano ir Pernilos sceną, kurios 
liudininke tapo. Nepajėgė to suprasti. Nuo to laiko, kai tarp jų su 
Pernila kildavo kokių nors nesutarimų, praėjo tiek daug metų, jos 
seniai buvo viską išsiaiškinusios. Bent taip manė Erika. Tad kodėl 
Pernila šitaip sureagavo? Erika svarstė, ar nereikėtų paskambin- 
ti Danui, bet išties nesiryžo bijodama, kad atsilieps Pernila. Dar 
vieno konflikto dabar būtų neištvėrusi, todėl nusprendė daugiau 
apie šį reikalą nebegalvoti, palikti jį ramybėje tikintis, kad Pernila 
iš lovos išlipo ne ta koja ir, kai kitą kartą jos susitiks, viskas bus už- 
miršta. Vis dėlto ta scena ir toliau ją graužė. Tai nebuvo atsitiktinis 
Pernilos nuotaikos proveržis, tik kažkas kur kas rimčiau. Bet, nors 
užmušk, ji negalėjo suvokti, kas. 

Slegiama vilkinamo darbo prie knygos, nusprendė apramin- 
ti sąžinę valandėlę rašydama. Darbo kambaryje atsisėdusi prie 
kompiuterio suprato dirbti galėsianti tik išlindusi iš megztinio ši- 
lumos. Pradžioj rašė vangiai, bet po valandėlės ir šiek tiek sušilo, 
ir paspartino tempą. Ji pavydėjo rašytojams, galintiems laikytis 
griežtos darbo drausmės. Pati kiekvieną kartą atsisėdus turėda- 

vo prisiversti rašyti. Ne iš tingumo, bet iš giliai įleidusios šaknis 
baimės, kad po paskutinio rašymo gali būti praradusi šį gebėji- 
mą. Kad sėdės pirštus uždėjusi ant klavišų, įbedusi akis į ekraną, 
ir nieko nevyks. Bus tik bežodė tuštuma, ir ji turės suprasti, kad 
daugiau niekad neparašys nė vieno sakinio. Kiekvieną kartą, kai 
to neatsitikdavo, palengvėdavo širdžiai. Dabar pirštai lakstė per 
klaviatūrą, ir vos per valandą ji parašė daugiau nei du puslapius. 
Dar po trijų puslapių nusprendė, kad nusipelnė atpildo, ir leido 
sau valandėlę skirti knygai apie Aleksę. 


Kamera buvo gerai pažįstama. Ne pirmąsyk joje sėdėjo. Girtos 
naktys ir apvemtos grindys išties prastais tarpsniais buvo kasdie- 
nis reiškinys. Nors šįkart buvo kitaip. Šįkart buvo rimta. 

Jis atsigulė ant šono, susirietė ant kieto gulto gemalo poza ir 
pasikišo rankas po galva, kad nejustų, kaip prie veido limpa plas- 
tikas. Nuo kameros šalčio ir iš kūno besiskiriančio alkoholio jį 
nuolat supurtydavo drebulys. 

Vienintelis dalykas, kurį sužinojo, buvo tai, kad yra įtariamas 
Aleksės nužudymu. Paskui jie įstūmė jį į kamerą ir liepė laukti. Ką 
dar, jų manymu, jis galėjo daryti šioje šaltoje kameroje? Mokytis 
piešti gyvus modelius? Andešas kreivai nusišypsojo. 

Mintys vangiai klaidžiojo, nes nebuvo nieko, prie ko galėtų 
sustoti akys. Betono sienos, gerokai aptrintos, nudažytos žals- 
vai, vietomis, kur nusilupę dažai, pilkos dėmės. Mintyse jis dažė 
sienas ryškiomis spalvomis. Raudonas potėpis vienur, geltonas — 
kitur. Drąsūs platūs mostai netrukus prarijo apsitrynusius žalius 
dažus. Jo vaizduotėje kambarys netrukus virto žaižaruojančia 
spalvų kakofonija ir tik tada pajėgė pradėti telkti mintis. 

Aleksė mirusi. Tai buvo ne mintis, nuo kurios panorėjęs galė- 
tų pabėgti, tik nepaneigiamas faktas. Ji mirusi, ir su ja pražuvo jo 
ateitis. 

Greitai jie ateis jo išvesti. Ištempti iš kameros. Šiurkščiai jį 
stumdys, draskys, šaipysis, kol jiems atsivers nuoga šalta teisy- 
bė. Jis negalėjo jų sustabdyti. Net nežinojo, ar nori sustabdyti. 
Tiek daug nebežinojo. Nors ir anksčiau žinojo ne itin daug. Ma- 
žai kam pavykdavo prasibrauti pro gailestingas alkoholio miglas. 
Tik Aleksei. Tik žinojimui, kad ji kažkur kvėpuoja tuo pačiu oru, 
mintija tas pačias mintis, jaučia tą patį skausmą. Tik šitai visad tu- 
rėdavo reikiamos jėgos prasiskverbti kiaurai, pralįsti iš apačios ar 
apeiti išdavikiškas miglas, iš paskutiniųjų besistengiančias visus 
atsiminimus apgaubti gailestinga tamsa. 

Išsitiesus ant gulto kojos pradėjo tirpti, bet jis nekreipė dė- 
mesio į kūno ženklus, atkakliai nesijudino iš vietos. Jei pajudėtų, 
galbūt nesuvaldytų sienos spalvų ir vėl turėtų spoksoti į plyną 
bjaurastį. 

Šviesesnėm valandėlėm jis kartais čia įžvelgdavo tam tikrą hu- 
morą ar bent ironiją. Kad jam buvo lemta gimti su nepasotinamu 
grožio poreikiu ir tuo pat metu būti pasmerktam gyventi purve 
ir skurde. Galbūt jo likimas buvo užrašytas žvaigždėse jam gims- 
tant, galbūt dar sykį perrašytas tą nelemtą dieną. 

Jeigu nebūtų žodelio „jei“. Daug sykių jo mintys sukosi apie 
šį „jei, jis tiesiog užsižaisdavo vaizduodamasis, koks būtų buvęs 
gyvenimas, „jei. Galbūt geras ir garbingas gyvenimas - šeima, 
namai ir menas, iš kurio trykštų džiaugsmas, o ne neviltis. Vaikai, 
žaidžiantys sode priešais dirbtuvę, iš virtuvės sklindant gardiems 
kvapams. Karlo Larsono idilė, pakelta kvadratu, su rožiniu mir- 
gesiu fantazijos pakraščiais. Ir šio gyvojo paveikslo vidury visad 
buvo Aleksė. Visad centre, o jis sukosi ir sukosi aplink ją kaip pla- 
neta. 

Fantazijos visad sušildydavo jį iš vidaus, bet ūmiai šiltą pa- 
veikslą pakeitė šaltas, mėlynų tonų, ledinis. Jis gerai pažinojo šį 
paveikslą. Daug naktų tyliai ir ramiai jį studijavo, tad dabar žinojo 
kiekvieną smulkiausią detalę. Kraujo labiausiai bijojo. Raudono, 

ryškiai kontrastuojančio su mėlyna spalva. Kaip visad, mirtis irgi 
ten buvo. Ji tūnojo pakrašty, trindama rankas iš džiaugsmo. Lauk- 
dama, kol jis padarys ėjimą, ką nors padarys, kad ir kas tai būtų. 
Vienintelis dalykas, kurį jis galėjo padaryti, - apsimesti, kad ne- 
mato mirties. Ignoruoti ją, kol ji išnyks. Galbūt tuomet paveiks- 
las vėl atgautų rožinį mirgesį. Galbūt Aleksė vėl nusišypsotų šyp- 
sena, draskančia ir plėšiančia jam vidurius. Bet mirtis buvo per 
daug gerai pažįstama draugė, kad jos nepaisytum. Jau daug metų 
jie pažinojo vienas kitą ir laikui bėgant pažintis netapo malones- 
nė. Net ir šviesesnėm jo ir Aleksės valandėlėm tarp jų sprausda- 
vosi - primygtinai, įkyriai. 

Kameros tyla ramino. Tolumoj girdėjo judančių žmonių gar- 
sus, bet jie atrodė taip toli, kaip iš kito pasaulio. Tik išgirdęs vieną 
iš tų garsų artėjant pabudo iš savo svajonių. Prie kameros durų 
koridorium artėjo ryžtingi žingsniai. Sužvangėjo spyna, prasivė- 
rė durys ir angoje pasirodė riebus mažas komisaras. Andešas be- 
jėgiškai nukorė kojas per gulto kraštą ir atsistojo. Kvotos metas. 
Būtų gerai tai baigti. 


Mėlynės ganėtinai išbluko, jau buvo galima mėginti pridengti jas 
storu pudros sluoksniu. Ana žvelgė į savo atvaizdą veidrodyje. At- 
rodė pavargusi ir išsekusi. Buvo be makiažo, todėl aiškiai matė mė- 
lynus pėdsakus po oda. Viena akis dar mažumėlę pasruvusi krauju. 
Geltonus plaukus, blankius ir be gyvybės, reikėjo pakirpti. Ji nepri- 
siruošė užsirašyti pas kirpėją; tiesiog jai niekad neužtekdavo ener- 
gijos. Visas jėgas atimdavo rūpinimasis kasdienėmis vaikų reikmė- 
mis ir pastangos pačiai laikytis ant kojų. Kaip šitaip atsitiko? 

Ji suėmė plaukus į arklio uodegą ir vargais negalais apsiren- 
gė, vengdama judesių, nes labai skaudėjo šonkaulius. Anksčiau 
jis stengdavosi mušti tik per tas kūno vietas, kurias gali paslėpti 
drabužiai, bet pastarąjį pusmetį liovėsi būti toks atsargus ir kelis 
kartus sušėrė per veidą. 

Bet ne mušimas buvo blogiausia. Ji nuolat gyveno baimindama- 
si būsimų smūgių, laukdama kito karto, kito kumščio. Blogiausia, 
kad jis šitai gerai suprato ir žaisdavo jos baime. Pakeldavo ranką 
smogti, o paskui smūgis virsdavo glamone ir šypsena. Kartais jai 
trenkdavo tarytum be jokios priežasties. Lyg perkūnas iš giedro 
dangaus. Ir šiaip jam ne itin reikėdavo priežasties, net aptariant, 
ką nupirkti pietums arba kokią televizijos programą žiūrėti, staiga 
pakildavo kumštis ir kirsdavo jai į pilvą, galvą, nugarą ar kurią kitą 
nusitaikytą vietą. Paskui jis galėdavo lyg niekur nieko kalbėti to- 
liau, o ji gulėdavo ant grindų gaudydama kvapą. Jis mėgaudavosi 
jėga. 

Luko drabužiai buvo išmėtyti visame miegamajame; ji vargais 
negalais juos vieną po kito surinko, sukabino ant pakabų, kitus 
įmetė į nešvarių skalbinių krepšį. Kai miegamajame vėl buvo 
ideali tvarka, nuėjo pasižiūrėti vaikų. Adrianas ramiai miegojo 
aukštielninkas, nepaleisdamas iš burnos čiulptuko. Ema ramiai 
žaidė savo lovoje, ir Ana valandėlę pastovėjo tarpduryje ją stebė- 
dama. Ji buvo labai panaši į Luką. Tokio pat ryžtingo kampuoto 
veido ir ledo mėlynumo akių. Tokia pat užsispyrusi. 

Ema buvo viena iš priežasčių, dėl kurių ji negalėjo liautis mylė- 
jusi Luko. Nemylėdama jo, jaustųsi atmetanti dalį Emos. Jis - dalis 
jų dukters, todėl ir Anos. Be to, geras tėvas. Adrianas dar per ma- 
žas suprasti, bet Ema dievino Luką, ir Ana paprasčiausiai negalėjo 
atimti iš jos tėvo. Kaip galėtų atimti iš vaikų pusę jų saugumo, su- 
plėšyti viską, kas jiems taip gerai pažįstama ir svarbu? Jai tik reikia 
pasistengti, kad jos stiprybės užtektų jiems abiem, tada jie šitai 
įveiktų. Juk pradžioj taip nebuvo. Reikalai galėtų pasitaisyti. Kad 
tik ji išliktų stipri. Juk jis tvirtino iš tikrųjų nenorįs jos skriausti, 
mušąs tik jos pačios labui, nes ji nepadaranti to, ko reikia. Jei ji dar 
truputį pasistengtų, taptų geresne žmona. Ji jo nesuprantanti, sakė 
jis. Jei tik ji pajustų, kas teikia jam laimę, jei tik padarytų tai, ko 
reikia, kad jis niekados ja taip smarkiai nenusiviltų. 

Erika nieko nesupranta. Erika, su savo nepriklausomybe ir vie- 
natve. Su savo drąsa ir didžiuliu dusinančiu rūpestingumu. Ana 
girdėdavo Erikos balse panieką, ir tai ją varė iš proto. Kąji išmano 
apie atsakomybę už santuoką ir šeimą? Ant pečių užkrautą tokią 
didelę atsakomybę, kad ji vos išsilaiko nesulinkusi? Vienintelis 
Erikos rūpestis - ji pati. Ji visad buvo visažinė. Jos perdėtas moti- 
niškas rūpinimasis Aną kartais tiesiog dusino. Ją nuolatos sekiojo 
neramios, stebinčios Erikos akys, nors ji tenorėjo būti palikta ra- 
mybėje. Na ir kas, kad mama neįstengė jomis rūpintis? Juk, šiaip 
ar taip, jos turėjo tėtę. Vienas iš dviejų ne taip jau blogai. Nuo 
Erikos ji skyrėsi tuo, kad visad susitaikydavo su faktu, o Erika mė- 
gindavo rasti priežastį. Be to, Erika dažniausiai net neklausdavo ir 
ieškodavo priežasties pati, todėl visad persistengdavo. Savo ruož- 
tu Ana nusprendė išvis nesistengti. Per daug negalvoti, plaukti 
pasroviui ir kiekvieną dieną priimti tokią, kokia išaušo. Štai kodėl 
jautė tokį kartėlį Erikai. Ši nerimaudavo dėl savo sesutės, rūpin- 
davosi ja ir ją lepindavo, dėl to Anai būdavo daug sunkiau užsi- 
merkti prieš tiesą ir aplinkinį pasaulį. Išsikrausčiusi iš tėvų namų, 
pajuto didelę laisvę. O kai netrukus sutiko Luką, tarėsi pagaliau 
suradusi tą vienintelį žmogų, galintį ją mylėti tokią, kokia yra, ir 
visų pirma gerbti jos laisvės poreikį. 

Nukraustydama stalą po Luko pusryčių, ji karčiai nusišypsojo. 
Laisvė? Ji net nebežinojo, kaip šis žodis rašomas. Jos gyvenimas 
ribojosi šituo butu. Vien vaikai vertė ją toliau kvėpuoti, vaikai ir 
viltis, kad suradus tinkamą formulę, tinkamą užkeikimą viskas 
vėl galėtų būti kaip anksčiau. 

Lėtais judesiais ji uždengė sviestinę, įdėjo į plastikinį maiše- 
lį sūrį, sustatė į plovyklę nešvarius indus ir nušluostė stalą. Kai 
viskas spindėjo švara, Ana atsisėdo ant virtuvės kėdės ir apsidai- 
rė. Iš vaikų kambario buvo girdėti vaikiškas Emos čiauškėjimas, 
ir keletą minučių Ana leido sau pasidžiaugti truputėliu ramy- 

bės. Virtuvė buvo šviesi ir erdvi, skoningai dekoruota medžiu ir 
plienu. Jai apstatyti jie negailėjo pinigų, čia vyravo Philip Starck 
ir Poggenpohl prekių ženklai. Ana pati būtų norėjusi patogesnės 
virtuvės, bet, jiems persikrausčius į gražų penkių kambarių butą 
Estermalme, nutarė verčiau savo nuomonės garsiai nereikšti. 

Erikos susirūpinimo dėl Fjelbakos namo ji net nepajėgė apgal- 
voti. Ana nepajėgė būti sentimentali, ir pinigai, kuriuos gautų par- 
davę namą, jai su Luku galbūt reikštų naujo gyvenimo pradžią. Ji 
žinojo, kad jis nepatenkintas darbu čia, Švedijoje, ir norėtų grįžti 
į Londoną, kur, jo manymu, tinkamas tempas ir galimybės siekti 
karjeros. Stokholmą karjeros atžvilgiu jis laikė gūdžia provinci- 
ja. Nors dabartinėje darbovietėje uždirbo gerai, netgi labai gerai, 
netikėtai gauti pinigai už Fjelbakos namą kartu su turimomis san- 
taupomis leistų nusipirkti Londone jų socialinę padėtį atitinkan- 
tį būstą. Tai buvo svarbu Lukui, tad pasidarė svarbu ir jai. Erika 
ir taip gerai verčiasi. Jai reikia galvoti tik apie save; ji turi darbą, 
butą Stokholme, namas Fjelbakoje jai tebūtų vasarvietė. Pinigai 
jai taip pat praverstų - ką jau kalbėti, rašytojai ne ką teuždirba, ir 
Ana žinojo, kad kartais Erika išties patiria didelių sunkumų. Ateis 
laikas, ir ji supras, kad šitaip buvo geriausia. Joms abiem. 

Iš vaikų kambario pasigirdo šaižus Adriano riksmas, ir jos 
trumpas poilsis baigėsi. Tiek to, jokios prasmės sėdėti ir krimstis. 
Mėlynės išnyks kaip visad, o rytoj išauš nauja diena. 


Patrikui buvo nesuprantamai lengva ant širdies, ir Dagmaros Pet- 
ren namo laiptais jis lipo iškart per dvi pakopas. Bet kone pasie- 
kęs viršų turėjo valandėlę atsipūsti, palinkęs ir rankomis įsirėmęs 
į kelius. Žinoma, nebebuvo dvidešimtmetis. Kaip neabejotinai 
ir duris atidariusi moteris. Nieko tokio mažo ir raukšlėto nebu- 
vo matęs nuo tada, kai paskutinį kartą praplėšė džiovintų slyvų 
maišelį. Susikūprinusi ir susirietusi, ji siekė jam ne ką aukščiau 
liemens, ir Patrikas baiminosi, kad nuo mažiausio vėjelio neper- 

lūžtų. Bet į jį pažvelgusios akys buvo šviesios ir žvalios kaip jau- 
nos mergaitės. 

— Nestovėk ten pūkšdamas, berneli. Užeik ir gausi puodelį 
kavos. 

Jos balsas buvo nuostabiai stiprus, ir Patrikas, staiga pasijutęs 
lyg mokinys, klusniai nusekė jai iš paskos. Atsispyręs norui irgi 
susilenkti, stengėsi slinkti sraigės žingsniu, kad nesumindytų po- 
nios Petren. Prie durų ūmiai sustojo. Niekad gyvenime nebuvo 
matęs tiek daug Kalėdų Senelių. Jie stovėjo visur, kur tik buvo 
bent kiek laisvos vietos. Dideli, maži, jauni, mirkčiojantys ir žili. 
Patrikas juto, kaip nuo plūstančios vaizdinės informacijos įsiau- 
drina smegenys. 

— Kaip manai, ar jie ne puikūs? 

Patrikas gerai nežinojo, ką atsakyti, ir tik po valandėlės išmik- 
čiojo: 

— Taip, absoliučiai. Fantastiški. 

Jis baugščiai dirstelėjo į ponią Petren, panūdęs suprasti, ar ji 
girdi, kad jo žodžiai ir balso tonas nedera. Jo nuostabai, ji šelmiš- 
kai jam nusišypsojo žybtelėdama akimis. 

— Nebijok, berneli. Labai gerai žinau, kad iš tikrųjų tau tai ne- 
patinka, bet, supranti, senstant žmogų susaisto tam tikri įsiparei- 
gojimai. 

— Įsipareigojimai? 

— Kad tavim domėtųsi, turi elgtis mažumėlę ekscentriškai. 
Antraip būčiau tik liūdna senė, o šito, supranti, niekas nenori. 

— Bet kodėl Kalėdų Seneliai? 

Patrikas vis dar negalėjo suprasti, ir ponia Petren paaiškino 
jam kaip vaikui. 

— Na, matai, geriausia yra tai, kad juos užtenka ištraukti kartą 
per metus. Kitą metų dalį galiu čia gyventi be jokių nereikalingų 
daiktų. Be to, turiu dar ir tokią naudą: per Kalėdas čia kaip pa- 
šėlę laksto daugybė vaikų. O senei, kurią mažai kas lanko, labai 

smagu, kai prie durų paskambina Kalėdų Senelių atėję pažiūrėti 
mažyliai. 

- Bet, ponia Petren, kiek laiko juos čia rodot ištrauktus? Šiaip 
ar taip, dabar jau kovo vidurys. 

— Na, pradedu dėlioti spalio mėnesį ir surenku artėjant balan- 
džiui. Nors turi suprasti - jiems išdėlioti ir surinkti reikia vienos 
ar dviejų savaičių. 

Patrikas be jokio vargo suprato, kad tam reikia laiko. Mėgino 
mintyse greitai suskaičiuoti, bet smegenys vis dar nebuvo kaip 
reikiant atsigavusios nuo vaizdo sukelto šoko. Tad, užuot toliau 
skaičiavęs, atsigręžęs į ponią Petren tiesiai paklausė: 

— Ponia, kiek Kalėdų Senelių čia turit? 

— Tūkstantį keturis šimtus keturiasdešimt tris, - bemat atsakė 
ji. - Ne, atsiprašau, tūkstantį keturis šimtus keturiasdešimt du — 
vakar netyčia vieną sudaužiau. Beje, vieną gražiausių, - liūdnu 
veidu pridūrė ponia Petren. 

Bet ji greitai susiėmė, ir akyse vėl suspindo saulė. Su stulbinama 
jėga ji trūktelėjo Patriką už švarko rankovės ir bemaž nusitempė į 
virtuvę - kitaip nei visame bute, čia nebuvo nė vieno Kalėdų Sene- 
lio. Patrikas pasilygino švarką jausdamas, kad, užuot trūktelėjusi už 
rankovės, ji būtų sugriebusi už ausies, jei tik būtų pasiekusi. 

- Atsisėsim čia. Kartais atsibosta nuolatos būti apsuptai tokios 
daugybės senukų. Iš virtuvės jie išginti. 

Kai visi jo siūlymai padėti buvo atmesti, Patrikas atsisėdo ant 
kieto virtuvės suolo. Stengdamasis nepasiduoti minčiai apie skys- 
tą ir prastai išvirtą kavą, išsižiojo antrą kartą, išvydęs ant indų plo- 
vimo stalelio išdidžiai stovintį didelį labai modernų blizgančio 
plieno kavos aparatą. 

— Ko norėtum? Kapučino? Kavos su pienu? O gal dvigubos 
espreso - atrodo, tau šito reikėtų. 

Patrikas įstengė tik linktelėti, ir ponia Petren aiškiai mėgavosi 
jo nuostaba. 

— Ko tikėjaisi? Seno keturiasdešimt trečiųjų metų katiliuko ir 
rankomis maltų pupelių? Ne, vien tai, kad esu senė, nereiškia, jog 
negaliu pasidžiaugti gyvenimo teikiamais malonumais. Šį aparatą 
prieš porą metų gavau iš sūnaus Kalėdų proga ir galiu pasakyti — 
jis nuolat kaista. Kartais čia kvartalo senės sustoja į eilę laukda- 
mos puodelio kavos. 

Ji meiliai patapšnojo aparatą, kuris dabar šnypšdamas ir sprag- 
sėdamas plakė pieno putas. 

Kol buvo ruošiama kava, ant stalo priešais Patriką vienas po kito 
materializavosi fantastiški kepiniai. Kiek užmatė akys: ne suomiški 
piršteliai ir Karlsbado batonėliai, o didelės bandelės su cinamonu, 
stulbinantys biskvitiniai ir lipnūs šokoladiniai pyragaičiai bei pu- 
rūs oriniai pyragaičiai. Patriko akys plėtėsi, o burnoj prisirinko tiek 
seilių, kad kilo pavojus, jog ištekės pro lūpų kampučius. Išvydusi jo 
veido išraišką, ponia Petren sukikeno ir atsisėdo priešais ant vienos 
iš kėdžių su lentelių atkalte, paskui patiekė abiem karštos, kvepian- 
čios ką tik užplikytos kavos. 

— Suprantu, norėtum su manim pasikalbėti apie merginą iš 
namo kitapus gatvės. Na, aš jau kalbėjausi su jūsų komisaru ir pa- 
pasakojau tą truputį, kurį žinau. 

Patrikas vargais negalais atsiplėšė nuo lipnaus pyragaičio, į kurį 
ką tik buvo suleidęs dantis, ir prieš išsižiodamas turėjo liežuviu 
nusivalyti kandžius. 

— Taip, ponia Petren, galbūt malonėtumėt papasakoti, ką ma- 
tėt. Beje, ar galėčiau įsijungti magnetofoną? 

Jis paspaudė magnetofono mygtuką ir laukdamas jos atsakymo 
skubiai prisikimšo burną. 

— Taip, savaime aišku. Na, tai buvo penktadienį, sausio dvide- 
šimt penktą dieną, pusę septynių. Ir prašau nesikreipti į mane 
taip mandagiai, nes pasijuntu baisiai sena. 

— Kaip galit būti tokia tikra dėl laiko ir datos? Juk nuo tada pra- 
ėjo pora savaičių. 

Patrikas vėl atsikando. 

— Na, matot, tą dieną buvo mano gimtadienis, ir mane aplankė 
sūnus su šeima. Mes valgėm tortą, jie įteikė dovanų. Jie išėjo prieš 
pat pusės septintos žinias per ketvirtą kanalą, ir kaip tik tada iš- 
girdau lauke baisų triukšmą. Nuskubėjau prie lango, išeinančio į 
kalvą ir merginos namą, ir tuomet jį pamačiau. 

— Andešą? 

- Tapytoją Andešą. Girtas kaip žąsinas jis stovėjo ten šaukda- 
mas lyg beprotis ir daužydamas duris. Galų gale ji įsileido jį, ir 
stojo tyla. Na, gal jis ir toliau šaukė, apie tai nieko nežinau. Juk 
negali girdėti, kas dedasi viduje. 

Ponia Petren pastebėjo, kad Patriko lėkštė tuščia, ir viliojamai 
pristūmė jam dubenį bandelių su cinamonu. Ilgai neragintas, jis 
greitai paėmė vieną nuo viršaus. 

- Ir jūs, ponia Petren, esat visiškai tikra, kad ten buvo Andešas 
Nilsonas? Jokių abejonių? 

— One, tą šunsnukį dabar gerai pažįstu. Jis atlėkdavo čia įvairiu 
laiku, o jei neišvysdavai jo čia, tai matydavai su girtuokliais aikš- 
tėje. Niekaip nesuprantu, kas jį siejo su Aleksandra Vijkner. Toji 
mergina, žinokit, buvo neeilinė. Ir graži, ir gerai išauklėta. Maža 
dažnai pas mane atbėgdavo sulčių ir bandelių. Sėdėdavo štai ant 
to suolo, dažnai su Turės dukrele, kuo ji ten vardu?.. 

— Erika, - priminė Patrikas pilna burna bandelės su cinamonu 
ir pajuto, kaip vos ištarus jos vardą dilgtelėjo paširdžiuose. 

— Taip, Erika. Irgi puiki mergaitė, bet, matot, Aleksandra buvo 
kažkuo ypatinga. Ji tarytum spinduliavo. Bet paskui kažkas atsi- 
tiko... Ji liovėsi čia lankytis ir beveik nebesisveikindavo. Po poros 
mėnesių jie išsikėlė į Geteborgą, ir vėl ją pamačiau tik prieš porą 
metų, kai pradėjo čia atvažinėti savaitgaliais. 

- Ariki tol Karlgrenai niekad čia nesilankė? 

— Ne, niekad. Bet jie tvarkingai laikė namą. Darbininkai ten da- 
žydavo ir dailidžiaudavo, ir dukart per mėnesį ateidavo išvalyti 
Vera Nilson. 

— Ir jūs, ponia Petren, nenujaučiat, kas atsitiko prieš Karlgre- 
nams persikeliant į Geteborgą, turiu galvoje, dėl ko Aleksė galėjo 
pasikeisti? Jokių kivirčų šeimoje ar ko nors panašaus? 

— Žinoma, sklido gandų, juk čia jų visad sklinda, bet niekas 
man nepasirodė patikima. Nors daugybė žmonių čia, Fjelbako- 
je, tvirtina žiną, kaip gyvena kiti, viena turėtų būti aišku: niekas 
nežino, kas dedasi tarp keturių kitų žmonių namų sienų. Todėl ir 
nenoriu apie tai galvoti. Iš to jokios naudos. Štai, stverk dar vieną 
pyragaitį, dar neparagavai mano nuostabiųjų orinių. 

Pačiupinėjęs pilvą, Patrikas nusprendė - taip, dar yra kampelis, 
kur galėtų tilpti nuostabusis orinis pyragaitis. 

— Ar vėliau dar ką nors matėt? Pavyzdžiui, kada Andešas Nil- 
sonas išėjo? 

— Ne, tą vakarą daugiau jo nemačiau. Bet mačiau, kaip jis ke- 
letą kartų įėjo į tą namą kitą savaitę. Keista, turiu pasakyti. Kaip 
miestelyje girdėjau, tuomet ji jau buvo mirusi. Na ir ką gi jis ten 
galėjo veikti? 

Kaip tik šitai ir svarstė Patrikas. Ponia Petren pažvelgė į jį ti- 
riamai. 

— Na, kaip, ar buvo skanu? 

— Tikriausiai tai skaniausi kada nors ragauti pyragaičiai, ponia 
Petren. Kaip jums pavyksta greitai iškepti tokią gausybę pyragai- 
čių? Turiu galvoje, jog atėjau čia paskambinęs vos prieš penkioli- 
ka minučių, ir jums teko nežmoniškai sparčiai suktis, kad iškep- 
tumėt visas šias gėrybes. 

Džiaugdamasi pagyra, ji išdidžiai atmetė galvą. 

— Trisdešimt metų mudu su vyru čia, Fjelbakoje, laikėm cuk- 
rainę, tad, viliuosi, ilgainiui šio to išmokau. Nuo senų įpročių 
sunku atprasti, todėl vis dar atsikeliu penktą ryto ir kiekvieną 
dieną kepu. Tai, kas lieka nuo aplankančių vaikų ir senių, sule- 
sinu paukščiams. Be to, smagu išmėginti naujus receptus. Yra 
tiek daug naujų kepinių, kur kas skanesnių už senus sausus suo- 

miškus pirštelius, kurių anksčiau kepdavome tonas. Receptus 
susirandu valgių gaminimo žurnaluose ir truputėlį pakeičiu savo 
nuožiūra. 

Ji mostelėjo ranka į didelę šūsnį žurnalų, kėpsančių ant grin- 
dų šalia virtuvinės sofos, - ten buvo daugybės metų komplektai, 
pradedant nuo „Amelijos valgių“ ir baigiant „Viskas apie valgį . Iš 
vieno žurnalo kainos Patrikas spėjo, kad ponia Petren per cukrai- 
nėje praleistus metus susitaupė gražią sumelę. Staiga jam dingte- 
lėjo į galvą mintis. 

— Gal jūs, ponia Petren, žinot, ar buvo koks nors ryšys tarp 
Karlgrenų ir Lorencų šeimų, išskyrus tai, kad Karlas Erikas jiems 
dirbo? Pavyzdžiui, ar šios šeimos bendravo? 

— Gink Dieve, kad Lorencai bendrautų su Karlgrenais! Ne, 
drauguži, nebent savaitėj būtų du ketvirtadieniai! Jie nesisukiojo 
tuose pačiuose sluoksniuose, ir tai, kad Neliu Lorenc - kaip gir- 
dėjau - išdygo pas Karlgrenus per šermenų pietus, pavadinčiau 
ne kitaip kaip sensacija. 

- O sūnus? Turiu galvoje tą, kuris dingo. Gal žinot, ar jis turėjo 
ką nors bendra su Karlgrenais? 

— Ne, tikėkimės, ne. Bjaurus buvo berniūkštis. Visad mėgin- 
davo cukrainėje nudžiauti pyragaičių tau už nugaros. Bet mano 
vyras jį gerai pamokė, sučiupęs nusikaltimo vietoj. Užkūrė jam 
didžiausią pirtį gyvenime. Paskui, žinoma, atlėkė sukaitusi Neliu 
trinkti mums galvų. Grasino apskųsti vyrą policijai. Na, tą norą 
jis greitai išmušė jai iš galvos pareiškęs, kad yra vagilį mačiusių 
liudytojų, tad prašom, tegul skambinanti prokurorui. 

— Bet jokių sąsajų su Karlgrenais, kiek žinot? 

Ji papurtė galvą. 

— Na, man tik dingtelėjo mintis. Aleksės mirtis ir Nilso din- 
gimas čia tikriausiai dramatiškiausi įvykiai, ir niekad nežinai... 
Kartais aptinkama keisčiausių atsitiktinių sutapimų. Na, daugiau 
klausimų neturiu, tad noriu padėkoti už kavą. Nepaprastai ska- 

nūs pyragaičiai, turiu pasakyti. Dabar keletą dienų teks valgyti 
salotas, - pasakė Patrikas tapšnodamas pilvą. 

— Ak, tau nereikėtų valgyti triušių pašaro. Juk esi dar augantis 
vaikinas. 

Patrikas nusprendė priimti komplimentą, užuot atkreipęs 
senutės dėmesį, kad trisdešimtmečiai auga tik per liemenį. Jis 
pakilo nuo virtuvės suolo, bet tučtuojau turėjo vėl atsisėsti. 
Pasijuto, lyg pilve gulėtų tona betono, gerkle pakilo šleikštulio 
banga. Gerai pagalvojus, buvo neprotinga prisikimšti tiek pyra- 
gaičių. 

Eidamas per bendrąjį kambarį mėgino prisimerkti, ir visi tūks- 
tantis keturi šimtai keturiasdešimt du Kalėdų Seneliai mirktelėjo 
jam ir suspindo. 

Iš buto išėjo taip pat lėtai, kaip ir įėjo, ir vos susivaldė nepralen- 
kęs ponios Petren, šliurinančios prie laukujų durų. Ji stipri senė, 
be jokios abejonės. Ir patikima liudytoja, o jai paliudijus tik laiko 
klausimas, kada jie galės prie galvosūkio pridurti dar keletą lopi- 
nėlių ir pateikti nesugriaunamą kaltinimą Andešui Nilsonui. Kol 
kas daugiausia tai netiesioginiai įrodymai, bet atrodė, kad Alek- 
sandros Vijkner nužudymas jau išaiškintas. Ir vis dėlto Patrikas 
nesijautė visiškai patenkintas. Jį slėgė nerimas ir nuojauta, kad 
paprasti sprendimai ne visada teisingi. 

Buvo puiku kvėpuoti gaiviu oru, ir šleikštulys mažumėlę ap- 
malšo. Kaip tik tą akimirką, kai jis dar sykį padėkojęs poniai Pet- 
ren apsigręžė eiti, prieš uždar ydama duris ji kažką įspraudė jam 
į ranką. Jis smalsiai pasižiūrėjo. Tai buvo kooperatyvo maišelis, 
prikimštas pyragaičių - ir su mažyčiu Kalėdų Seneliu. Jis susiėmė 
už pilvo ir sudejavo. 


— Na, Andešai, tavo perspektyvos ne itin šviesios. 
— Nejaugi? 

— Ar „nejaugi“ — tai viskas, ką turi pasakyti? Tu iki kaklo pani- 
ręs mėšle, ir iki šiol to nesupratai! O gal supratai? 

— Aš nieko nepadariau. 

— Nesąmonė! Nemalk čia man šūdo sėdėdamas tiesiai prieš 
akis! Aš žinau, kad ją nužudei, tad geriau prisipažink ir daugiau 
manęs nevargink. Nevargindamas manęs, ir pats nesivarginsi. Ar 
supranti, apie ką kalbu? 

Melbergas ir Andešas sėdėjo vieninteliame Tanumshedės nuo- 
vados tardomajame; skirtingai nei Amerikoje, čia nebuvo stiklinės 
sienos, per kurią jo kolegos galėtų stebėti apklausą. Tai tenkino 
Melbergą. Likti vienam su tardomuoju neleido reglamentas, bet, 
velniai rautų, jei tik jis pristatys nusikaltėlį, į kvailas taisykles niekas 
nekreips dėmesio. Juolab kad Andešas nereikalavo advokato ar kad 
dalyvautų kiti asmenys, tad kodėl Melbergas turėtų to reikalauti? 

Kambarys plikomis sienomis buvo mažas, saikingai apstatytas. 
Vieninteliai baldai — stalas ir dvi kėdės, dabar užimtos Andešo 
Nilsono ir Bertilio Melbergo. Andešas ant kėdės sėdėjo nerūpes- 
tingai, pusiaugula, rankas susinėręs ant kelio, kitą koją ištiesęs po 
stalu. Melbergas stovėjo pusiau susilenkęs per stalą, taip prikišęs 
veidą prie Andešo, kiek galėjo ištverti, turint omeny nuo įtaria- 
mojo sklindantį toli gražu ne mėtų kvapą. Bet arti - Melbergui 
rėkiant seilių lašeliai tiško Andešui ant veido. Andešas nesivargi- 
no jų šluostytis, vaizdavosi, jog komisaras tėra įkyri musė, tokia 
nereikšminga, kad neverta net nuginti. 

— Mudu abu žinom, kad tu nužudei Aleksandrą Vijkner. Ap- 
gaule privertei ją išgerti migdomųjų, paguldei į vonią, perpjovei 
riešus ir paskui ramiai stebėjai, kaip ji mirtinai nukraujuoja. Tad ar 
negalėtume šio reikalo išspręsti mums abiem lengviausiu būdu? 
Tu prisipažįsti, o aš tai užrašau. 

Melbergas jautėsi labai patenkintas, jo manymu, stipria kvotos 
įžanga ir atsisėdęs ant kėdės susinėrė rankas ant didžiulio pilvo. Jis 


laukė. Jokio atsako. Andešo galva ir toliau linksojo, o plaukai slėpė 

veido išraišką. Truktelėjęs Melbergo lūpų kamputis atskleidė, kad 
abejingumas buvo ne tas atsakas, kurio po savo įžangos tikėjosi ko- 
misaras. Dar valandėlę palaukęs, trenkė kumščiu į stalą mėginda- 
mas pažadinti Andešą iš snaudulio. Jokios reakcijos. 

— Velniai rautų, prakeiktas girtuokli! Ar manai, kad čia sėdėda- 
mas ir nepratardamas nė žodžio išsisuksi? Tuomet galiu tau pa- 
sakyti, kad patekai ne į to policininko rankas! Tau reikės pasakyti 
man teisybę, nors ir visą dieną čia sėdėtume! 

Prakaito dėmės Melbergo pažastyse plėtėsi su kiekvienu skie- 
meniu. 

— Tu pavydėjai, tiesa? Mes radom paveikslus, kuriuose ją nu- 
tapei, ir iš jų visiškai akivaizdu, kad jūs dulkinotės. Ir, kad išsklai- 
dyčiau visas abejones, mes radom tavo laiškus jai. Tavo šleikščiai 
saldžius, patetiškus meilės laiškus. Velniai rautų, koks sušiktas 
šlamštas! Ką iš tikrųjų ji tavyje matė? Pasižiūrėk į save. Esi nešva- 
rus ir pasibjaurėtinas ir nė kiek nepanašus į donžuaną. Vienintelis 
paaiškinimas, kad ji pati turbūt buvo savotiškai iškrypusi. Kad ją 
lytiškai jaudindavo nešvarumai ir bjaurūs seni girtuokliai. Ar ji 
prasidėdavo ir su kitais Fjelbakos girtuokliais, ar aptarnaudavo 
tik tave? 

Greitai kaip žebenkštis Andešas pašęko ant kojų ir metęsis per 
stalą sugniaužė Melbergui kaklą. 

— Niekše, aš tave užmušiu, prakeiktas mentpalaiki! 

Melbergas veltui mėgino atplėšti Andešo rankas. Jo veidas vis 
labiau raudo, o plaukai, iširus jų lizdui, uždribo ant dešinės au- 
sies. Baisiai nustebęs, Andešas atleido Melbergo kaklą, ir komisa- 
ras galėjo giliai įkvėpti. Andešas vėl sudribo ant kėdės ir dėbtelėjo 
į Melbergą. 

Melbergas atsikosėjo ir atsikrenkštė, kad atgautų balsą. 

— Daugiau niekad šito nedaryk! Girdi mane, niekad! Dabar sė- 
dėk visiškai ramiai, kitaip įgrūsiu tave į kamerą ir išmesiu raktą, 
ar girdi? 

Melbergas vėl atsisėdo ant kėdės, bet budriai tebestebėjo An- 
dešą, o jo akyse atsirado baimė, kurios iki tol nebuvo. Supratęs, 
kad kruopščiai padaryta šukuosena iširo, įgudusiais pirštais vėl 
užvertė plaukus ant spindinčio lopo viršugalvio vidury, mėginda- 
mas apsimesti, kad nieko neįvyko. 

— Na, grįžkim prie reikalo. Vadinasi, tu lytiškai santykiavai su 
nužudytąja Aleksandra Vijkner? 

Andešas kažką burbtelėjo sau po nosim. 

- Atsiprašau, ką pasakei? 

Melbergas pasilenkė per stalą rankas susinėręs prieš save. 

— Pasakiau, kad mes vienas kitą mylėjom! 

Žodžiai nuaidėjo atsimušdami į plynas sienas. Melbergas nie- 
kinamai išsišiepė. 

— Puiku, mylėjot vienas kitą. Gražuolė ir pabaisa mylėjo vienas 
kitą. Kaip žavu. Tuomet kiek laiko „mylėjot“ vienas kitą? 

Andešas vėl kažką neaiškiai burbtelėjo, ir Melbergas paprašė, 
kad pakartotų. 

— Nuo vaikystės. 

— Štai kaip, gerai. Bet, manau, jūs nesiburškėt kaip triušiai nuo 
penkerių metų, tad leisk man performuluoti klausimą: kiek laiko 
turėjot lytinius santykius? Kiek laiko ji dulkino tave? Kiek laiko 
šokdavot horizontalųjį tango? Ar man tęsti, ar tau pagaliau pavy- 
ko suprasti mano klausimą? 

Andešas su neapykanta dėbtelėjo į Melbergą, bet įtempęs jėgas 
išliko ramus. 

— Nežinau, su pertraukomis daug metų. Iš tikrųjų nežinau, 
nesižymėdavau datų kalendoriuje. - Jis peštelėjo keletą nema- 
tomų siūlelių kelnėse. - Taigi ji nelabai dažnai čia lankėsi, todėl 
tai nutikdavo nedažnai. Dažniausiai ją tik tapydavau. Buvo to- 
kia graži. 

— Kas atsitiko tą naktį, kai ji mirė? Ar tai buvo meilužių kivir- 
čas? Ar ji nenorėjo atsiduoti? O gal įsiutai, kad ji pastojo? Juk iš- 

ties taip buvo? Ji pastojo, ir tu nežinojai, nuo tavęs ar nuo savo 
vyro. Ji tikriausiai grasino ir tau apkartinti gyvenimą, tiesa? 

Melbergas jautėsi labai patenkintas savimi. Buvo įsitikinęs, kad 
Andešas yra žudikas, ir jei tik jis ganėtinai stipriai paspaustų rei- 
kiamus mygtukus, garantuotai išpeštų prisipažinimą. Be jokios 
abejonės. Tada jie tik prašytų ir maldautų sugrįžti į Geteborgą. 
Ir jis leistųsi ilgai prašomas. Tikriausiai jie viliotų jį aukštesnė- 
mis pareigomis ir didesne alga, jei jis verstų nekantriai laukti at- 
sakymo. Jis patenkintas pasitrynė pilvą ir tik dabar pamatė, kad 
Andešas spokso į jį išpūtęs akis. Jo veidas buvo visiškai baltas, 
bekraujis. Rankos mėšlungiškai trūkčiojo. Andešui pakėlus galvą 
ir pirmąsyk pasižiūrėjus tiesiai į Melbergą, komisaras pamatė, kad 
jo apatinė lūpa virpa, o akys pilnos ašarų. 

— Meluoji! Ji negalėjo būti nėščia! 

Iš nosies varvėjo snarglys, ir Andešas megztinio rankove jį nu- 
sišluostė. Pažvelgė į Melbergą bemaž maldaudamas. 

— Kodėl negalėjo? Prezervatyvai šimtu procentų neapsaugo, 
juk žinai šitą. Ji buvo nėščia trečią mėnesį, tad nemėgink čia vai- 
dinti. Ji buvo nėščia, ir tu puikiai žinai, kaip tai atsitiko. Ar vaiką 
užtaisei tu, ar jos puikiai išauklėtas vyras, na, šito niekad nesuži- 
nosim, tiesa? Vyrų prakeikimas, sakyčiau. Pats keletą kartų vos 
nebuvau apgautas, bet jokia sušikta boba iki šiol neprivertė ma- 
nęs pasirašyti jokių popierių, - Melbergas sukikeno. 

— Tai ne tavo reikalas, bet mes lytiškai nesantykiavom daugiau 
kaip keturis mėnesius. Dabar nebenoriu su tavim kalbėtis. Grą- 
žink mane į kamerą, nes daugiau neketinu sakyti nė žodžio! 

Andešas garsiai šniurkščiojo, vos sulaikydamas ašaras. Vėl atsi- 
lošęs į atkaltę ir sukryžiavęs ant krūtinės rankas, iš po kirpčiukų 
įžūliai dėbtelėjo į Melbergą. Šis sunkiai atsiduso, bet sutiko su jo 
reikalavimu. 

— Na, gerai, pratęsim po poros valandų. Tik žinok, netikiu 
jokiais sušiktais tavo pliurpalais! Apmąstyk šitai sėdėdamas ka- 

meroje. Kai kitą kartą šnekėsimės, norėčiau, kad viską prisipa- 
žintum. 

Andešą išvedus į kamerą, jis dar valandėlę pasėdėjo. Susmir- 
dęs girtuoklis neprisipažino, ir tai jam atrodė visiškai nesupran- 
tama. Bet jo koziris dar nebuvo mestas. Paskutinį kartą gyvos 
Aleksandros Vijkner balsas girdėtas penktadienį, sausio dvide- 
šimt penktąją, penkiolika minučių po septynių, o lygiai po savai- 
tės aptiktas jos lavonas. Pasak Telia, telefonų kompanijos, tada ji 
penkias minutes ir penkiasdešimt sekundžių kalbėjo su motina. 
Tai irgi tilpo į laiko ribas, apibrėžtas teismo mediko. Kaimynės 
Dagmaros Petren dėka jis turi liudytoją, mačiusią, kad Andešas 
Nilsonas aplankė auką ne tik to paties penktadienio vakare, prieš 
pat septynias, bet ir užeidavo į namą kitą savaitę. Tada Aleksandra 
Vijkner jau gulėjo vonioje negyva. 

Prisipažinimas gerokai palengvintų Melbergo darbą, bet net jei 
Andešas užsispirtų, jis buvo tikras - pavyktų jį nuteisti. Jis turėjo 
ne tik ponios Petren liudijimą, ant rašomojo stalo gulėjo ir Alek- 
sės Vijkner namo kratos protokolas. Įdomiausi buvo vonios kam- 
bario, kuriame ją rado, kruopščios apžiūros duomenys. Negana 
to, kad sukrešėjusiame kraujyje ant grindų įsispaudusios pėdos 
visiškai atitiko iš Andešo buto paimtų batų, jo pirštų atspaudų 
rasta ir ant aukos kūno. Ne tokių ryškių kaip ant kieto ir lygaus 
paviršiaus, bet vis tiek jie aiškūs ir atpažįstami. 

Šiandien jis nenorėjo iššaudyti viso parako, bet į kitą kvotą at- 
sigabens sunkiąją artileriją. Ir velniai griebtų, jei tuomet nesukne- 
žins šito šunsnukio. 

Melbergas patenkintas pasispjaudė delną ir seilėmis suglostė 
plaukus. 


Telefono skambutis pertraukė ją spausdinant pokalbio su Henri- 
ku Vijkneriu ataskaitą. Erika pikta atitraukė rankas nuo klaviatū- 
ros ir pakėlė ragelį. 

— Alio? - Jos balsas nuskambėjo irzliau, nei ketino. 

— Sveika, čia Patrikas. Ar sutrukdžiau? 

Erika atsisėdo ant kėdės tiesi kaip strėlė, gailėdamasi, kad neat- 
siliepė kiek maloniau. 

— Ne, tikrai ne. Tik sėdžiu čia ir rašau; buvau taip įsitraukusi į 
darbą, kad suskambus telefonui pašokau ir galbūt mano balsas 
pasirodė trupučiuką... bet tu tikrai nesutrukdei, viskas gerai, no- 
riu pasakyti... 

Ji pliaukštelėjo sau per kaktą, supratusi, kad vapalioja telefonu 
tarytum paauglė. Metas suimti save į nagą ir sutramdyti hormo- 
nus, pamanė. Juk tai juokinga. 

— Na, aš esu Fjelbakoje ir tik ketinau pažiūrėti, ar tu namie ir ar 
negalėčiau valandėlei užbėgti. 

Jis kalbėjo pasitikėdamas, vyriškai, tvirtai ir ramiai, ir Erika 
pasijuto dar kvailiau, kad mikčiojo lyg paauglė. Pažvelgė į savo 
aprangą - šiandien tai buvo purvinokas ristelės treningas, ir tuo 
pat metu ranka pačiupinėjo plaukus. Taip, kaip ir bijojo. Iš kuodo 
viršugalvyje į visas puses styro sruogos. Padėtį bemaž galima va- 
dinti katastrofiška. 

— Alio, Erika, ar nepadėjai ragelio? - Patrikas atrodė sumišęs. 

— Ak, ne, nepadėjau. Tik pamaniau, kad mobilusis ryšys tary- 
tum nutrūko. 

Erika pliaukštelėjo sau per kaktą antrą kartą per maždaug de- 
šimt sekundžių. Dieve mano, galėtum pamanyti, kad jai trūksta 
patirties. 

— Alio-o-o, Erika, ar girdi mane? Alio? 

— Ak, žinoma. Užbėk! Tik duok man penkiolika minučių, nes... 
ak... rašau labai svarbią savo knygos dalį, pirma norėčiau baigti. 

— Taip, savaime aišku. Ar tikrai nesutrukdysiu? Turiu galvoje - 
ir taip pasimatysim rytoj vakare, tad... 

— Ne, visiškai ne. Tikrų tikriausiai. Tik duok man penkiolika 
minučių. 

— Puiku. Tuomet pasimatysim po penkiolikos minučių. 

Erika lėtai padėjo ragelį ir giliai, viltingai įkvėpė. Širdis taip 
smarkiai daužėsi, kad ji galėjo girdėti. Patrikas keliauja pas ją. Pa- 
trikas keliauja... Ji krūptelėjo, lyg kas nors būtų ant jos išpylęs ki- 
birą šalto vandens, ir pašoko nuo kėdės. Jis čia bus po penkiolikos 
minučių, o ji atrodo lyg visą savaitę nesišukavusi ir nesipraususi. 
Lėkdama laiptais iškart per dvi pakopas, nusitraukė per galvą vir- 
šutinę treningo dalį. Miegamajame išsinėrė iš kelnių ir vos nepar- 
griuvo ant nosies, užmiršusi, kad jos vis dar laikosi ant kulkšnių. 

Vonios kambaryje išsiplovė pažastis, tyliai sukalbėjusi padėkos 
maldelę, kad išsiskuto jas šį rytą maudydamasi po dušu. Kvepa- 
lais apsišlakstė riešus, tarpkrūtį ir kaklą ten, kur po pirštais stipriai 
pulsavo miego arterija. Drabužinę perkratė be jokio gailesčio ir tik 
kone viską sumetusi ant lovos išsirinko paprastą juodą Filippa K 
firmos palaidinę ir priderino juodą siaurą sijoną, siekiantį kulkš- 
vonios kambarį. Pudra, blakstienų tušas, lūpų blizgis ir šviesūs 
akių vokų šešėliai. Skaistalų nereikia, veidas ir taip ganėtinai rau- 
donas. Rezultatas, kurio siekė makiažu, buvo žvali nesidažiusios 
išvaizda; su kiekvienais metais, norėdama šitai išgauti, regis, turė- 
davo vis labiau ir labiau gražintis kosmetika. 

Apačioje suskambo durų skambutis, ir, metusi į veidrodį pas- 
kutinį žvilgsnį, supanikavo išvydusi, kad plaukai tebėra suimti 
neono geltonumo gumele į netvarkingą kuodą. Nusmaukus gu- 
melę, šepečiu ir trupučiuku lako pavyko suteikti plaukams dera- 
mą išvaizdą. Vėl suskambo durų skambutis, šįsyk atkakliau, ir ji 
nuskubėjo laiptais žemyn, bet pusiaukely stabtelėjo atsikvėpti ir 
sekundę susikaupti. Nutaisiusi kuo ramiausią veidą, pravėrė duris 
ir plačiai nusišypsojo. 


Spaudžiant durų skambutį pirštas suvirpėjo. Keletą kartų jis jau 
ketino apsigręžti ir paskambinęs telefonu atsiprašyti dėl atsiradu- 

sių kliūčių, bet automobilis kone pats atvažiavo į Selviką. Labai 
gerai prisiminė, kur ji gyvena, ir, kalva kildamas prie jos namo, 
prieš kempingą aprimęs staigiai pasuko į dešinę. Lauke buvo su- 
temę lyg naktį, bet gatvės žibintai švietė ryškiai, prieš akis šmės- 
telėjo jūros vaizdas. Staiga suprato, ką Erika jaučia tėvų namui, 
suprato tą skausmą, kurį jaučia žinodama, kad gali jo netekti. 
Staiga suvokė ir tai, koks neįmanomas dalykas, ką jis jaučia jai. 
Jos su Ana parduos namą, ir tuomet Erikos niekas nebelaikys 
Fjelbakoje. Ji vėl išsikels į Stokholmą, ir provincijos policininkas 
iš Tanumshedės nė iš tolo neprilygs Stureplano dykūnams. Ne- 
ryžtingais žingsniais jis priėjo prie durų ir paskambino. 

Durų niekas neatidarė, ir jis dar sykį paskambino. Šis suma- 
nymas tikrai nebeatrodė toks puikus, kaip važiuojant iš ponios 
Petren. Jis tiesiog neatsispyrė pagundai jai paskambinti būdamas 
taip arti. Vis dėlto jai atsiliepus mažumėlę pasigailėjo. Ji atsiliepė, 
bet tokia užsiėmusi, net suirzusi dėl jo skambučio. Na, dabar vėlu 
gailėtis. Skambutis name nuaidėjo antrą kartą. 

Jis išgirdo kažką lipant laiptais. Valandėlę žingsniai nutilo, pas- 
kui vėl ėmė artėti iki pat durų. Durys prasivėrė, ir tarpdury, pla- 
čiai šypsodama, pasirodė ji. Jam užėmė kvapą. Nesuprato, kaip ji 
geba visad atrodyti tokia žvali. Veidas be jokio makiažo skleidė tą 
natūralų grožį, kuris jam atrodė patraukliausias. Karinai niekad 
neateidavo į galvą pasirodyti be makiažo, bet Erika, jo akimis, at- 
rodė taip fantastiškai, kad neįsivaizdavo, jog kas nors galėtų dar 
pagerinti jos išvaizdą. 

Namas atrodė lygiai toks pat, kokį prisiminė iš vaikystės. Bal- 
dams ir namui čia buvo leidžiama senti oriai. Vyravo medis ir 
balti dažai, šviesūs baltai ir melsvai marginti audiniai derinosi 
su senstančių dažų patina. Ji buvo uždegusi žvakes žiemos sute- 
moms išsklaidyti. Visa aplinka alsavo ramybe. Jis nusekė įkandin 
Erikos į virtuvę. 

— Ar nori kavos? 

— Taip, ačiū. Ak, beje, - Patrikas ištiesė ranką su pyragaičių 
maišeliu. - Nors norėčiau keletą nusinešti į nuovadą. Esu tikras, 
užteks visiems ir dar liks. 

Erika žvilgtelėjo į plastikinį maišelį ir nusišypsojo. 

— Matau, aplankei ponią Petren. 

— Aha. Ir esu taip prisivalgęs, kad vos galiu pajudėti. 

- Žavinga sena dama, ar ne? 

— Nepaprastai. Jei būčiau devyniasdešimt dvejų, ją vesčiau. 

Jie vienas kitam nusišypsojo. 

— Na, kaip laikaisi? 

— Ačiū, gerai. 

Valandėlę stojus tylai, abu pasijuto nesmagiai. Erika įpylė ka- 
vos į du puodelius, paskui likusią kavą supylė į termosą. 

— Atsisėsim verandoje. 

Pirmus gurkšnius jie išgėrė tvyrant tylai, bet dabar ji nebeat- 
rodė nejauki, tik visai maloni. Erika sėdėjo priešais jį ant pintos 
sofos. Jis atsikrenkštė. 

— Kaip knyga? 

— Ačiū, gerai. O kaip tu pats? Kaip tyrimas? 

Patrikas valandėlę pagalvojęs nusprendė papasakoti truputėlį 
daugiau, nei reikėtų. Šiaip ar taip, Erika jau yra įsipainiojusi, ir jis 
nematė, kaip tai galėtų kam nors pakenkti. 

— Atrodo, mes šį reikalą išsprendėm. Iš tikrųjų esam sučiupę 
vieną įtariamąjį ir dabar jį apklausiam. Įrodymai tokie nesugriau- 
nami, kokie tik gali būti. 

Erika palinko į priekį susidomėjusiu veidu. 

— Kasis? 

Patrikas valandėlę susvyravo. 

— Andešas Nilsonas. 

— Taigi vis dėlto Andešas Nilsonas. Keista, bet jis nepanašus į 
nusikaltėlį. 

Patrikas buvo linkęs su ja sutikti. Per daug palaidų gijų, kurių 

negalėjai surišti suimdamas Andešą. Bet daiktiniai įrodymai iš 
nusikaltimo vietos ir liudijimas, kad jis lankėsi tame name ne tik 
prieš pat tariamą Aleksės nužudymo laiką, bet ir keletą kartų jai 
jau gulint nužudytai, nedavė pagrindo abejoti. Ir vis dėlto... 

— Na, vadinasi, tyrimas baigtas. Keista, maniau, kad labiau 
palengvės. O kaip straipsnis, kurį radau? Turiu omeny tą apie Nil- 
so dingimą. Kaip jis įsikomponuoja į paveikslą, jei dabar Andešas 
yra žudikas? 

Patrikas truktelėjo pečiais ir iškėlė rankas delnais į viršų. 

- Iš tikrųjų nežinau, Erika. Nežinau. Galbūt jis nesusijęs su nu- 
žudymu. Tik grynas atsitiktinumas. Kad ir kaip ten būtų, nebėra 
priežasties daugiau knistis. Aleksė nusinešė savo paslaptis į kapą. 

— O vaikas, kurio ji laukėsi? Ar jis buvo Andešo? 

— Kas žino. Andešo, Henriko... Tavo spėlionės tokios pat sėk- 
mingos, kaip ir mano. Iš tikrųjų įdomu, kas juos suvedė. Kalbama 
apie keistas poras. Tikrai nieko keista, kad žmonės šalia ką nors 
turi, bet Aleksandra Vijkner ir Andešas Nilsonas? Noriu pasaky- 
ti - man sunku patikėti, kad jis išvis galėtų ką nors pasiguldyti į 
lovą, o juk Aleksandra Vijkner buvo - na, baisiai žavi — tik taip 
galiu ją apibūdinti. 

Akimirką Patrikas tarėsi tarp Erikos antakių išvydęs susime- 
tant raukšlę, bet kitą sekundę ji dingo, ir ji vėl tapo mandagia ir 
malonia moterim. Galbūt jis šitai įsiteigė. Vos jai prasižiojus kaž- 
ką sakyti, iš prieškambario pasigirdo ledų reklamos melodija. Ir 
Patrikas, ir Erika krūptelėjo. 

— Tai mano mobiliukas, - pasakė Patrikas. - Akimirką atsi- 
prašau. 

Jis išlėkė į prieškambarį, kad spėtų atsiliepti, ir šiek tiek pasi- 
rausęs striukės kišenėje išsitraukė mobilųjį telefoną. 

— Patrikas Hedstriomas. - Hmm... gerai... Suprantu... Taip, tuo- 
met grįžom į pačią pradžią. Taip taip, žinau. Štai kaip, jis taip pasa- 
kė? Na, juk negalėjai šito žinoti. Gerai, komisare, iki pasimatymo. 

Jis ryžtingai spragtelėjo mobiliojo dangtelį ir atsigręžė į Eriką. 

— Užsimesk striukę, pasivažinėsim. 

— Kur? - Erika klausiamai pažvelgė į jį, kilstelėjusi kavos puo- 
delį prie lūpų. 

— Gauta naujos informacijos apie Andešą. Atrodo, turėsim jį 
išbraukti iš įtariamųjų sąrašo. 

- Štai kaip, bet kur tuomet važiuosim? 

— Tiek tu, tiek aš jautėme, kad kažkas ne taip. Tu Aleksės name 
aptikai straipsnį apie Nilso dingimą, galbūt ten rasim ir daugiau 
daiktų. 

— Bet ar policija name nedarė kratos? 

— Darė, bet nesu tikras, kad tuomet ieškojom reikiamų daiktų. 
Norėčiau tik pasitikrinti vieną dalyką. Eikš. 

Patrikas jau buvo beeinąs pro duris, ir Erika, užsimetusi striu- 
kę, nubėgo iš paskos. 


Namas atrodė mažas ir apšiuręs. Ji negalėjo suprasti, kaip žmo- 
nės gali šitaip gyventi. Kaip galima ištverti tokią liūdną ir pilką 
būtį, tokį vargą. Bet tikriausiai pasauly tokia tvarka. Vieni žmonės 
turtingi, kiti vargšai. Neliu dėkojo laimingai žvaigždei, kad ji pri- 
klauso pirmųjų, o ne antrųjų kategorijai. Skurdas prieštaravo jos 
prigimčiai. Tokia moteris kaip ji buvo sukurta puoštis kailiais ir 
deimantais. 

Moteris, atidariusi duris jai pasibeldus, greičiausiai niekad ne- 
buvo regėjusi tikro deimanto. Visa jos išvaizda buvo pilka ir ruda. 
Neliu su pasidygėjimu nužvelgė palaikį Veros megztinį ir suskir- 
dusias rankas, suėmusias jį ant krūtinės. Vera nieko nesakė, tik 
tyliai stovėjo tarpduryje, ir neramiai apsižvalgiusi Neliu pagaliau 
buvo priversta paklausti: 

— Na, ar ketini mane pakviesti vidun, ar stovėsim čia visą die- 
ną? Tikriausiai nei tu, nei aš ne itin norime, kad kas nors pamaty- 
tų mane čia lankantis, ar ne? 

Vera vis dar nieko nesakė, tik trupučiuką susilenkusi atsitraukė 
į priemenę, kad Neliu galėtų įeiti. 

— Mudviem reikia pasikalbėti, tiesa? 

Neliu elegantiškai nusimovė pirštines, kurias lauke visad mū- 
vėdavo, ir dygėdamasi apžvelgė namą. Priemenė, bendrasis kam- 
barys, virtuvė ir mažas miegamasis. Vera, nuleidusi akis, sekė jai 
iš paskos. Kambariai buvo tamsūs ir niūrūs. Tapetai seniai baigę 
savo geriausias dienas. Niekam nerūpėjo nuplėšus linoleumą ati- 
dengti medines grindis, kaip dauguma žmonių šiais laikais darė 
senuose namuose. Vis dėlto visas būstas spindėjo švara ir tvarka. 
Jokių nešvarumų kertėse, tik slegiantis beviltiškumas, persmel- 
kęs namą nuo grindų iki lubų. 

Neliu bendrajame kambaryje atsargiai tūptelėjo ant seno 
krėslo su atrama galvai. Lyg savo namuose, ji mostelėjo Verai 
sėstis ant sofos. Vera pakluso ir taip pat tūptelėjo ant paties 
kraštelio, neišleisdama jokio garso, tik rankos nervingai krutėjo 
ant kelių. 

— Dabar svarbu, kad mes toliau tylėtume. Tu šitai supranti, 
tiesa? 

Neliu balsas buvo reiklus. Vera linktelėjusi nudelbė akis į kelius. 

— Na, negalėčiau pasakyti, kad labai apgailestauju dėl to, kas 
atsitiko Aleksei. Ji gavo, ko nusipelnė, ir manau, kad tu man prita- 
ri. Ta šliundra anksčiau ar vėliau būtų įkliuvusi į bėdą, visad šitai 
Žinojau. 

Vera reagavo į Neliu žodžius staigiai pakeldama į ją akis, bet ir 
toliau tylėjo. Neliu jautė didžiulę panieką šiai paprastai liūdnai 
moteriai, regis, nebeturinčiai nė trupučio savos valios. Tipiška 
darbininkų klasė nulenktu sprandu. Ji nemanė, kad turėtų būti 
kitaip, vis dėlto negalėjo nejausti paniekos šitiems žmonėms be 
padėties, be stiliaus. Labiausiai ją erzino priklausymas nuo Veros 
Nilson. Bet, kad ir kiek tai kainuotų, ji turėjo užsitikrinti Veros 
tylėjimą. Tai pavykdavo anksčiau ir vėl turi pavykti. 

— Gaila, kad taip atsitiko, bet dabar dar svarbiau nieko ne- 
daryti skubotai. Viskas turi ir toliau vykti kaip anksčiau. Mes 
negalim pakeisti praeities, ir nėra priežasčių senas šiukšles kelti 
į viešumą. 

Neliu atidarė rankinę, išėmė baltą voką ir padėjo ant kavos sta- 
liuko. 

- Čia truputėlis kasai papildyti. Na, štai, paimk. 

Neliu pastūmė voką. Vera jo neėmė, tik stebeilijo į jį. 

— Man labai gaila, kad Andešo reikalai taip susiklostė. Galbūt 
tai net geriausia, kas jam galėjo nutikti. Turiu omeny - kalėjime 
svaigalai sunkiai prieinami. 

Ūmiai Neliu suprato per toli nuėjusi. Vera iš lėto atsistojo nuo 
sofos ir drebančiu pirštu parodė duris. 

— Nešdinkis! 

— Nana, miela Verute, neimk taip šito... 

— Nešdinkis iš mano namų! Andešas nesės į kalėjimą, o tu gali 
pasiimti savo sušiktus pinigus ir nešdintis velniop, prakeikta vel- 
niene! Puikiai žinau, iš kur tokios kaip tu atsiradot, ir visai ne- 
svarbu, kiek kvepalų bandai užsipilti. Šūdo kvapas vis tiek prasi- 
muša! 

Neliu atsitraukė nuo atviros neapykantos Veros akyse. Su- 
gniaužusi kumščius ir įsitempusi, ši stebeilijo tiesiai Neliu į akis. 
Visas jos kūnas virpėjo tarytum nuo daugelį metų tramdyto pyk- 
čio. Ankstesnio keliaklupsčiavimo nebuvo nė žymės, ir Neliu pa- 
sijuto labai nejaukiai. Šitaip pernelyg jautriai reaguoti! Juk ji tik 
pasakė, kaip yra. Vis dėlto truputėlį tiesos žmogus turėtų ištverti. 
Ji nuskubėjo prie durų. 

— Nešdinkis ir daugiau čia nesirodyk! 

Vera kone vyte ją išvijo ir prieš uždarydama duris nusviedė ša- 
lin voką. Neliu sunkiai pasilenkė jo pasiimti. Penkiasdešimt tūks- 
tančių nepaliksi ant žemės, kad ir kaip tai žemintų matant, kaip 
kaimynai atitraukia užuolaidas. Jie matė ją kone šliaužiojant ant 

žvyro. Kokia nedėkinga moteris! Na, Vera tikriausiai pasidarys 
nuolankesnė, kai baigsis pinigai ir niekas jos nebesamdys valyto- 
ja. Jos darbas Lorencų rezidencijoje galutinai baigtas, ir tikriau- 
siai nereikės didelių pastangų, kad ir kiti darbai išsektų. Prieš 
galutinai susidorodama su Vera, Neliu pasirūpins, kad ši plikais 
keliais nušliaužtų į socialinės rūpybos skyrių. Neliu Lorenc nie- 
kas neįžeidinės nenubaustas. 


Atrodė, lyg eitų per vandenį. Po kalėjime ant gulto praleistos nak- 
ties kojos buvo sunkios ir pastirusios, galva dėl alkoholio trūku- 
mo tarytum prikimšta vatos. Andešas apžvelgė butą. Policininkai 
ant grindų pritrypė purvo. Bet jis tai ne itin ėmė į galvą. Purvas 
kertėse jam visad buvo nė motais. 

Išsiėmęs iš šaldytuvo šešių skardinių paką stipraus alaus, bendra- 
jame kambaryje aukštielninkas sudribo ant čiužinio. Kaire alkūne 
pasirėmęs į jį, dešine ranka atsidarė skardinę ir dideliais gurkšniais 
godžiai ištuštino iki paskutinio lašo. Skardinė plačiu lanku nuskrie- 
jo per bendrąjį kambarį ir dzingtelėjo ant grindų tolimoje kertė- 
je. Laikinai apmaldęs stipriausią poreikį, atsigulė ant čiužinio už 
galvos sunertomis rankomis. Nereginčiomis akimis spoksodamas 
į lubas, leido sau valandėlę pasinerti į seniai pradingusių laikų at- 
siminimus. Tik praeityje kartais rasdavo atokvėpį sielai. Tarp šių 
trumpų valandėlių, kai leisdavo sau prisiminti geresnius laikus, šir- 
dį varstydavo nemalštantis stiprus skausmas. Jį stebino, kad tuo pat 
metu laikas galėjo atrodyti toks nutolęs ir toks artimas. 

Jo atsiminimuose visad šviesdavo saulė. Basos kojos liesdavo 
šiltą asfaltą, o lūpos nuo maudymosi jūroje nuolatos būdavo sū- 
rios. Ganėtinai keista, kad visad prisimindavo tik vasaras. Jokių 
žiemų. Jokių apniukusių dienų. Jokio lietaus. Tik saulę žydrame 
danguje ir lengvą vėjelį, sudaužantį spindintį jūros veidrodį. 

Aleksė lengvomis vasarinėmis suknelėmis, besiplaikstančio- 
mis apie kelius. Plaukai, kuriuos atsisakė kirptis, šviesūs ir tiesūs 

karojo iki pat kryžmens. Kartais taip stipriai prisimindavo jos 
kvapą, kad jis kuteno šnerves ir žadino ilgesį. Braškių, sūraus van- 
dens, motiejukų šampūno. Kartais sumišusį su anaiptol ne ma- 
loniu prakaito kvapu, kai it bepročiai lenktyniaudavo dviračiais 
arba kopdavo į kalną, kol imdavo neklausyti kojos. Tuomet galė- 
davo išsitiesti aukštielninki Vedebergeto viršūnėje, pėdas atkišę į 
jūrą ir rankas susinėrę ant pilvų. Aleksė vidury jų, palaidais plau- 
kais ir į dangų įsmeigtomis akimis. Retom, brangiom progom ji 
paimdavo juos abu už rankų ir akimirką visi trys tarytum susilie- 
davo į viena. 

Jie saugodavosi, kad niekas jų kartu nepastebėtų. Tai sunai- 
kintų magiją. Kerai būtų išsklaidyti ir tikrovės nebegalėtum at- 
baidyti. Tikrovė buvo dalykas, nuo kurio bet kokia kaina reikė- 
jo gintis. Ji buvo bjauri ir pilka, neturinti nieko bendra su saulės 
persmelktu svajonių pasauliu, kurį jie kurdavo būdami drauge. 
Užuot kalbėjus apie tikrovę, jų dienos būdavo pilnos papras- 
tų žaidimų ir banalių pokalbių. Į nieką nebuvo žiūrima rimtai. 
Tuomet galėdavo apsimesti esantys nesužeidžiami, nenugalimi, 
neprieinami. Atskirai kiekvienas buvo niekas. Kartu būdavo 
„trys muškietininkai 

Suaugusieji buvo tik fantastinės užribio būtybės, statistai, ku- 
rie sukiojasi savame pasaulyje nedarydami jiems jokios įtakos. Jų 
burnos judėjo, bet neišleisdavo jokio garso. Jie darė judesius ir 
minas, kurie tarytum turėjo kažką sakyti, bet atrodė pompastiški 
ir beprasmiai, išplėšti iš konteksto. 

Andešas šyptelėjo išnirdamas iš savo atsiminimų, mat buvo 
priverstas atsipeikėti iš katatoniškos svajonių būsenos. Spaudžia- 
mas gamtinio reikalo, dideliam savo nepasitenkinimui, atsikėlė 
pasirūpinti iškilusia problema. 

Virš unitazo kabojo dulkėtas purvinas veidrodis. Ištuštinęs 
pūslę, išvydo savo atvaizdą ir pirmąsyk per daugelį metų pamatė 
save kitų akimis. Riebaluoti susivėlę plaukai. Blyškus, nesveikai 

pilkšvas veidas. Nuo daugelio nepriežiūros metų tarp dantų at- 
siradus porai spragų atrodė dešimtmečiu senesnis, nei buvo iš 
tikrųjų. 

Apsisprendė dar gerai nesuvokdamas. Grabaliodamas džinsų 
antuką suprato, koks bus kitas žingsnis. Einant į virtuvę akys žvel- 
gė ryžtingai. Pasirausęs stalčiuose susirado didelį virtuvinį peilį, 
nušluostė jį į klešnę. Paskui nuėjo į bendrąjį kambarį ir ėmė iš 
eilės nukabinėti nuo sienų paveikslus. Vieną po kito - daugybės 
metų darbo vaisius. Saugojo ir kabino ant sienos tik tuos paveiks- 
lus, kuriais buvo labiausiai patenkintas. Daugybę kitų išmetė, nes, 
jo akimis, jie nebuvo pakankamai geri. Dabar peilis raižė vieną 
drobę po kitos. Jis dirbo ramiai, tvirta ranka pjaustė paveikslus 
plonomis juostelėmis, kol nebegalėjai įžiūrėti, ką jie vaizdavo. 
Drobę pjaustyti buvo nepaprastai sunku ir, kai su šiuo darbu 
susidorojo, kaktą išmušė prakaito lašeliai. Kambarys atrodė lyg 
dažasvydžio laukas. Kambario grindis buvo nuklojusios drobės 
juostos, o tušti rėmai žiojėjo lyg bedančiai gomuriai. Patenkintas 
apsidairė. 


- Iš kur žinai, kad ne Andešas nužudė Aleksę? - paklausė Erika. 

— Mergina, gyvenanti toje pačioje laiptinėje kaip Andešas, matė 
jį pareinant namo prieš pat septintą, o Aleksė kalbėjo su moti- 
na penkiolika po septintos. Jis niekaip negalėjo spėti taip greitai 
grįžti. Tai reiškia, kad Dagmaros Petren liudijimas gali jį susieti su 
apsilankymu Aleksės namuose dar jai tebebūnant gyvai. 

— O kaip pirštų ir pėdų atspaudai, kuriuos aptikote vonios 
kambaryje? 

— Jie neįrodo, kad jis nužudė ją, tik liudija buvus name po jos 
mirties. Šiaip ar taip, to neužtenka, kad galėtume toliau jį laikyti 
areštinėje. Melbergas, be abejo, vėl jį pasodins; jis vis dar įsitiki- 
nęs, kad Andešas žudikas, bet kol kas turi jį paleisti, kitaip advo- 
katas sumals komisarą į miltus. Aš visą laiką maniau, kad kažkas 

čia atrodo ne visai taip, ir dabar tai pasitvirtino. Andešas tebėra 
įtariamasis, bet daugybė klaustukų verčia ieškoti toliau. 

— Ir todėl mes važiuojam į Aleksės namą. Ką tikiesi ten rasti? — 
paklausė Erika. 

- Iš tikrųjų nežinau. Tik jaučiu, kad turiu susidaryti aiškesnį 
vaizdą, kaip tai galėjo vykti. 

- Juk Birgita sakė, kad Aleksė nespėjo su ja pasikalbėti, nes tu- 
rėjo lankytoją. Jei jis ne Andešas, kas tuomet ten buvo? 

— Na, tai ir yra problema. 

Patrikas, Erikos supratimu, važiavo kiek per greitai, ir ji mėš- 
lungiškai laikėsi už rankenos virš durelių. Jis vos nepravažiavo 
sankryžos prie buriuotojų klubo ir paskutinę akimirką pasuko į 
dešinę, tik per plauką nenugriovęs tvoros. 

— Ar bijai, kad laiku nenuvažiavę galim neberasti namo? 

Erika blankiai šyptelėjo. 

— Oi, atsiprašau. Tik truputėlį susijaudinau. 

Jis gerokai sumažino greitį, ir paskutinį kelio ruožą iki Aleksės 
namo Erika net išdrįso paleisti rankeną. Vis dar gerai nesuprato, 
kodėl jis pakvietė važiuoti kartu, bet padėkojusi sutiko. Galbūt tai 
suteiks informacijos jos knygai. 

Prie durų Patrikas stabtelėjo suglumusiu veidu. 

— Pamiršau, kad neturiu rakto. Deja, negalėsim įeiti. Melbergas 
neapsidžiaugs, jei vienas iš jo policininkų bus pagautas nusikalti- 
mo vietoje lipantis per langą. 

Erika giliai atsiduso ir tūptelėjusi pagrabinėjo po kilimėliu. Pa- 
šaipiai nusišypsojusi atkišo raktą Patrikui, atrakino duris ir įleido 
jį pirmą. 

Kažkas vėl buvo įjungęs šildymo katilą, nes dabar name tempe- 
ratūra buvo gerokai aukštesnė nei lauke. Jie nusivilko viršutinius 
drabužius ir užmetė ant laiptų, vedančių į viršutinį aukštą, turėklų. 

— Ką dabar darysim? - Erika sukryžiavusi rankas klausiamai 
pažvelgė į Patriką. 

— Kažkuriuo metu, praėjus penkiolikai minučių po septintos, 
kai telefonu kalbėjo su motina, Aleksė išgėrė didelį kiekį migdo- 
mųjų. Neaptikta jokių įsilaužimo ženklų, tad tikriausiai ją aplankė 
pažįstamas žmogus, vėliau turėjęs galimybę sugirdyti jai migdo- 
muosius. Kaip jis tai padarė? Na, jie turėjo drauge ką nors valgyti 
ar gerti. 

Kalbėdamas Patrikas vaikštinėjo po bendrąjį kambarį. Erika 
atsisėdo ant sofos ir susidomėjusi stebėjo jo maršrutą į vieną ir 
kitą kambario pusę. 

- Iš tikrųjų, - nustojęs žingsniuoti jis pakėlė pirštą, - teismo gy- 
dytojas galėjo mums pasakyti, ką ji valgė, iš to, ką aptiko skrandyje. 
Tad ką Aleksandra valgė tą vakarą, kai buvo nužudyta? Pasak teis- 
mo mediko, jos skrandyje buvo žuvų troškinio ir sidro. Šiukšliadė- 
žėje rasta tuščia Findus žuvų troškinio pakuotė, o ant indų plovimo 
staliuko stovėjo tuščias sidro butelis, todėl tyrimo rezultatas pasi- 
tvirtina. Keistoka, nes šaldytuve buvo du dideli jautienos nugarinės 
gabalai, orkaitėje - bulvių troškinys. Bet orkaitė nebuvo įjungta, ir 
bulvės vis dar žalios. Ant indų plovimo staliuko stovėjo ir baltojo 
vyno butelis. Iš atkimšto butelio buvo nupilta apie pusantro šimto 
mililitrų vyno. Maždaug taurė. 

Patrikas nykščiu ir smilium atmatavo šimtą mililitrų. 

— Bet Aleksės skrandyje vyno nebuvo? 

Erika susidomėjusi pasilenkė ir pasidėjo alkūnes ant kelių. 

— Ne, būtent. Būdama nėščia, ji tikriausiai gėrė ne vyną, o sid- 
rą, bet lieka klausimas, kas gėrė vyną. 

— Ar rasta nešvarių indų? 

— Taip. Lėkštė, šakutė ir peilis su žuvų troškinio likučiais. 
Kriauklėje stovėjo dvi taurės. Ant vienos daugybė pirštų atspau- 
dų - Aleksės. Tačiau jokių atspaudų ant kitos. 

Jis liovėsi vaikštinėjęs, atsisėdo į krėslą priešais Eriką, ištiesė 
savo ilgas kojas ir susinėrė rankas ant pilvo. 

— Vadinasi kažkas nuo taurės nušluostė pirštų atspaudus. 

Erika jautėsi nepaprastai sumani, sėdėdama čia ir darydama 
išvadas, o Patrikas mandagiai stengėsi neparodyti, kad viską jau 
yra apgalvojęs. 

— Taip, panašu, kad taip ir yra. Kadangi taurės buvo išskalautos, 
nė vienoj neradom migdomųjų liekanų, bet aš spėju, kad Aleksė 
juos išgėrė su sidru. 

— Bet kodėl ji viena valgė žuvų troškinį, jei virtuvėje turėjo 
pasiruošusi puikią jautienos nugarinės vakarienę dviem asme- 
nims? 

- Taip, tikrai kyla toks klausimas. Kodėl moteris, užuot iškėlusi 
puotą, valgį šildėsi mikrobangų krosnelėje? 

— Todėl, kad ji planavo romantišką vakarienę dviem, bet jos 
lauktas asmuo taip ir nepasirodė. 

— Ir aš taip spėju. Ji laukė laukė, bet paskui neteko vilties ir iš 
šaldiklio kažką įsimetė į mikrobangę. Aš ją suprantu, menkas ma- 
lonumas vienai valgyti jautienos nugarinę. 

— Juk Andešas tikrai apsilankė, tad vargu ar ji laukė jo. Ką ma- 
nai apie vaiko tėvą? —- paklausė Patrikas. 

— Taip, tai labiausiai tikėtina. Kaip tragiška! Ji pasiruošė geriausią 
pasaulyje vakarienę ir įsidėjo į šaldytuvą vyno - ką žinau, galbūt 
norėdama iškilmingai pagerbti būsimą kūdikį, o jis neateina. Ji sėdi 
ir laukia, laukia. Tuomet kyla klausimas, kas atėjo. 

— Mes negalim visiškai atmesti to asmens, kurio ji laukė. Jis ga- 
lėjo pasirodyti, tik per vėlai. 

— Taip, teisybė. Ak, koks nusivylimas! Jei galėtum prakalbinti 
sienas! 

Erika apsidairė. 

Kambarys buvo labai gražus, atrodė naujas ir švarus. Įkvėpusi 
oro ji netgi užuodė silpną dažų kvapą. Sienos nudažytos Erikos 
mėgstama spalva - šviesiai mėlyna su pilku atspalviu, - subtiliai 
kontrastuojančia su baltais langų rėmais ir baltais baldais. Kam- 
baryje tvyrojo ramybė, Erikai norėjosi atremti galvą į sofos atkal- 

tę ir užsimerkti. Tokią sofą ji buvo mačiusi House krautuvėlėje 
Stokholme, bet, gaudamas tokias pajamas kaip jos, galėjai apie 
ją tik svajoti. Ji buvo didelė, išsipūtusi ir tarytum dribo per visus 
kraštus. Nauji baldai itin skoningai suderinti su antikvariniais. 
Pastaruosius Aleksė greičiausiai susirado restauruodama namą 
Geteborge. Dauguma antikvarinių baldų buvo Gustavo stiliaus. 
Erika dėkojo IKEA, kad gali atpažinti šį stilių. Ji seniai bergždžiai 
troško nusipirkti porą baldų iš jų naujos Gustavo stiliaus serijos. 
Giliai pavydžiai atsidususi prisiminė, kodėl jie čia atėjo. Tai grei- 
tai nuslopino pavydą. 

— Vadinasi, tu sakai, kad čia atėjo kažkoks jos pažįstamas, mei- 
lužis ar kas nors kitas, ir jie abu paėmė po taurę, o tas kažkas į 
Aleksės sidro taurę buvo įbėręs migdomųjų, - tarė Erika. 

— Taip, tai įtikinamiausias scenarijus. 

— O paskui? Kaip manai, kas atsitiko paskui? Kaip ji atsidūrė 
vonioje? 

Erika dar giliau įsirausė į sofą ir išdrįso užsikelti kojas ant ka- 
vos staliuko. Tikrai reikia susitaupyti tokiai sofai! Akimirką jai 
dingtelėjo, kad, jei jie parduotų namą, jai užtektų pinigų nusi- 
pirkti tokiems baldams, kokių tik panorėtų. Ji tučtuojau atmetė 
šią Mintį. 

— Manau, žudikas palaukė, kol Aleksė užmigs, nurengė ją ir nu- 
tempė į vonios kambarį. 

— Kodėl manai, kad žudikas ją nutempė, o ne nunešė į vonios 
kambarį? 

— Skrodimo ataskaita parodė, kad nubrozdinti jos kulnai, o po 
žastais yra mėlynių. 

Patrikas atsisėdo krėsle tiesus kaip strėlė ir viltingai pažvelgė į 
Eriką. 

— Ar negalėčiau padaryti bandymo? 

Erika suabejojo ir skeptiškai atsakė: 

— Na, tai priklauso nuo to, ką nori išbandyti. 

— Pagalvojau, kad tu galėtum suvaidinti nužudytąją. 

- Štai kaip, labai ačiū. Ar išties manai, kad tam užteks mano ak- 
torinių gabumų? - Ji nusijuokė, bet atsistojo pasiruošusi pagelbėti. 

— Ne, ne, atsisėsk. Tikriausiai jie čia sėdėjo, ir Aleksė užmigo 
ant sofos. Tad malonėk sudribti kaip maišas. 

Erika suniurnėjo, bet pasistengė suvaidinti apalpusią. Patrikui 
ėmus ją tempti, atmerkė vieną akį ir paklausė: 

— Tikiuosi, neketini manęs ir nurengti? 

— O, ne, tikrai ne, nenurengsiu, neketinau to daryti, turiu ome- 
ny... - Jis sumikčiojo ir išraudo. 

— Nieko baisaus, aš tik pajuokavau. Dabar imkis žudymo. 

Ji juto, kaip jis tempia ją grindimis, prieš tai kiek patraukęs ka- 
vos staliuką. Iš pradžių mėgino tempti už riešų, bet, kai ne itin 
pavyko, stvėrė už pažastų ir nuvilko prie vonios kambario. Staiga 
ji nepaprastai aiškiai suvokė, kiek sverianti. Patrikas tikriausiai 
mano ją sveriant pusę tonos. Mėgino mažumėlę jį prigauti ir pa- 
sistumti, kad neatrodytų tokia sunki, bet Patrikas ją supeikė. Ak, 
kodėl ji pastarąsias savaites nesilaikė maitinimosi režimo griež- 
čiau. Atvirai kalbant, net nemėgino jo laikytis, tik guodėsi neža- 
botai valgydama. Maža to, Patrikui ją velkant pasikėlė megztinis 
ir vos neišvirto išdavikiškas juosmens lašinių rumbas. Mėgino 
įtraukti pilvą giliai įkvėpdama, bet po valandėlės turėjo iškvėpti. 

Nugara pajutusi vonios kambario grindų plyteles nevalingai 
pašiurpo, ir ne tik nuo šalčio. Pritempęs prie pat vonios, Patrikas 
atsargiai ją paguldė. 

— Na, pavyko gana sklandžiai. Ganėtinai sunku, bet įmanoma. 
Be to, Aleksė svėrė mažiau už tave. 

Ačiū tau, pamanė Erika, gulėdama ant grindų ir nepastebimai 
mėgindama užtempti megztinį ant pilvo. 

— Dabar žudikui tereikėjo įkelti ją į vonią. 

Jis pabandė kilstelėti Erikos pėdas, bet ji greitai atsistojo ir nu- 
sipurtė dulkes. 

— Ne, Patrikai, aš nesutinku. Vienai dienai ir taip turiu pakan- 
kamai mėlynių. Ir tu niekad manęs neįkelsi į vonią, kurioje gulėjo 
Aleksė. Nė negalvok! 

Jis nenorom sutiko su jos prieštarom, ir jie iš vonios kambario 
grįžo į bendrąjį. 

— Kai žudikas įkėlė Aleksę į vonią, buvo visai paprasta prileis- 
ti vandens ir perpjauti jai riešus skutimosi peiliuku iš maišelio, 
kuris gulėjo vonios kambario spintelėje. Paskui žudikui tereikėjo 
apsitvarkyti. Išplauti taures ir nušluostyti pirštų atspaudus. Per tą 
laiką Aleksė pamažėle mirtinai nukraujavo. Baisiai, baisiai kieta- 
širdiška. 

— O šildymo katilas - ar jai atvykus į Fjelbaką jis jau buvo iš- 
jungtas? 

— Taip, atrodo, taip. Ir mums pasisekė. Būtų buvę kur kas sun- 
kiau surinkti įkalčius, jeigu kūnas visą savaitę būtų išgulėjęs kam- 
bario temperatūroje. Pavyzdžiui, Andešo pirštų atspaudų tikriau- 
siai nebūtų buvę įmanoma paimti. 

Erika krūptelėjo. Mintis apie pirštų atspaudų ėmimą nuo lavo- 
nojai rodės per daug makabriška. 
kruopščiau ištyrinėjo Aleksės ir Henriko miegamąjį, nes ankstes- 
nis jos apsilankymas buvo taip staiga nutrauktas. Vis dėlto dau- 
giau nieko neaptiko. Jausmas, kad kambaryje kažko trūksta, vis 
dar buvo išlikęs, baisiai erzindamas, jog neateina į galvą, kas tai 
galėtų būti. Ji nusprendė apie tai užsiminti Patrikui, bet ir jo pa- 
stangos nuėjo niekais. Be to, savo pasitenkinimui, ji pamatė, kad 
Patrikas gerokai sunerimo, kai ji papasakojo apie įsibrovėlį ir kaip 
slėpėsi drabužių spintoje. 

Patrikas sunkiai atsidusęs tūptelėjo ant didžiulės lovos su bal- 
dakimu kraštelio, mėgindamas jai padėti prisiminti. 

— Ar tai buvo koks nors mažas, ar didelis daiktas? 

— Nežinau, Patrikai, tikriausiai mažas, kitaip gal prisiminčiau, 
ar ne? Pavyzdžiui, jei būtų pradingusi lova su baldakimu, tikriau- 
siai būčiau pastebėjusi. 

Ji nusišypsojo ir atsisėdo ant lovos šalia jo. 

— Bet kurioje kambario vietoje jis buvo? Prie durų? Už lovos? 
Ant komodos? 

Patrikas čiupinėjo odos lopinėlį, rastą ant Aleksės naktinio 
staliuko. Jis panėšėjo į savotišką klubo emblemą su vaiko rankos 
išdegintu užrašu „T. M. 1976“. Apvertęs išvydo keletą neryškių 
dėmių, atrodančių lyg senas sukrešėjęs kraujas. Patrikas svarstė, 
iš kur šis lopinėlis atsirado. 

— Aš nežinau kur, Patrikai. Jei žinočiau, nesėdėčiau čia rauda- 
masi plaukus. 

Ji vogčiomis žvilgtelėjo į jo profilį. Blakstienos nuostabiai ilgos 
ir tamsios. Veido šereliai tobuli. Ganėtinai ilgi, kad oda pajustum 
lyg švitrinį popierių, bet ne tokie, kad nemaloniai braižytų. Jai 
buvo įdomu, ką pajustų prisilietusi. 

— Kas yra? Ar išsitepiau? 

Patrikas nervingai nusišluostė veidą. Ji greitai nusuko akis į šalį 
susidrovėjusi, kad jis sugavo jos žvilgsnį. 

— Nieko. Tik šokolado kruopelė. Bet dabar nebėra. 

Valandėlę stojo tyla. 

— Na, ką pasakysi - dabar tikriausiai ne ką toliau nusigausim, ar 
ne? - pagaliau prašneko Erika. 

— Manau, ne. Bet, klausyk, jei prisiminsi, ko trūksta, tučtuojau 
man paskambink. Jei kam nors svarbu ateiti to pasiimti, tikriau- 
siai svarbu ir tyrimui. 

Išeidami jie rūpestingai užrakino duris, ir Erika vėl pakišo rak- 
tą po kilimėliu. 

— Ar nori, kad parvežčiau? 

— Ačiū, ne, Patrikai. Mielai pasivaikščiosiu. 

— Na, tuomet pasimatysim rytoj vakare. 

Patrikas mindžikavo sutrikęs lyg penkiolikmetis. 

— Gerai, lauksiu aštuntą. Ateik alkanas. 

— Stengsiuos. Bet negaliu nieko pažadėti. Šią akimirką atrodo, 
kad daugiau niekada neišalksiu, - Patrikas juokdamasis paplekš- 
nojo sau per pilvą ir mostelėjo galva į Dagmaros Petren namą ki- 
tapus gatvės. 

Erika nusišypsojo ir pamojavo jam, nuvažiuojančiam volvo. 
Laukiant rytdienos iš netikrumo, baimės ir gryno siaubo jai jau 
suko vidurius. 

Pasuko namų link, bet nuėjusi vos keletą metrų ūmiai sustojo. 
Netikėtai jai dingtelėjo mintis —- prieš atmetant, ją reikėjo pati- 
krinti. Ryžtingais žingsniais grįžo prie namo, pasiėmė raktą iš po 
kilimėlio ir vėl įėjo pro duris, rūpestingai nusikračiusi nuo batų 
sniegą. 

Ką darytų moteris, laukianti žmogaus, nors šis taip ir neatėjo 
romantiškos vakarienės? Žinoma, jam paskambintų! Erika meldė 
Dievą, kad tik Aleksės telefonas būtų šiuolaikinis, kad nebūtų pa- 
sidavusi šeštojo dešimtmečio „kobrų“ madai ar laikiusi dar kokią 
bakelito senieną. Jai pasisekė. Virtuvėje ant sienos kabojo nauju- 
tėlaitis Doro. Drebančiais pirštais paspaudė paskutinio skambin- 
to numerio mygtuką, melsdama, kad po Aleksės mirties niekas 
nebūtų naudojęsis telefonu. 

Telefonas skambėjo ir skambėjo. Po septynių signalų jau buvo 
bededanti ragelį, bet pagaliau įsijungė atsakiklis. Ji išklausė žinu- 
tę, bet išjungė telefoną dar neišgirdusi pypsenimo. Išblyškusiu 
veidu neskubėdama pakabino ragelį. Ji kone išgirdo trakštelėjimą 
galvoje, kai galvosūkio dalelės sukrito į savo vietą. Staiga aiškiai 
suprato, ko trūksta viršutinio aukšto miegamajame. 


Melbergas kunkuliavo pykčiu. Jis lakstė po nuovadą lyg furija, ir, 
jei būtų galėję, Tanumshedės nuovados tarnautojai būtų mielai 
pasislėpę po rašomaisiais stalais. Bet suaugę žmonės taip nesi- 

elgia, tad jiems teko kiaurą dieną kęsti šlykščius keiksmus, prie- 
kaištus ir kitokius įprastus užgauliojimus. Anikai teko prisiimti 
didžiausią smūgį ir ji, nors ji per tuos mėnesius, kai Melbergas 
ėmė vadovauti, užsiaugino storą odą, pirmąsyk po ilgo laiko vos 
neapsiverkė. Ketvirtą valandą ji neteko kantrybės. Išdūmė iš 
darbo, sustojo prie kooperatyvo, nusipirko kibirėlį ledų, parėjo 
namo, įsijungė Glamour televiziją ir aplaistė ašaromis šokoladi- 
nius ledus. Tokia jau buvo diena. 

Melbergą varė iš proto, kad buvo priverstas paleisti iš arešti- 
nės Andešą Nilsoną. Buvo visiškai tikras, kad Andešas nužudė 
Aleksę Vijkner, ir, jei tik būtų pavykę dar valandėlę vienam su juo 
pasilikti, be jokios abejonės, būtų išspaudęs iš jo teisybę. Tačiau 
dabar turėjo jį paleisti, nes prakeikta liudytoja pareiškė mačiusi, 
kaip jis parėjo namo prieš pat „Skirtingų pasaulių laidą per tele- 
vizorių. Tai patvirtino, kad septintą valandą jis tūnojo savo bute, 
o Aleksė su Birgita kalbėjo penkiolika minučių po septintos. Tik- 
ra velniava. 

Paskui tas jaunas policininkas Patrikas Hedstriomas, mėginęs 
prikimšti jam į galvą daugybę keisčiausių idėjų, neva ne Nilsonas 
nužudęs tą moterį. Ne, jei ką nors išmoko per visus policijoje iš- 
dirbtus metus, tai suvokti, kad dažniausiai viskas būna visiškai taip, 
kaip ir atrodo. Jokių paslėptų motyvų, jokių painių sąmokslų. Tik 
visuomenės padugnės, darančios garbingų piliečių gyvenimą ne- 
saugų. Suradęs padugnę, surasi ir nusikaltėlį, - toks jo devizas. 

Jis surinko Patriko Hedstriomo mobiliojo telefono numerį. 

— Kur, po galais, esi?.. Nėr ko mėtytis mandagybėmis... Sėdi 
kažkur bambos įsitvėręs, ką? Mes nuovadoj dirbam. Viršvalan- 
džius. Nežinau, ar tai tau žinoma. Jei ne, galiu patvarkyti taip, kad 
daugiau tuo nereikėtų rūpintis. Bent jau čia. 

Prispaudus šį jauną pasipūtėlį paširdžiuose kiek palengvėjo. 
Juos reikia laikyti ant trumpo pavadžio, kitaip gaidžiukams išaugs 
per didelės skiauterės. 

— Noriu, kad nuvažiuotum pasikalbėti su liudytoja, septintą 
valandą patupdžiusia Andešą Nilsoną namie. Prispausk ją, su- 
imk į rankas ir pažiūrėk, ką gali ištraukti... taip, DABAR, velniai 
rautų. 

Jis trenkė ragelį, mėgaudamasis gyvenimo aplinkybėmis, pa- 
stūmėjusiomis jį į padėtį, leidžiančią priversti juodą darbą dirbti 
kitus. Staiga gyvenimas gerokai pašviesėjo. Melbergas atsilošė 
ant kėdės, atidarė viršutinį stalčių ir išsiėmė pakelį šokoladinių 
rutuliukų. Dešriškais pirštukais išsitraukė iš pakelio vieną ir pa- 
laimingai susikišo į burną. Sukramtęs paėmė dar vieną. Taip kaip 
jis sunkiai dirbantiems žmonėms reikia kuro. 


Kai paskambino Melbergas, Patrikas jau buvo pasukęs keliu į 
Tanumshedę per Grebestadą. Sustojo prie Fjelbakos golfo aikš- 
telės ir apsigręžęs giliai atsiduso. Artėjo pavakarys, ir jis turėjo 
daug darbo nuovadoje. Nereikėjo taip ilgai užtrukti Fjelbakoje, 
bet jį labai traukė pabūti su Erika. Jautėsi tarytum patekęs į mag- 
netinį lauką, ir Patrikui reikėjo milžiniškų valios pastangų, kad 
iš jo ištrūktų. Dar sykį giliai atsiduso. Tai galėjo baigtis tik vie- 
naip. Blogai. Ne taip seniai pavyko įveikti skausmą dėl Karinos, o 
dabar visu greičiu lėkė prie naujo. Lyg trauktų susinaikinti. Sky- 
rybų procesas truko daugiau kaip metus. Daug vakarų praleido 
priešais televizorių, nereginčiomis akimis spoksodamas tokius 
aukščiausios kokybės serialus kaip „Volkeris, Teksaso reindže- 
ris“ ir „Misija neįmanoma“. Net „TV parduotuvė“ atrodė geresnė 
alternatyva, nei vienam vartytis dvigulėj lovoj, kai prieš akis lyg 
prasta muilo opera šmėžuoja Karinos su kitu vyru lovoje vaizdai. 
Ir vis dėlto trauka, kurią seniau jautė Karinai, neprilygo tai, kurią 
dabar jaučia Erikai. Logika piktdžiugiškai šnabždėjo į ausį: ar tik 
nusivylimas nebus dar didesnis? 

Kaip paprastai, paskutinius staigius posūkius prieš Fjelbaką 
įveikė per greitai. Tie reikalai pradėjo jį nervinti. Visą apmaudą 

išgiežė ant automobilio ir lėkė visu greičiu privažiuodamas pas- 
kutinį vingį prieš nuolydį, prie kurio kadaise stovėjo senasis si- 
loso bokštas. Dabar silosinė buvo nugriauta, vietoj jos stovėjo 
stilizuoti pagal seną madą namai. Kainos sukosi apie porą mili- 
jonų kronų už namą, ir Patrikas nesiliovė stebėtis, kiek žmonės 
turi pinigų, kad įstengia nusipirkti vasarnamį už tokią kainą. 

Staiga vingyje nežinia iš kur išdygo motociklininkas, ir Patri- 
kas, apimtas panikos, turėjo trauktis į šalį. Smarkiai tuksinčia šir- 
dimi sumažino greitį ir vos vos išvengė susidūrimo. Dirstelėjęs į 
užpakalinio vaizdo veidrodėlį įsitikino, kad baikeris tebesėdi ant 
motociklo ir gali tęsti savo kelionę. 

Toliau važiavo tiesiai, pro mažojo golfo aikštelę iki sankryžos 
prie degalinės. Ten pasuko į kairę daugiabučių linkui ir dar kartą 
pagalvojo, kaip bjauriai atrodo šie namai. Rudi ir balti septintojo 
dešimtmečio pastatai, lyg išmestos didžiulės keturkampės trin- 
kos kėpsantys prie pietinio įvažiavimo į Fjelbaką. Jis klausė savęs, 
ką galvojo juos projektavęs architektas. Ar stengėsi pastatyti tuos 
namus kiek galima bjauresnius, eksperimentavo? O gal jam tai 
buvo nė motais? Tikriausiai tai septintojo dešimtmečio svaičio- 
jimų pastatyti milijoną būstų rezultatas. „Būstai visiems.“ Gaila, 
kad jie nepridūrė: „Gražūs būstai visiems.“ 

Jis sustojo automobilių stovėjimo aikštelėje ir įėjo į pirmą laip- 
tinę. Penktas numeris. Andešo laiptinė, taip pat ir liudytojos Je- 
niu Rosen. Jie gyveno trečiame aukšte. Iki reikiamos aikštelės už- 
kopė smarkiai šniokšdamas, ir tai priminė, kad pastaruoju metu 
pernelyg mažai juda ir gerdamas kavą valgo pernelyg daug pyra- 
gaičių. Jis niekada ir nebuvo fizinio lavinimo stebuklas, bet toks 
nepajėgus anksčiau tikrai nesijautė. 

Patrikas sekundę stabtelėjo prie Andešo durų ir pasiklausė. 
Nesigirdėjo nė garso. Arba jo nebuvo namie, arba gulėjo prisi- 


baigęs. 

Jeniu durys buvo iš dešinės, tiesiai prieš Andešo, gyvenančio 
kairėje pusėje prie pat laiptų. Ji buvo pakeitusi standartinę var- 
do plokštelę į savą medinę su įmantriai išraitytais Jeniu ir Makso 
Rosenų vardais ir pakraščiais išpieštomis rožėmis. Vadinasi, ji iš- 
tekėjusi. 

Į nuovadą ji paskambino liudyti šį rytą, ir jis tikėjosi, kad dar 
bus namie. Nerado jos vakar, kai beldėsi į visas laiptinės duris, bet 
jie paliko vizitinę kortelę prašydami, kad ji paskambintų į nuova- 
dą, parsiradusi namo. Štai kodėl jie tik šiandien sulaukė informa- 
cijos apie Andešo grįžimą namo penktadienio vakarą, kai mirė 
Aleksė. 

Bute nuaidėjo skambutis, ir tučtuojau pasigirdo piktas vaiko 
riksmas. Prieškambariu priartėjo žingsniai, ir jis veikiau pajuto, 
nei išvydo, kad pro durų akutę kažkas žiūri. Paskui žvangtelėjo 
atkabinama apsaugos grandinė, ir durys prasivėrė. 

— Kuo galėčiau padėti? 

Durų angoje stovėjo moteris su vienų metų vaiku. 

Ji buvo labai liesa ir smarkiai pasišviesinusi plaukus. Sprendžiant 
iš pašaknių, natūrali plaukų spalva buvo tarp tamsiai rudos ir juo- 
dos, tai patvirtino ir rudos kaip riešutas akys. Veidas be makiažo 
atrodė pavargęs. Ji mūvėjo nutrintas treningines kelnes išsiduobu- 
siais keliais ir tenisinukus su Adidas emblema ant krūtinės. 

— Jeniu Rosen? 

— Taip, aš. Kokiu reikalu? 

— Aš vardu Patrikas Hedstriomas, esu iš policijos. Šįryt jūs 
mums skambinot, norėčiau šnektelti apie jūsų suteiktą informa- 
ciją. 

Jis kalbėjo tyliai, kad balso nesigirdėtų priešais esančiame 
bute. 

— Užeikit, - įsileido jį pasitraukdama į šalį. 

Butas buvo mažas, vieno kambario, ir jame aiškiai negyveno 
joks vyras. Bent jau vyresnis nei vienų metų. Patalpa buvo tik- 

ras rožinės spalvos sprogimas. Viskas rausva: kilimai, užtiesalai, 
užuolaidos, lempos - absoliučiai viskas. Roželės — dar vienas 
populiarus motyvas, ir jomis ganėtinai gausiai ir net gerokai per 
gausiai buvo išpuoštos lempos bei žvakidės. Ant sienų kabantys 
paveikslai dar labiau pabrėžė romantišką buto savininkės nusi- 
teikimą. Neryškūs moterų veidai, praskrendantys paukščiai. Net 
verkiančio vaiko paveikslas virš lovos. 

Jie atsisėdo ant baltos odinės sofos, ir, ačiū Dievui, ji nepasiūlė 
kavos. Šiandien jos užtektinai atsigėrė. Vaiką motina pasisodino 
ant kelių, bet jis veržėsi iš glėbio, todėl ji paleido jį ant grindų 
tapinėti dar netvirtomis kojytėmis. 

Patriką apstulbino moters jaunumas. Atrodė neseniai išaugu- 
si iš paauglystės — jis spėjo, kad jai apie aštuoniolika. Bet žinojo, 
kad tokiuose mažuose miesteliuose nėra neįprasta vieno ar dvie- 
jų vaikų susilaukti iki dvidešimties metų. Kadangi vaiką ji vadi- 
no Maksu, Patrikas padarė išvadą, kad tėtė su jais negyvena. Tai 
irgi nebuvo neįprasta. Paauglių santykiai dažnai neištveria streso, 
kurį kelia kūdikis. 

Jis išsitraukė bloknotą. 

— Vadinasi, buvo praeitos savaitės penktadienis, dvidešimt 
penktoji, kai jūs matėt Andešą Nilsoną pareinant namo apie sep- 
tintą? Kodėl jūs tokia užtikrinta dėl laiko? 

— Aš niekad nepraleidžiu „Skirtingų pasaulių“ per televizorių. 
Laida prasideda septintą, ir prieš pat ją išgirdau laiptinėje dide- 
lį bruzdesį. Nieko neįprasta, turiu pasakyti. Andešo bute visad 
triukšminga. Jo sugėrovai ateina ir išeina bet kuriuo paros metu, 
o kartais pasirodo ir policija. Bet vis tiek priėjau pasitikrinti pro 
durų akutę, ir tada jį pamačiau. Girtas kaip pėdas mėgino atsira- 
kinti duris, bet rakto skylutė turėjo būti metro pločio, kad jam 
pavyktų. Šiaip ar taip, galų gale duris atsidarė ir įėjo, ir kaip tik 
tuo metu pasigirdus „Skirtingų pasaulių“ melodijai nuskubėjau 
prie televizoriaus. 

Ji nervingai kramsnojo ilgų plaukų sruogą. Patrikas pamatė, 
kad jos nagai nukramtyti iki gyvuonies ir skaisčiai rožinio lako 
likučiai vos pastebimi ant nuograužų. 

Maksas siekdamas tikslo apėjo kavos staliuką Patriko pusėn ir 
dabar patenkintas įsitvėrė jam į klešnę. 

— Opa, opa, opa, - išskandavo vaikas, ir Patrikas klausiamai pa- 
sižiūrėjo į Jeniu. 

— Taip, pakelkit jį. Matyt, jam patinkat. 

Patrikas nerangiai užsisodino vaiką ant kelių ir padavė raktų 
ryšulį pažaisti. Berniukas nušvito lyg saulė. Jis plačiai nusišypsojo 
Patrikui ir parodė du priekinius dantis, panašius į ryžių grūdelius. 
Patrikas irgi susiprato jam plačiai nusišypsoti. Krūtinėj kažkas virp- 
telėjo. Jei reikalai būtų susiklostę kitaip, dabar jam ant kelių sėdėtų 
jo paties sūnus. Jis atsargiai paglostė pūkuotą Makso galvutę. 

— Kokio amžiaus? 

— Vienuolikos mėnesių. Patikėkit, jis nepalieka manęs be darbo. 

Pažvelgus į sūnų, jos veidas nušvito švelnumu, ir Patrikas iš- 
kart pamatė, kokia ji miela, nors nuvargusi. Jis net neįsivaizdavo, 
kaip sunku būti vieniša motina jos amžiaus. Ji turėtų lakstyti po 
vakarėlius ir leisti laiką su draugais. O štai dabar visus vakarus 
keičia sauskelnes ir rūpinasi namais. Tarytum iliustruodama vi- 
dinę įtampą, ji išsitraukė cigaretę iš pakelio, gulinčio ant kavos 
staliuko, ir prisidegė. Su pasitenkinimu giliai užsitraukė, paskui 
klausiamai žvilgtelėjusi atkišo pakelį Patrikui. Šis papurtė galvą. 
Turėjo aiškią nuomonę dėl rūkymo kambaryje, kur yra kūdikis, 
bet tai buvo jos reikalas, ne jo. Pats negalėjo suprasti, kaip galima 
sėdėti ir čiulpti tokią bjaurastį kaip cigaretė. 

— Vadinasi, jis negalėjo pareiti namo ir vėl išeiti? 

— Šio namo sienos tokios plonos, kad gali girdėti, kaip korido- 
riuje nukrenta smeigtukas. Visi gyventojai tiksliai žino, kas parei- 
na ir kas išeina - ir kada. Esu visiškai tikra - Andešas dar kartą 
neišėjo. 

Patrikas suprato ne ką toliau nusigausiąs. Smalsaudamas pa- 
klausė: 

— Kaip reagavote išgirdusi, kad Andešas įtariamas žmogžu- 
dyste? 

— Pamaniau, kad tai nesąmonė. 

Ji dar sykį giliai užsitraukė ir ratiliukais išpūtė dūmus. Patrikas 
turėjo susiimti, kad neprimintų pasyvaus rūkymo pavojų. Jam ant 
kelių įsitaisęs Maksas visą dėmesį buvo sutelkęs į raktų ryšuliu- 
ko čiulpimą. Laikė jį putniais delniukais, retkarčiais pakeldamas 
akis į Patriką tarytum padėkoti, kad šis paskolino tokį nepaprastą 
žaislą. 

Jeniu kalbėjo toliau. 

— Be abejo, Andešas - baisus griuvena, bet jis negalėtų nieko 
nužudyti. Jis doras vaikinas. Paskambina kartais man į duris, pa- 
prašo paskolinti kokią cigaretę ir, blaivus ar girtas, visad elgiasi 
padoriai. Aš net porą kartų leidau jam pasaugoti Maksą, kol nubė- 
gau apsipirkti. Bet tik tada, kai buvo visiškai blaivus. Ne kitaip. 

Ji nuspaudė cigaretę į perpildytą peleninę. 

— Iš tikrųjų nieko blogo negali pasakyti apie tuos alkoholikus. 
Jie tėra nelaimėliai, baigiantys pragerti savo gyvenimą. Jie kenkia 
tik sau. 

Ji krestelėjo galvą, kad nublokštų plaukus nuo veido, ir vėl ištie- 
sė ranką prie cigarečių pakelio. Jos pirštai buvo pageltę nuo niko- 
tino, ir ši cigaretė akivaizdžiai buvo tokia pat skani kaip pirmoji. 
Patrikas ėmė jaustis truputį per daug aprūkytas ir iš Jeniu gauti 
daugiau naudingos informacijos nebesitikėjo. Maksas aikštijosi, 
kai buvo nukeltas nuo kelių ir perduotas Jeniu. 

— Ačiū už pagalbą. Galbūt prireiks dar kartą sugrįžti. 

— Taip, aš visad būnu čia. Niekur neišeinu. 

Dabar cigaretė smilko peleninėje, ir dūmai raitėsi link Mak- 
so - šis piktai sumirksėjo. Jis tebekramtė raktus ir įžūliai žiūrėjo į 
Patriką, lyg kviesdamas pamėginti juos atsiimti. Patrikas atsargiai 

truktelėjo ryšuliuką, bet į ryžių grūdelius panašūs dantukai buvo 
nuostabiai stiprūs. Raktai buvo dar ir apseilėti, tad juos buvo sun- 
ku kaip reikiant suimti. Jis pamėgino traukti kiek stipriau ir kaip 
atsako sulaukė pikto niurnėjimo. Prie tokių situacijų pripratusi 
Jeniu ryžtingai stvėrė už ryšuliuko ir sėkmingai ištraukusi padavė 
Patrikui. Maksas suriko iš visų plaučių, rodydamas nepasitenki- 
nimą jam nepalankiai susiklosčiusia padėtimi. Prieš įsikišdamas 
raktus į užpakalinę kišenę, Patrikas suėmęs nykščiu ir smilium 
mėgino nepastebimai juos nušluostyti į kelnių klešnę. 

Jeniu su rėkiančiu Maksu nulydėjo jį prie durų. Paskutinis da- 
lykas, kurį Patrikas išvydo prieš užsidarant durims, buvo didelės 
ašaros, riedančios apskritais kūdikio skruostais. Ir vėl giliai širdy- 
je pajuto skausmą. 


Dabar namas jam buvo per didelis. Henrikas vaikščiojo iš kam- 
bario į kambarį. Viskas priminė Aleksandrą. Ji be galo mėgo šį 
namą ir rūpinosi kiekvienu jo centimetru. Kartais jis klausdavo 
savęs, ar ne dėl namo už jo ištekėjo. Tik tada, kai jis parsivedė ją 
rimtai nuo pirmojo karto, kai išvydo ją universitete per svetim- 
šalių studentų sueigą. Aukšta, šviesiaplaukė, ji buvo apgaubta ne- 
pasiekiamumo auros, kuri traukė jį kaip niekas kitas gyvenime. O 
jis buvo įpratęs gauti tai, ko nori. Jo tėvai buvo per daug užsiėmę 
savo gyvenimu, kad įstengtų skirti bent kiek energijos sūnui. Lai- 
ką, laisvą nuo įmonės reikalų, prarydavo nesibaigiantys viešuo- 
menės renginiai. Labdaros pokyliai, pusiau oficialūs priėmimai, 
vakarienės su verslo partneriais. Henrikas turėdavo elgtis gražiai 
ir sėdėti namie su aukle. Geriausiai prisiminė motinos kvepalų 
aromatą, kai jį pabučiuodavo atsisveikindama, mintimis jau ke- 
liaudama į kokį nors prašmatnų vakarėlį. Kaip kompensaciją jis 
gaudavo bet kurį daiktą, dūręs pirštu. Jam nebūdavo atsakomas 


174 CAMILLA LACKBERG 


joks materialus objektas, bet duodamas abejingai, taip, kaip išsi- 
blaškius pakasomas dėmesio reikalaujantis šuo. 

Todėl Aleksė buvo pirmas dalykas, kurio jis negalėjo gauti pa- 
prašęs. Ji buvo neprieinama ir užsispyrusi, todėl be galo žavinga. 
Merginosi jai atkakliai ir intensyviai. Rožės, vakarienės, dovanos 
ir komplimentai. Negailėjo jokių pastangų. Ji nenoromis leido- 
si merginama ir skatinama užmegzti ryšį. Nesipriešindama - jis 
niekad nebūtų jos privertęs, - bet abejingai. Tik tada, kai pirmąją 
vasarą parsivežė ją namo į Geteborgą ir jie įžengė į Serio salos 
namą, ji ėmė energingai domėtis savo ir jo santykiais. Ji atsakyda- 
vo į jo apkabinimus su nauja jėga, ir jis buvo laimingas kaip nie- 
kad. Jie susituokė Švedijoje tą pačią vasarą, vos po poros mėnesių 
pažinties. Grįžo į Prancūziją baigti paskutinių metų universitete 
ir laikyti baigiamųjų egzaminų, kitąmet parvažiavo į Serio salos 
namą visam laikui. 

Dabar, vėl prisimindamas tą metą, suvokė, kad iš tikrųjų lai- 
mingą ją matydavo tik tada, kai ji tvarkė namą. Jis atsisėdo bib- 
liotekoje į didžiulį Česterfildo fotelį ir atrėmęs galvą užsimerkė. 
Prieš akis lyg senas „Super 8“ filmas mirgėjo Aleksės vaizdai. Po 
pirštais pajuto vėsią šiurkščią fotelio odą ir smilium perbraukė 
vingiuotą nuo senumo atsiradusį plyšį. 

Geriausiai prisiminė įvairias jos šypsenas. Kai ji namui rasdavo 
visiškai tokį baldą, kokio ieškojusi, arba peiliu nugremžusi tapetą 
aptikdavo gerai išsilaikiusį seniausią apmušalų sluoksnį, jos veidą 
nutvieksdavo plati nuoširdi šypsena. Kai pabučiuodavo jai spran- 
dą, paglostydavo skruostą ar pasakydavo, kaip stipriai ją myli, ji 
irgi nusišypsodavo — kartais, bet ne visada. Tuomet jos šypsena 
būdavo tokia, kokios ėmė nekęsti, - santūri, neatidi, globėjiška. 
Po to ji visad nusigręždavo, ir jis matydavo, kaip po paviršium lyg 
gyvačiukės rangosi jos paslaptys. 

Jis niekad jos neklausinėdavo. Grynai iš baimės. Bijodavo su- 
kelti grandininę reakciją - jos padarinių nebuvo pasirengęs suval- 

dyti. Geriau buvo turėti ją šalia bent kūniškai, tebesitikint, kad 
vieną dieną ji atsiduos jam visa. Buvo pasiruošęs rizikuoti niekad 
negauti visko, kad tik išlaikytų bent jos dalį. Užteko Aleksės nuo- 
trupos. Taip stipriai ją mylėjo. 

Jis apsidairė bibliotekoje. Knygos, kurios dengė visas sienas ir 
kurių ji su tokiu vargu ieškojo Geteborgo antikvariatuose, buvo 
tik dėl akių. Jis neprisiminė, kad būtų ją kada nors matęs skaitant 
knygą, nebent universitete vadovėlius. Galbūt jai užteko savo pa- 
čios skausmo ir nereikėjo skaityti apie kitų. 

Sunkiausia buvo susitaikyti su jos nėštumu. Kai tik jis pradė- 
davo kalbėti apie vaiką, ji smarkiai papurtydavo galvą. Sakydavo 
nenorinti paleisti vaiko į šitokį pasaulį. 

Su žinia, kad yra kitas vyras, jis susitaikė. Henrikas žinojo, kad 
Aleksė taip uoliai kiekvieną savaitgalį važinėja į Fjelbaką ne pa- 
būti viena, bet pajėgė tai ištverti. Jų lytinis gyvenimas nutrūko 
daugiau nei prieš metus. Galėjo ištverti ir šitai. Ilgainiui būtų iš- 
mokęs priprasti ir prie jos mirties. Bet negalėjo susitaikyti su tuo, 
kad ji buvo pasiruošusi nešioti kito vyro vaiką, bet nenorėjo ne- 
šioti jojo. Tai lyg košmaras vaidenosi jam naktimis. Suprakaitavęs 
blaškydavosi ant paklodžių be vilties užmigti. Jam pajuodo pa- 
akiai, sublogo keletu kilogramų. Jautėsi lyg guminė juostelė, kuri 
tempiasi ir tempiasi ir anksčiau ar vėliau pasiekia ribą, kai stipriai 
pokštelėjusi plyšta. Iki šiol jis gedėjo be ašarų, bet dabar Henri- 
kas Vijkneris pasilenkęs įrėmė veidą į rankas ir pravirko. 


Kaltinimai, šiurkštūs žodžiai, užgaulės - viskas nuo jo nuvarvėdavo 
tarytum nuo žąsies vanduo. Ką reiškia kelių valandų užgaulės, paly- 
ginti su metais kaltės? Ką reiškia kelių valandų užgaulės, palyginti su 
gyvenimu be savo ledo princesės? 

Jis juokėsi iš patetiškų mėginimų prisiimti kaltę pačiam. Nematė 
jokios priežasties. Ir, kol nematė jokios priežasties, to nepavyks įro- 
dyti ir kitiems. 

Bet galbūt ji neklydo. Galbūt pagaliau atėjo Paskutinio teismo 
diena. Skirtingai nei ji, jis žinojo, kad teisėjas neturės žmogaus 
kūno. Jį teisti galėtų tik būtybė, didesnė už žmogų, didesnė už kūną, 
bet lygiavertė sielai. Mane teisti galėtų tik tas, kas mato mano sielą, 
manė jis. 

Keista, kaip visiškai priešingi jausmai gali susilieti į visiškai naują 
jausmą. Meilė ir neapykanta tapo abejingumu. Kerštingumas ir at- 
laidumas tapo ryžtingumu. Švelnumas ir kartėlis tapo liūdesiu, tokiu 
dideliu, kad galėtų sugniuždyti žmogų. Jam ji visad buvo keistas švie- 
sos ir tamsos mišinys. Jano veidas, kartais teisiantis, kartais supran- 
tantis. Kartais, nepaisydama jo bjaurumo, ji apipildavo jį karštais 
bučiniais. Kartais dėl tų pačių savybių užgauliodavo ir niekindavo. 
Nei taikos, nei ramybės negalėjai rasti priešybėse. 

Paskutinį kartą ją matė tuomet, kai mylėjo labiausiai. Pagaliau ji 
buvo tik jo. Pagaliau visiškai jam priklausė, ir jis galėjo su ja daryti, 
ką nori. Mylėti arba nekęsti. Be galimybės dar sykį priimti jo meilę 
abejingai. 

Iki tol jis tarytum mylėjo šydą. Slystantį iš rankų, perregimą, gun- 
dantį šydą. Kai išvydo ją paskutinį kartą, šydas buvo netekęs pa- 
slaptingumo, ir likęs tik kūnas. Bet tai ją darė pasiekiamą. Pirmąsyk 
pamanė, kad gali pažinti, kas ji yra iš tikrųjų. Palietė jos sušalusias 
rankas ir pajuto sielą, tebesidaužančią lediniame kalėjime. Dar nie- 
kad nebuvo jos taip stipriai mylėjęs. Dabar atėjo laikas susitikti su 
savo likimu, akis į akį. Vylėsi, kad likimas pasirodys atlaidus. Bet jis 
tuo netikėjo. 


Ją pažadino telefonas. Ir kaip žmonės nesusipranta skambinti 
protingu metu. 

— Erika. 

— Labas, čia Ana, - tonas buvo atsargus. 

Ir pagrįstai, pamanė Erika. 

- Labas, - Erika neketino leisti jai lengvai išsisukti. 

— Kaip laikaisi? - Ana žengė minų lauku. 

— Ačiū, gerai. O tu? 

- Ačiū, reikalai klostosi puikiai. Kaip knyga? 

- Visaip. Šiaip ar taip, judu į priekį. Ar vaikai sveiki? - Erika 
nusprendė jai bent mažumėlę įsiteikti. 

— Ema smarkiai peršalusi, bet Adrianui vidurių diegliai, regis, 
sumažėję. Tad dabar naktį galiu pamiegoti bent valandą. 

Ana nusijuokė, bet Erika tarėsi išgirdusi jos juoke kartėlio 
gaidelę. 

Valandėlę stojo tyla. 

- Žinai, mes turim pasikalbėti apie tą namo reikalą. 

— Taigi ir aš taip manau, - dabar atėjo eilė Erikos kartėliui. 

— Mes turim jį parduoti, Erika. Jei tu negali išpirkti mūsų da- 
lies, mes turėsim jį parduoti. - Erikai neatsakius, Ana ėmė ner- 
vingai malti liežuviu. - Lukas kalbėjo su agentu, ir šis mano, kad 
turėtume prašyti trijų milijonų. Trijų milijonų, Erika, ar gali 
įsivaizduoti? Už savo dalį gavusi pusantro milijono, tu galėtum 
ramiai sau rašyti nesirūpindama finansais. Tau nebus lengva gy- 
venti iš rašymo, kaip dabar atrodo. Koks tavo knygų tiražas? Du 
tūkstančiai? Trys tūkstančiai? Už vieną knygą tikriausiai uždir- 
bi ne tiek jau daug kronų, ar ne? Ar tu, Erika, nesupranti, kad 
ir tau tai puiki proga. Tu vis kalbėdavai, kad norėtum parašyti 

kokį nors grožinį kūrinį. Su šitais pinigais galėtum skirti tam lai- 
ko. Agentas mano, kad norėdami sulaukti daugiausia dėmesio 
turėtume parengti namą apžiūrai iki balandžio ar gegužės mė- 
nesio, o kai tik jį įrašysim į sąrašą, parduosim per dvi savaites. 
Tu tikriausiai supranti, kad mums reikia tai padaryti, ar ne? 

Anos balsas skambėjo maldaujamai, bet Erika nebuvo nusitei- 
kusi užjausti. Tai, ką ji atskleidė išvakarėse, neišėjo iš galvos ir ne- 
leido užmigti pusę nakties, ir apskritai ji dabar jautėsi nusivylusi 
ir suirZusi. 

— Ne, Ana, aš to nesuprantu. Tai mūsų tėvų namai. Mes čia 
užaugom. Mama ir tėtė šį namą nusipirko susituokę. Jie dievino 
jį. Ir aš dievinu, Ana. Tu negali taip pasielgti. 

— Bet pinigai... 

— Man nusispjaut į pinigus! Iki šiol puikiai verčiausi, ketinu ir 
toliau taip daryti, - dabar Erikai iš įsiūčio drebėjo balsas. 

— Bet, Erika, turi suprasti —- negali manęs priversti išlaikyti 
namą, jei aš to nenoriu. Vis dėlto pusė jo yra mano. 

- Jei šito tikrai norėtum tu, savaime aišku, manyčiau, kad tai la- 
bai labai liūdna, bet susitaikyčiau su tavo nuomone. Bėda ta, kad 
girdžiu kažkieno kito nuomonę. Šito nori ne tu, o Lukas. Kažin, 
ar tu pati žinai, ko nori. Ar žinai? - Erikai nerūpėjo sulaukti Anos 
atsakymo. - Ir aš neleisiu, kad mano gyvenimą reguliuotų Lukas 
Maksvelas. Tavo vyras baisus nenaudėlis! Ir tu, velniai griebtų, 
turėtum pagaliau čia atsivilkti ir padėti man peržiūrėti mamos ir 
tėtės daiktus. Aš jau keletą savaičių tvarkausi, ir darbo nesumažė- 
jo. Tikrai neteisinga, kad turiu tampytis viena! Jei esi taip velniš- 
kai pririšta prie viryklės, kad tau neleidžiama padėti sutvarkyti 
tėvų palikimo, turėtum rimtai susimąstyti, ar nori šitaip gyventi 
visą gyvenimą. 

Erika taip trenkė telefono ragelį, kad tas nulėkė nuo naktinio 
staliuko. Iš pykčio visa drebėjo. 

Stokholme Ana sėdėjo ant grindų nusitvėrusi telefono ragelį. Lu- 
kas buvo darbe, vaikai miegojo, todėl radusi laisvą valandėlę pasi- 
naudojo proga paskambinti Erikai. Šį pokalbį ji atidėliojo keletą 
dienų, bet Lukas zyzė ir zyzė, kad paskambintų Erikai dėl namo, 
tad galiausiai nusileido. 

Ana jautėsi sudraskyta į tūkstantį gabalų, tempiamų į visas 
puses. Ji myli Eriką, taip pat ir namą Fjelbakoje, bet Erika nesu- 
pranta, kad pirmiausia jai reikia pasirūpinti savo šeima. Dėl vai- 
kų buvo pasirengusi padaryti ar paaukoti viską ir, jei tai reiškia, 
kad dėl Luko laimės reikia aukoti santykius su vyresne seserim, 
tuomet tebūnie taip. Ema ir Adrianas buvo vienintelė priežastis 
atsikelti iš ryto ir neišnykti iš šio pasaulio. Jei tik galėtų Luką pa- 
daryti laimingą, viskas susitvarkytų. Ji tai žinojo. Kadangi yra to- 
kia sunkiai sukalbama ir nepadaro to, ko jis nori, Lukas priverstas 
taip griežtai su ja elgtis. Jei galėtų jam duoti šią dovaną, paaukoti 
tėvų namą, jis suprastų, kiek daug yra pasiruošusi padaryti dėl jo 
ir šeimos. Ir viskas vėl būtų gerai. 

Tačiau balsas širdies gilumoje kalbėjo visiškai kitaip. Ana nu- 
leido galvą ir apsiverkė, ašaros nustelbė tą silpną balsą. Ragelis 
liko gulėti ant grindų. 


Erika suirzusi nubloškė antklodę ir permetė kojas per lovos kraš- 
tą. Apgailestavo dėl griežtų Anai pasakytų žodžių, bet jau prieš 
skambutį buvo prastai nusiteikusi, o dėl miego trūkumo visiškai 
susipainiojo. Ji mėgino pati skambinti Anai, kad pataisytų, ką ga- 
lima pataisyti, bet sesers telefonas buvo užimtas. 

— Velnias! 

Suolelis prieš tualetinį staliuką gavo nepelnytą spyrį, bet Eri- 
ka dėl to geriau nepasijuto, susiėmusi už skaudamo kojos piršto, 
staugdama ėmė šokinėti ant vienos kojos. Ji labai abejojo, ar net 
gimdymas gali būti toks skausmingas. Skausmui aprimus, nepai- 
sydama sveiko proto atsistojo ant svarstyklių. 

Žinojo, kad to daryti nereikėtų, bet joje tūnanti mazochistė 
reikalavo aiškumo. Ji nusivilko tenisinukus, su kuriais miegojo. 
Juk jie prideda keletą gramų, ir net pasvarstė, ar kelnaitės neturi 
įtakos. Tikriausiai ne. Pirmiausia užlipo dešine koja, bet dalį svo- 
rio išlaikė ant kairės, tebestovinčios ant grindų. Palengva perkėlė 
svorį ant dešinės kojos, ir, rodyklei sustojus ties šešiasdešimt kilo- 
gramų, norėjo, kad ji ten ir pasiliktų. Bet ne. Kai pagaliau atsistojo 
ant svarstyklių visu svoriu, jos negailestingai parodė septyniasde- 
šimt tris kilogramus. Štai kaip. Beveik toks, kokio ir bijojo, nors 
ne - kilogramu daugiau. Tikėjosi dviejų, bet svarstyklės parodė 
tris papildomus kilogramus nuo paskutinio svėrimosi, o tai buvo 
tą rytą, kai aptiko Aleksę. 

Taigi vėliau jautėsi visai visai be reikalo pasisvėrusi. Nepasaky- 
tų, kad nebuvo pastebėjusi svorio prieaugio iš kelnių juosmens 
apimties, bet iki pat tos akimirkos, kai išvydo savo akimis, neigti 
buvo malonu. Anksčiau kaip pasiteisinimas ne kartą jai pravertė, 
pavyzdžiui, drėgmė drabužių spintoje ar per aukšta skalbimo tem- 
peratūra. Dabar tai atrodė beviltiška, ir jai net norėjos atsisakyti 
tos dienos vakarienės su Patriku. Susitikusi su juo norėjo jaustis 
seksuali, daili ir liekna, o ne išpampusi ir stora. Niūriai pažvelgė 
į save veidrodyje visu ūgiu iš profilio ir pamėgino verčiau pilvą 
kuo labiau išpūsti. Štai taip, šis vaizdas labiau atitiko jos dabartinę 
savijautą. 

Atsidususi užsimovė dukslias treningines kelnes su tampriu 
juosmeniu ir užsivilko tuos pačius tenisinukus, su kuriais miego- 
jo. Pažadėjo sau, kad nuo pirmadienio vėl užsiims svoriu. Dabar 
pradėti nebuvo prasmės, ji jau suplanavo šį vakarą patiekti trijų pa- 
tiekalų vakarienę ir reikėjo tik susitaikyti: jei nori apstulbinti vyrą 
valgių gaminimo gebėjimais, be grietinės ir sviesto neišsiversi. Be 
to, pirmadienis visad gera diena pradėti naują gyvenimą. Šimta- 

tūkstantąjį kartą ji šventai pasižadėjo pirmadienį pradėti mankš- 
tintis ir laikytis dietos. Tapti nauju žmogumi. Bet ne šiandien. 

Daug svarbesnis buvo dalykas, kurį svarstydama nuo vakar 
dienos vos nenusibaigė. Apgalvojo visas galimybes ir kaip turėtų 
elgtis, bet taip nieko ir nenusprendė. Staiga pasijuto sužinojusi 
tai, ko nuoširdžiai troško nesužinoti. 

Iš kavavirės skaniai pakvipo kava, ir gyvenimas pasirodė švie- 
sėlesnis. Nuostabu, kiek daug gali padaryti šlakelis šio karšto gė- 
rimo. Prisipylė puodelį kavos ir stovėdama prie indų plovimo sta- 
liuko su pasimėgavimu išgėrė. Pusryčiaudama niekad itin daug 
nevalgydavo, ir dabar galėjo keletą kalorijų pataupyti vakarui. 

Suskambus durų skambučiui, taip sutriko, kad apsiliejo kava 
tenisinukus. Garsiai nusikeikė svarstydama, kas galėtų skambinti 
tokį ryto metą. Pažvelgė į virtuvės laikrodį. Pusė devintos. Pasta- 
tė puodelį ir stebėdamasi atidarė duris. Priebutyje stovėjo Julija 
Karlgren, daužydama save rankomis, kad sušiltų. 

— Labas, - klausiama intonacija pasisveikino Erika. 

— Labas, - atsakė Julija ir nutilo. 

Erikai buvo įdomu, ką Aleksės sesutė veikia jos priebutyje tokį 
ankstų rytą, bet prisiminusi esanti gerai išauklėta pakvietė Juliją 
užeiti. 

Julija įžengė be jokių ceremonijų, pasikabino viršutinius dra- 
bužius ir pirma Erikos nuėjo į bendrąjį kambarį. 

— Ar negalėčiau išgerti puodelį tos nuostabios kavos, kurią už- 
uodžiu? 

— Ak, taip, aš tau atnešiu. 

Virtuvėje, nematoma Julijos, ji įpylė puodelį kavos ir dievo- 
baimingai pakėlė į dangų akis. Kažkas šiai mergaitei negerai. Pa- 
davusi Julijai puodelį, o savąjį laikydama rankoje, pasiūlė Julijai 
prisėsti ant pintos sofos verandoje. Valandėlę jos gėrė kavą tylė- 
damos. Erika nusprendė palaukti. Julija turi pati papasakoti, ko 
čia atėjo. Julija prašneko po poros įtemptų minučių. 

— Ar dabar čia jūs gyvenat? 

— Ne, iš tikrųjų ne. Gyvenu Stokholme, bet čia tvarkau namo 
reikalus. 

— Taip, girdėjau. Užjaučiu jus. 

— Ačiu. Ir aš tave. 

Julija linksmai sukikeno, ir Erikai jos juokas pasirodė glumi- 
nantis ir ne vietoje. Ji prisiminė dokumentą, rastą Neliu Lorenc 
namų šiukšliadėžėje, ir jai rūpėjo sužinoti, kaip dera galvosūkio 
detalės. 

— Jums tikriausiai įdomu, kodėl aš čia atėjau. 

Julija metė į Eriką keistą griežtą žvilgsnį. Ji mirksėjo labai retai. 

Erikai vėl dingtelėjo, kaip ji skiriasi nuo savo vyresnės sesers. 
Julijos oda akyta nuo spuogų randų, o plaukai atrodo taip, lyg 
būtų nagų žirklutėmis apsikirpusi pati. Be veidrodžio. Visa išvaiz- 
da kažkokia liguista. Lyg pilkšva plėvelė odą dengia nesveikas 
blyškis. Nepanašu ir kad jai, kaip Aleksei, būtų svarbu drabužiai. 
Jos apranga tarytum pirkta pensininkių parduotuvėse ir taip nu- 
tolusi nuo mados, kaip tik įmanoma stengiantis neperžengti mas- 
karado kostiumų ribos. 

— Ar turit Aleksės nuotraukų? 

— Atsiprašau? — Eriką nustebino tiesus klausimas. - Nuotrau- 
kų? Taip, turbūt turiu. Ir nemažai. Tėtė mėgo fotografuoti, tad 
nuolat mus fotografuodavo, kai buvom vaikai. Aleksė dažnai čia 
lankydavosi, tad tikriausiai pateko daugybėn nuotraukų. 

— Ar galėčiau jas pamatyti? 

Julija reikliai pasižiūrėjo į Eriką lyg priekaištaudama, kad ši 
dar nenuėjo atnešti nuotraukų. Dėkinga bet kokiai dingsčiai, lei- 
džiančiai akimirką išvengti skvarbaus Julijos žvilgsnio, Erika nu- 
ėjo nuotraukų albumų. 

Albumai gulėjo lagamine palėpėje. Ji dar nebuvo spėjusi pra- 
dėti ten tvarkyti, bet labai gerai žinojo, kur stovi lagaminas. Jame 
buvo saugomos visos šeimos nuotraukos, ir jai kėlė siaubą mintis, 

kad reikės atsisėdus jas peržiūrėti. Didžiuma nuotraukų kūpsojo 
nerūšiuotos, krūvomis, bet ji žinojo, kad tos, kurių ieško, tvar- 
kingai sukaišiotos į albumus. Ji paeiliui juos pervertė, pradėjusi 
nuo viršutinio, ir trečiame albume rado, ko ieškojo. Ir ketvirtame 
buvo Aleksės nuotraukų; apglėbusi abu albumus ji atsargiai nuli- 
po palėpės laiptais. 

Julija tebesėdėjo visiškai ta pačia poza. Erikai buvo smalsu, ar 
per tą laiką, kol ji buvo išėjusi, mergaitė apskritai sukrutėjo. 

— Manau, čia kai kas tau turėtų būti įdomu. 

Erika šnopuodama taip bumbtelėjo storus albumus ant kavos 
staliuko, kad net pakilo dulkės. 

Julija stvėrė viršutinį albumą, o Erika atsisėdo šalia ant pintos 
sofos, kad galėtų paaiškinti, ką vaizduoja nuotraukos. 

— Kada daryta šita? 

Julija bakstelėjo į pirmą Aleksės nuotrauką, kurią rado perver- 
tusi du puslapius. 

— Leisk pažiūrėti. Tai tikriausiai... 1974-ieji. Taip, manau, tikrai 
taip. Tada buvom maždaug devynerių. 

Erika perbraukė nuotrauką pirštu ir pajuto širdyje stiprų liūde- 
sį. Tai buvo taip seniai. Jos su Alekse šiltą vasaros dieną nuogos 
stovėjo sode - jei ji gerai prisimena, nuogos buvo todėl, kad rėk- 
damos lakstė pirmyn atgal po sodo laistymo žarnos čiurkšle. Šiek 
tiek keistoka, kad nuotraukoje Aleksė mūvėjo megztas žiemines 
kumštines pirštines. 

- Kodėl ji su pirštinėm? Atrodo, tai liepos mėnuo ar panašiai. 

Julija sutrikusi pažvelgė į Eriką, o ši prisiminusi nusijuokė. 

— Tavo sesuo labai mėgo šitas pirštines ir atkakliai jas mūvėjo 
ne tik visą žiemą, bet ir didesnę dalį vasaros. Buvo užsispyrusi 
kaip asilas, ir niekas negalėjo jos prikalbinti padėti šitas bjaurias 
pirštines. 

— Ji žinojo, ko nori, tiesa? 

dės ši veido išraiška dingo, ir ji nekantriai atvertė kitą puslapį. 

Nuotraukos Erikai atrodė kaip kito gyvenimo relikvijos. Tai 
buvo taip seniai, ir nuo to laiko tiek daug atsitiko. Kartais atrody- 
davo, tarytum vaikystė kartu su Alekse tebuvo sapnas. 

— Mes buvom greičiau seserys nei draugės. Atsikėlusios rytą 
visą laiką leisdavom kartu ir dažnai miegodavom viena kitos na- 
muose. Kasdien pasitikrindavom, kokie valgiai bus patiekti mūsų 
namuose per vakarienę, ir tada pasirinkdavom, kur jie skaniausi. 

— Kitaip tariant, dažnai valgydavot čia. 

Pirmąsyk į Julijos lūpas įsėlino šypsena. 

— Taip, kad ir ką sakytum apie tavo motiną, ji niekad nebūtų 
galėjusi verstis iš valgių gaminimo. 

Erikos akį patraukė viena ypatinga nuotrauka. Ją švelniai pa- 
glostė. Tai buvo nepaprastai graži nuotrauka. Aleksė sėdėjo Tu- 
rės valties gale, juokdamasi visu veidu. Aplink veidą išsiplaikstę 
geltoni plaukai, o už jos plytėjo visos Fjelbakos kontūrai. Jos 
tikriausiai plaukė praleisti dienos ant uolų, kupinos saule ir 
maudynių. Tokių dienų buvo daug. Erikos motina, kaip visa- 
da, negalėjo vykti drauge. Ji skundėsi turinti daugybę smulkių 
reikalų, kuriuos reikia tvarkyti, ir nusprendė likti namie. Taip 
būdavo visad. Išvykas kartu su Else Erika lengvai galėjo suskai- 
čiuoti vienos rankos pirštais. Sukrizeno išvydusi Anos nuotrau- 
ką iš tos pačios išvykos valtimi. Kaip visada, ji maivėsi ir šioje 
nuotraukoje drąsiai persisvėrusi per valties kraštą bjauriai vai- 
pėsi prieš fotoaparatą. 

- Jūsų sesuo? 

— Taip, mano sesutė Ana. 

Erikos tonas buvo atžarus, rodantis, kad nenori daugiau šne- 
kėti šia tema. Julija tai suprato ir toliau vartė albumą trumpais 
storais pirštais. Jos nagai buvo nukramtyti iki gyvuonies. Kelių 
pirštų nagai nukramtyti taip smarkiai, kad pakraščiuose atsirado 

žaizdelių. Erika nukreipė žvilgsnį nuo žaizdotų Julijos pirštų ir 
ėmė žiūrėti į jos vartomas nuotraukas. 

Antro albumo gale Aleksė staiga dingo iš nuotraukų. Permaina 
buvo ryški. Anksčiau Aleksę rasdavai kiekviename puslapyje, o 
dabar jos nuotraukų nebebuvo. Julija atsargiai padėjo albumus ant 
kavos staliuko ir atsilošė sofos kampe su kavos puodeliu rankose. 

- Ar nenorėtum šviežios kavos? Šita tikriausiai atšalo. 

Julija dirstelėjo į puodelį ir įsitikino, kad Erika teisi. 

— Taip, mielai truputėlį išgerčiau, jei dar yra. 

Ji atkišo puodelį Erikai, ir ši apsidžiaugė, gavusi progą mažu- 
mėlę pasimankštinti. Pinta sofa buvo daili pažiūrėti, bet valandė- 
lę pasėdėjus nei nugara, nei užpakalis nejautė jokio pasitenkini- 
mo. Julijos nugara, regis, buvo tos pačios nuomonės, nes mergina 
atsistojo ir nuėjo paskui Eriką į virtuvę. 

— Laidotuvės buvo gražios. Ir daugybė draugų per šermenų 
pietus jūsų namuose. 

Erika, atsukusi nugarą Julijai, pylė į puodelius kavą. Neaiškus 
murmėjimas buvo vienintelis atsakas, kurio ji sulaukė. Nuspren- 
dė paklausti įžūliau: 

- Atrodė, kad tu ir Neliu Lorenc esat ganėtinai geros pažįsta- 
mos. Kaip susipažinot? 

Erika sulaikė kvapą. Dėl Neliu namuose rasto popieriaus ją la- 
bai domino Julijos atsakymas. 

— Tėtė jai dirbo, - nenorom atsakė Julija. Ji įsikišo į burną pirš- 
tus, tarytum to nė nesuvokdama, ir ėmė pašėlusiai kramtyti. 

— Taip, nors tikriausiai tai buvo gerokai prieš tavo gimimą, - 
Erika toliau stengėsi išgauti žinių. 

— Aš vasaromis dirbdavau konservų fabrike, kai buvau jaunes- 
nė, - tarė Julija. 

Atsakymus vis dar reikėjo traukti lyg dantį. Ji nustodavo kram- 
tyti nagus tik tam, kad galėtų atsakyti. 


- Atrodė, jūs labai gerai sutariate. 

— Taip, manau, Neliu manyje pastebi tai, ko niekas kitas nemato. 

Jos šypsena buvo karti, pačiai sau. Erika iškart pajuto didžiu- 
lę simpatiją Julijai. Gyventi kaip bjauriajam ančiukui turbūt 
sunku. Ji nieko nesakė, ir tylos valandėlė privertė Juliją kalbėti 
toliau. 

— Juk mes visad čia atvažiuodavom vasaroti, ir vasarą po aštun- 
tos klasės Neliu paskambino tėtei ir paklausė, ar aš nenorėčiau 
papildomai užsidirbti kontoroje. Kažin ar būčiau galėjusi atsisa- 
kyti, tad paskui dirbau ten kiekvieną vasarą, kol įstojau į mokyto- 
jų seminariją. 

Erika suprato, kad Julija atsakydama praleido daugybę dalykų. 
Bet reikės tuo pasitenkinti. Taip pat suprato, kad iš Julijos ne ką 
daugiau beišgaus apie jos santykius su Neliu. Jos vėl atsisėdo ant 
sofos verandoje ir tylėdamos išgėrė keletą gurkšnių kavos. Abi 
nereginčiomis akimis žvelgė į horizonto linkui tįstantį ledą. 

'— Kai mama ir tėtė išsikėlė su Alekse, jums turbūt buvo sun- 
ku, - pirmoji prašneko Julija. 

— Kaip čia pasakius. Tuomet mes jau kartu nebežaisdavom, 
tad, žinoma, buvo liūdna, bet ne taip baisu, kaip būtų atrodę, jei 
dar būtume buvusios geriausios draugės. 

— Kas atsitiko? Kodėl jūs nustojot bendrauti? 

- Jei aš Žinočiau. 

Eriką stebino, kad ją taip smarkiai tebeskaudina prisiminimai. 
Kad vis dar stipriai jaučia Aleksės netektį. Nuo to laiko prabėgo 
tiek daug metų, ir galbūt veikiau taisyklė nei išimtis, kad geriausi 
vaikystės draugai išsiskiria. Galbūt taip jautėsi, nes jų santykiai 
nutrūko be natūralios pabaigos ir visų pirma — be jokio paaiški- 
nimo. Jos nepradėjo dėl ko nors pyktis, Aleksė nesusirado kitos 
geriausios draugės, - įprastos priežastys, dėl kurių užgęsta drau- 
gystė. Ji tik apsitvėrė abejingumo siena ir pradingo netarusi nė 
žodžio. 

— Arjūs dėl ko nors susipešėt? 

— Ne, kiek prisimenu. Tiesiog Aleksė kažkodėl nustojo bet kuo 
domėtis. Ji liovėsi man skambinti ir klausinėti, ar ko nors kartu ne- 
sumanytume. Jei kreipdavausi aš, ji neatsisakydavo, bet matydavau, 
kad jai visiškai neįdomu. Tad galiausiai lioviausi jos klausinėjusi. 

— Ar atsirado naujų draugių, su kuriom bendravo? 

Erika stebėjosi, kodėl Julija klausinėja apie ją ir Aleksę, bet ir 
pati beveik norėjo atgaivinti senus prisiminimus. Galėtų juos pa- 
naudoti knygai. 

— Niekad nemačiau jos su kitom. Mokykloje visą laiką vaikš- 
čiodavo viena. Ir vis dėlto... 

— Kas? - Julija nekantriai palinko. 

— Vis dėlto jaučiau, kad kažkas ne taip. Bet gal klystu. Tai buvo 
tik jausmas. 

Julija mąsliai linktelėjo, ir Erikai pasirodė, kad ji tik patvirtino 
tai, ką Julija jau žino. 

— Atleisk man, kad klausiu, bet kodėl nori tiek daug sužinoti 
apie mūsų su Alekse vaikystę? 

Julija vengė pažvelgti jai į akis. Atsakė išsisukinėdama. 

— Ji buvo daug vyresnė už mane ir tuo metu, kai gimiau, jau 
išvažiavusi į užsienį. Be to, mes labai skirtingos. Kažin ar ją aš iš 
tikrųjų pažinojau. O dabar jau vėlu. Namie ieškojau jos nuotrau- 
kų, bet mes jų veik neturim. Taigi prisiminiau jus. 

Erika jautė, kad Julijos atsakyme ganėtinai mažai tiesos ir galė- 
tum jį apibūdinti kaip melą, bet nenoromis juo pasitenkino. 

— Na, dabar turiu eiti. Ačiū už kavą. 

Julija ūmiai atsistojo ir nuėjusi į virtuvę padėjo puodelį į kriau- 
klę. Staiga ji ėmė baisiai skubėti. Erika palydėjo ją iki durų. 

- Ačiū, kad leidot pažiūrėti nuotraukas. Tai man daug reiškia. 

Paskui ji išėjo. 

Erika ilgai stovėjo ją stebėdama. Pilką beformę figūrą, kuri sku- 
bėjo keliu, rankas prispaudusi prie kūno, kad apsisaugotų nuo ge- 
liančio šalčio. Erika palengva uždarė duris ir grįžo į šilumą. 

Patrikas seniai jautėsi toks susinervinęs. Jausmas paširdžiuose 
buvo nuostabus ir baisus tuo pačiu metu. 

Drabužių krūva ant lovos augo mėginant išsirinkti kitą apran- 
gą. Visi drabužiai, kuriuos užsivilkdavo, atrodė pernelyg senama- 
diški, netvarkingi, prašmatnūs, nudėvėti ar tiesiog bjaurūs. Be to, 
dauguma kelnių nemaloniai veržė per liemenį. Atsidusęs numetė 
dar vienas kelnes ir vienom trumpikėm atsisėdo ant lovos krašto. 
Staiga, užuot viltingai laukęs vakaro, pajuto stiprų įprastinio neri- 
mo antplūdį. Galbūt geriau paskambinti ir atšaukti susitikimą. 

Patrikas išsitiesė aukštielninkas ant lovos ir, susinėręs rankas 
ant sprando, pažvelgė į lubas. Jis vis dar turėjo dvigulę lovą, ku- 
rią dalijosi su Karina, ir dabar, pagautas sentimentų, paglostė jos 
lovos pusę. Dar visai neseniai per miegus atsisukdavo į jos pusę. 
Iš tikrųjų jai išsikėlus reikėjo įsigyti naują lovą, bet negalėjo pri- 
siversti to padaryti. 

Nepaisydamas viso liūdesio, kurį juto Karinai jį palikus, Patri- 
kas kartais svarstydavo, ar išties pasigenda jos, ar pačios santuo- 
kos iliuzijos. Jo tėtė paliko mamą dėl kitos moters, kai jam buvo 
dešimt metų, paskui vyko širdį veriančios skyrybos naudojantis 
juo ir sesute Lota kaip svarbiausiais ginklais. Tada sau pažadėjo 
visad būti ištikimas, bet pirmiausia - niekad niekad nesiskirti. Jei 
ves, tai visam gyvenimui. Todėl, kai prieš penkerius metus juodu 
su Karina susituokė Tanumshedės bažnyčioje, jis nė akimirkos 
neabejojo, kad tai truks amžinai. Bet gyvenimas retai susiklos- 
to taip, kaip numatai. Ji su Leifu iki tol, kai juos užtiko, jam už 
nugaros susitikinėjo daugiau nei metus. Irgi velniškai klasikinis 
pavyzdys. 

Vieną dieną, prastai pasijutęs, jis parėjo iš darbo anksčiau, o jie 
gulėjo miegamajame. Toje lovoje, kurioje dabar guli jis. Galbūt 
jame buvo apsigyvenęs mazochistas. Kaip kitaip galėtų paaiškin- 
ti, kodėl seniausiai neatsikratė šios lovos. Nors dabar jau vėlu. Tai 
nieko nekeičia. 

Pakilo nuo lovos vis dar abejodamas, ar nori šįvakar eiti pas 
Eriką į namus. Norėjo ir nenorėjo. Nepasitikėjimo savo jėgomis 
priepuolis vienu gaistu nušlavė visos dienos viltis, net ir visos sa- 
vaitės. Bet atsisakyti buvo vėlu, tad didelio pasirinkimo neturėjo. 

Kai pagaliau susirado per liemenį sutenkančias rusvai žalsvos 
spalvos kelnes ir apsivilko mėlynus ką tik išlaidytus marškinius, 
iškart pasijuto gerėliau ir vėl ėmė laukti vakaro. Šlakelis putų ga- 
nėtinai pašiaušė plaukus, ir, palinkėjęs laimės savo veidrodiniam 
atspindžiui, pasijuto galintis važiuoti. 

Buvo tik pusė aštuntos, bet lauke tamsu lyg naktį, smulkiai sni- 
go ir važiuojant į Fjelbaką veik nieko nesimatė. Jis leidosi į kelią 
anksti ir galėjo neskubėti. Po valandėlės mintis apie Eriką išstū- 
mė pastarųjų dienų įvykiai darbe. Melbergas buvo nepatenkintas, 
kai Patrikas galėjo tik patvirtinti, kad liudytoja, Andešo kaimynė 
Jeniu, esanti visiškai tikra tuo, ką matė. Andešas iš tikrųjų pasiro- 
dė turįs alibi. Gal Patrikui tai nesukėlė tokio pykčio kaip Melber- 
gui, bet jis negalėjo paneigti, kad jaučia tam tikrą neviltį. Nuo to 
laiko, kai rado Aleksę, praėjo trys savaitės, bet atrodė, kad jie nuo 
tada nepasistūmėjo į priekį. 

Dabar buvo svarbu galutinai neprarasti drąsos. Jie turi susi- 
kaupti ir pradėti nuo pradžios. Kiekvieną žinią, kiekvieną liudi- 
jimą reikia peržvelgti naujomis akimis. Patrikas apgalvojo sąrašą 
darbų, kurių griebsis kitą rytą. Visų pirma reikia išsiaiškinti, kas 
buvo Aleksės laukto kūdikio tėvas. Tikriausiai Fjelbakoje kas nors 
yra matęs ar girdėjęs, su kuo ji susitikinėjo savaitgaliais. Nors, ži- 
noma, negalima visiškai atmesti ir Henriko tėvystės, ir Andešas 
galimas kandidatas. Bet kažkodėl Patrikas manė, kad Aleksė ne- 
būtų laikiusi Andešą tinkamu tapti vaiko tėvu. Jam atrodė, kad 
tai, ką Erikai papasakojo Fransina, labai arti tiesos. Jos gyvenime 
buvo kažkoks jai labai labai svarbus žmogus. Žmogus, kuris buvo 
toks svarbus, kad ji būtų džiaugusis turėdama su juo vaiką. O tuo 
ji negalėjo arba nenorėjo džiaugtis su savo vyru. 

Jis norėjo daugiau sužinoti ir apie jos lytinius santykius su An- 
dešu. Kas siejo aukštuomenės moterį iš Geteborgo su puolusiu 
girtuokliu? Kažkas jam bylojo: jei jis atskleistų, kaip susikirto jų 
keliai, rastų daugybę ieškomų atsakymų. Paskui straipsnis apie 
Nilso Lorenco dingimą. Tada Aleksė buvo tik vaikas. Kodėl ji 
saugojo dvidešimt penkerių metų senumo iškarpą paslėpusi ko- 
modos stalčiuje? Tiek daug gijų susipynę. Atrodė, lyg žiūrėtum 
į paveikslą, kur viskas matyti tarytum neryškūs taškeliai, o tam 
tikru būdu prisimerkus staiga išnyra visiškai aiškus pavidalas. Tik 
jis nežinojo, kaip rasti tokią padėtį, kad taškeliai virstų tam tikra 
struktūra. Neryžtingumo valandėlėm kartais svarstydavo, ar yra 
užtektinai sumanus policininkas, kad rastų tokią padėtį. Galbūt 
žudikas paspruks tik todėl, kad jam, kaip policininkui, trūksta 
kompetencijos. 

Priešais automobilį iššoko stirna, ir Patrikas ūmiai atsitokėjo 
iš niūrių minčių. Nuspaudus stabdžius, pavyko vos per porą cen- 
timetrų nekliudyti stirnos pasturgalio. Ant slidaus kelio automo- 
bilis susimėtė ir sustojo tik po poros ilgų siaubingų sekundžių. 
Įrėmęs galvą į rankas, mėšlungiškai tebelaikančias vairą, palaukė, 
kol nurims širdis. Sėdėjo taip porą minučių. Paskui tęsė kelionę 
į Fjelbaką, bet vieną ar du kilometrus kone šliaužte, kol išdrįso 
padidinti greitį. 

Kai smėliuota Selviko kalva užvažiavo prie Erikos namo, vėla- 
vo penkias minutes. Prie garažo pasistatęs automobilį už josios, 
stvėrė vyno butelį, atvežtą dovanų. Giliai įkvėpęs ir paskutinį kar- 
tą dirstelėjęs į šukuoseną užpakalinio vaizdo veidrodėlyje, galop 
buvo pasiruošęs. 


Drabužių krūva ant Erikos lovos buvo bemaž tokia pati kaip Pat- 
riko, gal net truputį didesnė. Drabužių spinta ištuštėjo, ir pakabai 
barškėjo ant virbo. Ji sunkiai atsiduso. Niekas netiko. Dėl per pas- 
tarąsias savaites nepastebimai priaugtų kilogramų nė vienas dra- 

bužis negulė taip, kaip norėjosi. Ji vis dar keikė save ir apgailes- 
tavo, kad iš ryto pasisvėrė. Erika kritiškai pasižiūrėjo į viso ūgio 
veidrodį. 

Pirmoji dilema iškilo nusimaudžius po dušu, kai jai, panašiai 
kaip jos mėgstamai knygos veikėjai Bridžitai Džouns, reikėjo 
nuspręsti, kokias pasirinkti apatinukes. Ar užsimauti gražias nė- 
riniuotas siaurikes, numatant galimybę juodviem su Patriku atsi- 
durti lovoje? Ar mūvėti tvirtas ir baisiai bjaurias pilvą ir sėdmenis 
suspaudžiančias korsetines kelnaites, kurios gerokai padidintų 
galimybes apskritai atsidurti lovoje? Sunku apsispręsti, bet turė- 
dama galvoje pūpsantį pilvą ir gerai apsvarsčiusi ji pasirinko kor- 
setines kelnaites. Ant jų užsitrauks tamprias pėdkelnes. Kitaip 
tariant, sunkiąją artileriją. 

Dirstelėjusi į laikrodį, suprato, kad metas galutinai apsispręs- 
ti. Dar sykį nužvelgusi krūvą ant lovos, iš apačios ištraukė dra- 
bužį, kurį matavosi pirmą. Juoda spalva plonina, o klasikinė 
iš mados neišeinanti Džekės Kenedi stiliaus suknelė iki kelių 
tiesiog pataikauja jos figūrai. Perlų auskarai ir rankinis laikro- 
dis bus vieninteliai papuošalai; plaukus paleido ant pečių. Vėl 
pasisuko šonu priešais veidrodį ir pamėgino įtraukti pilvą. Na, 
taip, korsetinės kelnaitės, pėdkelnės, šiek tiek suvaržytas kvė- 
pavimas - ir išvaizda visai priimtina. Papildomi kilogramai ne 
taip jau blogai, pripažino. Tų, kurie užaugo ant pilvo, mielai 
atsikratytų, verčiau jau jie būtų paryškinę krūtinę - suknelės 
iškirptė atrodytų visai kitaip. O dabar turi padėti krūtinę pake- 
lianti liemenėlė - tokios pagalbinės priemonės šiais laikais ne 
naujiena. Be to, liemenėlė, kurią dabar dėvėjo, buvo naujausios 
technologijos, su geliu kaušeliuose, leidžiančiu krūtims natū- 
raliai siūbuoti. Puikus žmonijai tarnaujančio mokslo pažangos 
įrodymas. 

Matuodamasi visus tuos drabužius, apimta stipraus jaudulio, 
suprakaitavo ir giliai atsidususi vėl išsiplovė pažastis. Makiažą to- 

bulino bemaž dvidešimt minučių ir baigusi suprato, kad gražinosi 
kiek per ilgai, seniai turėjo pradėti gaminti valgį. Greitai sutvarkė 
miegamąjį. Drabužiams sukabinti ant pakabų būtų prireikę daug 
laiko, tad paprasčiausiai pakėlė visą krūvą ir, nušveitusi ant dra- 
bužių spintos dugno, uždarė duris. Dėl visa pikta paklojo lovą 
ir apsidairė įsitikinti, ar ant grindų nesimėto dėvėtos kelnaitės. 
Nešvarios kasdieninės Sloggi kelnaitės bet kuriam vyrui gali už- 
gesinti aistrą. 

Gaudydama kvapą, Erika nuskubėjo į virtuvę. Iš įtampos jautė- 
si visai sutrikusi. Staiga nebežinojo, nuo ko pradėti. 

Prisivertė sustoti ir giliai įkvėpė. Priešais ją ant stalo gulėjo du 
receptai, ir, norėdama jų laikytis, pamėgino suplanuoti laiką. Ji 
nebuvo didelė virimo meistrė, bet gana padori virėja, o receptus 
susirado pasiraususi senuose kadaise prenumeruoto Elle Gour- 
met žurnalo numeriuose. Užkandis bus bulviniai blynai su riebia 
grietine, vilkžuvių ikrai ir smulkinti raudonieji svogūnai. Kaip 
karštą patiekalą sumanė kiaulienos nugarinę sluoksniuotoje teš- 
loje su portveino padažu ir bulvių koše, o desertui - vaisių salotas 
su vaniliniais ledais. Laimė, desertą paruošė po pietų, tad galėjo 
išbraukti iš sąrašo. Nusprendė užkaisti bulves karštajam patieka- 
lui, paskui sutarkuoti jų užkandžiui. 

Susikaupusi dirbo pusantros valandos ir net krūptelėjo, su- 
skambus durų skambučiui. Laikas prabėgo per greitai, ir ji tikėjo- 
si, kad Patrikas nebus peralkęs kaip vilkas - valgis bus gatavas po 
geros valandėlės. 

Erika jau buvo pusiaukelėj iki durų, kai susizgribo teberyšinti 
prijuostę. Skambutis nuaidėjo antrą kartą, kol ji stengėsi atnar- 
plioti „močiutės mazgą, kurį buvo pavykę surišti ant nugaros. 
Galų gale jį atrišo, nusitraukė prijuostę per galvą ir nusviedė 
ant kėdės prieškambary. Ranka perbraukė plaukus, priminė sau 
neužmiršti įtraukti pilvą ir giliai atsidususi šypsodama atidarė 
duris. 

— Labas, Patrikai. Sveikas atvykęs! Užeik. 

Jie mažumėlę pasiglėbesčiavo, ir Patrikas jai atkišo į aliuminio 
foliją įvyniotą vyno butelį. 

— Ak, ačiū, kaip puiku! 

— Taip, jį man rekomendavo valstybinėje gėrimų parduotuvėje. 
Čilės vynas. Stiprus, malonaus raudonų uogų skonio su šokolado 
prieskoniu. Aš nelabai nusimanau apie vynus, bet pardavėjai daž- 
niausiai žino, ką kalba. 

— Iš tikrųjų labai puikus. — Erika šiltai nusijuokė ir padėjo butelį 
ant senos prieškambaryje stovinčios komodos, kad padėtų Patri- 
kui nusivilkti striukę. - Užeik. Tikiuosi, nesi išbadėjęs. Kaip pa- 
prastai, mano planas buvo per daug optimistiškas, tad vakarienės 
reikės palūkėti. 

— Nieko baisaus, ištversiu. - Patrikas nusekė įkandin Erikos į 
virtuvę. - Ar galiu kuo nors padėti? 

— Taip, gali viršutiniame stalčiuje susirasti kamščiatraukį ir at- 
kimšti vyną. Gal iš pradžių paragausim tavo atneštojo? 

Jis noriai pakluso, ir Erika ant indų plovimo staliuko pastatė dvi 
dideles vyno taures, o paskui ėmė maišyti puodus ir tikrinti patie- 
kalą orkaitėje. Kiaulienos nugarinė dar turėjo gerokai pakepti, o kai 
bedė šakutę į bulvę, paaiškėjo, kad ši dar apyžalė. Patrikas padavė 
jai vyno taurę, dabar pripiltą tamsiai raudono vyno. Ji lengvai pate- 
liuškavo taurę, kad vynas paskleistų aromatą, įkišo nosį giliai į tau- 
rę ir užsičiaupusi įkvėpė. Šiltas, 4žuolu dvelkiantis vyno aromatas, 
įtrauktas per nosį, tarytum nusileido iki pat kojų pirštų. Žavinga. Ji 
atsargiai ragavo skalaudama vyną burnoje ir tuo pat metu pamažėle 
traukdama orą per burną. Skonis buvo toks pat malonus kaip kva- 
pas, ir ji suprato Patriką sumokėjus už šį butelį geroką pinigą. 

Patrikas pažvelgė į ją viltingai. 

— Fantastiškas! 

— Taip, anąkart supratau, kad tu išmanai tokius dalykus. Deja, 
pats neatskirčiau vyno iš tetrapako už penkiasdešimt kronų nuo 
kainuojančio tūkstančius. 

— Kurgi ne, atskirtum. Bet daug reiškia ir įprotis. Turi kurį laiką 
iš tikrųjų ragauti vyną, o ne godžiai maukti. 

Patrikas susigėdęs pažvelgė į taurę rankoje. Trečdalis jos buvo 
nugerta. Erikai nusigręžus kažko patikrinti ant viryklės, jis atsar- 
giai mėgino pamėgdžioti jos vyno ragavimo būdą. Tikrai, skonis 
visai kitokio vyno. Paskalavo gurkšnį burnoje, kaip matė darant 
Eriką, ir staiga išryškėjo įvairūs skoniai. Jis tarėsi net pajutęs silp- 
ną šokolado, juodojo šokolado, skonį ir stiproką raudonų uogų, 
galbūt serbentų, sumaišytų su braškėmis. Neįtikėtina. 

— Kaip sekasi tyrimas? - Erika stengėsi paklausti lyg tarp kitko, 
bet įtemptai laukė atsakymo. 

— Galima sakyti, vėl pradedam nuo pradžių. Andešas turi alibi, 
o mums dabar nelabai yra ką toliau tirti. Deja, tikriausiai padarėm 
klasikinę klaidą. Per daug įtikėję, kad radom reikiamą asmenį, liovė- 
mės tyrę kitas galimybes. Nors turiu sutikti su komisaru - Andešas 
puikiai tinka Aleksės žudiko vaidmeniui. Girtuoklis, dėl kažkokios 
nepaaiškinamos priežasties lytiškai santykiaujantis su moterim, 
kuri, regis, tokiam prasilakėliui kaip Andešas turėjo būti visiškai 
nepasiekiama. Nusikaltimas iš pavydo, atėjus neišvengiamam ga- 
lui. Kai jo neįtikima laimė pagaliau baigėsi. Daugybė jo pirštų at- 
spaudų ant lavono ir visame vonios kambaryje. Aptikome net jo 
pėdos atspaudą kraujo klane ant grindų. 

— Bet ar šių įrodymų nepakanka? 

Patrikas paskalandavęs vyną mąsliai žiūrėjo į raudonus taurėje 
susidariusius verpetus. 

- Jei jis neturėtų alibi, gal ir pakaktų. Bet dabar jį turi - kaip tik 
tam laikui, kai, mūsų manymu, buvo įvykdyta žmogžudystė. Ir, 
kaip sakiau, šių įkalčių pakanka įrodyti tik tai, kad vonios kamba- 
ry jis buvo po žmogžudystės, o ne jai vykstant. Mažas, bet svarbus 
skirtumas, jei norim pateikti jam tvirtą kaltinimą. 

Virtuvėj pasklido nuostabus kvapas. Erika išėmė iš šaldytuvo 
prieš valandėlę iškeptus bulvinius blynus ir įkišo į orkaitę pašil- 

dyti. Padėjusi dvi užkandžių lėkštes, vėl pravėrė šaldytuvo dure- 
les ir išėmė indelį riebios grietinės bei stiklainėlį vilkžuvių ikrų. 
Sukapoti svogūnai gulėjo dubenėlyje ant indų plovimo staliuko. 
Ji puikiai juto, kaip arti stovi Patrikas. 

— O tu? Ar dar ką nors sužinojai dėl namo? 

— Taip, deja. Vakar paskambino agentas ir pasisiūlė namą ap- 
žiūrėti per Velykas. Anot jo, Anai ir Lukui, regis, tai atrodo puiki 
mintis. 

— Iki Velykų dar pora mėnesių. Per tą laiką daug kas gali nutikti. 

— Taip, visad galiu tikėtis, kad Luką ištiks širdies priepuolis ar 
kas nors panašaus. Ne, atleisk man, aš šito nesakiau. Tik mane tai 
baisiai siutina! - Ji kiek per stipriai užtrenkė orkaitę. 

— Oi, saugok prietaisus! 

— Tikriausiai man teks susitaikyti su tuo ir pradėti planuoti, ką 
darysiu su pardavus namą gautais pinigais. Nors, turiu prisipa- 
žinti, niekad neabejojau, kad tapusi milijoniere jausčiausi kur kas 
smagiau. 

— Dėl to, kad tapsi milijoniere, gal nėr ko jaudintis. Kai šioje 
šalyje tokie mokesčiai, tikriausiai didesnę pelno dalį išleisi varga- 
noms mokykloms ir dar prastesnei sveikatos apsaugai finansuoti. 
Nė nekalbu apie neįtikėtinai, nežmoniškai, visiškai nepakanka- 
mai atlyginamas policijos pajėgas. Matysi, mes tikriausiai sury- 
sim didelę tavo turto dalį. 

Ji nesusilaikiusi nusijuokė. 

— Na, būtų puiku. Tuomet man nereikėtų sukti galvos, ar pirkti 
audinių, ar žydrųjų poliarinių lapių kailinius. Klausyk, tiki ar ne, 
bet užkandis jau paruoštas. 

Ji paėmė į abi rankas po lėkštę ir nuėjo priešais Patriką į valgo- 
mąjį. Ilgai svarstė, ar jiems reikėtų sėdėti virtuvėje, ar valgomaja- 
me, bet galiausiai pasirinko valgomąjį su gražiu mediniu sulanks- 
tomu stalu, dar gražiau atrodančiu žvakių šviesoje. Ir ji nepagai- 
lėjo žvakių. Kažkur buvo skaičiusi, kad niekas taip nepagražina 
moters kaip žvakės, ir gerokai pasistengė. 

Stalas buvo padengtas - valgomieji įrankiai, lininės servetėlės 
bei Riorstrando lėkštės karštajam patiekalui. Tai buvo dailiausias 
motinos porcelianas - baltos Riorstrando lėkštės mėlynais kraš- 
tais, - prisiminė, kaip motina jas saugojo. Ištraukdavo tik ypatin- 
gom progom. Tarp tų progų nebuvo vaikų gimtadienių ar su jais 
susijusių kitų įvykių, karčiai pamanė Erika. Jiems tiko paprasti 
indai prie virtuvės stalo. Bet kai vakarienės ateidavo pastorius 
su žmona, vikaras ar diakonė, šokinėjimui nebūdavo galo. Erika 
prisivertė grįžti į dabartį ir padėjo vieną priešais kitą užkandžių 
lėkštes. 

— Atrodo nuostabiai skaniai. 

Patrikas atsipjovė gabaliuką bulvinio blyno, paėmė šakute ge- 
roką gumulą svogūnų, grietinės bei ikrų ir tik keldamas prie bur- 
nos pastebėjo, kad Erika sėdi pakėlusi vyno taurę ir vieną antakį. 
Susigėdęs padėjo šakutę ir paėmė taurę. 

— Į sveikatą ir džiaugiuosi sulaukusi. 

— Į sveikatą. 

Erika nusišypsojo dėl jo klaidos. Tai buvo taip miela, vyrai, 
su kuriais susitikinėdavo Stokholme, buvo taip gerai išauklėti 
ir taip puikiai išmanė etiketą, kad gal buvo klonuoti. Palyginti 
su jais, Patrikas atrodė kažkas tikra, ir dėl jos - panorėjęs galėjo 
valgyti ir pirštais, jai būtų nė motais. Be to, išraudęs atrodė dar 
mielesnis. 

— Šiandien turėjau netikėtą lankytoją. 

— Štai kaip, ką gi? 

- Juliją. 
bėjo, kad jam, regis, sunku atsiplėšti nuo valgio. 

— Nežinojau, kad jūs esat pažįstamos. 

— Ir nesam. Aleksės laidotuvės iš tikrųjų buvo pirmas kartas, 
kai susitikom. Bet šįryt ji stovėjo prie mano durų. 

— Ko norėjo? 

Patrikas taip uoliai išgrandė lėkštę, kad, rodės, stengiasi nutrin- 
ti nuo porceliano dažus. 

— Prašė parodyti mūsų su Alekse vaikystės nuotraukas. Matyt, 
jų šeima, anot Julijos, išsaugojo nedaug nuotraukų, ir jai dingtelė- 
jo - galbūt aš turiu daugiau. Aš ir turiu. Paskui ji klausinėjo apie 
mūsų vaikystę ir panašių dalykų. Žmonės, su kuriais kalbėjausi, 
sakė, kad seserys nebuvo labai artimos, ir tai nekeista, kai toks 
amžiaus skirtumas, o dabar ji galbūt nori daugiau sužinoti apie 
Aleksę. Susipažinti su ja. Šiaip ar taip, susidariau tokį įspūdį. Beje, 
ar tau teko susitikti su Julija? 

— Ne, dar ne. Bet, kiek esu girdėjęs, jos nėra, arba nebuvo, itin 
panašios. 

— Ne, dievaži, ne. Greičiau visiškai skirtingos, bent išvaizda. 
Atrodo, abi intravertės, nors Julija paniurusi, o tai, mano galva, 
Aleksei nebuvo būdinga. Aleksė tarytum buvo, kaip čia pasa- 
kius... abejingesnė, sprendžiant iš to, ką išgirdau iš žmonių, su ku- 
riais šnekėjaus. Julija veikiau pikta. Galbūt net įsiutusi. Man atro- 
do, kad po išorine ramybe ji kunkuliuote kunkuliuoja. Panašoka į 
ugnikalnį. Snaudžiantį ugnikalnį. Ar tai skamba kvailai? 

— Ne, nemanau. Įsivaizduoju, kad rašytojas turi intuityviai 
jausti, kaip reaguoja žmonės. Išmanyti žmogaus prigimtį. 

— Ak, nevadink manęs rašytoja. Dar nesijaučiu nusipelniusi to- 
kio vardo. 

- Keturios išleistos knygos, ir nelaikai savęs rašytoja? 

Patrikas atrodė iš tikrųjų nesuprantąs, ir Erika mėgino jam pa- 
aiškinti, ką turėjo galvoje. 

— Na, keturios biografijos, rašau penktą. Neketinu to menkinti, 
bet, mano akimis, rašytojas yra žmogus, rašantis iš savo širdies ir 
galvos, o ne tik atpasakojantis kieno nors kito gyvenimą. Tą dieną, 
kai išleisiu ką nors pačios sukurta, galėsiu vadintis rašytoja. 

Staiga jai dingtelėjo, kad tai ne visa teisybė. Paviršutiniškai 
žvelgiant, pagal šį apibrėžimą niekuo nesiskiria biografijos, kurias 

ji parašė apie istorinius asmenis, nuo knygos, rašomos apie Alek- 
sę. Joje taip pat atpasakoja kito žmogaus gyvenimą. Ir vis dėlto 
kažkaip kitaip. Pirma, Aleksės gyvenimas buvo itin stipriai susijęs 
sujos pačios, antra, šioje knygoje ji gali reikšti savo nuomonę. Vis 
dėlto aprašydama tikrus įvykius ji galėjo prisiimti atsakomybę už 
knygos esmę. Bet dar negalėjo to paaiškinti Patrikui. Niekas ne- 
turi žinoti, kad ji rašo knygą apie Aleksę. 

— Vadinasi, Julija čia atėjo ir uždavė daugybę klausimų apie 
Aleksę. Ar pasitaikė proga ją paklausti apie Neliu Lorenc? 

Erika grūmėsi su savim ir galiausiai nusprendė, kad negali ra- 
mia sąžine slėpti nuo Patriko šios informacijos. Galbūt jis gebės 
padaryti išvadas, kurių ji neįstengė. Tai buvo maža, bet svarbi 
galvosūkio dalelė, apie ją buvo nusprendusi nepasakoti vakarie- 
niaudama jo namuose. Bet, kadangi pati apie ją mąstydama ne 
itin pasistūmėjo, nematė priežasties toliau tylėti. Tik pirmiausia 
ketino atnešti karštą patiekalą. 

Pasilenkė paimti jo lėkštės, nepraleisdama progos šiek tiek pri- 
glusti. Savo kozirius ketino kuo geriau panaudoti. Sprendžiant iš 
Patriko veido išraiškos, ji pasirodė laikanti rankoje tūzų trejetą. Kol 
kas jos Wonderbra liemenėlė atrodė verta investuotų penkių šimtų 
kronų. Nors perkant skaudžiai grybštelėjo per piniginę. 

— Leisk man paimti. 

Patrikas paėmė iš jos lėkštes ir nuėjo iš paskos į virtuvę. Ji nu- 
sunkė bulves ir pristatė jį grūsti dideliame dubenyje. Paskutinį 
kartą užkaitino dažinį ir paragavo. Lašelis portveino bei gerokas 
sviesto gabalas, ir dažinys gatavas. Jokios grietinės šiame patieka- 
le. Paskui liko ištraukti iš orkaitės kiaulienos nugarinę ir supjaus- 
tyti. Atrodė puikiai. Gilumoje vos vos rožinė, bet be raudonų sul- 
čių, rodančių, kad mėsa neiškepusi. Iš daržovių parinko apvirtus 
cukrinius žirnius, juos išvertė į panašų kaip bulvių košės Riors- 
trando dubenį ir palaukė. Valgius nunešė kartu. Ji leido Patrikui 
įsidėti maisto prieš mesdama bombą. 

- Julija yra vienintelė Neliu Lorenc turto paveldėtoja. 

Patrikas buvo beryjąs vyno gurkšnį ir, matyt, juo paspringo, 
nes užsikosėjęs susiėmė už krūtinės. Iš nesmagumo akys pritvin- 
ko ašarų. 

- Atsiprašau, ką pasakei? - nenatūraliu balsu paklausė. 

— Pasakiau, kad Julija yra vienintelė Neliu turto paveldėtoja. 
Taip parašyta Neliu testamente, - ramiai tarė Erika, pildama Pat- 
rikui vandens kosuliui numalšinti. 

— Gal galėčiau paklausti, iš kur tai žinai? 

— Mažumėlę panaršiau Neliu šiukšliadėžę, kai ji mane pasikvie- 
tė arbatos. 
vienu gaistu išgėrė kone visą stiklinę vandens, o Erika pasakojo 
toliau. 

- Šiukšliadėžėj radau testamento kopiją. Jame buvo aiškių aiš- 
kiausiai parašyta, kad Julija Karlgren paveldės Neliu Lorenc tur- 
tą. Taip, savaime suprantama, Janas paveldės savo dalį, bet visą 
kitą turtą gaus Julija. 

— Ar Janas tai žino? 

— Neturiu supratimo. Bet spėčiau - ne, tikriausiai nežino. - Įsi- 
dėjusi maisto į savo lėkštę, Erika kalbėjo toliau: - Iš tikrųjų pa- 
klausiau Julijos, kai ji čia lankėsi, iš kur taip gerai pažįsta Neliu 
Lorenc. Suprantama, sulaukiau beprasmiško atsakymo. Atseit, 
pažįstanti ją todėl, kad porą vasarų dirbo konservų fabrike. Nea- 
bejoju, tikrai ten dirbo, bet dalį tiesos ji nutylėjo. Aiškių aiškiau- 
siai šia tema nenorėjo kalbėti. 

Patrikas atrodė susimąstęs. 

- Ar pagalvojai, kad šioje istorijoje esama dviejų labai nelygių 
porų? Net pavadinčiau jas neįtikėtinom porom. Aleksė ir Ande- 
šas, Julija ir Neliu. Koks mažiausias bendras vardiklis? Jei surasim 
sąsają, manau, viską išspręsim. 

— Aleksė. Ar Aleksė nėra mažiausias bendras vardiklis? 

— Ne, - atsakė Patrikas, - man rodos, tai kiek per paprasta. Esa- 
ma kažko kito. Kažko mums nematomo ir nesuprantamo. - Jis 
smarkiai pamosavo šakute. - Ir dar turime Nilsą Lorencą. Arba, 
tiksliau tariant, jo dingimą. Juk tuomet gyvenai Fjelbakoje, ką 
apie tai prisimeni? 

— Tuomet dar nebuvau tokia sena, o vaikui niekas nieko nepa- 
sakoja. Bet, prisimenu, kalbas apie tai prie vaikų stengtasi tildyti. 

— Tildyti? 

— Taip, supranti, man įėjus į kambarį, pokalbis nutrūkdavo. 
Suaugusieji šnabždėdavosi: „Ššš, kad vaikai neišgirstų“, ir pana- 
šiai. Kitaip tariant, Žinau tik tiek, kad tuo metu apie Nilso dingi- 
mą daug kalbėta. Aš buvau per maža. Man nieko nesakydavo. 

— Hmm, tikriausiai reikėtų labiau įsigilinti. Tai atsidurs rytdie- 
nos darbų sąraše. Bet dabar vakarieniauju su moterim, kuri yra 
ne tik graži, bet ir gamina fantastiškai skanų valgį. Į šeimininkės 
sveikatą! 

Jis pakėlė taurę, ir Erika sušilo nuo komplimento. Ne tiek dėl 
to, ką jis pasakė apie valgį, kiek dėl to, kad pavadino ją gražia. Tik 
pamanyk, kaip viskas palengvėtų, jei galėtume skaityti vienas 
kito mintis. Viso šito žaidimo nereikėtų. O dabar telieka laukti 
jo mažiausios užuominos, ar jį domina ji, ar ne. Ji galėjo negalvo- 
dama naudotis proga būdama paauglė, bet bėgant metams širdis 
tarytum susitraukė. Stengtis reikėjo vis labiau, o pasitikėjimas sa- 
vimi buvo vis labiau pažeidžiamas. 

Kai Patrikas įsidėjo trečią porciją, jie jau buvo baigę kalbas 
apie staigią mirtį ir perėję prie svajonių, gyvenimo bei įvairių 
pasaulio problemų aptarimo. Paskui persikėlė į verandą, kad 
prieš desertą skrandžiai valandėlę pailsėtų. Jie atsisėdo priešin- 
guose sofos kampuose ir ėmė gurkšnoti vyną. Netrukus baigėsi 
antras butelis, ir abu pajuto vyno poveikį. Rankos ir kojos sušilo 
ir apsunko, o galvos, regis, buvo įvyniotos į maloniai minkštą 
medvilnę. Naktis už langų buvo juoda lyg degutas, be jokios 


202 CAMILLA LACKBERG 


žvaigždės danguje. Nuo tirštos tamsos lauke abu jautėsi lyg įsupti 
į didžiulį kokoną. Juos visiškai užbūrė iliuzija, kad yra vieninteliai 
žmonės žemėje. Erika negalėjo prisiminti kada dar buvo jautu- 
sis tokia patenkinta savo pačios būtimi. Laikydama vyno taurę, 
ji ranka apvedė verandą ir šiuo gestu parodė, kad kalba apie visą 
namą. 

— Ar gali suvokti, kad Ana nori visa tai parduoti? Šis namas ne 
tik visų gražiausias, jo sienose glūdi istorija. Turiu galvoje ne tik 
savo ir Anos istoriją, bet ir istorijas žmonių, gyvenusių čia prieš 
mus. Ar žinai, kad šitą namą sau ir savo šeimai 1889 metais pasi- 
statydino jūrų kapitonas? Kapitonas Vilhelmas Jansonas. Istorija 
iš tikrųjų labai liūdna. Kaip ir kitos šio miesto istorijos. Jis pa- 
sistatydino namą sau ir savo jaunai žmonai Idai. Per penkerius 
metus jiems gimė tiek pat vaikų, bet gimdydama šeštąjį Ida mirė. 
Tais laikais nebuvo vienišų tėčių, tad į šį namą atsikraustė nete- 
kėjusi kapitono Jansono vyresnė sesuo ir ėmė rūpintis vaikais, 
kol jis plaukiojo aplink pasaulį. Sesuo Hilda buvo ne geriausia jo 
pasirinkta globėja. Ji buvo religingiausia moteris kelių lenų apy- 
linkėje, ir tai nemažai sako, turint galvoje, kokie religingi žmonės 
čia gyveno. Vaikai veik negalėdavo pajudėti, kad jų neapkaltintų 
nusidėjus, Hilda juos plakdavo dievobaiminga ir griežta ranka. 
Šiandien galbūt ją vadintume sadiste, bet tada tokius polinkius 
puikiai pavykdavo pridengti religija. 

Kapitonas Jansonas per retai būdavo namie, kad matytų, kaip 
kenčia jo vaikai, nors tikriausiai nutuokė. Bet, kaip dauguma 
vyrų, vaikų auklėjimą laikė moterų darbu ir tarėsi savo tėviškas 
pareigas atliekąs rūpindamasis, kad jie turėtų stogą virš galvos 
ir maisto ant stalo. Kol vieną kartą parsiradęs namo pamatė, kad 
jauniausia dukrelė Merta jau visą savaitę vaikšto sulaužyta ran- 
ka. Tuomet Hilda išlėkė su trenksmu, ir kapitonas, veiklus žmo- 
gus, tarp netekėjusių apylinkės moterų ėmė ieškoti tinkamos 
naujos vaikų globėjos. Jis gerai pasirinko. Per du mėnesius vedė 

dorą ūkininkaitę Liną Monsdoter, ir ji priglaudė prie širdies vai- 
kus, lyg šie būtų jos. Su kapitonu ji susilaukė dar septynių vaikų, 
ir čia, matyt, buvo gana ankšta. Gerai įsižiūrėjęs gali rasti jų gyve- 
nimo pėdsakų: mažų įrantų, duobučių ir įbrėžų. Visame name. 

— Kaip tavo tėtė nusipirko šį namą? 

— Bėgant metams Jansonų vaikus išblaškė visi vėjai. Kapitonas 
Jansonas ir jo Lina, labai vienas kitą mylėję, pasimirė. Name liko 
gyventi tik vyriausias sūnus Alanas. Jis niekad nevedė ir pasenęs 
nebepajėgė rūpintis namu, tad nusprendė jį parduoti. Tėtė buvo 
ką tik vedęs mamą, ir jie ieškojo namo. Tėtė pasakojo namą iškart 
pamilęs. Jis nedvejojo nė sekundės. 

Parduodamas namą tėtei, Alanas perdavė jam ir istoriją. Namo 
ir savo šeimos istoriją. Jam svarbu, sakė, kad tėtė žinotų, kieno 
kojos nudilino senas medines grindis. Paliko ir dokumentų. 
Laiškų, kapitono Jansono atsiųstų iš visų pasaulio kampų pirma 
žmonai Idai, paskui Linai. Taip pat paliko rimbą, kuriuo Hilda 
bausdavo vaikus. Jis tebekaba rūsyje. Būdamos mažos, mudvi 
su Ana kartais ten nusileisdavom ir jį pačiupinėdavom. Buvom 
girdėjusios istoriją apie Hildą ir mėgindavom įsivaizduoti, kaip 
šiurkštūs rimbo plaušai nudegina pliką odą. Ir mums būdavo gai- 
la taip skriaudžiamų vaikų. - Pasižiūrėjusi į Patriką, Erika kalbėjo 
toliau: - Dabar supranti, kodėl man plyšta širdis pagalvojus, kad 
parduosim šį namą. Pardavę niekados niekados jo nebeatgausim. 
Tai neatšaukiama. Man darosi šleikštu nuo minties, kad čia trep- 
sės kažkokie turtingi stokholmiečiai ir ims šlifuoti grindis, klijuo- 
ti naujus tapetus su kriauklelėmis, ką jau kalbėti apie panoraminį 
langą, kuris išsiskleis čia, verandoje, nespėjus man ištarti „nesko- 
ninga“. Kam rūpės išsaugoti pieštuko brūkšnius sandėliuko durų 
staktoje, kur Lina kiekvienais metais žymėdavo, kiek paaugo 
vaikai? Kam rūpės skaityti laiškus, kuriuose kapitonas Jansonas 
mėgina aprašyti žmonoms, kažin ar išvažiavusioms kada už pa- 
rapijos ribų, kaip atrodo Ramusis vandenynas? Jų istorija bus iš- 

trinta, ir tuomet šitas namas taps tik... namu. Tiesiog senu namu. 
Žavingu, bet besieliu. 

Ji jautė, jog vapalioja, bet kažkodėl jai buvo svarbu, kad Patri- 
kas suprastų. Dirstelėjo į jį. Jis įdėmiai ją stebėjo, ir nuo jo žvilgs- 
nio ji sušilo. Kažkas atsitiko. Visiško abipusio supratimo akimir- 
ka, ir jai nespėjus susigaudyti, kas įvyko, Patrikas prisiglaudė ir 
sekundę padvejojęs prispaudė savo lūpas prie josios. Pradžioj ji 
pajuto tik vyno skonį ant jųdviejų lūpų, bet paskui ir Patriko sko- 
nį. Atsargiai prasižiojo ir pajuto, kaip jo liežuvio galiukas ieško jos 
liežuvio. Visas kūnas įsiaudrino. 

Po valandėlės tapo nepakenčiama, ir Erika atsistojo, paėmė jį 
už rankos ir, netarusi nė žodžio, laiptais nusivedė į miegamąjį. Jie 
atsigulė į lovą, bučiavosi ir glamonėjosi, o po valandėlės Patrikas, 
klausiamai į ją pasižiūrėjęs, ėmė atseginėti suknelės sagutes ant 
nugaros. Ji davė tylų sutikimą, atsegdama jo marškinius. Ir išsyk 
suvokė, kad apatiniai baltiniai, kuriuos išsirinko, tikrai ne tokie, 
kokius norėjo parodyti Patrikui pirmą kartą. Dievaži, pėdkelnės, 
kurias užsimovė, taip pat ne seksualiausias pasaulyje drabužis. 
Tik kaip ji išsiners iš pėdkelnių ir korsetinių kelnaičių Patrikui jų 
nematant? Staiga Erika atsisėdo. 

— Atsiprašau, man reikia į tualetą. 

Ji nudūmė į vonios kambarį ir karštligiškai apsidairė. Jai pa- 
sisekė: ten gulėjo krūva švarių drabužių, kurių nespėjo sudėti. 
Vargais negalais išsinėrė iš ankštų pėdkelnių ir kartu su tetulių 
apatinukėm įmetė į skalbinių pintinę. Paskui užsitempė baltas 
plonų mezginių kelnaites, labai tiksiančias prie liemenėlės. Vėl 
užsitempė suknelę ir pasinaudojo proga apsižiūrėti veidrody- 
je. Garbanoti plaukai buvo susitaršę, akys karštligiškai žvilgėjo. 
Burna raudonesnė nei paprastai ir nuo bučiavimosi mažumėlę 
paburkusi - jei paklaustų jos pačios nuomonės, atrodė gana sek- 
sualiai. Be korsetinių kelnaičių pilvas nebuvo toks plokščias, kaip 

ji norėtų, ir jį įtraukusi, bet išpūtusi krūtinę, sugrįžo pas Patriką, 
tebegulintį lovoje ta pačia poza, kaip ir buvo palikusi. 

Drabužiai vienas po kito nyko nuo jų kūnų, užtat kaupėsi krū- 

voje ant grindų. Pirmas kartas nebuvo toks fantastiškas, kaip kad 
rašoma meilės romanuose, veikiau priminė sumišus stiprius jaus- 
mus ir nesmagų suvokimą, kaip būna gyvenime. Tuo pat metu, 
kai kūnai lyg sprogdami reaguodavo į prisilietimą, jie aiškiai su- 
vokė savo nuogumą, nerimavo dėl nedidelių trūkumų, dėl galin- 
čių pasigirsti nepatogių garsų. Buvo nerangūs ir dvejojo, kas pa- 
tinka ir nepatinka kitam. Per mažai pasitikintys vienas kitu, kad 
išdrįstų apie tai kalbėti žodžiais, tik silpnais gomuriniais garsais 
duodavo ženklą, jog kažkas pavyko, o kažką galbūt reikėtų keis- 
ti. Bet antrą kartą jau pavyko geriau. Trečią buvo visiškai nieko. 
Ketvirtą labai gerai, o penktą - fantastiška. Jie užmigo susiglaudę 
tarytum šaukštai, ir paskutinis dalykas, kurį Erika pajuto prieš 
užmigdama, buvo Patriko ranka, saugiai apkabinusi jos krūtinę, 
ir susipynę abiejų pirštai. Ji užmigo su šypsena lūpose. 
Patrikui galva plyšte plyšo. Burna taip išdžiūvo, kad liežuvis pri- 
lipo prie gomurio, bet kažkuriuo metu seilių, matyt, būta, nes 
skruostu juto šlapią dėmę ant pagalvės. Atrodė, lyg kažkas lai- 
ko prispaudęs akių vokus, neleisdamas atsimerkti, bet po poros 
įtemptų mėginimų atsimerkė. 

Priešais išvydo viziją. Erika gulėjo ant šono, atsigręžusi į jį, švie- 
siais pasišiaušusiais plaukais ant veido. Gilus ramus kvėpavimas 
rodė ją tebemiegant. Tikriausiai ką nors sapnavo, nes virpteldavo 
blakstienos ir mažumėlę trūkčiojo vokai. Patrikas pamanė, kad 
galėtų nežinia kiek laiko taip gulėti ir žiūrėti į ją nepavargdamas. 
Kad ir visą gyvenimą, jei reikėtų. Ji krūptelėjo per miegus, bet 
tuoj vėl ėmė giliai kvėpuoti. Tikra tiesa - tai panašu į važinėjimą- 
si dviračiu: išmoksti visam gyvenimui. Patrikas turėjo galvoje ne 

tik lytinį aktą, bet ir meilės moteriai jausmą. Niūriausiomis die- 
nomis ir naktimis atrodydavo, kad niekad šito nebepatirs. Dabar 
atrodė, kad šito neįmanoma nepatirti. 

Erika neramiai krustelėjo, ir jis pamatė, kad ji išnyra į paviršių. 
Ji taip pat kurį laiką sunkiai merkė akis, ir, kai pavyko, jį dar sykį 
nustebino jos akių mėlynumas. 

— Labas rytas, miegale. 

— Labas rytas. 

Nuo šypsenos, nušvietusios jos veidą, jis pasijuto lyg milijo- 
nierius. 

— Ar gerai miegojai? - paklausė Erika. 

Patrikas dirstelėjo į spindinčius žadintuvo skaitmenis. 

— Taip, tos dvi valandos, kurias miegojau, buvo nuostabios. Ta- 
čiau būdravimo valandos iki tol tikriausiai dar nuostabesnės. 

Erika atsakė tik nusišypsodama. 

Patrikas spėjo, kad jam trenkia iš burnos, bet nesusilaikęs pasi- 
lenkė ir ją pabučiavo. Bučinys užsitęsė, ir greitai pralėkė valanda. 
Paskui Erika gulėjo jam ant kairės rankos ir smiliumi braižė aps- 
kritimus ant krūtinės. Ji pažvelgė į Patriką. 

— Ar vakar čia atėjęs manei, kad atsidursim lovoj? 

Prieš atsakydamas jis valandėlę pagalvojo, pasikišęs po galva 
dešinę ranką. 

— Ne-e-e, negaliu sakyti, kad taip ir maniau. Nors tikėjausi. 

- Ir aš. Taigi tikėjausi, ne maniau. 

Patrikas valandėlę pagalvojo, kaip narsiai jaučiasi saugiai apglė- 
bęs Eriką, atrodė, ryžtųsi bet kam. 

— Skirtumas tik toks, kad tu pradėjai tikėtis labai neseniai, tie- 
sa? Ar žinai, kiek laiko aš tikėjausi? 

— Ne, o kiek? 

Norėdamas padaryti įspūdį, Patrikas patylėjo. 

— Tiek, kiek galiu prisiminti. Mylėjau tave visą laiką, kiek tik 
galiu prisiminti. - Dabar, kai tai pasakė garsiai, išgirdo, kaip įtiki- 
namai skamba jo žodžiai. 

Erika išpūtė akis. 

— Juokauji! Aš čia vaikštau jaudindamasi, vietos sau nerandu, 
kad tu bent truputį manim susidomėtum, o tu pareiški, kad tai 
buvo lengva, kaip pakelti nunokusį krituolį - tereikėjo paprašyti 
ir būtum buvęs mano. 

Tonas buvo juokaujamas, bet jis matė, kad jo žodžiai ją šiek 
tiek nustebino. 

— Na, aš nesakau, kad gyvenau visą gyvenimą laikydamasis 
celibato, jausmų dykumoj. Žinoma, mylėjau ir kitas moteris, pa- 
vyzdžiui, Kariną. Bet tu visad buvai ypatinga. Kiekvieną sykį tave 
išvydęs, kažką čia pajusdavau. 

Jis prispaudė kumštį prie krūtinės virš širdies. Erika paėmė jo 
suspaustą kumštį, pabučiavo ir priglaudė prie skruosto. Šis jude- 
sys jam pasakė viską. 

Rytą jie skyrė vienas kitam pažinti. Patriko atsakymas į klausi- 
mą, kas jį labiausiai domina, sukėlė Erikos nusivylimo stūgesį. 

— Ne-e-e-e! Tik ne dar vienas sporto aistruolis! Kodėl, ak kodėl 
negaliu rasti vaikino, užtektinai nuovokaus suprasti, kad visiškai 
normalu gainioti kamuolį vejoje, kai tau penkeri! Ar bent tokio, 
kuriam kiltų klausimas, kokia žmonijai nauda iš to, kad kas nors 
gali peršokti kartelę dviejų metrų aukštyje. 

— Dviejų metrų ir keturiasdešimt penkių centimetrų. 

— Kodėl dviejų ir keturiasdešimt penkių? - paklausė Erika bal- 
su, rodančiu, kad nelabai domins atsakymas. 

— Vaikinas, iššokantis aukščiausiai pasaulyje, Sotomajoras, 
peršoka du metrus keturiasdešimt penkis centimetrus. Moterys 
peršoka apie du metrus. 

— Taip taip, kurgi! - Ji pažvelgė į jį įtariai. - Ar žiūri Eurosport 
kanalą? 

— Taip. 

— Channel+, ne filmų, o sporto? 

— Taip. 

— TV 11000 dėl tos pačios priežasties? 

— Taip. Nors, tiksliau, TV 1000 žiūriu dėl dviejų priežasčių. 

Erika juokais trenkė jam į krūtinę. 

— Ar ką nors pamiršau? 

— Taip, TV3 irgi rodo daug sporto. 

— Turiu pasakyti, mano sporto aistruolių radaras tikrai išto- 
bulintas. Prieš savaitę praleidau neįtikimai nuobodų vakarą savo 
draugo Dano namuose, žiūrėdama olimpinį ledo ritulį. Tikrai ne- 
suprantu, kaip gali būti įdomu žiūrėti į vaikinus milžiniškais vata 
pamuštais kostiumais, varinėjančius juodą daikčiuką. 

— Šiaip ar taip, tai kur kas smagiau ir naudingiau, nei kiauras 
dienas lakstyti po drabužių parduotuves. 

Atsakydama į šį nemotyvuotą didžiausios gyvenime jos silpny- 
bės užsipuolimą, Erika suraukė nosį ir išties bjauriai išsiviepė Patri- 
kui. Paskui pamatė, kaip jo akys staiga sublizgo. 

— Velniai rautų. - Jis atsisėdo lovoje. 

— Atsiprašau? 

— Velniai rautų, po galais, kad tu surūgtum. 

Erika išvertė į jį akis. 

— Velnias, kaip galėjau pražiopsoti tokį dalyką? - Jis keletą kar- 
tų kumščiu dunkstelėjo sau per kaktą. 

— Alio, aš čia! Ar galėtum man pasakyti, apie ką kalbi? 

Erika demonstratyviai sumosavo rankomis jam prieš nosį. 
Išvydęs, kaip nuo tų mostų susiūbavo jos nuogos krūtys, Patri- 
kas akimirką prasiblaškė. Paskui gyvai šoko iš lovos, nuogas kaip 
naujagimis, ir tekinas pasileido laiptais žemyn. Sugrįžęs su pora 
laikraščių rankoje, atsisėdo ant lovos ir ėmė karštligiškai juos var- 
tyti. Erika jau buvo netekusi vilties ką nors išsiaiškinti ir tik susi- 
domėjusi jį stebėjo. 

— Aha! - pergalingai sušuko Patrikas. - Kokia laimė, kad neiš- 
metei senų priedų su televizijos programom! 

Jis pamosavo laikraščiu priešais Eriką. 

- Švedija ir Kanada! 

Vis dar tylėdama, Erika pasitenkino kilstelėjusi iš nuostabos 
antakį. 

Susierzinęs Patrikas mėgino paaiškinti. 

- Per olimpines žaidynes Švedija sutriuškino Kanadą. Penkta- 
dienį, sausio dvidešimt penktąją. Ketvirtas televizijos kanalas. 

— Dėl šių rungtynių buvo nutrauktos visos įprastos programos. 
Tą penktadienį Andešas negalėjo pareiti namo prasidedant „Skir- 
tingiems pasauliams', nes ta laida buvo atšaukta. Supranti? 

Pamažėle Erikai aiškėjo, ką jis dėsto. Andešas nebeturi alibi. Nors 
ir šis buvo menkas, vis dėlto policijai buvo sunku jį atmest. Dabar 
jie galės vėl suimti Andešą, remdamiesi jau turimais įkalčiais. Pa- 
matęs, kad Erika suprato, Patrikas su pasitenkinimu linktelėjo. 

- Bet juk tu nemanai, kad Andešas žudikas? - paklausė Erika. 

— Ne, žinoma, ne. Bet kartais iš tikrųjų galiu klysti, nors su- 
prantu, kad tau sunku tuo patikėti. - Jis mirktelėjo jai viena aki- 
mi. - Antra vertus, jei neklystu, esu visiškai tikras Andešą žinant 
kur kas daugiau, nei papasakojo. Dabar galėsim spustelti jį gero- 
kai smarkiau. 

Patrikas ėmė ieškoti miegamajame savo drabužių. Jie buvo iš- 
blaškyti ir šen, ir ten, bet baisiausia, kad jis pasijuto tebemūvįs 
puskojines. Jis greitai užsitempė kelnes tikėdamasis, kad aistros 
įkarštyje Erika nepastebėjo puskojinių. Sunku atrodyti kaip sek- 
so dievaičiui mūvint baltas vamzdiškas puskojines su išsiuvinėta 
Tanumshedės sporto klubo emblema. 

Rengėsi labai skubėdamas, negrabiais pirštais. Iš pirmo mėgi- 
nimo tinkamai užsisegti marškinių nepavyko, keikdamasis turėjo 
atsagstyti visas sagas ir pradėti iš naujo. Staiga suvokęs, kaip gali 

atrodyti jo skubus išėjimas, Patrikas atsisėdo ant lovos krašto, pa- 
ėmė Erikai už rankų ir įdėmiai pažvelgė į akis. 

— Man labai gaila, kad šitaip išlekiu, bet privalau. Tik noriu, kad 
žinotum, jog tai buvo nuostabiausia mano gyvenimo naktis, bus 
sunku sulaukti kito pasimatymo. Ar norėtum vėl mane išvysti? 

Tai, ką jie patyrė kartu, atrodė trapu ir gležna, ir laukdamas at- 
sakymo jis sulaikė kvapą. Ji tik linktelėjo. 

— Tuomet baigęs darbą čia grįšiu? 

Erika vėl linktelėjo. Jis pasilenkė ir ją pabučiavo. 

Jam išeinant, ji sėdėjo ant lovos prisitraukusi kelius ir įsisiau- 
tusi į antklodę. Pro mažą apskritą stoglangį švietė saulė, kurdama 
jos geltonplaukę galvą supančios aureolės iliuziją. Nieko gražes- 
nio jis nebuvo matęs. 


Šlapias sniegas įkyriai sunkėsi pro plonus Bengto Lašono pusba- 
čius. Batai labiau tiko vasaros orui, bet alkoholis gerai slopino šal- 
čio pojūtį, o kilus būtinybei rinktis žieminius batus ar visą butelį 
degtinės, apsispręsti nebuvo sunku. 

Oras buvo toks vaiskus ir švarus, o šviesa tą ankstyvą trečiadie- 
nio rytą tokia švelni, kad Bengto Lašono krūtinę užplūdo seniai 
pamirštas jausmas. Jis jaudinamai panėšėjo į ramybės pojūtį, ir 
Bengtas nusistebėjo, kodėl paprastas trečiadienio rytas kelia tokį 
ypatingą jausmą. Jis sustojo ir užsimerkęs kvėpė ryto orą. O juk 
jo gyvenime galėjo būti daugiau tokių rytų. 

Jis aiškiai regėjo, kada priėjo tą vietą, kur išsišakoja kelias. Tiks- 
liai žinojo, kurią dieną jo gyvenimas pasuko nelaiminga kryptim. 
Net būtų galėjęs pasakyti laiką. Tiesą sakant, turėjo viską. Ne- 
buvo nieko, ką galėtų kaltinti. Nei skurdo, nei bado, nei dėmesio 
stokos. Vienintelis dalykas, kuriam galėjo suversti kaltę, - tai pa- 
ties kvailumas ir per didelis pasitikėjimas savo šaunumu. Savaime 
suprantama, čia buvo įsipainiojusi ir mergina. 

Jam buvo septyniolika metų, ir, kad ir ką tada darė, visad būda- 
vo įsipainiojusi mergina. Bet šioji buvo ypatinga. Mauda vešliais 
geltonais plaukais, apsimestinai drovi. Griežianti jo savimeile lyg 
gerai suderintu smuiku. „Mielas Bengtai, man labai reikia turė- 
ti... „Mielas Bengtai, ar negalėtum man gauti... Ji laikė pavadėlį, 
ir jis klusniai leidosi vedžiojamas už nosies. Jai vis buvo maža. Jis 
taupydavo uždirbtus pinigus ir pirkdavo jai gražius drabužius, 
kvepalus - viską, į ką tik ji durdavo pirštu. Bet vos gavusi taip 
karštai geidžiamą daiktą, nusviesdavo į šalį ir imdavo prašyti kito, 
vienintelio, galinčio ją padaryti laimingą. 

Mauda lyg karštinė apnuodijo jo kraują, ir jam nepastebint 
ratai ėmė suktis vis greičiau ir greičiau, kol jis nebesuprato, kas 
yra gera, o kas bloga. Kai jam sukako aštuoniolika, Mauda nu- 
sprendė, kad nenori su juo važinėtis prastesniu automobiliu nei 
kadilaku Convertible. Šis kainavo daugiau, nei Bengtas uždirbda- 
vo per metus, ir jis daug naktų nemiegojo sukdamas galvą, kaip 
gauti pinigų. Kol jis kankinosi, Mauda patempusi lūpą vis aiškiau 
užsimindavo, kad, jei jis neįsigis automobilio, tai, dievaži, yra 
kitų vaikinų, galinčių ja pasirūpinti taip, kaip ji nusipelno. Dabar 
bemiegėmis nerimo kupinomis naktimis jį graužė pavydas, ir ga- 
liausiai jis neištvėrė. 

1954 metų rugsėjo 10-ąją antrą valandą dienos jis įžengė į Ta- 
numshedės banką ginkluotas senu kariniu pistoletu, kurį tėvas 
metų metus laikė namie, užsitempęs ant veido nailoninę kojinę. 
Kasininkai, žinoma, skubiai sumetė banknotus į jo atsineštą la- 
gaminą, bet toli gražu ne tiek, kiek jis tikėjosi. Paskui vienas iš 
klientų, bendraklasio tėvas, net per nailoninę kojinę, atpažino 
Bengtą. Nepraėjus nė valandai, į tėvų namus atvažiavo polici- 
ja ir rado lagaminą su pinigais po lova jo kambaryje. Bengtas 
niekad neužmiršo motinos veido išraiškos. Dabar ji buvo daug 
metų mirusi, bet jos akys tebepersekiodavo apėmus alkoholi- 
niam nerimui. 

Treji metai kalėjime numarino bet kokią ateities viltį. Kai 
išėjo laisvėn, Mauda seniai buvo dingusi. Jis nežinojo kur, bet 
jam ir nerūpėjo. Visi seni draugai susirado patikimus darbus, 
sukūrė šeimas ir nenorėjo turėti su juo nieko bendra. Kol Beng- 
tas kalėjo, tėvas žuvo per nelaimingą atsitikimą, tad jis įsikėlė 
pas motiną. Su kepure rankoj mėgino ieškotis darbo, bet, kad ir 
kur ėjo, visur jam atsakydavo. Niekas nenorėjo jo samdyti. Ga- 
liausiai nuolatos sekiojantys žvilgsniai privertė ieškoti ateities 
butelio dugne. 

Žmogui, užaugusiam mažo miestelio ramybėje, kur visi su- 
sitikę gatvėje sveikinasi, jaustis atstumtam buvo taip pat skaus- 
minga kaip gavus mušti. Jis svarstė galimybę išsikelti iš Fjelba- 
kos, - bet kur dėtis? Paprasčiau buvo pasilikti ir nirti į palaimin- 
gą alkoholį. 

Jie su Andešu bemat susirado vienas kitą. Du vargani velniai, 
sakydavo jie karčiai juokdamiesi. Bengtas jautė Andešui kone tė- 
višką prisirišimą ir labiau apgailestavo dėl jo likimo nei dėl savojo. 
Jis dažnai troško ką nors padaryti, kad pasuktų Andešo gyvenimą 
kita linkme, bet pats pasidavęs svaigalų apžavams suprato, kaip 
sunku atsiplėšti nuo tokios reiklios mylimosios, kokia bėgant me- 
tams tapo degtinė. Ji reikalavo visko, pati neduodama nieko, ir 
viskas, ką jie galėjo padaryti, tai truputėlį paguosti vienas kitą ir 
pabūti drauge. 

Kelias iki Andešo namo laukujų durų buvo kruopščiai nuvaly- 
tas ir pabarstytas smėliu, tad Bengtui nereikėjo atsargiai trepsenti, 
saugant vidinėn kišenėn įkištą butelį, kaip buvo daugybę kartų at- 
šiaurią pereitą žiemą, kai iki pat laiptų plytėdavo spindintis lygus 
ledas. 

Du laiptatakiai iki Andešo buto name be lifto visad būdavo iš- 
šūkis. Keletą kartų turėjo sustoti, kad atgautų kvapą, ir jis, dukart 
pasinaudojęs proga, pasistiprino gurkštelėdamas iš butelio vidi- 
nėje kišenėje. Kai pagaliau atsidūrė priešais Andešo buto duris, 

sunkiai šnopavo. Valandėlę atsirėmė į staktą prieš praverdamas 
duris - žinojo, kad Andešas niekad jų nerakina. 

Bute buvo tylu. Gal Andešo nėra namie? Jei pagiriodamas mie- 
godavo, gilus kvėpavimas ir šnarpščiantis knarkimas girdėdavosi 
jau prieškambaryje. Bengtas dirstelėjo virtuvėn. Nieko, tik įpras- 
tos bakterijų kolonijos. Vonios kambario durys buvo atlapos, bet 
ir ten tuščia. Sukant už kampo bjauriai dilgtelėjo paširdžiuose. 
Bendrojo kambario vaizdas privertė staiga sustoti. Butelis, kurį 
laikė rankoje, sunkiai bumbtelėjo ant grindų, bet nesudužo. 

Pirmiausia išvydo kiek aukščiau grindų laisvai kyburiuojančias 
pėdas. Nuogos pėdos lyg švytuoklė palengva sūpavo į vieną ir į kitą 
pusę. Andešas mūvėjo kelnes, bet viršutinė kūno dalis buvo nuoga. 
Galva karojo keistai pakrypusi. Veidas sutinęs ir pakeitęs spalvą, o 
liežuvis atrodė per didelis burnai ir kyšojo šiek tiek išlindęs pro 
lūpas. Tai buvo liūdniausias Bengto kada nors regėtas vaizdas. Jis 
apsigręžė ir lėtai išėjo iš buto, pakėlęs nuo grindų butelį. Rausėsi 
savyje aklai ieškodamas, į ką galėtų įsikibti, bet rado tik tuštumą. 
Tad stvėrė vienintelį pažįstamą gelbėjimo lyną: atsisėdo ant Ande- 
šo buto slenksčio, priglaudė prie lūpų butelį ir apsiverkė. 


Patrikas smarkiai abejojo, ar kraujyje esantis alkoholio promilių 
kiekis leidžiamas, bet dabar dėl to nesuko galvos. Dėl visa pik- 
ta važiavo lėčiau nei paprastai, bet, kadangi tuo pat metu rinko 
įvairius numerius ir kalbėjo mobiliuoju telefonu, kažin, ar nuo to 
padidėjo eismo saugumas. 

Pirmiausia paskambino į TV4, ir ten patvirtino, kad „Skirtingi 
pasauliai“ penktadienį, dvidešimt penktą dieną, tikrai buvo iš- 
braukti iš programos dėl ledo ritulio rungtynių. Paskui paskam- 
bino Melbergui - šis ne visai nelauktai labai nudžiugo išgirdęs 
naujieną ir pareikalavo tučtuojau vėl atvežti Andešą į areštinę. 
Po trečio skambučio jis gavo reikalaujamą pastiprinimą ir nuva- 
žiavo tiesiai prie namo, kuriame gyveno Andešas. Jeniu Rosen 

paprasčiausiai galėjo sumaišyti dienas. Gana įprasta liudytojų 
klaida. 

Nors ir sujaudintas galimo bylos posūkio, Patrikas nepajėgė 
susikaupti. Mintys vis grįždavo prie Erikos ir pereitos nakties. Jis 
barbeno ritmiškas melodijų nuotrupas. Įsijungęs radiją, susirado 
senų populiariausių dainų stotį ir išgirdo Aretos Franklin Respect. 
Žvali Motown sound afroamerikiečių muzika puikiai atitiko jo 
nuotaiką, ir jis pagarsino radiją. Prasidėjus priedainiui, iš visos 
gerklės užplėšė kartu, šokdamas, kiek tai buvo įmanoma sėdint. 
Jam pačiam atrodė, kad dainuoja velniškai puikiai, kol staiga radi- 
jo transliacija nutrūko ir jis išgirdo tik savo balsą, staugiantį R-E- 
S-P-E-C-T. Tai kuteno ausų būgnelius, bet anaiptol ne maloniai. 

Visa praėjusi naktis atrodė lyg girtas sapnas, ir ne tik dėl gausiai 
išgerto vyno. Nakties valandas tarytum uždengė jausmų, meilės 
ir erotikos šydas, panašus į miglos maršką. 

Įsukęs į automobilių stovėjimo aikštelę prie namo, buvo pri- 
verstas nenoromis užmiršti vakarykščią dieną. Pastiprinimas įvy- 
kio vieton atvyko neįprastai greitai. Tikriausiai buvo netoliese. Jis 
išvydo du policijos automobilius įjungtomis mėlynomis švieso- 
mis ir susiraukė. Kaip visad, jie klaidingai suprato nurodymus. Jis 
prašė vieno, ne dviejų automobilių. Priėjęs arčiau, pamatė, kad už 
policijos automobilių stovi greitoji. Kažkas ne taip. 

Jis atpažino Leną, geltonplaukę policininkę iš Udevalos, ir pa- 
suko prie jos. Lena kalbėjo mobiliuoju telefonu, bet artėdamas 
jis išgirdo, kaip ji atsisveikina, paskui įsikišo aparačiuką į dėklą, 
pritvirtintą prie diržo. 

— Labas, Patrikai. 

— Labas, Lena. Kas čia vyksta? 

— Vienas girtuoklis aptiko Andešą, pasikorusį savo bute. 

Ji mostelėjo galva laukujų durų linkui. Patrikas pilve pajuto 
šaltį. 

— Tikriausiai nieko nelietėt? 

— Ne, ką, po galais, apie mus manai? Ką tik kalbėjau su Ude- 
valos dispečerine, jie atsiunčia komandą tirti nusikaltimo vietos. 
Taip pat kalbėjom su Melbergu - spėju, atvažiavai jam paskam- 
binus. 

— Ne, aš ir taip čia važiavau - vėl jį nuvežti į apklausą. 

— Bet girdėjau, kad jis turėjo alibi? 

— Taip, mums taip atrodė, bet alibi ką tik supliuško, tad kaip tik 
ruošėmės vėl jį suimti. 

— Na, velniška nesėkmė. Ką, po kelmais, tavo nuomone, visa 
tai reiškia? Turiu galvoje, jog tikimybė, kad čia, Fjelbakoje, staiga 
atsirastų du žmogžudžiai, artima nuliui, tad tikriausiai jį nužudė 
tas pats asmuo, kuris atėmė gyvybę Aleksei Vijkner. Ar apskritai 
turite kitų įtariamųjų, be Andešo? 

Patrikas išsisuko nuo atsakymo. Teisybė, šis įvykis viską pa- 
keitė, bet jis dar nebuvo pasiruošęs daryti tokių pat išvadų kaip 
Lena, kad Andešą nužudė tas pats asmuo, kuris atėmė gyvybę 
Aleksei. Žinoma, statistiškai veik neįmanoma, kad dešimtmečius 
čia nepasitaikytų nė vienos žmogžudystės, ir staiga atsirastų lais- 
vėje skrybaujantys du skirtingi žudikai, - bet jis nebuvo pasiruo- 
šęs atmesti ir to, kas atrodė neįmanoma. 

— Na, užlipkim viršun, reikia pasižiūrėti. O tu gal man papasa- 
kosi, ką sužinojai iki šiol. Pavyzdžiui, kaip kilo triukšmas? 

Lena ėmėsi vadovauti ir pirma įėjo į laiptinę. 

— Na, kaip sakiau, Andešą rado vienas iš jo sugėrovų, Bengtas 
Lašonas. Šįryt jis atėjo pas Andešą pradėti gerti, nes ankstyvas 
darbas - trigubas vaisius. Paprastai jis užeina ir tiek, kaip padarė 
ir šiandien. Įėjęs į butą, rado Andešą kabantį ant virvės, pririštos 
palubėje prie lempos kablio bendrajame kambaryje. 

— Arjis iškart pranešė? 

— Ne, išties ne. Atsisėdo ant buto slenksčio ir skandino savo 
sielvartą Explorer degtinės butelyje. Ir tik tada, kai iš savo buto 

einantis kaimynas pasiteiravo, kas atsitiko, išpyškino, ką matęs. 
Kaimynas paskambino mums. Bengtas Lašonas per girtas, kad 
galėtume nuodugniau apklausti, ką tik pasiunčiau jį blaivyklon. 

Patrikas tyliai nusistebėjo, kodėl Melbergas jam nepaskambi- 
no ir nepranešė apie tai, bet nusivylęs pasitenkino paaiškinimu, 
kad komisaro poelgiai dažniausiai visiškai nesuvokiami. 

Patrikas lipo laiptais iškart per dvi pakopas ir pralenkė Leną. 
Trečiame aukšte durys buvo atlapos, bute vaikščiojo žmonės. 
Jeniu stovėjo savo buto tarpduryje su Maksu ant rankų. Kai Pat- 
rikas prie jų priėjo, Maksas džiaugsmingai sumosavo putliomis 
rankytėmis ir šypsodamas parodė retus dantukus. 

— Kas atsitiko? 

Jeniu stipriau prisispaudė Maksą, besistengiantį ištrūkti iš 
glėbio. 

— Kol kas nežinom. Andešas Nilsonas negyvas, bet daugiau 
veik nieko nežinom. Gal matėt ar girdėjot ką nors neįprasta? 

— Ne, negaliu prisiminti ko nors ypatinga. Pirmiausia išgirdau, 
kaip artimiausias kaimynas ėmė kalbėtis su kažkokiu žmogum 
laiptinėje, o po valandėlės atvažiavo policijos ir greitosios auto- 
mobiliai, ir tenai kilo velniškas bruzdesys. 

— Bet nieko ypatinga šiandien anksčiau arba iš vakaro, naktį? — 
Patrikas stengėsi išgauti daugiau informacijos. 

— Ne, ničnieko. 

Patrikas kurį laiką liovėsi klausinėjęs. 

— Puiku, ačiū už pagalbą, Jeniu. 

Jis nusišypsojo Maksui, leisdamas šiam sučiupti jo smilių, ir 
Maksui buvo taip smagu, kad, rodės, uždus iš juoko. Nenorom 
ištraukęs pirštą, Patrikas ėmė trauktis atbulas link Andešo buto, 
visą laiką modamas Maksui ir vaikiškai čiauškėdamas „atia, atia“. 

Lena stovėjo tarpduryje pašaipiai šypsodama. 

— Norisi savo, ar ne? 

Savo siaubui, Patrikas pasijuto raustąs, ir Lena dar plačiau nusi- 
šypsojo. Jis atsakė kažką neaiškiai burbtelėdamas. Įeidama į butą 
pirma, ji metė per petį: 

— Na, žinai, tereikia paprašyti. Esu laisva, vieniša ir turiu bio- 
loginį laikrodį, tiksintį taip garsiai, kad naktį bemaž negaliu 
miegoti. 

Patrikas suprato Leną juokaujant, kaip jai įprasta, koketuojant, 
bet vis tiek nesusivaldęs dar labiau paraudo. Jis neatsakė, o kai jie 
įžengė į bendrąjį kambarį, abiem dingo noras šypsotis. 

Kažkas buvo nupjovęs Andešo kūną laikančią virvę, ir dabar jis 
gulėjo ant bendrojo kambario grindų. Tiesiai virš jo tebekyburiavo 
virvės galas, nupjautas maždaug dešimt centimetrų žemiau kablio. 
Kita virvės dalis buvo kilpa, užnerta Andešui ant kaklo. Patrikas 
trynė odą. Sunkiausia jam būdavo žiūrėti į nenatūralią mirusiojo 
spalvą. Nuo smaugimo oda įgavo bjaurų mėlynai violetinį atspalvį 
ir dėl jo auka atrodė labai keistai. Iš Andešo burnos kyšojo storas, 
sutinęs liežuvis, būdingas pasmaugtoms ar uždusintoms aukoms. 
Nors jo žmogžudysčių tyrimo patirtis, švelniai tariant, buvo ribota, 
policija kasmet atsiimdavo savo duoklę savižudžių, ir per karjerą 
jam teko dalyvauti nupjaunant trijų nelaimėlių virvę. 

Tačiau, kai apsidairė bendrajame kambaryje, Patrikas pastebė- 
jo vieną dalyką, dėl kurio ši savižudybė pasikariant labai aiškiai 
skyrėsi nuo anksčiau jo regėtų. Nebuvo jokios galimybės Ande- 
šui užlipti ir įkišti galvą į kilpą palubėje. Jokių kėdžių, jokių sta- 
lų netoliese. Andešas laisvai sūpavo kambario vidury lyg klaikus 
žmogus mobilis. 

Nepratęs prie žmogžudystės vietų, Patrikas atsargiai plačiu 
ratu apėjo kūną. Atmerktos Andešo akys stingiai spoksojo į vie- 
ną tašką. Patrikas nesusilaikęs pasilenkė ir užspaudė mirusiojo 
akis. Žinojo negalįs prisiliesti prie kūno, kol atvyks teismo me- 
dikas, — iš tikrųjų nebuvo galima ir virvės nupjauti, - bet kažkas 

tame spoksančiame žvilgsnyje jį baisiai suerzino. Atrodė, akys jį 
sekioja, sukantį ratus po kambarį. 

Jis atkreipė dėmesį, kad kambarys atrodo keistai tuščias, pas- 
kui pamatė, kad nuo sienų dingę visi paveikslai. Jų vietoje liko 
tik dideli bjaurūs lopai. Kambarys buvo toks pat apleistas, kokį 
prisiminė iš paskutinio apsilankymo, vis dėlto tada paveikslai tar- 
si apšvietė kambarį. Tas purvo ir grožio derinys suteikė Andešo 
namams tam tikrą dekadentišką nuotaiką. Dabar jie atrodė tik 
purvini ir pasibjaurėtini. 

Lena be perstojo kalbėjo mobiliuoju telefonu. Po vieno pokal- 
bio, iš kurio Patrikas nugirdo tik vienskiemenius jos atsakymus, 
ji užtrenkė Ericsson aparačiuką ir atsigręžė į jį. 

— Nusikaltimo vietai tirti gauname teismo medikų pastiprini- 
mą. Dabarjie išvažiuoja iš Geteborgo. Mums negalima nieko lies- 
ti. Saugumo dėlei siūlau jų palaukti lauke. 

Jie išėjo į laiptų aikštelę, ir Lena rūpestingai uždarė ir užrakino 
duris. Raktą buvo išsitraukusi iš vidinės durų pusės. Lauke juos pa- 
sitiko smelkiantis šaltis - Lena ir Patrikas ėmė trypčioti vietoje. 

— Kur dabar Janė? - Patrikas pasiteiravo apie Lenos partnerį, 
turėjusį sėdėti su ja automobilyje. 

- Jis šiandien užsiima SVS. 

— SVS? - Patrikas išsiviepė lyg klaustukas. 

— Sergančio vaiko slauga. SVS. Sumažinus lėšų niekas negalėjo 
staiga atvykti be išankstinio įspėjimo, tad gavusi pranešimą turė- 
jau važiuoti pati. 

Patrikas išsiblaškęs kinktelėjo galvą. Buvo linkęs pritarti Lenai. 
Daug kas rodė, kad jie ieško vieno to paties žudiko. Daryti per 
greitas išvadas — policininkui vienas pavojingiausių dalykų, bet 
galimybė šioje mažoje gyvenvietėje atsirasti dviem skirtingiems 
žudikams be galo maža. Atsižvelgus į tai, kad abi aukos buvo labai 
susijusios, šansai dar mažesni. 

Lena ir Patrikas žinojo, kad kelionė nuo Geteborgo truks ma- 
žiausiai pusantros, o gal dvi valandas, todėl, kad nesušaltų, abu 
įsėdo į Patriko automobilį ir įsijungė šildymą. Įjungė ir radiją ir 
ilgokai sėdėjo tylėdami ir klausydamiesi linksmos popmuzikos — 
malonus kontrastas, palyginti su jų ilgo laukimo priežastimi. Po 
valandos ir keturiasdešimties minučių išvydo į automobilių sto- 
vėjimo aikštelę įvažiuojant du policijos automobilius ir išlipo su- 
tikti pastiprinimo. 


— Mielas Janai, ar negalėtume įsigyti nuosavo namo? Mačiau 
parduodamą Badholmene. Ar negalėtume nuvažiuoti jo pažiūrė- 
ti? Iš jo atsiveria nuostabiausias vaizdas, ir ten yra nedidelė valčių 
pastogė. Mielasis? 

Lisos verkšlenantis balsas dar labiau jį suerzino. Kaip bemaž 
visada šiomis dienomis. Santuoka su ja būtų kur kas malonesnė, 
jeigu jai užtektų proto prikąsti liežuvį ir tik dailiai atrodyti. Pasta- 
ruoju metu net jos didelės tvirtos krūtys ir apvalus užpakaliukas 
nepajėgė įtikinti, kad ji buvo verta viso vargo. Jos zyzimas tik stip- 
rėjo, ir tokiomis valandelėmis jis karčiai gailėdavosi pasidavęs jos 
raginimams susituokti. 

Kai pirmą kartą ją išvydo, Lisa dirbo padavėja Grebestado 
„Rudojo Ormo“ restorane. Visiems jo bičams kone nudryko sei- 
lė, pamačius jos gilią iškirptę ir ilgas kojas, ir jis iškart nusprendė 
turįs ją gauti. Paprastai gaudavo viską, ko tik užsinorėdavo, ir Lisa 
nebuvo išimtis. Jis buvo nebjaurus pažiūrėti, bet galutinai viską 
nulemdavo prisistatęs Janu Lorencu. Paminėjus pavardę, sužib- 
davo moterų akys, o paskui nebebūdavo jokių kliūčių. 

Pradžioj jis buvo tarytum apsėstas Lisos kūno. Negalėjo juo 
pasisotinti ir praleisdavo pro ausis jos kvailus nuolatos išspiegia- 
mus komentarus. Pavydūs kitų vyrų žvilgsniai jam pasirodžius su 
Lisa už parankės taip pat didino trauką prie jos. Pradžioj buvo 
kurčias jos švelnioms užuominoms, kad turėtų ją padaryti gar- 


CAMILLA LACKBERG 


t 
t 
Cc 


binga moterimi, - ir, kalbant atvirai, jos kvailumas ėmė silpninti 
trauką, - bet galutinai nuspręsti ją vesti privertė smarkus Neliu 
pasipriešinimas. Ji bjaurėjosi Lisa nuo pirmos akimirkos ir nepra- 
leisdavo progos to pasakyti. Vaikiškas noras maištauti įstūmė jį į 
dabartinę keblią padėtį, ir jis keikė savo kvailumą. 

Papūtusi lūpas, Lisa gulėjo kniūbsčia jų didelėje dvigulėje lo- 
voje. Buvo nuoga ir iš paskutiniųjų stengėsi atrodyti viliojamai, 
bet jo nebejaudino. Žinojo ją laukiant atsakymo. 

— Supranti, aš negaliu palikti mamos. Ji nesveikuoja ir nepajėgs 
susitvarkyti šiame dideliame name viena. 

Nusisukęs nuo Lisos, užsirišo kaklaraištį priešais didžiulį jos 
tualetinio staliuko veidrodį. Veidrodyje matė, kaip ji iš pykčio su- 
siraukė. Jai tai netiko. 

— Ar senai šarkai neužtenka proto išsikraustyti į kokius nors 
padorius senelių namus, užuot buvus našta savo šeimai? Ar ji 
nesupranta, kad mes turim teisę į savo gyvenimą? Vietoj to tu- 
rim rūpintis sene ištisas dienas. Ir koks jai džiaugsmas sėdėti ant 
visų šitų pinigų? Galiu lažintis, ji mėgaujasi, kad mes žeminamės 
šliaužiodami trupinių, nukrentančių nuo jos stalo. Ar ji nesu- 
pranta, kiek daug jai padedi? Vergauji toje įmonėje, o likusį laiką 
sėdi su ja kaip auklė. Atsidėkodama už pagalbą senė net negali 
duoti mums geriausių namo kambarių, turime gyventi rūsyje, o 
ji vartosi salonuose. 

— Ar neliepiau tau šitaip nekalbėti apie mano motiną? 

- Tavo motiną. - Lisa prunkštelėjo. - Tikriausiai nemanai, kad 
ji iš tikrųjų tave laiko sūnum, Janai. Tu jai niekad nebūsi daugiau 
nei labdaros reikalas. Jei nebūtų pradingęs jos mylimas Nilsas, 
tikriausiai anksčiau ar vėliau būtum buvęs išmestas už ausų. Tu 
esi tik iš bėdos, Janai. Kas kitas dykai vergautų kone visą parą? 
Turi tik pažadą, kad jai kada nors nusikapanojus gausi visus pi- 

nigus. Pirma, senė galbūt gyvens mažiausiai šimtą metų ir, antra, 
tikriausiai pinigus testamentu yra užrašiusi benamių šunų prieg- 
laudai ir žvengia mums už nugaros. Kartais, Janai, tu būni kvailas 
kaip avinas. 

Lisa atsivertė aukštielninka ir ėmė žiūrinėti gerai sutvarkytus 
nulakuotus nagus. Su ledine ramybe Janas žengė žingsnį prie lo- 
voje gulinčios Lisos. Atsitūpęs apsivyniojo apie ranką ilgus gelto- 
nus per lovos kraštą nukarusius plaukus ir ėmė pamažėle stipriau 
ir stipriau traukti, kol ji iš skausmo išsiviepė. Prisikišęs taip arti, 
kad savo veidu juto jos kvėpavimą, tyliai iššnypštė: 

— Daugiau niekad, niekad nevadink manęs kvailiu, girdi? Ir pa- 
tikėk, vieną dieną pinigai bus mano. Tik kažin, ar tu tada dar čia 
būsi, kad galėtum jais pasidžiaugti. 

Su pasitenkinimu išvydo jos akyse žybtelint baimę. Stebėjo, 
kaip Lisos kvailos, bet primityviai suktos smegenys apdorojusios 
informaciją padaro išvadą, kad laikas keisti taktiką. Ji išsitiesė lo- 
voje, papūtė lūpas ir saujomis suėmė krūtis. Iš lėto pamasažavusi 
spenelius, kol jie sukietėjo, sumurkė: 

— Janai, atleisk, pasielgiau kvailai. Žinai, kokia esu. Kartais kal- 
bu nieko negalvodama. Ar galiu tau kaip nors atsilyginti? 

Ji dviprasmiškai čiulptelėjo smilių, paskui nuleido ranką prie 
tarpkojo. 

Janas nenorom pajuto savo kūno atsaką ir nusprendė, kad yra 
bent vienas dalykas, kuriam gali ją panaudoti. Jis vėl atsirišo kak- 
laraištį. 


Melbergas mąsliai pasikasė šakumą nepastebėdamas pasibjaurė- 
jimo, kurį šis judesys sukėlė priešais jį susirinkusių žmonių vei- 
duose. Dienai pagerbti apsivilko kostiumą, truputį per ankštą, 
bet jis kaltino aplaidžius cheminės valyklos darbuotojus pavei- 
kus drabužį per aukšta temperatūra. Jam nereikėjo svertis, kad 

įsitikintų nė gramo nepriaugęs nuo tada, kai buvo jaunas naujo- 
kas, tad manė, kad pirkti naują kostiumą tesąs pinigų švaistymas. 
Gera kokybė amžina. Kad cheminės valyklos idiotai negebėjo 
tinkamai atlikti savo darbo, jis nieko negali padaryti. 

Jis atsikrenkštė, kad visi sutelktų dėmesį. Susirinkusieji liovėsi 
šnekučiavę ir girgždinę kėdes ir nukreipė akis į jį, sėdintį prie ra- 
šomojo stalo. Kėdės buvo surinktos iš visos nuovados ir pusračiu 
sustatytos priešais. Stojus tylai, Melbergas juos nužvelgė išdidžiu 
veidu. Iš šios akimirkos ketino išspausti, kiek tik galima. Suraukęs 
kaktą pastebėjo, kad Patrikas atrodo labai išvargęs. Žinoma, tar- 
nautojai laisvalaikiu daro, ką nori, bet turint omeny, jog yra dar- 
bo savaitės vidurys, galėtum reikalauti, kad jie santūriau švęstų 
ir vartotų svaigalus. Melbergas nuvijo šalin mintis apie ketvirtinį 
butelį, kurį pats susivertė gerklėn vakar vakare. Jis įsidėmėjo, kad 
turės konfidencialiai pasikalbėti su jaunuoju Patriku apie nuova- 
dos politiką dėl svaigalų vartojimo. 

- Kaipjūs visi žinot, Fjelbakoje įvykdyta dar viena žmogžudys- 
tė. Tikimybė, kad esama dviejų žudikų, labai maža, todėl, manau, 
galime daryti prielaidą, jog žmogus, nužudęs Aleksandrą Vijkner, 
nužudė ir Andešą Nilsoną. 

Jis mėgavosi savo balso skambesiu ir užsidegimu bei priešais 
matomų veidų susidomėjimu. Jautėsi kaip žuvis vandenyje. Buvo 
gimęs tokiam darbui. 

- Andešą Nilsoną šįryt aptiko Bengtas Lašonas, Andešo sugė- 
rovas, - toliau kalbėjo Melbergas. - Jis buvo pakartas ir, remiantis 
pirminiais duomenimis iš Geteborgo, kabėjo ten bent nuo vakar. 
Kol gausim tikslesnės informacijos, laikysimės šitos hipotezės. 

Jam patiko justi, kaip liežuviu ritasi žodis hipotezė. Grupė prie- 
šais jį buvo ne itin didelė, bet jo galvoje ji buvo kur kas didesnė, o 
susidomėjimo negalėjai suprasti klaidingai. Visi laukė jo žodžių ir 
įsakymų. Patenkintas apsižvalgė. Anika, akinius užsisodinusi ant 
nosies galo, energingai spausdino nešiojamuoju kompiuteriu. Jos 

apvalios moteriškos formos buvo įvilktos į labai gražiai prigulusį 
geltoną švarką su priderintu sijonu, ir jis viena akim jai mirktelėjo. 
Šito užteks. Geriau jos nelepinti. Šalia jos sėdėjo Patrikas, atrodė, 
jis kiekvieną akimirką gali nugriūti. Jo vokai buvo sunkūs, iš po jų 
šmėkščiojančios akys pasruvusios krauju. Melbergas tikrai turės 
su juo pasikalbėti pirma tinkama proga. Vis dėlto tikriausiai turi 
teisę reikalauti iš savo tarnautojų tam tikros darbo tvarkos. 

Be Patriko ir Anikos, Tanumshedės nuovadoje buvo dar trys 
tarnautojai. Josta Fliugarė, vyriausias iš jų, iš visų jėgų stengėsi 
dirbti kuo mažiau ir laukė pensijos, iki kurios dabar buvo likę tik 
pora metų. Tuomet galės visą laiką skirti savo didžiajai aistrai — 
golfui. Pradėjo jį žaisti prieš dešimt metų, žmonai mirus nuo vė- 
žio ir staiga savaitgaliams pasidarius per ilgiems ir nykiems. Spor- 
tas netrukus tapo lyg nuodai kraujyje, ir dabar į savo darbą, kuris 
apskritai niekad per daug jo nedomino, žiūrėjo tik kaip į trukdį, 
neleidžiantį būti golfo aikštelėje. 

Nors alga buvo menka, Jostai pavyko susitaupyti pinigų nusi- 
pirkti butui Kosta del Solyje, ir greitai jis galės vasaros mėnesiais 
žaisti golfą Švedijoje, o kitą metų laiką leisti Ispanijos aikštelėse. 
Nors, turėjo pripažinti, ši žmogžudystė sudomino jį - pirmąsyk 
per daugelį metų. Bet ne tiek, kad atsisakytų tučtuojau sužaisti 
aštuoniolikos duobučių žaidimą, jei tik leistų metų laikas. 

Šalia Jostos sėdėjo jauniausias nuovados kolektyvo narys. Mar- 
tinas Molinas daugiau ar mažiau visiems žadino tėviškus jausmus, 
ir jie pakaitomis tapdavo nematomais jo darbo ramsčiais. Kartu 
stengdavosi, kad jis niekad nieko nepastebėtų. Jie duodavo jam 
tik tokias užduotis, su kuriom susidorotų vaikas, ir iš eilės tikrin- 
davo ir taisydavo jo parašytas ataskaitas prieš joms patenkant ant 
Melbergo stalo. 

Ne daugiau nei prieš metus jis buvo baigęs aukštąją policijos 
mokyklą, ir visi labai stebėjosi, kaip jam pavyko atitikti sunkius 
stojantiesiems keliamus reikalavimus, išeiti visą mokymo prog- 

ramą ir išlaikyti egzaminą. Martinas buvo mielas geraširdis vai- 
kinas, ir, nepaisydami naivumo, darančio jį visiškai netinkamą 
policininko profesijai, visi manė, kad čia, Tanumshedėje, kokios 
nors didesnės žalos jis nepadarys, ir mielai jam padėdavo įveikti 
visas kliūtis. Ypač Anika glaudė jį prie savo plačios širdies ir kar- 
tais, visų džiaugsmui, parodydavo savo jausmus, lokiškam glėby 
spontaniškai prisispausdama jį prie didelės krūtinės. 

Tokiomis akimirkomis jo visad pasišiaušusių ugninių plaukų ir 
tokio pat raudonumo strazdanų spalva varžydavosi su veido. Bet 
jis dievino Aniką ir praleido daug vakarų jos ir jos vyro namuose, 
kai turėdavo pasiklausti patarimo nelaimingai įsimylėjęs, - koks 
nuolat būdavo. Jo naivumas ir meilumas kaip magnetas traukė 
moteris, kurios valgo vyrus pusryčių, o paskui išspjauna, kas liko. 
Bet Anika visad jį išklausydavo, surinkdavo į viena jo pasitikėji- 
mo savimi skutus ir vėl išsiųsdavo į pasaulį tikėdamasi, kad vieną 
dieną jis sutiks moterį, galinčią įvertinti tikrą lobį, besislepiantį 
po strazdanota išore. 

Paskutinis grupės narys buvo ir mažiausiai mėgstamas. Ernstas 
Lundgrenas buvo tikrų tikriausias subinlaižys, niekad nepralei- 
džiantis progos parodyti savo pranašumą, mielai kitų sąskaita. 
Nieko nestebino, kad jis vis dar nevedęs. Buvo toli gražu ne pa- 
trauklus vyras, bet ir bjauresni už jį susiranda sau porą, jei bent 
kiek yra malonūs. Ernstas stokojo ir viena, ir kita. Todėl dabar su 
sena motina gyveno sodyboje už mylios į pietus nuo Tanums- 
hedės. Sklido gandas, kad jo tėvas, liūdnai pagarsėjęs apylinkėje 
kaip itin agresyvus girtuoklis, ne be žmonos pagalbos nuo šieno 
stoginės nukrito ant šakių. Nuo to laiko prabėgo daug metų, bet, 
žmonėms nerandant įdomesnės kalbos, gandas atsinaujindavo. 
Šiaip ar taip, tiesa buvo ta, kad tik motina mylėjo Ernstą - nieko 
keista, kai prie jo atsikišusių dantų, susitaršiusių plaukų ir didžiu- 
lių ausų prisidėjo dar ir choleriškas būdas bei savęs aukštinimas. 
Dabar jis atidžiai stebėjo Melbergo lūpas, lyg pro jas išsprūdę žo- 


LEDO PRINCESĖ 


[29] 
t 
Cr 


džiai būtų perlai, ir nuolatos irzliai tildė tuos, kurie drįso išleisti 
bent menkiausią garsą, atitraukiantį dėmesį nuo Melbergo kal- 
bos. Lyg mokinys, jis uoliai pakėlė ranką, norėdamas paklausti. 

- Iš kur mes žinom, kad Andešo nenužudė tas girtuoklis, o vė- 
liau tik apsimetė jį šįryt radęs? 

Melbergas dėkingai linktelėjo Lundgrenui. 

— Labai geras klausimas, Ernstai, labai geras. Bet, kaip sakiau, 
mes remsimės prielaida, kad tai tas pats asmuo, kuris nužudė 
Aleksę Vijkner. Bet dėl visa pikta patikrinsim Bengto Lašono va- 
kar dienos alibi. 

Melbergas rašikliu parodė į Lundgreną, permesdamas akimis 
kitus. 

— Tokio budraus mąstymo mums ir reikia norint išsiaiškinti šį 
atvejį. Tikiuosi, jūs įsiklausysit ir pasimokysit iš Ernsto. Jums toli 
iki jo. 

Ernstas kukliai nuleido akis, bet vos Melbergas nukreipė dė- 
mesį kitur, nesusilaikęs metė triumfuojantį žvilgsnį į kolegas. 
Anika garsiai prunkštelėjo ir piktą Lundgreno žvilgsnį atlaikė ne- 
mirkčiodama į jį įsistebeilijusi. 

— Kur sustojau? 

Melbergas užkišo nykščius už petnešų, paslėptų po švarku, ir 
pasisuko ant kėdės atsigręždamas į baltą lentą, kabančią ant sie- 
nos jam už nugaros, kurioje buvo fiksuojami Aleksės Vijkner nu- 
žudymo tyrimo žingsniai. Tokia pat lenta dabar kabojo šalia, bet 
ant jos buvo tik momentinė Andešo nuotrauka, padaryta prieš 
greitosios pagalbos darbuotojams nupjaunant virvę. 

— Na, ką iki šiol sužinojom? Andešas Nilsonas rastas šįryt ir, 
remiantis preliminaria išvada, mirė vakar. Jį pakorė vienas ar keli 
nežinomi asmenys - tikriausiai keli, nes suaugusiam žmogui taip 
aukštai pakelti ir prikabinti prie lubų reikia didelės jėgos. Kaip jie 
tai padarė, mes nežinom. Nei bute, nei ant Andešo kūno nėra jo- 
kių priešinimosi ženklų. Jokių mėlynių, nubrozdinimų, rodančių, 

kad Andešas buvo mušamas prieš mirtį, ar padarytų po mirties. 
Duomenys, kaip sakyta, kol kas preliminarūs, bet tikriausiai tiks- 
liai žinosim, kai bus atliktas Andešo skrodimas. 

Patrikas sumosavo rašikliu. 

— Kada tikimės gauti skrodimo rezultatus? 

— Matyt, ten visa krūva lavonų, tad, deja, kol kas man nepavyko 
gauti jokios informacijos, kada jie parengs ataskaitą. 

Niekas neatrodė nustebęs. 

— Taip pat žinom, kad esama aiškaus ryšio tarp Andešo Nilso- 
no ir Aleksandros Vijkner, pirmosios aukos. 

Dabar Melbergas atsistojęs bakstelėjo į Aleksandros nuotrau- 
ką, prisegtą pirmosios lentos vidury. Jie gavo nuotrauką iš jos 
motinos, ir vėl visi nejučia pagalvojo, kokia graži ji buvo gyva. Tai 
darė dar baisesnę šalia prisegtą nuotrauką, kurioje Aleksandra 
guli vonioje melzganu, išblyškusiu veidu ir apšarmojusiais plau- 
kais bei blakstienom. 

— Ši neįtikimai nelygi pora lytiškai santykiavo. Andešas pats tai 
pripažino, ir, kaip žinot, mes net turim tam tikrų įrodymų, pare- 
miančių šį tvirtinimą. Tačiau mes nežinom, kiek laiko tai truko, 
kaip jie užmezgė ryšį ir, visų pirma, kodėl graži aukštuomenės 
dama pasirinko tokį keistą sugulovą - nešvarų ir apskritai atstu- 
miantį girtuoklį. Užuodžiu, čia kvepia kažkuo įtartina. 

Melbergas porą kartų bakstelėjo smilium į savo plačią, gyslelė- 
mis išmargintą šnervę. 

— Martinai, tau skiriu užduotį labiau į tai įsigilinti. Visų pirma 
turėsi kur kas stipriau prispausti Henriką Vijknerį, nei darėm iki 
šiol. Matysit, tas vaikinas žino daugiau, nei prisipažįsta. 

Martinas stropiai linktelėjo ir kuo greičiausiai užsirašė blokno- 
te. Anika pro skaitymo akinių viršų metė į jį švelnų motinišką 
žvilgsnį. 

— Deja, jei kalbėsim apie įtariamuosius Aleksės nužudymu, tu- 
rime grįžti į pačią pradžią. Andešas labai tiko įtariamojo vaidme- 

niui, bet dabar reikalai pakrypo į kitą pusę. Patrikai, tau reikės dar 
sykį peržiūrėti visą medžiagą apie Vijkner nužudymą. Patikrink ir 
pertikrink kiekvieną smulkmeną. Surinktoje medžiagoje kažkur 
slypi informacija, kurią mes pražiūrėjome. 

Melbergas šią repliką buvo girdėjęs per televizorių žiūrėdamas 
detektyvinį filmą ir įsidėmėjo, kad pavartotų ateity. 

Josta dabar buvo vienintelis negavęs užduoties, ir Melbergas 
valandėlę žvelgė į lentą susimąstęs. 

— Josta, tu turėsi pasikalbėti su Aleksės Vijkner šeima. Galbūt 
jie žino dar ką nors, ko mums nepapasakojo. Paklausk apie jos 
draugus ir priešus, vaikystę, asmenybę - viską. Ką tik sugalvosi. 
Pasikalbėk su abiem tėvais ir seserim, bet žiūrėk, kad apklaustum 
po vieną. Iš patirties žinau — taip iš žmonių išpešama daugiausia. 
Tik suderink veiksmus su Molinu, kuris kalbėsis su jos vyru. 

Josta susigūžė nuo konkrečios užduoties naštos ir nuolan- 
kiai atsiduso. Ne todėl, kad šią baisiai šaltą žiemą tai galėtų jį 
atitraukti nuo golfo, bet pastaraisiais metais jis tarytum atpra- 
to rimtai dirbti. Jis ištobulino įgūdį atrodyti užsiėmęs, tačiau 
iš tikrųjų leisdavo laiką kompiuteriu dėliodamas pasiansą. Bū- 
tinybė pateikti konkretų rezultatą sunkiai prislėgė jo pečius. 
Ramybė baigėsi. Už viršvalandžius tikriausiai jam net nemokės. 
Džiaugsis gavęs kompensaciją už benziną į Geteborgą ir atgal. 

Suplojęs rankomis, Melbergas visus išginė vykdyti užduočių. 

— Nagi, dabar imkitės darbo. Negalim trinti užpakalių, jei no- 
rim išsiaiškinti šį reikalą. Tikiuosi, dirbsit smarkiau nei iki šiolei, 
o dėl laisvalaikio - juo pasidžiaugsit baigę tyrimą. Iki tol jūsų lai- 
ku disponuosiu kaip panorėjęs. Štai kaip. 

Jei kam nors iš jų ir nepatiko būti gainiojamam lyg vaikui, nie- 
kas nepratarė nė žodžio. Jie atsistojo, kiekvienas viena ranka paė- 
męs kėdę, ant kurios sėdėjo, kita bloknotą ir rašiklį. Lūkuriavo tik 
Ernstas Lundgrenas, bet Melbergas, gana nebūdingai nenusitei- 
kęs klausytis meilikavimų, išginė ir jį. 

Diena buvo labai vaisinga. Žinoma, nepasisekė, kad jo spėjimas 
dėl svarbiausio įtariamojo Vijkner žudiko pasirodė neperspekty- 
vus, bet, gerai pasvėrus, vienas plius vienas kur kas daugiau nei 
du. Viena žmogžudystė yra įvykis, dvi žmogžudystės tokiai mažai 
apylinkei - sensacija. Jei anksčiau buvo ganėtinai tikras, kad išaiš- 
kinęs Vijkner atvejį gaus bilietą grįžti į įvykių centrą, tai dabar nė 
truputėlio neabejojo, jog tvarkingai supakavus abi žmogžudystes 
jie maldaute maldaus jį grįžti į Geteborgą. 

Su mintimis apie tokias šviesias artimas perspektyvas Berti- 
lis Melbergas atsilošė kėdėje, įkišo ranką į trečią stalčių, išsiėmė 
Mums-Mums šokoladu aplietą orinį pyragaitį ir mėgaudamasis 
visą susigrūdo į burną. Paskui susinėrė rankas už galvos, užsimer- 
kė ir nusprendė mažumėlę snustelti. Šiaip ar taip, buvo kone pie- 
tų metas. 


Išėjus Patrikui, Erika mėgino porą valandų pamiegoti, bet nesėk- 
mingai. Nuo visų krūtinę užplūdusių jausmų tik vartėsi lovoje, 
o į lūpas, kilsteldama kampučius, vis įsėlindavo šypsena. Jaustis 
tokiai laimingai turbūt nusikaltimas. Malonumas buvo toks stip- 
rus, kad ji veik nežinojo, ką daryti. Atsigulė ant šono ir pasirėmė 
rankomis dešinį skruostą. 

Šiandien viskas atrodė šviesiau. Aleksės nužudymas, knyga, 
kurios nekantriai laukia jos leidėjas ir kuriai vis neranda reikiamo 
ritmo, sielvartas dėl tėvų ir ypač vaikystės namų pardavimas - 
viskas šiandien atrodė lengviau pakeliama. Problemos neišnyko, 
bet pirmąsyk buvo visiškai tikra, kad jos pasaulis neapvirs aukš- 
tyn kojom ir ji susidoros su visais sunkumais, kokie tik pasitaikys 
kelyje. 

Tik pamanyk, kaip viską gali pakeisti viena diena - dvidešimt 
keturios varganos valandos. Vakar tokiu metu ji pabudo sunkiai 
prislėgta krūtine. Pabudo vienatvei, už kurios nepajėgė nieko 

įžvelgti. Dabar jos oda tarytum fiziškai tebejautė Patriko glamo- 
nes. „Fiziškai“ net ne tas žodis, jis per daug ribotas. 

Dabar visa esybe jautė, kad jos vienatvę pakeitė buvimas dvie- 
se. Tyla miegamajame alsavo ramybe, nors anksčiau atrodydavo 
grėsminga ir begalinė. Žinoma, ji jau ilgėjosi jo, bet buvo saugi 
žinodama: kad ir kur jis būtų, galvoja apie ją. 

Erika jautėsi, lyg būtų paėmusi minčių šluotą ir ryžtingai nu- 
braukusi visus senus voratinklius kampuose ir visas dulkes, su- 
sikaupusias sąmonėje. Bet šis naujas praskaidrėjimas taip pat ją 
vertė suprasti, kad nebegali pabėgti nuo to, apie ką pastarosiomis 
dienomis sukosi mintys. 

Nuo tos akimirkos, kai tiesa apie Aleksės vaiko tėvystę Erikai 
atsivėrė lyg liepsnojančios raidės danguje, ji baiminosi akistatos. 
Nelaukė jos, bet nauja jėga, kurią pajuto savyje, leido rimtai imtis 
šios dilemos, užuot kaip paprastai nustūmus į šalį. Žinojo, ką turi 
daryti. 

Ji ilgai prausėsi po plikinančiai karšto vandens dušu. Šį rytą vis- 
kas atrodė lyg nauja pradžia, ir ji norėjo jį pasitikti visiškai švari. 
Nusipraususi ir žvilgtelėjusi į termometrą, šiltai apsirengė ir su- 
kalbėjo maldelę, kad užsivestų automobilio variklis. Jai pasisekė. 
Paleido pirmu mėginimu. 

Važiuodama Erika svarstė, kaip užduoti šį klausimą. Parepetavo 
porą įžangų, bet viena skambėjo kvailiau už kitą, tad nusprendė 
improvizuoti. Nelabai turėjo kuo pasiremti, bet instinktyviai jau- 
tė, kad neklysta. Sekundėlę svarstė, ar nepaskambinus Patrikui ir 
nepapasakojus apie savo įtarimus, bet greitai šios minties atsisakė 
ir nusprendė pirma ištirti pati. Per daug pastatyta ant kortos. 

Kelias iki kelionės tikslo buvo trumpas, bet jai atrodė, kad va- 
žiuoja visą amžinybę. Kai įsuko į automobilių stovėjimo aikštelę 
už Badhotellet viešbučio, iš laivo linksmai pamojo Danas. Erika 
atspėjo, kad jis bus čia. Ji irgi jam pamojavo, bet nenusišypsojo. 
Užrakino automobilį ir, susibrukusi rankas į rusvą vyriško kirpi- 

mo paltą su gobtuvu, iš lėto nuėjo prie Dano laivo. Diena buvo 
ūkanota ir pilka, bet oras atrodė gaivus, ir ji porą kartų giliai įkvė- 
pė, mėgindama išsklaidyti paskutinius miglos ženklus galvoje, 
kuriuos paliko vakar gausiai išgertas vynas. 

— Labas, Erika. 

— Labas. 

Danas toliau dirbo savo laive, bet atrodė, kad džiaugiasi sulau- 
kęs viešnios. Erika kiek nervingai apsidairė Pernilos, vis dar jau- 
dindamasi dėl žvilgsnio, kuriuo Dano žmona juos nužvelgė aną 
kartą. Bet turėdama omenyje tiesą, kurią žino dabar, tą žvilgsnį 
suprato kur kas geriau. 

Pirmą kartą Erika pamatė, koks gražus senas žvejybos laivas. 
Danas perėmė jį iš tėvo ir švelniai juo rūpinosi. Žvejyba buvo jo 
kūnas ir kraujas, ir jis labai sielvartavo, kad iš šio darbo negali iš- 
maitinti šeimos. Žinoma, gerai jautėsi ir kaip Tanumo mokyklos 
mokytojas, bet žvejyba buvo tikrasis jo pašaukimas. Dirbdamas 
laive vos sulaikydavo šypseną. Sunkus darbas jam buvo nė mo- 
tais, o nuo žiemos šalčių gindavosi storai apsivilkęs. Užsimetęs 
ant peties sunkų virvės ritinį, atsigręžė į Eriką. 

— Kas čia per velnias? Ar šiandien neatnešei nieko valgoma? 
Tikiuosi, neketini to paversti įpročiu? 

Šviesių plaukų kuokštas kyšojo iš po megztos kepuraitės. Jis 
stovėjo priešais ją, stambus ir stiprus lyg didžiulė kolona, trykš- 
tantis jėga ir džiaugsmu, ir jai buvo skaudu, kad šis džiaugsmas 
turės subliūkšti. Bet, jei ji šito nepadarys, padarys kas nors kitas. 
Blogiausiu atveju — policija. Tarėsi daranti jam paslaugą, bet su- 
prato įžengusi į pilkąją jausmų zoną. Visų pirma norėjo pati suži- 
noti. Privalėjo sužinoti. 

Danas nunešė virvės ritinį į laivo pirmagalį, numetė ant žemu- 
tinio denio ir, grįžęs prie Erikos, atsirėmė į laivagalio planšyrą. 

Erika nematančiomis akimis žvelgė į horizontą: 

— „Aš nusipirkau savo meilę, nes be pinigų gaut nepavyko: 

Danas nusišypsojęs užbaigė posmą: 

— „Dainuokit, švelniai blerbiančios stygos, dainuokit apie ją 
vienintelę“ 

Erika nenusišypsojo. 

— Ar Friodingas vis dar tavo mėgstamiausias poetas? 

— Visad buvo ir bus. Vaikai mokykloje tvirtina, kad greitai apsi- 
vems nuo Friodingo, bet, mano nuomone, neįmanoma jjo eilėraš- 
čių prisiskaityti per daug. 

— Taip, aš tebeturiu Friodingo rinkinį, kurį padovanojai, kai 
mes draugavome. 

Dabar ji kalbėjo jo nugarai, nes Danas nusigręžė perkelti keleto 
dėžių su tinklais, stovinčių prie planšyro kitoje pusėje. Ji atkakliai 
kamantinėjo toliau. 

— Ar visad dovanoji šią knygą savo draugėms? 

Staiga jis nutraukė darbą ir sutrikusiu veidu atsigręžė į Eriką. 

— Ką turi galvoje? Tu ją gavai ir, taip, Pernila gavo, nors abejoju, 
kad jai kada nors būtų rūpėję ją perskaityti. 

Erika matė sunerimusį jo veidą. Kumštinėmis pirštinėmis ap- 
mautomis rankomis ji tvirčiau sugriebė planšyrą, į kurį buvo atsi- 
rėmusi, ir ryžtingai pasižiūrėjo tiesiai jam į akis. 

— Ir Aleksė? Ar ji taip pat gavo savo egzempliorių? 

Dano veidas įgavo tą pačią spalvą kaip sniegas ant ledo jam už 
nugaros, bet ji pastebėjo ir greitai juo perbėgusį palengvėjimo še- 
šėlį. 

— Ką turi galvoje? Aleksė? 

Jis dar nebuvo pasirengęs kapituliuoti. 

- Juk anąkart tau pasakojau - pereitą savaitę vieną vakarą bu- 
vau užėjusi į Aleksės namą. Tik nepapasakojau, kad, man ten bū- 
nant, name apsilankė kažkoks žmogus. Jis užlipo tiesiai į miega- 
mąjį ir kažką pasiėmė. Pradžioj negalėjau suvokti ką, bet paskui 
pasižiūrėjau, kam Aleksė paskutinį kartą skambino iš savo namų, 
ir radau užfiksuotą tavo mobiliojo telefono numerį. Tada ir pri- 

siminiau, ko trūko kambaryje. Juk namie turiu lygiai tokią pačią 
knygą. 

Danas nepratarė nė žodžio, tad ji kalbėjo toliau. 

— Nebuvo itin sunku susigaudyti, kodėl kažkam prireikė įsi- 
gauti į Aleksės namą ir pavogti tokį paprastą daiktą kaip eilėraš- 
čių rinkinys. Jame buvo dedikacija, tiesa? Dedikacija, išduodanti 
vyrą, kuris buvo jos meilužis. 

— „Su visa meile atiduodu savo aistrą - Danas. 

Jis padeklamavo jausmingu balsu. Dabar atėjo jo eilė įsispok- 
soti nematančiomis akimis. Umiai jis atsisėdo ant denio dėžės ir 
nusitraukė kepurę. Plaukai styrojo į visas puses, ir jis, nusimovęs 
kumštines pirštines, perbraukė juos rankomis. Paskui pažvelgė 
tiesiai į Eriką. 

— Negalėjau leisti, kad tai paaiškėtų. Tai, kas mus siejo, buvo 
beprotybė. Nuolatinė sekinanti beprotybė. Ne toks dalykas, ku- 
riam galėtume leisti susikirsti su mūsų tikraisiais gyvenimais. 
Abu supratome, kad tai turės baigtis. 

- Arjūs ketinot susitikti tą penktadienį, kai ji mirė? 

Supratus užuominą Dano veide truktelėjo keli raumenėliai. Po 
Aleksės mirties jis tikriausiai nesuskaičiuojamą daugybę kartų 
svarstė, kas būtų atsitikę, jei iš tikrųjų būtų nuėjęs. Ar ji dar būtų 
gyva? 

— Taip, mes turėjom susitikti penktadienio vakarą. Pernila 
rengėsi su vaikais aplankyti Munkedalyje gyvenančią seserį. Aš 
sugalvojau kažkokią dingstį, atseit, prastai jaučiuosi ir mieliau lik- 
čiau namie. 

— Bet Pernila neišvažiavo, tiesa? 

Stojo ilga tyla. 

— Pernila išvažiavo, bet aš likau namie. Išjungiau mobiliuką ži- 
nodamas, kad ji niekad neišdrįs skambinti namų telefonu. Pasili- 
kau namie iš baimės. Nedrįsau pažvelgti jai į akis ir pasakyti, kad 

viskas baigta. Nors ir žinodamas, kad ji supras, jog anksčiau ar vė- 
liau tai turėjo įvykti, nedrįsau pirmas žengti to žingsnio. Maniau, 
jei pradėsiu trauktis pamažėle, ji pavargs ir nutrauks santykius su 
manim. Labai vyriška, ar ne? 

Erika žinojo, kad laukia sunkiausia pokalbio dalis, bet turėjo jį 
tęsti. Geriau, kad jis tai išgirstų iš jos. 

— Bet, Danai, ji nesuprato, kad tai turi baigtis. Ji matė ateitį su 
tavim. Ateitį, kurioje tu paliksi savo šeimą, o ji - Henriką, ir abu 
laimingai gyvensit iki dienų galo. 

Atrodė, jis gūžiasi nuo kiekvieno žodžio, bet blogiausio dar ne- 
buvo išgirdęs. 

— Danai, ji nešiojo kūdikį. Tavo kūdikį. Tikriausiai tą penkta- 
dienio vakarą ji ketino tau tai pasakyti. Buvo paruošusi vaišes ir 
atšaldžiusi šampaną. 

Danas neįstengė į ją pažiūrėti. Mėgino nukreipti akis į tolį, 
bet plūstelėjusios ašaros viską užtraukė migla. Rauda prasiveržė 
iš širdies gilumos, ir ašaros pasruvo skruostais. Jis ėmė kūkčioti, 
pirštinėmis šluostydamasis nosį, kad nepradėtų bėgti snarglys. 
Galiausiai įrėmė galvą į rankas ir pamėgino nusišluostyti veidą. 

Erika atsitūpė šalia ir apkabinusi jį bandė paguosti. Bet Danas 
nusikratė jos rankas, ir ji suprato, kad jis turi išsikapanoti iš praga- 
ro, kuriame atsidūrė, savomis jėgomis. Todėl sukryžiavusi rankas 
laukė, kol ašaros ims tekėti lėčiau ir jis vėl pajėgs kvėpuoti. 

— Iš kur žinai, kad ji laukėsi kūdikio? - išmikčiojo jis. 

— Aš buvau su Birgita ir Henriku policijoje, kai jie šitai papa- 
sakojo. 

— Arjie žino, kad vaikas ne Henriko? 

- Esu tikra - Henrikas žino, bet Birgita - ne, ji mano, kad tėvas 
Henrikas. 

Danas linktelėjo. Atrodė, jį mažumėlę guodžia, kad jos tėvai 
nežino. 

— Kaip jūs susipažinot? 

Erika norėjo nukreipti jo mintis nuo negimusio kūdikio, nors 
akimirkai, kad jis gautų laiko atsikvėpti. 

Jis karčiai nusišypsojo. 

— Išties klasiškai. Kur Fjelbakoje susitinka mūsų amžiaus žmo- 
nės? „Galeroje“, savaime aišku. Mes išvydom vienas kitą per visą 
salę ir pajutom tarsi spyrį į pilvą. Iki tol manęs niekad taip netrau- 
kė moteris. 

Erikai šie žodžiai sukėlė silpną, silpnutį pavydo dilgtelėjimą. 
Danas kalbėjo toliau: 

— Tąsyk mes nieko nedarėm, bet po kelių savaitgalių ji man 
paskambino mobiliuoju telefonu. Aš nuvažiavau jos aplankyti. 
Paskui tarytum viskas ėmė riste ristis. Nuvogtos valandos, Perni- 
lai kur nors išvykus. Kitaip tariant, ne tiek daug naktų; paprastai 
susitikdavom dieną. 

— Ar nebijojai, kad tave, einantį į Aleksės namą, pamatys kai- 
mynai? Juk žinai, kaip greitai čia sklinda gandai. 

— Taip, savaime aišku, apie tai galvojau. Perlipdavau per užpa- 
kalinio kiemo tvorą ir įeidavau pro rūsio duris. Kalbant visiškai 
atvirai, tai irgi stiprino mūsų jaudulį. Pavojus ir rizika. 

— Bet ar nesupratai, kaip smarkiai rizikuoji? 

Danas sukiojo kepurę rankose ir kalbėjo įbedęs akis į denį. 

— Be abejo, supratau. Vienu lygiu. Tačiau kitu jaučiausi nepažei- 
džiamas. Taip visad nutinka kitiems, ne man. Ar ne taip būna? 

— Ar Pernila žino? 

— Ne. Šiaip ar taip, nieko tikro. Bet, man rodos, kažką įtaria. Juk 
pati matei, kaip reagavo mus čia išvydusi. Tokia buvo pastarai- 
siais mėnesiais: pavydi ir akyla. Man rodos, ji nujaučia, kad kaž- 
kas vyksta. 

— Tikriausiai supranti, dabar turėsi jai papasakoti. 

Danas stipriai papurtė galvą, ir akys vėl pritvinko ašarų. 

— Tai neįmanoma, Erika. Aš negaliu. Tik po šio romano su 
Alekse iš tikrųjų supratau, kiek daug man reiškia Pernila. Aleksė 
buvo aistra, o Pernila ir vaikai yra mano gyvenimas. Aš negaliu! 

Palinkusi į priekį Erika uždėjo ranką Danui ant plaštakos. Jos 
ramus ir aiškus balsas neišdavė susijaudinimo. 

— Danai, tu privalai. Policijai reikia žinoti, ir dabar turi progą 
papasakoti Pernilai savaip. Anksčiau ar vėliau policija išsiaiškins, 
ir tada neturėsi progos paaiškinti Pernilai taip, kaip tu nori. Tuo- 
met neturėsi pasirinkimo. Juk ir pats sakei, kad ji veikiausiai žino 
ar bent kažką nujaučia. Galbūt jums abiem palengvėtų apie tai 
pasikalbėjus. Praskaidrėtų atmosfera. 

Ji matė - Danas klausosi ir dedasi į galvą jos žodžius. Ranka 
taip pat juto, kad jis dreba. 

— Ojei ji mane paliks? O jei ji pasiims vaikus ir mane paliks, 
Erika? Kur aš dėsiuos? Be jų aš esu niekas. 

Silpnas silpnas balselis Erikos viduje piktai šnabždėjo, kad Da- 
nui apie tai reikėjo pagalvoti anksčiau, bet jį nustelbė stipresni 
balsai, sakantys, kad laikas priekaištauti praėjo. Dabar reikia pasi- 
rūpinti svarbesniais dalykais. Ji pasilenkė, apkabino jį ir guodžia- 
mai paglostė nugarą. Raudojimas sustiprėjo, paskui liovėsi, ir, kai 
išsivadavęs iš jos glėbio jis nusišluostė ašaras, ji suprato jį pasiry- 
žus neatidėlioti to, kas neišvengiama. 

Važiuodama iš prieplaukos Erika matė jį užpakaliniame veid- 
rodėlyje, į horizontą įbestomis akimis sustingusį savo mylimame 
laive. Ji spaudė kišenėje kumštį, kad tik jis rastų reikiamų žodžių. 
Tai nebus lengva. 


Žiovulys tarytum pakilo nuo kojų pirštų ir pasklido po visą kūną. 
Patrikas niekad gyvenime nebuvo taip pavargęs. Ir toks laimingas. 

Buvo sunku sutelkti dėmesį į priešais susikaupusias didžiules 
popierių krūvas. Stalas buvo užverstas neįtikėtina daugybe do- 
kumentų, ir dabar jo darbas buvo viską kruopščiai peržiūrėti, kad 

rastų tą mažytę gyvybiškai svarbią galvosūkio dalelę, galinčią pa- 
stūmėti žmogžudystės tyrimą. Nykščiu ir didžiuoju pirštu pasi- 
trynęs akis, giliai atsikvėpė, kad sukauptų jėgas užduočiai atlikti. 

Kas dešimt minučių atsikėlęs nuo kėdės turėdavo pasirąžyti, 
atsinešti kavos, pašokinėti vietoje ar dar ką nors prasimanyti, kas 
leistų dar valandėlę išlikti budriam ir susikaupusiam. Keletą kar- 
tų ranka tarytum pati siekė telefono, norėjo paskambinti Erikai, 
bet susilaikė. Jei ji tokia pat pavargusi kaip jis, greičiausiai tebe- 
guli lovoj ir miega. Jei turės ką nors papasakoti, ketino ir šiąnakt 
kiek galima ilgiau neleisti jai užmigti. 

Popierių krūvoje, kuri išaugo nuo to laiko, kai pastarąjį kartą 
visad uoli Anika rausė senus laikraščius ieškodama straipsnių ir 
žinučių, kuriuose paminėta šeima, o paskui popierius tvarkingai 
krovė ant Patriko rašomojo stalo. Jis dirbo nuosekliai, norėdamas 
atgaivinti atmintį apvertė krūvą ir ėmė popierius nuo dugno, kad 
pirmiausia perskaitytų seniau skaitytus straipsnius. Po dviejų 
darbo valandų niekas nesužadino jo vaizduotės. Nors vis dar stip- 
riai jautė kažką praleidęs, pastangos tebebuvo bergždžios. 

Pirma iš tikrųjų įdomi nauja informacija išniro gerokai įsiknisus 
į popierių krūvą. Anika buvo padėjusi straipsnį apie padegimą Bu- 
larene, apie penkios mylios nuo Fjelbakos. Straipsnis buvo datuo- 
tas 1975 metais ir užėmė kone visą Bohuslūningen puslapį. Namas 
supleškėjo 1975 metais naktį iš liepos šeštos į septintą. Užgesinus 
ugnį, be pelenų, veik nieko nebuvo likę, bet rasti dviejų žmonių pa- 
laikai. Tai pasirodė buvę Stigas ir Elizabeta Norinai, namo savinin- 
kų pora. Per stebuklą nuo ugnies pavyko pabėgti jų dešimtmečiam 
sūnui. Jį rado viename iš ūkinių pastatų. Gaisro aplinkybės, pasak 
Bohuslūningen, buvo įtartinos, ir policija jį laikė tyčiniu padegimu. 

Straipsnis buvo prisegtas prie aplanko sąvaržėle, ir viduje Pat- 
rikas rado policijos ataskaitą. Jis tebebuvo suglumęs dėl straips- 
nio sąsajų su Lorencų šeima, bet atskleidęs aplanką išvydo No- 

rinų dešimtmečio sūnaus vardą. Berniukas buvo vardu Janas. Ap- 
lanke buvo ir socialinio skyriaus ataskaita, kurioje paminėta, kad 
jis atiduotas globoti Lorencų šeimai. Patrikas tyliai švilptelėjo. Dar 
buvo neaišku, ką šis faktas gali turėti bendra su Aleksės mirtim ar 
Andešo nužudymu, bet Patriko sąmonės paribiuose kažkas sujudo. 
Šešėliai, blunkantys ir išnykstantys vos pamėginus į juos įsižiūrėti, 
bet rodantys jį einant teisingu keliu. Jis pasistengė šitai įsidėmėti ir 
toliau triūsliai peržiūrinėjo medžiagą ant stalo. 

Pamažu jo bloknote daugėjo įrašų. Rašysena buvo tokia išdri- 
kusi, kad Karina juokaudavo, jog jam verčiau reikėjo tapti gydyto- 
ju, bet jis pats ją įskaitė, ir tai svarbiausia. Aiškėjo keletas darytinų 
dalykų, bet ryškiausi tarp įrašų buvo peržiūrėtos medžiagos su- 
kelti klausimai su didžiuliais juodais klaustukais. Ko laukė Aleksė 
paruošusi prašmatnią vakarienę? Kas buvo tas vyras, su kuriuo ji 
slapta susitikinėjo ir kurio vaiko laukėsi? Ar tai galėjo būti Ande- 
šas, nors šis neigė, o gal tai jų dar nenustatytas žmogus? Kaip at- 
sitiko, kad tokia moteris kaip Aleksė, tokios išvaizdos, socialinės 
padėties ir turinti tiek pinigų, užmezgė ryšį su tokiu girtuokliu 
kaip Andešas? Kodėl Aleksė komodos stalčiuje laikė straipsnį 
apie Nilso Lorenco dingimą? 

Klausimų sąrašas vis ilgėjo ir ilgėjo. Patrikas tik trečiame A4 
formato lape priėjo prie Andešo mirties. Andešo nužudymo ty- 
rimo dokumentų krūva kol kas buvo daug mažesnė. Ilgainiui iš- 
augs ir ji, bet kol kas ten tik apie dešimt dokumentų, tarp jų ir 
paimtasis per kratą Andešo namuose. Didžiausias klaustukas dėl 
Andešo - kaip jis mirė. Patrikas šį klausimą keletą kartų pabraukė 
tūžmingais juodais brūkšniais. Kaip žudikas ar žudikai prikabino 
Andešą palubėj ant kablio? Į daugelį klausimų atsakys skrodimas, 
bet, kiek matė Patrikas, ant kūno nebuvo jokių grumtynių požy- 
mių, tokią pat pastabą per rytinę peržvalgą išsakė ir Melbergas. 
Suglebęs kūnas nepaprastai sunkus, o Andešo kūną, norint pri- 
rišti virvę prie kablio, reikėjo aukštokai pakelti. 

Jis vis labiau linko prie nuomonės Melbergą vieną kartą ga- 
lėjus būti teisų: nusikaltimo vietoj darbavosi keletas asmenų. 
Tačiau tai nederėjo su Aleksės nužudymu. Patrikas galėjo pri- 
siekti - jie ieško to paties žudiko. Pirma abejojęs, dabar vis tvir- 
čiau tuo tikėjo. 

Jis pažvelgė į popierius, rastus Andešo bute, ir išskleidė vėduok- 
le priešais save ant rašomojo stalo. Tarp lūpų įsikištą pieštuką ne- 
atpažįstamai apkramtė, jautė, kad burna pilna geltonų nuograužų. 
Jas išspjovęs, mėgino nukrapštyti likučius nuo liežuvio pirštais. 
Bergždžiai. Dabar jie prilipo prie pirštų. Porą kartų krestelėjo ran- 
ką, norėdamas juos nukratyti, bet nepavykus vėl sutelkė dėmesį į 
popierių vėduoklę ant rašomojo stalo. Nė vienas popierius, regis, 
bent kiek labiau nesudomino, tad pavargęs pirmiausia išsitraukė 
Telia sąskaitą. Andešas skambindavo labai retai, vis dėlto, sudėjus 
visas sąskaitoje užfiksuotas išlaidas, suma buvo gana didelė. Skam- 
bučių išklotinė buvo prisegta kaip telefono sąskaitos priedas, ir Pa- 
trikas atsiduso supratęs, kad norėdamas ją patikrinti turės įdėti dar 
šiek tiek nedėkingo varginančio darbo. Šiandien jis buvo visiškai 
nenusiteikęs nuobodžioms, šabloniškoms užduotims. 

Sistemingai ėmęs rinkti išklotinėje nurodytus numerius, grei- 
tai pamatė, kad Andešas labai mažai kam skambino. Bet vienas 
numeris išsiskyrė. Jo nebuvo išklotinės pradžioje, bet, pirmąsyk 
pasirodęs apie vidurį, kartojosi dažniausiai. Patrikas jį surinko ir 
palaukė. 

Po aštuonių signalų buvo bededąs ragelį, bet staiga išgirdo įsi- 
jungiant atsakiklį. Vardas kitame linijos gale privertė jį atsisėsti 
ant kėdės tiesiai kaip strėlė, dėl to šlaunų raumenys skausmingai 
įsitempė, nes buvo užsikėlęs kojas ant stalo. Nuleidęs kojas ant 
grindų, pamasažavo dešinės šlaunies raumenį, mat jį, neišmankš- 
tintą, nuo smarkaus judesio šiek tiek pasitempė. 

Patrikas neskubėdamas padėjo ragelį dar nesibaigus pypsė- 
jimui, rodančiam, kad galima palikti žinutę. Jis apibraukė vieną 

įrašą bloknote ir valandėlę pagalvojęs apibraukė dar kartą. Vienos 
užduoties norėjo imtis pats, bet kitą galėjo perleisti Anikai. Su 
bloknotu rankoje nuėjo pas Aniką, ši smarkiai spaudinėjo klavi- 
šus, kompiuterinius akinius užsodinusi ant nosies galo. Ji klausia- 
— Atėjai pasisiūlyti perimti keletą darbo užduočių, kad paleng- 
vintum mano beprotiškai sunkią naštą, tiesa? 
— Na, mano ketinimai ne visai tokie. 


vw owxo 


»-y0L- so 


į Patriką. - Na, tad kuo gali prisidėti prie mano beprasidedančios 
skrandžio opos? 

— Tik vienu mažu mažyčiu prašymėliu. 

Patrikas parodė, koks jis mažas, nykščiu ir smilium atmatuoda- 
mas vieną milimetrą. 

— Gerai, tuomet išklausykim. 

Patrikas pasiėmė kėdę ir atsisėdo priešais Anikos rašomąjį sta- 
lą. Jos kabinetas, nors itin mažas, be jokios konkurencijos buvo 
jaukiausias nuovadoje. Ji buvo atsinešusi daugybę augalų, ir jie, 
regis, čia puikiausiai tarpo. Tai galėjai laikyti nedideliu stebuklu, 
nes šviesa į kambarį patekdavo tik pro langelį į vestibiulį. Šaltas 
betono sienas dengė dviejų Anikos ir jos vyro didžiųjų aistrų — 
šunų ir automobilių lenktynių - nuotraukos. Jie turėjo du juodus 
labradorus, juos Anika ir Lenartas pasiimdavo kartu, savaitgaliais 
važinėdami į įvairiausiose vietose vykstančias automobilių lenk- 
tynes. Iš tikrųjų lenktyniaudavo tik Lenartas, bet Anika visad 
ten stovėdavo, kad padrąsintų jį šūksniais ir paduotų maišelį su 
priešpiečiais bei kavos termosą. Iš esmės važinėdami į lenktynes 
jie susitikdavo su tais pačiais žmonėmis, ir bėgant metams susi- 
būrė glaudi grupė. Jie visi laikė vieni kitus artimiausiais draugais. 
Kiekvieną mėnesį vykdavo bent dvejos lenktynės, ir prikalbinti 
Aniką dirbti tomis dienomis buvo beviltiška. 

Jis žvilgtelėjo į savo užrašus. 

— Na, svarstau, ar galėtum man padėti sudarydama nedidelį 
Aleksandros Vijkner gyvenimo aprašą? Pradedant nuo jos mir- 
ties, pakartotinai patikrinus visų turimų duomenų chronologiją. 
Kiek laiko ji buvo ištekėjusi už Henriko? Kiek laiko gyveno Šve- 
dijoje? Patikrink informaciją apie jos mokyklas Prancūzijoje ir 
Šveicarijoje ir taip toliau, ir taip toliau. Ar supranti, ko ieškau? 

Anika jam kalbant visą laiką užsirašinėjo bloknote ir dabar pa- 
kėlusi akis metė patvirtinantį žvilgsnį. Jis buvo tikras, kad turi su- 
žinoti kiek tik įmanoma daugiau, nors iš anksto suprato, kad kai 
kuri jo gauta informacija nebus verta net jai užrašyti sueikvoto 
popieriaus. Mat nė kiek neabejojo, kad ne viskas bus svarbu. 

— Ačiū už pagalbą, Anika. Tu - tikras lobis. 

Patrikas jau stojosi nuo kėdės, bet stačiokiškas Anikos „Sėdėk! 
privertė jį sustingti ir vėl klestelėti ant kėdės pagalvėlės. Staiga su- 
prato, kodėl jos labradorai taip gerai dresuoti. 

Anika vėl atsilošė patenkintai šypsodama, ir Patrikas suvokė pa- 
daręs klaidą užeidamas į jos kabinetą asmeniškai, užuot paprasčiau- 
siai palikęs raštelį. Turėjo susiprasti, kad ji visad kiaurai jį permato, 
be to, turi antgamtinę uoslę meilės romanams. Beliko iškėlus baltą 
vėliavą kapituliuoti, ir jis taip pat atsilošė laukdamas neabejotinai 
artėjančios klausimų krušos. Ji pradėjo švelniai, bet klastingai. 

— Šiandien atrodai baisiai išsekęs. 

- Hmm... 

Tai reiškė, kad jis ruošiasi ją priversti truputį padirbėti už in- 
formaciją. 

— Ar vakar nebuvo pobūvio? 

Anika kamantinėjo toliau su makiaveliška klasta, ieškodama 
plyšių jo šarvuotėje. 

— Na, galbūt tai galima pavadinti pobūviu. Priklauso nuo to, 
kaip pažiūrėsi. Kaip apibūdinsi pobūvį. - Jis išskėtė rankas ir ne- 
kaltai išpūtė mėlynas akis. 

— Ak, netaukšk nesąmonių, Patrikai. Dabar pasakok. Kas ji? 

Jis nieko nesakė, kankindamas ją savo tylėjimu. Po kelių sekun- 
džių išvydo, kaip nušvito Anikos akys. 

— Aha! - Šūksnis nuskambėjo triumfuojamai, ir Anika perga- 
lingai pamojavo pirštu. - Tai ji, kuo ji ten vardu, kuo vardu... - Ji 
spragtelėjo pirštais, karštligiškai rausdamasi atmintyje. - Erika! 
Erika Falk! - Su palengvėjimu ji vėl atsilošė kėdėje. - Tai-i-igi, 
Patrikai... Ar seniai šitai vyksta?.. 

Jis niekad nesiliovė stebėjęsis, kaip tiksliai ji iškart pataikydavo 
į taikinį. Nebuvo prasmės ir neigti. Juto, kaip nuo galvos iki kojų 
jį nuplieskia raudonis, ir tai bylojo aiškiau nei kokie nors žodžiai, 
kuriuos galėtų ištarti. Paskui nesusilaikęs plačiai nusišypsojo, ir 
tai Anikos vos neišvertė iš koto. 

Po penkių minučių klausinėjimo Patrikui galų gale pavyko 
ištrūkti iš Anikos kabineto. Jautėsi, lyg pervarytas per gręžtuvą. 
Tačiau kalbėtis apie Eriką buvo malonu ir jis tik vargais negalais 
prisivertė grįžti prie pasiskirtos užduoties. Jis užsivilko paltą, pra- 
nešė Anikai, kur iškeliauja, ir išėjo į žiemos šaltį. Ant žemės jau 
leidosi stambios snaigės. 


Pro langą Erika matė krintančias snaiges. Ji sėdėjo prie kompiute- 
rio, bet buvo jį išjungusi ir dabar stebeilijo į juodą ekraną. Nepai- 
sydama tvinkčiojančio galvos skausmo, prisivertė parašyti dešimt 
puslapių apie Selmą Lagerliof. Nebejuto jokio įkarščio rašyti kny- 
gą, bet buvo susaistyta sutarties ir po poros mėnesių darbą turė- 
jo baigti. Pokalbis su Danu sugadino jos gerą nuotaiką, ir dabar ji 
svarstė, ar tik ne šią akimirką jis viską pasakoja Pernilai. Nusprendė 
nerimą dėl Dano panaudoti kūrybiškai ir vėl įsijungė kompiuterį. 
Knygos apie Aleksę metmenys gulėjo ant kompiuterio staliu- 
ko, ir ji atsidarė rinkmeną - joje dabar buvo jau geras šimtas pus- 
lapių. Nuosekliai juos perskaitė nuo pradžios iki galo. Skambėjo 
gerai. Net labai gerai. Kėlė nerimą tik tai, kaip reaguotų Aleksės 

aplinkos žmonės, jei knyga būtų išleista. Žinoma, Erika istoriją 
gerokai užmaskavo, pakeitė veikėjų bei vietų vardus ir šiek tiek 
pafantazavo, bet knygos branduolį, Erikos akimis, neabejotinai 
sudarė Aleksės gyvenimas. Ypač didelis galvosūkis buvo skyrius 
apie Daną. Argi galėtų nepaminėti jo ir jo šeimos? Jautė turinti 
apie juos parašyti. Pirmą kartą mintis rašyti knygą ją iš tikrųjų 
užkrėtė entuziazmu. Tiek daug kitų idėjų neišlaikė keliamų rei- 
kalavimų arba ilgainiui buvo atmestos, kad ji negalėjo sau leisti 
prarasti ir šitos. Pirmiausia reikia susikaupti ir užbaigti knygą, 
paskui spręs, ką daryti su į pasakojimą įpintų asmenų jausmais. 

Veik po valandos energingo rašymo suskambo durų skambutis. 
Pradžioj ji supyko, kad pagaliau įsirašiusią ją kažkas trukdo, bet 
paskui pamanė, jog galbūt atėjo Patrikas, ir greitai pašoko nuo kė- 
dės. Bėgdama laiptais prie laukųjų durų skubiai dirstelėjo į veidro- 
dį. Šypsena akimirksniu dingo nuo lūpų išvydus, kas stovi už durų. 
Pernila atrodė siaubingai. Tarytum nuo ano karto, kai Erika ją matė, 
būtų pasenusi dešimčia metų. Akys užtinusios ir nuo verksmo pa- 
raudusios, plaukai susitaršę. Regis, per skubą ji pamiršo užsimesti 
paltą, drebėjo vilkėdama tik ploną megztinį. Erika įsileido Pernilą į 
šiltus namus ir impulsyviai apkabinusi suspaudė glėbyje, guodžia- 
mai glostydama nugarą, kaip vos prieš porą valandų glostė Danui. 
Tai atėmė iš Pernilos paskutinę menkutę savitvardą, ir ji, įsikniau- 
busi Erikai į petį, pratrūko ilgais kūkčiojimais. Kai po valandėlės 
pakėlė galvą, tušas paakiuose buvo dar labiau išsiterliojęs ir dėl to 
jos išvaizda pasidarė panaši į klouno, komiška. 

— Atleisk. 

Pernila pro ašaras žvelgė į Erikos petį, kur jos baltą palaidinukę 
buvo išterliojusi tušu. 

— Nieko baisaus. Negalvok apie tai. Užeik. 

Apkabinusi per pečius, Erika įsivedė Pernilą į bendrąjį kam- 
barį. Jautė, kaip ši dreba visu kūnu, ir ne tik nuo šalčio. Sekun- 
dę stebėjosi, kodėl Pernila nusprendė ateiti kaip tik pas ją. Erika 

visad buvo kur kas didesnė Dano draugė nei Pernilos, ir jai atrodė 
keistoka, kad Pernila nenuėjo pas kurią nors savo draugę ar seserį. 
Bet, šiaip ar taip, dabar ji buvo čia, ir Erika turėjo kaip galėdama jai 
padėti. 

- Aš užkaitusi kavinuką. Ar nenorėtum puodelio kavos? Žino- 
ma, ji kokią valandą pastovėjusi, bet gal dar tinkama gerti. 

— Ačiū, taip. 

Pernila atsisėdo ant sofos ir apsivijo rankomis krūtinę, lyg iš 
baimės sugniužti norėdama save palaikyti. Tam tikra prasme, ma- 
tyt, taip ir buvo. 

Erika grįžo su dviem kavos puodeliais. Padėjusi vieną ant sta- 
liuko priešais Pernilą, kitą prieš save, klestelėjo į didelį fotelį su 
atrama galvai priešais Pernilą, sėdinčią ant sofos. Palaukė, kol 
prašneks Pernila. 

— Ar tu žinojai? 

Erika dvejojo. 

— Taip, bet sužinojau visai neseniai. - Ji vėl sudvejojo. - Aš pa- 
raginau Daną pasikalbėti su tavim. 

Pernila linktelėjo. 

— Ką man daryti? 

Klausimas buvo retorinis, ir Erika nieko neatsakė. 

Pernila kalbėjo toliau: 

— Žinau, iš pradžių Danui buvau reikalinga tik tam, kad padė- 
čiau užmiršti tave. 

Erika norėjo prieštarauti, bet Pernila ją sustabdė rankos mostu. 

— Žinau, tai tiesa, bet maniau, kad ilgainiui daug kas pasikeitė 
ir mes išties vienas kitą pamilom. Mes gerai sutardavom ir aš juo 
visiškai pasitikėjau. 

- Danas tave myli, Pernila. Žinau, kad myli. 

Neatrodė, kad Pernila jos klausytųsi; ji kalbėjo toliau, dėbso- 
dama į savo kavos puodelį. Erika matė, kad ji taip spaudžia puo- 

— Aš galėčiau su juo gyventi, sužinojusi, kad jis turėjo romaną, 
galėčiau netgi suversti kaltę ankstyvai vidutinio amžiaus krizei ar 
kam kitam, bet kad šitai moteriai užtaisė vaiką — niekad neatleisiu. 

Pyktis Pernilos balse buvo toks stiprus, kad Erika turėjo pa- 
sipriešinti impulsui trauktis nuo jos. Kai Pernila pakėlusi galvą 
Eriką persmelkė ledinė nuojauta. Iki tol niekad nebuvo mačiusi 
tokio deginančio įniršio ir akimirką klausė save, ar seniai Perni- 
la žino apie Dano ryšį su Alekse. Ir kaip toli bus pasirengusi eiti 
keršydama. Paskui ši mintis buvo atmesta taip pat greitai, kaip ir 
dingtelėjo. Čia buvo Pernila, namų šeimininkė, turinti tris vaikus, 
prieš daug metų ištekėjusi už Dano, o ne įsiutusi furija, atliekanti 
keršto angelo vaidmenį, priešais savo vyro meilužę. Ir vis dėlto 
nuožmus Pernilos žvilgsnis gąsdino Eriką. 

— Ką dabar darysit? 

— Nežinau. Šią akimirką nieko nežinau. Tik buvau priversta iš- 
eiti iš namų. Tai vienintelė mintis, kurią turėjau galvoje. Negalė- 
jau į jį net Žiūrėti. 

Erika pasiuntė Danui užuojautos kupiną mintį. Tikriausiai da- 
bar jis savam pragare. Būtų buvę natūraliau, jei paguodos pas ją 
būtų atėjęs Danas. Tuomet ji žinotų, ką pasakyti, kokiais žodžiais 
jį nuraminti. Pernilos taip gerai nepažinojo, kad suprastų, kaip jai 
padėti. Galbūt užtektų išklausyti. 

— Kaip manai, kodėl jis tai padarė? Ko negavo iš manęs, bet 
gavo iš jos? 

Staiga Erika suvokė, kodėl Pernila pasirinko ateiti pas ją, 
užuot kreipusis į kurią nors daug artimesnę draugę. Ji manė Eri- 
ką turint atsakymus apie Daną. Kad ši galėtų jai paaiškinti, ko- 
dėl jis šitaip pasielgė. Deja, Erika turės ją nuvilti. Daną pažinojo 
kaip dorumo įsikūnijimą, ir kad jis galėtų būti neištikimas, jai 
ir į galvą neateidavo. Niekad nebuvo taip nustebinta, kaip tada, 
kai surinkusi paskutinį Aleksės telefono užfiksuotą numerį iš- 

girdo atsakiklyje Dano balsą. Kalbant visiškai atvirai, tą akimirką 
pajuto nepaprastą nusivylimą. Nusivylimą, kuris apima, kai koks 
nors artimas žmogus pasirodo nesąs toks, kokiu jį visad laikei. 
Todėl suprato, kad Pernila, jausdamasi išduota ir nuvilta, taip pat 
ėmė savęs klausti, kas iš tikrųjų tas žmogus, su kuriuo gyveno ši- 
tiek metų. 

— Nežinau, Pernila. Iš tikrųjų labai nustebau. Tokio Dano aš 
nepažįstu. 

Pernila linktelėjo. Atrodė, ją šiek tiek guodžia tai, kad ji ne vie- 
nintelė apgauta. Ji nervingai pešiojo nematomus dukslaus savo 
megztinio mazgelius. Ilgi tamsiai rudi plaukai su ilgalaikės šu- 
kuosenos pėdsakais buvo atsainiai suimti į kuodą, ir ji visa darė 
netvarkingos moters įspūdį. Erika visad kiek paniekinamai manė, 
kad Pernila galėtų kur kas labiau rūpintis savo išvaizda. Ji daryda- 
vosi ilgalaikę šukuoseną, nors tokia išėjo iš mados kone tuo pat 
metu, kaip ir trumpi vyriški švarkai. Ir visad pirkdavosi drabužius 
pigiose iš katalogų užsisakomų prekių parduotuvėse, kurių nedi- 
delės kainos atitiko ir mados požiūriu prastą kokybę. Bet tokios 
apšepusios Erika dar nebuvo jos mačiusi. 

— Pernila, suprantu, dabar labai sunku, bet jūs esat šeima, tu 
ir Danas. Jūs turit tris nuostabias mergaites ir kartu išgyvenot 
gerus penkiolika metų. Nieko nedaryk skubotai. Suprask mane 
teisingai, aš nepateisinu jo poelgio. Galbūt po šito jūs negalėsit 
kartu gyventi. Galbūt neįmanoma jam atleisti. Bet susilaikyk nuo 
kokių nors sprendimų, kol skaudulys mažumėlę suslūgs. Prieš 
imdamasi kokių nors veiksmų, gerai pagalvok. Žinau, kad Danas 
tave myli, jis tai man pasakė šiandien. Taip pat žinau, kad jis labai 
gailisi. Sakosi ketinęs tą reikalą baigti, ir aš juo tikiu. 

— Aš nebežinau, kuo tikėti, Erika. Niekas iš to, kuo iki šiol tikė- 
jau, nebuvo tiesa, tad kuo man dabar tikėti? 

Į šį klausimą nebuvo atsakymo, ir tarp jų įsivyravo sunki tyla. 

— Kokia ji buvo? 

Erika dar sykį išvydo Pernilos akių gelmėj šaltą ugnį. Jai nerei- 
kėjo klausti, ką Pernila turi galvoje. 

— Praėjo labai daug metų. Aš jos nebepažinojau. 

— Ji buvo graži. Matydavau ją čia vasaromis. Atrodė visiškai to- 
kia, kokia aš svajodavau būti. Graži, elegantiška, rafinuota. Šalia 
jos pasijusdavau kaip kaimietė ir būčiau bet ką atidavusi, kad tap- 
čiau panaši į ją. Tam tikra prasme suprantu Daną. Sustatyk greta 
mane ir Aleksę ir akivaizdu, kas laimės. 

Iš nevilties ji timptelėjo savo praktišką, bet nemadingą drabu- 
Žį, tarytum demonstruodama, ką turi galvoje. 

— Aš ir tau visad pavydėjau. Jo didžiajai jaunystės meilei, kuri 
išvažiavo į didmiestį, palikusi jį sielvartauti. Rašytojai iš Stokhol- 
mo, iš tikrųjų kažko pasiekusiai gyvenime ir retkarčiais atvažiuo- 
jančiai čia nustebinti mūsų, paprastų mirtingųjų. Danas visad 
pradėdavo laukti tavo apsilankymo prieš keletą savaičių. 

Eriką gąsdino kartėlis Pernilos balse, ir ji pirmąsyk išties su- 
sigėdo dėl savo globėjiškos laikysenos Pernilos atžvilgiu. Kaip 
kad jautė tam tikrą pasitenkinimą pabrėždama jųdviejų su Per- 
nila skirtingumą. Savo plaukų kirpimą už penkis šimtus kronų 
Stureplano grožio salone ir Pernilos naminę ilgalaikę šukuose- 
ną. Savo firminių drabužių, pirktų Bibliotekos gatvėje, ir Perni- 
los standartinių palaidinukių ir ilgų sijonų. Kuriam galui? Ko- 
dėl silpnumo valandėlėmis džiaugdavosi tuo skirtingumu? Juk 
Daną paliko ji. Ar tik tam, kad patenkintų savo pačios savimeilę, 
ar iš tikrųjų pavydėjo, kad Pernila su Danu turi kur kas daugiau 
nei ji? Ar sielos gilumoje nepavydėjo jiems šeimos gyvenimo 
ir galbūt net gailėjosi, kad nepasiliko Fjelbakoje? Kad ne ji su- 
kūrė šeimą, kokią dabar turi Pernila? Ar ne todėl sąmoningai 
mėgino sumenkinti Pernilą, kad iš tikrųjų jai pavydėjo? Ši min- 
tis buvo bjauri, bet negalėjo jos nuvyti. Dėl jos sielos gilumoje 
jautė gėdą. Kartu klausė save, kiek toli pati būtų ėjusi gindama 

tai, ką dabar gina Pernila. Kiek toli Pernila pasiryžusi eiti? Erika 
mąsliai ją stebėjo. 

— Ką pasakys vaikai? 

Atrodė, tik dabar Pernilai dingtelėjo mintis, jog nukentės ne 
tik ji ir Danas. 

— Tai turės paaiškėti, ar ne? Turiu galvoje, kad ji buvo nėščia. 
Ką pasakys mergaitės? 

Ši mintis sukėlė Pernilai paniką, ir Erika iš paskutiniųjų sten- 
gėsi ją nuraminti. 

— Policijai reikia pasakyti, kad su Alekse susitikinėjo Danas, 
bet tai nereiškia, kad visi sužinos. Jūs patys galit nuspręsti, ką pa- 
sakoti mergaitėms. Tu vis dar padėties šeimininkė, Pernila. 

Tai, regis, nuramino Pernilą, ir ji porą kartų gurkštelėjo kavos. 
Kava tikriausiai jau buvo atšalusi, bet jai, matyt, tai buvo nė mo- 
tais. Pirmą kartą Erika smarkiai supyko ant Dano. Ją stebino, kad 
anksčiau pykčio nejautė, bet dabar jis kaupėsi. Ar Danas pakvai- 
šo? Kaip galėjo mesti viską, ką turi, ir koks gi skirtumas - suvi- 
liotas ar nesuviliotas? Ar nesuprato, koks puikus jo gyvenimas? Ji 
susinėrė rankas ant kelio ir pamėgino perduoti užuojautą Perni- 
lai, sėdinčiai už stalo. Ar užuojauta Pernilą pasiekė, nežinojo. 

— Ačiū, kad išklausei. Išties tai labai vertinu. 

Jų akys susitiko. Nuo tos akimirkos, kai Pernila paskambino 
prie durų, nepraėjo nė valandos, bet Erika jautėsi per tą laiką 
daug sužinojusi, ypač - apie save. 

— Ar tu susidorosi? Ar turi, kur eiti? 

— Eisiu namo. - Pernilos balsas skambėjo aiškiai ir ryžtingai. — 
Aleksė neišvarys manęs iš mano namų ir šeimos. Šio pasitenkinimo 
jai nesuteiksiu. Grįšiu namo pas vyrą, ir mes šį dalyką išnarpliosim. 
Bet su tam tikrais reikalavimais. Nuo šiol tvarkysimės kitaip. 

Kad ir didelė bėda, Erika nesusilaikiusi nusišypsojo. Dano 
laukia smarkios grumtynės, be jokios abejonės. Bet yra to nu- 
sipelnęs. 

Prie durų jos negrabiai apsikabino. Stebėdama, kaip Pernila 
įsėda į automobilį ir išvažiuoja, Erika iš visos širdies linkėjo lai- 
mės Pernilai ir Danui. Kartu ją nenumaldomai graužė nerimas. 
Iš atminties nedilo neapykantos sklidinų Pernilos akių vaizdas. 
Tose akyse nebuvo gailesčio. 


Visos nuotraukos gulėjo priešais ją, išskleistos ant virtuvės sta- 
lo. Dabar Verai Andešas liko tik nuotraukose. Dauguma jų buvo 
senos ir pageltusios. Daug metų prabėgo nuo to laiko, kai buvo 
priežasčių jį fotografuoti. Jo kūdikystės nuotraukos nespalvotos, 
paskui, jau paaugusio, išblukusios spalvotos. Jis buvo linksmas 
vaikas. Smarkokas, bet visad linksmas. Malonus ir mandagus. 
Rūpinosi ja ir rimtai ėmėsi namų vyro vaidmens. Kartais galbūt 
mažumėlę per rimtai, bet ji leisdavo jam elgtis savo nuožiūra. Tei- 
singai ar klaidingai. Sunku žinoti. Galbūt daug ką jai reikėjo dary- 
ti kitaip, o gal tai buvo visai nesvarbu? Kas galėjo žinoti? 

Vera nusišypsojo išvydusi vieną savo mėgstamą nuotrauką. 
Andešas sėdi ant dviračio, išdidus kaip gaidys. Ji daug vakarų 
ir savaitgalių dirbo papildomai, kad nupirktų jam šitą dviratį. 
Jis buvo tamsiai mėlynas, o jo sėdynę, be abejo, vadino kepa- 
lu. Anot Andešo, tai buvo vienintelis daiktas gyvenime, kurio 
jis taip norėjo. Šito dviračio troško kaip nieko kito, ir ji niekad 
nepamiršo Andešo veido išraiškos, kai per aštuntąjį gimtadienį 
pagaliau jį gavo. Kiekvieną laisvą valandėlę jis sukdavo dvira- 
čiu ratus, ir jai pavyko nufotografuoti jį lekiantį. Ilgi susiraitę 
plaukai krenta ant blizgančios aptemptos Adidas striukės juos- 
tuotomis rankovėmis. Tokį norėjo jį prisiminti. Kol dar viskas 
nebuvo nuėję šunkeliais. 

Ji ilgai laukė šios dienos. Kiekvienas telefono skambutis, kiek- 
vienas beldimas į duris ją gąsdino. Galbūt kaip tik šitas skambutis 
ar šitas beldimas atneš tai, ko taip seniai bijojo. Ir vis dėlto vylė- 
si, kad toji diena niekad neateis. Nenatūralu, kai vaikas numiršta 

anksčiau už savo motiną, tikriausiai todėl taip sunku įsivaizduoti 
tokią galimybę. Viltis išnyksta paskutinė, ir ji toliau tikėjo, kad vis- 
kas kaip nors susitvarkys. Net jei prireiktų stebuklo. Bet stebuklo 
nebuvo. Ir vilties. Liko tik neviltis ir krūva pageltusių nuotraukų. 

Tyloje garsiai tiksėjo virtuvės laikrodis. Pirmąsyk ji pamatė, 
kokie aptriušę jos namai. Šitiek metų ji nieko nedarė namo la- 
bui — tai buvo akivaizdu. Purvo neprisileisdavo, bet jai nepavyko 
nuvalyti abejingumo, prilipusio prie sienų ir lubų. Viskas buvo 
pilka ir negyva. Prarasta. Tai ją labiausiai slėgė. Kad viskas buvo 
prarasta ir iššvaistyta. 

Linksmas Andešo veidas nuotraukose šaipėsi iš jos. Tai aiškiau 
nei kas kita bylojo, kad jai nepasisekė. Jos užduotis buvo išlaiky- 
ti šią šypseną jo veide, duoti jam tikėjimą, viltį ir visų pirma — iš- 
mokyti su meile pasitikti ateitį. Vietoj to ji tyliai stebėjo, kaip iš jo 
viskas atimama. Ji apsileido kaip motina, ir niekados nenusikratys 
šios gėdos. 

Staiga jai dingtelėjo: kaip maža ženklų, kad Andešas iš tikrųjų 
gyveno. Paveikslai dingę, keletas baldų, kuriuos turėjo bute, ne- 
trukus bus išmesti, jei niekas jų nenorės. Jos namuose nelikę jokių 
jo daiktų. Bėgant metams, jis arba pardavė juos, arba sunaikino. 
Vienintelis dalykas, liudijantis, kad jis iš tikrųjų gyveno, buvo sau- 
ja nuotraukų, gulinčių priešais ją ant stalo. Ir jos prisiminimai. Be 
abejo, jis liks ir kitų žmonių prisiminimuose, - bet kaip prasilakė- 
lis, jo niekas nepasiges ir neapverks. Ji vienintelė tebeturėjo šviesių 
prisiminimų apie jį. Kartais būdavo sunku juos sužadinti, bet jie 
tebebuvo kur buvę, ir tokiomis dienomis kaip ši tik jie išnirdavo į 
paviršių. Jokiems kitokiems neleisdavo iškilti. 

Minutės virto valandomis, ir Vera sėdėjo prie virtuvės stalo su 
nuotraukomis priešais save. Sąnariai sustingo, akys sunkiai beiš- 
skyrė nuotraukų detales žiemos sutemoms pamažėle slopinant 
šviesą. Bet jai tai nerūpėjo. Dabar buvo visiškai, nepermaldauja- 
mai viena. 

Name nuaidėjo durų skambutis. Praėjo tiek daug laiko, kol jis iš- 
girdo kažką sujudant, kad buvo beapsisukąs grįžti prie automobi- 
lio. Bet po valandėlės išgirdo kažką atsargiai tapenant prie durų. 
Durys pamažu prasivėrė į vidų, ir jis išvydo klausiamai žiūrinčią 
Neliu Lorenc. Jis nustebo, kad ji pati atidarė duris. Tikėjosi pa- 
sitempusio liokajaus, maloniai pakviesiančio užeiti. Bet, matyt, 
šiais laikais jų niekas nebeturi. 

— Aš vardu Patrikas Hedstriomas, atėjau iš Tanumshedės poli- 
cijos. Ieškau jūsų sūnaus Jano. 

Pirmiausia paskambino į kontorą, bet jam buvo atsakyta, kad 
šiandien Janas dirba namie. 

Senutė nė nemirktelėjo, tik pasitraukė į šalį ir jį įleido. 

— Minutėlę, aš pašauksiu Janą. 

Iš lėto, bet elegantiškai Neliu nužingsniavo link durų, vedančių 
prie laiptų žemyn. Patrikas buvo girdėjęs Janą turint butą praš- 
matnaus namo rūsyje ir nusprendė, kad ten ir leidžiasi laiptai. 

- Janai, pas tave lankytojas. Policininkas. 

Patrikas abejojo, ar silpnas senas Neliu balsas tikrai galėjo būti 
išgirstas apačioj, bet žingsniai ant laiptų tai patvirtino. Janui už- 
lipus į priemenę, motina su sūnum slapčiomis reikšmingai susi- 
žvalgė, bet paskui Neliu, linktelėjusi Patrikui, nuėjo į savo kam- 
barius. Janas pasitiko Patriką ištiesta ranka, šypsodamas daugybe 
dantų. Patrikui staiga į galvą atėjo aligatoriaus vaizdas. Šypsančio 
aligatoriaus. 

— Labas. Patrikas Hedstriomas, Tanumshedės policijos nuo- 
vada. 

— Janas Lorencas. Malonu susitikti. 

- Aš tiriu Aleksės Vijkner nužudymą ir, jei neprieštarausit, no- 
rėčiau jums užduoti keletą klausimų. 

— Savaime aišku. Nežinau, kuo galėčiau padėti, bet tai spręsti 
jūsų, ne mano, darbas, ar ne? 

Ir vėl aligatoriaus šypsena. Patrikas pajuto, kaip jam panižo 
pirštai: jis labai norėjo nutrinti šitą šypseną. Kažkas joje varė iš 
proto. 

— Galbūt mes galim nusileisti į mano butą, kad netrukdytume 
motinai Čia viršuje. 

- Žinoma, būtų gerai. 

Gyvenamųjų patalpų suskirstymas Patrikui atrodė keistokas. 
Pirma, jam buvo sunku suprasti suaugusius vyrus, tebegyvenan- 
čius su savo motina. Antra, negalėjo suvokti, kodėl Janas taikstosi 
su tuo, kad yra ištremtas į tamsų rūsį, o senutė viršuje prabangiai 
gyvena mažiausiai dviejų šimtų kvadratinių metrų plote. Janas 
būtų keistas žmogus, jei jam į galvą neateitų mintis, kad, jei čia 
gyventų Nilsas, kažin ar būtų ištremtas į rūsį. 

Patrikas nulipo laiptais paskui Janą. Turėjo pripažinti, kad, kaip 
rūsio butas, šis ne toks ir blogas. Pinigų nepagailėta, ir butas įreng- 
tas žmogaus, mėgstančio pabrėžti savo gerovę. Daug auksinių 
spurgų, aksomo ir brokato - be abejo, baldai kuo puikiausi, deja, 
apstatymas be dienos šviesos savo tikslo nepasiekė. Rezultatas 
labiau priminė viešnamį. Patrikas žinojo, kad Janas vedęs, ir jam 
buvo įdomu, katras iš jų - žmona ar Janas - primygtinai reikalavo 
tokio apstatymo. Remdamasis savo patirtim spėjo, kad žmona. 

Janas įsivedė jį į mažą kabinetą, kuriame, be rašomojo stalo ir 
kompiuterio, buvo sofa. Jie atsisėdo priešinguose kampuose, ir 
Patrikas iš krepšio išsitraukė bloknotą. Nusprendė neskubėti pa- 
sakoti apie Andešo Nilsono mirtį ir nieko nesakyti Janui, kol ne- 
bus būtina. Strategija ir laiko pasirinkimas buvo svarbūs tikintis 
išpešti iš Jano Lorenco ką nors naudinga. 
siog per tobulas. Marškiniai ir kostiumas be jokios raukšlelės. 
Kaklaraištis tobulai surištas, pats ką tik nusiskutęs. Nė vieno pa- 
sišiaušusio plaukelio, ir visas jis trykšta ramybe ir pasitikėjimu. 
Per daug ramybės ir pasitikėjimo. Patirtis Patrikui bylojo, kad visi 

žmonės, apklausiami policijos, daugiau ar mažiau nervinasi, net 
neturėdami ko slėpti. Visiškai rami išorė rodo, kad žmogus kažką 
slepia, - tai buvo Patriko visiškai privati, namie sukruopšta teori- 
ja. Ji pasitvirtino itin daug kartų. 

— Gražiai čia įsikūrę. - Mandagumas niekad nekenkia. 

— Taip, apstatymu pasirūpino Lisa, mano žmona. Iš tikrųjų ir 
man atrodo, kad jai puikiai pasisekė. 

Patrikas apsidairė tamsiame kabinetuke, pernelyg išpuoštame 
spindinčiu marmuru ir pagalvėlėmis su aukso spurgais. Puikus 
pavyzdys, ką galima pasiekti turint per mažai skonio ir per daug 
pinigų. 

— Ar bent kas nors paaiškėjo? 

— Mes atskleidėm nemažai informacijos ir pradedam suprasti, 
kas galėjo atsitikti. 

Ne visai tiesa, bet verta truputį jį papurtyti. 

— Arjūs pažinojot Aleksę Vijkner? - paklausė Patrikas. - Pavyz- 
džiui, girdėjau, kad jūsų motina buvo atėjusi į šermenų pietus. 

— Ne, negaliu pasakyti, kad ją pažinojau. Savaime aišku, žinojau, 
kas ji tokia, Fjelbakoje visi daugiau ar mažiau vieni kitus pažįsta, 
bet jos šeima iš čia išsikraustė prieš daug daug metų. Susitikę gat- 
vėje, mes pasisveikindavome, bet tai ir viskas. O dėl motinos - už 
jos veiksmus neatsakau. Pasiklauskit jos pačios. 

- Atliekant tyrimą, be kitų faktų, paaiškėjo, kad Aleksė Vijkner 
turėjo, kaip čia pasakius... romaną su Andešu Nilsonu. Manau, jį 
tikriausiai pažįstat? 

Janas nusišypsojo. Kreiva, išdidžiai maloninga šypsena. 

— Taip, šiame miestelyje niekas negalėjo išvengti pažinties su 
Andešu. Sakyčiau, jis greičiau buvo ne šiaip garsus, bet liūdnai pa- 
garsėjęs. Sakot, jis su Alekse turėjo romaną? Atleiskit, bet man sun- 
ku tai įsivaizduoti. Keistoka pora, švelniai tariant. Galiu suprasti, ką 
jis joje matė, bet man labai sunku permanyti, kodėl ji norėjo su juo 
bendrauti. Ar esat tikras, kad nesuklydot? 

— Mes esam tikri, kad jie turėjo romaną. Taigi, kaip dėl Ande- 
šo? Ar jį pažinojot? 

Ir vėl Jano lūpose matė išdidžią šypseną, bet šįsyk dar platesnę. 
Pralinksmėjęs jis pakratė galvą. 

— Ne, ką jūs sau manot. Tvirtai galiu pasakyti, kad mes nesisu- 
kinėjom toj pačioj aplinkoj. Kartais matydavau jį aikštėje su kitais 
girtuokliais, bet ar jį pažinojau? Ne, tikrai ne. 

Jo laikysena aiškiai rodė, kokia absurdiška jam ši mintis. 

— Mes bendraujam su visiškai kito socialinio sluoksnio žmonė- 
mis, girtuokliai į mūsų aplinką iš tikrųjų nepatenka. 

Janas išsisuko nuo Patriko klausimo, lyg šis būtų tik pokštas, 
bet Patrikas tarėsi išvydęs jo akyse nerimo blyksnį. Jis išnyko taip 
pat greitai, kaip ir atsirado, bet Patrikas buvo tikras: kažką išvydo. 
Janui nepatinka klausimai apie Andešą. Puiku, dabar Patrikas ži- 
nojo einąs teisingu keliu. 

Jis leido sau pasidžiaugti kitu klausimu dar jo neuždavęs ir pa- 
darė teatrališką pauzę prieš paklausdamas su nekalta nuostaba. 

— Bet tada kodėl Andešas pastaruoju metu tiek daug kartų čia 
skambino? 

Dideliam savo pasitenkinimui, Patrikas išvydo, kaip šypsena 
dingo iš Jano veido. Klausimas akivaizdžiai jį sutrikdė, ir akimir- 
ką Patrikas galėjo žvilgtelti už puošeivos įvaizdžio, kurį Janas taip 
stropiai puoselėjo. Už fasado dabar matė tikrą baimę. Paskui Ja- 
nas susitvardė, bet mėgino laimėti laiko labai rūpestingai prisi- 
degdamas cigarą ir vengdamas žiūrėti Patrikui į akis. 

— Ar atleisit man, jei užsirūkysiu? 

Jis nelaukė atsakymo, ir Patrikas jam neatsakė. 

- Jei Andešas čia skambino, tikrai negaliu suprasti kodėl. Aš su 
juo nekalbėjau ir tikriausiai galiu tą patį pasakyti apie savo žmo- 
ną. Ne, išties keista. 

Jis toliau čiulpė cigarą atsilošęs sofoje, atsainiai ištiesęs ranką 
ant pagalvėlių. 

Patrikas nieko nesakė. Iš patirties žinojo, kad geriausias būdas 
priversti žmones pasakyti daugiau, nei ketina, - paprasčiausiai 
tylėti. Ilgai užtrukus tylai atsiranda poreikis ją nutraukti, ir šį žai- 
dimą Patrikas buvo gerai įvaldęs. Jis laukė. 

— Bet žinot ką, man atrodo, dabar suprantu, kaip buvo. - Janas 
pasilenkė į priekį ir sumosavo cigaru. - Kažkas skambindavo ir 
nieko nesakydavo. Sukantis telefono atsakiklio juostelei mes gir- 
dėdavom tik kvėpavimą. O keletą kartų, kai aš atsiliepiau, kitame 
linijos gale niekas nekalbėjo. Tikriausiai skambindavo Andešas, 
kažkokiu būdu susiradęs mūsų numerį. 

— Kodėl jam reikėjo jums skambinti? 

— Iš kur man žinoti? - Janas išskėtė rankas. - Galbūt iš pavydo. 
Mes turim apsčiai pinigų, ir daug kam tai krinta į akis. Tokie kaip 
Andešas visad linkę kaltinti dėl savo nelaimės kitus, ypač tuos, 
kuriems, skirtingai nei jiems patiems, pavyko ko nors pasiekti gy- 
venime. 

Patrikas pamanė, kad tai skamba lėkštokai. Būtų sunku paneig- 
ti Jano žodžius, bet netikėjo juo nė akimirkos. 

— Spėju, atsakiklio juostelėje nebeturit skambučių, kuriuos mi- 
nėjot. 

— Deja. - Janas smarkiai suraukė kaktą stengdamasis atrody- 
ti apgailestaujantis. - Ant jų įrašytos kitos žinutės. Labai gaila, 
norėčiau jums padėti. Bet, jei jis dar kartą paskambintų, savaime 
aišku, juostelę išsaugosiu. 

- Galit būti tikras - Andešas daugiau į jūsų namus neskambins. 

— Štai kaip. Kodėl? 

Patrikas negalėjo apsispręsti, ar jo nuostabos mina tikra, ar su- 
vaidinta. 

— Andešas rastas nužudytas. 

Cigaro pelenų ruoželis pabiro Janui ant kelių. 

— Andešas nužudytas? 

— Taip, jo kūnas rastas šįryt. 

bar dedasi Jano galvoje, būtų daug lengviau. Ar jo nuostaba tikra, 
ar jis tik puikus aktorius? 

— Ar nusikaltėlis tas pats asmuo, kuris nužudė Aleksę? 

— Kol kas anksti sakyti. — Jis dar nenorėjo paleisti Jano nuo 
kabliuko. — Vadinasi, esat visiškai tikras, kad nepažįstat nei Alek- 
sandros Vijkner, nei Andešo Nilsono? 

— Aš gerai žinau, su kokiais žmonėm bendrauju ir su kokiais 
ne. Pažinojau juos iš matymo, bet ne daugiau. - Janas vėl ramiai 
šypsojosi. 

Patrikas nusprendė mėginti pakeisti apklausos kryptį. 

— Aleksės Vijkner namuose mes radom straipsnį, kurį ji išsikir- 
po iš Bohuslūningen, apie jūsų brolio dingimą. Gal žinot, kodėl ji 
buvo suinteresuota išsaugoti tą straipsnį? 

Janas vėl išskėtė rankas ir išpūtė akis, tarytum tai jam būtų vi- 
siškai nesuprantama. 

— Prieš daug metų čia, Fjelbakoje, tai buvo labai populiari po- 
kalbių tema. Galbūt ji pasiliko straipsnį grynai iš smalsumo? 

- Galbūt. Kaip jūs žiūrit į tą dingimą? Juk esama įvairių teorijų. 

— Na, aš manau, Nilsas smagiai gyvena kokioje nors šiltoje ša- 
lyje. Antra vertus, motina yra visiškai tikra, kad jį ištiko nelaimė. 

— Arjūs buvot artimi? 

— Ne, negaliu to tvirtinti. Nilsas buvo gerokai vyresnis ir tik- 
riausiai nė kiek nesidžiaugė įsitaisęs įbrolį, su kuriuo turi dalytis 
mamos dėmesiu. Bet mes nebuvom ir priešai, - manau, veikiau 
abejingi vienas kitam. 

— Neliu jus oficialiai įsisūnijo dingus Nilsui, tiesa? 

— Taip, tiesa. Maždaug po metų. 

- Ir tada jums atiteko pusė karalystės. 

— Taip, galbūt taip galima sakyti. 

Cigaro buvo likęs tik galiukas, grasinantis nudeginti Janui pirš- 
tus. Jis greitai jį nuspaudė į prašmatnią peleninę. 

— Ne itin smagu, kad taip atsitiko kažkieno kito sąskaita, bet 
tikriausiai galiu pasakyti, jog bėgant metams už tai atidirbau. Kai 
perėmiau vadovavimą konservų fabrikui, jis ritosi į pakalnę, bet 
aš iš pagrindų pertvarkiau visą komercinę veiklą, ir dabar mes 
eksportuojam žuvų ir vėžiagyvių konservus į visą pasaulį - JAV, 
Australiją, Pietų Ameriką... 

— Kodėl manot, kad Nilsas pabėgo į užsienį? 

— Galbūt neturėčiau apie tai kalbėti, bet prieš pat Nilsui dings- 
tant fabrike pasigesta daugybės pinigų. Taip pat trūko kai kurių jo 
drabužių, lagamino ir paso. 

— Kodėl apie dingusius pinigus nepranešta policijai? 

— Motina nenorėjo. Pareiškė, kad tikriausiai įvyko klaida ir Nil- 
sas niekad nieko panašaus nebūtų padaręs. Žinot, kokios yra mo- 
tinos. Juk jos nenori blogai galvoti apie savo vaikus. 

Jis prisidegė kitą cigarą. Patrikas pamanė, kad kambarėlyje ge- 
rokai prirūkyta, bet nieko nesakė. 

— Beje, gal ir jūs norėtumėte? Jie kubietiški. Sukti rankomis. 

— Ačiū, ne, aš nerūkau. 

— Gaila. Tuomet nežinot, ką prarandat. - Janas mėgaudamasis 
apžiūrėjo savo cigarą. 

— Mūsų archyve perskaičiau apie gaisrą, pražudžiusį jūsų tėvus. 
Tai turėjo būti baisu. Kiek metų jums buvo? Devyneri, dešimt? 

— Dešimt. Ir jūs neklystat, tai buvo baisu. Bet man pasisekė. 
Retai kada našlaičiais pasirūpina tokia šeima kaip Lorencų. 

Patrikas pamanė, kad šiomis aplinkybėmis kiek netaktiška kal- 
bėti apie sėkmę. 

— Kiek suprantu, buvo įtariama, kad tai padegimas. Ar dar kas 
nors buvo išsiaiškinta? 

— Ne, juk jūs skaitėt ataskaitas. Policija niekad toliau nenusi- 
gavo. Aš pats manau, kad tėvas kaip paprastai rūkė lovoje ir už- 
migo. - Pirmąsyk per visą pokalbį jis ėmė nekantrauti. - Ar galiu 

paklausti, ką šitai turi bendra su žmogžudystėmis? Jau sakiau, nė 
vieno iš jų nepažinojau, ir negaliu suprasti, kuo čia dėta mano 
sunki vaikystė. 

— Dabar mes tiriame ir mažiausius pėdsakus. Andešo telefono 
skambučiai į jūsų namus paskatino juos patikrinti. Bet, atrodo, tai 
niekur neveda. Atsiprašau, jei be reikalo jus sugaišinau. 

Patrikas atsistojęs ištiesė ranką. Janas irgi atsistojo ir, prieš pa- 
imdamas Patriko ranką, padėjo cigarą į peleninę. 

— Nieko baisaus, visiškai nieko. Buvo malonu susitikti. 

Velniškai meilikauja, pamanė Patrikas. Jis užlipo laiptais įkan- 
din Jano. Grįžus į itin skoningai įrengtą viršutinį aukštą kontras- 
tas buvo ryškus. Gaila, kad Jano žmona neturėjo Neliu dizainerio 
telefono numerio. 

Jis padėkojo Janui ir išėjo iš namų jausdamas, kad per medžius 
neišvydo miško. Iš dalies atrodė, kad Jano kambaryje pastebėjo 
kažkokią detalę, kuri nederėjo su prašmatniu apstatymu, jos pras- 
mę reikėjo išsiaiškinti. Iš dalies kažkas buvo ne visai gerai pačiam 
Janui Lorencui. Patrikas grįžo prie ankstesnės minties. Vyras per 
tobulas. 


Buvo bemaž septinta ir snigo kur kas smarkiau, kai Patrikas paga- 
liau stovėjo prie jos durų slenksčio. Erika nustebo, koks stiprus 
jausmas apėmė, kai jį išvydo, ir kaip natūralu rankomis apsivy- 
ti jam kaklą ir susigūžti jo glėbyje. Jis pastatė ant prieškambario 
grindų du kooperatyvo krepšius ir atsakė į jos apkabinimą šiltai, 
ilgai ją glausdamas. 

— Aš tavęs pasiilgau. 

- Ir aš. 

Jie švelniai pasibučiavo. Po valandėlės taip garsiai sugurgė Pat- 
riko pilvas, kad jie tai suprato kaip ženklą nešti krepšius į virtuvę. 
Jis nupirko per daug maisto, ir Erika produktus, kurių dabar ne- 
prireiks, sudėjo į šaldytuvą. Tarytum susitarę, ruošdami vakarie- 

nę, jie nekalbėjo apie dienos įvykius. Tik tada, kai numalšino alkį 
ir sotūs sėdėjo prie valgomojo stalo vienas priešais kitą, Patrikas 
pradėjo pasakoti. 

— Andešas Nilsonas miręs. Jo lavonas šįryt rastas jo bute. 

- Artujį aptikai? 

— Ne, bet gana greitai ten atvažiavau. 

— Kaip mirė? 

Patrikas akimirką abejojo. 

— Buvo pakartas. 

— Pakartas? Turi galvoje, nužudytas? - Erika negalėjo nuslėpti 
susijaudinimo. - Ar tai tas pats žudikas, kuris nužudė Aleksę? 

Patrikas susimąstė, kelintą kartą šiandien girdi šį klausimą. Bet 
jis buvo neginčijamai gyvybiškai svarbus. 

— Mes taip manom. 

— Ar turit už ko nusitverti? Ar kas ką matė? Ar radot konkrečių 
įkalčių, siejančių žmogžudystes? 

— Nusiramink. - Patrikas gindamasis iškėlė rankas. - Negaliu 
daugiau pasakoti. Gal pasikalbėtume apie ką nors malonesnio. 
Pavyzdžiui, kaip praėjo tavo diena? 

Erika kreivai šyptelėjo. Kad tik jis žinotų, jog jos diena taip pat 
buvo ne ką malonesnė. Bet apie tai ji negalėjo pasakoti. Turėjo 
leisti Danui išsipasakoti pačiam. 

— Ilgokai miegojau, paskui didesnę dienos dalį rašiau. Kur kas 
mažiau įdomi diena nei tavo. 

Jų rankos per stalą susirado viena kitą. Pirštai susipynė. Buvo 
malonu ir saugu sėdėti kartu, namą gaubiant tirštoms sutemoms. 
Didžiuliai sniego tumulai tebesūkuriavo žemyn lyg krintančios 
žvaigždės juodame nakties danguje. 

— Paskui kurį laiką mąsčiau apie Aną ir namą. Prieš kelias die- 
nas padėjau ragelį jai nebaigus pokalbio ir nuo tol mane graužia 
sąžinė. Galbūt elgiausi egoistiškai. Galvoju, kaip mane paveiks 
namo pardavimas, apie savo netektį. Bet iš tikrųjų ir Anai nėra 

lengva. Ji stengiasi kuo geriausiai pasinaudoti aplinkybėmis ir, 
nors man atrodo, kad daro klaidą, daro ne iš piktumo. Žinoma, ji 
gali būti ir beatodairiška, ir kartais naivi, bet visad buvo dėmesin- 
ga ir kilniaširdė, o aš pastaruoju metu išliedavau jai savo sielvartą 
ir nusivylimą. Galbūt vis dėlto geriausia namą parduoti. Pradėti 
viską nuo pradžių. Juk už gautus pinigus galėčiau nusipirkti nau- 
ją, nors kur kas mažesnį, namą. Galbūt esu per sentimentali. Lai- 
kas eiti toliau ir, užuot gailėjusis to, kas galėjo būti, pasižiūrėti į 
tai, ką iš tikrųjų turiu. 

Patrikas suprato, kad ji kalba ne tik apie namą. 

— Kaip atsitiko nelaimė? Neprieštarauji, kad klausiu? 

— Ne, jau apsiraminau. - Ji giliai atsiduso. - Jie svečiavosi Striom- 
stade pas tėtės brolį. Buvo tamsu ir paliję, pašalus ant kelio su- 
sidarė plikšala. Tėtė visad važiuodavo atsargiai, bet, man rodos, 
priešais automobilį iššoko žvėris. Jis staigiai pasuko, bet automo- 
bilis ėmė slysti ir trenkėsi tiesiai į medį kelio pakrašty. Jie veikiau- 
siai mirė akimirksniu. Bent taip buvo pasakyta mums su Ana. Juk 
nesužinosi, ar tai teisybė. 

Erikos skruostu nuriedėjo vieniša ašara, ir Patrikas pasilenkęs 
ją nušluostė. Jis paėmė ją už smakro ir privertė žiūrėti tiesiai į jį. 

— Jie nebūtų to sakę, jei tai nebūtų buvus teisybė. Aš įsitikinęs, 
kad jie nesikankino, Erika. Visiškai įsitikinęs. 

Ji tylėdama linktelėjo. Tikėjo tuo, ką jis sakė, ir pajuto, lyg jai 
nuo krūtinės būtų nuimta didžiulė našta. Automobilis sudegė, 
ir daug naktų ji nemiegojo gąsdinama minties, jog tėvai galėjo 
būti gyvi ir juto juos deginančią ugnį. Patriko žodžiai numalši- 
no nerimą ir pirmąsyk galvodama apie abu tėvus pražudžiusią 
nelaimę ji pajuto šiokią tokią ramybę. Širdgėla liko, bet nerimas 
pranyko. Patrikas nykščiu nubraukė dar kelias per skruostą rie- 
dančias ašaras. 

— Vargšė Erika. Vargšė, vargšė Erika. 

Ji paėmė jo ranką ir prisispaudė prie skruosto. 

— Nėra ko manęs gailėtis, Patrikai. Išties niekad nebuvau tokia 
laiminga kaip dabar, šią akimirką. Keista, bet su tavim jaučiuo- 
si neįtikėtinai saugi. Nejaučiu to netikrumo, kuris apima su kuo 
nors permiegojus. Kaip manai - kodėl? 

— Manau, todėl, kad esam skirti vienas kitam. 

Erika paraudo nuo jo žodžių didingumo. Bet negalėjo paneig- 
ti, kad ir ji jaučia tą patį. Lyg būtų suradusi kelią namo. 

Tarsi išgirdę signalą, jie pakilo nuo stalo, apkrauto lėkštėmis, ir 
susikibę už parankių užlipo į miegamąjį. Lauke dabar įsisiautėjo 
pūga. 


Atrodė keista vėl apsigyventi sename mergaitiškame savo kamba- 
ryje. Ypač kad bėgant metams jos skonis pakito, o kambarys liko 
toks pat. Daug rožinės spalvos ir nėrinių - tai nebe jos stilius. 

Julija aukštielninka gulėjo siauroje vaikiškoje lovelėje ir, su- 
sinėrusi rankas ant pilvo, stebeilijo į lubas. Viskas griuvo. Visas 
jos gyvenimas byrėjo aplink ją, virsdamas šukių krūva. Lyg visą 
gyvenimą būtų gyvenusi juokų name su veidrodžiais, iškreipian- 
čiais tikrąjį vaizdą. Ji nežinojo, kaip bus dėl studijų. Akimirksniu 
išgaravo visas entuziazmas, ir dabar mokslo semestras tęsėsi be 
jos. Bet ji nemanė, kad kas nors pastebės, jog jos nėra. Jai niekad 
nebuvo itin lengva susirasti draugų. 

O dėl pačios Julijos - ji mielai būtų gulėjusi savo rožiniame 
kambaryje ir stebeilijusi į lubas, kol pasens ir pražils. Birgita ir 
Karlas Erikas nedrįstų neleisti jai daryti savaip. Prireikus ji galėtų 
užsikarti jiems ant sprando iki gyvenimo pabaigos. Graužiami są- 
žinės, jie laikytų atvertas pinigines visą laiką. 

Jautėsi lyg vandeny. Visi judesiai buvo sunkūs ir varginantys, 
ir visi garsai pasiekdavo lyg per filtrą. Seniau taip nebūdavo. Tada 
buvo kupina teisėto pykčio ir tokios stiprios neapykantos, kad 
net gąsdino. Ji vis dar nekentė, bet dabar pasidavė likimui. Buvo 

taip įpratusi save niekinti, kad grynai fiziškai juto, kaip neapykan- 
ta keičia kryptį ir, užuot išsiliejusi išorėn, dabar smelkiasi vidun 
ir graužia didžiulę skylę jos krūtinėj. Nuo senų įpročių sunku at- 
prasti. Neapykanta sau buvo menas, kurio ji tobulai išmoko. 

Apsivertė ant šono. Ant rašomojo stalo stovėjo jos ir Aleksės 
nuotrauka; priminė sau, kad reikės ją išmesti. Kai tik pajėgs at- 
sikelti, sudraskys į tūkstantį skutų ir atsikratys. Garbinimas, kurį 
nuotraukoje matė savo akyse, privertė susiraukti. Aleksė kaip 
visad abejinga ir graži, o bjaurusis ančiukas šalia, pakreipęs aps- 
kritą veidą, žvelgia į ją dievinančiomis akimis. Jos akimis, Aleksė 
niekad negalėtų padaryti ką nors bloga, ir širdies gilumoje visad 
slapta tikėjosi vieną dieną pati išsiristi iš kokono ir išlipti iš jo to- 
kia pat graži ir savimi pasitikinti kaip Aleksė. Nusišaipė iš savo 
naivumo. Koks pokštas. Beje, pokštas visad iš savęs. Svarstė, ar 
jie kalbėdavo jai už nugaros. Ar juokdavosi iš kvailos kvailos ir 
bjaurios Julytės. 

Į duris kažkas tyliai pasibeldė, ir Julija susitraukė gemalo poza. 
Žinojo, kas beldžiasi. 

— Julija, mes dėl tavęs nerimaujam. Ar nenusileistum pas mus 
valandėlei? 

Ji neatsakė Birgitai. Tik itin susikaupusi tyrinėjo savo plaukų 
sruogą. 

— Prašau, Julija, prašau. 

Birgita įėjo ir atsisėdo ant kėdės prie rašomojo stalo, atsigrę- 
Žusi į Juliją. 

— Suprantu, tu pyksti ir galbūt mūsų nekenti, bet, patikėk, mes 
neketinom tau pakenkti. 

Julija juto pasitenkinimą, kad Birgita atrodo tokia išsekusi ir 
sugniužusi. Lyg būtų keletą naktų nemiegojusi. Tikriausiai ir 
nemiegojo. Apie akis atsirado naujų raukšlių, ir Julija piktai pa- 
manė, kad plastinę veido operaciją, kurią ji ketino pasidovanoti 
šešiasdešimtperkmečio proga, galbūt teks darytis anksčiau, nei 

planavo. Birgita prisitraukė kėdę arčiau ir uždėjo ranką Julijai ant 
peties. Julija tučtuojau jos nusikratė, ir Birgita įskaudinta atšoko. 

— Mieloji, mes visi tave mylim. Tu žinai. 

Nė velnio ji nežinojo. Kurių galų šita šarada? Juk jie visi ganėti- 
nai puikiai suvokia, ką jaučia vienas kitam, o dėl meilės - Birgita 
net nežino, kas tai yra. Ji mylėjo vien Aleksę. Visad Aleksę. 

— Mes turim apie tai pasikalbėti, Julija. Dabar turim palaikyti 
vienas kitą. 

Birgitos balsas drebėjo. Julija klausė savęs, kiek kartų Birgi- 
ta troško, kad vietoj Aleksės būtų mirusi ji, Julija. Žiūrėjo, kaip 
Birgita atsikelia ir drebančia ranka atitraukia kėdę. Prieš užda- 
rydama duris Birgita paskutinįsyk metė maldaujamą žvilgsnį į 
Juliją. Julija demonstratyviai nusigręžė veidu į sieną. Durys ty- 
liai užsidarė. 


Rytas nebuvo Patriko mėgstamas dienos metas, o šiandien pasi- 
rodė itin nemalonus. Pirma, turėjo keltis iš šiltos Erikos lovos ir 
palikęs ją eiti į darbą. Antra, teko pusvalandį kasti sniegą. Ir trečia, 
atkasęs prakeikto automobilio negalėjo paleisti. Po kelių bandy- 
mų buvo priverstas pasiduoti ir grįžęs pas Eriką klausti, ar ji ne- 
galėtų paskolinti savo automobilio. Ji sutiko ir, laimė, šį paleido 
pirmu mėginimų. 

Į biurą įpuolė pusvalandį pavėlavęs. Permirkęs prakaitu, kele- 
tą kartų timptelėjo marškinius mėgindamas pasivėduoti. Sustoti 
prie kavavirės, prieš pradedant darbą, buvo būtina, ir tik atsisė- 
dęs prie rašomojo stalo su kavos puodeliu rankoje pajuto lėtėjant 
pulsą. Valandėlę leido sau atsiduoti beprotiškos, svaigios meilės 
jausmui. Pereita naktis buvo tokia pat nuostabi kaip pirmoji; vis 
dėlto jiems pavyko rasti mažumėlę sveiko proto ir porą valandų 
numigti. Sakyti, kad jaučiasi pailsėjęs, būtų perdėta, tačiau nebu- 
vo ištiktas komos kaip aną dieną. 


LEDO PRINCESĖ 263 


Pirmiausia ėmėsi vakarykščio susitikimo su Janu užrašų. Neat- 
skleidė jokių naujų faktų, kurie jį domintų, vis dėlto nesijautė vel- 
tui švaistęs laiką. Tyrimui buvo ne mažiau svarbu pažinti žmones, 
kurie buvo arba galėjo būti įsipainioję į šį reikalą. „Žmogžudysčių 
tyrimai yra žmonių tyrimai, - dažnai kartodavo vienas aukšto- 
sios policijos mokyklos dėstytojas, ir šie žodžiai įstrigo Patriko 
atmintyje. Be to, jis tarėsi gerai pažįstąs žmones ir kvosdamas 
liudytojus bei įtariamuosius stengdavosi valandėlę atitrūkti nuo 
šaltų faktų, kad susikaupęs susidarytų įspūdį apie žmogų, sėdintį 
priešais. Janas jokių teigiamų jausmų Patrikui nesukėlė. „Nepa- 
tikimas“, „slidus“ ir „hedonistiškas“ — tai žodžiai, toptelėję jam į 
galvą, mėginant surankioti įspūdžius apie Jano asmenybę. Visiš- 
kai akivaizdu — šis žmogus daugiau slėpė, nei papasakojo. Ir vėl 
Patrikas pasiėmė krūvą popierių apie Lorencų šeimą. Vis dar ne- 
galėjo rasti nieko konkretaus, kas sieja juos ir dvi žmogžudystes. 
Išskyrus Andešo telefono skambučius Janui, - bet ir čia negalėjo 
įrodyti, kad Jano pasaka apie chuliganiškus skambučius jo atsa- 
kiklyje netiesa. Patrikas pasiėmė aplanką apie Jano tėvų mirtį. 
Kažkodėl apie šį įvykį pasakojančio Jano balso tonas privertė su- 
klusti. Kažkas jam rėžė ausį. Patrikui kilo mintis. Jis pakėlė ragelį 
ir surinko numerį, kurį mokėjo atmintinai. 

— Labas, Vike, kaip gyveni? 

Asmuo kitame laido gale patikino gyvenąs gerai. Po įžanginių 
mandagybių Patrikas ėjo prie reikalo. 

— Klausyk, gal galėtum padaryti man paslaugą. Aš domiuosi 
vaikinu, kuris apie 1975-uosius turėjo patekti į socialinės rūpy- 
bos skyriaus registrą. Dešimties metų, tuomet buvo vardu Janas 
Norinas. Kaip manai, ar apie tai dar ką nors turit? Gerai, pa- 
lauksiu. 

Jis nekantriai pirštais barbeno į stalviršį, kol Vikė Lind sociali- 
nės rūpybos skyriuje tikrino kompiuterio dokumentus. Po valan- 
dėlės vėl išgirdo jos balsą. 

— Ar turi informacijos? Nuostabu. Matai, kas rūpinosi šiuo rei- 
kalu? Sivė Pešon. Kaip gerai, Sivę aš pažįstu. Ar turi jos telefono 
numerį? 

Patrikas greitai užsirašė numerį ant klijuojamojo lapelio ir pa- 
dėjo ragelį, pažadėjęs kurią nors dieną nusivesti Vikę pietų. Su- 
rinkęs gautą numerį tučtuojau išgirdo žvalų balsą. Pasirodė, kad 
Sivė labai gerai prisimena Jano Norino atvejį, ir būtų gerai, jei jis 
tuoj pat ateitų. 

Patrikas taip smarkiai trūktelėjo striukę, kad parvertė visą ka- 
byklą. Dar blogiau, virsdama ant grindų su baisiu trenksmu, ji nu- 
sitempė žemyn ir paveikslą nuo sienos, ir gėlės vazoną nuo knygų 
lentynos. Patrikas kuriam laikui viską paliko, kaip yra, ir, išėjęs į 
koridorių, išvydo visuose tarpduriuose kyšančias galvas. Pamoja- 
vęs išbėgo pro laukujes duris, stebimas smalsių akių. 

Socialinės rūpybos skyrius buvo vos už poros šimtų metrų 
nuo nuovados, ir Patrikas per sniegą nuklampojo pagrindine gat- 
ve. Gatvės gale prie „Tanumshedės“ užeigos pasuko į kairę ir dar 
paėjo galiuką. Skyriaus biuras buvo įsikūręs tame pačiame pa- 
state kaip savivaldybės administracija. Patrikas užlipo laiptais. Su 
juo linksmai pasisveikino registratorė, bendraklasė iš vidurinės 
mokyklos, ir jis buvo palydėtas iki Sivės. Jam įėjus Sivė Pešon 
nesivargino stotis ir pasisveikinti. Patrikui dirbant policijoje jų 
keliai dažnai susikryžiuodavo, jie gerbė vienas kito profesinius 
gebėjimus, nors ne visad laikydavosi tos pačios nuomonės, kaip 
geriausia spręsti problemą. Be to, Sivė buvo viena mieliausių jo 
pažįstamų, tik kad socialinei darbuotojai, regis, ne visad pavyks- 
ta įžvelgti vien geriausius žmonių bruožus. Jis žavėjosi, kad, ne- 
paisant visų pralaimėjimų, patirtų per daugybę metų, jai vis dar 
pavyksta tvirtai laikytis teigiamo požiūrio į žmogaus prigimtį. 
Patrikas jautėsi nuėjęs veikiau priešingon pusėn. 

- Labas, Patrikai! Sėkmingai atklampojai per tokį sniegą? 

Patrikas instinktyviai sureagavo į jos šiek tiek dirbtinai linksmą 
balsą: 

— Taip, rodės, prireiks sniegaeigio. 

Ji pakėlė akinius tabaluojančius ant virvelės apie kaklą, ir už- 
sidėjo ant nosies galo. Sivė mėgo ryškias spalvas, ir šiandien jos 
raudoni akiniai buvo priderinti prie drabužių. Kiek jis prisimi- 
nė, ji nešiojo tą pačią šukuoseną. Tiesų kaip strėlė žandikaulį 
siekiantį „pažą“ ir kirpčiukus iki antakių. Spindintys plaukai 
buvo vario raudonumo, ir ryškios spalvos Patriką pažvalino vos 

— Sakei, nori žvilgtelti į vieną iš senų bylų. Jano Norino? 

Jos balse vis dar buvo justi per daug įtampos. Prieš jam atei- 
nant buvo atsinešusi reikiamą medžiagą, ant stalo gulėjo storas 
aplankas. 

— Na, kaip matai, apie tą vaikiną turim daug medžiagos. Abu 
tėvai vartojo kvaišalus, ir, jei jų nebūtų ištikusi nelaimė, anksčiau 
ar vėliau būtume turėję įsikišti. Jie davė berniukui daug laisvės, ir 
jis bemaž auklėjosi pats. Ateidavo į mokyklą purvinais ir suply- 
šusiais drabužiais, draugai jį uidavo dėl blogo kvapo. Greičiausiai 
miegodavo senoje arklidėje, paskui eidavo mokyklon su tais pa- 
čiais drabužiais, su kuriais miegojo. 

Ji pažvelgė į Patriką per akinių viršų. 

— Spėju, atėjai čia ne tam, kad piktnaudžiautum mano pasiti- 
kėjimu, tik norėtum prašyti būtino leidimo gauti duomenų apie 
Janą, įvykus nusikaltimui? 

Patrikas linktelėjo. Žinojo, kad svarbu laikytis taisyklių, bet 
kartais tekdavo tirti skubiai, o biurokratijos mašina įsisukdavo lė- 
tai. Tarp jų su Sive nuo seno buvo geri dalykiški darbo santykiai, 
ir jis suprato, kad ji turi užduoti šį klausimą. 

— Kodėl jūs neįsikišot anksčiau? — paklausė Patrikas. - Kodėl 
tai galėjo taip toli nueiti? Juk, atrodo, Janas buvo apleistas nuo pat 
gimimo, o tėvams mirus jau buvo dešimties metų. 

Sivė giliai atsiduso. 

— Taip, suprantu, ką turi galvoj, patikėk, man daug kartų kilo 
ta pati mintis. Bet, kai pradėjau čia dirbti, iš tikrųjų vos mėnuo 
prieš gaisrą, laikai buvo kiti. Reikėdavo ypatingų aplinkybių, kad 
valstybė įsikišusi apribotų tėvų teisę auklėti vaikus taip, kaip nori. 
Daug žmonių pasisakydavo ir už laisvą auklėjimą, - deja, nuo to 
kentėjo tokie vaikai kaip Janas. Be to, ant jo kūno niekad nebūda- 
vo fizinės prievartos žymių. Kalbant tiesiai šviesiai, gal būtų buvę 
geriau, jei jis būtų buvęs primuštas ir atsidūręs ligoninėj. Tokiu 
atveju bent imdavome atidžiai stebėti šeimos padėtį. Bet arba 
tėvai jo taip neskriausdavo, kad būtų matyti, arba buvo tik aplei- 
dę. - Tardama žodelį „tik“, Sivė krustelėjo pirštais, vaizduodama 
kabutes. 

Nenorom Patrikas pajuto staigią užuojautos bangą mažajam 
Janui. Kaip, velniai rautų, galima tapti normaliu žmogum augant 
tokiomis sąlygomis? 

— Bet tu dar neišgirdai blogiausio. Mes niekad negalėjom pa- 
tvirtinti, bet daug kas rodė, kad tėvai leisdavo prievartauti Janą už 
pinigus arba kvaišalus. 

Patrikas pajuto, kaip atvipo lūpa. Tai kur kas bjauriau, nei jis 
būtų galėjęs įsivaizduoti. 

— Kaip sakiau, mes nieko negalėjom įrodyti, bet šiandien ma- 
tom, kad Janas, kaip dabar žinom, atitiko lytiškai išnaudojamo 
vaiko standartinį modelį. Beje, mokykloje jis turėjo didelių pro- 
blemų dėl drausmės. Kaip sakiau, kiti vaikai jį uidavo, bet kartu 
jo bijojo. 

Atskleidusi aplanką Sivė vertė popierius, kol rado, ko ieškojo. 

- Štai. Ketvirtoj klasėj jis atsinešė į mokyklą peilį ir pagrasino 
juo didžiausiam peštukui. Iš tikrųjų jam įpjovė veidą, bet mokyk- 
los vadovybė visą reikalą nutildė ir, kaip matau, jo net nenubau- 
dė. Pasitaikė dar keletas atvejų, kai Janas labai agresyviai pasielgė 
su klasės draugais, bet incidentas su peiliu buvo rimčiausias. Taip 

pat kelis kartus direktoriui buvo pranešta apie jo netinkamą el- 
gesį su klasės mergaitėmis. Toks jaunas, o jau itin gerai nusimanė 
apie lytinį suartėjimą ir suprato tam tikras užuominas. Ir šie pra- 
nešimai niekur nenuvedė. Tiesiog nežinota, kaip elgtis su vaiku, 
turinčiu tokių bendravimo su aplinkiniais sutrikimų. Šiandien 
tikriausiai būtų atsižvelgta į išorinius požymius ir imtasi kokių 
nors veiksmų, bet turi prisiminti, kad tuomet buvo aštuntojo de- 
šimtmečio pradžia. Visiškai kitoks pasaulis. 

Patriką smaugė užuojauta ir pyktis, kad šitaip galėjo būti elgia- 
masi su vaiku. 

— Po gaisro... ar buvo daugiau tokių atsitikimų? 

— Ne, ir tai labai keista. Po gaisro jis gana greitai buvo atiduotas 
Lorencų šeimai, ir nuo tol niekad negirdėjom kalbant, kad Janas 
vėl turi bėdų. Aš pati porą kartų nuvažiavau į jų namus pažiūrė- 
ti, kaip jis gyvena, ir radau visai kitą berniuką. Jis sėdėjo ten ap- 
vilktas eilute ir sušukuotas šlapiomis šukomis, stebeilijo į mane 
nemirksinčiomis akimis, mandagiai atsakinėdamas į visus klausi- 
mus. Iš tikrųjų ganėtinai bjauru. Žmogus negali šitaip pasikeisti 
per naktį. 

Patrikas krūptelėjo. Pirmąsyk išgirdo Sivę neigiamai kalbant 
apie vieną iš savo globotinių. Jis suprato, kad čia esama kažko, ką 
verta geriau atsijoti. Kažką ji norėjo sakyti, bet jam būtinai reikė- 
jo paklausti. 

— O dėl gaisro... 

Valandėlę jis leido žodžiams pakibti ore ir matė, kad Sivė pasi- 
tempė ant kėdės. Tai rodė jį einant geru keliu. 

- Aš girdėjau tam tikrų gandų apie gaisrą. - Jis klausiamai pa- 

— Už gandus negaliu atsakyti. Ką girdėjai? 

— Kad tai buvo padegimas. Mūsų tyrime net užrašyta: „galimas 
padegimas“, bet nerasta jokių nusikaltėlių pėdsakų. Gaisras kilo 
apatiniam namo aukšte. Tėvai miegojo viršutinio aukšto kamba- 

ryje ir neturėjo jokios galimybės išsigelbėti. Ar kada nors girdė- 
jai, kas taip nekentė Norinų, kad padarytų tokį dalyką? 

— Taip, - atsakė ji vienu skiemeniu ir taip tyliai, kad jis nebuvo 
tikras, jog išties išgirdo. - Taip, - pakartojo ji garsiau, - aš žinau, 
kas taip nekentė Norinų, kad norėtų juos padegti. 

Patrikas tyliai sėdėjo leisdamas jai toliau kalbėti savo tempu. 

— Aš nusekiau įkandin policijos į namą. Ugniagesiai pirmieji 
atvyko įvykio vieton ir vienas nuėjo apžiūrėti arklidės, ar ten iš 
namo nenuskriejo kibirkščių ir dabar nesmilksta, kaupdamos jė- 
gas dar vienam gaisrui. Ugniagesys arklidėje aptiko Janą, ir, ka- 
dangi šis atsisakė išeiti, jie susisiekė su mumis, socialinės rūpy- 
bos skyrium. Aš buvau nauja socialinė darbuotoja ir žvelgdama į 
praeitį turiu pripažinti - mane tai sudomino. Janas sėdėjo arkli- 
dės gale nugara atsirėmęs į sieną ir saugomas ugniagesio —- šiam 
labai palengvėjo, kai mes atvykom. Aš išvariau policininką ir 
pati įėjau, kaip man atrodė, nuraminti ir išsivesti Jano. Jo rankos 
ten, tamsoje, kur jis sėdėjo, visą laiką krutėjo, bet aš negalėjau 
įžiūrėti, ką jis daro. Priėjusi pamačiau, kad kažką knebinėja ant 
kelių. Tai buvo degtukų dėžutė. Atvirai džiūgaudamas dėliojo 
degtukus: apdegusius juodus į vieną pusę dėžutės, sveikus rau- 
donus - į kitą. Veide buvo grynas džiaugsmas. Iš tikrųjų vaikas 
tarytum švytėjo iš vidaus, ir, Patrikai, tai buvo baisiausias da- 
lykas, kurį kada nors mačiau savo gyvenime. Ir dabar vakarais 
atsigulusi kartais regiu prieš save tą veidą. Priėjusi atsargiai paė- 
miau iš jo degtukų dėžutę. Jis pakėlė į mane akis ir paklausė: „Ar 
dabar jie mirę?“ Tik tiek. „Ar dabar jie mirę?“ Paskui sukikeno 
ir noriai leidosi išvedamas iš senosios arklidės. Paskutinis da- 
lykas, kurį mačiau mums iš ten išeinant, tai antklodė, kišeninis 
žibintuvėlis ir drabužių krūva patalpos kampe. Štai tada ir su- 
pratau, kad mes prisidėjom prie jo tėvų mirties. Mums reikėjo 
imtis veiksmų daug daug metų anksčiau. 

— Ar kam nors šitai pasakojai? 

— Ne, o ką būčiau sakiusi? Kad jis nužudė savo tėvus, nes žaidė 
su degtukais? Ne, niekad nieko nesakiau, kol tu dabar atėjęs pa- 
klausei. Bet neabejojau, kad vienaip ar kitaip jis paklius policijon. 
Į kąjis įsivėlė? 

— Dabar negaliu nieko pasakyti, bet pažadu tave informuoti, 
kai tik galėsiu. Esu nepaprastai tau dėkingas, kad man šitai pa- 
pasakojai, ir tučtuojau sutvarkysiu popierius, kad jums nekiltų 
keblumų. 

Jis pamojavo ir dingo. 

Jam išėjus Sivė Pešon liko prie savo rašomojo stalo. Raudoni 
akiniai kabėjo ant virvelės apie kaklą, užsimerkdama ji nykščiu ir 
smilium pasitrynė viršunosę. 

Tą pačią akimirką, kai Patrikas žengė ant užpustyto šaligatvio, 
suskambo mobilusis telefonas. Pirštai jau buvo sugrubę nuo ge- 
liančio šalčio, ir jis sunkiai pakėlė telefono dangtelį. Tikėjosi, kad 
skambina Erika, bet nusivylė išvydęs ekranėlyje žybsint nuova- 
dos dispečerinės numerį. 

— Patrikas Hedstriomas. Labas, Anika. Ne, esu prie socialinės rū- 
pybos skyriaus. Gerai, bet palauk, aš tučtuojau grįšiu į nuovadą. 

Spragtelėjęs uždarė dangtelį. Anikai vėl pavyko. Ji aptiko kaž- 
kokį neatitikimą Aleksės gyvenimo aprašyme. 


Sniegas girgždėjo po kojomis Patrikui risnojant nuovados lin- 
kui. Per tą laiką, kurį praleido pas Sivę, pravažiavo plūginis snie- 
go valytuvas, ir grįžtant eiti buvo lengviau nei anksčiau. Nedaug 
narsuolių drįso išeiti į šaltą orą, pagrindinė gatvė buvo tuščia, iš- 
skyrus vieną kitą nuskubantį praeivį, pasikėlusį apykaklę ir užsi- 
smaukusį kepurę nuo šalčio. 

Įžengęs pro nuovados duris nutrepsėjo batus apkibusį sniegą. 
Įsidėmėjo: su šiais pusbačiais einant per sniegą nemaloniai su- 
šlampa kojinės. Galėjo tai suprasti anksčiau. 

Nuėjo tiesiai į Anikos kabinetą. Ji akivaizdžiai jo laukė, ir iš 
patenkinto jos veido Patrikas suprato, kad aptiko kažką gero, 
išties gero. 

— Ar visi drabužiai numesti skalbti, ką? 

Pradžioj Patrikas nesuprato klausimo, bet iš pašaipios šypse- 
nos spėjo Aniką iš jo pasijuokus. Viskas paaiškėjo po sekundės, 
kai jis pažvelgė į savo aprangą. Velnias, nepasikeitė drabužių nuo 
užvakar, kai važiavo pas Eriką. Prisiminė, kaip iš ryto kasė sniegą, 
ir svarstė, ar dvokia tik truputį, ar labai. 

Atsakydamas į Anikos pastabą kažką burbtelėjo ir mėgino kiek 
galima pikčiau į ją dėbtelėti. Tai ją dar labiau pralinksmino. 

— Taip taip, baisiai smagu, - tarė Patrikas. - Dabar prie reikalo. 
Klok visą tiesą, moterie! 

Apsimestinai piktai trenkė kumščiu į jos stalviršį. Nuo smū- 
gio tučtuojau parvirto gėlių vaza ir užliejo stalą vandeniu. 

— Oi, atsiprašau. Neketinau to daryti. Aš toks nerangus... 

Jis dairėsi, kuo galėtų sušluostyti vandenį, bet Anika kaip visad 
susivokė greičiau ir iš kažkokios slėptuvės už rašomojo stalo netikė- 
tai ištraukė ritinį popierinių rankšluosčių. Ji ramiai ėmėsi šluostyti 
rašomąjį stalą, davusi Patrikui dabar jau gerai pažįstamą komandą. 

— Sėdėk! 

Jis tučtuojau pakluso ir pagalvojo, kad mažumėlę nedora, jog ji 
nenumetė jam saldainio kaip atlygio už tokį klusnumą. 

— Tai pradėsim? - Anika, nelaukdama Patriko atsakymo, ėmė 
skaityti savo monitoriaus ekrane. - Dabar pažiūrėkim. Pradėjau 
nuo to laiko, kai ji mirė, ir ėjau atgal. Visi faktai nurodyti teisingai, 
kai ji gyveno Geteborge. 1989-aisiais ji su drauge atidarė dailės 
galeriją. Iki tol penkerius metus studijavo Prancūzijos universite- 
te, specializavosi dailės istorijoje. Šiandien faksu gavau jos univer- 
siteto diplomo kopiją, ji laiku ir gerai išlaikė egzaminus. Getebor- 
ge lankė Vidfeldo gimnaziją. Turiu ir jos atestatą iš ten. Ji nebuvo 
itin šauni mokinė, bet ir ne tinginė. Visad laikėsi apie vidurį. 

Anika padarė pauzę ir žvilgtelėjo į Patriką, kuris palinkęs į prie- 
kį mėgino ją aplenkti skaitydamas ekrane. Ji mažumėlę pakreipė 
monitorių, kad per anksti neišvystų jos atradimo. 

— Prieš tai buvo internatinė mokykla Šveicarijoje. Ji lankė 
tarptautinę mokyklą, L'Ecole de Chevalier, velniškai brangią. — 
Anika stipriai pabrėžė pastaruosius žodžius. - Jiems paskam- 
binusi sužinojau, kad vienas semestras ten kainuoja apie šimtą 
tūkstančių kronų, o kur dar kambarys, maistas ir knygos. Aš 
patikrinau - kai Aleksandra Vijkner ten mokėsi, kainos buvo 
tokios pat didelės. 

Patrikas mąsliai sugėrė jos žodžius ir garsiai pasakė savo mintį. 

- Vadinasi, klausimas, kaip Karlgrenų šeima išgalėjo Aleksę 
ten nusiųsti. Kaip suprantu, Birgita visad buvo namų šeimininkė, 
o Karlas Erikas jokiu būdu negalėjo tiek uždirbti, kad padengtų 
tokias išlaidas. Ar patikrinai... 

Anika jį pertraukė. 

— Taip, paklausiau, kas mokėdavo įnašus už Aleksandrą, bet jie 
tokios informacijos neteikia. Priversti juos tai daryti gali tik Švei- 
carijos policijos orderis, bet su šita biurokratija mums prireiktų 
mažiausiai pusmečio. Todėl pradėjau nuo kito galo ir ėmiau tik- 
rinti, kaip bėgant metams kito Karlgrenų šeimos finansai. Kas 
žino, galbūt jie paveldėjo pinigų iš kokio nors giminaičio. Laukiu 
pranešimo iš banko, bet, kol jį atsiųs, užtruks porą dienų. Bet... — 
dar viena iškalbinga pauzė, - tai nėra įdomiausias dalykas. Re- 
miantis Karlgrenų informacija, Aleksė internatinėje mokykloje 
pradėjo mokytis nuo 1977 metų pavasario semestro, o pagal mo- 
kyklos registrą - tik nuo 1978-ųjų pavasario. 

Triumfuodama Anika atsilošė kėdėje ir sukryžiavo rankas. 

— Ar esi tikra? 

Patrikas vos valdėsi iš susijaudinimo. 

— Tikrinau ir pertikrinau keletą kartų. Metų nuo 1977-ųjų pa- 
vasario iki 1978-ųjų pavasario trūksta Aleksės gyvenime. Mes nė- 

maž nenutuokiam, kur ji tada buvo. Šeima iš čia išsikėlė 1977-ųjų 
kovo mėnesį, ir paskui nėra nieko, nė trupinėlio informacijos, kol 
po metų Aleksė pradeda lankyti mokyklą Šveicarijoje. Tuo pat 
metu jos tėvai atsiduria Geteborge. Jie nusiperka namą, ir Karlas 
Erikas pradeda savo naują darbą - ima vadovauti vidutinei did- 
meninės prekybos įmonei. 

— Taigi mes nežinom ir kur tuo metu buvo tėvai? 

— Taip, kol kas ne. Bet aš tebeieškau. Žinom tik tiek, kad nėra 
duomenų, rodančių, jog tais metais jie gyveno Švedijoj. 

Patrikas suskaičiavo ant pirštų. 

— Aleksė gimusi 1965-aisiais, vadinasi, pažiūrėkim, 1977-ai- 
siais buvo dvylikos metų. 

Anika vėl pasitikrino ekrane. 

- Ji gimusi sausio trečią dieną, tad tikrai jai buvo dvylika metų, 
kai jie išsikėlė. 

Patrikas mąsliai linktelėjo. Anikai pavyko iškasti vertingos in- 
formacijos, bet dabar ji kėlė tik dar daugiau klausimų. Kur buvo 
Karlgrenų šeima tarp 1977 ir 1978 metų? Visa šeima negalėjo iš- 
nykti lyg niekur nieko. Jie turėjo palikti pėdsakų, tereikia juos ap- 
tikti. Tuo pat metu turėtų būti kažkas daugiau. Informacija, kad 
Aleksė jau buvo gimdžiusi, vis dar jį glumino. 

— Ar išties neaptikai kitų spragų jos biografijoje? Pavyzdžiui, 
gal universitete kas nors jos vardu laikė egzaminus. Ir ar negalė- 
jo jos partnerė kurį laiką viena vadovauti galerijai? Nesakyčiau, 
kad nepasitikiu tuo, ką atradai, vis dėlto galbūt galėtum dar kar- 
tą patikrinti šiuos faktus. Ir patikrink ligoninių įrašus - reikia iš- 
siaiškinti, ar Aleksandra Karlgren ar Vijkner yra ten gimdžiusi. 
Pradėk nuo Geteborgo ligoninių ir, jei ten nieko nerasi, skverbkis 
į krašto gilumą, tolyn nuo Geteborgo. Kur nors turi būti įrašas. 
Vaikas negali pranykti lyg dūmas. 

— Arji negalėjo pagimdyti užsienyje? Pavyzdžiui, mokydamasi 
internatinėje mokykloje? Arba Prancūzijoj? 

— Taip, savaime aišku, kodėl apie tai nepagalvojau? Pažiūrėk, ar 
galima ką nors gauti tarptautiniais kanalais. Taip pat pažiūrėk, ar 
nėra kokių pėdsakų, kur išvažiavo Karlgrenai. Pasai, vizos, amba- 
sados. Kur nors turi būti duomenų apie jų išvykas. 

Anika kuo greičiausiai užsirašė. 

— Beje, ar kiti rado ką nors vertinga? 

- Ernstas patikrino Bengto Lašono alibi, ir šis pasitvirtino, tad 
galim jį išbraukti. Martinas telefonu kalbėjosi su Henriku Vijkne- 
riu, bet apie Andešo ir Aleksės ryšį nieko daugiau nesužinojo. 
Jis ketina toliau klausinėti Andešo sugėrovus, ar kartais Andešas 
jiems ko nors apie tai nesakė. Ir Josta... Josta sėdi savo kabinete 
gailėdamasis savęs ir mėgindamas sukaupti jėgų važiuoti į Gete- 
borgą apklausti Karlgrenų. Galiu lažintis, kad anksčiausiai į kelią 
leisis pirmadienį. 

Patrikas atsiduso. Jei jie ketina išspręsti šį reikalą, galbūt ge- 
riausia būtų nepasitikėti kolegomis ir daug lakstymo reikalaujan- 
čio darbo imtis pačiam. 

- Ar nepagalvojai, kad galėtum paklausti Karlgrenų tiesiai? 
Galbūt čia nėra nieko įtartina. Galbūt esama kokio nors savaime 
suprantamo paaiškinimo, - tarė Anika. 

— Tai jie suteikė informacijos apie Aleksę. Kažkodėl mėgino 
nuslėpti, ką veikė tarp 1977 ir 1978 metų. Aš su jais pasikalbėsiu, 
bet pirma noriu truputį geriau pasiruošti. Jiems negalima leisti 
išsisukti. 

Anika atsilošė ir vylingai nusišypsojo. 

— Tai kada išgirsim skambant vestuvių varpus? 

Patrikas suprato, kad ji neketina tučtuojau paleisti mėsingo 
kaulo. Teks apsiprasti - kurį laiką jis taps nuovados pasilinksmi- 
nimo šaltiniu. 

— Na, tam gal dar kiek per anksti. Prieš paduodant užsakus 
mums tikriausiai reikėtų bent savaitę pabūti kartu. 

— Tai-i-igi jūs būnat kartu. 

Jis suprato įkliuvęs tiesiai į spąstus, kuriuos pats sau paspendė. 

— Ne, arba - taip, galbūt būnam... Nežinau, iki šiol mes gerai 
sutariam, bet viskas labai nauja ir gal greitai ji grįš į Stokholmą... 
ak, aš nežinau. Kol kas tau teks šituo pasitenkinti. 

Patrikas raitėsi ant kėdės lyg kirminas. 

— Na, gerai, bet noriu būti nuolatos informuojama apie tai, kas 
dedasi, ar girdi? - Anika pagrasino jam pirštu. 

Patrikas nuolankiai linktelėjo. 

— Taip taip, tu žinosi, kas vyksta. Prižadu. Patenkinta? 

— Taip, tikriausiai kuriam laikui užteks. 

Ji atsistojo, apėjo rašomąjį stalą, ir nespėjęs nė aiktelėti jis atsi- 
dūrė stipriame lokio glėby, prispaustas prie Anikos didelės krū- 
tinės. 

— Aš taip džiaugiuosi dėl tavęs. Nesugadink šito reikalo, Patri- 
kai, pažadėk man. 

Ji dar sykį jį suspaudė, ir Patrikas pajuto, kaip jo šonkauliai 
protestuodami subraškėjo. Akimirką pritrūkęs oro negalėjo jai 
atsakyti, bet, matyt, tylą ji palaikė pritarimu ir paleido jį, stipriai 
žnybtelėdama į skruostą. 

— Dabar eik namo ir persirenk, girdi? Tu dvoki! 

Su šia pastaba Patrikas perštinčiu skruostu ir geliančiais šon- 
kauliais vėl pasijuto atsidūręs koridoriuj. Atsargiai pasičiupinėjo 
krūtinę. Jam labai patiko Anika, bet kartais norėdavo, kad ji tru- 
putį atsargiau elgtųsi su vargšu trisdešimt penkerių metų vaikinu, 
kurio fizinės jėgos ir taip sparčiai senka. 


Badholmenas, maudynių sala, atrodė tuščias ir apleistas. Vasarą 
jis buvo kimšte prikimštas linksmų mauduolių ir triukšmaujan- 
čių vaikų, bet dabar virš per naktį lyg stora antklodė iškritusio 
sniego nemaloniai kaukė vėjas. Erika atsargiai žengė per užpusty- 
tas uolas. Jautė didelį poreikį įkvėpti mažumą gaivaus oro ir čia, 
iš Badholmeno, galėjo nekliudoma stebeilyti salas ir tarsi begali- 

nį baltą ledą. Tolumoje suūždavo pravažiuojantys automobiliai, 
bet šiaip buvo maloningai tylu, ir ji kone girdėjo savo mintis. Ša- 
lia dunksojo nardymo bokštas. Ne toks aukštas, kaip jai atrodė 
vaikystėje, - tada jis tarytum siekė dangų, - vis dėlto užtektinai 
aukštas, kad ji niekad neišdrįstų šiltą vasaros dieną šokti nuo vir- 
šutinio tramplino. 

Būtų galėjusi čia stovėti visą amžinybę. Įsisupus į kailius, buvo 
nebaisus pro drabužius besiskverbiantis šaltis, o viduje juto tirps- 
tant ledą. Tik kai pagaliau įveikė vienatvę, suprato, kokia buvo 
vieniša. Bet kas nutiks jai ir Patrikui, jei bus priversta grįžti į Stok- 
holmą? Juos skirtų daugybė mylių, o palaikyti ryšį per atstumą 
jautėsi per sena. 

Jei bus priversta sutikti parduoti namą, ar beliks kokia nors ga- 
limybė jai čia pasilikti? Nenorėjo persikraustyti pas Patriką, kol 
jų ryšio tvarumo neišmėgins laikas, tad vienintelė alternatyva 
buvo susirasti Fjelbakoje kokį nors kitą būstą. 

Bėda ta, kad ši mintis jos nežavėjo. Jei jie parduotų namą, ji 
mieliau nutrauktų visus ryšius su Fjelbaka, nei čia atvykusi išvys- 
tų apie vaikystės namus slankiojant svetimus žmones. Taip pat 
negalėjo įsivaizduoti, kad galėtų čia nuomotis butą, tai atrodytų 
itin keista. Juto, kaip nyksta džiaugsmas vienai ant kitos klojantis 
liūdnoms mintims. Žinoma, tikriausiai šią dilemą būtų galima iš- 
spręsti, bet turėjo pripažinti, kad, nors nėra visai susenusi, vis dėl- 
to daugybė metų, pragyventų galvojant tik apie save, paliko savo 
pėdsakus ir ji nebesijaučia galinti taip lengvai viską keisti. Nuo- 
dugniai apsvarsčiusi, nusprendė atsisakyti gyvenimo Stokholme, 
bet tik tuomet, jei ir toliau galėtų gyventi pažįstamoje vaikystės 
namų aplinkoje. Kitaip jos pasaulyje permainų būtų per daug, ir, 
įsimylėjusi ar neįsimylėjusi, neįstengtų tam ryžtis. 

Galbūt ir tėvų mirtis baidė ją nuo didelių pokyčių. Šio pasi- 
keitimo užteko daugybei ateinančių metų, ir dabar ji norėjo nu- 
grimzti į saugią, patikimą ir nuspėjamą būtį. Anksčiau bijodavusi 

susisaistyti, dabar nieko taip netroško, kaip įtraukti Patriką į šį 
saugų ir nuspėjamą gyvenimą. Norėjo suplanuoti visas įprastas 
pakopas: gyvenimą susidėjus, sužadėtuves, santuoką, vaikus, o 
paskui daugybę šiokiadienių, kol ateis diena, kai pažvelgę vie- 
nas į kitą abu susivoks kartu pasenę. Galbūt šito trokšti nėra per 
daug. 

Pirmą kartą mintis apie Aleksę Erikai sugildė širdį. Tarytum 
tik dabar būtų supratusi, kad Aleksės gyvenimas neatšaukiamai 
baigėsi. Nors jų keliai nesusikirsdavo daug metų, Erika retkar- 
čiais ją prisimindavo ir visad žinojo, kad Aleksės gyvenimas bėga 
lygiagrečiai su jos. Dabar tik ji viena turėjo ateitį ir galėjo patirti 
visus sielvartus ir džiaugsmus, kuriuos atneš būsimi metai. Kiek- 
vienąsyk, kai tik ji pagalvos apie Aleksę, prieš akis iškils blyškus 
jos lavonas vonioje. Kraujas ant plytelių ir plaukai, primenantys 
sušalusį nimbą. Galbūt todėl ji nusprendė rašyti apie ją knygą. Tai 
buvo būdas vėl išgyventi tą laiką, kai jos buvo artimos, ir kartu 
pažinti moterį, kuria ji tapo joms išsiskyrus. 

Pastarosiomis dienomis jai rūpestį kėlė tai, kad medžiaga at- 
rodė mažumėlę per lėkšta. Tarytum į trimatę figūrą žiūrėtų tik iš 
vienos pusės. Iš kitų pusių, tokių pat svarbių norint suvokti, kaip 
ji atrodo, iki šiol jai nebuvo leista pažvelgti. Suprato turinti ge- 
riau įsižiūrėti į aplinkinius žmones - ne tik pagrindinius veikėjus, 
bet ir antraeilių vaidmenų atlikėjus, supusius Aleksę. Pirmiausia 
prisiminė tai, ką pajuto vaikiška intuicija, bet niekad aiškiai ne- 
suprato. 

Kažkas atsitiko likus metams iki Aleksės išsikraustymo, ir 
niekas niekad nepasakojo Erikai, kas tai buvo. Šnabždesiai nu- 
tildavo vos jai prisiartinus; ji buvo saugoma nuo kažko, ką dabar 
turėjo išsiaiškinti. Tik bėda - nežinojo, nuo katro galo pradėti. 
Vienintelis dalykas, kurį prisiminė iš savo mėginimų slapta pa- 
siklausyti suaugusiųjų šnabždesių, buvo nugirstas keletą sykių 
pakartotas žodis „mokykla“. Tai buvo nedaug, norint aiškintis 

toliau, bet tik tiek ji turėjo. Erika žinojo, kad jų su Alekse vidu- 
rinės mokyklos mokytojas tebegyvena Fjelbakoje, galbūt nuo to 
vertėtų pradėti. 

Vėjas sustiprėjo ir, nors drabužiai buvo stori, ėmė skverbtis 
šaltis. Erika pajuto, kad laikas judėti. Metė paskutinį žvilgsnį į 
Fjelbaką, saugomą už jos iškilusio kalno. Tai, ką vasarą gaubda- 
vo auksinė šviesa, dabar buvo pilka ir skurdu, bet Erikai rodės, 
kad taip net gražiau. Vasarą čia virė veikla, ši vietovė labiau pri- 
mindavo skruzdėlyną. Dabar virš nedidelės gyvenvietės tvyrojo 
tyli ramybė, ir Erika bemaž galėjo įsivaizduoti, kad ji miega. Tuo 
pat metu žinojo, kad ramybė apgaulinga. Po paviršium buvo tiek 
pat blogio, kaip ir visur kitur, kur gyvena žmonės. Erika buvo jo 
prisižiūrėjusi Stokholme, bet manė, kad čia jis net pavojinges- 
nis. Neapykanta, pavydas, godulys ir kerštas — visa tai kaupėsi 
po vieninteliu didžiuliu dangčiu, formuojamu nuogąstavimų „ką 
pasakys žmonės?" Visas blogis, smulkmeniškumas ir pyktis galė- 
jo ramių ramiausiai rūgti po visad švariai nublizgintu paviršium. 
Dabar, stovėdama ant Badholmeno uolų ir žiūrėdama į apsnig- 
tą mažą gyvenvietę, Erika tyliai savęs klausė, kokias paslaptis ši 
saugo. 

Ji sudrebėjo, susikišo rankas giliai į kišenes ir patraukė į centrą. 


Su kiekvienais praeinančiais metais gyvenimas darėsi vis grėsmin- 
gesnis. Akselis Veneštriomas nuolat rasdavo naujų pavojų. Viskas 
prasidėjo ūmiai suvokus, kad aplinkui sukasi bilijonai, trilijonai 
bacilų ir kitokių bakterijų. Būtinybė ką nors paliesti tapo iššūkiu, 
ir, jei vis dėlto būdavo priverstas tai daryti, matydavo armijas 
bakterijų, plūste plūstančių prie jo ir grasinančių užkrėsti nesu- 
skaitoma daugybe žinomų ir nežinomų ligų, pasmerksiančių ilgai 
ir skausmingai mirčiai. Paskui grėsme tapo pati aplinka. Dideli 
paviršiai kėlė vienokius, maži - kitokius pavojus. Atsidūrus žmo- 
nių minioje, iš visų jo kūno porų imdavo sunktis prakaitas, kvė- 

pavimas darydavosi spartesnis ir paviršutiniškesnis. Sprendimas 
buvo paprastas. Vienintelė aplinka, kurią Akselis iš dalies galėjo 
valdyti, buvo jo paties namai, ir jis greitai suprato iš tikrųjų galįs 
gyventi nebeiškeldamas kojos už durų. 

Paskutinį kartą Akselis buvo išėjęs į lauką prieš aštuonerius 
metus. Jis taip sėkmingai nuslopindavo bet kokį norą pasižvalgyti 
po pasaulį, kad nebežinojo, ar šis išvis dar egzistuoja. Buvo paten- 
kintas savo gyvenimu ir nematė jokios priežasties ką nors keisti. 

Akselis Veneštriomas leido savo dienas laikydamasis dabar 
jau ganėtinai įprastos rutinos. Kiekviena diena praeidavo pagal 
tą patį planą, ir šiandien buvo ne kitaip. Jis atsikėlė septintą, pa- 
pusryčiavo, paskui kruopščiai išplovė virtuvę stipriais valikliais, 
kad sunaikintų visas įmanomas bakterijas, kurias galėjo paskleisti 
iš šaldytuvo išimtas ir per pusryčius jo suvalgytas maistas. Tada 
keletą valandų dulkino, šluostė ir tvarkė visus namus. Tik pirmą 
galėjo leisti sau padaryti pertraukėlę ir atsisėsti su laikraščiu ve- 
randoje. Specialiai susitaręs su Signe, laiškaneše, kas rytą laikraštį 
gaudavo plastikiniame maišelyje, tad bent iš dalies galėdavo atsi- 
kratyti vaizdinio visų nešvarių žmonių rankų, čiupinėjusių laik- 
raštį iki jam patenkant į jo pašto dėžutę. 

Pasigirdus beldimui į duris plūstelėjo į kraują daugiau adrena- 
lino. Šiuo dienos metu niekas neturėjo ateiti. Maistą pristatantis 
žmogus paprastai atvykdavo penktadieniais ir anksti rytą. Iš es- 
mės tai būdavo vienintelis jo lankytojas. Centimetras po centi- 
metro Akselis vos ne vos nusigavo iki durų. Beldimas atkakliai 
kartojosi. Jis ištiesė virpančią ranką prie viršutinės spynos ir ją at- 
rakino. Būtų norėjęs turėti akutę, kokios įtaisomos modernesnių 
butų duryse, bet jo sename name net nebuvo durų lango, pro kurį 
galėtų pamatyti įsibrovėlį. Atrakinęs ir apatinę spyną, dunksinčia 
širdimi pravėrė duris. Turėjo atsispirti pagundai užsimerkti, kad 
neišvystų baisaus bevardžio padaro, laukiančio kitapus. 

— Akselis? Akselis Veneštriomas? 

Jis apsiramino. Moterys ne tokios pavojingos kaip vyrai. Dėl 
visa pikta neatkabino apsauginės grandinės. 

— Taip, aš. 

Mėgino kalbėti kuo atgrasiau. Norėjo tik, kad ši moteris, kad ir 
kas ji būtų, nueitų palikusi jį ramybėje. 

— Labas, Akseli. Nežinau, ar mane prisimenat, bet mane mokėt 
mokykloj. Aš Erika Falk. 

Jis rausėsi atminty. Tiek daug metų ir tiek daug vaikų. Pamažė- 
le ėmė ryškėti šviesiaplaukės mergytės paveikslas. Na, štai, Turės 
duktė. 

— Gal galėčiau persimesti su jumis keliais žodžiais? 
atkabino grandinę irją įsileido. Stengėsi negalvoti, kiek nežinomų 
organizmų ji įnešė į jo švarius namus. Parodė į batų lentyną leis- 
damas suprasti, kad jai reikia nusiauti. Mielai paklususi, ji nusivil- 
ko ir viršutinius drabužius. Kad nepriterštų namų, Akselis parodė 
jai pintus baldus verandoje. Ji atsisėdo ant sofos, ir jis pasistengė 
įsidėmėti, kad tuoj pat jai išėjus turės išskalbti pagalvėles. 

— Tai buvo seniai. 

— Taip, tu mokeisi mano klasėje prieš dvidešimt penkerius me- 
tus, jei gerai suskaičiavau. 

— Taip, iš tikrųjų. Metai greitai lekia. 

Akselį tušti šnekalai šiek tiek erzino, bet nenoromis su tuo su- 
sitaikė. Troško, kad ji pagaliau pasakytų, ko čia atėjo, ir tada kuo 
greičiau vėl išeitų palikusi jo namus ramybėje. Nieku gyvu negalė- 
jo suprasti, ko ji iš jo nori. Bėgant metams seni mokiniai ateidavo 
ir išeidavo šimtais, iki šiol jis išvengė kurio nors iš jų asmeninio 
apsilankymo. Bet dabar priešais jį buvo Erika Falk, o jis pats kaip 
ant adatų sėdėjo pintame krėsle, trokšdamas kuo greičiau jos at- 
sikratyti. Visą laiką stebėdamas pagalvėlę, kurią ji prisėdo, stačiai 
matė visas jos atneštas bakterijas, šliaužiojančias, ropojančias ir 
nuo sofos pasklindančias grindimis. Tikriausiai neužteks išskalb- 

ti pagalvėlės, jai išėjus bus priverstas sutvarkyti ir dezinfekuoti 
visą namą. 

- Jūs tikriausiai stebitės, kodėl atėjau čia. 

Jis atsakė tik linktelėdamas galvą. 

— Turbūt esat girdėjęs, kad Aleksandra Vijkner nužudyta. 

Jis buvo girdėjęs, ir tai iškėlė į paviršių dalykus, kuriuos di- 
delę gyvenimo dalį stengėsi nustumti. Dabar dar labiau troško, 
kad Erika Falk atsistotų ir išeitų pro duris. Bet ji tebesėdėjo, ir 
jis turėjo įveikti vaikišką norą uždengti rankom ausis ir garsiai 
užniūniuoti, kad neįsileistų visų tų žodžių, kuriuos žinojo pasi- 
girsiant. 

— Aš turiu savų priežasčių tyrinėti kai kuriuos dalykus, susiju- 
sius su Alekse ir jos mirtim, ir, jei neprieštarausit, norėčiau jums 
užduoti keletą klausimų. 

Akselis užsimerkė. Žinojo šitą dieną kada nors ateisiant. 

— Gerai, sutinku. 

Jam nerūpėjo paklausti, kokios priežastys ją atvedė teirautis 
apie Aleksę. Jei norinti, galinti jas pasilaikyti sau, jam neįdomu. Ji 
gali užduoti savo klausimus, bet jo niekas neverčia į juos atsaky- 
ti. Kartu, savo nuostabai, jautė stiprų norą viską papasakoti šitai 
priešais sėdinčiai geltonplaukei. Užkrauti kam nors kitam, bet 
kam, viską, ką nešiojosi dvidešimt penkerius metus. Tai apnuo- 
dijo jam gyvenimą. Lyg sėklos sudygo giliai jo sąžinėje, o paskui 
tarsi nuodai pasklido kūne ir prote. Šviesesnėm valandėlėm su- 
vokdavo, kad tai buvo priežastis jo poreikio švarintis ir vis didė- 
jančios baimės visko, kas galėtų kelti grėsmę aplinkos kontrolia- 
vimui. Erika Falk gali klausinėti, ko nori, bet jis padarys viską, 
kad sulaikytų savo norą papasakoti. Žinojo - jei liautųsi tvardęsis, 
griūtų užtvaros ir išnyktų taip rūpestingai pastatyta apsauga. To 
neturėjo įvykti. 

— Ar prisimenat mokyklos laikų Aleksandrą? 

Jis karčiai sau nusišypsojo. Dauguma jo mokytų vaikų paliko 

tik silpnus miglotus prisiminimus, bet Aleksandra šiandien sto- 
vėjo prieš akis taip pat aiškiai kaip prieš dvidešimt penkerius me- 
tus. Nors vargu ar galėjo tai garsiai pasakyti. 

- Taip, prisimenu Aleksandrą. Nors, savaime suprantama, kaip 
Aleksandrą Karlgren, ne Vijkner. 

— Taip, žinoma. Ką prisimenat apie ją iš mokyklos laikų? 

— Buvo tyli, užsisklendusi savyje, ne pagal metus protinga. 

Matė, kad Erika nusivylė jo trumpu atsakymu, bet jis sąmonin- 
gai mėgino pasakyti kiek galima mažiau, lyg žodžiai, jei per daug 
jų ištartų, galėtų perimti iniciatyvą ir pradėtų lietis savaime. 

- Arji buvo gabi mokinė? 

— Na, ne ypač, sakyčiau. Kiek prisimenu, nebuvo iš ambicin- 
giausių, bet santūriai protinga, laikydavosi klasėje maždaug apie 
vidurį. 

Erika akimirką sudvejojo, ir Akselis suprato, kad dabar jie ims 
artėti prie tų klausimų, į kuriuos ji iš tikrųjų nori gauti atsakymus. 
Iki šiol klausinėjo tik mėgindama apšilti. 

— Bet semestro vidury jos šeima išsikėlė. Ar prisimenat, kokias 
to priežastis nurodė Aleksės tėvai? 

Jis apsimetė mąstąs ir suglaudęs pirštų galus pasirėmė smakrą, 
neva stengdamasis prisiminti. Matė, kad Erika ant sofos pasislin- 
ko mažumėlę arčiau, nekantriai laukdama atsakymo. Jis bus pri- 
verstas ją nuvilti. Vienintelis dalykas, kurio negalėjo jai pasaky- 
ti, - tai tiesa. 

- Taip, man rodos, jos tėtė gavo darbą kitoj vietoj. Tiesą sakant, 
gerai neprisimenu, bet neaiškiai atgaminu atminty, kad vyko kaž- 
kas panašaus. 

Erika negalėjo paslėpti nusivylimo. Ir vėl jis pajuto norą atverti 
širdį ir pasakyti tai, ką slėpė daugybę metų. Apšvarinti sąžinę iš- 
liejant visą nepadailintą teisybę. Bet giliai atsikvėpęs vėl nustūmė 
atgal, kas veržėsi laukan. 

Ji atkakliai klausinėjo toliau. 

— Bet, kiek suprantu, jie apsisprendė staigokai? Ar buvot apie 
tai girdėjęs anksčiau, gal Aleksė minėjo, kad jie išsikraustys? 

— Na, man neatrodo, kad tai buvo labai keista. Žinoma, kaip sa- 
kai, tai atsitiko staigokai, jei gerai prisimenu, bet juk tokie dalykai 
gali vykti sparčiai, o jos tėvas galbūt gavo pasiūlymą su trumpu 
apsisprendimo terminu; iš kur man žinoti. 

Jis išskėtė rankas šiuo judesiu bylodamas, kad Erika žino tiek 
pat, kiek ir jis, ir raukšlelė tarp jos antakių pagilėjo. Ne tokio atsa- 
kymo norėjo, bet turės juo pasitenkinti. | 

— Taip, bet vėliau buvo kitas dalykas, - toliau kalbėjo Erika. — 
Neaiškiai prisimenu - tuo metu žmonės kalbėjo apie kažką, kas 
susiję su Alekse. Taip pat man dingojasi, kad girdėjau suaugu- 
siuosius minint kažką apie mokyklą. Ar žinot, kas tai galėjo būti? 
Kaip sakiau, prisimenu labai neaiškiai, mat suaugusieji stengėsi 
prie mūsų šitai nutylėti. 

Akselis pajuto, kaip staiga sustingo visi sąnariai. Tikėjosi, kad 
jo baimė matyti ne taip aiškiai, kaip ją jaučia. Žinoma, jis supra- 
to - gandai turėjo pasklisti, visad pasklinda. Neįmanoma ką nors 
nuslėpti, vis dėlto tikėjosi, kad žala neperžengė tam tikrų ribų. 
Pats padėjo ją apriboti. Tai tebegraužė jį iš vidaus. Erika laukė at- 
sakymo. 

— Ne, neįsivaizduoju, kas tai galėjo būti. Bet juk visad tiek daug 
kalbama. Žinai, kokie yra žmonės. Dauguma gandų neturi jokio 
pagrindo. Tavo vietoj aš to nesureikšminčiau. 

Nusivylimas buvo parašytas jos veide. Ji neišsiaiškino nieko, 
dėl ko čia atėjo, - tiek jis suprato. Bet jis neturėjo pasirinkimo. Tai 
buvo lyg greitpuodis. Jei atidengtų plyšelį, viskas galėtų sprogti. 
Bet kartu kažkas įkyriai reikalavo būti papasakota. Jautė, lyg kaž- 
kas būtų užvaldęs jo kūną. Burna prasižiojo, ir liežuvis pradėjo 
dėlioti žodžius, žodžius, kurių negalima ištarti. Jam palengvė- 
jo, kai Erika atsistojo, ir pavojinga akimirka praėjo. Ji apsivilko 
viršutinius drabužius, apsiavė aulinius batus ir ištiesė ranką. Jis 


LEDO PRINCESĖ 283 


»-y-- se 


mas. Turėjo susilaikyti neišsiviepęs. Sąlyčiu su kito žmogaus oda 
neapsakomai bjaurėjosi. Galų gale ji išėjo pro duris, bet atsigręžė 
kaip tik tuo metu, kai jis ruošėsi jas uždaryti. 

— Beje, ar, jūsų žiniomis, Nilsas Lorencas buvo kaip nors susi- 
jęs su Alekse ar mokykla? 

Akselis sudvejojo, bet paskui apsisprendė. Vienaip ar kitaip, ji 
vis tiek sužinos, jei ne iš jo, tai iš ko nors kito. 

— Ar tu neprisimeni? Juk vieną semestrą jis vidurinėje mokyk- 
loje pavadavo susirgusį mokytoją. 

Paskui Akselis uždarė duris, užrakino dvigubą spyną, užkabino 
grandinę ir, nugara įsirėmęs į duris, užsimerkė. 

Greitai valymo priemonėmis nušluostė visus nepageidauja- 
mos lankytojos pėdsakus. Tik tada jo pasaulis vėl tapo saugus. 


Vakaras prasidėjo negerai. Lukas parsirado blogos nuotaikos, ir ji 
vis mėgino užbėgti jam už akių, kad nesuteiktų dar vieno aksti- 
no jam suirzti. Ana žinojo, jog parėjęs blogos nuotaikos jis ieškos 
priežasties išlieti pyktį. 

Ji ypač stengėsi taisydama valgį, paruošė jo mėgstamą patieka- 
lą ir įsijautusi padengė stalą. Vaikų kišimosi išvengė Emos kam- 
baryje paleidusi „Liūto karaliaus“ vaizdajuostę ir Adrianą pamai- 
tinusi iš buteliuko, kad užmigtų. Į grotuvą įdėjo Luko mėgstamą 
kompaktinę plokštelę, Četą Beikerį, galiausiai pati šiek tiek pasi- 
puošė, labiau nei paprastai pasistengė susitvarkyti plaukus ir pa- 
sidažyti. Bet netrukus suprato, kad šį vakarą jos pastangos bergž- 
džios. Matyt, Lukui darbe buvo nesėkmių diena, ir susikaupusį 
pyktį reikėjo išgiežti. Ana matė, kaip žybsi jo akys, ir vaikščiojo 
lyg laukdama bombos sprogimo. 

Pirmą kartą jis trenkė be jokio įspėjimo. Nuo antausio iš de- 
šinės jai suskambo galvoje. Susiėmusi už skruosto pakėlė akis į 
Luką, tarytumei dar tikėdamasi, kad, išvydęs ant jos veido pa- 

liktas žymes, jis bent kiek sušvelnės. Tačiau jam tai tik sužadino 
norą dar labiau ją skriausti. Ilgiausiai ji negalėjo suprasti ir susitai- 
kyti, kad iš tikrųjų jis mėgaujasi ją mušdamas. Daug metų tikėjo 
jo patikinimais, kad ją mušdamas jaučia tokį pat skausmą kaip ir 
ji, bet vėliau liovėsi. Jau anksčiau buvo mačiusi jame žvėrį ir dabar 
gerai šį pažinojo. 

Instinktyviai susigūžė saugodamasi smūgio, kuris, žinojo, turės 
sekti po pirmojo. Kai pasipylė smūgiai, mėgino sutelkti dėmesį 
į tašką savyje — vietą, kurios Lukas negalėjo pasiekti. Tai daryti 
jai sekdavosi vis geriau ir, nors sąmoningai suvokdavo skausmą, 
didžiumą laiko galėdavo nuo jo atsiriboti. Tarytum plevendavo 
palubėj žiūrėdama į savąjį aš, susitraukusį ant grindų Lukui lie- 
jant ant jos savo pyktį. 

Kažkoks garsas skubiai ją sugrąžino tikrovėn, priversdamas 
vėl įslįsti į savo kūną. Čiulpdama nykštį, apsikabinusi antklodė- 
lę, durų angoje stovėjo Ema. Ana prieš metus buvo ją atpratinusi 
čiulpti nykštį, bet dabar ji čiulpė stipriai ir garsiai - guodė save. 
Lukas, stovintis nugara į Emos kambarį, jos nepastebėjo, bet atsi- 
gręžė išvydęs Anos akis, į kažką įsmeigtas jam už nugaros. 

Anai nespėjus sustabdyti, jis greitai žingtelėjo prie dukters, 
šiurkščiai ją pakėlė ir taip smarkiai papurtė, kad Ana išgirdo, kaip 
subarškėjo jos dantys. Ana ėmė keltis nuo grindų, bet viskas vyko 
tarytum sulėtintam kadre. Ji žinojo vaizduotėje visad galėsianti 
atsukti atgal šią sceną — Lukas purto Emą, nesuprantančiomis 
akimis žiūrinčią į mylimą tėtę, staiga virtusį bauginančiu svetimu 
žmogumi. 

Ana puolė prie Luko, kad apsaugotų Emą, bet nespėjusi pri- 
bėgti apimta siaubo išvydo, kaip Lukas tėškė vaiko kūnelį į sieną. 
Pasigirdo bjaurus trekštelėjimas, ir Ana suprato, kad dabar jos 
gyvenimas neatitaisomai pasikeitė. Luko akys buvo aptrauktos 
blizgia plėvele. Tarytum bemaž nieko nesuvokdamas jis pažvelgė 
į mergaitę savo rankose, paskui atsargiai ir švelniai nuleido ją ant 

grindų. Tada vėl pakėlė ant rankų, šįsyk lyg kūdikėlį, ir pažvelgė į 
Aną žvilgančiomis, į roboto panašiomis akimis. 

— Ją reikia vežti ligoninėn. Ji nusirito nuo laiptų ir susitrenkė. 
Mes turim jiems tai paaiškinti. Ji nusirito nuo laiptų. 

Nerišliai veblendamas ir nežiūrėdamas, ar Ana seka įkandin, jis 
nuėjo prie durų. Ištikta šoko, ji atsainiai nukėblino iš paskos. Atro- 
dė, tarytum juda per sapną, iš kurio bet kurią akimirką gali pabusti. 

Lukas vis kartojo: 

— Ji nusirito nuo laiptų. Ana, jie turės mumis patikėti, jei pa- 
sakosime tą pačią istoriją. Nes, Ana, tikriausiai mes tvirtinsim tą 
patį - kad ji nusirito nuo laiptų, ar ne? 

Jis kalbėjo padrikai, bet Ana įstengė tik linkčioti. Ji norėjo iš- 
plėšti iš Luko rankų Emą, dabar isteriškai verkiančią iš skausmo ir 
išgąsčio, bet nedrįso. Paskutinę akimirką, jiems jau stovint laipti- 
nėje, ji atsikvošėjo iš svaigulio ir suprato, kad Adrianas bute guli 
vienas. Nuskubėjo jo pasiimti ir visą kelią iki ūmių ligų priimamojo 
globėjiškai sūpavo rankose, o krūtinę užgulęs akmuo vis didėjo ir 
didėjo. 


— Ar nori su manim papietauti? 

— Taip, mielai. Kada atvažiuoti? 

— Galiu ką nors paruošti maždaug per valandą. Ar tau būtų 
gerai? 

— Taip, puiku. Tuomet galėsiu truputį apsikuopti. Pasimatysim 
po valandos. 

Stojo trumpa tyla, paskui Patrikas dvejodamas tarė: 

- Bučiuoju, sudie. 

Erika pajuto, kaip iš džiaugsmo raustelėjo nuo šio pirmo, bet 
labai svarbaus žingsnio jų ryšio sutvirtinimo linkui. Atsakė tais 
pačiais žodžiais, ir abu padėjo ragelį. 

Gamindama pietus truputį gėdijosi to, ką buvo sumaniusi. Ir 
kartu jautė negalinti kitaip pasielgti. Kai po valandos nuaidėjo 

skambutis, giliai įkvėpusi nuėjo atidaryti durų. Prie jų stovėjo 
Patrikas, ir Erika aistringai jį sutiko, tik turėjo bėgti virtuvėn laik- 
mačiui supypsėjus, kad išvirė spagečiai. 

— Kas pietums? - Patrikas paplekšnojo pilvą, rodydamas kad 
yra išalkęs. 

— Bolonės spagečiai. 

— Mmmum, kaip skanu. Esi visų vyrų svajonių moteris, ar žinai 
tai? 

Patrikas pritykino Erikai už nugaros, apkabino rankomis ir 
ėmė grybšnoti kaklą. 

— Tu kūniškai patraukli, protinga, nuostabi lovoje, bet visų 
pirma ir visų svarbiausia esi talentinga virėja. Ko dar gali norėti 
vyras?.. 

Vengdama jo akių, ji nuėjo atidaryti durų, prieš tai nusišluosčiusi 
rankas į virtuvinį rankšluostį. Prie durų stovėjo Danas. Atrodė 
pavargęs ir išsikankinęs. Visas jo kūnas buvo suglebęs, o akys ne- 
gyvos. Jį išvydus Eriką ištiko šokas, bet ji susiėmė, stengdamasi 
to neparodyti. 

Kai Danas įėjo virtuvėn, Patrikas klausiamai pasižiūrėjo į Eri- 
ką. Atsikrenkštusi ji supažindino juos. 

— Patrikas Hedstriomas — Danas Karlsonas. Danas nori kai ką 
tau papasakoti. Bet pirmiausia atsisėskim. 

Erika atnešė į valgomąjį maltos mėsos troškinį. Visi atsisėdo 
valgyti, tačiau nuotaika buvo prislėgta. Ji jautė sunkumą širdyje, 
bet žinojo — tai padaryti būtina. Priešpiet paskambinusi Danui 
įtikino, kad jam reikia papasakoti policijai apie savo ryšį su Alek- 
se, ir pasiūlė tai padaryti jos namuose, šitaip tikėdamasi truputėlį 
palengvinti užduotį. 

Ignoruodama klausiamą Patriko žvilgsnį, ėmė dėstyti reikalą. 

— Patrikai, Danas šiandien čia atėjo tau, kaip policininkui, kai 
ką papasakoti. 

lėkštę su nepaliestu valgiu. Po dar vienos nejaukios tylos valan- 
dėlės jis prakalbo. 

— Aš esu tas vyras, su kuriuo susitikinėjo Aleksė. Tėvas vaiko, 
kurio ji laukėsi. 

Į lėkštę dzingtelėjo Patrikui iš rankos iškritusi šakutė. Uždėjusi 
delną jam ant rankos, Erika paaiškino. 

— Patrikai, Danas yra vienas seniausių ir geriausių mano drau- 
gų. Vakar man paaiškėjo, kad Danas buvo tas žmogus, su ku- 
riuo Aleksė susitikinėjo čia, Fjelbakoje. Aš jus abu pasikviečiau 
pietų manydama, kad šioje aplinkoje bus lengviau kalbėti nei 
nuovadoje. 

Iš Patriko veido ji matė, kad jis nepritaria tokiam jos įsikišimui, 
bet ji šiuo reikalu ketino užsiimti vėliau. Danas geras draugas, ir ji 
darys viską, kad padėtis neblogėtų. Telefonu jis papasakojo, kad 
Pernila pasiėmusi vaikus išvažiavo pas savo seserį į Munkedalį. 
Sakėsi turinti pagalvoti. Nežinanti, kaip toliau viskas klostysis, ir 
negalinti nieko pažadėti. Danas matė - griūva visas jo gyvenimas. 
Tam tikra prasme išsivaduotų papasakodamas policijai. Pastarą- 
sias dvi savaites buvo labai sunku. Tuo pat metu, kai buvo pri- 
verstas slapta gedėti Aleksės, pašokdavo nuo kiekvieno telefono 
skambučio ir kiekvieno beldimo į laukujes duris, įsitikinęs, kad 
policija išsiaiškino, jog kaip tik su juo susitikinėjo Aleksė. Dabar, 
kai žino Pernila, Danas nebebijo pasakoti policijai. Nieko negali 
būti blogiau, nei jau yra. Nesvarbu, kas jam atsitiks, tik kad ne- 
prarastų savo šeimos. 

— Danas nesusijęs su žmogžudyste, Patrikai. Jis jums viską pa- 
pasakos apie save ir Aleksę, bet prisiekia niekaip jos nežalojęs, ir 
aš juo tikiu. Galbūt gali pasistengti, kad šitai liktų įslaptinta. Juk 
žinai, kiek daug kalba žmonės, o Dano šeima jau užtektinai prisi- 
kentėjo. Tiesą sakant, ir Danas. Patikėk, jis padarė klaidą, ir dabar 
už tai moka labai brangiai. 

Patrikas neatrodė itin patenkintas, bet linktelėjo parodydamas, 
kad jos klausosi. 

— Erika, aš norėčiau vienas pasikalbėti su Danu. 

Neprieštaraudama ji mandagiai atsistojo ir nuėjo virtuvėn su- 
siplauti mazginio. Iš virtuvės girdėjo, kaip kyla ir leidžiasi jų bal- 
sai. Niūrus žemas Dano balsas ir kiek aukštesnis Patriko. Ginčas 
kartais įkaisdavo, bet, kai po gero pusvalandžio jie atėjo virtuvėn, 

- Danas atrodė jaučiantis palengvėjimą, o Patrikas tebebuvo rūstus. 
Prieš išeidamas Danas apkabino Eriką ir paspaudė ranką Patrikui. 

— Duosiu žinią, jei turėsim daugiau klausimų, - tarė Patrikas. — 
Jums gali tekti atvykti į nuovadą ir viską taip pat išdėstyti raštu. 

Danas tik tyliai linktelėjo ir paskutinįkart abiem mostelėjęs 
ranka išėjo. 

Patriko žvilgsnis nepranašavo nieko gero. 

— Erika, daugiau niekad niekad taip nedaryk. Mes tiriam žmog- 
žudystę ir turim viską atlikti tinkamai. 

Supykęs jis smarkiai suraukdavo kaktą, ir ji turėjo atsispirti no- 
rui bučiniu išlyginti raukšles. 

— Žinau, Patrikai. Bet vaiko tėvą jūs buvot įrašę įtariamųjų sąra- 
šo viršuje, ir aš žinojau, kad, jei Danas būtų atėjęs į nuovadą, bū- 
tumėt pasodinę jį tardomajame ir greičiausiai paėmę į nagą. Da- 
bar Danas šito nepakeltų. Žmona, pasiėmusi vaikus, jį paliko, ir 
jis nežino, ar jie kada nors grįš. Be to, jis prarado žmogų, kuris jam 
šį tą reiškė, kad ir kaip į tai žiūrėtum. Aleksę. Jis niekam negalėjo 
rodyti savo širdgėlos, su niekuo negalėjo pasikalbėti. Štai kodėl 
pamaniau, kad dėl visa ko geriau pradėtume kalbėti čia, neutra- 
lioje aplinkoje ir nedalyvaujant kitiems policininkams. Suprantu, 
jūs turėsit papildomai jį apklausti, bet dabar tai, kas blogiausia, 
baigėsi. Patrikai, atsiprašau, kad tave suklaidinau. Kaip manai, ar 
galėsi man kada nors atleisti? 

Ji kiek įstengdama viliojamai papūtė lūpas ir prigludo prie Pat- 
riko. Paėmusi jo rankas, užsidėjo ant liemens, paskui pasistiebė 

ant pirštų galų, kad susiliestų lūpos. Nedrąsiai iškišo liežuvio ga- 
liuką ir vos už kelių sekundžių pajuto Patriko atsaką. Po valandė- 
lės jis atstūmė ją ir ramiai pažvelgė į akis. 

— Šįsyk tau atleidžiu, bet daugiau taip nedaryk, girdi? Dabar, 
manau, mums reikėtų pasišildyti mikrobangų krosnelėje pietų 
likučius ir nutildyti mano urzgiantį pilvą. 

Erika linktelėjo, ir apsikabinę jie nuėjo į valgomąjį, kur lėkštėse 
gulėjo bemaž nesuvalgyti pietūs. 

Kai Patrikas turėjo grįžti į nuovadą ir jau ėjo prie durų, Erika 
prisiminė, ką dar norėjo jam papasakoti. 

- Žinai, aš tau sakiau, kad neaiškiai prisimenu, jog prieš pat 
išsikraustant jų šeimai žmonės kalbėjo apie kažkokį dalyką, su- 
sijusį su Alekse ir su mokykla. Aš mėginau tai išsiaiškinti, bet 
ne itin sėkmingai. Tačiau man buvo priminta, kad iš tikrųjų, be 
fakto, jog Karlas Erikas dirbo konservų fabrike, tarp Aleksės ir 
Nilso buvo dar viena jungtis. Nilsas vieną semestrą vidurinėje 
mokykloje pavadavo sergantį mokytoją. Jis niekad nebuvo mano 
mokytojas, bet žinau, kad retkarčiais įšokdavo į Aleksės klasę. 
Nežinau, ar tai turi kokios nors reikšmės, bet vis tiek sumaniau 
tau pasakyti. 

— Mat kaip, Nilsas buvo Aleksės mokytojas. - Patrikas stab- 
telėjo ant priebučio laiptelių pagalvoti. - Kaip sakai, galbūt tai 
neturi jokios reikšmės, bet dabar visos Nilso Lorenco ir Aleksės 
sąsajos įdomu. Mes neturim daug kitų įtarimų, kuriuos galėtu- 
ną išties man įstrigusį dalyką. Jis pasakė, kad pastaruoju metu 
Aleksė daug kalbėdavo apie būtinybę suvesti sąskaitas su savo 
praeitim. Esą reikia ryžtis žengti tą sunkų žingsnį, kad galėtum 
eiti toliau. Kažin, ar tai gali kaip nors sietis su tuo, ką tu sakai, 
Erika? — Patrikas akimirką nutilo, bet paskui tučtuojau vėl su- 
grįžęs į dabartį tarė: - Negaliu atmesti Dano kaip įtariamojo, 
tikiuosi, tai supranti. 

— Taip, Patrikai, suprantu. Bet elkis su juo jautriai, jei gali. Ar 
šįvakar ateisi? 

— Taip, tik turiu pareiti namo ir pasiimti kai kurių drabužių per- 
sirengti. Bet apie septintą ateisiu. 

Jie atsisveikino pasibučiuodami. Patrikas grįžo prie savo auto- 
mobilio. Erika tebestovėjo ant laiptų žiūrėdama į jį, kol automo- 
bilis dingo iš akiračio. 


Patrikas negrįžo tiesiai į darbą. Pats gerai nesuprato kodėl, bet 
prieš išvažiuodamas iš nuovados pasiėmė Andešo buto raktus. 
Nusprendė sustoti ten ir ramiai apsidairyti. Dabar jam reikėjo 
kokios nors dingsties, kuri leistų persilaužti atliekant tyrimą. 
Atrodė, kad ir kur jis pasisuktų, atsimuša į aklagatvius, ir jie nie- 
kad neras žudiko ar žudikų, kad ir kas jie būtų. Slaptas Aleksės 
meilužis, kaip sakė Erika, buvo įtariamųjų sąrašo viršuje, bet 
dabar Patrikas šiek tiek abejojo. Nebuvo pasirengęs visiškai iš- 
braukti Dano, bet turėjo pripažinti: šitie pėdsakai nebeatrodo 
tokie karšti. 

Nuotaika Andešo bute buvo klaiki. Vaizduotėje Patrikas vis 
dar regėjo Andešą pamažu sūpuojantį kilpoje, nors tuo metu, kai 
išvydo, jis jau buvo nukeltas. Nežinojo, ko ieško, bet užsimovė 
pirštines, kad nesugadintų įrodymų. Atsistojęs tiesiai po kabliu 
lubose, kur buvo užnerta kilpa, mėgino suvokti, kaip Andešas 
buvo pakartas. To niekaip negalėjai suprasti. Lubos aukštai, o 
kilpa užnerta prie pat kablio. Reikėjo būti itin stipriam, kad An- 
dešo kūną taip aukštai pakeltum. Žinoma, jis buvo ganėtinai lie- 
sas, bet, turint galvoje jo ūgį, vis tiek turėjo daug sverti. Reikia 
neužmiršti patikrinti, kiek Andešas svėrė, kai sulauks skrodimo 
ataskaitos. Matė tik vieną paaiškinimą: Andešą kėlė keli žmonės. 
Bet kodėl ant jo kūno nerasta jokių žymių? Net jei jis buvo kaip 
nors užmigdytas, keliant kūną turėjo likti kokių nors atspaudų. 
Tai buvo tiesiog nesuvokiama. 

Be tikslo žvalgydamasis įėjo į buto gilumą. Kadangi, be čiuži- 
nio bendrajame kambaryje ir stalo su dviem kėdėmis virtuvėje, 
baldų bemaž nebuvo, nedaug liko ir apžiūrėti. Patrikas pastebėjo, 
kad vienintelė vieta ką nors pasidėti — virtuvinė spintelė su stal- 
čiais, ir vieną po kito juos iš eilės patikrino. Jie jau buvo apžiūrėti 
anksčiau, bet vis tiek Patrikas norėjo įsitikinti, kad nieko nepra- 
žiūrėjo. 

Patikrinęs ketvirtą stalčių, aptiko bloknotą, išėmė jį ir pasidėjo 
ant virtuvės stalo atidžiau apžiūrėti. Pakreipė bloknotą į langą, kad 
ryškioje dienos šviesoje matytų, ar ant jo nėra atspaudų. Iš tikrųjų 
pamatė, kad tai, kas buvo parašyta viršutiniame puslapyje, atsi- 
spaudė ant kito, ir mėgindamas atkurti bent dalį teksto pasinau- 
dojo sena išmėginta gudrybe. Tame pačiame stalčiuje susiradęs 
pieštuką, grafitu lengvai pabraukė per puslapį. Išryškėjo tik teksto 
nuotrupos, bet jų užteko, kad galėtų suprasti, apie ką kalbama. Pa- 
trikas tyliai švilptelėjo. Tai buvo įdomu, labai įdomu, ir privertė 
suktis visus girgždančius krumpliaračius jo galvoje. Atsargiai įdėjo 
bloknotą į iš automobilio atsineštą plastikinį maišelį. 

Patrikas toliau naršė stalčius. Daugiausia juose gulėjo visoks 
gė į tarp pirštų laikomą odos skiautelę. Lygiai tokią pačią matė 
Aleksės namuose, kai buvo ten su Erika. Toji gulėjo ant Aleksės 
naktinio staliuko, ir jis perskaitė visiškai tokį patį išdegintą įrašą 
kaip ant šios - „T.M. 1976. 

Apvertęs kitoj pusėj išvydo lygiai tokias pačias neaiškias kraujo 
dėmes, kaip ant Aleksės skiautelės. Kad tarp Aleksės ir Andešo 
esama kol kas nerastos grandies, nebuvo nieko nauja. Bet jį glu- 
mino graužiantis jausmas, apėmęs žvelgiant į odos skiautelę. 

Pasąmonėje kažkas reikalavo atkreipti į tai dėmesį. Kažkas mė- 
gino jam pasakyti, kad maža skiautelė gali būti svarbi. Patrikas 

žinojo: skiautelė byloja, jog Aleksės ir Andešo ryšys užsimezgė 

seniai. Vėliausiai 1976-aisiais. Metais anksčiau, nei Aleksė su šei- 
ma išsikėlė iš Fjelbakos ir vieniems metams pradingo be pėdsakų. 
Metais anksčiau, nei galutinai dingo Nilsas Lorencas. Anot Eri- 
kos, Nilsas mokytojavo toje mokykloje, kurią lankė ir Aleksė, ir 
Andešas. 

Patrikas suprato turįs pasikalbėti su Aleksės tėvais. Jei jo galvo- 
je pradedantys dėliotis įtarimai pagrįsti, jie žino galutinius atsa- 
kymus, sujungsiančius daleles, kurias tarėsi jau įžiūrįs. 

Pasiėmęs į atskirus plastikinius maišelius sudėtus bloknotą ir 
odos skiautelę, prieš išeidamas paskutinį kartą žvilgtelėjo į bend- 
rąjį kambarį. Ir vėl vaizduotėje išvydo Andešo blyškų, liesą sū- 
puojantį kūną. Prisiekė iš esmės išsiaiškinti, kas privertė Andešą 
baigti savo liūdną gyvenimą kilpoje. Jei šmėstelėjęs vaizdas tei- 
singas, tai buvo visas suvokimo ribas peržengianti tragedija. 


Patrikas susirado Jostos pavardę telefonų knygoje ir surinko nuo- 
vados numerį. Tikriausiai pertrauks jį dėliojant pasiansą. 

— Labas, čia Patrikas. 

— Labas, Patrikai. 

Jostos balsas kitame linijos gale kaip paprastai buvo pavargęs. 
Nuobodulys ir melancholija lėmė jo niekad nesibaigiantį išorinį 
ir vidinį nuovargį. 

— Klausyk, ar jau suplanavai vizitą pas Karlgrenus Geteborge? 

— Ne, dar nespėjau. Turėjau daug kitų reikalų. 

Josta lūkuriavo. Išgirdęs Patriko klausimą, sukluso, baiminda- 
masis kritikos, kad vis dar nesiėmė savo užduoties. Tiesiog jis nie- 
kaip negalėjo prisiversti. Pakelti ragelį ir paskambinti rodės neį- 
manoma, sėsti į automobilį ir važiuoti į Geteborgą - neįveikiama. 

— Ar neprieštarausi, jei nuvažiuosiu vietoj tavęs? 

Patrikas žinojo, kad tai tik retorinis klausimas. Puikiai supra- 
to - Josta nesitvers džiaugsmu, atsikratęs šitos kelionės. Ir tikrai — 
Josta atsakė su nauja džiaugsmo gaidele balse. 


LEDO PRINCESĖ 293 


— Ne, jokiu būdu! Jei jauti, kad norėtum ten važiuoti, prašom. 
Žinai, turiu tiek daug kitų reikalų, vis tiek nežinau, kaip suspė- 
čiau. 

Abu žinojo, kad apsimetinėja, bet jų vaidmenys buvo prisiimti 
prieš daugelį metų ir tenkino abu. Patrikas galėjo daryti, ką nori, 
o Josta, užtikrintas, kad darbas vis tiek bus atliktas, grįžti prie 
savo kompiuterinio žaidimo. 

— Jei galėtum man surasti jų telefono numerį, tučtuojau pa- 
skambinčiau. 

— Taip, žinoma, turiu čia pat. Pažiūrėkim... — Josta perskaitė 
numerį. 

Patrikas užsirašė jį bloknote, visad pritvirtintame prie auto- 
mobilio prietaisų skydo. Padėkojęs Jostai padėjo ragelį, norėjo 
nedelsdamas skambinti Karlgrenams. Suspaudė kumštį, kad tik 
jie būtų namie. Pasisekė. Po trečio signalo atsiliepė Karlas Erikas. 
Patrikui išdėsčius savo reikalą, iš pradžių sudvejojo, bet paskui 
sutiko, kad Patrikas atvyktų užduoti kelių klausimų. Karlas Eri- 
kas mėgino išsiaiškinti, kokie tai bus klausimai, bet Patrikas išsi- 
suko nuo atsakymo pareikšdamas, kad esama tam tikrų dalykų, 
kuriuos, kaip tikisi, jie galėtų jam padėti perprasti. 

Atbulas išvažiavęs iš automobilių stovėjimo aikštelės priešais 
Andešo namą, pasuko į dešinę, paskui kitoje sankryžoje į kairę 
ir atsidūrė Geteborgo autostradoje. Pirmoji kelio atkarpa buvo 
lėta, per mišką vingiuojančiais keliukais, bet pasiekus autostradą 
reikalai gerokai paspartėjo. Jis pravažiavo Dinglę, paskui Mun- 
kedalį, o nusigavęs iki Udevalos žinojo, kad įveikė pusę kelio. 
Kaip visad, važiavo garsiai pasileidęs muziką. Atrodė, automo- 
bilio vairavimas labai ramina. Prie didelės žydros vilos Koltorpe, 
kaupdamas jėgas, akimirką pasėdėjo. Jei nuojauta neapgavo, jis 
nepermaldaujamai sutrikdys šeimos idilę. Bet kartais tai būdavo 
jo darbas. 

Į įvažiuojamąjį keliuką įriedėjo automobilis. Erika jo nematė, tik 
išgirdo girgžtelint žvyrą. Atidariusi duris dirstelėjo į lauką. Išsi- 
žiojo iš nuostabos pamačiusi, kas išlipo iš automobilio. Jai pamo- 
jo išvargusi Ana, paskui ji atidarė užpakalines dureles ir nuo sėdy- 
nių iškėlė vaikus. Įsispyrusi į klumpes, Erika išėjo jai padėti. Ana 
nebuvo nė žodžiu užsiminusi, kad ruošiasi apsilankyti, ir Erikai 
buvo įdomu, kas atsitiko. 

Su juodu paltu Ana atrodė išblyškusi. Ji atsargiai pastatė Emą 
ant žemės, o Erika, atsegusi vaikiškos kėdutės diržą, paėmė į 
glėbį Adrianą. Kaip padėkos sulaukė plačios bedantės šypse- 
nos ir pajuto, kad ir jos pačios veidą nušvietė šypsena. Paskui 
įspėdama neklausinėti. Erika gana gerai pažinojo seserį, supra- 
to, jog Ana pasipasakos, kai bus pasirengusi, iki tol nieko iš jos 
neišpeši. 

— Tik pamanyk, kokių puikių svečių šiandien sulaukiau. Tik 
pamanyk, jūs visi atvažiavot aplankyti tetos. 

Erika čiauškėjo šypsodama kūdikiui glėbyje, paskui dirstelėjo 
žemyn pasisveikinti ir su Ema. Ji visad buvo Emos numylėtinė, 
bet šįsyk Ema neatsakė į šypseną. Tik mėšlungiškai įsikibusi į 
motinos paltą įtariai išpūtė akis į Eriką. 

Erika su Adrianu į namą įėjo pirma, įkandin jos laiptais užlipo 
Ana, viena ranka vesdama Emą, kita laikydama lagaminėlį. Erika 
sutrikusi pamatė, kad mini furgono bagažinė prigrūsta, bet dide- 
lėmis pastangomis susilaikė neklausinėjusi. 

Nevikriomis, neįpratusiomis rankomis ji nuvilko Adriano vir- 
šutinius drabužius, o Ana nurengė Emą, labiau įgudusiais jude- 
siais. Tik tada Erika pamatė, kad Emos ranka iki alkūnės sugip- 
suota, ir išsigandusi pažvelgė į Aną - ši vėl bemaž nepastebimai 
krestelėjo galvą. Ema vis dar stebeilijo į Eriką didelėmis, rimtomis 
akimis, nė per žingsnį nesitraukdama nuo Anos. Į burną buvo įsi- 
kišusi nykštį, ir tai taip pat Erikai patvirtino, kad atsitiko kažkas 

rimta. Jau prieš metus Ana jai buvo pranešusi, kad Ema atprato 
čiulpti nykštį. 

Tvirtai glėbyje laikydama sušilusį Adrianą, Erika įėjo į bendrą- 
jį kambarį, atsisėdo ant sofos ir pasisodino berniuką ant kelių. 
Adrianas žiūrėjo į ją susižavėjęs, jo veidu vis perbėgdavo šypse- 
nėlė, lyg taip ir neapsisprendžiant, ar jam juoktis, ar ne. Jis buvo 
toks mielas, kad Erikai norėjos jį suvalgyti lyg saldainiuką. 

— Ar kelionė pavyko? 

Erika gerai nežinojo, ką reikėtų sakyti, bet tušti šnekalai galėjo 
praversti, kol Ana ryšis papasakoti, kas atsitiko. 

— Taip, juk kelias ilgokas. Važiavom per Dalslandą. Sukiojantis 
miško keliukais Emą ėmė pykinti, tad keletą kartų turėjom susto- 
ti, kad įkvėptų gaivaus oro. 

- Atrodo, nebuvo itin smagu, ar ne, Ema? 

Erika mėgino užmegzti glaudesnį ryšį su Ema. Mergaitė pa- 

— Manau, dabar jums reikėtų valandėlę numigti. Ar tau šis pa- 
siūlymas priimtinas, Ema? Juk tikriausiai visą kelią nesumerkėt 
akių, turėtumėt būti labai pavargę. 

Ema pritariamai linktelėjo ir tarytum paprašyta sveikąja ranka 
ėmė trinti akį. 

- Ar galiu juos paguldyti viršuj, Erika? 

— Taip, žinoma. Paguldyk juos mamos ir tėtės miegamajame. 
Dabar aš ten miegu, lovos paklotos. 

Ana perėmė iš Erikos Adrianą, šis, jos džiaugsmui, suniurnėjo 
protestuodamas, kad jį paima iš linksmos tetos glėbio. 

- Antklodėlę, mama, - priminė Ema, jiems užlipus pusę laip- 
tų į viršutinį aukštą, ir Ana nulipo pasiimti prieškambary palikto 
lagamino. 

— Ar tau padėti? 

Erikai pasirodė, kad Anai sunkoka laikyti pusiausvyrą ant vie- 
nos rankos nešant Adrianą, o kita lagaminą ir visą laiką Emai at- 
kakliai stengiantis jos nepaleisti. 

— Ačiū, ne, susitvarkysiu. Aš pripratusi. 

Ana karčiai vyptelėjo. Jos vypsnį Erikai buvo sunku suprasti. 

Kol Ana guldė vaikus, Erika ėmėsi ruošti šviežią kavą. Ji klausė 
savęs, kiek kavos ąsočių pastaruoju metu į save supylė. Netrukus 
turėtų imti ir sustreikuoti skrandis. Laikydama virš kavos filtro 
semtuvėlį, ūmiai sustingo. Po velnių. Miegamajame išmėtyti Pa- 
triko drabužiai, ir Ana būtų visiška kvaiša, jei prie dviejų nepri- 
dėtų dviejų. Pašaipi šypsenėlė, su kuria po valandėlės ji nusileido 
laiptais, tai patvirtino. 

— Tai-i-igi, sese. Ko tu man nepapasakojai? Kas tas vyriškis, ku- 
riam sunku tvarkingai pasikabinti drabužius? 

Nejučia Erika paraudo. 

— Na, taip, matai, viskas įvyko greitokai. 

Ji išgirdo save mikčiojant, ir Ana dar labiau pralinksmėjo. Aki- 
mirką nuovargio raukšlės jos veide išsilygino, ir Erika prabėgomis 
pamatė seserį tokią, kokia ši buvo prieš susitikdama Luką. 

— Na-a-a, kas dabar? Liaukis burbėjus ir klok sesutei pikantiš- 
kas smulkmenas. Gali pradėti kad ir nuo vardo. Ar aš jį pažįstu? 

— Taip, iš tikrųjų. Nežinau, ar tu prisimeni Patriką Hedstriomą. 

Ana šūktelėjo rankomis daužydama per kelius. 

— Patriką! Aišku, prisimenu Patriką! Juk jis neatstodavo nuo ta- 
vęs lyg šuniukas iškoręs liežuvį. Vadinasi, pagaliau jam pasisekė... 

— Taip, tai yra žinojau, jog jis trupučiuką manim žavėjosi, kai 
buvom jaunesni, bet gerai nesupratau, ką iš tikrųjų jaučia... 

— Viešpatie, matyt, buvai akla! Juk jis buvo baisiausiai tave 
įsimylėjęs. Dieve, kaip romantiška. Taigi jis ilgėjosi tavęs šitiek 
metų, o tu pagaliau pažvelgi jam giliai į akis ir atrandi savo didžią- 
ją meilę. 

Ana dramatiškai susiėmė už širdies, ir Erika nesusilaikė nenu- 
sijuokusi. Štai tokią seserį ji pažinojo ir mylėjo. 

— Na, tikriausiai ne visai taip. Per tą laiką jis vedė, bet žmona maž- 


daug po metų jį paliko, ir dabar išsiskyręs gyvena Tanumshedėje. 

— Kuo užsiima? Tik nesakyk, kad amatininkas. Tuomet mane 
apims to-o-oks pavydas. Visad svajojau apie tikrą amatininkų 
seksą. 

Erika vaikiškai iškišo Anai liežuvį, ir ši atsakė tuo pačiu. 

— Ne, jis ne amatininkas. Policininkas, jei tau būtina žinoti. 

- Policininkas, dievaži. Kitaip tariant, vyras su bananu. Na, juk 
tai irgi ne taip jau blogai... 

Erika buvo kone pamiršusi, kokia pašaipūnė gali būti jos se- 
suo, ir tik nuvargusi papurtė galvą, pildama kavą į du puodelius. 
Ana lyg namuose nuėjo prie šaldytuvo ir išsiėmusi pieno įpylė 
trupučiuką į savo, trupučiuką į Erikos puodelį. Iš jos veido dingo 
pašaipi šypsenėlė, ir Erika suprato dabar išgirsianti, kodėl Ana su 
vaikais taip staiga išdygo Fjelbakoje. 

— Na, mano meilės pasaka baigėsi. Galutinai. Tikriausiai tai 
įvyko prieš daug metų, bet tik dabar šitai supratau. - Nutilusi ji 
liūdnai pažvelgė į savo kavos puodelį. - Žinau, tu niekad nemė- 
gai Luko, bet aš tikrai jį mylėjau. Kažin kaip man pavykdavo rasti 
protingą pateisinimą, kodėl jis mane muša, juk visad atsiprašyda- 
vo prisiekinėdamas, kad mane myli, bent taip buvo anksčiau. Ka- 
žin kaip pavykdavo save įtikinti, kad pati esu kalta. Jei tik būčiau 
trupučiuką geresnė žmona, trupučiuką geresnė meilužė ir trupu- 
čiuką geresnė mama, jam nereikėtų manęs mušti. - Ana atsaki- 
nėjo į tylius Erikos klausimus. - Taip, žinau, kaip absurdiškai tai 
skamba, bet aš nepaprastai sumaniai save apgaudinėjau. Kadangi 
jis buvo geras tėtis Emai ir Adrianui, mano akys daug ką atleisda- 
vo. Nenorėjau atimti iš jų tėtės. 

— Bet kažkas atsitiko? 

Erika skatino Aną kalbėti. Matė, kaip sunku jai pasakoti. Jos 
išdidumas buvo pažeistas, o Ana visad buvo nepaprastai išdidi, 
labai nenoriai prisipažindavo suklydusi. 

— Taip, šis tas atsitiko. Vakar vakare kaip paprastai jis mane už- 
sipuolė. Iš tikrųjų pastaruoju metu užsipuldavo vis dažniau. Bet 

vakar... - Anos balsas užsikirto, ir tramdydama ašaras ji keletą 
kartų nurijo seilę. - Vakar jis puolė Emą. Buvo toks įsiutęs, kad ji 
atėjo į kambarį jam šėlstant, jog negalėjo sustoti. - Ana vėl nurijo 
seilę. - Mes nuvažiavom į ūmių ligų skyrių, ir jai buvo nustatytas 
rankos kaulo skilimas. 

— Tikiuosi, pranešei apie Luką policijai? 

Erika pajuto, kaip iš pykčio visas jos vidus traukiasi į kietą gniu- 
tulą, didėjantį ir didėjantį gniutulą. 

— Ne, - vos girdimai ištarė Ana, ir jos blyškiais skruostais ėmė 
riedėti ašaros. - Ne, mes pasakėm, kad ji nusirito nuo laiptų. 

— Bet, Dievulėliau, ar jie tuo patikėjo? 

Ana kreivai šyptelėjo. 

— Tikriausiai Žinai, koks žavingas gali būti Lukas. Jis visiškai 
apsuko galvą tiek gydytojui, tiek slaugytojoms, ir jie gailėjosi jo 
ne mažiau nei Emos. 

— Bet, Ana, tuomet tau reikia apie jį pranešti policijai. Tikriau- 
siai negali leisti jam taip lengvai išsisukti? 

Ji pasižiūrėjo į verkiančią seserį. Užuojauta varžėsi su pykčiu. 
Ana susigūžė nuo jos žvilgsnio. 

— Daugiau šitaip neatsitiks, tuo ketinu pasirūpinti. Apsimečiau, 
kad klausausi jo atsiprašinėjimų, o paskui susikroviau daiktus į 
automobilį ir jam išėjus į darbą išvažiavau. Neketinu pas jį grįž- 
ti, Lukas daugiau nebeskriaus vaikų. Jei būčiau apie jį pranešus 
policijai, tikriausiai jie būtų pakvietę socialinę tarnybą ir galbūt 
atėmę vaikus iš mūsų abiejų. 

— Bet, Ana, Lukas niekad tau neleis lyg niekur nieko pasiimti 
vaikų. Jei nepraneši policijai ir nepateiksi kaltinimo, kaip įrodysi, 
kad tau vienai reikia patikėti rūpintis vaikais? 

— Nežinau, Erika, nežinau. Dabar nepajėgiu apie tai galvoti, tik 
buvau priversta nuo jo sprukti. Visa kita išsispręs vėliau. Prašau 
ant manęs nešaukti! 

Erika padėjo ant stalo puodelį, atsistojo nuo kėdės ir apkabino 
seserį. Glostydama jai plaukus tyliai ramino. Leido Anai išsiverkti 

ant peties, jusdama, kaip vis labiau drėksta megztinis. Kartu di- 
dėjo jos neapykanta Lukui. Jai norėjos duoti tam šūdžiui į snukį. 


Pasislėpusi už užuolaidos, Birgita žvilgčiojo pro langą. Iš jos pa- 
keltų pečių Karlas Erikas suprato, kokia ji įsitempusi. Nuo pat 
policininko skambučio ji nerimastingai vaikštinėjo pirmyn atgal. 
Pats Karlas Erikas pirmąsyk jautėsi visiškai ramus. Ketino atsaky- 
ti į visus policininko klausimus, - jei tik tas tinkamai paklaus. 

Tiek daug metų iš vidaus jį degino paslaptys. Tam tikra prasme 
Birgitai buvo lengviau. Ji su tuo susidorodavo nepripažindama, 
kad kas nors atsitiko. Atsisakydavo apie tai kalbėti ir lyg niekur 
nieko toliau sau plazdėdavo. Bet visa tai atsitiko. Nebuvo dienos, 
kad jis apie tai nepagalvotų, ir našta kaskart sunkėjo. Žinojo, kad 
išoriškai Birgita tarytum už jį stipresnė. Per visus viešus renginius 
ji žibėdavo it žvaigždė, o jis būdavo pilkas, nematomas žmogus 
šalia jos. Ji nešiojo gražius drabužius, brangius papuošalus ir užsi- 
tepdavo makiažą lyg kokius šarvus. 

Kai po eilinio žaižaruojančio, linksmo vakarėlio jie parva- 
žiuodavo namo ir ji nusiimdavo šarvus, rodydavos, visiškai su- 
smukdavo. Tuomet likdavo tik į jį įsikabinęs tirtantis, nepasiti- 
kintis vaikas. Per visą jų santuoką jis buvo tąsomas prieštaringų 
jausmų savo žmonai. Jos grožis ir trapumas žadino švelnumą ir 
globėjiškumą, leisdavo jam pasijusti vyru. Bet jos nenoras drą- 
siai pažvelgti į gyvenimo sunkumus kartais varydavo iš proto. 
Labiausiai jį pykino, kad žinojo iš esmės ją nesant kvailą, bet ji 
buvo išauklėta, jog moteris žūtbūt turinti slėpti bet kokią savo 
proto apraišką ir iš visų jėgų stengtis būti graži ir bejėgė. Kad 
patiktų kitiems. Kai jie buvo jaunavedžiai, jam tai neatrodė 
keista, nes atitiko tuometę laiko dvasią. Bet laikai pasikeitė ir 
tiek moterims, tiek vyrams iškėlė visiškai kitokių reikalavimų. 
Jis prisitaikė, bet jo žmona - niekad. Todėl ši diena jai bus labai 
sunki. Karlas Erikas manė, kad širdies gilumoj ji suvokia, ką jis 

ketina daryti. Štai kodėl kone dvi valandas vaikštinėja iš kampo į 
kampą. Bet taip pat jis žinojo, kad be kovos ji neleis jam atskleisti 
šeimos paslapčių. 

— Kodėl čia turės būti Henrikas? - Birgita atsigręžė į jį nerimas- 
tingai grąžydama rankas. 

— Policija nori pasišnekėti su šeima, o Henrikas yra jos narys, 
tiesa? 

— Bet aš manau, kad nebūtina jo painioti į šį reikalą. Policija 
tikriausiai tik užduos kelis bendro pobūdžio klausimus. Kam dėl 
to jį čia kviestis? Ne, manau, to nereikėjo. 

Jos balsas kilo ir leidosi kartu su neišsakytais klausimais. Jis 
taip gerai ją pažinojo. 

- Štai jis ateina. 

Birgita skubiai atsitraukė nuo lango. Po valandėlės į duris pa- 
skambino. Giliai atsidusęs Karlas Erikas nuėjo atidaryti, o Birgita 
nuskubėjo į bendrąjį kambarį, kur nugrimzdęs į mintis ant sofos 
sėdėjo Henrikas. 

— Labas, aš - Patrikas Hedstriomas. 

— Karlas Erikas Karlgrenas. 

Jie mandagiai paspaudė vienas kitam ranką, ir Karlas Erikas 
pamanė policininką esant maždaug Aleksės amžiaus. Šiomis die- 
nomis jis dažnai taip darė: galvojo apie kitus žmones lygindamas 
su Alekse. 

— Užeikit. Pamaniau, galėtume susėsti bendrajame kambaryje 
ir pasikalbėti. 

Patrikas truputį nustebo išvydęs Henriką, bet greitai susiėmė 
ir mandagiai pasisveikino ir su Birgita, ir su Henriku. Jie susėdo 
aplink kavos staliuką, ir kambaryje ilgokai tvyrojo slegianti tyla. 
Pagaliau prašneko Patrikas. 

— Na, suprantu, jog tai įvyko greitokai, bet esu dėkingas, kad 
sutikot mane priimti ilgai nelaukę. 

— Mes tik stebėjomės - ar atsitiko kas nors ypatinga? Gal išsi- 
aiškinot ką nors nauja? Kurį laiką nieko iš jūsų negirdėjom... - Sa- 
kinys sustingo lūpose, ir Birgita viltingai pažvelgė į Patriką. 

— Tyrimas pamažu, bet užtikrintai juda pirmyn - tai tikriausiai 
viskas, ką šiuo metu galiu pasakyti. Andešo Nilsono nužudymas 
taip pat šį reikalą nušvietė kita šviesa. 

— Taip, žinoma, bet gal nustatėt, ar Andešą nužudė tas pats as- 
muo, kaip ir mūsų dukterį? 

Birgita tauškėjo karštligišku balsu, ir Karlas Erikas turėjo atsi- 
spirti norui pasilenkti ir raminamai uždėti ranką jai ant plaštakos. 
Šiandien buvo priverstas atsisakyti globėjo vaidmens, kurį atlikti 
buvo taip įgudęs. 

Akimirką leido sau mintimis nusklęsti iš šiandienos į praei- 
tį - ji dabar rodės tokia tolima. Apsidairė bendrajame kambaryje 
tarytum bjaurėdamasis. Kaip lengvai jie pasidavė pagundai, veik 
galėjai užuosti kruvinų pinigų kvapą. Namas Koltorpe, kai vaikai 
buvo maži, pranoko jų drąsiausias svajones. Didelis ir erdvus, su 
originaliomis ketvirtojo dešimtmečio detalėmis, nors jie leido 
sau naudotis visais naujųjų laikų patogumais. Su alga už darbą 
Geteborge pagaliau jie išgalėjo visa tai įsigyti. 

Kambarys, kuriame jie sėdėjo, buvo didžiausias name. Per daug 
prikimštas baldų, kaip jam atrodė, bet Birgita turėjo potraukį pirkti 
blizgučius ir spindinčius daiktus, ir viskas buvo veik visiškai nauja. 
Maždaug kas treji metai Birgita imdavo skųstis, kad viskas atrodo 
susidėvėję ir jai atsibodę visi daiktai namuose, ir po kelių savaičių 
jos maldaujamų žvilgsnių paprastai jis vėl išsitraukdavo piniginę. 
Tarytum viską atnaujindama ji nuolatos perkurtų save ir savo gyve- 
nimą. Dabar buvo pasinėrusi į Lauros Ašli laikotarpį, ir kambarys 
taip prisipildė roželių ir raukinių, kad atrodė dusinančiai moteriš- 
kas. Jis žinojo - tai reikės kęsti ilgiausiai metus ir, jei pavyks, kitą 
kartą perdekoruodama namus Birgita pajus silpnybę Česterfildo 

foteliams ir angliškiems medžioklės motyvams. Antra vertus, jei 
jam nepasiseks, tikriausiai kitą kartą įsivyraus tigriškų juostų raštai. 

Patrikas atsikrenkštė. 

- Aš turiu klausimų, kuriems išsiaiškinti reikės jūsų pagalbos. — 
Niekas nieko nesakė, tad jis kalbėjo toliau. - Ar ką nors žinot apie 
Aleksės ir Andešo Nilsono draugystę? 

Henrikas atrodė sumišęs, ir Karlas Erikas suprato jį nieko neži- 
nant. Jam buvo skaudu tai išgirsti, bet nieko nepadarysi. 

— Jie mokėsi toje pačioje klasėje, bet tai buvo prieš daug metų. 

Birgita, sėdinti ant sofos šalia žento, nervingai pasimuistė. 

— Aš girdėjau šitą vardą, - prašneko Henrikas. - Ar Aleksė ne- 
buvo išstačiusi parduoti keleto jo paveikslų? - Patrikas linktelėjo. 
Henrikas kalbėjo toliau. - Nesuprantu, ar dar kas nors galėjo juos 
sieti. Kodėl kam nors galėtų kilti noras nužudyti mano žmoną ir 
vieną iš jos dailininkų? 

— Kaip tik šitai ir mėginam išsiaiškinti. - Patrikas kiek padve- 
jojo. - Deja, mes net galime patvirtinti, kad jie turėjo lytinių san- 
tykių. 

Stojusioje tyloje Karlas Erikas išvydo daugybę jausmų, šėls- 
tančių priešais jį sėdinčių dviejų žmonių - Birgitos ir Henriko — 
veiduose. Jis pats jautė šiokią tokią nuostabą, bet ji greitai užleido 
vietą įsitikinimui, kad tikriausiai policininkas sako tiesą. Atsižvel- 
gus į aplinkybes, tai atrodė visiškai suprantama. 

Birgita iš siaubo ranka prisidengė veidą, o Henriko veidas pa- 
lengva išblyško. Karlas Erikas matė, kad Patrikas Hedstriomas 
nesidžiaugia blogų žinių nešėjo vaidmeniu. 

— Tai negali būti tiesa. - Birgita sutrikusi apsidairė, bet iš ap- 
linkinių nesulaukė jokio palaikymo. - Kodėl mūsų Aleksė turėjo 
bet šis, užuot sutikęs jos žvilgsnį, įsistebeilijo į savo rankas. Hen- 
rikas nieko nesakė, atrodė visiškai susmukęs. 

— Gal žinot, ar jie palaikė santykius jums išsikėlus? - paklausė 
Patrikas. 

— Ne, negaliu šito įsivaizduoti. Mums išsikėlus iš Fjelbakos, 
Aleksė nutraukė visus ryšius. - Ir vėl kalbėjo Birgita, o Henrikas 
ir Karlas Erikas sėdėjo tylėdami. 

— Norėčiau paklausti kito dalyko. Jūs išsikraustėt į Geteborgą 
semestro vidury, kai Aleksė mokėsi šeštoje klasėje. Kodėl? Tai at- 
sitiko labai staiga. 

- Čia nėra nieko keista. Karlui Erikui pasiūlė fantastišką darbą, 
jo negalėjo atsisakyti. Jis turėjo skubiai apsispręsti, jiems tučtuo- 
jau reikėjo žmogaus, todėl viskas ir įvyko taip greitai. - Kalbėda- 
ma ji be perstojo grąžė ant kelių sunertas rankas. 

- Bet jūs neužrašėt Aleksės į jokią Geteborgo mokyklą? Vietoj 
to ji įstojo į internatą Šveicarijoje. Ar buvo kokia nors priežastis? 

— Su nauju Karlo Eriko darbu labai pasitaisė mūsų finansinė 
padėtis, ir mes paprastų paprasčiausiai norėjom jai duoti geriau- 
sia, ką galim, — atsakė Birgita. 

— Bet ar nebuvo gerų mokyklų Geteborge? - Patrikas neper- 
maldaujamai pliekė klausimus, ir Karlas Erikas negalėjo atsiste- 
bėti jo aktyvumu. Kadaise ir jis buvo toks jaunas ir pilnas entu- 
ziazmo. Dabar jautė tik nuovargį. 

Birgita dudeno toliau. 

- Žinoma, buvo, bet įsivaizduokit, į kokį socialinį sluoksnį ji 
galėjo patekti tokioje internatinėje mokykloje. Ją lankė net keli 
princai. Tik įsivaizduokit, ką tokie ryšiai gyvenime galėjo duoti 
mergaitei. 

— Arjūs lydėjot ją į Šveicariją? 

— Savaime aišku, ir įregistravom, jei tai turit omeny. Savaime 
aišku. 

— Na, ne visai tai turėjau omeny. - Patrikas žvilgtelėjo į blokno- 
tą, kad geriau prisimintų. - Aleksandra iš čia išvyko per 1977-ųjų 
pavasario semestrą. Į internatinę mokyklą įregistruota 1978-ųjų 

pavasarį, ir kaip tik tada Karlas Erikas pradėjo dirbti Geteborge. 
Todėl mano klausimas: kur jūs buvot vienus metus tarp tų dviejų 
datų? 

Henrikui tarp antakių susimetė raukšlelė vedžiojant akis nuo 
Birgitos prie Karlo Eriko. Abu vengė jo žvilgsnio, o Karlas Erikas 
širdies plote pajuto maudžiantį skausmą, ir jis pamažu stiprėjo. 

— Nesuprantu, ko jūs siekiat šiais klausimais. Koks skirtumas, 
ar mes išsikėlėm 1977, ar 1978 metais? Mūsų duktė mirusi, o 
jūs čia atėjęs uždavinėjat klausimus, lyg mes būtume dėl to kalti. 
Galbūt kur nors tiesiog įsivėlė klaida. Kas nors klaidingai įrašė į 

kokį nors registrą, štai kaip greičiausiai nutiko. Mes čia atsikėlėm 
1977-ųjų pavasarį, ir tada Aleksandra pradėjo lankyti mokyklą 
Šveicarijoje. 

Patrikas atsiprašomai pažvelgė į Birgitą, ji vis labiau jaudinosi. 

— Ponia Karlgren, aš labai apgailestauju, kad pridariau jums ne- 
malonumų. Žinau, dabar jums labai sunku, bet turėjau užduoti 
šiuos klausimus. Ir mano informacija tiksli. Jūs persikėlėt čia tik 
1978-ųjų pavasarį ir visus metus iki to laiko nėra jokių duomenų, 
rodančių, kad jūs buvot Švedijoje. Taigi turiu vėl paklausti: kur 
buvot tarp 1977 ir 1978 metų pavasarių? 

Ieškodama pagalbos Birgita pilnomis nevilties akimis pažvelgė 
į Karlą Eriką, bet šis žinojo nebegalįs suteikti tokios pagalbos, ko- 
kios ji nori. Galų gale tarėsi tai darąs šeimos labui, nors suprato, 
kad artimiausiu metu Birgitą tai gali sugniuždyti. Bet jis neturėjo 

— Mes buvom Šveicarijoj: aš, mano žmona ir Aleksė. 

— Nutilk, Karlai Erikai, daugiau nieko nekalbėk! 

Jis nekreipė į ją dėmesio. 

— Mes buvom Šveicarijoj, nes mūsų dvylikametė duktė pa- 
stojo. 

Nenustebo išvydęs, kaip Patrikas, išgąsdintas atsakymo, išme- 
tė rašiklį. Kad ir ką būtų įtaręs ar tikėjęsis išgirsti policininkas, 

išklausyti tai sakant balsu buvo kas kita. Beje, kas galėjo įsivaiz- 
duoti tokią baisybę? 

— Mano dukterim buvo pasinaudota - ją išžagino. Ji tebuvo 
vaikas. 

Jis pajuto, kaip užlūžo balsas, ir mėgindamas susikaupti smarkiai 
prispaudė kumštį prie lūpų. Po valandėlės vėl galėjo pasakoti. Bir- 
gita net atsisakė į jį žvilgtelėti, bet dabar kelio atgal nebebuvo. 

— Mes pastebėjom, kad kažkas ne taip, bet nesupratom kas. 
Anksčiau ji visad būdavo linksma, nerūpestinga. Pradėjusi moky- 
tis šeštoje klasėje, ėmė keistis. Tapo tyli ir užsisklendusi. Į namus 
nebeparsivesdavo draugių ir galėdavo nepareiti daugybę valandų. 
kad ji tik išgyvena tam tikrą tarpsnį. Galbūt paauglystės pradžią, 
nežinau. - Jis vėl turėjo atsikrenkšti. Skausmas krūtinėje stiprė- 
jo. - Tik ketvirtą mėnesį pastebėjom, kad ji nėščia. Turėjom 
anksčiau matyti požymius, bet kas galėtų patikėti... Juk mes net 
neįsivaizdavom... 

— Karlai Erikai, prašau. 

Birgitos veidas buvo lyg pilka kaukė. Henrikas atrodė priblokš- 
tas, tarytum negalėtų patikėti tuo, ką išgirdo. Ir tikriausiai nega- 
lėjo. Karlas Erikas savo paties ausimis girdėjo, kaip neįtikimai 
skamba garsiai tariami jo žodžiai. Dvidešimt penkerius metus 
nuo šių žodžių maudė vidurius. Gerbdamas Birgitą, nuslopino 
poreikį juos išsakyti, bet dabar žodžiai plūdo nesustabdomai. 

- Apie abortą negalėjom galvoti. Net tokiomis aplinkybėmis. 
Taip pat neleidom Aleksei rinktis, net jei būtų galėjusi. Niekad 
nepaklausėm, kaip ji jaučiasi ar ko norėtų. Viską nutildėm, atsi- 
ėmėm ją iš mokyklos, išvažiavom į užsienį ir ten pasilikom, kol 
ji pagimdė. Niekas nieko negalėjo sužinoti. Nes ką būtų pasakę 
žmonės. 

Jis pats girdėjo, kaip karčiai nuskambėjo pastarasis sakinys. 
Nieko negalėjo būti svarbiau. Tai netgi pranoko jų dukters laimę 

ir gerovę. Dėl šio pasirinkimo jis net negalėjo suversti visos kal- 
tės Birgitai. Iš jųdviejų jai visad labiau rūpėjo, kaip viskas atrodo 
iš šalies, bet po daugybės savityros metų jis turėjo prisipažinti, 
kad leido jai elgtis savo nuožiūra, trokšdamas išlaikyti nesuterštą 
fasadą. Pajutęs, kaip stemple kyla kartumas, gurktelėjo ir kalbėjo 
toliau. - Gimus kūdikiui, užrašėm ją į internatinę mokyklą, sugrį- 
žom į Geteborgą ir toliau gyvenom savo gyvenimą. 

Kiekvienas žodis buvo kupinas kartėlio ir saviniekos. Birgitos 
akys pritvinko pykčio, galbūt net neapykantos. Ji taip stebeilijo į 
vyrą, lyg vien valios pastangomis įstengtų jį nutildyti. Bet jis Ži- 
nojo, kad viskas prasidėjo tą pačią akimirką, kai Aleksė buvo rasta 
vonioje negyva. Žinojo, kad policija knaisiosis, apvers kiekvieną 
akmenį ir ištrauks į dienos šviesą kiekvieną roplį. Geriau jiems 
patiems savais žodžiais papasakoti tiesą. Arba jo žodžiais, kaip, 
regis, nutiko. Galbūt jie turėjo tai padaryti anksčiau, tik drąsai 
sukaupti reikėjo laiko. Patriko Hedstriomo telefono skambutis 
buvo paskutinis būtinas postūmis. 

Karlas Erikas žinojo daug ką praleidęs, bet nuovargis jį užklo- 
jo tarytum antklodė, ir jis leido Patrikui tęsti pokalbį ir užduoti 
klausimus, galinčius užpildyti spragas. Atsilošęs fotelyje stipriai 
įsikibo į ranktūrius. Henrikas prašneko pirmas. Jo balsas paste- 
bimai drebėjo. 

— Kodėljūs nieko nepasakojot? Kodėl Aleksė nieko nepasako- 
jo? Žinojau, kad jūs kažką nuo manęs slepiat, bet kad šitai. 

Karlas Erikas rezignuodamas išskėtė rankas. Jis nieko negalėjo 
atsakyti Aleksės vyrui. 

Patrikas iš paskutiniųjų stengėsi laikytis kaip profesionalas, bet 
buvo matyti, kad yra sukrėstas. Jis pakėlė ant grindų nukritusį ra- 
šiklį ir mėgino sutelkti dėmesį į bloknotą priešais save. 

— Kas užpuolė Aleksę? Ar kas nors iš mokyklos? 

Karlas Erikas tik linktelėjo. 

— Ar tai... - Patrikas sudvejojo. - Ar tai buvo Nilsas Lorencas? 

— Kas yra Nilsas Lorencas? - paklausė Henrikas. 

Birgita jam atsakė plieniniu balsu. 

— Jis mokykloje pavadavo sergantį mokytoją. Jis yra Neliu Lo- 
renc sūnus. 

— Bet kur jis dabar? Tikriausiai turėjo atsidurti kalėjime už tai, 
ką padarė Aleksei? 

Atrodė, Henrikas niekaip negali suprasti, ką papasakojo Karlas 
Erikas. 

— Jis pradingo prieš dvidešimt penkerius metus. Nuo to laiko 
niekas jo nematė. Bet aš taip pat norėčiau žinoti, kodėl apie jį nie- 
kad nebuvo pranešta policijai. Perkračiau mūsų archyvus, ir ten 
niekad nepateko jokių skundų dėl jo elgesio. 

Karlas Erikas užsimerkė. Patrikas paklausė nekaltindamas, bet 
vis tiek jis pasijuto smerkiamas. Kiekvienas žodis smigo lyg ada- 
tos į odą, primindamas tą baisią klaidą, kurią jie padarė prieš dvi- 
dešimt penkerius metus. 

— Mes niekad nesikreipėm į policiją. Kai supratom, kad Aleksė 
nėščia, ir ji pasisakė, kas atsitiko, įsiveržiau pas Neliu ir papasako- 
jau, ką iškrėtė jos sūnus. Aš tikrai norėjau įduoti jį policijai ir tai 
pasakiau Neliu, bet... 

— Bet Neliu atėjo su manim pasikalbėti ir pasiūlė išspręsti rei- 
kalą neįtraukiant policijos. Sakė, kad nesą priežasties dar labiau 
pažeminti Aleksę visai Fjelbakai ėmus šnabždėtis apie tai, kas 
įvyko. Mes negalėjom jai nepritarti ir nusprendėm, kad Aleksei 
bus kur kas naudingiau, jei viską sutvarkysim šeimoje. Neliu pa- 
žadėjo tinkamai pasirūpinti Nilsu, - pasakė Birgita, išsitempusi 
ant sofos lyg styga. 

— Neliu man surado labai gerai mokamą darbą čia, Geteborge. 
Spėju, mes buvom ne geresni už daugelį žmonių, apakintų auk- 
so. — Karlas Erikas buvo negailestingai atviras. Neigimo laikas 
buvo praėjęs. 

— Tai su tuo neturėjo nieko bendra. Kaip gali taip kalbėti, Kar- 
lai Erikai! Mes galvojom tik apie tai, kas geriausia Aleksei. Kokia 
jai būtų buvus nauda, jei visi būtų sužinoję apie įvykį? Mes sutei- 
kėm jai galimybę toliau gyventi savo gyvenimą. 

— Ne, Birgita, mes davėm sau galimybę toliau gyventi savo gy- 
venimą. Aleksė šią galimybę prarado, kai mes nusprendėm viską 
nuslėpti. 

Jie pažvelgė per stalą vienas į kitą, ir Karlas Erikas suprato, kad 
kai kurių dalykų niekad nepavyks atitaisyti. Ji niekad nesupras. 

— O kūdikis? Kas atsitiko jam? Ar jis buvo atiduotas įvaikinti? 

Tyla. Paskui pasigirdo balsas iš tarpdurio. 

— Ne, kūdikis nebuvo atiduotas įvaikinti. Jie nutarė jį pasilikti ir 
jam nesakyti, kas jis yra iš tikrųjų. 

- Julija! Maniau, tu savo kambary viršuje! 

Karlas Erikas atsigręžė ir išvydo tarpduryje stovinčią Juliją. 
Tikriausiai ji nusileido laiptais ant pirštų galų, nes niekas negir- 
dėjo jos ateinant. Jis klausė savęs, kiek laiko ji ten stovi. 

Ant krūtinės sukryžiuotom rankom ji stovėjo atsirėmusi į stak- 
tą. Visas beformis jos kūnas tryško atšakumu. Nors buvo ketvirta 
valanda dienos, ji dar vilkėjo pižamą. Taip pat atrodė nesimau- 
džiusi po dušu mažiausiai savaitę. Karlas Erikas jautė, kaip užuo- 
jauta persipina su skausmu krūtinėje. Vargšas, vargšas jo bjauru- 
sis ančiukas. 

— Jei ne Neliu, arba gal turėčiau ją vadinti močiute, tikriausiai 
niekad nieko man nebūtumėt pasakę? Jūs niekad nebūtumėt ry- 
žęsi papasakoti, kad mano mama nėra man mama, tik senelė, ir 
tėtė nėra tėtė, tik senelis ir, visų pirma, mano sesuo nėra sesuo, 0 
mama. Ar sekat mano mintį, ar turėčiau dar sykį pakartoti? Juk 
tai painoka. 

Kandus klausimas buvo skirtas Patrikui — rodės, Julija kone 
mėgaujasi siaubo perimtu jo veidu. 

- Prieštarauja prigimčiai, tiesa? - Ji nuleido balsą iki teatrališko 
šnabždesio ir pridėjo prie lūpų smilių. — Bet, ša, jums negalima 
niekam šito pasakoti. Nes ką tuomet pasakytų žmonės? Įsivaiz- 
duokit, kas bus, jei jie ims liežuvauti apie Karlgrenų šeimą. - Ji vėl 
pakėlė balsą. - Bet, ačiū Dievui, Neliu man viską atskleidė pernai 
vasarą, kai dirbau konservų fabrike. Papasakojo tai, ką turėjau tei- 
sę žinoti. Kas esu iš tikrųjų. Visą savo gyvenimą jaučiausi pašalai- 
te, nepritampančia prie šeimos. Turėti tokią vyresnę seserį kaip 
Aleksė irgi nebuvo lengva, bet aš ją dievinau. Ji buvo viskas, kuo aš 
norėjau būti, viskas, kuo pati nebuvau. Matydavau, kaip jūs žiūrit į 
ją ir kaip į mane. O Aleksei aš tarytum niekad per daug nerūpėjau, 
ir tai mane skatino dar labiau ją dievinti. Dabar suprantu kodėl. 
Tikriausiai jai būdavo per sunku į mane žiūrėti. Pavainikė, gimusi 
po išžaginimo, - o jūs vertėt ją tai prisiminti kiekvieną kartą, kai 
pamatydavo mane. Ar bent suprantat, kaip tai buvo žiauru? 

Karlas Erikas krūptelėjo nuo jos žodžių, lyg gavęs antausį. Ži- 
nojo ją esant teisią. Buvo baisiai žiauru pasilikti Juliją ir šitokiu 
būdu versti Aleksę nuolat išgyventi baisybę, padėjusią tašką jos 
vaikystei. Tai buvo neteisinga ir Julijos atžvilgiu. Jis ir Birgita nie- 
kad negalėjo pamiršti, kaip ji buvo pradėta. Galbūt ji tai jautė nuo 
pat pradžių, nes atėjo į šį pasaulį rėkdama ir toliau rėkė ir prie- 
šinosi visam pasauliui visą vaikystę. Julija niekad nepraleisdavo 
progos elgtis nepakenčiamai, o jie su Birgita buvo per seni suval- 
dyti mažą vaiką, ypač tokį reiklų kaip Julija. 

Tam tikra prasme jiems palengvėjo, kai vieną pereitos vasaros 
dieną ji parsirado namo trykšdama pykčiu iš kiekvienos odos po- 
rosirjuos užsipuolė. Jų nestebino, kad Neliu savavališkai atskleidė 
Julijai tiesą. Neliu buvo pikta senė, besirūpinanti tik savo nauda, 
ir jeigu jai kuriais nors atžvilgiais būtų buvę naudinga papasakoti 
Julijai, ji būtų tai padariusi. Todėl jie mėgino sulaikyti Juliją, kad 
nepriimtų pasiūlymo padirbėti per vasarą, bet kaip visad užsispy- 
rusi Julija nenusileido. 

Kai Neliu papasakojo tiesą, Julijai atsivėrė naujas pasaulis. Pirmą 
kartą atsirado žmogus, kuris iš tikrųjų norėjo ją turėti, būti su ja 
susijęs. Nors Neliu turėjo Janą, jai buvo svarbūs kraujo ryšiai. Pa- 
sisakė ketinanti Julijai palikti savo turtą, kai ateis tam laikas. Kar- 
las Erikas labai gerai suprato, kaip tai paveikė Juliją. Ji buvo kupina 
pykčio tariamiems savo tėvams ir dievino Neliu taip pat stipriai, 
kaip kažkada aukštino Aleksę. Visa tai perlėkė jo galvoje, išvydus 
ją stovint tarpduryje, iš nugaros apšviestą švelnios virtuvės šviesos. 
Liūdna buvo tik, — nors jie iš tikrųjų daugybę kartų žiūrėdami į Ju- 
liją prisiminė praeity patirtą siaubą, - kad ji niekad nesupras, kaip 
jie myli ją. Bet jų namuose ji buvo lyg svetima, jie su ja jausdavosi 
nerangūs ir bejėgiai. Ir toliau taip jautėsi, o dabar tikriausiai turės 
susitaikyti su tuo, kad prarado ją galutinai. Kūniškai ji tebegyveno 
jų namuose, bet mintyse jau buvo juos palikusi. 

Henrikui, regis, trūko oro. Nuleidęs galvą ant kelių, užsimerkė. 
Akimirką Karlas Erikas svarstė, ar reikėjo prašyti Henriką čia at- 
eiti. Jis pasikvietė Henriką manydamas, kad šis nusipelnęs išgirsti 
teisybę. Jis taip pat mylėjo Aleksę. 

— Bet, Julija... - Birgita negrabiai maldaujamai ištiesė rankas į 
Juliją, bet ši tik niekinamai atsuko jai nugarą ir nubildėjo laiptais. 

— Man išties labai gaila. - Patrikas bejėgiškai išskėtė rankas. — 
Supratau, kad kažkas ne taip, bet šito niekad negalėjau įsivaiz- 
duoti. Nežinau, ką ir besakyti. 

— Taip, tikriausiai ir mes patys nežinom, ką besakyti. Visų pir- 
ma vienas kitam. — Karlas Erikas tiriamai pažvelgė į žmoną. 

— Ar žinot, kiek laiko truko prievartavimas? 

— Gerai nežinom. Aleksė nenorėjo apie tai kalbėti. Veikiausiai 
ne trumpiau nei porą mėnesių, galbūt metus. - Jis padvejojo. — 
Tai atsako ir į ankstesnį jūsų klausimą. 

- Ką turit galvoje? 

— Apie Aleksės ir Andešo ryšį. Andešas taip pat buvo auka. 
Dieną prieš mums iš čia išsikraustant aptikom Aleksės Andešui 

rašytą laiškelį. Atrodo, ir jis buvo išnaudojamas Nilso. Matyt, jie 
kažkaip suprato ar sužinojo, - nežinau, kaip, - kad abu atsidūrė 
toje pačioje padėtyje, ir suartėjo ieškodami paguodos. Aš nune- 
šiau laiškelį Verai Nilson. Papasakojau, kas atsitiko Aleksei ir gal- 
būt Andešui. Tai buvo vienas sunkiausių kada nors man tekusių 
uždavinių. Andešas yra... arba buvo, - greitai pasitaisė, - vienin- 
telis jai likęs draugas. Širdyje tikėjausi, kad galbūt Vera padarys 
tai, ką padaryti mums pritrūko drąsos, - įduos Nilsą policijai ir 
privers jį atsakyti už savo darbelius. Bet nieko neįvyko, - spėju, 
kad Vera jautėsi tokia pat silpna kaip ir mes. 

Nesąmoningai jis ėmė kumščiu masažuoti krūtinę. Vis stiprė- 
jantis skausmas sklido į rankų pirštus. 

- Ir jūs nenujaučiat, kur Nilsas išsidangino? 

— Nenujaučiam. Bet, kad ir kur būtų tas niekšas, tikiuosi, jis 
kenčia. 

Dabar skausmas užgriuvo lyg lavina. Pirštai ėmė tirpti, ir jis su- 
prato, kad kažkas atsitiko. Atsitiko kažkas rimta. Nuo skausmo 
niaukėsi akys, dar matė judančias kitų burnas, bet visi vaizdai ir 
garsai lėtėjo. Pasidžiaugė, kad iš Birgitos akių išnyko pyktis, bet 
pamatęs, jog jį pakeitė nerimas, suprato vykstant kažką rimta. 
Paskui jį užliejo tamsa. 


Po paniškos greitosios pagalbos automobilio kelionės į Sahlgreno 
ligoninę Patrikas sėdėjo savo automobilyje stengdamasis atgauti 
kvapą. Jis lydėjo greitąją savo automobiliu ir buvo su Birgita ir 
Henriku tol, kol sužinojo, kad, nors Karlo Eriko širdies infarktas 
iš tikrųjų rimtas, kritiškiausias tarpsnis jau praėjęs. 

Tokios sukrečiančios dienos jo gyvenime dar nebuvo. Per dar- 
bo policijoje metus jis prisižiūrėjo daugybę nelaimių, bet niekad 
nebuvo girdėjęs tokios širdį draskančios tragiškos istorijos, kokią 
šią popietę papasakojo Karlas Erikas. 


312 CAMILLA LACKBERG 


Nors Patrikas žinojo, kad girdi tikrą tiesą, vis dėlto jam buvo 
sunku suvokti, kaip gyventi toliau patyrus tai, ką patyrė Aleksė? 
Negana to, kad buvo prievartaujama ir neteko vaikystės, visą to- 
lesnį gyvenimą turėjo gyventi nuolatos apie tai primenama. Kad 
ir kaip stengėsi, negalėjo suprasti jos tėvų elgesio. Nieku gyvu 
negalėjo įsivaizduoti, kad būtų leidęs nusikaltėliui išsisukti, jei 
būtų tvirkinamas jo vaikas, ir dar sunkiau įsivaizdavo, kad būtų 
apsisprendęs viską nuslėpti. Kaip nesuteptas fasadas galėjo būti 
svarbiau už savo vaiko gyvenimą ir sveikatą? Šitai jam buvo itin 
sunku suprasti. 

Užmerktom akim Patrikas sėdėjo atsirėmęs į atlošą galvai. Jau 
temo, reikėjo važiuoti, bet jautėsi išsekęs ir apatiškas. Net mintis 
apie laukiančią Eriką negalėjo priversti paleisti variklio ir važiuo- 
ti namo. Jo tvirtas teigiamas požiūris į gyvenimą buvo sukrėstas 
iš pagrindų, ir pirmąsyk jis suabejojo, ar gėris žmoguje iš tikrųjų 
didesnis už blogį. 

Antra vertus, jautėsi ir šiek tiek kaltas. Siaubinga istorija iš tik- 
rųjų sujaudino iki širdies gelmių, bet kartu juto profesinį pasi- 
tenkinimą, galvosūkio detalėms vienai po kitos atsistojus į savo 
vietas. Tiek daug atsakymų buvo gauta šią popietę. Vis dėlto da- 
bar jautė dar didesnę įtampą nei anksčiau. Mat, nors tiek daug 
išsiaiškino, vis dar nieko tikra nežino apie Aleksę ir Andešą nu- 
žudžiusį asmenį ar asmenis. Galbūt nusikaltimo motyvas slypi 
praeityje, o galbūt praeitis čia nieko dėta, - nors jam tai atrodė 
neįtikima. Vis dėlto tai buvo vienintelis ryšys, kuris siejo Aleksę 
ir Andešą. 

Bet kodėl kam nors turėtų kilti noras žudyti dėl prievartavimo, 
vykusio daugiau nei prieš dvidešimt penkerius metus? Ir kodėl 
tik dabar? Kas išjudino tiek daug metų snūduriavusią priežastį, 
privedusią prie dviejų žmogžudysčių per dvi savaites? Labiausiai 
į neviltį varė tai, kad jis neturėjo jokio supratimo, kokia kryptimi 
turėtų tęsti tyrimą. 

Ši popietė reiškė didelį postūmį tyrime, bet kartu atvedė į akla- 
gatvį. Patrikas perkratė galvoje visa, ką per dieną nuveikė ir išgir- 
do, irjam dingtelėjo, kad automobilyje turi vieną labai konkrečią 
informaciją, kurią visai užmiršo dėl apsilankymo pas Karlgrenus 
ir sumaišties po Karlo Eriko širdies priepuolio. Dabar, vėl apim- 
tas įkarščio kaip prieš pietus, suprato turįs puikiausią galimybę 
ištirti šią informaciją nuodugniau. Tereikėjo trupučio sėkmės. 

Įsijungė mobilųjį telefoną ir, nepaisydamas trijų balso pašto 
žinučių, paskambino į informaciją sužinoti Sahlgreno ligoninės 
numerio. Gavęs komutatoriaus numerį paprašė sujungti. 

- Sahlgreno ligoninė. 

— Taip, labas, mano vardas Patrikas Hedstriomas. Norėčiau su- 
žinoti, ar Robertas Ekas dirba teismo medicinos skyriuje? 

— Akimirką, patikrinsiu. 

Patrikas sulaikė kvapą. Robertas buvo jo bendrakursis iš aukš- 
tosios policijos mokyklos, kurią baigęs toliau specializavosi kaip 
kriminalistikos ekspertas. Studijų metais juodu daug bendravo, 
bet paskui ryšiai nutrūko. Patrikas tarėsi nugirdęs gandą, kad Ro- 
bertas dabar dirba Sahlgreno ligoninėje, ir laikė suspaudęs kumš- 
tį, kad jo spėjimas pasitvirtintų. 

— Dabar pažiūrėsim. Taip, Robertas Ekas ten dirba. Ar norit, 
kad sujungčiau? 

Patrikas tyliai džiūgavo. 

— Taip, prašom. 

Nuaidėjo pora signalų, paskui išgirdo gerai pažįstamą Roberto 
balsą. 

— Teismo medicinos skyrius, Robertas Ekas. 

— Sveikas, Robanai, ar girdi, kas kalba? 

Keletą sekundžių stojo tyla. Patrikas nesitikėjo, kad Robertas 
atpažintų jo balsą, ir jau buvo pasirengęs jam padėti. Bet tada iš- 
girdo ragelyje stūgesį. 

— Patrikai Hedstriomai, senas lapine! Velniai rautų, seniai ne- 
simatėm! Kaip sumanei man paskambinti? Noriu pasakyti — tai 
nėra labai įprasta. 

Roberto balsas skambėjo apmaudžiai, ir Patrikas mažumėlę 
susigėdo. Žinojo siaubingai apleidęs santykius su žmonėmis. Ro- 
bertas juos palaikydavo kur kas geriau, bet po kurio laiko Patrikui 
neskambinant tikriausiai jam nusibodo. Dar labiau susigėdo pa- 
galvojęs, kad skambina tik norėdamas paslaugos. Bet dabar nega- 
lėjo trauktis. 

- Taip, žinau, aš velniškai blogai palaikau ryšius. Bet dabar, tie- 
są sakant, sėdžiu automobilių stovėjimo aikštelėje prie Sahlgreno 
ligoninės ir staiga prisiminiau girdėjęs, kad tu čia dirbi. Tad su- 
maniau patikrinti, ar esi čia, galėčiau užbėgti pasilabinti. 

— Taip, velniai rautų. Užbėk, juk velniškai smagu. 

— Kaip tave rasti? Kur sėdi? 

— Mes įsitaisę rūsyje. Įeik pro paradines duris, nusileisk liftu, 
pasuk į dešinę ir tada žygiuok iki koridoriaus galo. Pačiame gale 
yra durys, už jų mes ir sėdime. Tik paskambink, ir aš tave įleisiu. 
Bus nuostabu vėl tave pamatyti. 

— Ir man. Taigi pasimatysim po poros minučių. 

Ir vėl Patrikas susigėdo, kad ketina išnaudoti seną draugą. Ant- 
ra vertus, galėjo iš Roberto reikalauti daugybės paslaugų. Studi- 
jų metais Robertas buvo susižadėjęs ir gyveno su mergina, var- 
du Susanė, bet tuo pat metu turėjo ugningą romaną su viena jų 
bendramoksle, Marija, kuri irgi nebuvo laisva. Tai truko bemaž 
dvejus metus, ir Patrikas negalėjo suskaičiuoti, kiek kartų gelbė- 
jo Roberto kailį. Daugybę, daugybę kartų jis parūpindavo įvairių 
alibi, demonstruodamas savo turtingą vaizduotę, kai paskambi- 
nusi Susanė klausdavo, ar nežinąs, kur yra Robertas. 

Nuotykiui pasibaigus, jo elgesys nei jam, nei Robertui tikriau- 
siai nebeatrodė labai garbingas. Bet tada jie buvo tokie jauni ir 
nesubrendę, ir, atvirai kalbant, Patrikas galbūt manė, jog tai gana 


LEDO PRINCESĖ 315 


žavu, ir net šiek tiek pavydėjo Robertui, žaidžiančiam su dviem 
sužadėtinėmis. Savaime aišku, galiausiai burbulas sprogo, ir Ro- 
bertas neteko ir sužadėtinių, ir buto. Bet tokiam apsigimusiam 
viliūgui kaip jis nereikėjo daug savaičių miegoti ant Patriko sofos, 
greit vėl susirado naują merginą, pas kurią galėtų įsikelti. 

Tuo pat metu, kai Patrikas sužinojo Robertą dirbant Sahlgreno 
ligoninėje, išgirdo ir tai, kad buvęs draugas dabar vedęs ir turi vai- 
kų, bet šitai jam buvo labai sunku įsivaizduoti. Dabar tikriausiai 
paaiškės, ar tai tiesa. 

Patrikas ieškojo reikiamo kabineto eidamas, regis, begaliniais 
ligoninės koridoriais, ir, nors Robertui nusakius kelią tai atrodė 
labai paprasta, spėjo dusyk paklysti, bet pagaliau sustojo prie rei- 
kiamų durų. Paspaudė skambučio mygtuką ir ėmė laukti. Durys 
atsidarė. 

— Svei-i-ikas! 

Jie širdingai apsikabino, paskui per žingsnį atsitraukė pasižiūrėti, 
kokių žymių abiem paliko laikas. Patrikas konstatavo, kad Rober- 
tui laikas buvo gailestingas, ir tikėjosi Robertą apie jį pamanius tą 
patį. Dėl visa pikta įtraukė pilvą ir šiek tiek išpūtė krūtinę. 

— Užeik, užeik. 

Robertas įsivedė jį į savo kabinetą - tai pasirodė esąs mažas 
kambariūkštis net vienam žmogui, ką jau kalbėti apie du. Atsisė- 
dęs ant kėdės priešais rašomąjį stalą, Patrikas įdėmiau nužvelgė 
Robertą. Jo šviesūs plaukai buvo taip pat tvarkingai sušukuoti 
kaip tuomet, kai jie buvo jaunesni, o drabužiai po baltu labora- 
toriniu chalatu — taip pat gerai išlaidyti. Patrikas neabejojo, kad 
Roberto tvarkos poreikis yra tos sumaišties, kurią jis būdavo 
linkęs sukurti asmeniniame gyvenime, atsvara. Jo akis patraukė 
nuotrauka, stovinti ant lentynos už rašomojo stalo. 

— Ar čia tavo šeima? - Jam nepavyko iki galo nuslėpti nuosta- 
bos balse. 


Robertas išdidžiai nusišypsojęs paėmė nuotrauką nuo lentynos. 

— Taip, mano žmona Karina ir du vaikai, Oskaras ir Maja. 

— Kokio amžiaus? 

— Oskaras dvejų metų, o Maja šešių mėnesių. 

— Oi kaip puiku. Ar seniai vedęs? 

— Jau treji metai. Tikriausiai niekad nemanei, kad tapsiu šei- 
mos tėvu? 

Patrikas nusijuokė. 

— Taip, turiu pripažinti, lažybas būtum lengvai laimėjęs. 

— Na, žinai, sendamas nusidėjėlis tampa religingas. O tu pats? 
Tikriausiai jau turi visą kupetą? 

— Ne, išėjo ne visai taip. Išties esu išsiskyręs. Jokių vaikų, ir gal- 
būt susidariusiomis aplinkybėmis tai yra laimė. 

— Kaip gaila. 

— Nėra taip blogai. Pradėjau čia tokį reikaliuką, atrodo, labai 
daug žadantį, tad matysim. 

— Na, kaip atsitiko, kad po tiek metų iššokai lyg žmogutis iš 
spyruoklinės dėželės? 

Patrikas pasimuistė. Jam vėl buvo priminta, kaip skausminga 
taip ilgai nebendravus ateiti prašyti paslaugos. 

— Buvau mieste policijos reikalu ir prisiminiau, kad dirbi teis- 
mo medicinos skyriuje. Aš atsinešiau vieną daiktą, kuriam ištirti 
man reikėtų pagalbos, ir tiesiog neturiu laiko leisti jo įprastais lė- 
tais administraciniais kanalais. Atsakymą gaučiau po kelių savai- 
čių, o tiek laukti neturiu nei laiko, nei kantrybės. 

Robertas atrodė susidomėjęs. Jis suglaudė pirštų galiukus ir 
laukė, ką dar pasakys Patrikas. 

Patrikas pasilenkęs išėmė iš krepšio į plastikinį maišelį įdėtą 
popieriaus lapą. Padavė Robertui, šis prikišo jį prie stiprios stali- 
nės lempos, norėdamas geriau apžiūrėti. 

— Išplėšiau jį iš bloknoto aukos namuose. Matau, kad jame 
nuo nuplėšto viršutinio lapo atsispaudęs kažkoks užrašas, bet per 

daug neryškus, kad įžiūrėčiau daugiau nei fragmentus. Tikriau- 
siai jūs turit prietaisų tokiems atspaudams paryškinti? 

— Tai-ip, turim. - Robertas kiek padelsė atsakyti, toliau po lem- 
pa apžiūrinėdamas popieriaus lapą. - Bet, kaip pats sakai, esama 
gana griežtų taisyklių, kaip ir kokia tvarka atlikti užsakymus. Mes 
turim krūvas laukiančios medžiagos. 

— Taip, taip, žinau. Bet pamaniau, kad šitai ilgai netruktų ir 
būtų paprasta patikrinti. Ir pamaniau - jei tavęs prašyčiau pada- 
ryti man paslaugą — tik greitai žvilgtelėti, ar galima čia ką nors 
įskaityti, tuomet galbūt... 

Svarstydamas Patriko žodžius, Robertas suraukė antakius. Pas- 
kui šelmiškai šyptelėjo ir atsistojo nuo kėdės. 

— Na, tikriausiai man nereikėtų būti tokiam dideliam biurokra- 
tui. Kaip sakei, tai truks vos keletą minučių. Eime. 

Jis išėjo pirma Patriko iš ankšto kabineto ir įsivedė jį pro du- 
ris tiesiai kitapus. Kambarys buvo didelis ir šviesus, prikrautas 
visokiausios keistai atrodančios aparatūros. Jis blizgėjo švara ir 
dėl baltų sienų ir tviskančių chromuotų darbastalių bei spintelių 
priminė kliniką. Aparatas, kurio reikėjo Robertui, stovėjo pačia- 
me kambario gale. Jis kuo atsargiausiai išėmė popieriaus lapą iš 
maišelio ir padėjo ant stiklinės plokštės. Paspaudė mygtuką šone 
ir įsižiebė melsva šviesa. Staiga ant lapo visu trokštamu ryškumu 
pasirodė žodžiai. 

— Matai? Ar šito tikėjaisi? 

Patrikas skubiai peržvelgė tekstą. 

— Kaip tik šito tikėjausi. Ar gali jį taip valandėlę palaikyti, kad 
spėčiau nusirašyti? 

Robertas nusišypsojo. 

— Galiu padaryti kai ką geriau. Šiuo aparatu galiu nufotogra- 
fuoti tekstą ir tu pasiimsi nuotrauką. 

Patriko veidą nušvietė plati šypsena. 

— Puiku! Tai bus tobula. Ačiū! 

Po pusvalandžio Patrikas išėjo iš ligoninės su Andešo bloknoto 
lapo fotokopija. Jis rimtai prižadėjo dažniau susisiekti su Robertu 
ir tikėjosi laikytis pažado. Deja, per gerai save pažinojo. 

Namo važiavo susimąstęs. Jam patiko vairuoti tamsoje. Tyla, 
stojusi, kai jį apgaubė juoda kaip aksomas naktis, pertraukiama 
tik pavienių priešais atriedančių mašinų, leido galvoti kur kas 
aiškiau. Dalelė po dalelės sudėliojo tai, ką jau žinojo, su tuo, ką 
dabar perskaitė ant popieriaus lapo, ir prie Tanumshedės namo 
privažiavo ganėtinai užtikrintas, kad įminė bent vieną jį kamavu- 
sią mįslę. 

Atrodė neįprasta gultis be Erikos. Keista, kaip greitai galima 
prie ko nors priprasti, jei tai teikia malonumą, ir dabar pajuto, 
kad sunku užmigti vienam. Jį stebino, kaip smarkiai nusivylė, 
kai važiuojant namo į mobilųjį telefoną paskambino Erika ir 
pranešė, kad netikėtai ją aplankė sesuo ir gal būtų geriau, jei jis 
permiegotų savo namuose. Būtų norėjęs išsiklausinėti daugiau, 
bet iš Erikos balso girdėjo ją nieko negalint paaiškinti, todėl 
tenkinosi prižadėjęs paskambint rytoj ir užtikrinęs, kad labai 
jos ilgisi. 

Dabar jo miegą trikdė Erikos vaizdai ir mintys apie tai, ką turės 
padaryti rytojaus dieną. Patrikui ši naktis buvo labai ilga. 


Kai vakare vaikai užmigo, pagaliau jos gavo progą pasikalbėti. 
Erika skubiai atitirpdė šaldiklyje užšaldyto gatavo maisto, nes 
atrodė, kad Anai reikia ko nors įsidėti į skrandį. Be to, pati buvo 
užmiršusi pavalgyti, dabar urzgė pilvas. 

Ana daugiausia baksnojo valgį šakute, o Erika jautė gerai pa- 
žįstamą nerimą dėl jaunesnės sesutės. Visai taip pat kaip tada, kai 
buvo mažos, ji norėjo paimti Aną į glėbį, pasūpuoti ir nuraminti, 
kad viskas bus gerai, pabučiuoti skaudamą vietą, kad skausmas 
praeitų. Bet dabar jos buvo suaugusios, ir Anos bėdos buvo kur 
kas didesnės nei nubrozdinto kelio skausmas. Erika jautėsi bejė- 

gė. Pirmąsyk gyvenime jos mažoji sesutė atrodė lyg svetima, ir 
Erika jautėsi negrabi ir nežinojo, kaip su ja kalbėtis. Taigi tyliai 
sėdėjo laukdama, kad pokalbį pradės Ana. Po ilgokos pertraukos 
pagaliau ši prakalbo: 

— Erika, aš nežinau, ką man daryti. Kas bus man ir vaikams? 
Kur mums reikės eiti? Kaip aš versiuos? Aš taip ilgai sėdėjau na- 
mie, aš nieko nemoku. 

Erika matė, kaip pabalo į stalą įsitvėrusios Anos krumpliai, tar- 
si ji stengtųsi fiziškai išlaikyti padėtį savo rankose. 

— Šššš, dabar apie tai negalvok. Viskas susitvarkys. Dabar turi 
gyventi po vieną dieną, gali pasilikti čia su vaikais, kiek nori. Juk 
namas priklauso ir tau, ar ne? 

Ji leido sau kreivai šyptelti ir, savo džiaugsmui, pamatė, kad Ana 
į tai atsiliepė. Ana atpakalia ranka nusišluostė nosį ir susimąsčiusi 
peštelėjo staltiesę. 

- Negaliu sau atleisti, kad taip ilgai kenčiau. Jis sužalojo Emą, 
kaip galėjau jam leisti sužaloti Emą? - Snarglys vėl nutįso, ir ji nu- 
sišluostė nebe ranka, o nosine. - Kodėl leidau jam sužaloti Emą? 
Ar širdy nenujaučiau, kad taip atsitiks, bet savo patogumui užsi- 
merkiau? 

- Ana, jei kuo nors esu visiškai įsitikinusi, tai tuo, kad tu sąmo- 
ningai niekam neleistum žaloti savo vaikų. 

Pasilenkusi per stalą, Erika paėmė Anos ranką. Ji buvo siaubin- 
gai liesa. Kauliukai atrodė lyg paukštelio, galintys sutrupėti per 
daug suspaudus. 

- Vis dar negaliu suprasti, kodėl, nors žinau, ką jis padarė, kaž- 
kuri mano dalis jį tebemyli. Aš taip ilgai mylėjau Luką, kad ta 
meilė tarytum įsišaknijo, tapo mano esybės dalimi, kad ir ką jis 
darytų, man nepavyksta tos dalies atsikratyti. Norėčiau paėmusi 
peilį ją išpjauti. Jaučiuosi pasibjaurėtina ir nešvari. 

Virpančia ranka ji perbraukė krūtinę, tarsi rodydama, kur slypi 
blogis. 

— Tai normalu, Ana. Tau neverta gėdytis. Dabar tau tereikia 
stengtis pasijusti geriau. — Ji patylėjo. - Bet tu privalai pranešti 
apie Luką policijai. 

— Ne, Erika, ne, aš negaliu. 

Jos skruostais tekėjo ašaros, keli lašai pakibo ant smakro, o kai 
pagaliau nuvarvėjo, liko šlapia dėmė ant staltiesės. 

— Ana, tu privalai. Negali leisti jam išsisukti. Nesakyk, kad galė- 
si susitaikyti su tuo, kad leidai jam kone sulaužyti dukteriai ranką 
ir likti nenubaustam! 

— Ne, taip, aš nežinau, Erika. Negaliu aiškiai galvoti, mano gal- 
va tarytum prikimšta vatos. Dabar neįstengiu apie tai galvoti, gal- 
būt vėliau. 

— Ne, Ana. Ne vėliau. Dabar. Paskui bus vėlu. Turi padaryti tai 
dabar! Rytoj palydėsiu tave iki nuovados, bet tu privalai tai pada- 
ryti - ne tik dėl vaikų, bet ir dėl savęs. 

— Nesu tikra, ar man užteks jėgų. 

— Žinau, kad užteks. Skirtingai nei tu ir aš, Ema ir Adrianas turi 
juos mylinčią mamą, dėl jų pasiruošusią padaryti viską. 

Erika negalėjo sulaikyti kartėlio, besisunkiančio iš balso. 

Ana atsiduso. 

— Tu turi tai užmiršti, Erika. Aš seniai susitaikiau, kad tėtė buvo 
vienintelis iš tėvų, kurį mes iš tikrųjų turėjom. Taip pat lioviausi 
svarsčiusi, kodėl. Ką aš žinau? Galbūt mama niekad nenorėjo tu- 
rėti vaikų? Gal mes nebuvom tokie vaikai, kokių ji būtų norėjusi? 
Dabar šito niekad nesužinosim, ir neverta apie tai nuolatos kalbė- 
ti. Nors iš mudviejų turbūt labiau pasisekė man. Juk aš turėjau ir 
tave. Tikriausiai niekad tau to nesakiau, bet žinau, kiek daug dėl 
manęs padarei ir ką man reiškei, kai augome. Tu, Erika, neturėjai 
nieko, kas tavim pasirūpintų vietoj mamos, bet pažadėk nepykti. 
Nemanyk, jog aš nematydavau, kad tu atsitrauki vos sutikusi vai- 
kiną, su kuriuo, regis, galėtum iš tikrųjų suartėti. Kad atsitrauki 
bijodama, jog tave skaudžiai sužeis. Tau reikia atsižadėti praei- 

ties, Erika. Atrodo, dabar užmezgei kažką išties puikaus, ir šįsyk 
neatsitrauk. Juk noriu kada nors tapti teta. 

Abi ėmė juoktis pro ašaras, dabar atėjo Erikos eilė servetėle 
šluostytis nosį. Nuo visų kambaryje susitvenkusių jausmų pasi- 
darė sunku kvėpuoti, bet kartu siela išsivalė lyg po pavasarinio 
tvarkymosi. Tiek daug neištartų žodžių, tiek daug dulkių kertėse, 
irjos abi pajuto, kad atėjo laikas išsitraukti šluotą. 

Jos kalbėjosi kiaurą naktį, kol žiemos sutemas ėmė keisti pil- 
ka ryto migla. Vaikai miegojo ilgiau nei paprastai, ir, kai pagaliau 
Adrianas veriamai suklikęs pranešė, kad yra prabudęs, Erika pa- 
sisiūlė iki pietų pasirūpinti vaikais ir leisti Anai porą valandų pa- 
miegoti. 

Erika neprisiminė, ar kada nors anksčiau jautėsi tokia linksma. 
Savaime aišku, ją tebeslėgė tai, kas atsitiko Emai, ir jos su Ana per 
naktį viena kitai daug pasakė, ką reikėjo seniai pasakyti. Dalis tiesų 
buvo nemalonios, bet būtinos išgirsti, ir ją stebino, kaip lengvai 
mažoji sesutė ją permatydavo. Erika turėjo pripažinti galbūt nepa- 
kankamai vertinusi Aną, kartais net būdavusi per daug globėjiška 
ir mačiusi joje tik didelį neatsakingą vaiką. Sesuo buvo kur kas su- 
dėtingesnė, ir ji džiaugėsi pagaliau įstengusi išvysti tikrąją Aną. 

Jos taip pat daug kalbėjosi apie Patriką, ir dabar, paėmusi ant 
rankų Adrianą, Erika jam paskambino. Namų telefonu jis neatsi- 
liepė, tad pamėgino surinkti mobiliojo numerį. Skambinti pasi- 
rodė sunkesnė užduotis, nei paprastai, nes Adrianas, baisiausiai 
susižavėjęs nuostabiu žaislu jos rankoje, mėgino jį pasisavinti. 
Kai Patrikas po pirmo mobiliojo telefono signalo atsiliepė, nak- 
ties nuovargis pradingo lyg mostelėjus burtų lazdele. 

- Labas, brangioji. 

- Mmmm, man patinka, kai šitaip vadini. 

— Kaip sekasi? 

— Ačiū, gerai. Čia pas mus nedidelė šeimos krizė. Daugiau pa- 
pasakosiu, kai pasimatysim. Labai daug įvykių, ir mudvi su Ana 

prašnekėjom visą naktį, o dabar aš prižiūriu vaikus, kad ji porą 
valandų pamiegotų. 

Jis išgirdo, kaip ji užgniaužė žiovulį. 

— Iš balso atrodai pavargusi. 

— Esu pavargusi. Baisiausiai. Bet Anai reikia pamiegoti labiau 
nei man, tad turiu išlikti budri dar porą valandų. Vaikai dar per 
maži pasirūpinti savimi. 

Adrianas pritariamai sučiauškėjo. 

Patrikas apsisprendė akimirksniu. 

— Yra kitas būdas išspręsti šią problemą. 

- Štai kaip, koks? Ar turėčiau valandėlei juos pririšti prie laiptų 
turėklo? - Ji nusijuokė. 

— Aš atvažiuosiu jų prižiūrėti. 

Erika nepatikliai prunkštelėjo. 

— Tu? Prižiūrėti vaikų? 

Jis nutaisė itin nepatenkintą balsą. 

— Ar leidi suprasti, kad man tikriausiai nepakaks jėgų šiai už- 
duočiai? Jei vienas įveikiau du įsilaužėlius, matyt, susitvarkysiu ir 
su dviem itin mažo ūgio žmogučiais. O gal tu manim nepasitiki? 

Patylėjęs išgirdo, kaip kitame linijos gale Erika teatrališkai at- 
siduso. 

— Taip, galbūt ir susitvarkytum. Bet įspėju, jie yra išties neža- 
boti žvėriukai. Ar esi tikras, kad ištversi jų tempą? Būdamas tokio 
amžiaus, noriu pasakyti. 

— Pamėginsiu. Ir dėl visa pikta atsivešiu vaistų nuo širdies. 

— Na, gerai, tuomet pasiūlymas priimtas. Kada atvyksi? 

— Tiesą sakant, dabar. Leidausi į Fjelbaką kitu reikalu ir dabar 
ką tik pravažiavau mažojo golfo aikštelę. Tad pasimatysim maž- 
daug po penkių minučių. 

Kai jis išlipo iš automobilio, ji stovėjo tarpduryje laukdama. 
Ant rankų laikė apskritaskruostį berniuką, pašėlusiai mosuojan- 

tį rankomis. Jai už nugaros, vos matoma, stovėjo nykštį į burną 
įsikišusi mergytė, kita jos ranka buvo sugipsuota ir parišta. Jis 
nežinojo, kodėl Erikos sesuo taip netikėtai išdygo, bet remda- 
masis tuo, ką Erika pasakojo apie savo svainį, ir išvydęs mergy- 
tės sugipsuotą ranką, staiga įtarė kažką labai nemalonaus. Jis ne- 
klausinėjo - Erika papasakos, kas atsitiko, kai pasitaikys tinkama 
proga. 

Patrikas iš eilės pasisveikino su visu trejetu. Erikai pakštelėjo į 
lūpas, Adrianui paplekšnojo skruostą, paskui atsitūpęs pasisvei- 
kino su rimtąja Ema. Paėmęs už sveikos rankos tarė: 

— Labas, aš vardu Patrikas. O tu? 

Atsakymas pasigirdo po ilgos tylos. 

— Ema. - Paskui ji vėl įsikišo į burną nykštį. 

- Ji tikriausiai atlyš, - pasakė Erika perleisdama Adrianą Pat- 
rikui ir atsigręždama į Emą. - Mamai ir tetai Erikai reikia trupu- 
tį pamiegoti, tad valandėlę jus prižiūrės Patrikas. Gerai? Jis yra 
mano draugas ir labai labai mielas. Jei ir tu būsi labai labai miela, 
galbūt Patrikas iš šaldiklio ištrauks tau ledų. 

Ema įtariai dirstelėjo į Eriką, bet galimybė gauti ledų neatsispi- 
riamai viliojo, tad ji nenorom linktelėjo. 

— Tuomet palieku juos tau, ir pasimatysim po valandėlės. Būk 
geras, pasistenk, kad man pabudus jie dar būtų gyvi. 

Erika pradingo laiptų viršuje, o jis atsigręžė į Emą, įtariai jį ste- 
binčią. 

— Na, ką pasakysi? Gal sužaisim šachmatų partiją? Ne? O ką, jei 
pusryčiams užvalgytume ledų? Kaip manai, ar tai gerai? Puiku. Pa- 
skutinis pribėgęs prie šaldytuvo vietoj ledų gaus morką. 


Vargais negalais Ana pabudo iš gilaus miego. Jautėsi lyg miego- 
jusi šimtą metų, kaip Erškėtrožė. Prasimerkusi pradžioj sunkiai 
orientavosi. Paskui atpažino vaikystės kambario tapetus, ir tikro- 

vė užgriuvo lyg tona plytų. Umiai atsisėdo. Vaikai! Paskui išgirdo 
laimingą Emos stūgavimą iš apačios ir prisiminė, kad Erika priža- 
dėjo jais pasirūpinti, kol ji miegos. Vėl atsigulė, nusprendusi dar 
keletą minučių padrybsoti šiltoje lovoje. Vos iš jos išlipusi, turės 
griebtis dienos darbų, o šitaip galėjo keletą minučių pabėgti nuo 
tikrovės. 

Pamažu suvokė, kad iš apačios, pramaišiui su Emos ir Adriano 
juoku, girdėti ne Erikos balsas. Šaltą, ledinę akimirką jai pasirodė, 
jog ten Lukas, bet paskui toptelėjo, kad Erika greičiau jį nušautų 
vietoje, nei įsileistų pro laukujes duris. Nujausdama, kas tai ga- 
lėtų būti, smalsaudama nutipeno pirštų galais į laiptų aikštelę ir 
dirstelėjo pro turėklų lenteles. Apačioj bendrasis kambarys atro- 
dė lyg po bombos sprogimo. Keturios valgomojo kėdės su sofos 
pagalvėlėm ir antklode pavirto trobele, visur ant grindų mėtėsi 
Adriano trinkelės. Ant bendrojo kambario stalo voliojosi dau- 
gybė ledų popierėlių, ir Ana pamanė Patriką esant didžiulį ledų 
mėgėją. Atsidususi suvokė, kad tikriausiai bus itin sunku priversti 
dukterį pietauti ar vakarieniauti. Toji duktė jojo ant simpatiškos 
išvaizdos ir šiltų rudų akių tamsiaplaukio vyro pečių. Ji tiesiog 
springo juoku, o Adrianas akivaizdžiai dalijosi jos džiaugsmu, ant 
patiestos antklodės gulėdamas vien su sauskelnėm. Bet visų sma- 
giausiai atrodė Patrikas, ir kaip tik tą akimirką jis visiems laikams 
laimėjo vietą Anos širdyje. 

Ji atsistojo ir krenkštelėjo, kad atkreiptų trijų žaidimo draugų 
dėmesį. 

— Mama, pažiūrėk, aš įsitaisiau arklį. 

Ema pademonstravo visiškai valdanti „arklį“, stipriai patemp- 
dama jį už plaukų, bet Patriko protestai buvo per švelnūs, kad 
mažoji diktatorė kreiptų į juos dėmesį. 

— Ema, tu turi saugoti arklį. Kitaip galbūt nebegalėsi ant jo jo- 
dinėti. 

Ši pastaba privertė raitelę susimąstyti. Dėl visa ko ji laisvąja 
ranka paplekšnojo Patriko karčius, kad įsitikintų, jog nepraras 
savo raitelės privilegijų. 

— Labas, Ana, seniai matėmės. 

— Taip, tikrai. Tikiuosi, jie tavęs galutinai nenuvarė? 

— Ne, mums buvo itin smagu. - Staiga jis kiek susirūpino. - Aš 
labai saugojau jos ranką. 

— Tikiu tikiu. Atrodo, ji jaučiasi visai gerai. Ar Erika miega? 

— Kai šįryt kalbėjomės telefonu, jos balsas buvo toks pavargęs, 
kad pasisiūliau padėti. 

- Ir, regis, su užsidegimu. 

— Taip, nors truputėlį apsijaukėm. Tikiuosi, Erika nesupyks, 
kai pabudusi pamatys, kad jos bendrajame kambaryje įvykdžiau 
sabotažą. 

Aną susirūpinęs Patriko veidas labai pralinksmino. Regis, Eri- 
ka jau tvirtai jį į rankas suėmusi. 

— Aš padėsiu susitvarkyti. Bet pirmiausia, jaučiu, turiu išgerti 
puodelį kavos. Gal ir tu norėtum? 

Jie gėrė kavą šnekėdamiesi kaip seni draugai. Kelias į Anos šir- 
dį ėjo per vaikus, ir negalėjai suklysti dėl dievinimo Emos akyse, 
kai ši užsiropštė ant Patriko, o šis tik numojo ranka į Anos mė- 
ginimus liepti dukrai valandėlę palikti jį ramybėje. Kai po kurio 
laiko Erika užsimiegojusiomis akimis nulipo žemyn, Ana buvo iš- 
siklausinėjusi Patriką visko, pradedant jo batų numeriu, baigiant 
skyrybų priežastimi. Kai galų gale Patrikas pasakė turįs išeiti, 
prieštaravo visos merginos, tai būtų daręs ir Adrianas, jei visiškai 
išsekęs nebūtų užsnūdęs perpietės. 

Joms išgirdus nuvažiuojant jo automobilį, Ana išplėstom akim 
atsigręžė į Eriką. 

— Die-eve, kiekvienos uošvės svajonė. Ar jis neturi jaunesnio 
brolio, ką? 

Erika atsakė tik laimingai nusišypsodama. 

Patrikas gavo poros valandų atokvėpį nuo užduoties, kurios ži- 
nojo turėsiąs imtis ir kuri privertė visą naktį vartytis lovoje. Retai 
kada ko nors taip baiminosi, suprasdamas, jog tai neišvengiama 
jo pasirinktos profesijos dalis. Dabar žinojo atsakymą dėl vienos 
iš dviejų žmogžudysčių, bet tai jo nedžiugino. 

Palengva iš Selviko jis važiavo į miestelio centrą. Norėjo šitai 
kuo ilgiau atidėti, bet kelias buvo trumpas, ir atvyko greičiau, 
nei troško. Pasistatė automobilį prie „Evos produktų“ ir pasku- 
tinį galiuką nuėjo pėsčias. Namas stovėjo pačiame gale vienos iš 
gatvių, statmenai besileidžiančių prie žvejų pašiūrių pajūry. Tai 
buvo puikus senas namas, bet atrodė lyg daugelį metų apleis- 
tas. Prieš pasibelsdamas į duris Patrikas giliai įkvėpė, bet vos tik 
krumpliais pasibeldė, tapo tik profesionalu. Jis negalėjo rodyti 
jokių asmeninių jausmų. Buvo policininkas ir todėl turėjo atlik- 
ti darbą, kad ir ką būtų jautęs atlikdamas užduotį kaip privatus 
asmuo. 

Vera atidarė duris kone bemat. Pažvelgė į jį klausiamai, bet tuč- 
tuojau pasitraukė į šalį, kai jis pasiprašė įleidžiamas. Nusivedė jį į 
virtuvę, ir abu atsisėdo prie stalo. Patrikui staiga dingtelėjo, kad ji 
nepaklausė, ko jis nori, ir akimirką jam pasirodė, kad galbūt ji jau 
žino. Kad ir kaip ten būtų, jis turės kuo taktiškiau išdėstyti tai, ką 
nori pasakyti. 

Ji ramiai įbedė į jį akis, bet jis išvydo tamsius paakius - ženklą 
sielvarto po sūnaus mirties. Ant stalo gulėjo senas fotoalbumas, 
irjis spėjo, kad atvertęs išvystų Andešo vaikystės nuotraukas. Pat- 
rikui buvo sunku čia ateiti, pas motiną, gedinčią vos prieš porą 
dienų mirusio sūnaus, bet ir vėl turėjo, nustūmęs į šalį natūralius 
globėjiškus jausmus, sukaupti dėmesį į užduotį, kuri jį čia atvijo. 
Išsiaiškinti tiesą apie Andešo mirtį. 

— Vera, pastarąjį kartą mes buvom susitikę labai liūdnom aplin- 
kybėm, ir dabar noriu pradėti pareikšdamas, kad išties labai ap- 
gailestauju dėl jūsų sūnaus mirties. 

Ji atsakė tik linktelėdama ir tyliai laukė, ką jis dar pasakys. 

— Bet, nors labai gerai suprantu, kaip jums sunku, mano dar- 
bas - ištirti, kas atsitiko Andešui. Tikiuosi, jūs tai suprantat? 

Patrikas kalbėjo iš lėto ir aiškiai lyg vaikui. Gerai nežinojo kodėl, 
bet jautė, jog jam svarbu, kad ji iš tikrųjų suprastų, ką jis sako. 

— Mes tyrėm Andešo mirtį kaip nužudymą ir net ieškojom 53- 
sajų su Aleksandros Vijkner nužudymu, - moters, su kuria žinom 
jį turėjus santykių. Mes neaptikom jokių galimo žudiko pėdsakų, 
taip pat neišsiaiškinom, kaip įvykdyta pati žmogžudystė. Atvirai 
kalbant, tai išties uždavė mums galvosūkį, ir niekas negebėjo tik- 
rai gerai paaiškinti galimos šio nusikaltimo eigos. Bet paskui An- 
dešo namuose radau štai šitą lapą. 

Patrikas padėjo ant virtuvės stalo popieriaus lapo fotokopiją, į 
Verą teksto puse. Veros veidu nuslydo nuostaba, ir ji keletą kar- 
tų vedžiojo akis tai į lapą, tai į Patriko veidą. Paėmusi popierių 
apvertė. Palietė raides pirštais, paskui vis dar suglumusiu veidu 
padėjo popierių ant stalo. 

— Kurjūs tai radot? - balsas buvo prikimęs iš sielvarto. 

— Andešo namuose. Jūs nustebusi, nes manėt, kad pasiėmėt 
vienintelį šio laiško egzempliorių, ar ne? 

Ji linktelėjo. Patrikas kalbėjo toliau. 

- Jūs taip ir padarėt, iš tikrųjų. Bet aš radau bloknotą, kuriame 
Andešas rašė laišką ir, spausdamas tušinuką prie popieriaus lapo, 
paliko įspaudą ir ant apatinio lapo. Štai kaip mes atkūrėm įrašą. 

Vera ironiškai nusišypsojo. 

— Taip, apie tai net nepagalvojau, savaime aišku. Gudriai per- 
pratot. 

— Manau, apytikriai žinau, kas atsitiko, bet mielai išklausyčiau 
jūsų pasakojimą savais žodžiais. 

Valandėlę ji čiupinėjo popierių liesdama pirštais žodžius, lyg 
skaitytų Brailio raštą. Giliai atsidususi patenkino draugišką, bet 
griežtą Patriko reikalavimą. 

— Aš nuėjau į Andešo namus su maisto krepšiu. Durys buvo ne- 
užrakintos, bet taip būdavo kone visad, tad tik šūktelėjau ir įėjau. 
Buvo ramu, visiškai tylu. Pamačiau jį iškart. Pasijutau, lyg mano 
širdis akimirką būtų sustojus. Kaip tik taip pasijutau. Lyg širdis 
būtų nustojusi plakti ir krūtinėj įsivyravus ramybė. Jis lengvai sū- 
pavo. Pirmyn ir atgal. Tarsi kambary būtų pūtęs vėjas, nors, savai- 
me aišku, žinojau, kad tai visiškai neįmanoma. 

— Kodėl neiškvietėt policijos? Arba greitosios pagalbos? 

Ji trūktelėjo pečiais. 

— Nežinau. Pirmiausia pajutau nevalingą poreikį pribėgus kaip 
nors jį nukabinti, bet įėjusi į bendrąjį kambarį supratau, kad jau 
per vėlu. Mano berniukas buvo miręs. 

Pirmąsyk per pasakojimą jos balsas kiek sudrebėjo, bet paskui 
ji nurijo seilę ir su kraupia ramybe prisivertė pasakoti toliau. 

- Šitą laišką radau virtuvėj. Jūs jį perskaitėt, žinot, kas ten para- 
šyta. Kad jis nepajėgia toliau gyventi. Kad gyvenimas jam tebuvo 
ilga kančia, ir dabar jis nebepajėgia kovoti. Visi jo motyvai gyven- 
ti dingo. Aš sėdėjau virtuvėj tikriausiai valandą, galbūt dvi, gerai 
nežinau. Akimirksniu įsikišau laišką į rankinę, o paskui tereikėjo 
ištraukti kėdę, ant kurios jis atsistojo, kad pasiektų kilpą, ir pasta- 
tyti savo vieton virtuvėje. 

— Bet kodėl, Vera? Kodėl? Kam to reikėjo? 

Jos žvilgsnis buvo ramus, bet iš virpančių rankų Patrikas su- 
prato, kad išorinė ramybė apgaulinga. Net negalėjo įsivaizduoti, 
koks siaubas turėjo apimti motiną, išvydus palubėj kabantį sūnų 
sutinusiu mėlynu liežuviu ir išsprogusiomis akimis. Ir pačiam 
buvo ganėtinai sunku žiūrėti į Andešą, o dabar jo motina visą gy- 
venimą regės akių tinklainėje įsispaudusį vaizdą. 

— Aš norėjau apsaugoti jį nuo didesnio pažeminimo. Visus 
tuos metus žmonės žiūrėjo į jį su panieka. Rodydavo į jį pirštais 
ir juokėsi. Praeidavo pakėlę nosis jausdamiesi pranašesni. Ką jie 

sakytų išgirdę, kad Andešas pasikorė? Aš norėjau apsaugoti jį 
nuo šitos gėdos ir tai padariau vieninteliu į galvą atėjusiu būdu. 

— Bet aš vis dar nesuprantu. Kodėl būtų buvę blogiau, jei jis 
būtų nusižudęs, o ne nužudytas? 

— Jūs per jaunas šitai suprasti. Panieka savižudžiams dar giliai 
įsišaknijusi čia, pakrantėse, gyvenančių žmonių galvose. Aš neno- 
rėjau, kad žmonės apkalbinėtų mano berniuką. Bėgant metams ir 
taip apie jį ganėtinai pripaistyta visokių nesąmonių. 

Veros balsas buvo plieninis. Šitiek metų ji visą energiją skyrė ap- 
saugoti ir padėti savo sūnui, ir, nors Patrikas vis dar nesuprato jos 
motyvų, galbūt buvo natūralu, kad saugojo jį net mirusį. 

Vera prisitraukė ant stalo gulintį fotoalbumą ir atvertė taip, kad 
matytų abu su Patriku. Sprendžiant iš drabužių, nuotraukos buvo 
darytos aštuntajame dešimtmetyje. Andešo veidas atvirai ir ne- 
rūpestingai šypsojosi iš visų kiek pageltusių nuotraukų. 

- Jis išties buvo puikus, mano Andešas. - Vera kalbėjo svajingu 
balsu, pirštu braukydama nuotraukas. - Jis visad buvo toks mie- 
las berniukas. Su juo niekad neturėdavau jokių bėdų. 
kad tai tas pats žmogus, kurį jis sutiko jau kaip griuveną. Laimė, 
berniukas nuotraukose nežinojo, koks likimas jo laukia. Viena 
nuotrauka jį sudomino šiek tiek labiau. Liesa geltonplaukė mer- 
gytė stovėjo šalia Andešo, sėdinčio ant dviračio kepalo formos 
sėdyne ir žemyn nulenktomis rankenomis. Ji vos pastebimai šyp- 
sojosi, droviai žiūrėdama iš po kirpčiukų. 

— Tikriausiai čia Aleksė? 

— Taip, - trumpai ir atžariai atsakė Vera. 

— Ar būdami maži jie dažnai kartu žaisdavo? 

— Nedažnai. Bet kartais tikriausiai žaisdavo. Juk, šiaip ar taip, 
mokėsi toje pačioje klasėje. 

Patrikas atsargiai žengė įjautrią sritį. Mintyse apgalvodavo kiek- 
vieną žodį, lyg žengdamas žingsnį kojų pirštais tikrintų žemę. 

— Supratau, jog kurį laiką juos mokė Nilsas Lorencas? 

- Taip, galimas daiktas. Tai buvo labai seniai. 

— Kiek suprantu, apie Nilsą Lorencą buvo daug kalbama. Ne 
tik jam dingus. 

- Žmonės čia, Fjelbakoje, kalba visokiausius dalykus. Tad tik- 
riausiai kalbėjo ir apie Nilsą Lorencą. 

Akivaizdu - dabar jis bakstelėjo į neužgijusią žaizdą, bet buvo 
priverstas besti dar giliau. 

— Aš kalbėjausi su Aleksės tėvais, jie išsakė tam tikrą nuomonę 
apie Nilsą Lorencą. Nuomonę, susijusią ir su Andešu. 

- Štai kaip. — Ji aiškiai neketino palengvinti jam užduoties. 

— Anot jų, Nilsas Lorencas išžagino Aleksę, ir jie tvirtino, kad 
ir Andešas buvo prievartaujamas. 

Vera kaip mietą prarijusi sėdėjo ant virtuvinės kėdės krašto ir 
neatsakė į Patriko tvirtinimą, pateiktą kaip klausimą. Jis nuspren- 
dė laukti iki galo, ir po valandėlę trukusios vidinės kovos ji iš lėto 
užvertė fotoalbumą ir atsistojo nuo kėdės. 

— Nenoriu kalbėti apie seną istoriją. Norėčiau, kad dabar išei- 
tumėt. Jei norite apkaltinti mane dėl to, ką padariau radusi Ande- 
šą, žinot, kur esu, bet aš neketinu padėti jums raustis reikaluose, 
kuriuos geriausia palikti palaidotus. 

— Tik vienas klausimas: ar jūs kada nors apie tai kalbėjotės su 
Aleksandra? Kiek supratau, ji buvo pasiryžusi imtis žygių dėl to, 
kas atsitiko, taigi visai natūralu, kad pasikalbėjo ir su jumis. 

— Taip, pasikalbėjo. Maždaug savaitę prieš jos mirtį aš sėdėjau 
ten, jos namuose, ir klausiausi jos naivių sapaliojimų apie tai, kad 
reikėtų susitaikyti su praeitim, atskleisti senas šeimos paslaptis 
ir taip toliau, ir taip toliau. Kvailų šiuolaikiškų nesąmonių, mano 
galva. Šiandien visi tarytum apsėsti neša šiukšles iš namų, tvirtin- 
dami, kad labai sveika atskleisti savo paslaptis ir nuodėmes. Bet 
kai kurie dalykai turi likti privatūs. Tai irgi jai pasakiau. Nežinau, 


LEDO PRINCESĖ 231 


ar ji manęs klausėsi, bet tikiuosi, kad klausėsi. Kitaip būčiau vel- 
tui sėdėjusi jos velniškai šaltame name ir įsitaisiusi sunkiai pagy- 
domą šlapimo pūslės uždegimą. 

Tais žodžiais Vera aiškiai parodė, kad diskusija baigta, ir nuėjo 
prie laukujų durų. Pravėrusi jas Patrikui, labai šaltai atsisveikino. 

Vėl atsidūręs šaltyje su ant ausų užsmaukta kepure ir kumš- 
tinėmis piršinėmis, jis tiesiogine prasme nežinojo, ant kurios 
kojos stotis. Pašokinėjo, kad sušiltų, paskui nuskubėjo prie au- 
tomobilio. 

Vera sudėtinga moteris, tiek jis suprato iš jų pokalbio. Ji pri- 
klauso visiškai kitai kartai, vis dėlto daugeliu atžvilgių priešina- 
si tos kartos vertybėms. Išlaikė sūnų viena nuo pat vaikystės, ir 
net tada, kai jis suaugo ir būtų turėjęs verstis pats, toliau globojo. 
Tam tikra prasme ji buvo labai šiuolaikiška moteris, visus tuos 
metus apsiėjusi be vyro, bet kartu susaistyta taisyklių, galiojančių 
jos kartos moterims, tiesą sakant, ir vyrams. Nors ir nenorom, jis 
kažkodėl negalėjo ja nesižavėti. Ji stipri moteris. Sudėtinga mo- 
teris, ištvėrusi daugiau, nei kitas žmogus būtų ištvėręs per visą 
gyvenimą. 

Jis nežinojo, kuo Verai gali baigtis jos mėginimas Andešo savi- 
žudybę paversti nužudymu. Būtinai turės perduoti šią informa- 
ciją nuovadai, bet kas atsitiks po to, neįsivaizdavo. Jei spręstų jis, 
pažiūrėtų į tai pro pirštus, bet negalėjo pažadėti, kad taip ir bus. 
Grynai teisiniu požiūriu ją buvo galima apkaltinti, pavyzdžiui, 
kliudymu tyrimui, bet jis nuoširdžiai tikėjosi, kad taip neatsitiks. 
Jam patinka Vera, kas teisybė, tai teisybė. Ji kovotoja, o tokių nėra 
daug. 

Įsėdęs į automobilį ir įsijungęs mobilųjį telefoną pamatė, kad 
jo laukia žinutė. Nuo Erikos. Ji pranešė, kad trys damos ir labai 
labai mažas ponas šįvakar tikisi jį ateisiant su jais pavakarieniauti. 

nusprendė, kad važiuoti į nuovadą jau vėlu. O ką veiktų namie? 

Prieš paleisdamas variklį paskambino į nuovadą Anikai ir trum- 
pai papasakojo, ką nuveikė, bet nesileisdamas į smulkmenas — 
visą ataskaitą norėjo pateikti akis į akį Melbergui. Nieku gyvu ne- 
norėjo, kad padėtis būtų klaidingai suprasta ir Melbergas pradėtų 
kokią nors milžinišką operaciją vien savo pasismaginimui. 

Važiuodamas pas Eriką mintimis visą laiką sugrįždavo prie 
Aleksės nužudymo. Jį varė į neviltį, kad vėl atsitrenkė į aklagat- 
vį. Dvi žmogžudystės reikštų dvigubą galimybę, kad žudikas kur 
nors suklydo. Dabar jis vėl grįžo į pradinį tašką ir pirmąsyk pa- 
galvojo, kad galbūt nesuras Aleksės žudiko. Tai jį gerokai liūdino. 
Kažkodėl jam atrodė, kad Aleksę pažįsta geriau nei kas kitas. Jį 
labai sujaudino tai, ką sužinojo apie jos vaikystę ir gyvenimą po 
išžaginimo. Norėjo surasti jos žudiką labiau nei ko nors kito per 
visą savo gyvenimą. 

Bet dabar turėjo tik susitaikyti su tuo, kad atsidūrė aklagatvyje 
ir nebežino nei kur iš jo toliau traukti, nei kur ieškoti. Patrikas 
prisivertė kuriam laikui šitą reikalą atidėti. Dabar norėjo susitikti 
su Erika, jos seserim ir ypač - su vaikais, ir kaip tik to jam reikėjo 
šį vakarą. Visos bėdos jį gerokai išnervino. 


Melbergas nekantriai pirštais barbeno į stalviršį. Kur, po galais, 
dėjos berniūkštis? Ar jis mano, kad čia koks nors sumautas vai- 
kų darželis? Kad gali ateiti ir išeiti kada panorėjęs? Be abejo, 
šeštadienis, bet kiekvienas, kuris tariasi galįs pasiimti laisvą die- 
ną nepasibaigus šiam tyrimui, labai klysta. Na, netrukus atvers 
jam akis. Jo nuovadoje galioja griežtos taisyklės ir aiški drausmė. 
Darnus vadovavimas. Tai buvo epochos lozungas, ir, jei kas gimė 
apdovanotas vadovo savybėmis, tai jis. Jo motina visad sakydavo 
jį tapsiant žymiu žmogum ir, nors turi pripažinti, kad galbūt šlovė 
delsia kiek ilgiau, nei abu buvo numatę, jis niekad neabejojo, kad 
anksčiau ar vėliau jo puiki kvalifikacija bus įvertinta tinkamai. 
Štai kodėl taip erzino, kad jų tyrimas, regis, užstrigo. Melbergas 

juto savo didįjį šansą esant taip arti, kad net įmanoma užuosti, vis 
dėlto, jei niekam tikę bendradarbiai greitu laiku nepateiks kokių 
nors rezultatų, jam gali tekti veltui laukti paaukštinimo ir grįžimo 
į Geteborgą. Apsileidėliai, štai kas jie. Kaimo policininkai, kurie 
sunkiai rastų savo subinę net abiem rankom ir pasišviesdami ki- 
šeniniu žibintuvėliu. Šiek tiek tikėjosi iš jaunojo Hedstriomo, bet 
atrodė, kad ir šis nuvils. Šiaip ar taip, kol kas jis nepranešė jokių 
rezultatų iš kelionės į Geteborgą, tad tikriausiai tik dar vienu įrašu 
papildys išlaidų skiltį. Dabar dešimt po devintos, o jo nė padujų. 

— Anika! - suriko atvirų durų link jausdamas, kad dar labiau irz- 
ta sekretorei malonėjus atsiliepti tik po geros minutės. 

— Aš čia, ko norėjot? 

— Ar gavai kokių nors žinių iš Hedstriomo? Ar jis dar vartosi 
šiltoje lovoje, ką? 

— Nemanyčiau. Jis paskambino ir pranešė, kad šįryt šiek tiek 
vargo bandydamas paleisti automobilį, bet dabar esąs kelyje. - Ji 
minučių. 

— Kas per nesąmonės, panorėjęs jis galėjo iš namų ateiti pėsčias. 

Anika neskubėjo atsakyti ir, savo nuostabai, jis išvydo jos lūpų 
kampučiuose žaidžiant šypsenėlę. 

— Na, manau, greičiausiai jis buvo ne namie. 

— Tai kur, po velnių, buvo? 

— Šito paklauskit Patriką, — atšovė Anika ir, atgręžusi Melber- 
gui nugarą, grįžo į savo kambarį. 

Kad Patrikas iš tikrųjų atrodė turįs svarbią priežastį vėluoti, 
kažkodėl Melbergą dar labiau suerzino. Ar jis negalėtų būti bent 
kiek apdairesnis ir rytais iš anksto numatyti daugiau laiko, jei kar- 
tais sutriktų automobilio variklis? 

Po penkiolikos minučių, taktiškai pasibeldęs į praviras duris, įėjo 
Patrikas. Uždusęs ir raudonskruostis, atrodė begėdiškai linksmas ir 
žvalus, nors privertė savo viršininką laukti kone pusvalandį. 

— Ar manai, kad mes čia dirbam ne visą darbo dieną, ką? Ir kur 
buvai vakar? Juk tikriausiai į Geteborgą važiavai užvakar? 

Patrikas atsisėdo ant lankytojų kėdės priešais rašomąjį stalą ir 
ramiai atsakė į Melbergo klausimų krušą. 

— Atsiprašau, kad pavėlavau. Šįryt užsikirto automobilio varik- 
lis, tik po pusvalandžio pavyko užvesti. Taip, Geteborge buvau 
užvakar ir ketinau apie tai papasakoti prieš pasakydamas, ką nu- 
veikiau vakar. 

Melbergas niurgzdamas nenorom sutiko. Patrikas jam išdėstė, 
ką sužinojo apie Aleksės vaikystę. Jis nepraleido jokių pasibjaurė- 
tinų smulkmenų, ir, išgirdęs naujieną, kad Julija yra Aleksės duk- 
tė, Melbergas pajuto žiauną atvipus iki krūtinės. Niekad nebuvo 
girdėjęs tokios istorijos. Patrikas toliau pasakojo apie nenuma- 
tytą Karlo Eriko kelionę į ligoninę ir kaip jam pavyko taip grei- 
tai ištirti popieriaus lapą iš Andešo buto. Jis paaiškino: pasirodė, 
jog tai savižudžio laiškas, ir šitaip natūraliai priėjo prie ataskaitos 
apie vakarykščią dieną - ką ir kodėl per ją nuveikė. Paskui Patri- 
kas neįprastai tyliam Melbergui viską apibendrino. 

— Taigi viena iš mūsų žmogžudysčių pasirodė esanti savižudy- 
bė, o dėl antrosios - vis dar neturim mažiausio supratimo nei kas 
ją įvykdė, nei kodėl. Jaučiu, kad tai susiję su tuo, ką papasakojo 
Aleksandros tėvai, bet negaliu savo prielaidos paremti visiškai jo- 
kiais įrodymais ar tikrais faktais. Taigi dabar viską žinot, kaip ir aš. 
Ar turit kokių nors minčių, ką darysim toliau? 

Po valandėlės tylos pagaliau Melbergui pavyko atgauti ramybę. 

— Taip, papasakojai man išties negirdėtą istoriją. Aš pats ver- 
čiau statyčiau už tą tipą, su kuriuo ji krušosi, nei už seną giesmę 
apie prieš dvidešimt penkerius metus nutikusią istoriją. Siūlau 
tau pasikalbėti su Aleksės meilužiu ir šįsyk kaip reikiant jį pri- 
spirti. Manau, taip kur kas geriau panaudosim savo išteklius. 

Kai tik Patrikas pasakė, kas buvo vaiko tėvas, Melbergas perkė- 
lė Daną į įtariamųjų sąrašo viršų. 

Patrikas linktelėjo, Melbergo manymu, įtartinai paklusniai ir 
atsistojo išeiti. 

— O-o-o, ak, puikiai padirbėjai, Hedstriomai, - nenorom iš- 
sprūdo Melbergui. - Ar dabar toliau tirsi įvykius? 

— Būtinai, šefe, manykit, kad sutarta. 

Ar jis pajuto ironišką toną? Bet Patrikas pažvelgė į jį nekaltu 
veidu, ir Melbergas nuvijo įtarimą. Gal vaikinas turi tarp ausų už- 
tektinai proto, kad išgirdęs atpažintų patirties balsą. 


Sakoma, kad žiovulio tikslas - geriau aprūpinti smegenis deguo- 
nim. Patrikas labai abejojo, ar tai jam davė kokios nors naudos. 
Nuovargis po nakties, praleistos namie vartantis nuo vieno šono 
ant kito, jį prisivijo, ir, kaip paprastai, miegas pas Eriką buvo ve- 
tuotas daugumos sprendimu. Išsekęs pažvelgė į dabar jau gerai 
pažįstamas popierių šūsnis ant rašomojo stalo ir turėjo atsispirti 
pagundai paimti visus dokumentus ir išmesti į šiukšliadėžę. Da- 
bar tyrimas jam tikrai velniškai įgriso. Atrodė, lyg būtų praėję iš- 
tisi mėnesiai, nors iš tikrųjų daugiausia keturios savaitės. Įvykių 
tiek daug, ir vis dėlto jis nepasistūmėjo į priekį. Anika, praeidama 
pro jo kabinetą, išvydusi jį trinant akis, atnešė ir pastatė priešais 
labai reikalingą puodelį kavos. 

— Ar labai sunku? 

— Taip, turiu pripažinti, kaip tik dabar sunkoka. Bet tereikia 
vėl pradėti nuo pradžių. Žinau, kad kažkur šiose krūvose slypi 
atsakymas. Man reikia tik mažyčio siūlo galo, kurio iki šiol ne- 
suradau. 

Jis bejėgiškai numetė pieštuką ant vienos iš krūvų. 

— O kaip kitkas? 

— Kas? 

— Na, kaip gyvenimas, neskaitant darbo? Tikriausiai žinai, ką 
turiu galvoje... 

— Taip, Anika. Tiksliai žinau, ką turi galvoje. Ką norėtum suži- 
noti? 

— Ar vis dar bingo periodas? 

Patrikas nebuvo tikras, ar išties nori sužinoti, bet, nepaisyda- 
ma sveiko proto, vis tiek paklausė. 

— Bingo periodas? 

— Taip, tu žinai. Penki eilėje... - Paskui, šelmiškai šypsodama, ji 
uždarė už savęs duris. 

Patrikas tyliai sukikeno. Taip, galbūt šitaip galima pavadinti. 

Vėl prisivertė mintimis grįžti prie darbo ir mąsliai pieštuku pa- 
sikasė galvą. Kažkas čia nederėjo. Kažkas iš to, ką pasakė Vera, 
netiko prie viso vaizdo. Paėmė bloknotą, kuriuo naudojosi kalbė- 
savo užrašus. Pamažėle dėliojosi mintis. Tai buvo tik maža detalė, 
bet ji galėjo būti svarbi. Iš vienos krūvos ant rašomojo stalo mik- 
liai ištraukė popieriaus lapą. Netvarkos įspūdis buvo apgaulingas. 
Jis tiksliai žinojo, kur kas padėta. 

Patrikas ir šį popieriaus lapą perskaitė labai atidžiai ir nuodug- 
niai apsvarstydamas, paskui ištiesė ranką prie telefono. 

— Taip, labą dieną, čia skambina Patrikas Hedstriomas iš Ta- 
numshedės policijos. Aš tik ketinau pasitikrinti, ar valandėlę bū- 
sit namie, turiu jums keletą klausimų. Būsit? Kaip puiku, tuomet 
atvyksiu per dvidešimt minučių. Kur jūs gyvenat? Prie pat kelio į 
Fjelbaką? Už stačios kalvos tiesiai į dešinę, o tada trečias namas iš 
kairės. Raudonas namas baltais kampais. Puiku, tikriausiai rasiu. 
Jei ne, paskambinsiu. Netrukus pasimatysim. 

Vos po dvidešimties minučių Patrikas jau stovėjo prie durų. 
Jis be vargo surado namelį, kuriame, kaip spėjo, daug daug metų 
su savo šeima gyveno Eilertas. Pabeldus kone tuoj pat medines 
duris atidarė nemalonaus žvilgsnio rūškana moteris. Ji familia- 
riai prisistatė esanti Eilerto žmona Svėja Berg ir nuvedė jį į mažą 
bendrąjį kambarį. Patrikas suprato, kad jo telefono skambutis 
užvirė karštligišką pasiruošimą. Ant valgomojo stalo puikavosi 

porceliano servizas, o aukštoje trijų lygių lėkštėje buvo išdėlioti 
septynių rūšių pyragaičiai. Iki šio tyrimo pabaigos užsiaugins ant 
liemens tikrą automobilio padangą, atsiduso Patrikas. 

Nors nevalingai pajuto neprielankumą Svėjai Berg, jam iškart 
patiko jos vyras, kai stipriai spausdamas ranką sutiko porą žvalių 
Žydrų akių. Pajutęs Eilerto delne nuospaudas, suprato, kad šis vy- 
ras sunkiai dirbo visą gyvenimą. 

Eilertui atsistojus, sofos apdangalas buvo susiraukšlėjęs, ir la- 
bai susiraukusi Svėja greitai pribėgo jo išlyginti, mesdama į vyrą 
priekaištingą žvilgsnį. Visas namas buvo švarutėlaitis, be jokios 
raukšlelės — vos galėjai patikėti, kad jame kas nors gyvena. Patri- 
kui pagailo Eilerto. Jis atrodė pasimetęs savo namuose. 

Įspūdis pasidarė kone komiškas, kai Svėja įteikliai nusišypsojo 
atsigręžusi į Patriką ir tučtuojau atsuko priekaištingą veidą savo 
vyrui. Patrikas nusistebėjo, koks vyro poelgis sulaukė tokio jos 
pykčio, bet spėjo, kad Svėją erzina vien Eilerto buvimas. 

— Nagi, konstebli, prisėskit ir išgerkit kavos su pyragaičiais. 

Patrikas klusniai atsisėdo ant kėdės, atsuktos į langą, o Eilertas 
siekė kėdės įsitaisyti šalia. 

— Ne čia, Eilertai, turbūt supranti. Sėsk ten. 

Ji įsakmiai parodė kėdę trumpajame stalo gale, ir Eilertas man- 
dagiai pakluso. Patrikas žvalgėsi, kol Svėja bėgiojo šen ir ten lyg 
pikta dvasia ir pilstė kavą, tuo pat metu lygindama neregimas 
staltiesės ir užuolaidų raukšles. Namus, matyt, įrengė žmogus, 
norėjęs suteikti jiems spindesio ir gerovės išvaizdą, bet kaip tik 
jos ir trūko. Viskas tebuvo prasti tikrų prekių padirbiniai, prade- 
dant užuolaidomis, turinčiomis atrodyti lyg šilkinės, su daugybe 
„pažangaus“ dizaino raukinių ir roželių, ir baigiant daugybe nie- 
kučių iš naujasidabrio ar aukso imitacijos. 

Patriko nevilčiai, praėjo nemažai laiko, kol galėjo prieiti prie 
tikrojo reikalo. Svėja plepėjo be jokio perstojo, tuo pat metu gar- 
siai šliurpdama kavą iš puodelio. 

— Šitą servizą, suprantat, man atsiuntė sesuo iš Amerikos. Ji ten 
ištekėjo už turtuolio ir visad atsiunčia man puikių dovanų. Servi- 
zas labai brangus. 

Ji reikšmingai pakėlė elegantiškai dekoruotą kavos puodelį. 
Patrikas skeptiškiau vertino servizo brangumą, bet protingai nu- 
sprendė nekomentuoti. 

— Na, aš irgi būčiau išvažiavusi į Ameriką, jei ne tokia silpna 
mano sveikata. Jei ne tai, tikriausiai irgi būčiau ištekėjusi už tur- 
tuolio, o ne penkiasdešimt metų sėdėjusi šitoj lūšnoj. 

Svėja metė kaltinamą žvilgsnį į Eilertą, šis pastabą ramiai nu- 
leido negirdomis. Tikriausiai šią giesmelę jau buvo girdėjęs daug 
kartų. 

— Suprantat, konstebli, aš sergu podagra. Mano sąnariai visiškai 
susidėvėję, skausmai kamuoja nuo ryto iki vakaro. Laimė, esu ne 
iš tų, kurie skundžiasi. Turint dar ir tokią baisią migreną, atsirastų 
daugybė priežasčių aimanuoti, bet, suprantat, skųstis man nebū- 
dinga. Ne, savo negalavimus reikia kęsti neprarandant dvasinės 
pusiausvyros. Nežinau, kiek kartų esu girdėjusi: „Kokia tu stipri, 
Svėja, kad pajėgi dienų dienas vaikščioti sirgdama tokiomis ligo- 
mis. Bet tokia jau esu. 

Ji droviai nuleido akių vokus, tuo pat metu demonstratyviai 
grąžydama rankas, kurios nespecialisto Patriko akims pasirodė 
anaiptol nepakirstos podagros. Kokia prakeikta žiežula, pamanė 
jis. Išsidažiusi ir išsipusčiusi, apsikarsčiusi pigiais papuošalais ir 
užsitepusi storą makiažo sluoksnį. Vienintelė teigiamybė, kurią 
jis galėjo pasakyti apie jos išvaizdą, buvo ta, kad bent derėjo prie 
kambario apstatymo. Kaip, po galais, tokia nelygi pora kaip Ei- 
lertas ir Svėja galėjo išgyventi susituokę penkiasdešimt metų? 
Bet jis spėjo, kad tai kartų klausimas. Jų kartos žmonės skirda- 
vosi tik dėl kur kas svarbesnių priežasčių nei būdo skirtumai. 
Nors gaila. Eilertas, ko gero, nepatyrė daug džiaugsmo per savo 


gyvenimą. 


LEDO PRINCESĖ 339 


Patrikas atsikrenkštė, kad nutrauktų Svėjos žodžių srautą. Ji 
klusniai nutilo ir įbedė akis jam į lūpas, norėdama išgirsti, su ko- 
kiomis įdomybėmis jis galėjo ateiti. Tikriausiai gandai pasklis vos 
jam spėjus išeiti pro duris. 

— Na, aš turiu keletą klausimų apie ankstesnes dienas, prieš 

Jis nutilo ir pažvelgė į Eilertą laukdamas, kad šis atsakys. Bet 
Svėja užbėgo vyrui už akių. 

— Taip, aš irgi sakau. Kas galėjo pagalvoti, kad kas nors pana- 
šaus čia atsitiktų. Ir kad mano Eilertas ją rastų. Pastarąsias savai- 
tes daugiau apie nieką nekalbama. 

Jos skruostai užsiplieskė iš susijaudinimo, ir Patrikui teko su- 
sivaldyti, kad aštriai neatkirstų. Bet jis, klastingai nusišypsojęs, 
pasakė: 

— Atsiprašau, bet ar negalėčiau valandėlę su jūsų vyru pasikal- 
bėti netrukdomas? Policijos protokolas reikalauja, kad liudytojus 
apklaustume be pašalinių. 

Grynas melas, bet, savo pasitenkinimui, pamatė, kad Svėja, 
nors labai apmaudavo, kad buvo pašalinta iš įvykių centro, pa- 
kluso jo autoritetui ir nenorom pakilo nuo stalo. Patriką iškart 
dėkingu ir linksmu žvilgsniu apdovanojo Eilertas, negalintis nu- 
slėpti piktdžiugos, kad iš Svėjos taip apgailėtinai buvo atimtas 
saldainis. Jai nučiūžinus į virtuvę, Patrikas paklausė: 

— Kur sustojom? Taip, jūs galit pradėti pasakojimu apie apsi- 
lankymą Aleksandros Vijkner name savaitę prieš jos mirtį. 

— Kodėl tai svarbu? 

— Kol kas dar nežinau. Bet tai gali būti svarbu. Tad pamėginkit 
prisiminti ir papasakoti kuo smulkiau. 

Eilertas valandėlę tyliai galvojo, rūpestingai kimšdamas pypkę 
tabako iš maišelio, pažymėto trim inkarais. Prašneko tik priside- 
gęs pypkę ir porą kartų paptelėjęs. 

— Nagi, pažiūrėkim. Aš radau ją penktadienį. Paprastai eidavau 
ten penktadieniais, reikėjo viską patikrinti prieš jai atvažiuojant 
vakare. Vadinasi, paskutinį kartą ten buvau nuėjęs penktadienį 
prieš savaitę. Beje, ne, penktadienį turėjom dalyvauti mūsų jau- 
niausio sūnaus keturiasdešimtmečio pokylyje, tad ten nuėjau 
ketvirtadienį. 

— Kaip tada atrodė namas? Ar pastebėjot ką nors ypatinga? — 
Patrikas sunkiai slėpė nekantrumą. 

— Ką nors ypatinga? - Galvodamas Eilertas pamažėle papsė- 
jo pypkę. - Ne, viskas buvo gerai. Aš apsukau namą ir rūsį, bet 
viskas atrodė gerai. Išeidamas kaip visad kruopščiai užrakinau. Ji 
buvo davusi man raktą. 

Patrikas jautėsi priverstas tiesiai užduoti klausimą, graužusį jį 
iš vidaus. 

— O šildymo katilas? Ar jis veikė? Ar name buvo šilta? 

— O, taip, žinoma. Tuomet katilas veikė gerai. Tikriausiai su- 
gedo jau man išėjus. Nesuprantu, kodėl taip svarbu, kada sugedo 
katilas? — Eilertas laikinai išsiėmė iš burnos pypkę. 

— Tiesą sakant, nežinau, ar tai turi kokios nors reikšmės. Bet 
ačiū už pagalbą. Tai gali būti svarbu. 

— Tik iš gryno smalsumo: kodėl negalėjot šito pasiklausti tele- 
fonu? 

Patrikas nusišypsojo. 

— Spėju, kad galbūt esu šiek tiek senamadis. Nemanau, kad te- 
lefonu išsiaiškinčiau tiek pat, kiek kalbėdamas akis į akį. Kartais 
svarstau, ar man nereikėjo gimti prieš šimtą metų, kol nebuvo 
visų tų modernių išradimų. 

— Nesąmonė, vaikine. Netikėkit tais pliauškalais neva anksčiau 
buvo geriau. Šaltis, skurdas ir darbas nuo ankstaus ryto iki sute- 
mų - apie šiuos dalykus neverta svajoti. Ne, aš naudojuosi visais 
šiuolaikiniais patogumais, kiek tik galiu. Turiu net prie interneto 

prijungtą kompiuterį. Turbūt nesitikėjot iš senuko. - Jis supratin- 
gai mostelėjo pypke į Patriką. 

— Nepasakyčiau, kad tikrai esu nustebintas. Na, dabar turiu ke- 
liauti. 

— Tikiuosi, buvau šiek tiek naudingas, taigi atvažiavot čia ne be 
reikalo. 

— One, gavau tikslią informaciją, kurios norėjau. Be to, paraga- 
vau ir gardžių jūsų žmonos pyragaičių. 

Eilertas nenoriai prunkštelėjo. 

— Taip, kepti ji moka, turiu pripažinti. - Paskui jis nugrimzdo į 
tylą, tarytum apimančią penkiasdešimt vargo metų. 

Svėja, kuri neabejotinai stovėjo prie durų prispaudusi ausį, il- 
giau neištvėrė ir įėjo į kambarį. 

— Na-a-a, ar viską išsiaiškinot, ką reikėjo? 

— Taip, ačiū. Jūsų vyras buvo labai paslaugus. Ir jums norėčiau 
padėkoti už kavą ir gardžius pyragaičius. 

— Nėr už ką. Smagu, kad buvo gardu. Na, štai, Eilertai, pradėk 
nurinkti stalą, o aš palydėsiu konsteblį iki durų. 

Eilertas klusniai ėmė rinkti kavos puodelius ir lėkštutes, o Svė- 
ja be perstojo tarškėdama lydėjo Patriką prie laukujų durų. 

- Stipriai uždarykit duris. Suprantat, nepakenčiu skersvėjų. 

Patrikas su palengvėjimu atsiduso, kai durys užsivėrė. Kokia 
baisi moteris. Bet jis gavo patvirtinimą, kurio ieškojo. Dabar be- 
maž neabejojo žinąs, kas nužudė Aleksę Vijkner. 


Per Andešo laidotuves oras buvo ne toks gražus kaip per Alek- 
sės. Vėjas čaižė nepridengtą odą, ant skruostų pražydindamas 
šalčio rožes. Patrikas apsirengė kuo šilčiausiai, bet to neužteko 
apsisaugoti nuo negailestingos žvarbos. Drebėjo stovėdamas 
prie kapo duobės, kol pamažėle buvo nuleistas karstas. Pati ce- 
remonija buvo trumpa ir niūri. Tik keletas žmonių atėjo į baž- 

nyčią, ir Patrikas taktiškai atsisėdo galiniame klaupte. Priekyje 
sėdėjo tik Vera. 

Jis abejojo, ar jam reikėtų eiti prie laidojimo vietos, bet paskutinę 
akimirką nusprendė, kad tik tiek gali padaryti dėl Andešo. Veros 
veido išraiška nepasikeitė per visą tą laiką, kai ją stebėjo, bet jis 
nemanė, kad dėl to jos širdgėla mažesnė. Ji tik nemėgo atvirai ro- 
dyti savo jausmų. Patrikas galėjo ją suprasti ir užjausti. Tam tikra 
prasme ja žavėjosi. Ji buvo stipri moteris. 

Pasibaigus laidotuvių ceremonijai negausūs dalyviai išsiskirstė 
į visas puses. Vera nuleidusi galvą palengva nuėjo bažnyčios lin- 
kui. Šaltas vėjas smarkiai čaižė, ir ji buvo užsirišusi ant galvos šali- 
ką lyg skarelę. Sekundę Patrikas dvejojo. Kol svarstė, Vera nutolo, 
bet pagaliau jis ryžosi ir ją prisivijo. 

— Graži ceremonija. 

Ji karčiai šyptelėjo. 

— Jūs žinot ne blogiau už mane, kad Andešo laidotuvės buvo 
tokios pat patetiškos kaip ir didesnė dalis jo gyvenimo. Bet vis 
tiek ačiū. Malonu iš jūsų tai išgirsti. - Veros balsas buvo paženk- 
lintas daugybės metų nuovargio. - Galbūt iš tikrųjų turėčiau būti 
dėkinga. Ne taip seniai jo net nebūtų leidę laidoti bendrose kapi- 
nėse. Būtų skyrę vietą nešventintoj žemėj, specialiai skirtoj savi- 
žudžiams. Daugybė senesnių žmonių vis dar tiki, kad savižudžiai 
nepatenka į dangų. 

Valandėlę Vera nutilo. Patrikas laukė, kol ji vėl prašneks. 

— Ar bus kokių teisinių padarinių dėl to, kad bandžiau nuslėpti 
Andešo savižudybę:? 

— Ne, tikriausiai galiu užtikrinti - nebus. Gaila, kad taip pada- 
rėt, ir, žinoma, yra tam skirti įstatymai, bet ne, nemanau, kad bus 
kokių nors teisinių padarinių. 

Jie praėjo bendruomenės namus ir pamažu nužingsniavo link 
Veros namo, stovinčio vos už šimto metrų nuo bažnyčios. Patri- 

kas visą naktį svarstė, kaip reikėtų toliau elgtis, ir rado žiaurų, bet 
tikėtinai sėkmingą sprendimą. 

— Tragiškiausia šioje Andešo ir Aleksės mirties istorijoje yra 
tai, kad turėjo mirti ir vaikas, - pasakė lyg niekur nieko. 

Vera staigiai atsigręžė į Patriką. Sustojusi sugriebė jam už ran- 
kovės. 

— Koks vaikas? Apie ką kalbat? 

Patrikas jautėsi dėkingas, kad ši informacija buvo išlaikyta pas- 
laptyje, nors ir buvo sunku. 

— Aleksandros vaikas. Kai ją nužudė, ji buvo nėščia. Trečią 
mėnesį. 

— Jos vyras... - išmikčiojo Vera, bet Patrikas, apsimesdamas 
abejingas, pasakojo toliau. 

— Jos vyras čia nieko dėtas. Veikiausiai jie neturėjo lytinių san- 
tykių keletą metų. Ne, tėvas, atrodo, buvo žmogus, su kuriuo ji 
susitikinėjo čia, Fjelbakoje. 

Vera taip stipriai sugniaužė jo rankovę, kad net pabalo krump- 
liai. 

— O Dievulėli. Dieve. Gerasis Dieve. 

— Taip, išties žiauru. Nužudyti negimusį kūdikį. Anot skrodi- 
mo ataskaitos, regis, tai buvo berniukas. 

Taip elgtis Patrikui buvo koktu, bet jis prisivertė daugiau nieko 
nesakyti, palaukti reakcijos, kai ji supras. 

Jie stovėjo po dideliu kaštonu, penkiasdešimt metrų nuo Ve- 
ros namo. Kai ji staiga pasipustė padus, jis nustebo. Pagal savo 
amžių ji bėgo nuostabiai greitai, ir tik po kelių sekundžių Patrikas 
ryžosi ją vytis. Kai pasiekė namą, laukujės durys buvo atlapos, ir 
jis atsargiai įėjo. Priemenėje buvo girdėti kūkčiojimas iš vonios 
kambario, paskui išgirdo ją smarkiai vemiant. 

Buvo nemalonu stovėti su kepure rankoje ir laukti priemenėje 
klausantis, kaip ji vemia, tad jis nusiavė šlapius batus, pasikabino 

paltą ir nuėjo į virtuvę. Kai Vera po kelių minučių išlėkė iš vo- 
nios kambario, kunkuliavo kavavirė ir ant virtuvės stalo stovėjo 
du puodeliai. Ji buvo išblyškusi, ir pirmąsyk jis išvydo ašaras. Tik 
žymę, tarytum spindesį akies kamputyje, bet to pakako. Vera su- 
kaustyta atsisėdo ant virtuvinės kėdės. 

Vos per kelias minutes ji paseno daugybe metų ir judėjo iš lėto, 
lyg kur kas vyresnė moteris. Patrikas leido jai dar kelias minutes 
atsikvėpti, kol abiem pripylė kavos. Bet tą akimirką, kai atsisėdo, 
reikliu žvilgsniu leido jai suprasti, kad atėjo tiesos akimirka. Ir ji 
suprato - jis žino, jog grįžti atgal nebegalima. 

— Vadinasi, aš nužudžiau savo anūką. 

Patrikas tai palaikė retoriniu klausimu ir neatsakė. Jei atsakytų, 
būtų priverstas meluoti. Taip toli nuėjęs negalėjo atsitraukti. II- 
gainiui ji sužinos tiesą. Bet pirmiausia buvo jo eilė. 

— Aš supratau, kad jūs nužudėt Aleksę, kai pamelavot, jog ten 
buvot savaitę prieš jos mirtį. Jūs sakėt, kad sėdėjot sužvarbusi jos 
šaltame name, - bet katilas sugedo tik kitą savaitę, kai ji mirė. 

Vera žvelgė į tolį ir, regis, net neišgirdo, ką pasakė Patrikas. 

— Keista. Tik dabar iš tikrųjų suprantu, kad atėmiau kito žmo- 
gaus gyvybę. Aleksandros mirtis niekad neatrodė išties reali, bet 
Andešo vaiko... Aš kone matau jį prieš akis... 

— Kodėl Aleksė turėjo mirti? 

Vera iškėlė ranką ir jį sustabdė. Ji papasakos, tik pati. 

— Būtų kilęs skandalas. Visi būtų rodę pirštais ir kalbėję apie 
jį. Aš pasielgiau taip, kaip man atrodė teisinga. Nežinojau, kad jis 
vis tiek taps visų pajuokos objektu. Kad mano tylėjimas grauš jį 
iš vidaus ir atims iš jo viską, kas vertinga. Juk viskas buvo taip 
paprasta. Karlas Erikas atėjęs papasakojo man, kas atsitiko. Prieš 
ateidamas pas mane jis pasikalbėjo su Neliu, ir jie susitarė. Nebus 
nieko gero, jei sužinos visas miestelis. Tai turi likti mūsų paslaptis, 
ir, jei aš suprantu, kas Andešui geriausia, verčiau laikyti liežuvį už 

dantų. Tad aš ir tylėjau. Tylėjau daugybę metų. Ir kiekvieni metai 
atimdavo iš Andešo daugiau nei ankstesni. Kiekvienais metais jis 
vis labiau geibo savame pragare, o aš nenorėjau įžvelgti savo kal- 
tės. Aš tvarkydavau jo namus ir rūpinausi juo kaip galėdama, bet 
vienintelis dalykas, kurio neįstengiau padaryti, - panaikinti, kas 
buvo padaryta anksčiau. Tylos neatsiimsi. 

Keliais godžiais gurkšniais ji išgėrė savo kavą ir klausiamai at- 
kišo puodelį Patrikui. Jis atsikėlė ir atnešęs ąsotėlį įpylė jai dar. 
Atrodė, įprotis gerti kavą padeda jai geriau suvokti tikrovę. 

— Kartais manau, kad tyla buvo blogiau už smurtą. Mes niekad 
apie tai nekalbėdavom, net tarp šių keturių sienų, ir tik dabar su- 
pratau, kaip jam tai kenkė. Galbūt mano tylėjimą jis išsiaiškino 
kaip priekaištą. Tai vienintelis dalykas, kurio negaliu pakelti. Kad 
jis galėjo manyti, jog aš jį kaltinu dėl to, kas atsitiko. Tokia mintis 
niekad, nė sekundę, nebuvo atėjusi man į galvą, bet dabar nebe- 
sužinosiu, ką jis galvojo. 

Sekundę atrodė, kad šarvai subyrės, bet paskui Vera vėl susiė- 
mė ir prisivertė kalbėti toliau. Patrikas galėjo tik įsivaizduoti, ko- 
kių milžiniškų pastangų jai reikėjo. 

— Bėgant metams mes radom tam tikrą pusiausvyrą. Nors mūsų 
abiejų gyvenimas buvo varganas, žinojom, ką turime ir kur galime 
vienas kito ieškoti. Be abejo, žinojau, kad jis kartais tebesusitiki- 
nėja su Alekse ir jie keistai vienas kitą traukia, bet vis tiek maniau, 
jog galim toliau gyventi kaip gyvenę. Paskui Andešas atsitiktinai 
pasakė, kad Aleksė norinti visiems papasakoti, kas jiems nutiko. 
Norinti atskleisti visas senas šeimos paslaptis - man rodos, taip jis 
pasakė. Jis apie tai užsiminė bemaž abejingai, bet mane tarytum 
nupurtė elektros šokas. Tai viską pakeistų. Jei po tokios daugybės 
metų Aleksė dienos švieson iškeltų senas paslaptis, viskas apvirstų 
aukštyn kojom. Ką gero tai duotų? Ir ką pasakytų žmonės? Be to, 
net jei Andešas mėgino apsimesti, kad jam nė motais, aš jį kur kas 

geriau pažinojau, manau, jis ne mažiau už mane nenorėjo, kad ji 
viską papasakotų. Aš pažįstu - pažinojau, savo sūnų. 

- Tad jūs nuėjot jos aplankyti. 

— Taip. Tą penktadienio vakarą aš nuėjau ten, tikėdamasi atves- 
ti ją į protą. Leisti jai suprasti, kad negali viena nuspręsti to, kas 
paveiktų mus visus. 

— Bet ji nesuprato. 

Vera karčiai šyptelėjo. 

— Taigi, nesuprato. 

Ji buvo išgėrus ir antrą puodelį, Patrikui savojo neįveikus nė 
pusės, bet dabar tik pastūmė nuo savęs puodelį ir susinėrė rankas 
ant stalo. 

— Aš mėginau jos prašyti. Aiškinau, kaip sunku būtų Ande- 
šui, jei ji papasakotų, kas atsitiko, bet ji tik pažvelgė tiesiai man į 
akis ir pareiškė, kad aš galvojanti apie save, o ne apie Andešą. Jis 
džiaugsis, kad pagaliau viskas išaiškės, pasakė ji. Jis niekad nepra- 
šęs, kad mes tylėtume, ir dar ji pasakė, kad aš, Neliu, Karlas Erikas 
ir Birgita apie juos nepagalvojom, kai nusprendėm nuslėpti visa 
tai. Mums tik rūpėję nepakenkti savo pačių reputacijai. Ar galit 
įsivaizduoti tokį įžūlumą! 

Įniršis, akimirką įsižiebęs Veros akyse, išnyko taip pat greitai, 
kaip ir atsirado, jį pakeitė abejingas, negyvas žvilgsnis. Ji monoto- 
niškai dudeno toliau. 

— Išgirdus tokį siaubingą jos tvirtinimą, manyje kažkas trūko. 
Kad aš neva nieko nedariusi dėl Andešo gerovės. Aš kone išgir- 
dau, kaip galvoje kažkas trakštelėjo, ir toliau veikiau nieko negal- 
vodama. Rankinėje turėjau migdomųjų ir, kai ji nuėjo virtuvėn, 
sutrupinau porą tablečių į jos sidro taurę. Ji buvo man įpylusi 
taurę vyno, ir jai grįžus iš virtuvės apsimečiau pritarianti jos Žo- 
džiams ir pasiūliau prieš man išeinant kaip draugėms išgerti po 
taurę. Ji atrodė dėkinga už pasiūlymą ir išgėrė sidrą palaikydama 

man kompaniją. Po valandėlės ji užmigo ant sofos. Aš nebuvau 
numačiusi, ką darysiu toliau. Migdomieji buvo staigi mintis, bet 
man dingtelėjo, kad reikėtų imituoti savižudybę. Neturėjau tiek 
migdomųjų, kad sugirdyčiau jai mirtiną dozę, ir nesugalvojau 
nieko kita, kaip perpjauti riešus. Žinojau, kad daugelis tai daro 
vonioje, todėl ši mintis atrodė gera ir įgyvendinama. 

Ji kalbėjo monotonišku balsu, tarytum pasakodama apie visai 
paprastą kasdienišką įvykį, o ne apie žmogžudystę. 

— Aš nuvilkau visus jos drabužius. Maniau, įstengsiu ją nuneš- 
ti, - nuo daugelio metų triūso mano rankos stiprios, - bet pasi- 
rodė, kad tai neįmanoma. Turėjau nutempti ją į vonios kambarį 
ir įstumti į vonią. Paskui skutimosi peiliuku, kurį radau vonios 
kambario spintelėje, perpjoviau abiejų riešų arterijas. Keletą 
metų tvarkiau namą kartą per savaitę, taigi gerai žinojau, kur kas 
padėta. Išploviau taurę, iš kurios buvau gėrusi, užgesinau šviesą, 
užrakinau duris ir padėjau į vietą atsarginį raktą. 

Patrikas buvo sukrėstas, bet prisivertė kalbėti ramiu balsu. 

— Ar suprantat, kad dabar turėsit važiuoti su manim? Tikriau- 
siai man nereikės kviestis pastiprinimo? 

— Nereikės. Ar galiu tik pasiimti šiek tiek daiktų? 

Jis linktelėjo. 

— Taip, galite. 

Ji atsistojo. Tarpduryje atsigręžė. 

— Iš kur galėjau žinoti, kad ji nėščia? Be abejo, ji negėrė vyno, 
apie tai pagalvojau, bet man ir į galvą neatėjo, kad dėl to. Galbūt 
ji alkoholį vartojo saikingai arba ketino vairuoti. Iš kur galėjau ži- 
noti? Juk tai suprasti buvo neįmanoma, ar ne? 

Jos balsas skambėjo maldaujamai, ir Patrikas sugebėjo tik ne- 
byliai linktelėti. Ateis laikas, ir jis pasakys jai, kad vaikas buvo ne 
Andešo, bet kol kas nedrįso išsklaidyti jam parodyto pasitikėjimo. 
Yra ir daugiau žmonių, kuriems ji turės papasakoti savo istoriją, 

kad jie galėtų užbaigti Aleksandros Vijkner bylą. Bet kažkas jam 
kėlė nerimą. Nuojauta sakė, kad Vera dar ne viską papasakojo. 

Vėliau, įsėdęs į automobilį, Patrikas išsiėmė kopiją laiško, kurį 
Andešas paliko kaip paskutinę žinią pasauliui. Iš lėto perskaitė 
Andešo parašytus žodžius ir dar sykį pajuto, kokio stipraus skaus- 
mo jie persmelkti. 


Dažnai priblokšdavo mano gyvenimo ironija. Kaip aš gebu savo ran- 
komis kurti grožį, kai šiaip įstengiu kurti tik bjaurastį ir pragaištį. 
Todėl paskutinis dalykas, kurį padarysiu - sunaikinsiu savo paveiks- 
lus. Kad mano gyvenimas įgautų tam tikro nuoseklumo. Geriau būti 
nuosekliam ir išeinant palikti tik šlamštą, nei pasirodyti sudėtinges- 
niu žmogum, nei nusipelnau. 

Iš tikrųjų esu visai paprastas. Vienintelis dalykas, kurio tikrai norė- 
jau, - tai ištrinti iš savo gyvenimo keletą mėnesių ir įvykių. Nemanau, 
kad šito prašyti būtų buvę per daug. Bet galbūt nusipelniau to, ką gavau. 
Gal ankstesniame gyvenime padariau ką nors siaubinga ir šiame turė- 
jau už tai sumokėti. Nors, ko gero, man tai nėra svarbu. Bet tokiu atveju 
būtų gera žinoti, už ką sumokėjau. 

Gal jums įdomu, kodėl kaip tik šį laiką pasirenku palikti gyvenimą, 
taip ilgai buvusį beprasmį? Taip, klauskit. Kodėl apskritai žmogus tam 
tikru metu ką nors daro? Ar taip mylėjau Aleksę, kad gyvenimas pra- 
rado bet kokią prasmę? Tai tikriausiai vienas iš paaiškinimų, kurių jūs 
griebsitės. Išties nežinau, ar būsiu visiškai nuoširdus. Mintis apie mirtį 
yra draugė, su kuria gyvenau ilgą laiką, bet tik dabar jaučiuosi pasiren- 
gęs. Galbūt kaip tik Aleksės mirtis man leido išsivaduoti. Ji visad buvo 
nepasiekiama. Jos kiauto buvo neįmanoma net įbrėžti. Tai, kad ji galėjo 
numirti, staiga man plačiai atvėrė galimybę eiti tuo pačiu keliu. Jau se- 
niai esu susipakavęs ir pasirengęs, telieka žengti lemiamą žingsnį. 


Dovanok man, mama. 
Andešas 


Jam taip ir nepavyko nusikratyti įpročio keltis anksti, arba, kaip 
galbūt pasakytų kiti, vidury nakties. Dabar tai pasirodė naudin- 
ga. Svėja nereagavo, kai jis atsikėlė ketvirtą, bet dėl visa pikta at- 
sargiai nusileido laiptais, rankoje laikydamas drabužius. Eilertas 
tyliai apsirengė bendrajame kambaryje, tada išsitraukė lagaminą, 
rūpestingai paslėptą sandėliuko gale. Planavo šitai mėnesių mė- 
nesius, ir nieko nebuvo palikta atsitiktinumui. Šiandien buvo pir- 
moji jo tolesnio gyvenimo diena. 

Nors spaudė šaltis, automobilį užvedė pirmu mėginimu ir dvi- 
dešimt minučių penktos paliko už nugaros namą, kuriame gy- 
veno pastaruosius penkiasdešimt metų. Riedėjo per miegančią 
Fjelbaką ir greičio pedalą spustelėjo tik pravažiavęs senąjį malūną 
ir pasukęs į Dinglę. Iki Geteborgo ir Landveterio oro uosto buvo 
geros dvi dešimtys mylių, ir jam nereikėjo nerimauti. Lėktuvas į 
Ispaniją pakils ne anksčiau nei aštuntą. 

Pagaliau galėjo gyventi taip, kaip pats norėjo. 

Planavo šitai ilgai, daug metų. Su kiekvienais metais negalavi- 
mai sunkėjo, taip pat ir nusivylimas gyvenimu su Svėja. Eilertas 
tarėsi nusipelnęs daugiau. Internete susirado nedidelį pensioną 
Kosta del Solio kaimelyje. Šiek tiek toliau nuo pajūrio ir turis- 
tų zonos, tad kaina buvo prieinama. Pasiuntė elektroninį laišką 
pasitikslinti, ar galėtų ten gyventi apskritus metus, - savininkė 
tuomet dar nuleistų kainą. Užtruko daug laiko, kol sutaupė pini- 
gų, Svėjai griežtai stebint visus jo darbus ir veiksmus, bet pagaliau 
jam pavyko. Apskaičiavo, kad, jei gyventų kukliai, dabartinių san- 
taupų užtektų maždaug dvejiems metams, o paskui galbūt visai 
paprastai rastų kokią nors išeitį. Šiuo metu niekas negalėjo paža- 
boti jo entuziazmo. 

Pirmąsyk per penkiasdešimt metų jautėsi laisvas ir grynai iš 
džiaugsmo kiek stipriau spustelėjo senojo volvo pedalą. Automo- 
bilį paliks ilgalaikio automobilių stovėjimo aikštelėje, Svėja greitai 
sužinos, kur jis stovi. Nors tai visai nesvarbu. Ji niekad neturėjo vai- 
ruotojo pažymėjimo, prireikus kur nors nuvažiuoti, naudodavosi 
Eilertu kaip nemokamu vairuotoju. Vienintelis dalykas, kuris slėgė 
jo sąžinę, tai vaikai. Antra vertus, jie visad buvo labiau jos nei jo, 
ir jį liūdino, kad jie tapo tokie pat smulkmeniški ir riboti kaip ji. 
Neabejotinai dėl to buvo kaltas ir jis, nes dirbdavo viršvalandžius, 
o paskui prasimanydavo įvairių dingsčių kuo ilgiau negrįžti namo. 
Vis dėlto nusprendė iš Landveterio pasiųsti jiems atviruką ir pra- 
nešti, kad dingo laisva valia ir jiems nereikia rūpintis. Juk jis nenori, 
kad policija pradėtų kokias nors dideles paieškas. 

Važiuojant tamsoje keliai buvo tušti. Jis net neįsijungė radijo, 
kad galėtų pasimėgauti tyla. Dabar prasidėjo jo gyvenimas. 


— Man sunku tai suprasti - Vera nužudė Aleksę už tai, kad ši 
norėjo papasakoti apie seksualinį smurtą, kurį ji ir Andešas paty- 
rė prieš dvidešimt penkerius metus. - Erika susimąsčiusi sukiojo 
rankoje vyno taurę. 

— Nereikėtų nuvertinti būtinybės mažame miestelyje per daug 
neišsišokti, - tarė Patrikas. - Jei išaiškėtų sena istorija apie prie- 
vartavimą, žmonės gautų naują priežastį badyti pirštais. Tačiau 
netikiu Vera, kai ji tvirtina tai padariusi dėl Andešo. Galbūt ji tei- 
si: ir Andešas nebūtų norėjęs, kad visi sužinotų, kas jiems atsi- 
tiko, bet, man rodos, visų pirma ji pati negalėjo pakelti minties, 
ką žmonės šnabždėsis jai už nugaros. Ypač jei paaiškėtų, kad ne 
tik Andešas buvo prievartaujamas, bet ir jo motina nieko dėl to 
nedarė, tik padėjo viską nuslėpti. Man rodos, ji nebūtų pakėlusi 
šios gėdos. Nužudyti Aleksę buvo akimirkos mintis supratus, kad 
Aleksė nenusileis. Pagauta impulso Vera įvykdė sumanymą me- 
todiškai ir šaltakraujiškai. 

— Kaip ji dabar jaučiasi? Turiu galvoje, kai viskas paaiškėjo. 

— Ji nuostabiai rami. Manau, jai nepaprastai palengvėjo, kai 
pasakėme, kad ne Andešas vaiko tėvas ir todėl ji nenužudė savo 
negimusio anūko. Dabar, regis, jai nerūpi, kas jai atsitiks. Ir ko- 
dėl turėtų rūpėti? Jos sūnus miręs, ji neturi draugų nei gyvenimo. 
Viskas atskleista, ir ji nebeturi daugiau ko prarasti. Tik savo lais- 
vę, o ši, kaip dabar atrodo, jai nedaug tereiškia. 

Jie sėdėjo Patriko bute ir drauge pavakarieniavę gurkšnojo 
vyną. Erika mėgavosi tyla ir ramybe. Jai patiko, kad pas ją pasili- 
ko Ana su vaikais, bet kartais pilni namai vargindavo, o šiandien 
buvo kaip tik tokia diena. Patrikas visą dieną buvo užsiėmęs tar- 
dymais, bet paskui atvažiavęs pasiėmė ją su lagaminėliu, ir dabar 
jie sėdėjo susirangę ant sofos lyg pavyzdinė pagyvenusi pora. 

Erika užsimerkė. Akimirka buvo nuostabi ir gąsdinanti tuo 
pat metu. Viskas atrodė taip tobula, bet kartu ji nesusilaikiusi pa- 
galvojo, kad galbūt tai reiškia, jog nuo šiol gyvenimas ims ristis į 
pakalnę. Ji net nenorėjo svarstyti, kas būtų, jei vėl grįžtų į Stok- 
holmą. Jos su Ana keletą dienų vengė kalbėti apie namo reikalus 
ir tarytum nebyliai susitarusios nusprendė kol kas nesiimti jokių 
žygių. Taip pat Erika nemanė, kad šiuo metu Ana išvis pajėgtų ką 
nors rimtai spręsti, todėl šitą reikalą paliko ramybėje. 

Bet šį vakarą ji nenorėjo galvoti apie ateitį. Geriau, užuot gal- 
vojus apie rytdieną, mėginti kuo daugiau pasidžiaugti šia valan- 
dėle. Ji nuvijo visas niūrias mintis. 

— Šiandien kalbėjau su leidykla, - tarė ji Patrikui. - Paminėjau 
knygą apie Aleksę. 

— Na, ir ką jie pasakė? 

Jai patiko nekantriai laukiančios jo akys. 

- Jiems ši mintis pasirodė puiki ir jie norėtų, kad kuo greičiau 
atsiųsčiau visą surinktą medžiagą. Man dar reikia baigti knygą 
apie Selmą Lagerliof, bet jie davė dar mėnesį, tad dabar pažadė- 

jau atnešti biografiją iki rugsėjo. Tikiuosi, pajėgsiu tuo pat metu 
rašyti abi knygas. Juk kol kas neblogai sekasi. 

— K3 leidykla mano apie teisinius dalykus? Ar tu nerizikuoji, 
kad Aleksės šeima pareikš ieškinį? 

— Spaudos laisvės įstatymas gana aiškus. Aš turiu teisę apie ją 
rašyti net be jų pritarimo. Bet, žinoma, tikiuosi, kad jie mane pa- 
laikys, jei gausiu progą jiems paaiškinti, ką esu sumaniusi ir kaip 
įsivaizduoju šią knygą. Iš tikrųjų nenoriu rašyti jokio pagrindo 
neturinčios sensacingos istorijos, tik noriu papasakoti, kas iš tik- 
rųjų atsitiko ir kokia buvo Aleksė. 

— O kaip rinka? Ar jie mano, kad domimasi tokiomis knygo- 
mis? 

Patriko akys spindėjo, ir Erika džiaugėsi jo entuziastingu palai- 
kymu. Jis žinojo, kiek daug jai reiškia ši knyga, ir kalbėjo apie ją 
atsižvelgdamas į aplinkybes. 

- Ir dėl to mes vieningai sutarėm - susidomėjimas turėtų būti. 
JAV true crime knygų paklausa milžiniška. Didžiausios šio žan- 
ro rašytojos Anos Rulės knygos parduodamos milijonais. Be to, 
čia, Švedijoje, tai gana naujas reiškinys. Yra kelios pavienės tokios 
pakraipos knygos, pavyzdžiui, parašytoji prieš porą metų apie gy- 
dytojo ir patologo atvejį, bet nė vienos išties tikroviškos. Kaip ir 
Ana Rulė, norėčiau daug jėgų skirti tiriamajam darbui. Patikrinti 
faktus, pasikalbėti su visais susijusiais žmonėmis, o paskui apie 
tai, kas atsitiko, parašyti kuo tikroviškesnę knygą. 

— Ar manai, kad Aleksės šeima sutiks kalbėtis? 

— Nežinau. - Erika apsuko aplink pirštą plaukų sruogą. - Išties 
nežinau. Šiaip ar taip, paklausiu, ir, jei jie atsisakys, reikės mėginti 
rasti kitą išeitį. Jaučiu didelį savo pranašumą, nes jau daug apie 
juos žinau. Nepasakyčiau, kad man ne baisoka jų atsiklausti, vis 
dėlto reikės tai padaryti. Jei šią knygą gerai pirktų, būčiau nieko 
prieš ir toliau rašyti apie įdomias bylas - tada turėčiau priprasti 
įkyriai atakuoti giminaičius. Tai darbo dalis. Be to, manau, žmo- 

nėms reikia išsikalbėti, papasakoti savo istoriją. Tiek aukos, tiek 
nusikaltėlio požiūriu. 

- Kitaip tariant, mėginsi pasikalbėti ir su Vera. 

— Taip, būtinai. Nenutuokiu, ar ji sutiks, bet vis tiek ketinu 
pamėginti. Galbūt ji norės pasakoti, o gal ir ne. Negaliu jos pri- 
versti. 

Ji patraukė pečiais, rodydama savo abejingumą, bet, savaime 
aišku, knyga nukentėtų, Verai nesutikus prisidėti. Tai, ką ji para- 
šė iki šiol, tebuvo griaučiai, dabar reikės gerai padirbėti, kad ap- 
trauktų kaulus mėsa. 

— O tu? - Ji truputį pasisuko ant sofos ir užkėlė kojas Patri- 
kui ant kelių; šis, supratęs užuominą, ėmė masažuoti jos pėdas. — 
Kaip praėjo tavo diena? Ar dabar nuovadoj tapai didvyriu? 

Gilus Patriko atodūsis reiškė, kad to neįvyko. 

— Ne, tikriausiai nemanai, kad Melbergas leistų pagerbti išties 
to nusipelniusį. Šiandien jis kaip šaudyklė siuvo pirmyn atgal tarp 
tardomojo ir įvairių spaudos konferencijų. „Aš“ buvo dažniausiai 
jo vartojamas įvardis kalbantis su žurnalistais. Būčiau nustebin- 
tas, jei bent kartą paminėjo mano pavardę. Bet po šimts pypkių. 
Kas nori matyti išspausdintą savo pavardę? Vakar suėmiau žudi- 
ką ir man šito ilgokai pakaks. 

— Koks kilniaširdiškumas! - Erika žaismingai kumštelėjo jam 
į petį. - Prisipažink, kad per didelę spaudos konferenciją mielai 
būtum stovėjęs prie mikrofono ir atstatyta krūtine pasakojęs, 
kaip tau pavyko išaiškinti žudiką. 

— Na, būtų buvę malonu, jei apie mane būtų bent užsiminta 
vietiniam laikrašty. Bet dabar yra kaip yra. Melbergas susigvelbs 
visą garbę, o aš nė velnio negaliu padaryti. 

— Ar manai, kad jis sulauks išsvajoto perkėlimo? 

— Jei tik šitai išdegtų. Bet spėju, kad Geteborgo vadovybė 
labai džiaugiasi laikydama jį čia, tad, bijau, tikriausiai turėsim 


LEDO PRINCESE 355 


taikstytis su juo, kol išeis į pensiją. O kol kas toji diena atrodo 
labai toli. 

— Vargšas Patrikas. - Ji paglostė jam plaukus, ir jis šitai suprato 
kaip ženklą griūti ant jos ir prispausti prie sofos. 

Nuo vyno apsunko sąnariai, ir jo kūno šiluma iš lėto pasklido 
jos kūnu. Jo kvėpavimas pakito ir pasunkėjo, bet Erika dar turėjo 
jam klausimų. Prisivertusi atsisėsti, stiprokai stumtelėjo Patriką 
atgal į jo kampą. 

— Bet ar tave šitai tenkina? O ką pasakytum, pavyzdžiui, apie 
Nilso dingimą? Ar iš Veros dar ką nors sužinojai? 

— Ne,ji tvirtina nieko apie tai nežinanti. Deja, aš ja netikiu. Ma- 
nau ją turėjus svaresnę priežastį ginti Andešą, nei tą, kad žmonės 
sužinos, jog Nilsas jį prievartavo. Manau, ji tiksliai žino, kas atsiti- 
ko Nilsui, ir šią paslaptį reikėjo išsaugoti bet kokia kaina. Bet, tu- 
riu pripažinti, mane jaudina, jog tai tebėra mano spėlionės. Žmo- 
nės neišnyksta lyg dūmas. Jis kažkur slepiasi, ir kas nors žino, kur. 
Vis dėlto aš turiu teoriją. 

Patrikas pamažėle nuodugniai apsvarstė galimą įvykių eigą ir 
išdėstė aplinkybes, paremiančias jo mintis. Erika jautė, kad, nors 
kambaryje šilta, jį krečia šaltis. Tai skambėjo neįtikimai, bet vis 
dėlto keistai tikėtinai. Taip pat ji suprato Patriką niekad negalė- 
siant pagrįsti savo įtarimų. Ir galbūt iš to nebūtų jokios naudos. 
Juk praėjo tiek daug metų. Tiek daug gyvenimų jau sugriauta. 
Kokia prasmė griauti dar vieną. 

— Žinau, šitai niekad niekur nenuves. Ir vis dėlto noriu išsiaiš- 
kinti, savo paties labui. Gyvenau su šia byla keletą savaičių ir da- 
bar privalau ją užbaigti. 

— Bet ką tu darysi? Ką dar gali padaryti? 

Patrikas atsiduso. 

- Tik paprašysiu kelių atsakymų. Nepaklausęs neišgirsi atsaky- 
mo, ar ne? 

— Neatrodo labai geras sumanymas, bet tu geriau žinai. 

— Taip, tikiuosi, žinau. Ar dabar negalėtume užmiršti mirties ir 
sielvarto ir likusį vakarą atsiduoti vienas kitam? 

— Man tai atrodo puiki mintis. 

Jis vėl užgriuvo ją, ir šįsyk niekas jo nenustūmė. 


Kai jis išvažiavo, Erika tebegulėjo lovoje. Jis nedrįso jos žadinti, 
tyliai atsikėlė, apsirengė ir išėjo. 

Tardamasis dėl šio susitikimo nujautė ne tik tam tikrą nuosta- 
bą, bet ir atsargų laukimą. Jam kėlė sąlygą pasimatyti diskretiš- 
kai, ir Patrikas nesunkiai sutiko. Todėl dabar, pirmadienį, atsikėlė 
septintą ryto ir tamsoje važiuodamas į Fjelbaką matė vos kelis 
pavienius automobilius. Pasuko prie skydelio su užrašu Vedio 
ir dar galiuką pavažiavęs pirmas pasistatė automobilį stovėjimo 
aikštelėje. Tada palaukė. Po dešimties minučių į aikštelę įsuko 
dar vienas automobilis ir sustojo greta. Vairuotojas išlipo, pravė- 
rė priekines Patriko automobilio dureles ir įlipo. Patrikas paliko 
variklį dirbti tuščiąja eiga, kad neišsijungtų šildymas, antraip jie 
netrukus būtų sušalę. 

— Visai įdomu šitaip paslapčiom susitikti tamsos priedangoje. 
Tik klausimas - kodėl. - Janas buvo visiškai atsipalaidavęs, bet jo 
veidas atrodė suglumęs. - Maniau, tyrimas jau baigtas. Jūs išaiš- 
kinot Aleksės žudiką, tiesa? 

— Taip, tiesa. Bet kai kurie fragmentai nedera tarpusavyje, ir tai 
mane erzina. 

— Štai kaip, kas tai galėtų būti? 

Jano veidas neišdavė jokių jausmų. Patrikas svarstė, ar nepasi- 
rodys, kad be reikalo atsikėlė taip bedieviškai anksti. Bet dabar jis 
buvo čia, tad galėjo ir pabaigti tai, ką pradėjo. 

— Kaip tikriausiai girdėjot, jūsų įbrolis Nilsas prievartavo Alek- 
sandrą ir Andešą. 

— Taip, girdėjau. Siaubinga. Ypač pagalvojus apie motiną. 

— Nors iš tikrųjų jai tai buvo jokia naujiena. Ji tai žinojo. 

— Be abejo, žinojo. Ji sukosi iš šios padėties vieninteliu jai žinomu 
būdu. Stengdamasi kaip įmanoma išlaikyti paslaptį. Šeimos vardas, 
savaime aišku, turėjo būti apsaugotas. Visa kita ne taip svarbu. 

— O kąjūs apie tai manote? Juk jūsų brolis buvo pedofilas ir 
motina, tai žinodama, jį gynė. 

Janas nesileido išmušamas iš vėžių. Jis nusibraukė nuo atlapo 
keletą neregimų dulkelių, paskui keletą sekundžių pagalvojęs at- 
sakė vos kilstelėdamas antakį. 

— Savaime aišku, aš suprantu motiną. Ji elgėsi taip, kaip galėjo, 
o žala vis tiek jau buvo padaryta, tiesa? 

— Taip, akivaizdu, galima šitaip žiūrėti. Bet kur Nilsas po to iš- 
sidangino? Ar niekas iš šeimos nė karto negavo iš jo kokios nors 
žinios? 

— Žinoma, ne. Mes, kaip geri piliečiai, būtume informavę poli- 
ciją. - Ironija buvo taip sumaniai įmaišyta į jo balso toną, kad vos 
galėjai justi. - Bet aš suprantu, kodėl jis nusprendė dingti. Kas jam 
liko daryti? Motina sužinojo, koks jis yra iš tikrųjų, ir jis nebegalėjo 
dirbti mokykloje - bent tuo motina būtų pasirūpinusi. Tad jis iške- 
liavo. Greičiausiai gyvena kokioje nors šiltoje šalyje, kur nesunkiai 
prieinamos mažos mergaitės ir berniukai. 

— Jūs tuo netikit. 

— Štai kaip, kodėl? Gal kur nors spintoj aptikot jo griaučius? 

Patrikas nekreipė dėmesio į jo pašaipų toną. 

— Ne, neaptikom. Bet, suprantat, aš turiu teoriją... 

— Kaip įdomu. 

- Aš netikiu, kad Nilsas prievartavo tik Aleksę ir Andešą. Man 
atrodo, pirmoji auka turėjo būti po ranka, lengviausiai prieinama. 
Man atrodo, kad jis prievartavo ir jus. 

Pirmą kartą Patrikas spindinčiame, nusvidintame Jano fasade 
tarytum išvydo spragą, bet po sekundės jis vėl suėmė save į nagą, 
ar bent taip atrodė. 

— Įdomi teorija. Kuo ją grindžiat? 

— Nelabai turiu kuo, pripažįstu. Bet aš radau, kas sieja jūsų tri- 
julę. Jūsų vaikystė. Lankydamasis pas jus, kabinete mačiau odos 
lopinėlį. Tikriausiai jis labai daug jums reiškia? Kažką simboli- 
zuoja. Sąjungą, solidarumą, kraujo ryšį. Jūs išsaugojot savo lopi- 
nėlį daugiau nei dvidešimt penkerius metus. Kaip kad Andešas 
ir Aleksė savuosius. Vidinėje visų trijų pusėje matyti neryškus 
kruvino piršto atspaudas — štai kodėl manau, kad jūs vaikiškai 
dramatiškai prisiekėt krauju. Viršutinėje odos pusėje išdegintos 
dvi raidės: T. M. Jų išsiaiškinti man nepavyko. Gal jūs galėtumėt 
man padėti? 

Patrikas matė, kaip kone tiesiogine prasme Jano viduje gru- 
miasi dvi jėgos. Viena vertus, protas jį įspėjo išvis nieko nesa- 
kyti, antra vertus, negalėjai per menkai vertinti troškimo pasi- 
pasakoti, patikėti kam nors savo paslaptį. Patrikas nutuokė apie 
Jano savimeilę ir galėjo lažintis, kad jis neatsispirs pagundai 
atverti širdį žmogui, kuris susidomėjęs jį išklausys. Nusprendė 
padėti Janui apsispręsti. 

— Viskas, ką čia šiandien vienas kitam pasakysim, liks tarp 
mūsų. Neturiu nei jėgų, nei išteklių toliau tirti, kas įvyko prieš 
dvidešimt penkerius metus, ir vargu ar ką nors įrodyčiau net pa- 
mėginęs. Šitai svarbu man pačiam. Aš turiu sužinoti. 

Pagunda Janui buvo per didelė. 

— „Trys muškietininkai“ - štai ką reiškia T. M. Kvaila ir juokin- 
gai romantiška, bet tokiais tada save laikėm. Mes prieš pasaulį. 
Būdami kartu, galėjom užmiršti, kas mums atsitiko. Apie tai vie- 
nas su kitu nekalbėdavom, bet mums ir nereikėjo. Suprasdavom 
be žodžių. Stiklo šuke kiekvienas įsipjovėm pirštą ir, sumaišę 
kraują, pažymėjom savo emblemas. 

Aš buvau stipriausias. Buvau priverstas toks tapti. Kiti bent 
namie galėjo jaustis saugūs, o aš visad dirsčiodavau per petį. Va- 
karais iki smakro užsitraukdavau antklodę ir klausydavausi žings- 

nių, kurie, žinojau, pasigirs iš pradžių prieškambary, paskui vis 
arčiau ir arčiau. 

Rodės, sugriuvo užtvanka. Janas kalbėjo karštligiškai, o Pa- 
trikas laikėsi tyliai, nerizikuodamas stabdyti žodžių tvano. Janas 
prisidegė cigaretę, šiek tiek nuleido stiklą, kad išleistų dūmus, ir 
pasakojo toliau. 

— Mūsų trijulė gyveno savame pasaulyje. Susitikdavom nie- 
kam nematant ir mėgindavom vienas kitą paguosti. Keisčiausia, 
kad, nors iš tikrųjų būtume turėję vienas kitam priminti mums 
daromą blogį, tik būdami kartu galėdavom valandėlę nuo jo 
pabėgti. Aš net nesuprantu, kaip mes tai žinojom. Bet kažkaip 
žinojom. Neišvengiamai turėjom susirasti vienas kitą. Tai man 
kilo mintis, kad reikėtų tvarkytis su ta bėda savo nuožiūra. Alek- 
bet aš žinojau, kad tai turės įvykti. Kitos išeities nebuvo. Šaltą ir 
giedrą žiemos dieną mudu su įbroliu išėjom ant ledo. Jį išvilioti 
nebuvo sunku. Jis baisiai susižavėjo mano sumanymu ir daug 
tikėjosi iš tos nedidelės išvykos. Tą žiemą daug laiko praleidau 
ant ledo ir tiksliai žinojau, kur turiu jį nuvesti. Ten jau laukė 
Andešas ir Aleksė. Nilsas nustebo juos išvydęs, bet buvo toks 
ar taip, mes tebuvom vaikai. Visa kita pavyko lengvai. Eketė, 
stumtelėjimas, ir jis pranyko. Pradžioj jautėm didelį palengvėji- 
mą. Pirmos dienos buvo nuostabios. Neliu visiškai nebesivaldė 
nerimaudama, kur galėjo dingti Nilsas, bet aš vakarais gulėda- 
vau savo lovoje ir šypsodavaus. Klausydavaus nesamų žingsnių. 
Paskui užvirė tikras pragaras. Nežinau, kaip, bet kažką sužinoję 
Aleksės tėvai nuėjo pas Neliu. Tikriausiai Aleksė nebeatlaikė 
visų klausimų bei spaudimo ir viską papasakojo tiek apie mane, 
tiek apie Andešą. Ne tai, ką mes padarėm Nilsui, bet viską, kas 
atsitiko iki tol. Jei kada nors ir tikėjausi sulaukti užuojautos iš 
įmotės, tąkart gerai pasimokiau. Neliu daugiau niekad nebepa- 

žvelgė man į akis. Nebeklausė, kur dingo Nilsas. Kartais klausiu 
savęs: ar ji ko nors nenujautė? 

— Vera taip pat sužinojo apie prievartavimą. 

— Taip, bet motina buvo apsukri. Ji pasinaudojo Veros troš- 
kimu apsaugoti Andešą ir pasiūlė toliau apsimetinėti, lyg nieko 
nebūtų įvykę. Jai net nereikėjo Verai sumokėti ar papirkti geru 
darbu, kad ši tylėtų. 

— Ar manot, kad anksčiau ar vėliau ir Vera išsiaiškino, kas atsi- 
tiko Nilsui? 

— Dėl to esu visiškai tikras. Netikiu, kad Andešas visus tuos 
metus būtų ištvėręs nepapasakojęs Verai. 

Patrikas garsiai galvojo. 

— Taigi, galimas daiktas, Vera Aleksę nužudė ne tik norėdama 
nuslėpti prievartavimus, bet ir bijodama, kad Andešo neapkaltin- 
tų žmogžudyste. 

Jano šypsena buvo kone piktdžiugiška. 

— Ir tai bemaž komiška, kai pagalvoji, kad, pirma, žmogžudys- 
tės nebegalima inkriminuoti dėl senaties, antra, niekam nerūpėtų 
po tiek daug laiko pareikšti mums kaltinimo, atsižvelgiant į aplin- 
kybes ir tai, jog mes tada buvom vaikai. 

Patrikas buvo priverstas nenorom su juo sutikti. Nebūtų 
buvę jokių padarinių, jei Aleksė būtų nuėjusi į policiją ir papa- 
sakojusi viską, kas atsitiko. Bet galbūt Vera niekad šito nesupra- 
to ir manė, kad Andešui išties gresia pavojus sėsti į kalėjimą už 
žmogžudystę. 

— Ar vėliau jūs palaikėt santykius? Jūs, Aleksė ir Andešas? 

— Ne. Aleksė kone tuoj pat išsikraustė, o Andešas užsisklendė 
savo pasaulėlyje. Be abejo, retkarčiais mudu vienas kitą matyda- 
vom, bet nebuvom šnekėjęsi dvidešimt penkerius metus. Bet po 
Aleksės mirties Andešas paskambino ir rėkdamas mane apkalti- 
no ją nužudžius. Žinoma, aš tai paneigiau, juk dėl jos mirties bu- 
vau nieko dėtas, bet jis nepasidavė. 

— Arjūs nežinojot, kad ji ketina eiti į policiją ir papasakoti apie 
Nilso mirtį? 

— Iki jos mirties - ne. Andešas tai pasakė jai mirus. - Janas abe- 
jingai išpūtė automobilyje keletą dūmų ratiliukų. 

— Kas būtų nutikę, jei būtumėt anksčiau žinojęs? 

- Šito niekad nesužinosim, ar ne? - Jis atsigręžė į Patriką ir 
įsistebeilijo šaltomis mėlynomis akimis. Patriką nukrėtė šiurpas. 
Taip, šito jie niekad nesužinos. 

— Bet, kaip sakiau, niekam nebūtų rūpėję mūsų už tai sodin- 
ti į kalėjimą. Vėliau tikriausiai noriai būčiau pripažinęs, kad tai 
truputį sukomplikavo mano santykius su motina. - Paskui Janas 
staiga pakeitė pokalbio temą. - Kaip girdėjau, regis, jie, Aleksė 
su Andešu, dulkinosi. Kalbama apie gražuolę ir pabaisą. Galbūt 
man pačiam reikėjo pasinaudoti proga, dėl senos draugystės... 

Patrikas šalia sėdinčiam vyrui nejautė jokios užuojautos. Žino- 
ma, vaikystėje jis perėjo pragarą, bet Jano viduje buvo kažko dau- 
giau. Kažkokio blogio ir niekšystės, besiveržiančių iš odos porų. 
Pagautas impulso Patrikas uždavė klausimą: 

- Jūsų tėvai žuvo tragiškom aplinkybėm. Ar žinot ką nors dau- 
giau, nei paaiškėjo per tyrimą? 

Jano lūpų kampučiuose žaidė šypsena. Jis dar kokį centimetrą 
nuleido langą ir tvirta ranka išmetė nuorūką. 

— Nelaimė gali taip lengvai įvykti, tiesa? Nukritusi lempa, besi- 
plaikstanti užuolaida. Nereikšmingos aplinkybės, kurios susidė- 
jusios sukelia didelį įvykį. Ir dar gali atrodyti, kad grynai Dievo 
valia nelaimės ištinka tuos žmones, kurie jų nusipelno. 

— Kodėl sutikot su manim susitikti? Kodėl man visa tai pasa- 
kojat? 

— Iš tikrųjų tai stebina mane patį. Neketinau atvažiuoti, bet, 
manau, nugalėjo smalsumas. Mane domino, kiek jūs žinot ir kiek 
atspėjot. Be to, mes visi turim poreikį kam nors pasipasakoti apie 
savo nusikaltimus. Ypač jei tas žmogus nieko negali padaryti 

dėl tų nusikaltimų, apie kuriuos sužino. Nilso mirtis taip nuto- 
lusi praeityje, mano žodis pasipriešins jūsiškiam ir, bijau, niekas 
jumis nepatikės. - Janas išlipo iš automobilio, bet atsigręžęs vėl 
įkišo galvą. - Manau, kai kuriems žmonėms nusikaltimas duoda 
naudos. Vieną dieną aš paveldėsiu didelį turtą. Jei Nilsas būtų gy- 
vas, kažin ar būčiau tokioje padėtyje. 

Prisidėjęs du pirštus prie kaktos, jis juokais pasaliutavo, už- 
darė dureles ir nuėjo prie savo automobilio. Patrikas jautė, kaip 
jo veidu perbėgo piktdžiugiškas šypsnys. Akivaizdu, Janas nieko 
nežinojo nei apie Julijos ryšį su Neliu, nei apie vaidmenį, kurį ji 
atliks tą dieną, kai bus perskaitytas testamentas. Nepaneigsi, Die- 
vo keliai nežinomi. 


Jis sėdėjo mažame balkonėlyje, šiltas brizas glamonėjo raukšlių 
išvagotus skruostus. Saulė šildė ir gydė skaudamus sąnarius, ir su 
kiekviena diena jis judėjo laisviau. Kasdien eidavo į savo darbą 
žuvų turguje, kur padėdavo parduoti anksti rytą iš žvejų laivų at- 
gabentą laimikį. 

Čia niekas neketino iš ssnyvų žmonių atimti jų teisės būti nau- 
dingiems. Atvirkščiai, jis čia jautėsi labiau gerbiamas ir vertina- 
mas nei kada nors anksčiau savo gyvenime ir pamažėle, bet pati- 
kimai miestelyje ėmė rastis draugų. Be abejo, buvo šiokių tokių 
keblumų dėl kalbos, bet jis pastebėjo, kad praverčia gestai ir geri 
ketinimai, o ir žodžių atsargos pamažu vis didėjo. Viena ar dvi 
taurelės po dienos darbo taip pat padėdavo nugalėti drovumą ir, 
savo nuostabai, jis pastebėjo, kad virsta plepalų maišu. 

Sėdėdamas balkone ir žvelgdamas virš vešlios žalumos į žyd- 
riausią kada nors jo regėtą vandenį, Eilertas jautėsi beveik kaip 
rojuj. 

Gyvenimą pajvairindavo ir kasdienis flirtavimas su krūtininga 
pensiono šeimininke Rosa, kartais net pagalvodavo, kad galbūt 
bėgant laikui šis žaismingas flirtas peraugs į rimtesnius santykius. 

Trauka tarp jų buvo, neginčijamas daiktas, o žmogus juk sukurtas 
gyventi ne vienas. 

Akimirką prisiminė namie likusią Svėją. Paskui nuvijo nemalo- 
nią mintį, užsimerkė ir mėgavosi užsitarnauta siesta. 

Lavono akys buvo gailiaširdiškai užmerktos, tik lūpos 

Camilla Lūckberg (Kamila Lekberg; g.1974 m.) - 

užkariavo visą pasaulį. Ekonomistės išsilavi- 

holme, tačiau rašo apie mažutį šiaurės Švedijos 
miestelį Fjelbaką, kuriame pati užaugo. Kaip 


tik ten ir vyksta C. Lūckberg trilerių veiksmas, 
nuo kurio negali atplėšti akių daugiau nei 

30 šalių skaitytojai. Dešimties įtempto siužeto knygų autorės sėkmė - staigi, 
bet ne vienadienė; daugybė švedų trilerių gerbėjų visame pasaulyje pelnytai 
įvertino „Ledo princesę“ ir kitas istorijas, purtančias iš pažiūros idilišką 
Fjelbakos miestelį: 2005 m. Camilla Lūckberg tapo Švedijos metų autore, 

duota daugiau nei 5 milijonai jos knygų egzempliorių. 

dama vonioje perpjautais riešais, žiemos šaltis jos kūną pavertęs ledu. 

tis ankšta... Ar miestelio gyventojai pakęs kišimąsi į tai, kas turėtų likti 

nantį verpetą, kunkuliuojantį po iš pažiūros ramiu ledu. 

